
LES   PERSONNAGES. 


E  U  S  T  A  C  11 E  ,  compagnon 

(le  Vinrent. 
VINCENT,  amoureux. 
MAGDELAINE,  comti- 

zane. 
FIERABRAS,  capitaine, 
r.OTARD  ,    serviteur   de 

Vincent. 
A  L  F  0  N  S  E  ,   amoureux. 
R  I C  H  A  R  D  ,  son  serviteur. 


JHEROSME,  vieillanl. 
PERRINE,  servante  Hp 

Magdelaine. 
MATHIEU,  frippicr, 
NIC  AISE,  vieillard. 
MARQUET,  serviteur  du 

capitaine. 
ZACHARIE,  vieillard. 
Trois  serviteurs. 


PROLOGUE. 


Il  comédie  qu'ores  nous  vous  représentons  est  in- 
litutée  les  Jaloux  ,  pour  ce  que  les  personnes  qui 
interviennent  en  icelle  ,  ou  la  plupart,  sont  mo- 
lestées de  variables  et  diverses  jalousies.  Or, 
comme  elle  est  d'argument  double ,  aussi  la  plus  grande  partie 
de  son  subject  a  été  prinse  des  deux  premières  de  Terence,  à 
sfavoir  l'Andrie  c/rEunuque.Sie»  cela  l'auteur  s'est  mons- 
tre trop  licencieux ,  il  vous  supplie ,  Messieurs ,  ne  l'en  vou- 
loir blasmer  non  plus  qu'il  n'a  blasmc  Terence  d'avoir  prins  les 
siennes  de Menandre,  Aussi  a-il  pensé  que,  marchant  après  les 
pas  d'un  tel  personnage  et  sous  son  autorité,  celuy  serait  suf- 
fisante deffense ,  pour  parer  aux  coups  de  ceux  qui  le  voudraient 
accuser  et  reprendre  de  l'avoir  desrobbé  et  suivij  de  trop  près. 
Mais  voicy  qui  le  fasche  davantage  :  c'est  qu'il  s'en  trouve  au- 
cuns qui,  avec  aigres  et  fascheuses parolles,  s'estudient  vouloir 
rendre  la  comédie  abominable  à  tout  le  monde ,  affermans  que 
c'est  une  œuvre  diabolique,  d'autant,  disent-ils,  qu'elle  ne 
contient  guères  autre  chose  que  lascivetez ,  larcins  et  toutes 
souillures,  et  qu'elle  enseigne  mille  fois  plus  de  mai  que  de 
bien.  Helas  I  combien  téméraires  et  indiscrets  peuvent  être  ap- 
peliez ceux  qui  tant  malicieusement  donnent  sentence  diffini- 
tive  à  l'encontre  du  labeur  d'autruy ,  veu  que  l'advis  des  hom- 
mes est  instable  et  trompeur,  et  leur  renommée  et  gloire  plus 
chères  que  for  et  pierres  précieuses!  Semble— il  donc  à  ceux-là 
que  la  comédie,  qui  tire  son  commencement  des  choses  divines, 
8oil  tant  à  blasmer?  Leur  est— il  advis  qu'icelle,  qui,  embras— 

sont  diverses  couslumes  et  affections  des  affaires  civiles  et 
privées,  enseigne  ce  qui  est  utile  à  la  vie  et  comme  il  faut  fuir 
les  vices  et  se  distraire  de  toute  rnesulianceté,  doive  estre  ainsi 
bannie  d'un  chascun?  Quoi!  la  comédie  {Je  parle  de  la  nou- 
velle) n'a— elle  pas,  dès  son  origine,  esté  permise,  louée  et 
approuvée  de  tous  hommes ,  de  tous  temps  et  en  tous  lieux?  Oii 
ces  braves  Quintils  ont-ils  trouvé  qu'elle  enseigne  plus  de  mal 
que  de  bien ,  qu'elle  soit  deffendue  et  qu'elle  doit  estre  reprou- 
vée de  tout  homme  de  bon  jugement?  Je  voudrais  bien  que, 
pour  probation  de  leur  dire,  ils  amenassent  quelque  passage  de 
VEscrilure ,  sinon  je  croiray,  arecques  ceste  noble  assistance 
qui  s'est  ici)  assemblée  pour  nous  escouter, qu'ils  ne  sçavenlqu'ils 
disent.  Et  de  vouloir  sofistiquer,  allegans  qu'elle  doibt  estre 
deffendue,  ne  fust-ce  que  pour  ce  qu'elle  scandalise  beaucoup 
de  j:ersonnes,  cela  n'a  point  de  nez:  car,  par  mesme  raison,  il 
faudrait  dire  que  la  justice  est  une  tirannie,  parce  que  beau- 
coup se  formalisent  des  exécutions  qu'elle  faict  faire;  que  la 
miséricorde  est  une  lascheté  de  cœur ,  parce  que  quelques  cruels 
blasinent  sa  douceur  et  clémence;  et  qu'il  ne  faut  pas  aller 
à  l'église  pour  prier  Dieu  ,  parce  que  assez  d'ateîstes  pensent 
qu'on  le  faict  par  hipocrisie.  0  bonté  divine!  helas !  comme 
serait  traiclée  la  vérité  et  la  difftnilion  des  choses,  s'il  fallait 
accorder  que  tant  bonnes  et  saincles  œuvres  fussent  telles 
qu'aucuns  les  pensent  !  Mais  c'est  trop  parlé  de  cecy,  joint 
qu'il  semble  à  l'auteur  que  tout  ce  qui  n'est  deffendu  par  au- 
cune loy  expresse  s'entend  devoir  estre  permis,  et  qu'on  en  peut 
honncstcment  user.  Voylà  pourquoy,  Messieurs,  il  vous  pré- 
sente ccsle  comédie  telle  qu'elle  est,  vous  priant  luy  donner 
autant  d'audience  qu'il  est  requis  en  choses  semblables;  et,  en 
recompense,  les  Jaloux  vous  donneront  autant  déplaisir  qu'ils 
ont  de  martel  en  teste.  Il  vous  voulait  dire  l'argument,  mais , 
parcequ'il  a  veu  sortir  ces  deux  jeunes  hommes,  il  a  pensé 
qu'ils  vous  le  feront  entendre;  et  puis  la  comédie  est  l'argument 
d'elle— mesme. 


LES    JALOUX 


COMEDIE 


ACTE    PREMIER. 

SCÈNE  I. 

Eiistaclie  ^  compagnon  de  Vincent  ;  Vincent^ 
amoureux. 

EUSTACHE. 

oilà  ce  que  j'en  sçay,  et  que  m'en  a 
aprins  ce  gentilhomme  qui  est  venu 
avecques  nous  de  Poictiers.  Mais, 
quelle  contenance  vous  ay-je  veu  faille 
tandis  que  Gotard  vous  contoit  je  ne 
sçay  quoy? 

Vincent.  Voy!  vousencstes-vous  aperceu? 
EusTACHE.  J'eusse  esté  bon  aveugle.  Etquoy! 
on  vous  voy  oit  quasi  tomber  les  larmes  des  yeux. 
Contez-moy ,  je  vous  prie  ,  que  vous  aviez ,  afin 
que,  si  je  ne  vous  puis  ayder  en  quelque  chose, 
au  moins  que  je  me  plaigne  avec  vous  de  vostre 
fortune. 

Vincent.  Excusez-moy,  s'il  vous  plaist,  car 

je  ne  ferois  que  vous  donner  ennuy  par  le  récit 
de  mes  misères. 

EuSTACHE.  Ce  sont  paroles,  et  faictes  en  cela 
tort  à  nostre  amitié. 

Vincent.  C'eust  esté  pourtant  le  meilleur. 
Toutesfois,  puis  qu'il  vous  plaist,  j'en  suis  con- 
tent. Sachez  donc  que  rien  n'en  a  esté  cause 
que  l'amour  et  la  jalousie. 

EuSTACnE.  De  qui  esles-vous  amoureux  ?  d'où 
vous  vient  ceste  jalousie  ? 

Vincent.  Je  le  vous  diray.  Il  y  a  trois  ou 
quatre  moys  que,  me  trouvant  aux  jeux  des  Ita- 
liens, où  certes  il  y  a  du  plaisir,  j'adrcssay  ma 
veue  sur  une  jeune  dame,  belle  par  excellence. 

EusTACHE.  Comme  a-elle  nom? 

Vincent.  Magdelaine.  Ainsi  considérant  ses 
beautez  et  bonnes  grâces,  lesquelles  je  louois  gran- 
dement en  moy-mesme,  j'en  devins  tellement 
amoureux,  qu'il  me  semble  estre  impossible  veoir 
créature  plus  accomplie  en  toutes  perfections. 
Voyez  si  l'amour  sçait  dompter  les  hommes  ! 

EuSTACllE.  Et  bien!  qu'en  advint-il  après? 

Vincent.  Il  j  a  trois  jours  que,  me  venant  de 
recréer  avec  elle  ,  je  fus  rencontre  par  mon  père, 
qui  se  prinl  à  me  dire  :  Vincent ,  tou  compagnon 
me  vint  hier  trouver  pour  me  prier  parler  en  sa 
faveur  au  sire  iNicaisc,  cl  faire  en  sorte  qu'il  lui 
baille  à  femme  sa  fille  Renée.  Sur  quoy,  discou- 
rant en  moy-mesme ,  je  me  suis  advisé  la  de- 
mander pour  toy,  car  il  est  tantost  temps  que 
tu  te  maries ,  si  tu  veux  que  je  voye  tes  enfans 
grands. 

Eustache.  Je  n'attcndois  que  cela. 

Vincent.  Adjoustant  que  Nicaise  ne  Taccor- 

deroit  jamais  à  Alfonse  sans  le  sceii  et  consente- 
ment du  sire  Zacliarie,  son  père,  qui  n'estoit  enco- 
res  de  retour;  ainsi  que  ,  pour  ne  perdre  temps, 
il  en  avoit  desjà  parlé  pour  moy,  et  esperoit  qu'il 
me  la  feroit  donner,  avec  plus  de  dix  mille  francs 
d'argent  sec,  sans  les  maisons,  héritages,  bagues 
et  joyaux. 

EusTACHE.  Voilà  la  coustume  des  pères  du 
jourd'huy,  car  pourveu  qu'ils  marient  richement 
leurs  enfans,  ce  leur  est  assez, 

Vincent.  Quoy  entendant ,  je  demeuré  si 
transporté  qu'il  ne  fut  jamais  en  ma  puissance 
lui  pouvoir  respondre  un  seul  mot ,  ny  trouver 
quelque  excuse  qui  ne  fust  au  moins  inconsi- 
dérée et  hors  de  propos ,  car  la  parole  me  mourut 
entre  les  dents.  A  raison  de  quoy,  et  neantmoins, 
voyant  que  je  l'avois  escouté,  que  je  ne  luy  res- 
pondois  rien,  jugea  par  mon  silence  que  j'en  cs- 
tois  content.  Que  vous  diray-je  des  peines ,  en  • 
nuys,  tourraens  et  passions  que  je  souffrois  lors  ? 
Certes,  n'eust  esté  l'espérance  que  j'avois  me  re- 
trouver le  lendemain  matin  avecques  Magdelaine, 
afin  que,  par  la  gayeté  de  ses  douces  mignardises 
elle  m'amoJist  la  rigueur  de  tels  propos,  j'estois 
pour  devenir  fol. 

EusTACiiE.  Je  ne  m'en  esLahy  pas,  car  les 
amans  ne  peuvent  endurer  qu'on  leur  parle  de  les 
mai'ier. 

Vincent.  Mais,  helas  !  comme  j'esprouve  véri- 
table le  proverbe  qui  dict  que  la  fortune  ne 
vient  jamais  seule,  et  que,  si  elle  se  monstre  en- 
nemye  de  quelqu'un,  qu'elle  s'efforce  entièrement 
le  ruiner!  Car  je  ne  fus  pas  si  tost  arrivé  en  la  rue 
où  elle  demeure ,  que  je  la  vy  sur  le  pas  de  son 

huys,  devisant  fort  privement  avec  un  soldat,  le- 
quel (quand  elle  m'aperceut  aproclier  pour  veoir 
qui  il  estoit)  elle  le  fit  soudain  entrer  dedans,  puis 
me  ferma  la  porte  au  nez. 

El'STACHE.  0  femme  ingrate  et  mescognois- 
sante  ! 

Vincent.  A  ceste  occasion ,  ne  devez  vous 
émerveiller  si  m'avez  veu  changer  de  couleur. 

ErsTACHE.  Mon  grand  amy,  j'ay  clier  que 
m'avez  descouvert  vos  amoureux  accidens ,  sinon 
en  ce  que  le  discours  que  m'en  avez  faict  me 
semble  avoir  plustost  renouvelle  vos  playes  que 
soulagé  vos  passions  ;  mais  quel  remède  y  pen- 
sez-vous donner? 

Vincent.  Jenesçay,car,  d'un costé, la  volonté 
de  mon  père  et  la  révérence  que  je  luy  doy,  et, 
d'autre  part,  l'amour  que  je  porte  à  ceste-cy  et 
l'injure  qu'elle  m'a  faicte ,  combattent  tellement 
dedans  moy,  que  je  ne  sçay  quasi  que  je  doy  faire. 

Eustache.  Mais  encores? 

Vincent.  Je  n'ay  autre  espérance  qu'aux  ruses 
de  Gotard. 

Eustache.  Quelle  espérance  vous  donne-il? 

Vincent.  Rien  d'asseuré,  sinon  que,  cognois- 
sant  ([u'il  sçait  faire  ce  qu'il  veut  et  qu'il  m'a 
promis  empescher  ces  nopces  (combien  que  je  n'y 
voye  aucun  moyen),  j'en  suis  demeuré  là. 

Eustache.  Et  quant  à  vostrc  Magdelaine? 

Vincent.  11  me  conseille  l'aller  trouver  pour 
luy  reprocher  son  ingratitude  et  attendre  ce 
qu'elle  me  dira. 

Eustache.  Peut-estre  qu'il  ne  vous  conseille 
pas  mal.  Or,  je  ne  veux  vous  molester  davantage. 
Monsieur  mou  amy,  souvenez-vous  que,  si  je  puis 

quelque  chose  pour  vostre  service,  je  suis  à  vostre 
commandement. 

Vincent.  Je  vous  mercye.  Je  ne  vous  espai-- 
gneray  s'il  en  est  besoin. 


SCÈNE   II. 
Magdelaine,  courtisane;  Vincent. 

M  AGDELAINE. 

iserable  que  je  suis  !  je  crain  bien  fort 
H  que  Vincent  n'ayt  prins  en  mauvaise 
part  ce  que  je  fis  l'autre  jour,  ou  ne  se  le 
soit  autrement  interprété  que  n'a  esté 
mon  intention  ;  car  depuis  il  ne  s'est  laissé  veoir 
et  ne  m'a  mandé  de  ses  nouvelles  comme  il  avoit 
accoustumé  ! 

Vincent.  0  grand  jugement  de  Dieu  !  il  sem- 
ble que  mon  ame  toute  tremblante  soit  sur  le  point 
d'abandonner  ce  corps,  si  tost  que  je  me  présente 
devant  ceste-cy. 

Magdelaine.  Maisle  voicy.  0  mon  Vincent! 
mon  vainqueur!  je  croy  fermement  que  jamais  le 
bien  ne  fut  tant  désiré  que  j'ay  (ô  ma  vie  !  )  at- 
tendu vostre  venue. 

Vincent.  Helas  !  ces  caresses  tant  affectées 
renouvellent  mes  douleurs  et  rengrègent  mes 
playes. 

Magdelaine.  Que  veut  dire  qu'estes  ainsi 
resveur  ?  à  quoy  pensez-vous  ? 

Vincent.  Si  je  suis  vostre  Vincent  et  vostre 
vie. 

Magdelaine.  Or  sus,  or  sus,  obliez  cela. 

Vincent.  Comment,  que  j'oblie  cela!  0  Mag- 
delaine  !  Magdelaiiie  !  pleust  à  Dieu  que  mou 
amour  fust  mis  en  balance  contre  le  vostre ,  ou 
que  vous  souffrissiez  comme  j'endure ,  ou  que  je 
ne  me  resentisse  du  tort  que  m'avez  faict! 

Magdelaine.  Je  sçay  bien  que  vous  voulez 
dire,  et,  pour  vous  oster  de  ceste  opiiiion,  je  vous 
voulois  envoyer  quérir. 

Vincent.  Ce  n'est  de  merveilles  que  vous, 
comme  coulpable ,  sachez  ce  que  je  veux  dire  ; 
mais  la  foy  que  j'avois  en  vous  et  l'amitié  que  je 
vous  ay  tousjours  portée  depuis  que  je  vous  co- 
gnois  me  meritoient  ceste  recompense. 

Magdelaine.  Ne  vous  tourmentez  (mon  ame), 
car  je  n'ay  faict  chose  qui  vous  doive  aigrir  con- 
tre moy. 

Vincent.  Ce  sont  moqueries.  Si  vous  n'estes 
en  rien  coulpable,  pourquoy  soupsonnez-AOus  ce 
dont  je  vous  veux  accuser?  Regardez  que,  non 
sans  cause,  vous  avez  faict  la  planche  devant. 

Magdelaine.  Par  ma  conscience!  vous  vous 
colerez  contre  moy  à  tort,  car  celuy  que  vous 
avez  vcu  est  un  mien  frère. 

Vincent.  Il  est  vray,  c'est  un  sien  ûère:  tout 
le  monde  est  parent  d'une  putain.  Or  sus,  vous 
avez  raison,  ayez,  ayez-le,  jouissez-en  tout  vostre 
soûl,  je  ne  vous  en  empeschcray  pas.  0!  que  si 
jamais  plus  je  me  laisse...  ! 

Magdelaine.  Voyez!  Escoutcz,  mou  cœur  :  je 
ne  croiray  jamais  que  cecy  puisse  avoir  telle  puis- 
sance sus  vous  que  vous  sépariez  de  mon  amour. 
A  ceste  cause,  je  vous  prie,  par  la  seraineté  de  ce 
front ,  ])ar  ces  beaux  yeux  ,  hostes  de  ma  liberté, 
et  d'où  sortent  ces  lumineux  et  ardans  esclairs  qui 

me  foiidroyent,  m'entretenant  toiisjours  en  un  feu 
continuel ,  et  par  ceste  belle  bouche  que  je  baise 
du  plus  chaud  de  mon  affection,  qu'il  vous  plaise 
m'escouter  deux  mots  seulement. 

Vincent.  Dites,  mais  je  vous  advise  que  je 
croy  plus  l'effect  que  les  paroles. 

Magdelaine.  Ah  !  mon  espérance  !  souffrez 
que  j'obtienne  de  vous  ceste  grâce.  C'est  grand 
cas  que  vous  estes  si  revesche  qu'on  ne  vous  peut 
plyer  par  amour  ny  par  prières. 

Vincent.  Et  cecy  encor  plus  grand  cas,  Mag- 
delaine,  que,  voulant  tousjours  seconder  vos  ape- 
tis,  vous  obliez  si  tost  les  iudignitez  que  m'avez 
faictes.  Que  s'il  advient  que  je  m'en  aperçoive, 
vous  me  voulez,  par  vos  paroles  embellies,  offus- 
quer les  yeux  de  l'entendement  et  me  faire  croire 
le  rebours  de  ce  que  je  sçay  bien. 

Magdelaine.  Vous  croirez  ce  qu'il  vous  plaira; 
mais,  si  me  voulez  escouter,  je  vousferay  confes- 
ser qu'à  tort  vous  vous  plaignez  de  moy. 

Vincent.  Je  voy  bien  qu'il  vous  faut  com- 
plaire :  car  vous  voulez  tousjouis  avoir  le  droict. 

Magdelaine.  Escoutez-moy  donc,  s'il  vous 
plaist  :  Mon  père,  comme  je  vous  ay  autresfois  dict , 
estoit  un  fort  riche  marchant  d'Angers,  lequel,  ve- 
nant à  mourir,  laissa  à  deux  enfans  que  nous  som- 
mes plusieurs  biens  et  héritages ,  dont  mon  frère, 
comme  aisné ,  se  saisit,  en  disposant  d'iceux  à  sa 
volonté.  Mais,  pource  qu'il  estoit  prodigue  ei 
grand  despensier,  ne  cherchant  qu'à  soulier  ses 
volontez,  s'en  donna  si  souvent  par  les  joues, 
qu'en  moins  de  rien  il  despendit  et  engagea  le 
plus  beau  et  le  meilleur. 

Vincent.  Quelle  fable,  quel  conte  est-ce  cy? 

Magdelaine.  Quelque  temps  après,  voyant 
en  quelle  nécessité  sa  despence  desraesurée  l'aToit 
conduict ,  ayant  honte  de  soy-raesmes  et  fasché 
de  voir  que  ceux  qui  nous  avoient  presque  rongez 
jusques  aux  os  se  mocquoieutdeluy,  le  regardant 
par  dessus  l'espaule ,  se  desbaucha  tellement , 
qu'ayant  vendu  le  sui'plus  qui  resloit ,  s'en  alla  à 
la  guerre ,  me  laissant  seule  ,  abandonnée  de  tous 
moyens.  Et  c'est  celuy  à  l'occasion  duquel  vous 
estes  entré  en  ceste  jalouzie. 

Vincent.  C'est  bien  rencontré,  ô  femme  du 
diable  ! 

Magdelaine.  Escoutez,  si  vous  m'aymez  :  Et 
pource  que  je  ne  voulois  pas  qu'il  s'apcrceust  de 
l'amitié  et  privante  que  j'ay  avec  vous... 

Vincent.  Nottez  bien  ceste  autre  vérité  ! 

Magdelaine.  Ny  que  je  fusse  moins  qu'hon- 
neste,  que  eussé-je  peu  mieux  faire,  affin  qu'il  ne 
m'eust  en  quelque  mauvaise  opinion?  joint  que, 
vous  voyant  venir  droict  à  nous,  qui  devisions  de 
plusieurs  choses,  je  m'asseurois  que  n'eussiez  failly 
dire  quelque  mot  joyeux  en  passant ,  ou  me  faire 
quelque  je  ne  scay  quoy  qui  eust  tout  gasté. 

Vincent.  Que  voulez-vous  davantage  ?  je  vous 
donne  gagné. 

Magdelaine.  Ah!  par  mon  ame,  c'est  mon 
frère  unique,  lequel  je  n'avois  veu  il  y  a  plus  de 
trois  ans.  Mais  vous  me  direz  :  Si  vous  ne  m'avez 
faict  cela  pour  autre  occasion  ,  voulez-vous  tous- 
jours  suyvre  ce  mesmc  stil?  Vrayement,  nenny ; 
combien  que  je  ne  sache  cncorcs  comment  faire, 
pource  qu'iceluy  ,  m'ayaiit  trouvée  jeune,  fresche 
et  délicate  (comme  vous  voyez),  est  devenu  jaloux 
de  moy,  laissant  ordinairement  son  serviteur  en 


Les  Jaloux,  Comédie.  17 

la  maison ,  de  mode  qu'il  n'y  peut  entrer  ame 
vivante  qu'il  ne  le  sache.  Parquov  je  ne  voudrois 
(ô  mon  sang!)  que  vous  émerveillassiez  si  j'ay 
faict  ce  que  j'ay  fait,  et  mesme  si  je  vous  senable 
encores  un  peu  durette,  d'icy  à  deux  ou  trois 
jours  qu'il  demeurera  icy. 

Vincent.  Je  ne  m'en  émerveille  point,  car 
c'est  de  vostre  creu.  Pensez-vous  que  je  n'en- 
tende de  quel  pied  vous  marchez,  combien  que 
je  ne  sache  encores  comment  faire?  «  Il  est  devenu 
jaloux  de  moy,  laissant  ordinairement  son  servi- 
teur en  la  maison  !  —  Je  ne  voudiois  pas  (ô  mon 
sang!)  que  vous  esmerveillassiez»,  et  tant  d'au- 
tres beaux  motz.  Toutes  ces  niaiseries  tendent 
à  ceste  fin  que  le  bon  Vincent  soit  chassé  ,  et 
cestuy-cy  bien  receu.  Ah  !  que  maudite  soit  ma 
fortune  ,  que  je  ne  vous  ay  cogneue  du  comman- 
cement ,  car  jamais  je  n'eusse  mis  le  pied  où  vous 
fussiez  esté  ! 

Magdelaine.  M'amour,  laissez  cela.  Trouvez 
moyen  de  me  venir  veoir,  pourveu  qu'il  ne  le 
sasche,  et  vous  cognoistrez  comme  je  vous  ayme 
de  tout  mon  cœur. 

^I^CE^'T.  Pleust  à  Dieu  que  dissiez  vray  et 
sincèrement  !  «  Et  vous  cognoistrez  comme  je  vous 
ayme  de  tout  mon  cœur.» 

Magdelaine.  Comment,  chetive  que  je  suis! 
pensez-vous  que  la  bouche  parle  autrement  que 
le  cœur? 

Vincent.  Puis-je  croire  que  je  ne  sois  double- 
ment deceu,  et  que  vous  m'aymez? 

Magdelaine.  Quoy  !  que  je  vous  déçoive? 
que  je  ne  vous  ayme?  0  vie  de  ma  vie  (helas  !),  ne 

dictes  cela ,  car  ces  paiolles  me  sont  autant  de 
coups  de  dague  en  l'estomac. 

Vincent.  S'il  est  ainsi,  je  vous  ay  donc  (ô 
m'amour!)  aymée  à  bon  droit,  et  comme 

Magdelaine.  Taisez-vous,  le  voicy  qui  vient. 
S'il  me  dict  rien  ,  faictes  que  vos  propos  s'accor- 
dent aux  miens. 

Vincent.  Vault-il  pas  mieux  que  je  m'en  aile? 

Magdelaine.  Non,  n'ayez,  peur  :  ce  n'est 
qu'un  sot  et  un  poltron. 


SCÈINE  III. 
Fierahras ,  capitaine;  Magdelaine ,  Vincenl. 

FlERABRAS. 

es  chevaux  ont-ilz  estez  bien  estrillez? 
Magdelaine.  Qu'ay-je  affaire  de 
vos  chevaux  ? 

FlERABRAS.    La    chambre   est- elle 
faicte  ?  le  soupper  est-il  prcst? 

Magdelaine.  La  chambre  est  faicte  dès  le 
matin  ;  quant  au  soupper,  il  sera  bien  tost  prest. 
FlERABRAS.  Regardez  à  l'aire  quchpie  bonne 
fricassée  ,  et  que  j'aye  du  rosly  avec  une  sausse  ou 
saupiquet  ,  comme  on  faict  chez  les  princes  et 
grands  seigneurs.  Mais  que  faictcs-vous  icy  en 
la  rue? 

]^LvGDEL.\l^E.  Je  suis  sortvc  pour  parler  à  ce 

bon  seigneur  (pii  vous  demande,  à  raison  de  je 

ne  sçay  quov  (pi'on  luy  a  dict  i[ue  voulez  vendre. 

Vincent.    Quoy  !   est-ce  cy  monsieur  vostrc 

frère  ? 

Magdelaine.  Oy,  c'est  luy-mesmes  ;  parlez 
à  luy. 

Vincent.  Monsieur,  on  m'a  dict  qu'avez  des 
chevaux  à  vendre  :  je  les  acheteray  s'il  vous  plaist 
m'en  faire  marché. 

Fierabras.  On  vous  adictvray  :  jen'ay  plus 
que  faire  de  tant  de  train ,  ayant  reconquis  au 
roy  la  pluspart  de  son  royaume,  tellement  que  je 
n'en  veux  retenir  qu'un  pour  m'allcr  quelquefois 
pourmener. 

Vincent.  Je  vous  payeray  en  beaux  escuz  au 
soleil,  larges  comme  la  main.  On  m'a  dict  qu'avez 
aussi  quelques  hardes  dont  voulez  vous  deffaire  ; 
je  les  voudrois  bien  voir. 

Fierabras.  Si  voulez  venir  avecques  moy 
jusques  chez  le  frippier  à  qui  les  ay  baillées  à 
vendre,  je  les  vous  monstreray. 

Vincent.  Je  n'ay  le  loisir  pour  ceste  heure  ; 
mais  s'il  vous  plaist  les  envoyer  quérir,  je  repas- 
seray  tantost  par  icy. 

Fierabras.  J'en  suis  content;  vous  les  trou- 
verez céans  à  vostre  retour. 

Magdelaine.  Ne  faillez  donc  pas.  Monsieur. 

Vincent.  Aussi  ne  feray-je. 

SCÈNE  IIII. 
Fierabras  ,  Magdelaine. 

FlERABRAS. 

sl-ce  la  coustume  de  ceste  ville  que  les 
femmes  soient  tout  le  jour  à  la  porte  de 
leur  logis,  devisans  avec  tous  ceux  qui 
vont  et  viennent? 

Magdelaine.  Les  femmes  de  ceste  ville  et 
d'ailleurs,  pour  se  monstrer  à  leur  porte  ,  ne  sont 
moins  honnestes  que  celles  d'Angers. 

FlERABRAS.  Je  ne  sçay.  Tant  y  a  que  cela  ne 
me  plaist  point. 

Magdelaine.  Mon  frère,  parlez  franchement, 
j'ay  bien  entendu  que  vous  Aoulez diic par  vostre 
estrillcment  de  chevaux. 

FlERABRAS.  J'en  suis  ayse ,  parquoy  (ma 
sœur)  je  vous  commande  (ouvrez  bien  icy  les 
oreilles  )  que  faciez  en  sorte...  Baste  !  car,  par  la 
mort,  voicy  à  mon  costé  le  chastic-fols. 

Magdelaine.  0  misérable  que  je  suis  !  helas  ! 
il  ne  me  print  jamais  volonté  faire  cela.  Toutes- 
fois  ce  nie  à  poux  ,  ce  capitaine  cassé  et  sans 
soldats  me  menasse ,  comme  (quand  j'en  aurois 
envye  )  s'il  estoit  en  sa  puissance  m'en  empes- 
clier  ,  parce  que  c'est  un  vaillant  poltron  que  je 
crains  bien  !  Il  est  vray  que,  tandis  (pi'il  sera  icy, 
je  ne  veux  pas  faire  venir  mon  ainy  au  logis,  non 
pour  crainte  que  j'aye  de  luy,  mais  parce  que  je 
pense  que  cela  ne  me  pourra  nuvre,  ne  fusse  que 
pour  le  respect  d'une  certaine  hounesteté  qui  me 
dict  en  moy-mesmc  que  je  ne  le  doy  faire. 

ACTE  II. 

SCÈNE  I, 
Vincent^  Gotard.,  son  serviteur, 

Vincent. 

y  ,  je  vous  ay  bien  entendu  ;  nous  en 

I  deviserons  une  autre  fois  plus  à  loisir. 

Vien  çà,  Gotard  :  et  bien!  qu'as-tu  faict? 

GoTARD.    Quoi?  touchant   ce  beau 

mariage  ? 

Vincent.  Oy. 

Gotard.  Me  croirez-vous?  je  n'ay  cessé  toute 
la  matinée  de  courir  et  tracasser  par  la  ville,  de 
çà,  delà,  fantastiquant  et  cliimerisant  après  cela. 
Puis  ,  quand  j'ay  esté  bien  las  et  me  suis  bien 
rompu  la  teste,  J'ay  trouvé  qu'il  n'y  a  rien  plus 
aysé  à  faire.  Voyez  que  j'estois  beste  de  ne  m'en 
estre  advisé  du  commancement  ! 

Vincent.  Est-il  vray  ?  0  Gotard  !  mon  amy , 
que  je  t'accolle  ! 

Gotard.  Laissez  cela.  Voy!  je  croy  que  vous 
pensez  embrasser  une  garce  ;  oyez  si  vous  vou- 
lez. 

Vincent.  Je  t'escoute. 

Gotard.  Quand  le  vieillard  vous  parlera  de 
Renée... 

Vincent.  Ah  !  ne  me  la  nommes  point  si  tu 
m'aymes . 

Gotard.  Taisez-vous  :  je  veux  que  luy  disiez 
que  vous  vous  estes  informé  d'elle ,  le  suppliant 

bien  humblement  faire  en  sorte  que  la  puissiez 
espouser, 

Vincent.  Ho,  o,  o! 

GOTARD.  Qu'avez-vous? 

Vincent.  Est-ce  là  ce  moyen  tant  aisé  pour 
faire  que  je  ne  l'espouse?  Je  m'en  garderay 
bien. 

GoTARD.  Voilà  grand  cas,  tous  ne  cessez  de 
me  tourmenter,  et  d'estre  tousjours  après  moy, 
me  priant  et  repriant  penser  ou  faire  en  sorte 
que  vous  n'espousiez  ceste-là.  Et  quand  j'ay 
trouvé  les  moyens  qu'il  vous  faut  tenir,  vousm'es- 
cbappez  des  mains. 

Vincent.  Ainsjet'escouteet  obey. 

GoTARD.  Pardonnez-moi.  Or  il  faut  escouter 
premier  que  respondre  :  Je  m'en  garderay  bien  î 
Quels  propos  sont-ce  là  ? 

Vincent.  C'est  assez.  Et  bien!  que  doy-je 
faire? 

GOTARD.  Avez-vous  pas  oy  ce  que  je  veu.v 
que  respondicz  à  vostre  pcre? 

Vincent.  Je  te  prie  ne  me  persuader  cela. 

GoTARD.  Pourquoy  ?  Considérez  ce  qui  en  ad- 
viendra. 

Vincent.  Quoy!  je  seray  séparé  de  Magde- 
laine  et  conjoint  à  ccste-cy  ? 

Gotard.  Vous  vous  trompez,  car,  disant  d'elle 
tous  les  biens  du  monde  et  feignant  ne  désirer 
autre  chose  que  l'espouser,  vous  osterez  au  vieil- 
lard toute  occasion  de  crier.  Sçavez-vous  qu'il  en 
adviendra  ?  Vous  ne  l'espousercz  pas  ,  par  ce  qu'i- 
celle,  allant  ccsteaprès-dinée  se  jouer  à  la  \illet- 
te  ,  Alfonse  la  ravira  par  les  cliemins.  ^oulc^- 
Yous  plus  beau  remède  que  cestuy-là? 

Vincent.  Qui  m'asseurera  que  ces  choses  doi- 
vent passer  ainsi? 

GOTARD.  Quant  à  Alfouse,  ne  vous  en  mettez 
en  peine  ,  il  sçait  ce  qu'il  a  affaire  ,  mesmes  qu'il 
ne  Ja  pourra  jamais  avoir,  sinon  par  une  voye  ex- 
traordinaire. C'est  pour  quoy  il  a  délibéré  faire 
ce  que  je  vous  dy. 

Vincent.  C'est  bien  advisé.  Mais  posons  le 
cas  qu'elle  n'aille  point  à  la  Villelte. 

GoTARD.  Mais  posons  le  cas  que  le  ciel  va 
tomber. 

Vincent.  Pourtant,  cela  est  possible. 

GoTARD.  Qu'elle  y  aille  ou  n'y  aille  pas  ,  elle 
ira  pour  le  moins  soupper  chez  le  sire  Augustin , 
où  je  sçay  qu'ils  font  leurs  Rois.  Sinon  ,  faictes 
ainsi ,  pour  jouer  plus  seurement  :  dites  au  vieil- 
lard qu'avez  entendu  qu'elle  est  bossue  et  contre- 
faicte  ;  à  ceste  cause ,  que  le  priez  vous  la  faire 
veoir. 

Vincent.  Tu  dis  bien  ;  mais  le  cas  advenant 
qu'il  n'en  vueille  rien  faire? 

Gotard.  Faictes  bonne  mine  et  dictes  que 
vous  ne  voulez  un  monstre  si  laid  à  vos  costez. 
Entendez-vous? 

Vincent  Oy.  Croirois-tu  bien  que  cet  advis 
me  plaist  beaucoup ,  et  le  trouve  plus  subtil 
qu'autre  que  je  sçache? 

Gotard.  Monsieur,  croyez-moy,  que  si  luy 
sçavez  dire  ces  choses  de  bonne  grâce  ,  il  ne  vous 
en  esconduira  point. 

Vincent.  J'y  pi-endray  peine.  Mais  comme 
ferons-nous  de  cet  autre  costé? 

Gotard.  Quoy?  avec  l'Angevine? 

Vincent.  Oy. 

GOTARD.  Est-il  vray  que  ce  mangeur  de  culs 
de  poulies  est  son  frère? 

Vincent.  Oy. 

GOTARD.  En  estes-vous  bien  asseuré? 

Vincent.  Oy  ;  pourquoy? 

GoTARD.  Que  sçay-je?  Jepensois  qu'elle  vous 
eust  ainsi  enfermé  dehors  pour  vous  mettre  en 
quelque  estrange  desespoir,  afiin  que  pour  ren- 
trer en  grâce  vous  luy  fissiez  mille  honnestes  pre- 
sens,  comme  elles  sçavent  bien  faire. 

Vincent.  Ce  n'est  pas  mal  advisé  à  toy.  Ainsi 
donc,  que  luy  pourrois-je  envoyer  qui  luy  fust 
agréable? 

GoTAUD.  Que  luy  voudriez-vous  envoyer? 
Vous  estes  un  jeune  poisson.  Obliez  cela  :  vous 
luy  en  avez  assez  et  trop  donné  auparavant;  et 
puis  vous  le  pourrez  tousjours  bien  faire  quand 
il  en  sera  besoin. 

Vincent.  Je  suivi'ay  ton  conseil;  mais,  dy- 
moy,  comme  la  pourray-je  aller  veou'? 

GOTARD.  Me  le  demandez-vous?  Je  pensois 
que  ce  fust  le  propre  des  femmes  de  donner  les 
assignations  pour  consoler  leurs  amans ,  et  non 
des  hommes,  qui  ne  cognoissent  leur  humeur. 

Vincent.  Je  luy  en  ay  desjà  parlé,  et  espère 
encore  luy  ramentevoir. 

Gotard.  Que  vous  a-elle  respondu? 

Vincent  Qu'elle  ne  sçavoit  aucun  moyen,  et 
que  j'y  pensasse. 

Gotard.  Qu'elle  n'en  sravoit  aucun  !  0  la  pu- 
tain !  voyez  si  vous  pourrez  commander  à  vos 
désirs,  et  avoir  patience  jusques  après  souppcr. 
Cependant  j'y  mcttray  ordre. 

Vincent,  lié!  Gotard,  quand  l'année  passée 

mon  pèie  te  battoit  si  cruellement  pource  que  tu 
luy  avois  desrobbé  une  pièce  de  cresey ,  je  ne  te 
dis  pas  :  Gotard ,  ayes  patience  jusques  après 
soupper.  Ains,  me  jeltant  aux  pieds  de  mon  père, 
je  le  priay  te  pardonner,  ce  qu'il  fît. 

Gotard.  Je  ne  Fay  pas  oblié ,  et  un  jour,  si  je 

\lNCElST.  Or  sus,  laissons  cela  :  vois-tu  pas 
que  je  ne  puis  estre  deux  heures  sans  ceste  en- 
chanteresse? 

Gotard,  Vous  avez  raison;  attendez!  Que 
vous  semble  si  je  me  desguisois  enbelistre,  comme 
un  de  ces  soldarts  dévalisez  qui  vont  demandant 
la  passade,  et  que  je  vous  portasse,  enveloppé  en 
quelque  couverture  ,  en  son  logis  ?  Pensez-vous 
point  que  ,  priant  le  capitaine,  en  l'honneur  des 
armes  ,  de  me  retirer  pour  ceste  nuict,  il  ne  me 
l'accordast  ? 

Vincent.  Tu  voudrois  donc,  à  ce  compte, 
que  je  me  laissasse  lier  en  une  couverture? 

Gotard.  Je  veux  veoir  comme  vous  aimez 
voslre  maistresse. 

Vincent.  Me  lier  en  une  couverture  ! 

Gotard.  Pourquoy  non? 

Vincent.  Et  si  j'y  estois  trouvé  ,  que  di- 
rois-je? 

Gotard.  Ha  !  ha  !  ha  !  pauvre  homme  !  Si  vous 
trouvez  estrange  vous  laisser  lier  en  ceste  façon, 
sera-ce  pas  chose  encores  plus  estrange  qu'on  se 
puisse  imaginer  qu'estes  enveloppé  en  mon  pac- 
quet?  Comme  ,  diable  !  un  sot  se  pourra-il  jamais 
adviser  qu'un  coquin  porte  l'amoureux  de  sa  sœur 
en  une  paillasse  ou  couverture  ? 

Vincent.  II  sembleroit  que  je  fusse  je  ne  sçay 

qui,  si  je  me  laissois  porter  en  ceste  façon.  Lais- 
sons cela.    Et  puis,  penses-tu  qu'il  te  voulust 


recevou' 


\r9 


GoTARD.  S'il  n'en  veut  rien  faire,  il  ne  sçaura 
pas  qui  je  suis  ny  que  je  cherche  ;  tandis ,  je 
pourray  trouver  quelque  autre  expédient. 

Vincent.  Je  me  îaisseray  conseiller.  Fay  ce 
que  tu  voudras. 

GoTARD.  Allez  donc  faire  provison  de  cordes 
et  de  quelque  vieille  paillasse  ou  couverture.  Ce- 
pendant, je  vas  chercher  Âlfonse;  je  sçay  quasi  où 
je  le  doy  trouver. 


SCÈNE   H., 

Alfotisc,  amoureux  ;  Richard,  son  serviteur. 

Alfonse. 

^^1  est  doncques  vray  que  Jhcrosme  s'ef- 
t|fê  force  faire  espouser  Renée  à  son  lîls  ? 
■^Ij  Richard.  Demandez-le  à  Gotard,  il 
■■^  le  vous  dn-a  comme  nioy. 
Alfonse.  0  loyauté,  helas!  où  es-tu  mainte- 
nant? Il  m'a  donné  sa  foy  entre  mes  mains  de 
faire  pour  moy  comme  pour  son  propre  enfant,  et 
toutesfois  il  me  trahit!  0  !  combien  m'cust-il  esté 
meilleur  qu'il  m'ciist  dict,  dès  le  commencement, 
qu'il  ne  voiiloit  prendre  ceste  peine  pour  moy, 
que,  m'alechant  el  paissant  d'inie  vaine  espérance, 
me  mettre  au  deses])oir  ! 

Richard.  Monsieur,  je  veux  icy  confesser 
mon  ignorance.  Je  pcnsois  que  l'amoiu-  rendist 
les  personnes  joyeuses  et  gaillardes,  n'aimans  rien 

que  les  jeux  ,  les  instrumens  ,  la  musique  et  tels 
autres  plaisirs  ;  mais,  à  ce  que  je  voy  en  vous ,  je 
cognois  tout  le  contraire. 

Alfonse.  Helas!  Richard!  je  n'eusse  sceu re- 
cevoir pire  nouvelle  que  d'entendre  que  je  bats 
les  buissons  et  un  autre  prend  les  oiseaux.  Si 
j'estois  esclave  entre  les  mains  du  Turc  ou  pri- 
sonnier enfermé  au  fond  d'un  cachot,  je  ne  souf- 
frirois  tant  de  peine  que  j'endure  :  car,  à  la  vérité, 
les  chaisnes ,  les  prisons  et  les  septs  ne  sont  si 
malaisez  à  supporter  comme  les  angoisses  d'un 
vray  amant  desespei'é. 

Richard.  Ayez  patience ,  car  vous  estes  entre 
les  mains  d'un  médecin  qui  sçait  guérir  de  tous 
maux. 

Alfonse.  J'atten  mon  remède  de  toy.  Mais 
pourquoy  m'entretiens-tu  en  ce  martyre ,  si  tu 
sçais  chose  qui  me  puisse  ayder  en  cecy  ! 

Richard.  Je  vous  vay  dire  ce  que  j'en  pense. 
Vous  sçavez  combien  Vincent  ayme  l'Angevine  ; 
je  suis  d'advis  qu'on  aille  par  devers  elle  pour  luy 
descouvrir  comme  les  choses  se  passent,  y  ajous- 
tant  et  diminuant  selon  qu'il  viendra  à  propos. 

AlfoîN'SE.  a  quelle  fin? 

Richard.  Sçavez-vous  pas  combien  les  pu- 
tains qui  luy  ressemblent  sont  flateresses  et  rem- 
plies de  dissimulations  ,  et  combien  il  leur  est 
grief  pei'dre  lui  tel  pigeon  comme  Vincent?  Nos- 
tre  affaire  pourra  cheminer  d'un  tel  pied,  que  les 
prières ,  baisers  et  lamentations  de  ceste-cy  pour- 
ront avoir  tant  de  force,  qu'iceluy,  outi'e  l'amitié 
qu'il  luy  porte,  se  laissera  engluer  plus  fort  qu'au- 
paravant. 

Alfonse.  Penses-tu  que  cela  me  puisse  aider? 

Richard.  Telle  est  mon  opinion.  Pour  le 
moins,  s'il  ne  vous  aide,  il  ne  vous  nuira  pas. 
Voulez-vous  que  je  l'aile  trouver  pour  essayer  si 
je  sçay  bien  faire  quelque  chose? 

Alfonse.  Tu  me  feras  plaisir;  va  ,  je  t'atten- 
dray  en  ce  prochain  jeu  de  paume.  Mais  l'egarde 
à  faire  si  bien  que  Vincent  n'ait  occasion  se  plain- 
dre de  nioy. 

Richard.  A  son  commandement.  Par  mon 
ame  ,  vous  vous  souciez  de  beaucoup  de  choses. 


SCÈNE  III. 
Magdelaine ,  Richard. 

Magdelaiine. 

u  je  suis  seulement  née  pour  me  pro- 
|nostiqacr  tout  malencontre ,  ou  le  res- 
,  pect  que  je  veux  avoir  à  ce  sot  Ficrabras 
m'apportera  quelque  dommage,  empes- 
chant  mes  desseins.  Je  ne  sçay  que  j'ay,  mais  je  ne 
puis  demeurer  en  une  place. 

Richard.  Si  je  ne  me  trompe,  ce  voyage  me 
sera  prospère,  car  je  voy  mon  estoillc  luire  de  loin. 
Bon  vespre,  ma  dame  .Magdelaine. 

MAGDELAiiNE.  Dicu  te  gard,  Richard. 
Richard.  Que  veut  dire  cecy  ?  Vous  n'estes 
non  plus  parée  que  si  vous  n'estiez  pas  des  nopc.es  ! 
0  Dicu  du  ciel!  Enfin,  il  faut  dire  que  l'amour 
des  jeunes  hommes  resemblc  à  un  feu  de  paille, 
qui  est  plustost  cslaint  qu'allumé. 

Magdelaine.  De  quelles  nopccs  dis-tu,  Ri- 
chard? 

Richard.  Des  nopces  de  Vincent. 
Magdelaine.  Des  nopces  de  Vincent  !  Et  quoy! 
se  veut-il  marier? 

Richard.  Mon  Dieu!  que  vous  le  battez  froid! 
Pource  que  vous  n'en  sçavez  rien! 

Magdelaine.  Non,  par  ma  conscience  ! 
Richard.  Est-il  possible,  veu  que  tout  Paris 
le  sçait? 

Magdelaiine.  Voila  les  premières  nouvelles. 
Richard.  Ma  foy,  je  pensois,  vous  voyant 
ainsi  mélancolique,  qu'en  fussiez  plus  que  toute 
asseurée  ;  autrement,  je  ne  vous  en  eusse  pas  parlé, 
car  je  ne  me  plaispoint  à  porter  de  mauvaises  nou- 
velles. 

Magdelaine.  Je  ne  voudrois  pas  t'en  sçavoir 
mauvais  gré.  Mais,  dy-moy,  quelle  femme  prend-il? 
Richard.  Tout  va  bien.  Renée,  fille  du  sire 
Nicaise,  qui  est  tant  riche. 

Magdelaine.  Comment  le  sçais-tu? 
Richard  .  Je  le  sçay  bien .  Toutesfois ,  je  ne  vous 
en  puis  dire  autre  chose. 

Magdelaine.  Et  Vincent  en  est-il  tant  amou- 
reux qu'il  l'ayt  faict  demander,  ou  si  cela  est 
venu  de  la  part  des  viellards? 

Richard.  Il  ne  peut  estre  autrement  qu'il  ne 
luy  porte  quelque  affection  ,  car  elle  est  assez 
belle  el  bien  gentille.  Mais  qui  coguoist  mieux 
Vincent  que  vous? 

Magdelaine.  0  homme  de  peu  de  foy  !  voicy 
dont  je  m'estois  tousjours  doutée,  il  s'ira  hurter 
contre  quelque  vilaine,  et  je  seray  tousjours  la 
meschante  et  la  malheureuse. 

Richard.  0  la  femme  de  bien!  Comme  si  je 
ne  sçavois  pas  que  c'est  une  putain  ! 

Magdelaine.  Helas  !  qu'une  femme  ne  devroit 
jamais  si  légèrement  et  sottement  croire  aux  pro- 
messes et  sermens  des  amoureux  ! 

Richard.  Ma  foy  !  ma  dame,  je  le  pense  ainsi. 
Toutesfois,  il  peut  estre  advenu  que  Taffamé  désir 
de  son  père,  qui  ne  regarde  qu'aux  biens,  l'a  con- 
traint ce  faire.  Mais  quoy  qu'il  en  soit ,  dictes- 
moy,  quel  mal  y  auroit-il  que  l'envoyassiez  quérir 
pour  luy  remonstrer? 

MAGDELAmE.  Quel  autre,  sinon  renouveller 
et  augmenter  mes  douleurs! 

Richard.  Cela  ne  vous  peut  nuire,  joint  que 
ferez  plaisir  à  mon  inaistre,  qui  est  tant  amoureux 
de  ceste-là,  que,  si  Vincent  ne  l'espouse,  elle  ne 
luy  escliappera  pas. 

Magdelaine.  Richard  ,  j'ay  tousjours  esté 
preste  faire  plaisir  à  tout  le  monde ,  spécialement 
à  tels  que  ton  maistre;  mais  que  gaigneray-je 
me  plaindre  à  luy,  si  tu  me  dis  qu'il  est  aveuglé 
eu  l'amour  d'icelle,  ou  que  sou  père  l'y  contraint? 

Richard.  Madame,  la  crainte  que  chacun  a 
d'estre  trompé  en  ceste  marchandise  est  si  grande, 
qu'on  rescmble  au  navire  qu'un  peu  d'eau  pousse 
de  çà  et  de  là.  Sovez  soigneuse  et  employez  icy 
vostre  entendement,  de  mode  que  ne  vous  puis- 
siez plaindre  à  l'advcuir.  Quant  au  reste ,  laissez 
faire  au  diable  ,  il  y  attachera  la  (pieue.  Or,  le 
voicy  bien  à  propos  ;  je  vous  advise  qu'avez  beau- 
coup de  puissance.  A  Dieu. 

Magdelaine  Je  feray  mou  devoir. 


^ 

SCÈNE  IIII. 
Vincent^  Magdelaine. 

Vincent. 

i  ma  Magdelaine  me  tenoit  attaché  à  une 
chaîne  d'acier,  je  croy  fermement  qu'elle 


n'auroit  point  plus  grande  puissance  sur 
•moy  que  Tamour  que  je  luy  porte  ,  le- 
quel ne  m'abandonnera  jamais  que  par  la  mort. 
Mais  la  \oicy.  Que  veut  dire,  iMagdelaiiie,  que  je 
ne  suis  jamais  si  triste  et  mélancolie,  que  la  dou- 
ceui"  et  délicatesse  de  voslre  beau  \isage  ne  des- 
charge mon  cœur  de  tous  les  ennuys  qui  Teuve- 
loppenl? 

Magdelaine.  Vous  le  dictes  de  la  bouche, 
mais  à  l'effect  on  void  le  contraire,  tant  vous  re- 
compensez bien  Tamitié  que  je  vous  garde. 

Vincent.  Que  voulez-vous  dire  par  cela? 

Magdelaine.  Et  bien!  vous  serez  marié  ? 

Vincent.  Marié!  hé,  je  vous  prie,  cessez  de 
me  plus  tourmenter  par  vos  jalousies  :  car,  si  vous 
pensiez  par  cela  me  rendre  plus  vostre,  il  est  im- 
possible ;  si  afin  de  me  vaincre  en  amour,  je  me 
reu  vaincu  ;  si  c'est  pour  me  faire  mourir  devant 
mes  jours,  je  suis  prest  :  prenez  un  Cousteau  et 
faictes  de  moy  ce  qu'il  vous  plaira. 

Magdelaine.  Oy,  je  vous  veuv  lyer,  je  vous 
veux  vaincre  en  amitié,  je  aous  veux  faire  mou- 
rir. Par  mon  Dieu  ,  croyez-moy  ,  vous  ne  m'es- 
bloirez  plus  les  yeux  de  l'entendement  par  vostre 
babil ,  comme  par  cy-devant  m'avez  alléché  les 

oreilles,  escoutant  vos  desloyalles  promesses.  Quel 
homme  de  bien,  lequel,  mettant  à  part  le  respect 
qu'il  devroit  avoir  à  la  foy  et  amitié  que  je  luy 
ay  tousjours  portée,  se  va  marier  1 

Vincent.  Mais  avec  qui? 

Magdelaine.  Avec  Renée,  fille  du  seigneur 
Nicaise.  Cognoissez-vous  Renée? 

Vincent.  Vous  estes  devenu  cornemuse.  Qui 
vous  a  dict  ceste  belle  bourde  ? 

Magdelaine.  Où  sont  les  promesses  et  les  ju- 
remens  de  ne  m'abandonner  jamais,  par  lesquels 
vous  me  faisiez  croire  que  ne  pouviez  vivre  sans 
moy?  Où  sont  ces  amoureuses  et  cuisantes  flam- 
mes, ces  douces  et  emmiellées  parolles?  Où  sont 
maintenant  (ô  vaillant  amoureux  !  ces  services, 
ces  belles  offres  d'estre  mien ,  ces  prières  qu'il 
me  pleust  vous  commander,  et  ceste  obéissance  ? 
Allez,  allez,  voslre  brave  foy  m'a  assez  repue  de 
parolles  et  de  vaines  espérances.  Je  vous  cognois 
maintenant,  mais  trop  tard.  Allez,  mariez-vous, 
soullez  vos  désirs,  contentez  vostre  père,  puisque 
luy  voulez  complaire  ;  une  seule  chose  me  con- 
forte, c'est  que  vivrez  en  chagrin  en  vostre  mes- 
nage,  parce  que ,  si  vostre  espouse  est  femme 
accorte ,  entendant  comme  vous  m'avez  deceue 
(  devenue  sage  à  mes  despens  ) ,  ne  vous  pourra 
jamais  aymer  de  bon  cœur. 

Vincent.  Hé!  ma  sœur!  ne  dictes  ainsi,  car 
vous  n'en  avez  occasion. 

Magdelaine.  Si  ay,  j'en  av  bien  occasion,  et 
par  vostre  faute  Ne  sçavcz-vous  ce  que  j'ay  faict 
pour  vous ,  obéissant  à  vos  volonlez ,  et  ce  que 
tant  de  fois  vous  m'avez  promis?  * 

Vincent.  Magdelaine    s'il  est  ainsi  que  je  me 

veulle  marier,  je  prie  ce  Dieu  qui  m'entretient  en 
vie  me... 

Magdelaine.  Helas!  que  ce  Dieu  demeure 
beaucoup  à  se  A^anger  de  tous,,  qui,  par  vos  faux 
sermens,  jouez  de  luy  à  la  pelotte  ! 

VliNCENT.  Pourquoy  me  faictes-vous  mourir 
de  dueil?  pourquoy  me  traictez-vous  en  parjure 
et  mescliant ,  vous  laissant  ainsi  tromper  par  une 
fausse  suspicion?  Oyez-moy,  je  vous  prie,  et  si 
trouvez  que  je  sois  menteur,  je  veux  que  ne  me 
croyez  jamais. 

Magdelaine.  Ah!  mon  cher  thresor!  vous 
voyez  que  je  suis  jeune,  nue,  et  seule;  vous  Aboyez 
que  je  n'ay  icy  parent  ny  amy,  et  pouvez  penser 
que  pour  l'amour  que  j'ay  tousjours  portée  à  vous 
seul ,  je  suis  monstrée  au  doigt  et  mal  Aoulue  de 
tous  mes  voisins.  Toutesfois,  vous  voulez  estre  si 
cruel  et  inhumain,  que,  me  voyant  battue  de  tant 
de  fortunes,  de  souffrir  me  veoir  plongée  jus- 
qu'au fond  !  Souffrirez-vous  veoir  tresbucher  en 
ruyne  celle  qu'avez  aimée  plus  que  A^ostre  propre 
vie  (si  on  doit  croire  à  a^os  paroles  ?  Helas  !  ou- 
vrez les  oreilles  à  mes  justes  plaintes,  et,  selon 
vostre  courtoise  nature ,  prenez  pitié  de  moy  et 
de  mes  calamités,  si  je  aous  ay  tousjours  esté  ser- 
vante et  subjette;  et  vous,  mon  seigneur  et  mon 
roy  ,  si  j'ay  tousjours  rais  peine  à  seconder  a'OS 
plaisirs,  ne  m'abandonnez  point;  soyez-moy  seul 
mon  conseil,  mon  espérance,  ma  compagne,  mon 
amy  ,  mou  parent  ,  mon  deffenseur ,  mon  doux 
baiser ,  ma  douce  bouche ,  ma  bouchette  savou- 
reuse, toute  plaine  d'amour,  de  ris  et  de  mignar- 
dises. 

Vincent.  Escoutez,  Magdelaine,  escoutez  :  je 

ne  sçay  comme  ces  nouvelles  sont  venues  jusques 
à  vous,  ny  qui  en  a  esté  le  messager;  mais  qui- 
conque il  puisse  estre,  il  vous  a  rapporté  faux. 

Magdelaine.  Comme  se  peut-il  faire? 

Vincent.  Escoutez,  si  vous  voulez.  11  est  bien 
vray  que  le  viellard  me  parla  l'autre  jour  de  sa 
fille  et  me  presche  tous  les  jours  que  je  la  prenne. 
Mais  que  j'aye  jamais  pensé  la  vouloir  espouser, 
ny  que  je  le  veulle  encores  faire,  cela  est  faux  et 
controuvé.  Je  n'en  veux  point,  elle  ne  sera  jamais 
ma  femme,  et,  deussé-je  me  rendre  ennemy  de 
tous  les  hommes  ,  je  vous  ay  seule  désirée,  et  seule 
vous  veux  avoir  ;  aussi  ne  vous  laisseray-je  ja- 
mais tant  que  je  vive. 

Magdelaine.  Puis-je  (  ô  mon  ame  !  )  vivre 
asseurée  en  cesle  promesse  et  espérance? 

Vincent.  Très  asseurée.  Mais  voicy  le  capi- 
taine. Que  maudit  soit-il  !  je  voulois  que  m'en- 
seignassiez comme  je  doy  faire  pour  venir  ceste 
nuict  coucher  avec  vous. 


SCÈNE  V. 

Fierabras^  Vincent. 

FlERABRAS. 

lompagnon,  que  faictes-vous  icy? 

Vincent.  Mon  Dieu  !  que  vous 
'  venez  bien  à  propos  !  je  vous  cher- 
'  chois . 

FiEKABRAS.  Y  a-il  long-temps  qu'estes  ar- 
rivé ? 

Vincent.  Tout  à  ceste  heure. 

FiERABRAS.  J'ay  faict  seller  et  enhernascher 
les  chevaux,  et,  affiu  que  les  voyez  mieux  à  vos- 
tre  aise,  je  vous  les  veux  monstrer  hors  Testable. 
Ma  sœur,  faictes  sortir  ces  garçons.  Toutesfois, 
non,  laissez-les  là,  nous  les  verrous  bien  en  ma 
court  de  derrière,  où  Ton  pourroit  courir  la  lan- 
ce. Mais,  pour  vous  dire  la  vérité,  je  ne  voy 
point  trop  volontiers  les  hommes  venir  si  sou- 
vent céans. 

Vincent.  Au  contraire ,  vous  en  devriez 
estre  bien  joyeux  ,  estaut  ceste  escuyrie  si  belle, 
qu'il  prend  envye  aux  passans  s'arrester  pour  la 
voir. 

FiERABRAS.  Je  gaignay  ce  beau  roussin  qu'a- 
vez veu  à  la  journée  de  Moncontour ,  lors  que, 
la  cuyrasse  sur  le  dos  et  le  coustelas  au  poing,  je 
rompy  et  desconfy  les  ennemis  de  Sa  Majesté, 
encores  qu'on  tirast  sur  moy  plus  de  deux  mille 
coups  d'artillerie,  qui  toutesfois  ne  me  peurent 
jamais  offenser. 

Vincent.  Dieu  sçait  si  cestuy-cy  vid  jamais 
attaquer  escarmouche  ,  ou  s'il  sçait,  combien  il  est 
obligé  à  ses  jambes  ! 

FiERABRAS.  Que  dictes-vous  de  jambes? 

Vincent.  Jedy  que  je  pense  que  vostre  cheval 
estoit  lors  au  sangjusques  aux  jambes,  et  qu'estes  fort 
adroit  de  vous  estre  peu  sauver  de  tant  de  bouletz. 

FiERABRAS.  Croyez  que  la  dextérité  est  né- 
cessaire à  qui  veult  bien  escrimer;  combien  que 
la  mienne  estoit  plustosl  pour  offenser  que  pour 
parer  aux  coups. 

Vincent.  Pourquoy? 

FiERABRAS.  Pource  que  je  regardois  de  quel 
costé  de  l'ai'mée  venoient  les  bouletz.  A.donc,  les 

rencontrant  d'une  plus  grande  force  qu'ils  n'es- 
loient  poussez,  je  les  rejettois  sur  les  trouppes 
ennemyes  avec  la  main,  deçà  et  delà,  à  dextre  et 
à  senestre. 

VirsCENT.  Je  ne  me  puis  plus  garder  de  rire, 
ha  !  ba  !  ha  ! 

FiERABRAS.  Vous  ricz,  m'oyant  reciter  choses 
si  nouvelles  et  emerveillables  ;  mais  croyez  pour 
vérité  que  je  dis  quelques  fois  choses  incroya- 
bles. 

ViNCEîST.  Je  le  pense  ainsi. 
FlEUABRAS.  Mais  allons  voir  mes  chevaux.  Je 
me  vante  vous  faire  voir  anjourd'huy  les  plus 
belles  bestes  que  vous  A^stes  de  long-temps,  et  si 
avez  envye  d'avoir  quelques  harnois,  comme  ca- 
parassons,  brides,  selles  d'armes  dorées  et  de  tou- 
tes sortes ,  et  antres  équipages,  j'en  ay  les  plus 
beaux  du  monde,  dont  je  vous  feray  bon  mar- 
ché. 

Vincent.  Vous  parlez  bien  :  nous  les  ver- 
rons à  nostre  retour,  et  s'il  y  a  quelque  chose 
qui  me  duise,  je  vous  eu  bailleray  aultant  qu'un 
autre. 

FiERABRAS.  C'est  bien  advisé.  Ce  pendant,  je 
les  vas  envoyer  quérir  chez  le  fiippier  à  qui  je 
les  ay  baillez  poui'  vendre. 

SCÈNE  VI. 

Jherosme^  vieillard  ;  Vincent. 

J  HEROS  ME. 

I  e  pendant,  je  vas  voir  si  je  trouveray 
lUion  fds. 

Vincent.  Mais  voicy  mon  père. 
Jherosme.  Hé! 

Vincent.  Il  m'a  veii. 

Jherosme.  Vincent,  je  te  cherchois.  J'ay  ce 
jourd'huy  parlé  avec  le  sire  Nicaise  ,  et  avons 
concliid  que  demain  tu  fianceras  sa  fille. 

Vincent.  Helas! 

Jherosme.  Tourne-toy  deçà  ;  qu'as-tu? 

Vincent.  Que  je  la  fianceray  demain? 

Jherosme.  Oy,  demain.  Pourquoy? 

Vincent.  Il  me  semble  que  l'on  me  la  devoit 
faire  voir  premièrement. 

Jherosme.  Comment?  Quels  propos  sont-ce 
cy,  Vincent? 

Vincent.  Je  ne  dis  pas  cela  sans  cause,  enco- 
res  que  je  sache  qu'elle  est  une  des  plus  sages , 
accortes  et  filles  de  bien  de  Paris.  Mais  je  sçay 
bien  ce  que  je  dy. 

Jherosme.  Je  ne  t'entend  point.  Comme  situ 
voulois  dire  qu'elle  reçoit  quelque  autre  excep- 
tion. Pourquoy  ne  te  plaist-elle  pas  ? 

Vincent.  Le  diray-je?  Si  vous  eussiez  esté  où 
j'estois  aujourd'huy,  que  l'on  parloit  d'elle,  vous 
en  seriez  émerveillé. 

Jherosme.  Dy,  dy,  qu'en  disoit-on? 

Vincent.  On  en  disoit  tant  qu'on  n'en  peult 
dire  davantage ,  tellement  que  la  souvenance 
m'en  fait  rougir  de  honte,  mesmes quand  je  pense 
qu'on  me  la  veult  faire  espouser. 

Jherosme.  Mon  Dieu  !  qu'est-ce  cy? 

Vincent.  Elle  a  le  nez  camus  comme  un  chien 
terrier,  et  la  bouche  ridée  comme  un  viel  siuge 
qui  faict  la  moue. 

Jherosme.  Quoy  !  dict-on  cela  d'elle? 

Vincent.  Elle  a  les  lèvres  grosses  et  enflées 
comme  un  bourgeois  d'Etiopie;  elle  est  edentée, 
et  que  ce  peu  de  dents  qui  luy  restent  est  jaune, 
chancreux,  et  tremble  comme  les  marches  d'une 
epinette. 

Jherosme.  Je  n'en  sçay  rien;  peut-estre  que 
j'avois  la  barlue  quand  je  la  vis.  Toutesfois  elle 
me  sembla  moyennement  belle. 

Vincent.  Vous  n'avez  pas  encores  ouy  tout  le 
plus  fascheux.  Us  disent  qu'elle  put  comme  un 
vieil  bouc,  et  que  ses  yeux  font  plus  de  cire  qu'un 
getton  de  mouches  à  miel. 

Jherosme.  Ah!  qu'il  y  a  en  ceste  ville  d'in- 
solens  et  mcsdisans  jeunes  hommes,  lesquels, 
ayans  bien  mangé  et  mieux  beu  au  fond  d'uu 
cabaret,  s'adonnent  tousjours,  comme  glouttons 
et  effrontez  qu'ils  sont,  a  calomnier  tantost  ccs- 
tuy-cy,  maintenant  ccste-là  ,  ou  quelque  homme 
d'église.  Et  vrayement,  la  justice  a  grand  tort  et 
faict  mal  de  l'endurer,  et  qu'elle  n'y  remédie. 

Vincent.  Mon  père,  ils  m'en  ont  dict  tant  de 
mal  que  me  pardonnerez  si  je  dy  que  je  n'en  veux 
point,  si  ])remièreraent  avec  ces  yeux  je  ne  m'en 
esclarcy.   Ils  disent  davantage  qu'elle  a  la  cou- 

leur  verte ,  rouge ,  bleue  et  changeante  comme 
la  teste  d'un  coq  d'Inde,  et  qu'elle  est  mauchotte 
de  la  main  droicte. 

Jherosme.  Comme  est-il  possible  trouver 
un  homme  qui  ayt  si  mauvaise  veue  que  cela  ? 

Vi>CE>T.  Et  que  Falaine  luy  put  comme  la 
bouche  d'un  retraict ,  tellement  qu'elle  faict  mal 
au  cœur  de  qui  s'en  approche. 

Jherosme.  Mon  Dieu  !  que  j'ai  esté  foi  jusques 
icy  1  Vincent,  sçays-tu  qu'il  y  a  ?  Tandis  que  ton 
aage  l'a  requis,  j'ay  assez  souvent  (pource  que 
je  n'ay  plus  que  toy)  fermé  les  yeux  à  tes  apetitz, 
espérant  que  quelque  jour  le  temps  te  meuriroit 
et  te  feroit  homme  de  bien.  Mais,  quand  j'ay  veu 
que  tu  ne  te  veux  amender  de  toy-mesmes,  et  que 
l'aage  ne  t'apporte  rien  de  bon,  j'ay  voulu  estre 
celuy  qui  te  mettra  au  chemin  de  bien  vivre.  l\e 
vois-tu  pas  que  je  suis  vieil ,  que  tu  m'es  demeuré 
seul  et  que  je  n'ay  personne  pour  gouverner  ma 
maison?  Voylà  pourquoy  il  fault  que  je  te  donne 
compagnie. 

Vincent.  Ah  !  mon  cher  frère  ,  helas  !  où  es-tu 
maintenant? 

Jherosme.  Que  dis-tu  de  ton  frère?  à  quel 
propos  ? 

Vincent.  Rien;  achevez. 

Jherosme.  Que  soupires-tu  donc? 

Vincent.  Je  soupire  pour  ce  que,  quand 
vous  avez  dict  que  n'avez  plus  que  moy,  vous 
m'avez  faict  souvenir  de  luy. 

Jherosme.  Ha!  pendart,  je  t'enten  bien, 
voire  ;  mais  escoute  icy  :  quand  ton  frère  seroit 
en  vie ,  je  ne  ferois  pas  grand  difficulté  marier 
plustost  l'un  que   l'auti'e.   Mais   qu'ay-je  affaire 

me  soucier  de  ce  qui  ne  peut  estre  ?  Il  survient 
quelques  fois  des  choses  pour  ausquelles  pour- 
Teoir  on  employé  souvent,  et  en  vain,  tout  soin  , 
diligence  et  esprit ,  et  s'en  trouve  d'autres  au 
maniement  desquelles  on  cognoist  le  jugement  et 
dextérité  de  qui  les  pratique.  Regarde,  Vincent, 
c'est  un  beau  denier  que  dix  mille  francz  qu'on 
baille  à  Renée  en  mariage.  Si  je  laisse  eschapper 
de  mes  mains  ceste  adventure.  Dieu  sçait  quand 
jamais  une  telle  se  présentera  ! 

\  i?«CENT.  Mon  père,  me  voudriez-vous  donner 
un  monstre  si  contrefaict? 

Jherosme.  Il  ne  faut  (pour  t'en  excuser)  que 
tu  dises  ainsi ,  mais  bien  tu  doibs  dire  que  tu 
as  lyé  ton  boudin  avec  ceste  diablesse  de  femme 
(que  maudite  soit  l'heure  et  le  point  qu'elle  entra 
jamais  en  ceste  ville  !),  et  que  tu  voudrois  prolon- 
ger ces  nopces,  attendant  que  quelque  diable  y 
mette  empeschement.  Quoy  !  penses-tu  que  je 
ne  te  voye  pas  bien  et  ne  sache  de  quel  pied  tu 
cloches?  Il  y  a  trois  jours  que  je  t'en  ay  parlé,  et 
jamais  tu  ne  m'as  dict  que  tu  n'en  A"oulois  point. 
Qui  t'a  empesché  cependant  de  l'aller  voir?  ïu 
ne  sçaurois  dire  qu'on  ne  void  point  les  femmes 
et  filles  de  Paris ,  veu  qu'on  ne  tresbuche  contre 
autre  pierre ,  que  les  rues  en  sont  tousjours  plus 
couvertes  que  de  carreaux,  et  qu'elles  sont  inces- 
samment plantées  sur  le  pas  de  leur  huys. 

Vincent.  Mon  père,  la  belle  marchandise  est 
ordinairement  mise  en  monstre,  et  la  layde  est 
cachée  au  magasin,  ou  n'est  monstrée  qu'en  lieu 
trouble.  Ainsi,  si  je  ne  la  A'oy  cheminer,  comme 
pourray-jc  oster  de  ma  fantasie  l'opinion  que  j'ay 
qu'elle  est  boiteuse;  si  je  ne  l'oy  parler,  qu'elle  ne 

soit  muette  ;  et  si  je  n'aproche  près  d'elle ,  qu'elle 
n'ayt  la boucte  puante? 

Jherosme.  C'estbien  rencontré.  En  voudrois- 
tu  pas  faire  comme  d'un  clieval  :  l'avoir  à  l'es- 
preuve,  ainsi  qu'on  faict  en  assez  d'endroits  de 
ceste  ville  ,  où  on  leur  faict  enfiller  jusques  aux 
esguilles.  Tous  tes  propos  ne  tendent  sinon  me- 
ner l'affaire  en  longueur. 

Vincent.  Pardonnez-moy  :  ce  n'est  mon  in- 
tention, car  je  voudrois  que  c'en  fust  faict. 

Jherosme.  Il  n'y  a  autre  chose  qui  te  le  face 
dire.  N'estoit-ce  pas  assez  de  dire  qu'elle  est 
layde  ou  autrement,  sans  tant  la  vilipender? 
Penses-tu  que  je  ne  l'aye  pas  veue? 

Vincent.  Faictes-mov  voir  qu'elle  est  autre 
que  je  ne  pense,  affin  de  m'oster  de  ceste  opinion. 

Jherosme.  Et  vraymeut,  je  le  veux  bien.  Va, 
va  au  logis. 

Vincent.  J'y  vas. 


ACTE   III. 

SCÈNE  I. 
Magdelaine ,  Perrine,  sa  servante. 

Magdelaine. 

u  m'as  entendue!  Dy-luy  qu'il  vienne 


M  K^s"  psr  l'buis  de  derrière ,  et  que  je  ne  me 
^ï  veux  plus   amuser    aux   niaiseries    de 
è^  Fierabras,  parce  qu'ayant  bien  discouru 
en  moy-mesme,  je  trouve  que  je  n'ay  point  meil- 
leur frère  que  luy,  et  que  jamais  tous  mes  pai'eus 

ne  me  feront  autant  de  bien  comme  luy  seul. 
Ainsi,  par  conséquent,  je  doy ,  etàbon  droit,  prépo- 
ser son  plaisir  et  commodité  à  celuy  de  Fierabras. 
Regarde,  et  notte  bien  ce  que  je  te  dis,  et,  s'il  est 
besoin,  que  tu  sçaches  répliquer,  y  adjoustant  ce 
qui  te  semblera  à  propos. 

Perrine.  Oy,  madame,  oy  ;  laissez- moy  faire. 

Magdelaine.  Après,  tu  iras  chez  Alfonse,  et 
luy  diras  que ,  quant  à  ce  que  Richard  ,  son  ser- 
viteur ,  m'a  dict  touchant  l'amour  qu'il  porte  à 
Renée,  j'ay  tant  faict  pour  luy  envers  Vincent, 
qu'il  m'a  promis  ne  Fespouscr  jamais.  A  raison  de 
quoy  (affin  d'asseurer  les  choses  davantage)  je 
l'envoyé  prier  que  surtout  il  ne  faille  de  venir 
ceste  nuict  coucher  avecques  moy.  Je  te  ramentoy 
souvent  cecy,  parce  qu'estant  chose  d'importance, 
je  ne  voudrois  que  tu  l'obliasses,  car  tu  as  moins 
de  cervelle  qu'un  oyson. 

Perrine.  N'ayez  peur,  je  m'y  gouverneray 
bien. 


SCÈNE  II. 
Jherosme. 

Jherosme. 

our  dire  vray,  le  sire  Nicaise  n'est  moins 
esireux  que  moy  que  ce  mariage  se  face. 


■^jfi  .le  ne  luy  ay  eu  si  tost  dict  que  Vincent 
^f^il  scroit  bien  aise  Aooir  sa  fille,  qu'il  m'a 
rcspondu  :  Que  ne  me  le  disiez-vous  plutost?  Je 
luy  eusse  faict  veoir  des  le  jour  mesme  que  m'en 
parlastes ,  et  ra'esmerveille  beaucoup  qu'il  ne  l'a 

veue  ;  car  vous  sçavez  quelle  est  la  liberté  des 
filles  de  ceste  ville.  Il  ne  m'en  a  point  parlé  qu'à 
ceste  heure  (luy  dis-je)  ,  joint  qu'il  a  ne  sçay 
quelle  opinion  qui  ne  vaut  guères,  tellement  qu'il 
est  mal  aisé  luy  faire  perdre  s'il  ne  la  void.  C'est 
pourquoy  je  vous  prie  estre  content  me  l'aire  ce 
plaisir.  Ho,o!  (respondit-il)  vous  m'en  deviez 
parler  plustost  et  n'attendre  à  l'extreme-onction. 
Non,  non,  je  ne  veux  point  qu'à  l'ombre  de  quel- 
ques soupçons  qu'il  a  d'elle  le  mariage  soit  rompu  ; 
je  luy  accorde  sa  requeste.  Ce  soir,  nous  allons 
faire  nos  Rois  chez  le  sire  Augustin,  où  il  y  aura 
fort  bonne  compagnie  ;  elle  y  sera.  Qu'il  vienne 
souper  avecques  nous ,  ou  nous  vienne  veoir  en 
masque  ;  alors  la  pourra-il  veoir  et  gouverner  à 
son  aise  ,  je  n'en  seray  marry.  Quoy  entendu  par 
moy ,  je  m'en  suis  venu  ,  espérant  que,  par  ce 
moyen,  Vincent,  la  voyant ,  ne  pourra  désormais 
dire  qu'il  ne  sçait  si  elle  est  layde  ou  belle. 


SCÈNE  III. 
Perrine. 

Perrine. 

)i  on  ne  le  cherchoit  point  on  le  trouve- 
'roit  en  la  maison  ou  par  les  rues;  pour- 
I  ce  qu'il  faut  que  tout  à  ceste  heure  je 
'parle  à  luy,  je  n'en  puis  oyr  ni  vent  ny 
voix.  Où  le  pourray-je  trouver?  En  l'église?  il 
n'y  sera  pas  à  ceste  heure.  Au  palais?  il  n'y  va 
guères  souvent.  Chez  les  Italiens  ?  pourquoy 
faire?  il  y  a  trop  loing.  Et  puis  devant  que  j'aye 

esté  là,  leur  comédie  sera  finie.  Or,  je  sçay  bien 
que  je  vas  faire.  Je  vay  veoir  si  d'avanture  il  est 
point  chez  Alfonse.  S'il  y  est,  je  feray  deux  mes- 
sages à  la  fois;  sinon,  j'en  feray  l'un. 


SCÈNE  IIII. 
Mathieu^  frippier  ;  Fierabras. 

Mathieu. 

ar  ma  foy,  je  ne  vous  eusse  pas  pensé  si 
gaillard,  et  j'en  suis  bien  aise. 

Fierabras.  Tu  n'as  rien  oy  :  je  vou- 
drois  que  tu  visses  avec  quelle  gravité 
j'ay  accoustumé  me  seoir  entre  les  couronnes  des 
roys,  empereurs  et  autres  princes  et  seigneurs  , 
et  avec  quelle  attention  je  suis  escouté  quand  je 
discour  de  la  guerre ,  de  la  paix ,  de  Testât  d'un 
royaume,  d'un  empire  ou  d'une  republicquc. 

Mathieu.  Cestuy-cy  ne  conte  jamais  que  des 
mii'aclcs,  et  est  si  sot  qu'il  pense  estrc  un  autre 
Araadis  de  Gaule. 

Fierabras.  Parle  haut,  que  je  t'entende. 

Mathieu.  Je  dy,  mon  capitaine,  qu'estes  eu- 
cores  pour  finir  vos  jours  parmy  les  rois,  empe- 
reurs, princes  et  grands  seigneurs,  de  mode  que 
ne  devriez  vendre  choses  tant  rares  cl  précieuses. 

Fikrabras.  Tu  dis  vray,  car  les  beaux  et  ri- 
ches harnois  font  tousjours  regarder  celuy  qui  en 
est  maistrc.  Mais  qu'en  ay-je  affaire,  ayant  acquis 
tel  crédit  et  réputation  pour  avoir  mis  à  fin  tant 
d'entreprises  et  de  merveilles,  comme  tout  le  inonde 

sçail?  Joint  que  les  harnoisne  sont  ceux  qui  avan- 
cent et  poussent  mes  semblables  près  les  sceptres 
et  couronnes ,  ains  c'est  ceste-cy  qui  faict  tout. 
Va ,  enquiers-toy  de  moy  en  Allemagne  ,  en  Po- 
loigne,  en  Russie,  en  ïaitarie,  en  Barbarie,  en 
Asie,  en  Afrique,  et  surtout  en  Surie,  Bavière  et 
la  Fouille,  et  tu  en  orras  conter  merveilles. 

Mathieu.  Ma  foy,  mon  capitaine,  il  me  fau- 
droit  trop  de  paires  de  souliers  pour  un  tel  voya- 
ge ,  et  pense  véritablement  qu'estes  homme  pour 
faire  eslonner  qui  ne  vous  cognoislroit ,  comme 
les  cba-buans  font  les  autres  oyseaux.  Ha! ha  !  ha  ! 

FlERABRAS.  Il  ne  m'est  bien  séant  me  louer 
moy-mesme. 

Mathieu.  C'est  sagementfalct  ,  car  qui  se  loue 
s'emboue. 

FlERABRAS.  Bien  te  diray-je  que,  quelque 
part  que  j'aille ,  je  suis  tousjours  suivy  d'un  cha- 
cun, qui,  me  monstrant  au  doigt,  dict  :  Yoicy 
celuy  qui  tint  dernièrement  contx'e  tous  les  cheva- 
liers de  la  cour. 

Mathieu.  Il  n'est  damné  qui  ne  le  croit. 

FlERABRAS.  C'est  ccluy  qui,  luytant  en  la  pré- 
sence du  roy  contre  un  bas  Breton ,  le  mit  en  tel 
point  qu'il  n'eut  que  faire  de  médecin. 

Mathieu.  Peult  estre,  car  il  ne  luy  fit  point 
de  mal. 

FlERABRAS.  Je  ne  pai'le  pasicy  des  joustes,  de 
courses  de  lances... 

Mathieu.  Du  champ  d'Albiac,  qui  luy  faisoit 
faire  ces  merveilles. 

FlERABRAS.  Des  tournois,  de  combattre  à  la 
barrière,  de  conduire  des  armées... 

Mathieu.  Oy,  de  putains. 

FiERABRAS.  De  poser  sentinelles,  de  deseîgner 
tranchées,  de  faire  batteries... 

Mathieu.  Mais  pliistost  baratteries. 

FiERABRAS.  Et  sçavoir  mieux  qu'aucun  chef 
ou  conducteur  quand  il  se  faut  advancer  ou  re- 
cuUer... 

Mathieu.  C'est-à-dire  faire  la  piaffe,  et  puis 
s'enfuir. 

FiERABRAS.  Et  en  toutes  autres  choses.  Bref, 
je  suis  Je  capitaine  Fierabras.  Mais  je  ne  trouve 
point  bon  que  tu  te  tournes  si  souvent  de  l'autre 
costé,  parlant  à  toy-mesmes ,  quand  tu  te  trouves 
en  présence  d'hommes  honorables  et  illustres. 

Mathieu.  Monsieur  mon  capitaine,  cognois- 
sant  devant  qui  je  me  trouve ,  je  n'ose  aAoir  la 
hardiesse  arrester  mes  yeux  dessus  vous.  C'est 
pourquoy  je  me  tourne  d'autre  costé.  Je  disois  que 
le  mesme  me  fut  hier  racomté  par  un  autre  Bu- 
leole,  qui  vous  a  veu  à  Venise,  à  Paiucher... 

Fierabras.  Que  veut  dire  Paincher?  Qu'est-ce 
que  Buleole? 

Mathieu.  Paincher  est  une  place  en  Venise, 
comme  pourriez  dire  Realte,  ou  la  Banque,  fort 
hantée  d'un  monde  de  chevaliers  vos  semblables, 
ainsi  appellée  ,  par-ce  qu'on  y  vend  le  ])ain  plus 
cher  que  la  chair,  et  ny  trouve  ou  moins  de  ceste 
marchandise  que  de  sablons  à  Estampes  et  de 
febves  aux  marets  de  ceste  ville. 

Fierabras.  J'ay  esté  en  tant  d'endroits  et  ay 
hanté  tant  d'hommes ,  que  je  ne  me  souviens  de 
la  milliesme  partie. 

Mathieu.  Cela  est  ordinaire  à  qui  a  le  cer- 
veau mal  rassis.  On  appelle  Buleolcs  certains 
chevaliers  plus  qu'errans,  geaus  de  nom,  lesquels 

sont  demy-oyseaiix  et  demy-connils ,  espouvan- 
tans  fjuasi  de  leur  seule  voix  les  tonnerres  :  de 
manière  que  les  sergens,  de  telle  justice  que  l'on 
voudra,  ne  seroient  esti'e  plus  braves  qu'eux. 

FlERABRAS.  Doncques  ceux  icy  doivent  pour 
leurs  prouesses  estre  renommez  comme  jadis  les 
Mamelus  du  Caire,  desquels,  combien  que  la  race 
en  soit  aujourd'huy  esteinte ,  la  mémoire  vivra 
éternellement.  Mais  dy-moy ,  as-tu  jamais  en- 
tendu pourquoy  en  Bretaigne  on  me  nommoit  le 
magnifique  chevalier  pasté? 

Mathieu.  Je  vous  prie,  contez-le-moy. 

FlERABRAS.  J'en  suis  content.  Cecy  advint 
parce  que,  quand  j'entre  en  un  faict  d'armes,  je 
fais  un  tel  cnamaillis  et  dechiquetis  des  trouppes 
eanemies  comme  les  femmes  ont  accoustumé 
faire  de  formage  ,  beurre  ,  chair  cuyte  et  autres 
choses,  quand  elles  veuUent  faire  des  tourtes,  tar- 
tes ou  pastez. 

Mathieu.  Ha!  ha!  ha  !  ô  quel  bélier  taint  en 
cramoisi  est  cestuy-cy  !  Mais  que  n'entrons-nous, 
monsieur  le  chevalier  gasté? 

FlERABRAS.  Je  dy  pasté.  Toutesfois,  quand 
on  diroit  gasté,  ce  ne  seroit  péché  contre  le  sainct 
Esprit,  ayant  esgard  au  degast  que  je  fais  de  ceux 
qui  se  veullent  moquer  de  moy. 

Mathieu.  Ma  foy ,  vous  avez  tousjours  eu 
beaucoup  d'affaires  ;  mais  que  n'entrons-nous  ? 

FlERABRAS.  J'atten  un  qui  me  doit  apporter 
de  l'argent  et  acheter  tout  ce  que  tu  sçais. 

Mathieu. Quoy  !  le  voulez-vous  attendre  icy? 
S'il  a  affaire  de  vous,  qu'il  vous  vienne  chercher. 

FlERABRAS.  Tu  dis  vray.  Va,  je  t'ayme. 

SCÈNE  V. 


Gotarcf.,  desguisé  en  cagnardici',  porte  Vincent 

enveloppé  en  une  couverture  ;  Fierabras, 

Mathieu ,  Vincent. 

Go  TARD. 

iclas  !  mes  bons  seigneurs,  je  vous  sup- 
jplic,  pour  l'amour  de  Dieu,  me  loger 
[§ceste  nuict.   Je  suis  estranger,  qui  ne 
sçay  oïl  aller. 

l'IERABRAS.   D'où  es-tu? 

GoTARD.  D'un  village  qu'on  appelle  Bourdes, 
assis  au  conté  de  Flandres. 

FlERABRAS.  Depuis  quand  en  es-tu  venu? 

GoTARD.  Tout  à  ceste  heure;  je  suis  encore 
chargé. 

FlERABRAS.  Hoo  !  tu  dois  donc  sravoir  des 
nouvelles.  Que  dict-on,que  faict-on  en  ce  pays- 
là? 

GOTARD.  Que  scay-je?  on  dict  beaucoup  de 
choses.  Le  beurre  y  sera  cher  ceste  année,  et  qui- 
conque ira  sans  cousteau  il  en  perdra  maint  bon 
morceau  ;  l'orge  s'y  vendra  presque  autant  que  le 
froment,  à  cause  de  la  bière;  le  marroquin  sera 
à  bon  pris  ,  et  quant  aux  poix  ,  febves  ,  figues  et 
raisins,  on  n'en  tiendra  pas  grand  conte.  Après, 
on  y  faict  comme  icy  des  chausses,  juppes,  sou- 
liers, robbcs  et  manteaux. 

FlERABRAS.  Ha!  ha!  ha!  je  ne  te  demande 
pas  cela,  pauvre  homme  ,  mais  bien  que  font  les 
princes  et  autres  seigneurs  de  ce  pays-là. 

GoTARD.  Us  jouent,  ils  font  grand  chère,  ils 
vont  en  mascarades,  ils  dansent  toute  nuict,  cha- 
cun se  donne  du  plaisir. 

FiERABRAS.  Dict-on  rien  de  la  guerre? 
GoTARD.    Il  me  sembla  avoir  oy  dire  que  le 
roy  catholique  a  ne  sçay  quant  milliers  de  com- 
battans  ,  dont  des  uns  sont  à  pied,  les  autres  à 
cheval. 

FiERABRAS.  Donc  Ce  qu'on  dict  par  de  çà  est 
faux  ,  que  Sa  Majesté  et  les  Estats  du  Pays-Bas 
ont  faict  une  bonne  paix  ensemble. 

GoTARD.  Cela  est  tout  vray,  mais  vous  me  de- 
mandez que  je  vous  dise  ce  qu'on  dict. 

FiERABRAS.  Or  bien,  laissons  cela  et  me  dy 
ce  que  tu  sçais.  Comme  le  peuple  est-il  content 
de  ceste  paix  ?  Pense-on  qu'elle  durera  ? 

GoTARD.  Je  ne  vous  en  sçaurois  que  dire.  Au- 
cuns disoient  que  ce  sera  une  paix  desmanchée, 
et  les  soldats  desiroient  que  ce  fust  celle  du 
movne;  mais  pour  n'avoir  esté  long-temps  nour- 
ry  entre  telles  gens ,  je  n'entendois  encor  trop 
bien  leurs  vocables. 

FiERABRAS.  On  en  doit  faire  partout  des  feux 
de  joye,  des  joustes,  tournois,  comédies  ,  et  tirer 
de  toutes  parts  force  artilleries. 

GoTARD.  On  y  tire  de  trois  ou  quatre  façons. 
On  tire  des  pièces  de  canon ,  on  tire  l'aigent  des 
bources  du  peuple,  on  tire  la  layne  de  dessus  les 
espaules  des  simples  gens,  et  tire  l'on  encores 
force  bons  verres  de  vin.  qu'on  envove  à  la  vallée. 
FiERABRAS.  0  qu'il  fait  beau  veoir  tanlde  sei- 
gneurs d'estime  et  de  dames  de  nom  !  Quelle  su- 
perbe et  magnifique  chose,  jugé-jeestre,  ces  amples 
salles  ,  chambres  ornées  par  excellence ,  tant  d'ap- 

parais  plains  de  festes ,  d'alegresses ,  de  magnifi- 
cences !  Mais  dy  moy,  est- il  vray  qu'à  ce  renou- 
veau ou  met  une  armée  en  campagne  contre  le 
grand  Seigneur? 

GoTARD.  Ces  gens,  que  je  vous  disois  estre  au 
service  du  roi  catholique  ,  seront  les  premiers,  et 
le  pape  y  envoyé  encor  ne  sçay  quant  milliers 
d'hommes  à  cheval. 

FiERABRAS.  Hommes  d'armes,  ou  chevaux  lé- 
gers? 

GoTARD.  Je  n'en  sçaurois  que  dire  ,  car  je  ne 
les  ay  pas  pesez;  mais  je  pense  qu'estans  Italiens, 
ils  sont  légers. 

FiERABRAS.  On  ne  pèse  pas  la  chair  des  hom- 
mes, sot  que  tu  es  !  mais  bien  le  courage,  la  har- 
diesse et  la  vaillance.  Mais  la  seigneurie  de  Ve- 
nise et  autres  grands  seigneurs  et  princes  chres- 
tiens,  se  joignent-ils  point  avec  eux? 

GoTARD.  Je  vous  prie  me  faire  entrer  en  vostre 
logis,  et  quand  je  serav  déchargé  (parce  que  je 
voy  qu'estes  désireux  de  choses  nouvelles),  je  sa- 
tisieray  à  vostre  volonté. 

FiERABRAS.  Tu  dis  vray,  va!  et,  par  mon  Dieu, 
tu  as  raison. 

Mathieu.  Arreste,  ne  houge. 

GOTARD.  Je  n'ay  que  faire  à  vous. 

FiERABRAS.  Pourquoy  dis-tu  ainsi  :  Arreste  ! 
ne  bouge  ! 

Mathieu.  Que  sçavez-vous  qui  il  est,  ne  qu'il 
cherche?  Je  vous  jure  qu'il  a  la  iniiic  d'un  larron 
et  mauvais  garnement.  Ça,  je  veux  vcoir  ce  que 
tu  ])ortes  en  ce  pacquet. 

GoTARD.  He!  Monsieur,  ne  mcfaictespoint  de 
tort. 

FiERALRAS.  D'où  te  vient  ce  soupçon? 

Mathieu.  Il  en  a  le  visage.  Iladictune  grande 
menterie  :  que  le  roy  catholique  a  ne  scay  quant 
mille  combattants,  joint  qu'il  n'est  ferme  en  son 
propos.  Puis  je  trouve  estrange  qu'il  est  si  pau- 
vrement abillé,  veu  qu'il  porte  tant  de  bardes  en 
ce  pacquet. 

GOTARD.  Patience  ,  je  m'en  iray  loger  ailleurs. 

Fierabras.  Pourquoy  acte  verrons-nous  pas? 
Vien-ça,  approche. Où  vas-tu?  Mets  bas  cela. 

GoTARD.  Ah  !  Messieurs,  ne  me  faictes point  de 
tort. 

Fierabras.  Mets  bas  cela  ,  tedis-je,  poltron. 

GoTARD.  Hé  !  Messieurs,  hélas!  est-ce  ainsi 
qu'on  traicte  les  estraugers,  est-ce  ainsi  ? 

Fierabras.  Si  tu  ne  te  tais,  je  damasquineray 
les  carreaux  de  ta  cervelle. 

GoTARD.  Je  suis  demy-fol  :  que  doy-je  dire? 

Mathieu.  Qu'y  a-il  dedans  ce  pacquet  1  II  est 
plus  lyé  de  cordes  qu'une  balle  de  marchandises. 
Mais  ho,  o!  qu'est-ce-cy?  C'est  un  mort! 

Fierabras.  Ains  un  vif;  voyez,  il  sei-emue. 

Mathieu.  Demeure  ;  où  veux-tu  fuyr? 

GoTARD.  Que  je  suis  malheureux  ! 

Mathieu.  Vous  ay-je  pas  bien  dict  que  c'es- 
toit  un  meschant  garçon  ? 

Fierabras.  Dy  moy,  qui  es  tu?  à  quelle  fin 
te  fais-tu  porter  enveloppé  là  dedans  !  Es-tu  pas 
celuy  à  qui  j'av  vendu  mes  chevaux  ? 

GoTARD.  Comme  lepourray-je  plusayder? 

Vincent.  Oy,  Monsieur,  à  vostre  commande- 
ment. 

Fierabras.  Pourquoy  t'es-tji  faict  lyer  en  cesle 
couverture  ? 

GOTARD.  Pleust  à  Dieu  qu'il  eust  faict  le  sourd 
et  le  muet  ! 

Vincent,  Dictes-vous  pourquoy  je  me  suis 
faict  lyer  en  cette  couverture? 

FiERABRAS.  Oy,  m'entends-tu  pas? 

GoTARD.  J'ay  pensé  à  quelque  chose. 

ÀIathieu.  Demandez  en  cor  à  cestui-cy  pour- 
quoy il  le  portoit. 

GoTARD.  Voire,  pource  qu'il  n'a  point  de  lan- 
gue !  Dictes,  dictes-le,  seigneur  Vincent. 

Vincent.  Que  je  le  dise!  Comment!  es-tu  fol? 

GoTARD.  Attendez,  vous  dictes  vray.  Il  ne 
l'ose  dire,  parce  que  toutes  confessions  sont  pré- 
judiciables :  car,  si  une  fois  l'on  sçaAoit  que  par  sa 
propre  bouche  il  eust  confessé  avoir  commis  l'ho- 
micide, cela  luy  pourroit  nuire,  et  je  n'y  pensois 
pas. 

FiERABRAS.  Quelle  confession?  quel  préjudice 
dis-tu?  Pourquoy  te  tournes-tu  tant  souvent  de 
costé  et  d'autre? 

GoTARD.  Dieu  nous  veulle  ayder  par  sa  grâce  ! 
Je  vous  prie.  Monsieur,  faire  une  œuvre  de  charité, 
permettant  que  cestui-cy  entre  en  vostrc  logis , 
mais  tout  à  ceste  heure,  s'il  vous  ])laist. 

FiERABRAS.  Je  n'eu  feray  rien  :  que  veux-tu 
qu'il  y  face? 

Mathieu.  Quelle  belle  histoire  sera-ce  icy  ! 

GoTARD.  Monsieur,  je  suis  contraint  vous  faire 
ceste  requcste  pour  bien  grande  occasion,  car  il 
est  en  danger  de  mort  ;  oy ,  il  est  ainsi ,  je  ne  ments 
pas. 

FiERABRAS.  Ce  sont  brides  à  veaux  ;  je  te  dy 
que  je  n'en  feray  rien,  et  veux  sçavoir  qu'aviez 
envie  de  faire. 

GoTARD.  Dictes-luy;  puis  qu'ainsi  est,  il  me 
semble  raisonnable. 

Vincent.  Vien  ça! 

Mathieu.  Il  y  a  icy  de  la  meschancelc. 

GoTARD.  C'est  tout  un,  qu'il  vous  loge  ou  ne 
vous  loge  pas,  à  son  commandement  :  que  raau- 
dicte  soit  son  ingratitude  !  Et  respondez  à  ce  qu'il 
vous  demande.  L'avez-vous  faict  pour  loger  en 
sa  maison,  ou  pourquoy  ?  Regardez-moy  au  visa- 
ge, parlez? 

Vincent   Afin  de  loger  en  sa  maison. 

GoTARD.  Dieu  en  soit  loué  ! 

FiERARRAS.  Comment  !  pour  loger  en  ma  mai- 
son ?  pourquoy  faire  ? 

Vincent.  Il  parle  à  toy,  Gotard. 

GoTARD.  Pour  y  coucher.  Monsieur,  parlez  à 
moy  :  voyez-vous  pas  qu'il  est  tant  transporté  de 
pœur,  qu'il  ne  peut  ouvrir  la  bouche.  Et  à  dire 
vray,  le  cas  est  espouvantable.  Mais  je  vous  ad- 
vise,  mon  maistre,  que,  si  voulez  aller  à  la  gueri'e, 
qu'il  vous  faudroit  bien  un  autre  courage. 

FlEUABRAS.  Que  craint-il  ? 

GoTARD.  Ceux  qui  l'ont  contraint  se  cacher  en 
ceste  couverture,  et  moy  de  me  desguiser  en  ces 
accoiistrements.  A  ce  que  je  voy,  vous  ne  sçavez 
donc  pas  la  querelle  qu'il  a  eue,  et  que  son  en- 
ncmy  est  demeuré  mort  sur  le  pavé  ? 

FlERABRAS.  Non,  je  n'en  sçay  rien. 

Mathieu.  Qui  a  esté  tué  ? 

GoTARD.   Je  vous  diray  tout,  mais  je  vous 
prie  n'en  parler  à  personne. 
FlERABRAS.  N'ayez  doute. 

Mathieu.  Dy  hardiment. 

Gotard.  Cestuy-cy,  qui  est  mon  maistre,  al- 

lant  aujourd'hui  au  Louvre,  a  rencontré  un  jeune 
homme,  son  cnneray,  avec  lequel,  comme  pouvez 
penser  si  jamais  avez  eu  querelle,  il  est  entré  en 
dispute. 

FiERABRAS.  Si  jamais  j'ay  eu  querelle  !  moy, 
viel  capitaine,  moy  qui  en  ay  faict  mourir  à  mil- 
liers en  combat  singulier!  Ha!  ha!  ha!  Voyez 
comme  parle  ceste  beste  ! 

Matîiieu.  C'est  par  ce  qu'il  ne  vous  cognoist. 

GOTARD.  Tant  mieux  donc.  Or,  estans  entrez 
en  dispute,  ils  vinrent  après  aux  injures,  et  à  la 
fin  aux  armes  ;  mais  cestuy-cy  n'eut  si  tost  tiré 
son  espée  qu'il  envoya  par  terre  un  quartier  de  la 
teste  de  son  ennemy.  Ce  faict,  et  pensant  n'avoir 
esté  veu,  s'en  retourna  en  sa  maison. 

FlEUABRAS.  Donc,  ce  jeune  homme-cy  a  faict 
un  si  beau  coup? 

GoTARD.  Mon  maistre,  dictes,  dictes-le,  par- 
lez franchement  :  j'ay  telle  fiance  en  ce  bon 
seigneur,  qu'on  luy  en  pourroit  encore  dire  d'a- 
vantage sans  craindre  que  jamais  il  ne  voulust 
ouvrir  la  bouche  pour  en  parler. 

FiERABRAS.  Qui  faict  mieux  cela  que  moy? 
Combien  de  douzaines  de  fois  pensez-vous  que 
ceste-cy  aytesté  en  faction,  sans  que  jamais  aucun 
l'ayt  sçeu? 

Mathieu.  Les  tesmoins  en  estoient  si  loin 
qu'ils  n'en  peurent  rien  veoir. 

Vincent.  Quoy!  me  fussc-jc  laissé  tuer? 

GoTARD.  Vous  pouvez  voir  si  je  dis  vray,  veu 
que  lui-mesme  le  confesse. 

FiERABRAS.  Faut-il  nyer  une  telle  prouesse  ? 
Touche  là,  compagnon,  tu  vaux  trop. 

Vincent.  Je  vous  mercvc,  Monsieur;   vous 

voyez  en  moy  un  homme  qui  quelquefois  vous 
pourra  montrer  ce  qu'il  sçait  faire. 

FiERABRAS.  Je  te  rends  grâces  :  achève. 

GoTARD  Le  bruict  de  ceste  mort  vint  jusques 
aux  oreilles  des  parens,  qui  en  advertirent  la  jus- 
tice, par  le  commandement  de  laquelle  nous  vis- 
mes  tout  en  un  instant  nostre  maison  environnée 
d'un  commissaire  et  bien  quarante  sergens, 

FiERABRAS.  0  quelle  poltrone  génération  est 
ceste-là  !  ces  pourceaux,  ne  vont  jamais  sinon  par 
trouppes. 

GoTARD.  Escoutez  :  il  demeura  plus  mort  que 
vif.  Que  doy-je  faire,  Gotard?  (me  dict-il.)  Je  ne 
sçaurois  plus  eschapper,  si  Dieu  ne  m'ayde  à  ces- 
te fois.  Quoy  voyant,  Dieu  m  inspira  de  le  pou- 
voir ayder. 

FiERABRAS.  Jeseray  bien  ayse  d'entendre  cela. 

GoTARD.  Quand  ceste  alarme  nous  fut  don- 
née ,  il  y  avoit  devant  notre  huys  un  pauvre 
homme,  enveloppé  en  ceste  couverture,  qui  de- 
raandoit  l'aumosne,  lequel,  pour  la  haste  que  nous 
avions  quand  nous  vismes  les  sergens,  nous  en- 
fermasmes  dedans.  Je  le  despouillay  de  ses  mes- 
chants  haillons  et  m'en  vesty,  et,  prenant  sa  cou- 
verture, j'enveloppay  cestuy-cy  dedans. 

FiERABRAS.  A  quel  effect? 

Gotard.  Affin  que  je  ne  fusse  cogneu,  et  que 
je  le  peusse  mettre  hors  du  logis  sans  qu'il  fust  veu  : 
espérant  pouvoir  trouver  icy  près  quelque  per- 
sonne pitoyable  et  miséricordieuse  qui  me  vou- 
lust  loger  jusques  au  lendemain ,  luy  faisant 
croire  (comme  je  vous  ay  dict)  que  j'estois  es- 
tranger. 

FiERABRAS.  Ce  ne  fut  pas  mal  advisé. 

Mathieu.  Cecy  est  plus  vray  semblable  que 
ce  qu'il  disoit  au  commencement. 

Vincent.  Il  est  vray  comme  il  vous  le  dict. 

GOTARD.  Mais  je  n'ay  encor  trouvé  homme 
ny  femme  qui  m'ayt  voulu  loger.  A  ceste  cause, 
puisque  maintenant  vous  sçavez  le  tout  et  com- 
bien il  importe,  je  vous  supplie  nous  a  ouloir  ac- 
commoder de  quelque  petit  coin  en  vostre  mai- 
son. Je  vous  en  requier  pour  l'amour  de  Dieu. 
Vous  voyez  qu'il  est  presque  nuict. 

Vincent.  Vous  nous  avez  tenuz  longuement 
icy,  et,  si  nous  y  demeurons  d'avantage,  nous 
pourrons  facilement  tomber  es  mains  de  ces  es- 
prits malins,  de  manière  qu'outre  que  ne  nous 
avez  voulu  loger,  vous  serez  cause  de  nostre  ruync. 

GoTARD.  O  qu'il  est  bon  ,  cela  1 

FlERABRAS.  Quoy,  bon? 

GoTARD.  Je  dy  qu'il  est  bon  que  regardions  où 
nous  pourrons  loger. 

FiERABUAS.  Tu  dis  vray.  Ta  requeste  est  tant 
raisonnable  que  j'aurois  quasi  honte  t'en  escondui- 
re.  Entrez,  entrez  leans. 


SCÈNE  VI. 
Periine^  Fierabras. 

Perrine. 
ussi  fcray-je  :  il  ne  faut  tant  de  recom- 
mandations ,  car  vous  estes  celuy  qui 
en  toutes  choses  luy  peut  commander. 
Kierahras.  D'où  viens-tu,  Perrine? 
Peurine.  Je  vieu  de  rendre  le  levai»  que  la 
servante  de  leans  m'avoit  preste. 

FlERABRAS.  Quanta  on  cuyt céans? 

Perri.ne.  Devant  que  vous  vinsiez,  et  je  ne 
m'estois  souvenue  de  le  rendre  qu'à  ceste  heure. 

FlERABRAS.  Si  je  m'apperçoy,  macquerelle, 
qr.e  toy  ny  autres  du  logis  trafique  avecques  les 
hommes  ,  je  vous  feray  chier  le  sang,  à  tant  que 
vous  estes. 

Perri>'E.  Il  n'en  fera  rien;  il  me  le  feroitplus- 
tost  pisser. 

FlERABRAS.  Tu  grommelles  encor?  Baste  !  je 


vous — 


ACTE    IIII 

SCÈNE  I. 
Richard,   Alfonse. 

Richard. 

I  oilà  la  plus  belle  heure  qu'on  puisse  de- 
.sirer. 

Alfonse.    Helas  !  je  crain  qu'elles 
•  ne  soient  sorties. 
Richard.  N'ayez  double  de  cela:  ils  ne  font 
quasi  que  se  lever  de  table. 

Alfonse.  Vray  Dieu!  quand  verray-je  l'heu- 
re ,  ô  ma  Renée  !  qu'en  me  faisant  renaistre  je 
puisse  aussi  bien  joyr  de  ta  présence  comme  tu 
es  asseurée  de  ma  bonne  volonté  ! 

Richard.  Laissez  toutes  ces  lamentations,  et 
allez  au  logis.  Je  vas  quérir  ceux  que  sçavez  pour 
nous  ayder  en  nostre  entrcprinse. 

Alfonse.  Pren  peine,  je  te  prie,  que  cela  se 
face,  cai'  de  là  despend  toute  ma  paix  ,  mon  re- 

pos  et  ma  vie  ;  là  gist  tout  mon  bien  et  contente- 
ment. Tu  sçais  que  je  t'ay  promis  ? 

Richard.  Ne  vous  souciez  ;  faictes  seulement 
qu'à  mon  retour  je  vous  trouve  au  logis. 

Alfonse.  N'ayes  peur  que  j'en  bouge,  ny 
que  je  dorme,  encor  qu'il  soit  plus  de  my-nuict. 

SCÈNE  II. 
Gofard,  portant  un  paquet,  Richard. 

GOTARD. 

loycy  Richard;  je  l'enten  bien  à  son 
I  marcher. 

Richard.  Qui  va  là?  01  Gotard! 
GoTARD.  Parle  bas.  Comme  avez- 
vous  faict  vos  affaires? 

Richard.  Quoy,  touchant  Renée?  Je  vas 
quérir  mes  compagnons.  Laisse  faire  ,  tu  verras 
si  nous  la  sçaurons  bravement  enlever  comme  un 
corps  sainct. 

Gotard.  Je  te  prie  que  cela  se  face  :  nous  vous 
avons  laissé  cesle  charge  ,  parce  qu'avons  aultres 
escuelles  à  laver,  joint  que  m'avez  promis  mettre 
l'affaire  à  exécution. 

Richard.  Hé  Gotard!  tu  sçais  bien  qu'entre 
nous  serviteurs  ne  sommes  negligens  ny  pares- 
seux ,  quand  il  faut  faire  à  bon  escient.  Je  t'avise 
que  cecy  sera  cause  de  me  faire  hausser  les  flânez 
de  pUis  de  demy  pied,  et  tant  boyre  que  je  m'en- 
yvreray  jioiu'  huict  joiu\s.  Mais,  dy-moy,  est-ce  là 
cet  accoustrcmeut  que  tu  disois  devoir  servir  pour 
introduire  Vincent  chez  le  cappitaine? 

Gotard.  Oy,  que  l'ensemble? 

Richard.  Il  me  semble  que  c'est  la  despouille 
d'un  chevallier  du  roy  Ragot.  Qu'as-tu  fait  de 
ton  raaistre,  qui  n'est  avec  toy?  Mais  que  signi- 
fient ces  hardes  et  autres  besongnes  que  tu  portes? 
Où  vas-tu  maintenant? 

GOTARD.  0  mon  amy,  je  suis  marry  que  je 
n'ay  le  loisir  te  conter  tout  le  tu  autem ,  depuis 
le  commancement  jusques  à  la  fin  :  car,  par  ma 
foy,  je  te  ferois  crever  de  rire ,  si  tu  n'estois  plus 
mélancolique  que  la  mesme  mélancolie. 

Richard.  Garde  pour  une  autre  fois  ce  que 
tu  ne  pourras  dire  à  ceste  heure ,  et  responds  à  ce 
que  je  te  demande. 

GoTARD.     Nous     emmenons   l'Angevine, 
avons  vuydé  sa  maison  de  tout  le  plus  beau  et 
meilleur. 

Richard.  Ha  !  ha  !  ha  !  Dy,  je  te  prie,  dy  moy 
comment. 

GOTARD.  Je  te  diray.  Ai  rivez  que  fusmes  en 
la  maison ,  le  capitaine  nous  mena  en  une  cham- 
bre basse,  nous  disant  :  Ce  sera  icy  vostre  giste 
pour  ceste  nuict;  et,  nous  ayant  laissé  une  chan- 
delle allumée,  s'en  alla.  Après,  chacun  estant 
couché  et  endormy,  mon  maistre,  oyant  que  tout 
estoit  paisible,  sortit  tout  bellement  de  la  chambre, 
et  s'en  alla  à  celle  de  Magdeleine,  où,  après  avoir 
frappé  contre  la  porte  deux  petitz  coups  avec  la 
pointe  du  doigt,  luy  fut  ouvert. 

Richard,  Sçavoit-elle  bien  sa  venue? 

GOTARD.  Tu  le  peux  penser.  Et  moy,  d'autre 
costé,  à  qui  le  soing  que  j'avois  de  mon  maistre 
avoit  chassé  le  sommeil  de  mes  yeux... 

Richard.  Quel  soin  de  ton  maistre?  mais  dy 
la  pœur  que  tu  avois  de  toy-mesme. 

GoTARD.  Je  le  veux  bien,  laisse-raoy  dire. 
Ayant  mis  le  pied  sur  le  sueil,  et  Toreille  gauche 
contre  la  fente  de  Thuys,  ainsi  j'escoute  coyment 
si  j'oirois  point  ouvrir  quelque  porte,  et  quelcun 
venir  en  noslre  chambre.  Et  voicy  que  j'enten  les 
amans  se  rire,  jouer  et  folastrer  ensemble  :  à  rai- 
son de  quoy  (craignant  qu'ils  ne  fussent  oyz),  je 
couru  les  en  advertir,  quand  TAngevine  me  dict  : 
Il  n'y  a  point  de  danger  :  ils  sont  tous  endormis, 
car  je  les  ay  bien  faict  boire  à  soupper. 

Richard.  Je  discour  en  moymesme  à  quoy 
doibt  réussir  ceste  pratique. 

GOTARD.  Tu  l'entendras.  Si  vous  pensez  (luy 
dis-je)  qu'il  n'y  ayt  point  de  danger,  pourquoy  ne 
vous  levez-vous  tout  doulccment,  et,  avec  vos  ba- 
gues et  joyaux,  ne  vous  en  allez-vous  en  lieu  oii, 
en  despit  du  capitaine,  vous  vous  puissiez  donner 
du  bon  temps  ensemble. 

Richard.  G'estoit  bien  advisé. 

GoTARD.  Je  pensois  hier  au  soir  à  cela  (res- 
pondit-elle).  Ainsi,  me  commanda  me  tenir  prest, 
et,  tirant  de  ses  coffres  ses  meubles  plus  précieux, 
mesmes  le  plus  beau  et  meilleur  qii'eust  son  frère, 
et  le  tout  enveloppaul  en  deux  fardeaux,  les  de- 
party  à  moy  et  a  sa  servante,  comme  tu  pourras 
veoir,  si  tu  arreste  cncor  un  petit  icy. 

Richard.  Parmoname,  vous  ne  pouviez  faire 
un  plus  beau  traict  ni  plus  sid^til  que  ccstuy-cj''. 
Ha  !  ha  !  ha  !  je  me  resjouy  en  moy-mcsme,  consi- 
dérant comme  cctoyson  demeurera  plume  ,  lequel 
pensoit,  avec  sa  pialfc  ;  ses  gardes  et  ses  menasses, 
faire  que  l'Angevine  fist  plus  de  conte  de  luy 
que  de  son  propre  proffit  et  plaisir  ;  mcsme  vou- 
loit  encore  empeschcr  que  ton  maislrc  l'allast  vcoir. 

GOTARD.  Ma  foy,  il  lemerite.  Toulesfois,  nous 
ne  l'avons  faict  en  intention  de  luy  rien  retenir, 
mais  afin  ({ue,  ne  trouvant  rien  en  la  maison,  il 
aille  chercher  ailleurs  pasture,  ou ,  s'il  veut  de- 
meurer, il  se  tienne  bienheureux  quand  on  luy 
rendra  le  sien,  sans  se  soucier  d'autre  chose. 

Richard.  Où  avez-vous  délibéré  porter  tout 
cela  et  mener  ces  femmes  ? 

GOTARD.  Chez  Anthoine,  que  tu  cognois,  et 
qui  nous  ayme  tant  qu'à  son  desceu  nous  pou- 
vons hardiment  useï'  envers  luy  de  ceste  privante. 

Richard.  Vrayement,  c'est  un  bon  compai- 
gnon. 

GoTARD.  Les  voicy  qui  viennent.  Va-t'en, 
Richard,  passe  chemin  ;  adieu. 

Richard.  A  dieu,  jusqnes  au  revoir. 

SCÈNE  III. 
Magdelaine,  Vincent^  Gotarcl. 

Magdelaine, 

oyez,  ô  mon  bien,  de  qui  vous  devez 
faire  plus  d'estime,  ou  d'une  fille  qu'à 
'^  peine  cognoissez-vous  de  veue,  ou  de 
^0  moy,  qui,  ne  me  souciant  ny  de  trans- 
porter mes  biens,  ny  de  laisser  le  reste  en  aban- 
don, ny  de  mon  frère  unique,  ni  de  beaucoup 
d'autres  choses,  me  suis  en  ceste  façon  donnée  en 
proye  à  vous.  Voyez,  ô  mon  bjen,  de  qui  vous  de- 
vez faire  plus  d'estime,  d'une  fille  qu'à  grand 
peine  cognoissiez-vous  seulement  de  veuë,  ou  de 
moy,  qui  m'oblie  moy-mesme ,  et  me  pers  pour 
l'amour  de  vous. 

Vincent.  Helas!  cueui'  de  mon  corps,  et  vie 
de  ma  vie ,  je  cognois  que  vous  m'aymez  comme, 
voire  plus  que  vous-mesme ,  qui  me  confirme 
tousjours  en  la  foy  que  je  vous  ay  jurée ,  de  ne 
vous  abandonner  jamais. 

Magdelaine.  Doncques  (ômon  ame!)  deli- 
vrez-moy  de  ce  soupçon,  et  me  baisez  pour  arres 
de  ccste  tant  douce  promesse. 

Vincent.  Que  pensez-vous  faire  (ô  mon  cher 
tlncsor)?  baisez-moy  tant  qu'il  vous  plaira  :  car 
pour  chacun  de  vos  baisers,  je  vous  en  veux  ren- 
dre quatre  des  miens. 

GOTARD.  Hé  !  vertu  de  moy,  cachez-vous.  Que 
diable !aous  n'avez  point  déboute  d'estre  veus 
de  tant  de  personnes  qui  vous  regardent  !  Vous  ne 
vous  souciez  de  rien.  Vous  avez  passé  sur  le  pont 
de  Gournay. 

Magdelaine.  Oheur  de  ma  félicité  !  pourquoy 
lie  puis-je  ainsi  tousjours  vous  baiser  et  embras- 
ser comme  ores  je  vous  baise  de  bien  bon  cueur , 
comme  ores  je  vous  estrains  entre  mes  bras,  et  me 
soulier  une  fois  en  ma  vie  de  vous  baiser,  toucher 
et  caresser?  car  quand  le  ciel  me  mciiasseroit  lors 
de  ruine,  je  ne  craindrois  aucun  mal. 

GuTARD.  0  Dieu  !  avec  quel  art  et  industrie 
ces  larronnesses  putains  sçavent  vuider  la  bourse 
d'argent  et  l'esprit  de  raison! 

Vincent.  Que  les  riches  possèdent  leurs  ri- 
cliesses,  les  rois  leurs  royaumes  ;  que  les  avari- 
cicux  se  tuent  d'amasser  et  amonceler  des  ihre- 
sors ,  et  les  guerriers  triompher  de  leur  victoire  : 
car,  quant  à  moy,  je  ne  suis  ])0ur  leur  porter  en- 
vie, tant  (pic  je  seray  avec  vous. 

Gotaud.  a  la  vérité,  quand  je  le  vous  auray 

dictdeiix  ou  trois  fois  et  faict  plus  que  mon  devoir, 
je  seray  contraint  laisser  couler  l'eau  à  val.  Que 
diable  ne  marchez-vous  ? 


SCÈNE  IIII. 

Jherosme^   Vincent^  emmenant  Magdelaine 
avecques  sa  servante;  Gotard. 

JlIEROSME. 

e  ne  scay  où  je  pourray  trouver  mon 
fils. 

Vincent.  Helas!  Gotai-d,  voicy  mon 
' père . 

Gotard.  A  vostre  dam,  je  le  disois  bien. 

Jhep.OSME.  Qui  sont  ceux-là? 

Vincent.  Je  suis  perdu. 

Gotard.  Que  diable  nous  ameine  maintenant 
ce  vieillard  ! 

Vincent.  Mon  Dieu!  je  ue  sçay  quelle  excuse 
je  trouveray. 

Gotard.  J'y  pense,  laissez  faire. 

JlIEROSME.  Ceux-cy  ont  à  leur  suitte  des  per- 
sonnes chargées  ;  oii  pourroient-ils  bien  aller  à 
ceste  heure? 

Vincent.  Que  ferons-nous?  devons-nous  re- 
tourner d'où  nous  venons? 

Gotard.  Non,  car  il  nous  a  veus.  Passez  outre 
et  faignez  consoler  ceste-cy .  Cependant  je  l'entre- 
tiendray  de  baliverneries.  Qui  évite  un  mal  en 
peut  fuyr  mille. 

Jherosme.  Il  me  semble  que  Vincent  est  l'un 
de  ceux-là. 

GoTARD.  Au  feu  !  au  feu  !  ô  quel  malheui'  est 
cestuy-cy  ! 

Jherosme.  Voilà  la  voix  de  Gotard. 
Vincent.  INe  vous  desconfortez,  tout  se  portera 
bien. 

Jherosme.  Etbien!  hé!  Vincent,  est-il  temps 
de  retourner  en  la  maison  ? 

Gotard.  0  Monsieur,  a^ous  voicy?  Voyez  , 
voyez  un  peu  la  fumée,  comme  elle  sort  à  gros 
bouillons   du  feste  de  ccste  maison. 

Jherosme.  Qu'as-tu  à  me  tirer  ainsi  par  la 
manche?  Que  veux-tu  que  je  voye? 

Gotari).  La  fumée  !  Voyez  à  travers  ces  deux 
cheminées  de  bricque;  regardez,  là,  là,  droit  à 
mon  doigt.  Oh  !  si  vous  eussiez  esté  icy  tout  à 
ceste  heure,  vous  eussiez  veu  les  flammes  qui 
touchoient  jusques  au  ciel.  Quant  à  nioy,  je 
vous  dy  que  de  ma  vie  je  ne  vy  chose  plus  es- 
pouventable.  La  voilà  !  la  voilà  encorcs  une  au- 
tre fois.O!  quelle  fumée!  Jésus!  qu'elle  est espais- 
se  !  L'avez-vous  pas  veue  ? 

Jherosme.  Non,  je  ne  l'ay  pas  veue;  en  as-tu 
veu?  Pour  me  tro])  amuser  aux  folies  de  ceste 
beste ,  je  ne  sçay  plus  qu'est  devenu  Vincent  : 
voyez  si  je  ne  suis  pas  bien  lourdaul! 

Gotard.  Laisscz-lealler,  ilscaitbienle  chemin. 

Jherosme.    Penses-tu  que  je  le  croye  auti'c- 

ment?  Mais  voicy  le  point,  je  luy  voulois  dire  je 

ne  sçay  quoy,  puis  sravoir  qui  est  celle  qui  va 

quant  et luy. 

Gotard.  Quoy,  vous  ne  l'avez  pascogneue? 
Jherosme.  Je  ne  l'ay  pas  cogneue,  voirement. 
Gotard.  A  bon  escient ,  vous  ne  l'avez  pas 
cogneue  ? 

Jherosme.  Comme  Teussé-je  peu  cognoistre, 
veu  qu'elle  se  bouschoit  le  visage  avec  son  mou- 
choir? 

GOTARD.  La  pauvrette  !  elle  pleuroit  sa  fortune, 
et  de  son  mari.  C'est  madame  Claudine,  vostre 
îiiepce. 

Jherosme.  Quoy  !  ceste-Ià  est  Claudine,  ma 
niepce  ! 

GoTARD.  Par  vostre  foy ,  qui  pensiez-vous 
donc  qu'elle  fust? 

Jherosme.  Ceste-cy  m'a  semblé  un  peu  plus 
grande  qu'elle. 

CoTARD.  Je  suis  tout  émerveillé  que  n'avez 
parlé  à  elle;  vrayement,  j'attendois  que  luy  deman- 
dassiez pourquoy  elle  pleuroit,  et  que  la  deussiez 
consoler,  parce  que  Vincent  ne  sçait  si  bien  faire 
cet  office  que  vous. 

Jherosme.  Que  veux-tu  d'avantage?  Je  ne 
Tay  cogneue,  et  eusse  pensé  ,  à  la  veoir  aller  de 
nuict,  que  c'eust  esté  toute  autre  femme  qu'elle; 
car  je  sçay  que  ce  n'est  sa  coustume  d'aller  ainsi. 
Comme  Vincent  s'est-il  trouvé  avec  elle  ?  Où 
vont-ils  à  ceste  heure  avec  ces  bardes  ? 

GoïARD.  Il  me  fasche  beaucoup  de  vous  dire 
si  mauvaises  nouvelles  ;  mais  patience.  Il  est  ad- 
venu que  ses  servantes,  par  ne  sçay  quel  malen- 
contre,  ont  mis  le  feu  en  la  maison.  Voyez  le 
malheur  ! 

Jherosme.  Commest  diable  !  le  feu  est  donc 
en  la  maison  de  mon  neveu? 

GOTARD.  Oy. 

Jherosme.  0  !  meschantes  ,  vilaines  ,  yvro- 
gnesses,  folles  et  insensées  ! 

GoTARD.   A   ceste  cause,  madame  Claudine, 

ayant  amassé  ce  qu'elle  a  peu ,  et  qui  s'est  pré- 
senté devant  ses  mains ,  en  avoit  chargé  une  de 
ses  servantes  et  se  sauvoit  avec  elles,  quand  de  for- 
tune elle  a  rencontré  mon  maistre  qui  Aenoit  de 
souper  de  la  ville. 

Jherosme.  Il  fera  tousjours  des  siennes.  Il  est 
heure  revenir  de  soupper  ! 

GoTARD.  Adonc,  elle  l'a  prié  l'accompagner 
jusques  chez  son  frère,  parce  qu'il  luy  sembloit  ne 
luy  estre  bien  séant  aller  ainsi  seule,  sans  compa- 
gnie de  quelque  sien  parent.  Que  diantre  sçay-je 
pourquoy  elle  n'a  voulu  demeurer  chez  ses  voi- 
sins ! 

Jherosme.  Elle  est  sage  et  bien  advisée,  et 
doibt  avoir  faict  cela  pour  bonne  occasion.  Mais 
voyez  si  ce  malheur  mauquoit  à  cet  homme  de 
bien  !  Ces  poltronnes  de  chambrières,  et  vous  au- 
tres serviteurs  de  maudite  génération,  ne  prenez 
jamais  garde  à  ce  que  vous  faictes.  Qu'est  devenu 
mon  neveu  ? 

GoTARD.  Si  vous  le  voyiez  ,  il  est  plus  mort 
que  vif. 

Jherosme.  Il  ne  peut  estre  autrement,  le  feu 
estant  en  sa  maison. 

GoTARD.  Il  s'efforce  getter  par  les  fenestres 
buffets,  licts,  tables,  coffres,  et  tout  ce  qu'il  peult, 
tandis  que  les  voisins  sont  empeschez  à  csteindre 
le  feu. 

Jherosme.  Tu  eusses  esté  bien  rompu,  asne 
de  bastonnades,  de  demeurer  derrière  pour  l'ayder 
en  cestc  nécessité ,  et  laisser  porter  à  un  autre  ce 
que  tu  tiens.  Je  te  sçay  dire  que  tu  n'aymes  que 
besongne  faicte.  A-il  beaucoup  perdu? 

GOTARD.  Les  voisins  ont  esté  si  diligens,  qu'il 

n'y  a  eu  tant  de  mal  (Dieu  mercy  !)  que  l'on  crai- 
gnoit. 

Jherosme.  Tant  mieux.  Mais,  dy-moy ,  qui 
t'a  ainsi  vestu  ? 

GoTARD.  Sot  que  je  suis  !  Pour  ayder  autruy, 
je  me  suis  mis  moy-mesme  au  piège.  Que  dictes- 
vous  ? 

Jherosme.  Je  te  demande  qui  t'a  vestu  de  ces 
beaux  accoustremens? 

GoTARD.  Je  ne  sçay  que  dire.  0  ho!  cest  ac- 
coustrement,  c'est  autre  chose, 

Jherosme.  Quoi,  autre  chose?  Dieu  veulle  que 
je  n'aye  esté  trompé.  Respon  :  A  qui  parlé-je? 
quel  vestement  est-ce  là? 

GOTARD.  Vous  parlez  à  moy.  Mon  Dieu!  lais- 
sez-moy  aller ,  que  ma  dame  Claudine  ne  m'at- 
tende; je  le  vous  diray  tantosttout  à  loisir. 

Jherosme.  C'est  tien  à  propos.  11  est  aussi 
vray  que  je  suis  Jherosme,  je  te  feray  cognoistre, 
si  Dieu  me  preste  vie  et  santé  ,  s'il  se  faut  moc- 
quer  de  son  maistre. 

GoTARD.  Dieu  me  veulle  ayder! 

Jherosme.  Vien  ça,  coquin  !  aproche ,  pen- 
dart  que  tu  es. 

GoTARD.  Helas  !  qu'ay-je  faict  pour  estre  lyé? 

Jherosme.  Tu  me  pensois  monstrer  la  lune  au 
puits,  me  faisant  croire  que  le  feu  estoit  chez  mon 
nepveu,  que  ceste  femme  est  ma  niepce,  et  qu'elle 
a  plustost  voulu  aller  chez  ses  frères ,  qui  demeu- 
rent au  bout  de  la  ville ,  que  demeurer  avec  ses 
voisins. 

GoTARD.  Mais  vous  l'avez  veue,  uh!  uh!  hu! 
u!u! 

Jherosme.  Tu  pleures,  maintenant  ! 

GOTARD.  S'il  VOUS  plaist,  Monsieur ,  je  VOUS 
diray  tout.  Un  compagnon  de  mon  maistrc,  vostre 
fds... 

JheroSME.  Tu  broyés  de  Teau  en  un  mortier. 

GoTARD.  Escoutez-moy,  je  vous  supplie. 

Jherosme.  Je  u  oy  goutte. 

GOTARD.  Deux  mots  tant  seulement. 

Jherosme.  Tu  portes  des  fueilles  aux  boys. 

GoTARD.  Hé  !  Monsieur,  si  une  chose  estplus- 
tost  advenue  qu'une  autre ,  qu'en  puis-je  mais  ? 
uh  '  uh  !  liu  !  u  !  u  !  Vostre  fils,  hu  !  hu  !  u  ! 

Jherosme.  Tu  commances  à  confesser,  et  au 
paravant  tu  te  moquois  de  moy.  Asseure-toy  que 
je  t'accoustreray  de  toutes  façons  ;  mais  je  veux 
premièrement  sçavoir  quel  beau  mistère  est 
cestui-cy.  Entre  leans,  marche! 


SCÈNE  V. 
Richard. 

Richard, 

a  !  ha  !  ha  !  mon  Dieu  !  mon  Dieu  !  le 
plaisir  !  Nous  estions  tous  masquez  et 
cachez  soubs  la  porte,  quand  le  bon 
homme ,  sa  femme  et  sa  fille  sortirent 
après  un  serviteur  qui  tenoit  une  lanterne.  Quoy 
voyant,  mon  maistre  me  fit  signe  que  j'csteignisse 
la  lumière  que  portoit  le  garçon.  Ce  que  je  n'eus 
plustost  faict,  que  tous  nos  compagnons  com- 
mancèrent  à  crier  :  Le  roy  boit  !  le  roy  boit  !  tant 
que  la  bouche  leur  peut  ouvrir  ,  faisans  un  tel 
tintamarre  qu'on  u'eust  pas  oy  Dieu  tonner;  et 

ce ,  afin  que  les  cris  du  père  et  de  la  mère  ne  fus- 
sent ouis.  Cependant,  mon  maistre,  accompagné 
de  deux  d'entre  nous,  se  saisit  de  la  pucelle,  et,  luy 
gettant  un  manteau  sur  les  espaules  et  un  chapeau 
sur  sa  teste,  remmenèrent  en  la  maison,  où  main- 
tenant il  se  donne  du  bon  temps  avec  elle.  Mais 
il  est  grand  jour  :  je  vas  veoir  s'il  a  point  affaire 
de  moy. 


SCÈNE  VI. 
Fierabras ,  Alfonse ,  Richard, 

FlERABRAS. 

ar  la  mort  !  par  le  sang  !  ventre  de. . .  je 
renie ,  elles  sont  leans  ;  car  j'en  vy  hier 
au  soir  sortir  Perrine ,  et  quand  je  luy 
ay  demandé  qu'elle  y  alloit  faire,  je  me 
suis  aperceu  qu'elle  s'entretailloit  en  ses  respon- 
ses  ;  aussi  les  poltrons  s'entendoient  ensemble  et 
avoient  prins  leur  assignation.  Non,  non,  il  n'y 
a  personne  en  tout  le  monde  qui  sache  mieux 
trouver  la  vérité  que  moy.  Mais,  par  la  chair  de 
tous  les  dannez  !  si  je  n'en  fais  une  horrible, 
cruelle  et  diabolique  vengeance,  je  suis  content 
qu'on  me  dise  :  Fils  de  putain ,  mets  bas  les  armes! 
Alfonse.  Je  ne  sçay  pourquoy  il  est  ainsi  en 
colère  contre  moi. 

Fierabras.  Et  bien  !  Alfonse,  que  veut  dire 
que  cest  homme  de  bien  de  ton  compagnon  n'est 
sorty  quant  et  toy?  Avez-vous  delibeie  me  ren- 
dre le  mien,  ou  non  ? 

Alfonse.  Regardez,  seigneur  Fierabras,  que 

ne  me  preniez  pour  un  autre  ,  car  je  n'eus  jamais 
affaire  aAecvous,  que  je  sache. 

FiERABRAS.  Ains  tu  y  as  eu  trop  affaire ,  ne 
fust-ce  qu'en  ce  à  quoy  tu  as  tenu  la  main. 

Alfonse.  Je  ne  me  souvien  avoir  jamais  tenu 
la  main  à  chose  qui  vous  touche. 

FiERABRAS.  Quoy  !  je  ne  me  souvien  !  Comme 
si  tu  n'avois  pas  aydé  à  enlever  ceste-là,  et  mes 
biens  quant  et  elle  ! 

Alfonse.  Qui,  ceste-là? 

FiERABRAS.  Voyez  comme  il  luy  sied  bien  nyer 
la  vérité  ! 

Alfonse.  Quant  à  vos  biens  ,  je  ne  sçay  que 
c'est.  Bien  est  vray  que  j'ay  une  jeune  fille  en  ma 
maison  ,  mais  je  suis  asseuré  qu'elle  ne  vous  ap- 
partient. Est-ce  d'elle  que  vous  parlez  ? 

FiERARRAS.  Tu  as  une  jeune  fille  en  ta  mai- 
son? est-il  vray?  Si  tu  pouvois  honnestement  le 
nyer,  je  m'asseure  que  tu  n'eusses  tant  attendu.  Il 
ne  faut  que  tu  dises  :  Elle  ne  vous  appartient.  Je 
suis  plus  raeschant  que  toy;  f'ay-la  venir! 

Alfonse.  Soyez  mcschant  tant  que  vous  vou- 
drez, mais  elle  n'est  vostre. 

FiERABRAS.  Je  sçaurois  volontiers  qui  te  donne 
la  hardiesse  d'oser  contester  contre  luoy.  Fay  la 
sortir,  et  ne  cause  pas  tant. 

Alfonse.  Voulez-vous  que  je  dise  la  vérité? 
Vous  estes  un  homme,  etc. 

FiERABRAS.  Quel  homme?  que  veux-tu  en- 
tendre par  ton  et  ca'tcra  !  Vcux-tu  dire  que  je  ne 
sois  homme  de  bien  ? 

Alfonse.  Qui  dict  le  contraire,  sinon  toy? 
puis  qu'il  te  faut  rcspondre  par  toy. 

FiERABRAS.  Que  vcu\-tu  donc  dire  par  cela? 

Ah  !  teste  de  !  je  voy  bien  que  je  ne  scray  cogueii 
jusques  à  ce  que  j'aye  laissé  de  mes  marques. 

Richard.  Un  limasson  laisse  bien  les  siennes. 

Alfonse.  Que  diable  !  quand  j'en  auray  bien 
enduré,  qu'en  sera-ce?  Oy,  je  l'ay  dict  et  diray 
encores  que  tu  es  un  homme  ,  etc.  Tu  voudrois 
donc  qu'après  mille  peines  et  travaux  que  j'ay 
soufferts  pour  me  l'acquérir,  je  te  la  donnasse. 

FiERABRAS.  Vois-tu,  je  sçay  bien  que,  si  tu  ne 
me  la  rends  amiablement  ou  qu'elle  ne  veulle  ve- 
nir de  son  bon  gré,  que  je  l'iray  quérir  jusques  à 
ton  lict  et  la  traisneray  hors  par  les  cheveux. 

Alfo'SE.  Toy!  tu  la  traisneras  hors  de  ma 
maison  par  les  cheveux?  Par  la  mort  !  je  ne  jure 
pas  ;  il  faudroit  que  tu  fusses  plus  habille  homme 
que  tu  n'es  et  mieux  accompagné.  Entrepren, 
entrepren-le  ,  pour  veoir  ! 

RiCKARD.  Hé,  Monsieur,  laissez-le  là  !  Vou- 
lez-vous ici  estriver  quatre  heures  à  l'appétit  d'un 
sac  perse? 

Alfonse.  Sac  perse  toy-mesme  !  tay-toy,  ce 
n'est  pas  pour  luy.  A  qui  pense-il  avoir  affiiire  ? 

a.  FiERABRAS.  Donc  tu  penses  que  je  ne  sois 
homme  pour  faire. .. 

b.  Alfois'SE.  Je  pense  que  tu  ne  me  sçaurois 
faire  que... 

a    cela  et  autres  choses  aussi  cent  mille... 
b.  la  moiie,  encores  en  cachette,  et  quand  tu 
te... 

a.  fois  plus  grandes,  jusques  à  t'en... 

b.  voudrois  efforcer  de  le  faire,  tu  venois , 
quoy? 

a.  faire  veoir  l'espreuve. 

b.  Que  ma  Renée  t'appartienne? 

FiERABRAS.  Quelle  Renée ?cestui-cy  me  pense 

faire  perdre  mes  ambles  ? 

Alfonse.  0  que  tu  te  meslesde  beaucoup  de 
choses  ! 

FiERABRAS.  Voire  toy. 

Alfonse.  Me  veux-tu  croire?  va-t'en  à  tes 
affaires  et  ne  te  mesle  point  des  miennes. 

FiERABRAS.  Comment,  des  tiennes?  Cestes-cy 
sont-ce  pas  les  miennes?  Qu'en  despil  de  la 
chienne,  de  la  mastine,  de  la  louve,  de  la...,  à 
peine  que  je  ne  dy. 

Alfonse.  Ne  Tinjuriez  point! 

FiERABRAS.  Si  je  pensois  que  pource  que  j'ay 
dict  tu  pensasse  dire  chose  qui  peust  offenser 
l'honneur  du  moindie  cheveu  que  j'ay  en  la 
teste... 

Alfonse.  Que  me  ferois-tu  ? 

FiERABRAS.  Je  sçay  bien  quoy ,  je  ne  te  dis 
autre  chose. 

a.  Alfonse.  Brave  si  tu  peux,  je  ne  te  crain  ; 
et  si... 

b.  FiERABRAS.  Voyez  comme  il  parle  !  0  ciel  ! 
à  ce  que... 

a.  tu  ne  t'ostes  d'ici  ou  bien  tu  ne... 

b.  je  voy,  tu  ne  scais  les  choses  que  j'ay-- 

c.  Richard.  Hé,  Messieurs!  que  celuy  qui  a 
plus  de... 

a.  reserres  la  langue  entre  tes  dents,  je  te... 

b.  faictes  en  Perse,  car  tu  parlerois  plus... 

c.  cervelle,  le  monstre.  Retirez-vous,  monmais- 
tre;  si  vous... 

a.  feray  charger  de  boys,  comme  tu  le  mérites, 
sans... 

b.  sagement.  Mais  je  cognois  bien  que  tu  as... 

c.  n'avez  rien  du  sien,  que  vous  demande-il  ? 

a.  que  tu  saches  d'où  cela  viendi'a. 

b.  envie  que  je  te  face  cognoistre  que  je  suis. 
Alfonse.  Que  dis-tu,  faire  cognoistre? 
FlERABRAS.  Que  dis-tu,  faire  charger  de  bois? 
Alfonse.  Que  me  feras-tu?  dy  un  peu. 
FlERABRAS.  Dy  le  toy-mesmes. 
Alfonse.  Fay  que  je  t'entende. 
FlERABRAS.  Mais  toy,  que  je  te  Foie  dire  en- 
core un  coup. 

Richard.  Je  vous  prie  parler  d'accord  ,  sans 
faire  icy  assembler  tant  de  peuple. 

FlERABRAS.  S'il  ne  me  rend  ce  qui  m'appar- 
tient ,  comme  veux-tu  que  je  me  taise? 

Alfonse.  Si  je  n'ay  rien  à  toy,  comme  veux- 
tu  que  je  te  le  rende? 

a.  FlERABRAS.  Comme  peux-tu  nier  que,  te 
demandant  tout  à  ceste  heure  ma  sœur  Magde- 
laine, 

b.  Alfonse.  Quelle  sœur  ?  quelle  Magdelaine? 
va  en  la  malheure, 

c.  Richard.  Voulons-nous  estre  encore  icy 
longuement?  Si  vous... 

a.  tu  as  dict  qu'elle  estoit  chez  toy.  Voy 
comme... 

b.  que  Dieu  t'envoye  !  voyez  un  peu  quel  beau 
service... 

c.  ne  laissez  tout  cela,  je  vous  jetteray  de  la 
boue. 

a.  tes  propos  se  rapportent  ! 

b.  cestui-cy  me  faict  ce  matin. 
FlERABRAS.    Ce   n'est    de  merveilles    si  tu 

criois  bien  haut,  tu  as  une  armée  cachée  en  ta 
maison. 

Alfonse.  Une  poignée  de  gens  semble  une 
armée  à  tes  semblables. 

Richard.  Monsieur,  entrez  au  logis;  vous  n'a- 
vez point  d'honneur  quereller  contre  cest  éventé. 

FiERABRAS.  Allez  !  allez  !  nous  vous  trouve- 
rons bien  ;  vous  ne  serez  pas  toujours  si  forts , 
non ,  et  deussé-je  vous  venir  cliercher  jusques 
chez  vous  et  vous  en  tirer  pièce  à  pièce. 

Alfonse.  Entrepren-le  seulement. 

FiERABRAS.  Quand  je  n'aurois  qu'une  dague 
en  une  main  et  l'autre  main  lyée  sur  le  dos,  et 
que  tu  lusses  armé  jusques  au  dentz,  je  te  com- 
battrois  ;  mais  il  ne  m'aviendra  jamais  estriver 
contre  aucun  que  je  ne  l'estropie  pour  le  moins 
d'une  jambe. 

Richard.  Le  moindre  mal  est  tousjours  bon  ; 
que  ferois-tu? 

FiERABRAS.  Par  la  mort!  0  vertu!  je  ne 
sçay  que  je  doy  faire,  je  suis  en  si  grande  colère, 
que  les  chiens  ne  mangeroient  pas  de  ma  chair, 
tant  elle  leur  sembleroit  amère. 


ACTE  V. 

SCÈNE  I. 
Nicaise,  Jherosme. 

NiCAISE. 

'ay  autres  fois  en  beaucoup  de  choses 
esprouvé  la  fortune  contraire,  mais  je 
la  trouve  maintenant  très  adversaire  et 
plus  ennemye  que  jamais.  0  ciel!  6  ter- 
re !  0  cité  plaine  de  voleurs  ! 

Jherosme.  Je  désire  entendi'e  s'il  est  vray 
qu'on  ayt  ravi  la  fille  au  sire  Nicaise.  Ha!  le 
voicy  :  Bonjour,  compère  ;  quel  vent  vous  pous- 
se si  matin  par  ces  quartiers  ? 

Nicaise.  Helas!  je  suis  si  transporté  que  je  ne 
sçay  où  je  vas  ni  d'où  je  viens. 

Jherosme.  Vous  me  semblez  tout  fasché. 

Nicaise.  Si  je  le  suis!  j'en  ay  occasion. 

Jherosme.  Dictes-moy,  est-il  vray  ce  que  j'ay 
oy  dire  de  ce  jeune  homme  d'ycy  près  et  de  vostre 
fille? 

Nicaise.  Je  n'ay  pas  peur  que  je  ne  trouve 
assez  de  tesmoins  pour  le  prouver.  Je  remercie 
Dieu  que  la  Cour  de  Parlement  est  composée  de 
tant  de  gens  de  bien  qui  me  feront  justice. 

Jherosme.  0  Dieu!  quand  une  chose  se  doit 
effectuer,  rien  ne  luy  manque.  Je  suis  many,  sei- 
gneur Nicaise,  non  seulement  pour  l'amitié  que  je 
vous  porte ,  qui  est  si  grande  que  tout  vostre  en- 
nuy  m'est  desplaisir  ;  mais  pour  ce  que  ce  mal- 
heur s'est  rencontré  en  vous,  qui  desiriez  tant  me 
faire  plaisir. 

Nicaise.  Cecy  vous  semble-il  honneste,  sei- 
gneur Jherosme?  vous  semble-il  que  cestuy-cy 
l'ayt  faict  comme  jeune  homme  indiscret  et  sans 
considération  ?  Je  ne  cesseray  jamais  de  poursuy- 
vre  la  justice  de  ma  cause  que  je  ne  le  voye  au 
gibet. 

Jherosme.  A  la  vérité,  son  audace  a  esté 
grande,  mais  pour  vous  dire  ce  qui  m'en  semble, 
sans  en  estre  requis,  je  ne  suis  pas  d'advis  que  le 
poursuyviez  en  justice.  Bien  trouvé-je  bon  qu'on 
s'informe  comme  etpourquoy  il  a  faict  ceste  mes- 
chanceté,  par  ce  que  je  vous  ose  asseurer  qu'au- 


76  Larivey. 

trefois  il  a  esté  en  volonté  de  vous  la  faire  de- 
mander en  mariage. 

Nie  AISE.  Oy,  me  la  faire  demander  après  le 
coup  !  Je  luy  feray  cognoistre  qu'il  n'a  faict  cest 
outrage  à  un  trespassé.  Allons  ! 

Jherosme.  Mettez  à  part  ceste  colère,  oubliez 
ceste  passion  et  retournez  à  vous  :  car  vraye- 
ment,  si  son  intention  est  de  Fespouser,  prenons 
le  cas  qu'il  ayt  fait  un  acte  de  jeune  homme. 

NiCAiSE.  De  jeune  homme!  dictes  de  vol- 
leur. 

Jherosme.  Encores  pis.  Mais  laissez -moy 
dire  :  Je  croy  que  l'alliance  n'en  seroit  que  bonne 
et  honorable,  et  que  vostre  fille  seroit  bien  pour- 
veue.  Je  vous  prie,  soyez  content  que  j'alle  parler 
à  luy,  car  je  me  veux  employer  en  ceste  aifaire, 
et  m'asseure  faire  en  sorte  que  paisible  mariage 
en  réussira. 

Nie  aise.  Le  mariage  s'est  faict  trop  tost  à 
mon  dam  et  deshonneur,  mais  je  vous  jure  qu'il 
n'est  pas  où  il  pense. 


SCÈNE  II. 
Fierabras^  Marquet^  son  laquais. 

Fierabras. 

aintenant  que  la  tempérance  a  modéré 
ma  colère,  la  raison  et  la  prudence  fe- 
ront office  en  moy.  Te  semble-il  pas 
que  ceste  injure  mérite  une  horrible  et 
sau^laute  vengeance  ? 

Marqlet.  Que  diable!  il  le  faut  escourter  et 
luy  coupper  les  cùiiilles  rasibus. 

Fierabras.  Premièrement,  si  je  veux  bien 
considérer  toute  chose,  ma  sœur  a  esté  violée  et 
ravie  de  ma  maison. 

Marqlet.  Oy,  sa  rose  matinale  luy  a  esté 
cueillie. 

Fierabras.  Et  avec  elle  m'ont  encores  des- 
robbé  partie  de  mon  bien. 

Marquet.  Il  en  prend  ainsi  à  qui  se  fie  trop 
aux  putains. 

Fierabras.  L'injure  est  faicte  à  un  grand 
cappitaine. 

Marquet.  Des  ruffiens,  veut-il  dire. 

Fierabras.  A  un  gentil-homme  très  gentil. 

Marquet.  Très  gentil  et  très  payen. 

Fierabras.  Que  veux-tu  dire  par  ce  mot  : 
très  payen  ? 

Marquet.  Je  dy  que  vous  payez  très  bien. 

Fierabras.  C'a  tousjours  esté  ma  coustume. 

Marquet.  Oy,  d'attendre  que  les  sergens  vous 
exécutent. 

Fierabras.  Outre  que  je  suis  de  grand  pa- 
renté. 

Marquet.  Comme  un  fils  de  putain,  qui  a  des 
parens  par  tout. 

Fierabras.  Qui  faict  que  pour  tant  bons  res- 
pects, je  suis  résolu  baigner  mes  mains  en  leur 
sang.  Mais  je  ne  sçay  de  quelle  peine  les  punir. 

Marquet.  De  la  turquesque. 

Fierabras.  Ils  ne  seroient  les  preraieis;  je 
veux  faire  une  chose  beaucoup  plus  notable  et  si- 
gnalée . 

Marquet.  Quoy? 

FlERABRAS.  J'en  veux  faire  une  telle  anato- 
mye,  qu'un  chirurgien  n'en  sçauroit  faire  une 
pareille. 

Marquet.  Ne  dictes  pas  cela,  je  vous  prie. 

FlERABRAS.  Pourquoy? 

Marquet.  Parce  que  vous  ne  les  tenez  pas  en- 
cores.  Ne  sçavez-vous  que  dict  le  proverbe  :  Ne 
contez  jamais  quatre  que  vous  ne  les  teniez  au 
sac? 

FlERABRAS.  Que  me  conseilles-tu  donc  que  je 
face? 

Marquet.  Je  ne  suis  homme  poui-  vous  donner 
conseil. 

FlERABRAS.  Je  le  sçay  bien,  mais  dy-moy  ton 
advis. 

Marquet.  Il  faut  qu'employez  vos  amis,  et 
faire  en  sorte  qu'au  moins  vous  puissiez  recou- 
vrer voz  hardes. 

FlERABRAS.  Marquet,  quand  je  seray  colonel, 
je  veux  que  tu  sois  un  de  mes  premiers  cappitai- 
nes  en  chef.  Tu  est  fort  sçavant  homme. 

Marquet.  Taisez-vous,  j'oy  quelqu'un  sortir 
de  chez  Alfonse. 


SCÈNE  m. 
Alfonse^  Jherosme. 

Alfonse. 

insi,  puis  qu'il  vous  plaist  prendre  ceste 
peine  pour  moy,  vous  irez  trouver  le 
seigneur  Nicaise  ,  et  luy  ferez  entendre 
l'aiTivce  de  mon  père ,  et  ce  qu'il  vous 

a  dict  ;  euseniblema  bonne  intention.  Après,  vous 
nous  ferez  sçaAoir  sa  volonté. 

Jherosme.  Aussi  ferai- je  :  ne  vous  souciez; 
j'espère  que  tout  se  portera  bien. 


SCÈNE  IIII. 
Fierabras^  Marquet. 

FlERABRAS. 

arquet ,  vien  çà  :  va  trouver  le  cappi- 
taine  des  gardes  françoises ,  et  luy  dy 
que  certains  éventez ,  outre-cuydez  et 
téméraires  ,  sont  venuz  chez  moy,  ont 
emmené  ma  sœur  et  voilé  ma  maison.  Et  pource 
que  je  n'ay  accoustumé  employer,  pour  vanger 
le  tort  qu'on  m'a  faict ,  autres  que  les  armes  et  la 
force  de  ce  bras  ,  je  le  prie  de  m'envoyer  vingt- 
cinq  ou  trente  archers. 

Warquet.  Que  voulez-vous  faire  de  tant  d'ar- 
chers, si  vostre  bras  peut  seul  exécuter  ceste  ven- 
geance? 

FlERABRAS.  Tu  ne  dis  pas  que  qui  besongne 
par  aultruy  dict  que  c'est  luy-mesme  qui  l'a 
faict . 

Marquet.  Seroit-ce  pas  assez  de  trois  ou 
quatre  ? 

FlERABRAS.  Non,  parce  que  je  les  veux  faire 
hacher  menu  comme  chair  de  pasté. 

Marquet.  Estre  si  cruel! 

FlERABRAS.  Ayant  discouru  en  moy  la  qua- 
lité de  l'injure  qu'ilz  mont  faicte ,  je  trouve  que 
mou  honneur  ne  peut  autrement  estre  repai'é. 

Marquet.  Ha  !  ha  ,  ha  ! 

FlERABRAS.  Tu  ris  en  affaire  de  si  grande  con- 
séquence ? 

Marquet.  Je  ry,  mais  ce  n'est  pas  de  cela. 

FlERABRAS.  De  quoy  donc? 

Marquet.  Je  me  suis  souvenu  de  voz  valeu- 
reuses entreprinses. 

FlERABRAS.  0  ho!  j'en  ay  faict  sans  nombre. 
De  quelles? 

Marquet.  Quand,  à  Blois,  vous  coupastes  les 
cheveux  à  une  femme. 

FlERABRAS.  Ainsi  faut-il  chastier  ces  vilaines, 

Ïiourries  de  verolle ,  qui  ne  respectent  non  plus 
es  hommes  que  les  Lestes. 

Marquet.  Et  quand,  sur  le  pont  Sainct-Michel, 
vous  donnastes  le  desmenty  au  crocheteur  qui 
vous  avoit  appelle  filz  de  putain ,  maquereau  et 
tailleur  de  cuir. 

FlERABRAS.  Ma  générosité  empescha  que  je 
ne  mis  la  main  à  l'espée,  car,  à  dire  vray,  cestes- 
cy  ne  sont  armes  à  souiller  au  sang  des  faquins. 

Marquet.  Mais  que  veut  dire  que  ne  fistes 
rien  à  ce  jeune  homme  qui,  ce  mcsme  jour,  vous 
jetta  au  milieu  de  la  fange? 

FlERABRAS.  Pource  que  j'estois  empeschc  à  me 
nettoyer  de  ccste  ordure ,  car  je  ne  voulois  estre 
mocqué  d'une  mienne  amye,  qui  me  regardoitpar 
une  fenestre;  de  manière  que  je  n'euz  loisir  de 
m'en  ressentir.  Mais,  s'il  eust  attendu  un  quart 
d'heure... 

Marquet.  Que  luy  cussicz-vous  faict? 

Fi  EB  A  BRAS.  Quoy?  je  luy  eusse  baillé  sur  la 
joue,  ou  faict  fuyr  devant  moy,  comme  j'ay  ac- 
coustumé  faii'c  à  ses  semblables. 

Marquet.  Or,  Monsieur,  je  pense  que  ferez 
merveilles  :  c'est  pourquoy ,  affin  d'en  avoir  le 
plaisir,  je  vas  quérir  des  soldats. 

FiERABRAS.  Je  t'en  prie. 

Marquet.  Je  m'asseure  qu'ils  vous  feront 
rendre  ce  qui  vous  appartient. 

FiERABRAS.  Ils  me  feront  plaisir;  mais  je  ne 
veux  point  qu'on  me  parle  de  paix ,  si  première- 
ment, par  accord  exprès ,  je  ne  baille  à  chacun  de 
ces  voleurs  quatre  coups  de  dague.  Enten-tu  ? 


SCÈNE  V. 

Zacharie^  vieillard,  père  d'Alfonse  ;  Nicaise, 
J  héros  me ,   Richard. 

Zacharie. 

e  suis  (Dieu  mercy  !)  arrivé  bien  à  pro- 
pos. Par  ma  conscience,  j'ay  esté  bien 
marry,  sire  INicaisc,  de  ce  vilain  acte. 
Je  pense  que  mon  bon  voisin  que  voicy 
vous  a  peu  dire  quelle  vie  je  luy  en  ay  faicte. 

INiCAlSE.  Or,  je  fais  un  argument  par  là  qu'il 
la  tiendra  chère ,  et  la  traittera  comme  sa  femme 
bien  aymée,  puis  qu'on  void  en  luy  une  si  grande 
amitié. 

Zacharie.  Je  vous  mercie  de  ce  que  vous  faic- 
tes  plus  de  cas  de  nostre  ancienne  amitié  que  du 
peu  d'entendement  d'un  jeune  homme  amoureux. 
Et  à  dire  vray,  je  ne  sçache  chose  dont  je  me 
puisse  plus  resjouyr  que  de  ceste  alliance. 

INiCAlSE.  J'ay  voulu  aussi  avoir  ce  contente- 
ment pour  beaucoup  de  bonnes  occasions ,  entre 

lesquelles  ceste-cy  n'est  la  moindre,  asçavoir,  du 
désir  que  j'ay  tousjours  eu  que  nostre  amitié 
fust  estrainte  d'un  plus  fort  et  ferme  lyen. 

Jherosme.  Richard  ! 

Richard.  Monsieur? 

Jherosme.  Tien  cet  anneau,  va  en  mon  logis, 
et  dy  qu'à  ces  enseignes  on  te  laisse  parler  à  Go- 
tard,  que  tu  trouveras  lyé  contre  un  des  pilliers 
de  mon  lict.  Dy-luy  qu'il  t'enseigne  où  est  mon 
fils,  et  me  l'ameine. 

Richard.  Vaut-il  pas  mieux  que  Gotard  vien- 
ne avecques  moy?  car  il  le  trouvera  plustost. 

Jherosme.  Non,  je  luy  veux  apreudre  à  se 
moquer  de  son  maistre. 

ZACHARiE.Celane  meserablebeau,sire  Jheros- 
me ,  qu'aucun  des  nostres  ,  tant  petit  soit-il ,  ait 
occasion  de  pleurer  en  une  si  giande  joye.  Par- 
donnez-luy  pour  ce  coup. 

NiCAlSE.  J'en  suis  d'advis. 

Jherosme.  Soit  f;iict  comme  il  vous  plaira. 
Va,  deslie-le  ,  et  en  fay  ce  que  tu  voudras. 

Zacharie.  Entrons  dedans. 


SCÈNE  VI. 
Fierahras,  Marquet,  trois  Sen'iteurs. 

Fierabras. 

ue  j'endurasse  une  telle  bravade  !  Non, 
je  uiourrois  plustost. 


Marquet.  Parlez  bas,  car  si  ceux 
qui  viennent  derrière  nous  se  ymagi- 
uent  que  ce  soit  à  bon  escient ,  ils  s'en  retourne- 

ront,  tellement  que  nous  ne  les  pourrons  faire  re- 
venir. 

FlERABRAS.  Il  ne  faut  avoir  pœur  :  je  suis  bien 
homme  de  n'entrer  jamais  en  la  mesiée  que  je 
ne  voye  la  bataille  gaignée. 

Marquet.  Ainsi  font  tousjours  vos  semblables. 

FlERABRAS.  Je  monstreray  bien  à  cet  Alfonse 
que  c'est  acheter  la  querelle  d'autruy. 

Marquet.  0  le  pauvret!  Il  ne  luy  a  veu  tail- 
ler les  hommes  à  travers  ,  comme  je  Tay  veu  à 
table  coupper  des  chappons  en  deux  ,  puis  les 
dévorer  à  belles  dents. 

FlERABRAS.  C'est  un  sot;  il  resemble  les  mé- 
decins, il  ne  cherche  que  le  mal.  Mais  si  une  fois 
je  luy  fais  essayer  ceste-cy,  plus  tranchante  que 
Flamberge  ou  Durandal ,  je  le  fendray  jusques  à 
l'estomach. 

Marquet.  Et  si  vous  voulez  vous  ergotterun 
petit  sur  la  pointe  du  pied,  vous  le  partirez  jus- 
ques à  la  raye  du  cul. 

FlERABRAS.  Le  tout  consiste  en  cecy,  c'est 
que  quand  nous  serons  devant  leur  maison,  nous 
nous  facions  oyr,  crians  tous  d'une  voix  :  Serre  ! 
serre  !  INous  leur  ferons  si  grand  pœur,  qu'ils 
mourront  devant  qu'ils  se  mettent  en  deffence. 
Esprouvez  un  petit. 

Serviteurs.  Nous  ferons  ce  que  vous  voudrez, 
mais  regardez  à  ne  nous  mettre  en  un  bourbier 
d'où  après  ne  nous  puissiez  retirer. 

FlERABRAS.  Que  craignez-vous?  Ma  personne 
en  vaut  cent.  Faictes  un  peu  ce  que  je  vous  dy. 

Serviteurs.  Serre  !  serre  !  serre  ! 

FlERABRAS.  Parlez  plus  viste  ,  et  qu'il  semble 
que  soiez  remplis  de  mal  talent. 

Serviteurs.  Serre!  serre!  serre! 

FiERABRAS.  C'est  ainsi  ;  mais  il  faut  encores 
crier  plus  haut. 

Marquet.  Ha!  ha!  ha! 

FiERABRAS.  Pourquoy  ris-tu? 

Marquet.  Pource  qu'il  me  semble  que  leur 
voulez  aprendre  la ,  sol ,  fa. 

Serviteurs.  Escoute,  par  Dieu!  il  n'y  a  de 
quoy  rire  !  Que  sçait-on  si  quelque  escervelé 
pourroit  sortir  de  leans  et  nous  fist  serrer  à  bon 
escient  ? 

Marquet.  Je  le  voudrois  bien  veoir. 

Serviteurs.  Mais,  par  ta  foy,  puis  que  nous 
allons  pour  entrer  en  la  maison  de  ceux-là,  seroit- 
il  pas  meilleur  que  criassions  :  Ouvre  !  ouvre  !  que 
leur  faire  fermer  leur  porte? 

FiERABRAS.  Ha!  ha!  ha! 

Marquet.  Ha!  ha! 

FiERABRAS.  Ha!  ha!  ha!  par  mon  ame!  je 
cognois  bien  que  jamais  vous  ne  vistes  enseigne 
desplyée  ny  crier  :  Armes  !  armes  !  C'est  un  mot  de 
ceux  qui  hantent  la  guerre,  et  signifie  qu'il  faut 
estre  serré  l'un  contre  l'autre.  Or  çà,  c'est  à  aous, 
qui  estes  caps  d'escadi'cs  et  lances  spesades,  à  char- 
ger des  premiers. 

Serviteurs.  Comment  !  charger  des  premiers? 
estre  les  premiers  pour  marcher  devant  ? 

FiERABRAS.  Oy  ;  je  vous  fais  cet  advantage 
par  ce  que  je  sçay  que  desirez  acquérir  honneur. 

Serviteurs.  Par  le  corps  sainct  Jambon,  nous 
n'en  ferons  rien  !  Comment  diable  !  estre  ceux 
qui  vont  devant  ?  cet  honneur  ne  nous  appartient 
pas, 

FiERABRAS.  N'ayez  peur!  ne  craignez  point! 

j'ay  tant  de  valeur  en  moy  qu'asseurement  je  puis 
servir  d'escu  à  vous  tous  contre  les  harquehouzes 
et  coulevrines. 

Serviteurs.  Nous  ferons doncques  ainsi.  Nous 
irons  les  premiers,  à  la  charge  que  nous  serons 
aussi  les  premiers  à  prendre  la  fuite. 

FiERABRAS.  N'ayez  pœur,  vous  dis-je;  avan- 
cez-vous !  Vous ,  mettez-vous  à  ce  coing  ;  vous 
autres  ,  venez  deçà;  ettoy,  demeure  icy,  pour  ce 
qu'en  bataillon  carré  on  combat  plus  seurement. 
Mais  où  est  la  poultre  pour  enfoncer  la  porte? 

Marquet.  Que  ne  demandez-vous  plustost  où 
sont  quatre-vingt  ou  cent  canons  pour  faire  la 
batterie  ? 

FiERABRAS.  Or  sus!  je  seray  capitaine  et  ser- 
gent de  bande  tout  ensemble  ;  marchons  tous  de 
front  1  Sus,  courage  !  faictes-vous  oyr  ! 
Serviteurs.  Serre!  serre  !  serre!  serre  ! 
FiERABRAS.  Voicy  bon  commencement.  Vous, 
harqucbuziers,  prenez  garde  qu'aucun  ne  se  mons- 
tre aux  fenestres  !  Vous  autres  picquiers  ,  serrez- 
vous  en  bataille  vis-à-vis  la  porte,  et  comme  il 
est  requis  à  vaillans  et  courageux  soldats  !  Sou- 
venez-vous de  mon  honneur  et  du  vostre. 

Marquet.  Monsieur,  monsieur,  nous  sommes 
desfaicts!  Helas,  nous  ne  retournerons  jamais  en 
nos  malsons  ! 

FiERABRAS.  Ha!  ha!  ha!  voilà  un  bon  com- 
mencement pour  encoui-ager  les  soldats.  Qu'y 
a-il? 

Marquet.  J'ay  oy  des  gens  à  la  porte,  et  m'as- 
seure  qu'ils  sont  beaucoup  ;  je  vay  veoir  du  costé 
de  l'huis  de  derrière. 

FiERABRAS.   Et  moy  ramasser  mes  troupes , 

et,  quand  il  sera  temps,  je  feray  donner  Tassault. 

Serviteurs.  C'est  bien  dict;  il  nous  a  icy 
plantez  comme  boulevers  contre  les  harquebou- 
sades  :  nous  serions  bien  sots  attendre  qu'ils  nous 
defFacent. 

Marquet.  Ne  bougez  de  vos  rangs  et  vous  te- 
nez fermes;  ce  ne  sera  l'ien. 

Serviteurs.  A  Dieu  !  à  Dieu  !  qui  se  peut 
sauver,  si  se  sauve. 

Marquet.  Ha  !  ha!  hé  !  comme  ceste  armée  se 
met  légèrement  en  route  ! 


SCÈNE  VII. 
Alfonse ,  Richard. 

Alfonse. 

ais  est-il  vray  ce  que  tu  m'as  dict?  Je 
te  prie,  ne  me  ments  point ,  à  fin  que, 
})Our  quelque  peu  de  temps ,  tu  ne  me 
faces  esgayer  en  l'ombre  d'un  plaisir 
controuvé. 

Richard.  Il  est  comme  je  le  vous  dy. 
Alfonse.  Est-il  possible  ? 
Richard.  Encores  plus  que  possible. 
Alfonse.  0  cpic  je  suis  heureux  s'il  est  aiusi! 
Richard.  L'expérience  vous  eu  fera  sage. 
Alfonse.  Te  croiray-jc? 
Richard.  Oy,  s'il  vous  plaist. 
Alfonse.  Escoute..  M'as-tu  pas  dict  que  mon 
père  a  parlé  au  sire  INicaise,  et  qu'ils  ont  accorde 
ensemble  que  domaiu  je  fianccray  ma  Renée,   et 
qu'à  ccste  occasion  ils  m'cuvoyent  quérir? 


Les  Jaloux,  Comédie.  87 

Richard.  Oy,  je  vous  l'ay  dici. 

Alfonse.  Que  tout  m'est  pardonné,  et  à  la 
fille  aussi  ? 

Richard.  Oy. 

Alfonse.  Et  qu'ils  ne  nous  ayment  moins  tous 
deux  qu'auparavant? 

Richard.  Oy,  vous  dis-je. 

Alfonse.  0  Dieu  !  y  a  il  homme  aujourd'huy 
plus  heureux  quemoy?  Ha!  que  je  cognois  main- 
tenant combien  le  proverbe  est  véritable ,  qui 
dict  que  la  fortune  ayde  aux  courageux  !  Car,  si 
jamais  je  n'eusse  entreprins  enlever  ma  Renée, 
jamais  je  ne  l'eusse  espousée,  d'autant  que  desjà 
elle  estoit  promise  et  accordée  à  un  autre.  Et  ton- 
tesfois,  parce  ravissement,  je  me  la  suis  acquise 
en  despit  de  tout  le  monde ,  de  façon  que  main- 
tenant ,  par  Tadvis  et  du  consentement  de  nos 
parens  communs ,  elle  demeure  mienne  ,  comme 
tousjours  je  me  l'estois  souhetlée  ,  qui  est  le  plus 
grand  contentement  qui  m'eust  peu  advenir  en  ce 
monde.  Mais  vien  çà,  Richard  :  que  te  donneray- 
je  en  recompense  des  bonnes  nouvelles  que  tu 
m'as  apportées? 

Richard.  Je  ne  veux  que  vostre  bonne  grâce 
et  estre  vestu  de  vos  livrées. 

Alfonse.  Je  te  le  promets,  va,  suy-moy. 

SCÈNE   VIII. 
Zacharie,  Ficrabras,  trois  Ser^'itcurs,  Marquet. 

Zacharie. 

I  aissez-moy  faire,  je  pense  que  j'en  vien- 
(dray  à  mon  honneur.  Compagnons,  que 
I  veut  dire  cecy?  Jesçay  que  n'avons  me- 
Irité  la  prison  et  que  nayci.  commission 
ny  puissance  nous  y  mener,  quand  aurions  mal 
versé  ,  comme  n'estans  officiers  de  la  justice. 

FiERABRAS.  Que  dictes-vous?  on  vous  y  trais- 
nera  si  ne  me  rendez  ce  qui  m'appartient  et  qu'on 
m'a  voilé. 

Zacharie.  De  grâce,  mon  gentilhomme,  si 
vous  estes  celuy  qui  conduict  ces  gensicy,  oyez- 
moy  parler. 

FiERABRAS.  Quoy,  parler? 

Zacharie.  Hé  !  escoutez-moi  !  que  scavcz- 
vous  que  je  veux  dire? 

Marquet.  Sa  demande  est  raisonnable. 

FiERABRAS.  Or  sus,  dictes  ce  que  vous  vou- 
drez, 

Zacharie.  Mon  gentilhomme,  je  vous  jure  par 
mou  amc,  et  me  croyez  s'il  vous  plaist ,  qu'il  n'y 
a  et  n'y  eut  oncques  céans  chose  (|ui  vous  ap- 
partienne, non  plus  qu'il  en  pourroit  tenir  en 
mon  œil. 

FiERABRAS.  Autant  pour  le  brodeur.  Pourquoy 
estes-vons  doncsorty  du  logis?  pour  venir  parler 
à  moy?  Je  ne  le  croy  pas. 

Zacharie  ,  Je  suis  sorty  afin  de  vous  oster  de  la 

fantasie  ceste  faulse  opinion,  joint  aussi  qu'il  me 
semble  eslre  le  devoir  d'un  homme  de  bien  em- 
peseber  les  différends  et  moyenner  les  accords. 

FiERABRAS.  En  cecy,  vous  faictes  acte  d'un 
viellard  tel  que  vous  estes.  Mais  je  ne  sçay  s'il 
m'est  autant  permis  vous  escouter  comme  à  vous 
de  faire  des  appointements.  Dictes  un  peu,  quel 
accord  voulez-vous  qui  se  face  ? 

Zacharie.  Que  voulez-vous  d'avantage,  sinon 
qu'on  vous  rendra  vos  linceux  et  vos  chemises? 

FiERABRAS.  Bien,  quant  à  cela;  vous  me  ren- 
drez encormon  robbon,  mon  bonnet  de  velours, 
mes  pantouffles,  et  tout  le  l'este  qui  m'a  esté  prins; 
mais  que  sera-ce  de  celle-là? 

Zacharie.  Je  vous  diray  la  vérité  :  pour  mon 
peu  de  loisir,  je  n'ay  encores  peu  parler  à  pas  un 
d'eux  ,  ce  que  je  ferois  volontiers  pour  entendre 
leur  volonté. 

FiERABRAS.  Ceste  putain!  si  je  la  rencontre... 

Zacharie.  Ne  dictes  ainsi,  parce  qu'advenant 
qu'elle  voulust  plustost  Advre  à  son  plaisir  qu'au 
vostre,  je  ne  sçay  si  la  raison  vous  permettroit  que 
luy  puissiez  contredire. 

FiERABRAS.  Taisez-vous!  Comment!  pensez- 
vous  estre  suffisant  pour  me  faire  mettre  mon  hon- 
neur sous  le  pied  !  Eh  !  mon  honneur  !  Ah  !  je  n'en 
feray  rien,  je  veux  tout  de  force,  et  non  autre- 
ment. Sus,  soldats  !  c'est  à  ce  coup  qu'il  faut  mons- 
trer  ce  qu'on  sçait  faire. 

Serviteurs.  Serre!  serre!  serre!  serre! 

Marquet.  Ha!  ha!  ha! 

Zacharie.  Attendez,  un  mot.  Par  ma  con- 
science, vous  devriez  prendre  ce  party.  Toutes- 
fois,  puisque  vous  vous  monstrez  tant  difficile, 

allez,  je  vous  promets  qu'où  ils  ne  se  voudront 
abandonner  l'un  l'autre,  que  je  vous  feray  donner 
cinquante  escus. 

FiERABRAS.  Que  me  soucie-jé  de  cinquante 
escus?  c'est  comme  une  febve  en  la  gueule  d'un 
lyon. 

Zacharie.  Je  vous  en  fcray  bailler  soixante. 

FiERABRAS.  Encores  moins. 

Zacharie.  Je  nescay  pourquoivous  estes  tant 
malaisé  à  contenter:  il  me  semble  que  l'offre  est 
belle. 

FiERABRAS.  Elle  n'est  belle  ni  raisonnable. 

Zacharie.  Je  vous  en  fcray  donner  cent,  les 
dcussé-je  bailler  moy-mesmes.  Or,  regardez  si  je 
ne  me  mets  pas  à  la  raison. 

FiERABRAS.  Je  ne  vend  point  mon  honneur, 
je  l'estime  plus  que  tous  les  biens  du  monde. 

Zacharie.  Je  ne  vous  ay  pas  dict  cecy  pour 
offenser  vostre  honneur,  ny  que  je  sois  ayse  que 
Vincent  soit  avec  elle,  mais  parce  que,  cela  me 
touchant  de  près,  comme  à  son  parent,  je  crain, 
les  choses  estans  en  ces  termes,  qu'il  n'en  advienne 
quelque  scandale. 

FiERABRAS.  Je  vous  advise  qu'il  en  adviendra 
scandale,  voyrement;  la  première  fois  que  je  le 
trouveray,  je  luy  feray  bien  sentir  la  force  de  mes 
bras  et  de  quelle  trenqie  sont  ces  armes. 

Zacharie.  Mon  capitaine,  je  veux  que  sachez 
que  nous  vivons  sous  l'authorité  d'iui  tel  prince, 
que,  parla  grâce  de  Dieu,  nous  ne  vous  craignons 
guères  ;  et  (juand  ainsi  ne  scroit,  nous  manions 
queI([ucfois  les  armes.  Mais  je  ne  dis  mot,  afin 
que  n'oyez  de  moy  chose  (jul  vous  dosplaise  ; 
seulement  vous  vcux-je  adviser  que,  tant  vous, 

comme  un  autre,  doit  désirer  pouvoir  expérimen- 
ter ce  que  nous  pouvons  comme  amys,  et  non 
comme  ennemys 

Marquet.  Escoutez,  Monsieur. 

FlERABRAS.  Que  me  conseilles-tu? 

Marquet.  Quant  à  moy,  je  suis  d'advis  que 
ne  laissiez  perdre  vos  biens ,  et  que  preniez  ces 
cent  escus.  Vous  estes  pauvre,  banny  de  vostre 
maison,  et  despendez  beaucoup.  C'est  une  adveu- 
tui'e  (si  voulez  que  je  vous  le  dise)  que  Dieu  vous 
a  envoyée. 

FlERABRAS.  Tu  ne  dis  pas  comme  je  pour- 
ray  endurer  que  ma  sœur  face  une  telle  vergongne 
à  moy  et  à  toute  nostre  parenté.  0  que  je  trouve 
cecy  estrange  ! 

Marquet.  Si  vous  y  pouviez  l'emcdier,  je  ne 
dirois  mot;  mais  je  vous  advise  que,  quand  liiy 
donneriez  cent  gardes,  la  tiendriez  prisonnière,  et 
luy  mettriez  le  Cousteau  sur  la  gorge,  que  ne  sçau- 
riez  empescher  qu'elle  ne  face  à  sa  teste. 

FlERABRAS .  J  e  me  trouve  en  grande  perplexité. 

Marquet.  Je  vous  ay  dict  ce  que  j'en  pense. 

Zacharie.  Or  sus,  regardez,  vous  estes-vous 
advisé  ? 

Marquet.  Ne  le  tenez  plus  en  suspens,  pre- 
nez ces  cent  escus,  et  vous  ferez  bien. 

FlERABRAS.  Doy-je  consentir  à  cela?  me  le 
conseilles-tu? 

Marquet.  Faictes-le. 

FlERABRAS.  Or  sus,  cc  tort  ne  se  doit  acheter 
partant  de  peines  que  j'ay  souffertes jusques  icy; 
et,  pour  dire  vray,  je  serois  homme,  quand  il  en 
seroit  besoin,  non  seulement  pour  m'en  resentir, 
mais  pour  le  payer  sept  fois  au  double. 

Zaciiarie.  C'est  assez  dict  ;  je  vous  prie,  venous 
à  la  conclusion. 

FiERABRAS.  Pour  l'amour  de  vous,  je  me  veux 
laisser  gaigner.  Quand  auray-je  mes  hardes  et  ces 
cent  escus? 

Zacharie.  Demain,  quand  il  vous  plaira. 

FiERABRAS.  Mêle  promettez-vous? 

Zacharie.  Oy,  foy  d'homme  de  bien. 

FiERABRAS.  Et  moy,  je  donne  la  vie  à  ce  jou- 
venceau, et  qu'il  se  serve  de  cette  putain  tant  qu'il 
voudra.    Or  sus,  hé!  Marquet!  allons  boire. 

Serviteurs.  Nous  allons  avecques  vous,  car, 
outre  le  devoir  auquel  nous  nous  sommes  mis 
pour  vous  ayder,  nous  sommes  prests  à  faille  euco- 
res  d'avantage. 

Marquet.  Allez  assaillir  un  muy  de  vin. 

FiERABRAS.  C'est  chose  honneste,  recompen- 
ser les  vaillans  soldats  qui,  au  faict  d'armes,  sont 
cause  de  la  victoire  du  prince.  Allons,  enfans  ; 
passe,  Marquet,  et  va  laver  les  verres.  Messieurs 
et  dames ,  n'attendez  qu'aucun  sorte  désormais, 
parce  que  la  comédie  est  fuiie,  et  si  elle  vous  a 
pieu,  monstrez-le  par  un  signe  d'allégresse. 

LACTANCi: , 
HIPPOLITE, 
NICOLAS,  leorhoste. 
L  U  Q  U  A  I N  ,  serviteur  d'Hip- 

polite. 
ANASTASE,  vieillard. 
LISETTE,  sa  femme. 
M.  THEODORE,  médecin. 
FREMIN.  son  laquais. 


GILLETTE,  servante  d'A- 

nastase. 
HUBERT,  serviteur  dWnas 

tase. 
MARION,  nourrisse. 
LUB  IN,  laquais. 
SILVESTRE,  vieillard. 
GOBERT,  vieillard. 
EUGENE,  escoUier. 


95 


PROLOGUE. 


i  ce  qui  est  faict  estait  à  faire,  asseurez-vous  , 
Messieurs,  que  seriez  aujourd'hui  spectateurs  d'une 
I  autre  comédie  que  ceste—cy,  par  ce  que  les  escol- 
liers  dont  elle  est  nommée  ne  sont  tant  jaloux  de 
leur  nom  qu'ils  ne  cognoissent  bien  que  ce  ne  leur  est  grand 
honneur  publier  leurs  follies  devant  une  si  paisible  assistance 
et  aux  yeux  de  lent  de  jeunes  gentilshommes  à  qui  la  cour  a 
apris  un  autre  style  que  celuy  qui  s'enseigne  aux  universitez, 
car  leurs  propos  sont  sans  fard ,  simples,  communs  et  ordinai- 
res à  nouveaux  apprentis  au  mestier  amoureux.  Toutesfois , 
j'ose  dire  qu'enccres  qu'ils  soient  Jeunes,  qu'ils  ont  neantmoins 
je  ne  sçay  quoy  ie  gentil,  ne  s'oublient  point ,  et  se  font  co- 
gnoistre  pour  tels  qu'ils  sont,  sans  desguyser  leur  nue  volonté 
d'une  flatteresse  apparence,  introduitle  par  aucuns  à  cesle  seule 
fin  de  tromper  ceux  qui  s'y  fient.  Aussi ,  pour  vous  en  dire  la 
vérité ,  ils  ne  furent  jamais  autres  qu'escoliers.  Bien  est  vrai 
qu'iceux,  adjoustans  foy  aux  promesses  de  plusieurs  qui  désirent 
leur  advancement ,  lesquels,  pour  les  encourager,  leur  faisaient 
croire  qu'ils  estaient  les  plus  habiles  hommes  du  monde ,  se 
sont  présentez  sur  ce  teatre.  Qui  me  faict  penser  qu'ils  n'en 
sçauroient  r'emporler,  pour  guerdon  de  leur  trop  sotte  autre- 
cuydance,  qu'un  scandale  et  blasme  éternel,  rne semblant  en  oyr 
desjà  quelques  uns  disons  qu'ils  sont  trop  téméraires,  et  fe- 
raient mieux  de  feuilleter  leurs  livres  que  s'amuser  à  divul- 
guer les  faveurs  qu'ils  ont  receues  des  dames.  Mais  cela  n'est 

suffisant  pour  leur  faire  ouilier  leurentreprinse,  car  Us  ont  en- 
duré d'avantage  soubs  la  verge  de  leur  regens ,  et  ne  s'en  sont 
pourtant  courronssez.  Joint  que,  se  souvenans  qu'il  n'y  a  si  pe- 
tit serpent  qui  ne  porte  son  venin  et  que  le  moindre  formy  s'en- 
fle souvent  de  colère,  ils  ne  veullent  tant  s'abaisser  qu'ils  ne 
se  haussent  un  peu  en  audace ,  et  vous  disent  qu'ils  ne  sont  si 
petits  compagnons  que,  quand  ils  le  voudront  entreprendre,  ilsne 
se  facent  mieux paroistre  que  ceux  qui  les  veullent  braver.  Mais 
je  laisseray  cela,  mes  dames,  pour  vous  supplier,  au  nom  d'eux, 
que,  s'ils  ne  vous  sont  desplaisans ,  il  vous  plaise  les  escouter, 
laissant  causer  ces  friquenelles  et  gens  de  peu  qui ,  mettans 
leur  nez  par  tout,  se  meslent  de  blasmer  un  chacun,  comme 
s'ils  estaient  seuls  censeurs  du  labeur  d'autruy,  et  sçavoient 
quelque  chose  d'avantage  que  ceste  paisible  compagnie,  qui, 
desj à  s' accommodant,  se  dispose  pour  nous  escouter,  et  vous 
prier  avec  nous,  prester  quelque  bénigne  audience. 

ACTE    PREMIER. 

SCÈNE  I. 
Lactance,  Hippolite,  cscolliers. 

Lactaince. 

'en  suis  infîniineiit  fasché,  par  cr-  qu'il 
me  semble  que  n'avez  pas  grande  fiance 
en  moy,  et  tenez  peu  de  comte  de  l'ami- 
©  tié  que  je  vous  porte. 
HiPPoLiTE.  Sijusqucs  à  ceste  heure  je  vous  ay 
celé  la  cause  de  mes  enuuys,  ce  n'est  pourtant  à 
dire  que  j'aye  jamais  revocqué  en  double  l'amitié 
que  je  sçay  qu'avez  en  moy;  mais  bien  parce  que, 
vous  voyant  assez  empesché  en  vos  propres  affai- 
res, j'ay  pensé  que  je  ne  vous  ferois  plaisir  vous 
en  destourner  à  l'occasion  de  mes  folies.  Toutes- 
fois,  puisque  j'en  suis  venu  jusques  à  là,  que  j'ay 
plus  affaire  de  vostre  ayde  et  conseil  que  jamais, 
je  veux  que  sachez  ce  qu'en  avez  ignoré  jusques 
à  maintenant. 

Lactaince.  Je  vous  en  supplie,  et  croire  que 

T.   M.  7 

j'employeray  pour  vous  tout  ce  qui  est  en  ma 
puissance  et  dépend  de  moy  ;  mesmement  ores 
que  mes  affaires  se  portent  si  bien,  Dieu  mercy, 
que  d'elles-mesmes  elles  pourront  désormais  che- 
miner seules. 

HiPPOLiTE.  Je  croy  qu'avez  bonne  souvenan- 
ce que  si  tos't  que  fusmes  logez  en  ce  quartier, 
qui  fut  au  commaacement  que  arnvasraes  en  ceste 
ville  je  n'y  demeuray  long-temps  que  je  devins 
si  fièrement  amoureux  de  la  femme  du  médecin 
nostre  voisin,  que  depuis  je  n'ay  eu  repos,  sinon 
en  la  contemplation  où  me  ravissoit  le  beau  de 
ses  plus  belles  beautez,  qui  m'ont  reduict  en  telle 
misère,  que  je  suis  résolu,  ou  mourir  en  ceste 
poursuilte,  ou  bien  en  veoir  la  fin. 

Lactance.  J'ay  tousjours  pensé  qu'en  estiez 
amoureux ,  mais  non  tant  que  me  dictes  ;  sinon 
depuis  quelques  jours  en  ça,  qu'estes  devenu  tout 
fantastique,  pensif  et  resveur,  vous  retirant  tous- 
jours  seul,  pour  mieux  getter  les  fondements  de 
vos  chasteaux  baslis  en  l'air.  Mais,  dictes-moy, 
qu'en  espcrez-vous  ? 

Hfppolite.  Escoutez  :  Quelque  temps  après, 
nous  vmsmes  (comme sçavez)  demeurer  chez  Nico- 
las, uostrc  haste,  lequel,  s'appercevant  lors  de  mon 
amoureuse  volonté,  me  promit  liboralcmeut  (après 
toutesfois  que  je  luy  en  euz  faict  quelque  ouver- 
ture) faire  en  sorte  qu'en  bref  il  me  mettroit  en 
arrace  de  la  geollicre  de  mon  âme  :  mais  il  m'a 
trompe,  je  le  cognois  ores  à  mes  despeus ,  parce 
qu'au  contraire  je  me  voy  plus  qu'au  paravaut 
hay  et  fuy  d'elle,  que  j'aime  sur  toutes  choses: 
qui  faict  que  je  me  repute  le  plus  mal'heureux 
et  infortuné   homme  de  la  terre,  A  ceste  cause, 

je  me  délibère,  quoy  qu'il  en  puisse  advenir, 
me  bazarder  et  l'avoir  de  force.  Au  pis  aller,  je 
n'en  sçaurois  encourir  que  la  mort,  qui  me  sera 
une  beureuse  vie  au  pris  de  celle  que  je  vy  entre 
tant  de  trespas. 

Lactance.  Ayez  patience,  et  ne  vous  donnez 
ainsi  à  la  fureur.  Il  faut  premièrement  esprouver 
tous  autres  moyens  devant  que  venir  à  ce  der- 
nier. Peut-estre  que  la  fortune  convertira  son 
amer  en  doulceur,  son  desdain  en  contentement 
et  sa  fierté  en  joye  et  soûlas,  par  ce  que,  si  elle  est 
femme  ainsi  qu'on  la  dépeint,  elle  pourra,  com- 
me muable,  se  cbanger  aisément  en  vostre  fa- 
veur. 

H1PPOLITE.  Comment  me  pourroit-elle  favo- 
riser, m'ayant  faict  serviteur  de  la  plus  ingrate 
et  cruelle  femme  du  monde  ? 

Lacta^jce.  Plus  la  forteresse  est  inexpugna- 
ble, d'autant  plus  le  cappitaine  qui  la  force,  la 
prend  d'assaut  et  s'en  faict  maistre ,  consacre 
la  mémoire  de  sa  louange  à  l'immortalité.  Ce 
n'est  moindre  vertu,  vaincre  un  courage  armé  de 
longue  main  de  bons  et  solides  argumeus ,  que 
prendre  de  force  cbasteaux  et  places  fortes.  Ainsi 
vous  devez  courageusement  poursuivre  vostre  en- 
treprinse  commancée,car,  sans  double,  je  me  pro- 
metz  qu'en  recueillirez  le  fruict  de  vostre  conten- 
tement. 

HiPPOLiTE.  Comme  puis-je  espérer  mener  h 
glorieuse  fin  ceste  entreprinse,  si  les  ennemyssont 
courageux,  et  l'assaillant  foible  et  quasi  vaincu, 
sans  avoir  la  hardiesse  de  les  attaquer  ? 

Lactance.  Quel  moyen  a  nostre  hcste  de 
vous  ayder  ? 

HiPPOLiTE.  Vous  sçavez  que  le  médecin,  pour 
estre  jaloux  comme  il  est,  ne  veut  que  personne 
hante  en  sa  maison  que  ce  bon  homme,  que  la 
vieillesse  a  dispensé  de  tous  soupsons,  pères  de 
jalousies ,  lequel  il  ayme  infiniment.  Aussi  luy 
faict-il  beaucoup  de  bons  services,  car  en  son  ab- 
sence il  garde  les  clefs  de  son  logis,  le  fournit, 
selon  la  saison,  de  bois,  vin,  bled  et  autres  pro- 
visions nécessaires  eu  un  ménage;  bref,  c'est  son 
grand  gouverneur  et  seul  fac-totum.  Or,  cet  hom- 
me m'avoit  promis  parler  de  moy  à  la  dame,  et 
luy  conter  combien  je  souffrois  pour  aymer  ses 
divines  bcautez  ;  mais  il  n'en  a  rien  faict,  et  m'a 
dict  qu'il  n'osoit,  craignant  que  l'affaire  ne  reus- 
sist  selon  l'intention  de  nos  désirs,  à  raison  de 
quoy  ne  vouloit  tumber  en  la  male-grace  du  mé- 
decin et  de  sa  femme,  qui  estoit  l'occasion  pour- 
quoy  il  ne  s'en  vouloit  plus  mesler;  de  mode 
qu'ores  vous  voyez  à  quelle  misère  mon  malheur 
me  conduict. 

Lactance.  Je  crain ,  Hippolite  ,  que  nostre 
hoste  ne  face  toutes  ces  difîicultcz  afhn  de  tirer 
de  vous  je  sçay  bien  quoy,  et  m'esbahy  que,  pro- 
fitant plus  avecques  vous  qu'aA^ec  cent  tels  méde- 
cins, il  ne  s'cmploye  au  bien  de  vostre  salut  et 
contentement.  Je  serois  d'advis  que  luy  en  par- 
lassiez de  rechef. 

Hippolite.  Je  ne  le  puis  faire,  et  ne  me  fie- 
ray  jamais  en  luy. 

Lactance.  J'ay  pensé  un  autre  moyen  pour 
sonder  sa  volonté.  Vous  doil)t-il  pas  de  l'argent? 

Hippolite.    Oy,  plus  de  dix   esciis.   Pour- 


quoi? 


Lactance,   Si   (comme    vous  sçavez)  nous 


Les  Escolliers,  Comédie,     loi 

n'estions  en  son  logis  ,  le  secourant  en  sa  nécessi- 
té ,  il  mouiToit  quasi  de  faim. 

HipPOLiTE.  A  quoy  est  bon  ce  que  vous  me 
dictes  ? 

Lactance.  a  cela  que  je  veux  que  ce  matin 
luy  disiez  qu'il  cherche  autres  pensionnaires  pour 
ses  chambres  ,  et  qu'entre  cy  et  demain  ,  pour  le 
plus  tard ,  il  vous  paye  ce  qu'il  vous  doibt ,  par 
ce  que  lors ,  considérant  combien  nous  luy  som- 
mes de  profict,  et  n'ayant  de  quoy  faire  si  tost 
argent,  il  se  resouldra  peut-estre  vous  aider. 

HiPPOLiTE.  Par  avanture  que  cela  luy  pour- 
roit  faire  changer  d'opinion.  Toutesfois  il  y  faut 
penser. 

Lactaxce.  Pourquoy? 

HiPPOLiTE.  Si,  de  fortune ,  iceluy,  croyant 
qu'on  dict  à  bon  escient ,  louoit  ses  chambres,  se- 
rois-je  pas  du  tout  ruiné?  Car  n'ayant  autre  con- 
tentement que  la  commodité  de  veoir  quelquesfois 
mon  autre  Lucresse,  comme  pourroy-je  vivre 
changeant  de  quartier? 

Lactance.  N'ayez  pœur  de  cela  :  je  feray  en 
sorte  qu'autre  n'y  viendra  loger. 

HiPPOLiTE.  Or  sus,  je  veux  ce  qu'il  vous 
plaist  et  me  tenir  à  vostre  conseil.  Je  vay  au  lo- 
gis pour  luy  faire  entendre  uostre  conception. 
Mais  le  voicy,  il  me  relèvera  de  ceste  peine. 

Lactance.  11  parle  à  soy-mesme,  escoutons 
un  peu  ce  qu'il  dict. 

SCENE  IL 
Nicolas,  hoste  ;    Hippolite,    Lactance. 

Nicolas. 

I  oilà  grand  cas,  que  tout  est  si  cher  eu 
ceste  ville  que  c'est  merveilles  !  Toute 
^  chose  se  vend  au  pris  de  l'œil  d'un  hom- 
me. Et  puis  les  escolliers  se  plaignent 
qu'ils  sont  mal  traictez  !  Je  viens  du  marché,  oi!i 
j'ay  employé  plus  de  quatre  lianes.  Toutesfois, 
je  n'apporte  pas  de  quoy  passer  une  journée  en- 
tière. Et,  par  ma  foy,  si  ce  n'estoit  qu'Hippolite 
m'ayde  tousjours  de  quelque  chose ,  outre  qu'il 
me  paye  fort  bien  l'ordinaire ,  j'aurois  beaucoup 
de  peine  à  vivre. 

HiçpOLiTE.  Tu  le  cognois  bien. 
Lactance.  Faisons  semblant  d'arriver. 
Hippolite.  Bonjour,  maistre  Nicolas.  D'où 
venez-vous  ? 

Nicolas.   Benne  vie  et  longue,   Messieurs. 
Je  viens  du  marché. 

Hippolite.  Mon  hoste,  hier  au  soir  un  mien 
amy  escollier  arriva  en  ceste  ville,  lequel  m'a 

Srié  aller  demeurer  avec  luy.  Et  pource  qu'il  est 
e  mou  pays  et  mon  parent ,  je  ne  luy  av  peu  re- 
fuser, A  ceste  cause ,  pourvoiez-vous  de  pension- 
naires ,  et  regardez  à  me  donner  (s'il  est  possible) 
entre  cy  et  demain  pour  tout  le  jour,  les  dix  cs- 
cus  que  je  vous  ay  prestez  à  plusieurs  fois. 

Lactance.  W  ne  sçait  qu'il  doit  dire,  prencz- 
y  garde. 

Nicolas.  J'eusse  pensé  toute  autre  chose  fors 
ceste-cy.  Toutefois,  puis  qu'il  vous  plaist,  j'en 
suis  content  ;  mais  je  vous  veux  bien  dire  que 
mal-aisement  trouverez-vous  homme  en  tout  Pa- 
ris qui  vous  traicte  mieux,  tienne  plus  nettement 
en  meilleure  chambre  et  plus  honorablement 
que  moy,  ny  qui  vous  serve  avecques  une  telle 
amitié  et  soigneuse  diligence  que  je  fais.  Quand 
pensez- vous  partir? 

HiPPOLiTE.  D'icy  à  deux  ou  trois  jours. 

INiCOLAS.  A  vostre  commandement.  Cela  u'em- 
peschera  pas  que  ne  me  puissiez  tousjours  com- 
mander, et  moy  vous  faire  service. 

HippoLiTE.  Cela  n'est  de  refus.  Nous  allons 
jusques  aux  Carmes,  puis  nous  viendrons  disner, 
et  lors  nous  en  parlerons  tout  à  loisir. 

Nicolas.  Et  moy,  cependant,  mettre  ordre  que 
tout  soit  prest. 

Lactaince.  Âvez-vous  veu  comme  les  bras  luv 
sont  cheus  et  comme  il  parloit  doucement? 

Hippolite.  Ils  tomberoient  à  qui  les  auioit 
liez. 

Lactance.  Je  gageray  que  la  journée  ne  se 
passera  pas  sans  aoiîs  donner  quelque  espérance 
touchant  cet  affaire. 

Hippolite.  Je  ne  sçay;  mais  parlons  d'autre 
chose.  Me  contiez-vous  pas  n'aguèi-es  que  vos  af- 
faires cheminoient  sur  un  tel  pied  qu'elles  ne  pou- 
voient  tomber  que  debout  ?  Apreuez-m'en  quelque 
chose. 

Lactance.  J'en  suis  content.  Vous  cognois- 
sez  Gillette  ,  servante  du  père  à  Susanne.  Or, 
ceste  bonne  créature  m'a  promis  qu'à  la  première 
occasion  qui  se  presenteroit ,  elle  m'introduiroit 

au  logis  ,  me  disant  d'avantage  que  la  fille  n'en 
est  moins  désireuse  que  moy. 

HiPPOLiTE.  0  heureux  Lactance!  ains  très 
heureux,  puis  que  les  cieux  vous  octroyent  ce  que 
vous  souhettez  sur  toutes  choses.  Et  moy,  mal- 
heureux !  ains  le  plus  malheureux  de  tous  les 
malheureux  ,  puis  que  le  malheur  s'oppose  à  mes 
desseins.  Ha!  que  j'ay  mis  les  mains  à  trop  dure  et 
difficile  entreprise ,  tant  il  m'est  malaisé  obtenir 
ia  récompense  deuë  à  ma  trop  ardente  et  amou- 
reuse affection  !  0  Amour  !  dieu  que  j'adore ,  fay 
sentir,  je  te  supplie,  à  ceste  ingrate,  qui  mesprise 
tes  forces  et  desdaigne  marcher  soubs  tes  esten- 
darts ,  la  milliesme  partie  de  mes  peines ,  affin 
que  par  l'ardeur  de  ce  tourment ,  simple  eschan- 
tilloude  mou  martire,  elle  cognoisse  ma  vie  estre 
une  continuelle  mort;  car  je  m'asseure,  s'il  te 
plaist  m'octroyer  ma  requeste,  qu'elle  aura  quel- 
que pitié  de  ma  misère ,  si  elle  n'a  le  cœur  plus 
endurcy  qu'un  rocher. 

Lactance.  Prenez  courage  et  espérez  jusques 
à  la  fin. 

HiPPOLiTE.  Vousdictes  bien,  pourveu  que  ceste 
espérance  ne  me  déçoive  ;  mais  que  sçavez-vous 
si  Gillette  vous  trompera  point? 

Lactaînce.  J'en  suis  très  asseuré,  par  ce  qu'il 
n'y  a  pas  long-temps  qu'elle  m'a  apporté  lettres 
escrites  de  la  main  de  ma  Susanne,  par  lesquelles 
elle  me  jure  que,  puis  qu'il  a  pieu  à  Dieu  prendic 
son  fiancé ,  qu'elle  n'en  espousera  jamais  autre 
que  moy. 

IliPPOLiTE.  Susanne  a  esté  donc  fiancée? 

Lactance.  Oy. 

HlPPOLlTE.  Et  qui  csloit-il? 

Lactance.  Un  jeune  homme  de  ceste  ville, 
lequel,  estant  aux  estudes  à  Poictiers,  fut  par  les 
vieillards,  pères  de  luy  et  d'elle,  accordé  qu'à  son 
retour  il  espouseroit  la  fille  ;  mais  par  ce  qu'il 
estoit  fort  jeune,  et  affin  de  ne  le  desbaucher  de 
ses  estudes,  il  sembla  bon  à  son  père  le  laisser  là 
encores  quelque  temps ,  joint  que  la  fille  estoit 
encores  petite. 

HippOLiTE.  Et  qu'est  devenu  cet  amou- 
reux ? 

Lactance.  il  y  peut  avoir  un  an  qu'au  siège 
de  la  ville  de  l*oictiers  ,  luy  et  quelques  autres 
ses  compagnons  firent  une  sortie  sur  l'ennemy, 
pensans  le  charger  ;  mais  la  fortune  voulut  qu'ils 
se  trouvèrent  eux  -  mesmes  chargez  ,  de  mode 
qu'après  quelque  foible  resistence,  une  partie  fut 
taillée  en  pièces  et  l'autre  prinse  à  rançon,  entre 
lesquels  on  tient  pour  tout  certain  que  ce  jeune  escol- 
lier  fut  faict  prisonnier,  mais  qu'il  estoit  blessé  en 
tant  d'endroits,  que  trois  jours  après  il  en  mourut. 

HiPPOLiTE.  Combien  le  père  de  Susanne  luy 
baille-il  en  mariage  ? 

Lactance.  Six  mille  francs,  et  qui  plus  est, 
elle  et  une  autre  petite  fillette ,  sa  sœur,  demeu- 
rent seules  héritières  universelles  du  vieillard  après 
son  décès,  par  ce  qu'il  n'a  autres  enfans. 

HiPPOLiTE.  Poursuivez  donc  vostreadvanture, 
car  elle  ne  peult  prendie  qu'une  désirée  et  heu- 
reuse fin  ,  soit  par  ce  que  la  fille  ne  souhette 
rien  plus  que  vous  (s'il  est  vray  ce  que  m'avez 
dict),soit  par  ce  quevos  facultez  ne  sont  telles  au 
pays ,  qu'il  vous  fust  aisé  trouver  un  tel  mariage. 
Ainsi,  maintenant  que  Dieu  vous  présente  ce  bien, 
il  me  semble  que  ne  le  devez  refuser,  et  ne  perdre 

ccste  belle  occasion  de  vous  accommoder  pour  le 
reste  de  vos  jours. 

Lactance.  Je  suis  aise  que  vostre  conseil  se 
rapporte  à  mon  dessein.  Mais  voicy  nostre  hoste 
qui  vient  avec  deux  flaccons.  Je  ne  l'ay  point  veu 
sortir. 

HiPPOLiTE.  Il  est  passé  par  Thuis  de  derrière. 
Je  vous  prie,  attendons  icv  pour  oyr  ce  qu'il  dict. 

Lactance.  Je  ne  scaurois.  Qu'y  voulez-vous 
faire  ? 

HiPPOLiTE.Jeveux demeurer  en  ce  coing  avec 
Luquain  pour  veoir  un  peu  sa  contenance.  Et 
vous,  que  deviendrez-vous  cependant? 

Lactance.  Je  vay  faire  mettre  la  nappe. 

HiPPOLlTE.  C'est  bien  advisé. 


SCÈNE  III. 

Nicolas^  Luquain^  serviteur  d'Hippolite  ; /f«/?/)o- 
lite. 

Nicolas. 

Il  diable  trouveray-je  dix  escus,  pour 
Y]  rendre  à  Hippolite?  Lactance  n'a  jamais 
un  denier.  D'aller  au  frippicr,  je  n'ay 
aucun  gage  ;  et  ceste  espèce  d'hommes 
ne  preste  jamais  sur  la  foy  :  ce  leur  est  faulse 
monnoye.  Et  de  trouver  en  ceste  ville  qui  me  face 
crédit  d'un  lyard,  il  n'en  est  point  de  nouvelles. 
Je  vas  resvanl  si  je  doys  employer  le  médecin  ;  les 
services  infinis  que  je  luy  ay  faicts  et  fais  encores 
tous  les  jours,  ne  méritent  que  je  sois  refusé. 
Toutesfois,  le  cognoissant  très  avaricicux,  comme 


Les  Escolliers,  Comédie.     107 

sont  quasi  tous  docteurs,  et  principalement  les 
médecins,  me  faict  douter  qu'il  ne  tire  le  cul  ar- 
rière, sans  avoir  égard  à  ce  quej'ay  faict  pour  luy. 
Mais  quand  il  me  les  presteroit,  quelle  asseurance 
luy  en  pourroy-je  faire'' 

LuQUAiN.  Cestuy-cy  pense  à  trop  de  choses. 

Nicolas.  Je  n'en  sçay  rien.  Jésus  !  que  je  suis 
fol  de  penser  à  tout  cela,  et  que,  maniant  ses  af- 
faires, je  ne  luy  ay  pour  le  moins  ferré  la  mule 
de  cinq  ou  six  escus!  Je  conterois  le  reste  telle- 
ment quellement;  petit  à  petit  on  va  bien  loin. 
D'une  chose  naist  une  autre  chose.  S'il  me  donne 
terme  d'un  an,  je  suis  trop  heureux. 

LuQUAlN.  Ses  figues  sonttrop  hautes. 

Nicolas.  11  pourra  mourir  ce  pendant,  encores 
qu'il  soit  médecin. 

HiPPOLiTE.  La  fortune  me  seroit  trop  amye. 

Nicolas.  Ou  bien,jepourray  moy-mesmes  al- 
ler visiter  le  royaume  des  taulpes.  Et  si  cela  ad- 
vient, qu'ay-je  affaire  qui  paye  mes  debtes?  Je  me 
veux  hazarder,  et  faire  en  sorte  que  je  puisse 
trouver  de  l'argent. 

LuQUAiN.  Cestuy  discourt  comme  celuy  qui 
vouloit  entreprendre  enseigner  l'ours  à  lire  et 
escrire. 

Nicolas.  Bref,  comme  dict  Luquain,  il  vaut 
mieux  estre  coqu  que  coquin. 

H1PPOLITE.  Il  allègue  la  bouche  de  la  vérité. 

Luquain.  Tant  y  a  que  je  dis  vray. 

Nicolas.  Plus  j'y  pense,  plus  je  me  soucye. 
Baste  !  je  ne  me  veux  plus  rompre  la  teste  :  ce 
sera  pour  le  médecin. 

Luquain.  S'il  te  les  preste,  il  me  trompera. 

H1PPOLITE.  Tais-toy,  beste,  ou  parle  plus  bas. 

Nicolas.  Mais  (helas!)  je  suis  perdu,  encores 
qu'où  me  veuUe  prestercest  argent. 

LuQUAlN.  Le  diable  le  puisse  emporter  ! 

Nicolas.  Parce  que,  si  Hippolite  sort  de  chez 
moy  pour  aller  demeurer  ailleurs,  je  u'eu  trou- 
veray  gueres... 

Hippolite.  Dieu  me  veulle  ayder  ! 

Nicolas.  Qui  despendeul  comme  il  faict. 

Hippolite.  La  médecine  commance  à  opérer. 

LuQUAlN.  H  est  bon  que  je  parle  à  luy,  afin 
de  luy  tirer  les  vers  du  nez. 

Hippolite.  Tu  me  fais  rire,  et  si  je  n'en  ay 
point  d'envye.  Escoute,  si  tu  veux. 

Nicolas.  La  pi  us  grand  part  de  ces  escolliers  re- 
gai'dent  de  si  près,  qu'on  ne  peut  non  plus  profiter 
avec  eux  qu'à  tondre  un  œuf.  J'en  ay  eu  tels  en 
ma  maison  qui  serroient  jusques  à  un  morceau 
de  pain  qui  leur  restoit  du  disner  et  du  soupper. 

LuQUAiN.  Dieu  mercy  à  vous,  qui  remuez  les 
mains  comme  un  paladin. 

Nicolas.  Il  n'est  pas  bon  avoir  tels  liostes, 
parce  que  nous  mourrions  de  faim  si  nous  avions 
à  vivre  du  gain  ordinaire  qu'on  faict  avec  eux, 
et  n'alongissions  l's,  tantost  d'un  grand  blanc,  et 
maintenant  d'un  autre. 

LuQUAiN.  0  pauvres  escoliersî  quels  larrons 
discours  ! 

Nicolas.  Mais  je  ne  me  puis  imaginer  pour- 
quoy  Hippolite  s'en  veut  aller  do  mon  logis,  at- 
tendu mcsmes  que  celle  qu'il  avme  bien  est  nostre 
voisine,  et  a  commodité  de  la  vcoir. 

Hippolite.  Ce  n'est  assez. 

Nicolas.  Pcut-cstrc  qu'il  ne  s'en  soucye  plus. 
Ces  jeunes  hommes  aymeut  et  n'aymeut  pas  en  un 

mesme  instant.  Si  tost  que  j'ay  eu  dict  à  Hippo- 
lite  qu'il  torchas t  hardiment  sa  bouche,  et  que  la 
dame  n'estoit  proye  pour  ses  lévriers,  je  pense 
qu'il  s'est  pourveu  d'une  autre. 

HiPPOLiTE.  Vous  en  estes  mal  informé,  mon 
hoste,  mon  amy. 

Nicolas.  Mais  je  veux  veoir  si  je  scaurois 
tendre  un  filet  pour  empescher  que  ceste  proye  ne 
m'eschappe  des  mains. 

LuQUAiN.  Je  ne  sçay  lequel  des  deux  doit  estre 
l'oiseleur  ou  l'oiseau. 

Nicolas.  Feste  de  ma  vie  !  il  ne  passe  pas  tous 
les  jours  de  tels  estourneaux. 

LuQUAiN.  C'est  à  mon  maistre  à  qui  cela  s'a- 
dresse. 

Nicolas.  Je  suis  résolu.  Bref,  je  veux  faire 
ce  que  je  pense,  quoy  qu'il  en  puisse  advenir. 
Mais  comment? 

LuQUAiN.  Il  pense  prendre  mon  maistre,  et 
mon  maistre  ne  demande  qu'à  donner  de  la  teste 
en  ce  filet. 

HiPPOLiTE.  Que  causes-tu  de  filet? 

Nicolas.  Voylà  le  chemin,  voylà  le  moyen. 

LuQUAlN.  Je  dy  que  resemblerez  au  regnard 
qui  contrefaict  le  mort  afin  d'estre  jette  sur  la 
voiture  des  pescheurs,  puis,  s'estant  bien  emply  le 
ventre,  se  mocque  d'eux. 

Nicolas.  Je  ne  voy  meilleur  filet,  ny  plus 
ferme  panneau  pour  tendre  à  cest  oyseau,  que  le 
favoriser  en  l'amour.  Que  me  sçauroit-elle  faire  ? 
Je  vas  tanter  le  gué,  et  vaille  que  vaille. 

Hippolite.  Voyla  ce  que  je  demande. 

Nicolas.  Elle  est  femme.  Toutes  les  femmes 
se  resemblent,  et  celles  qui,  en  gestes  et  paroles, 

se  monstrent  tant  revesches  et  font  le  sanctifice- 
tur,  qui  jeusnent  et  ont  tousjours  un  livre  sous  le 
bras,  ou  un  chapelet  enti'e  les  mains,  sont  pires 
que  les  autres.  Foin  !  foin  !  qui  est  meschant  (dict 
le  proverbe)  et  a  le  renom  d'estre  bon  peut  faire 
assez  de  mal  sans  en  estre  mescreu.  Elles  seroient 
bien  sottes  si  elles  ne  se  donnoient  du  bon  temps 
tandis  que  l'aage  leur  permet,  qu'elles  sont  priées, 
bienvoulues  et  recherchées  ,  sans  attendre  que 
la  viellesse  les  rende  laydes,  malgracieuses  et 
desprisées  d'un  chacun.  Ce  qui  est  propre  à  la 
jeunesse  se  doit  exercer  en  la  jeunesse,  au  moins 
une  fois  en  la  vie. 

LuQUAiN.  Au  dire  de  cestui-cy,  l'amour  C5t 
comme  la  verolle  :  il  faut  l'avoir  en  ce  monde  ou 
en  l'autre. 

Nicolas.  Qui  s'offre  est  mesprisé  ;  qui  est  prié 
a  l'advantage.  J'aymerois  mieux  qu'on  me  priast 
cent  mille  millions  de  fois  qu'estre  contraint  tant 
soit  peu  prier  autrui.  Hippolite  est  riche,  ver- 
tueux, jeune,  gaillard,  d'amoureuse  taille,  d'hon- 
neste  maintien,  et  la  mesme  bonté. 

LuQUAlN.  Eu  voylà  trop  à  la  fois. 

Nicolas.  Quant  à  moy,  si  j'estois  femme,  j'ay- 
merois mieux  avoir  affaire  aux  escoliers  qu'aux 
plus  braves  et  magnifiques  courtisans  de  France. 
EscoUicrs,  eh!  c'est  la  perle  du  monde.  Quelles 
paroles  douces  !  quelles  bonnes  grâces  !  quelles 
gayes  façons  ! 

Llçjiain.  De  toute  taille  bons  lévriers,  et  de 
tout  mcslier  bons  ouvriers. 

Nicolas. Si  ceste  femme  est  de  chair,  elle  se 
pourra  ayseraent  plyer.  Mais,  quand  j'y  pense, 
j'ay  ici  beaucoup  musé  ;  il  faut  aller  aprcster  à 

disner  à  mes  escolliers,  et  veoir  si  je  pourray  faire 
mon  accord  avec  Hippolite.  Et  quand  il  n'y  au- 
roit  autre  moyen,  j'ayme  mieux  perdre  le  méde- 
cin que  luy,  jaçoit  que  j'aye  bonne  espérance 
m'entreteuir  en  la  bonne  grâce  de  tous  deux,  et, 
d'avantage,  m'acquerir  celle  de  madame  Lucresse: 
car  je  m'asseure  que,  si  une  fois  ils  peuvent  accor- 
der leurs  flustes  ensemble ,  elle  me  bénira  à  ja- 
mais. 

Hippolite.  L'affaire  est  pour  se  porter  bien, 
et  me  suffist  qu'il  en  est  content. 

Llquai>j.  Il  m'est  advis  qu'il  a  la  volonté 
bonne. 

Hippolite.  Vrayement,  quiconquea  dict  qu'il 
n'y  a  vie  plus  misérable  que  celle  des  amans  a 
dict  la  pure  vérité 

LuQUAiN.  Elle  est  cncores  beaucoup  pire  à 
qui  est  subject  à  autruy . 

Hippolite.  La  maladie,  la  pauvreté,  les  tra- 
vaux de  la  guerre,  la  fortune  de  la  mer ,  bref, 
tout  ce  que  l'homme  trouve  contraire  au  bien, 
heur  et  repos  de  ceste  vie ,  sont ,  à  mon  opi- 
nion, plus  supportables  que  les  tourmens  amou- 
reux. 

LuQUAiM.  C'est  tousjours  l'ordinaire  de  l'hom- 
me avoir  plus  d'égard  à  ce  qui  luy  est  particu- 
lier qu'à  ce  qui  regarde  l'universel. 

Hippolite.  Ah! fortune, tu  te  devois contenter 
dem'avoir,  par  expérience,  faict  cognoistre  qu'en 
tes  mains  gist  la  félicité  et  misère  des  mortels,  que 
tu  distribues  à  ton  plaisir  !  Tu  devois  désormais 
conduire  ce  Aaisseau,  tant  tourmenté  des  vagues 
de  la  tempeste  d'amour,  au  port  désiré,  pour, 
après  tant  de  peines,  joyr  d'untranquile  repos. 

LuQUAlN.  Monsieur,  il  est  tard,  et  crois  qu'il 
seroit  tantost  temps  qu'allissions  disner,  afin  que, 
s'il  advenoit  quelque  fortune ,  qu'elle  ne  nous 
print  les  boyaux,  vuydes. 

HiPPOLiTE.  Allons! 

LuQUAiN. Tassez  devant,  l'honneur  vous  appar- 
tient. Ce  pauvre  jeune  homme  icy  s'esgare  tant  en 
ses  pensées,  qu'il  ne  se  souAaent  de  boire  ny  de 
manger.  Dieu  m'a  faict  une  belle  grâce  que  je 
ne  suis  de  son  humeur,  car  nous  mourrions  tous 
deux  de  faim.  S'il  faict  cccypour  flatter  ses  ayses, 
je  n'en  sçay  rien;  mais  je  suis  asseuré  qu'autrefois 
j'ay  joué  à  la  fossette  ;  neantmoins,  je  n'en  ay 
jamais  perdu  l'appétit. 


ACTE  II. 

SCÈNE  1. 
Anastase,  vieillard;  Lisette,  sa  femme. 

Anastase. 

on  Dieu  !  mon  Dieu  !  de  quel  ennuy  pen- 
sé-je  estrc  tourmenté  un  bon  et  pauvre 
père  de  famille,  qui,  ayant  (comme  j'en 
cognois  assez)  deux  ou  trois  filles  à  ma- 
rier, ne  les  peut  pourveoir  sans  grandement  s'incom- 
moder. Le  soin  qu'il  a  d'amasser  leur  mariage  ne 
l'afïHge  seulement ,  mais  de  leur  trouver  mary 
qui  en  moins  de  quatre  mois  ne  mange  tout.  La 
jeunesse  du  jourd'huy  est  tant  corrompue,  dépra- 
vée et  mal  conditionnée,  que  c'est  merveilles.  Les 
jeunes   hommes,    tant  pauvres  soient-ils,  no  se 

soucient  raaintcuaut  que  de  piaffer,  siiyvre  les 
putains,  le  jeu,  la  taverne,  et  employer  le  plus 
beau  et   meilleur,  non  seulement  de  leur  bien, 
mais  de  celuy  des  pauvres  gens  qu'ils  rongent 
jusques  à  l'os,  en  accoustremens  superflus,  et  qui 
ne  leur  servent  que  trois  jours  seulement  :   car, 
iceux  passez,  il  les  faut  vendre  à  moitié  de  perte, 
pour  à  autre  moitié  de  perte  en  faire  de  nouveaux, 
ou  leur  changer  de  façon.  Et  si  quelque  chose  est 
pire,  ils  choisissent  ce  pire  au  lieu  de  la  vertu  , 
dont  ils  tiennent  moins  de  compte  qu'un  pour- 
ceau d'un  diamant.  Et  si  de  fortune  il  se  rencon- 
tre aucun  qui  soit  docile  et  de  bonne  nature,  il 
est  aussi  tost  corrompu  par  les  autres.  Ce  qui  ad- 
vient aysement,  par  ce  que  le  nombre  des  mes- 
chans  estinfiny,  et  le  naturel  des  jeunes  plus  en- 
clin à  l'apparence  du  bien   que  les  plaisirs  nous 
présentent  de  première  abordée,  qu'au  vray  bien, 
qui   de  prime  face  se  montre  laid  et  desplaisant. 
Il  m'estoit  advis  avoir  bien  pourveu  l'aisnée  de 
mes  deux  filles  ;  mais  la  fortune  n'a  voulu  qu'en- 
tièrement j'en  aye  eu  le  plaisir.  Or  maintenant,  la 
voulant  remarier,  je  trouve  si  peu  départis  qui  ne 
soient  dangereux  ou  à  craindre,  que  je  ne  sçay 
de    quel   costé  me  tourner  ;  et    jaçoit    qu'il    y 
ait  eu  desjà  parolles  de  la  bailler  au  filz  du  sire 
Contran,  je  ne  me  puis  résoudre,  ayant  oy  dire 
que  ce  jeune  homme  ne  bouge  d'après  les  femmes, 
qui   me   faict  douter,  s'il  espouse  ceste-cy  pour 
obeyr  à  son  père,  qu'après  il  ne  cesse  de  courtiser 
les  unes  et  les  autres,  et  qu'à  cette  occasion  ma 
fille    vive  malcontente    et  désespérée.    Je  m'en 
vas  jusques  au  Palais.  Si  j'y  trouve  le  seigneur 
Contran,  je  luy  parleray  encor  de  ceste  affaire. 

T.  VI.  8 

Mais  voicy  ma  femme  qui  vient  deçà.  Où  diantre 
va-elle  si  tost?  car  on  ne  dira  vespre  d'une  bonne 
heure.  Lisette  !  Hé  !  Lisette,  Lisette  ! 
Lisette.  Qu'y  a-il  de  nouveau? 
Anastase.  Qu'y  a -il  de  nouveau  !  Je  ne 
sçay  quelle  femme  vous  estes  :  vous  ne  m'avez 
pas  si  tost  veu  les  talons  que  vous  vous  estes 
parée  comme  une  espousée  pour  aller  faire  vos 
monstres ,  et  ne  pensez  pas  que  laissez  ceste  fille 
seule  eu  la  maison,  dont  mille  inconveniens  pour- 
roient  bien  advenir,  suffisans  assez  pour  me  vi- 
tupérer à  jamais ,  et  vous  faire  vivre  en  un  per- 
pétuel deshonneur. 

Lisette.  Mon  Dieu!  donnez-moy  patience. 
Anastase.  Vous  semble-il  que  ceste  marchan- 
dise se  doibve  laisser  ainsi  seule?  Lisette!    Li- 
sette !  si  vous  n'y  avez  l'œil,  je  crain  voir  nostre 
malen  contre, 

Lisette.  C'est  à  vous  d'y  prendre  garde,  et 
penser  de  la  marier,  sans  entrer  en  ces  soupsons. 
Et  puis ,  pour  vous  en  dire  la  vérité ,  elle  n'est 
née  de  mère  qui  donne  occasion  de  penser  à  ces 
choses. 

Anastase.  Je  ne  sçay  de  quelle  mère  elle  est 
née,  mais  je  sçay  bien  que  je  ne  suis  trop  content 
qu'elle  demeure  seule.  Que  diable  pensez-vous 
que  ce  soit  ? 

Lisette.  Je  vous  prie,  ne  m'en  parlez  point. 
Voudriez-vous  que  je  fusse  confinée  en  la  maison, 
sans  aller  à  messe  ny  matines?  J'aymerois  aultant 
estre  prisonnière.  Dictes-moy,  en  conscience,  vou- 
driez-vous qu'on  vous  fist  ainsi?  Nenny,  par  mon 
âme.  Aussi  ne  vous  sçauriez-vous  excuser  que 
n'ayez  le  plus  grand  tort  du  monde.  Non!  non! 

je  peuse  que,  s'il  n'estoit  qu'incessamment  je  fais 
prières  à  Dieu,  eh!  eh!  hu!  hu!  u!  pour  le  bien 
et  santé  de  nous  tous,  je  ne  sçay  comme  tout  en 
iroit. 

Anastase.  C'est  assez,  appaisez-vous  et  faic- 
tes  à  vostre  fantasie.  Je  vous  cly  seulement  que 
l'office  de  l'homme  est  avoir  soin  des  affaires  de 
dehors,  et  le  devoir  de  la  femme  est  prendre 
garde  à  la  maison ,  el  à  conserver  ce  que  Thomme 
acquiert  avec  sueur  et  peine,  et  outre,  d'avoir 
soucy  des  enfans,  tant  masles  que  femelles,  autant 
qu'il  est  i-equis.  Quant  à  moy,  je  m'efForceray  de 
mon  costé  faire  mon  devoir,  mais  je  veux  aussi 
que  faciez  du  vostre  ce  que  vous  devez,  affin  que 
je  n'aye  occasion  de  me  plaindre,  combien  que, 
faisant  autrement,  vous  en  recevriez  plus  grand 
blasme  et  vergongne  que  je  ne  ferois  pas. 

Lisette.  Et  qu'en  pourroit-il  advenir? 

Anastase.  Je  n'en  sçay  rien. 

Lisette.  Il  me  l'est  bien  advis,  que  vous  n'en 
sçavez  rien  !  Mais  laissez-moy  aller  à  mes  dévo- 
tions, de  peur  qu'au  lieu  de  bien  faire  vous  ne  me 
faciez  perdre  patience,  ou  dire  quelque  folie,  si  je 
demeure  icy. 

Anastase.  Pensez,  pensez,  Lisette,  que  je  ne 
le  dis  pas  sans  cause.  Je  vous  advise  que  ces  es- 
colliers  sont  gens  endiablez ,  ausquels  il  ne  se 
fault  fier  qu'à  point.  Aussi  me  semble-il  qu'ils  sont 
plus  adonnez  à  toute  postiquerie  et  meschancett 
qu'à  leurs  livres. 

Lisette.  Et  quelle  meschanceté  font-ils  ? 

Anastase.  Toute  leur  estude  est  de  desbau- 
cher  les  filles ,  suborner  les  femmes  mariées ,  de- 

cevoir  les  "vefves ,  et  engeoller  les  simples  cham- 
brières. 

Lisette.  Cela  ne  se  faict  sinon  à  celles  qui  le 
veullent  bien. 

Anastase.  11  me  semble  que  Paris  est  con- 
duict  à  telle  misère  par  ces  coureurs  et  batteurs 
de  pavé,  qu'il  faut  tenir  les  pouletz  sous  la  cage, 
encores  ne  sont-ils  trop  asseurez.  Je  ne  pense 
point  que  ce  soient  escoUiers,  mais  bien  des  hom- 
mes libres,  vivans  sans  loy  et  à  leur  appétit. 

Lisette.  Je  ne  vous  entend  pas.  Que  vou- 
lez-vous dire  par  là  ? 

AwASTASE.  Je  veux  dire  que  je  ne  trouve  bon 
que  Susanue  demeure  seule  au  logis,  par  ce 
que  ces  escolliers  ont  tousjours  la  teste  aux  fenes- 
tres. 

Lisette.  Et  que  diantre  sçauroient-ils  faire 
de  leurs  fenestres? 

Anastase.  Je  sçay  bien  qu'il  ne  sçauroieut 
rien  faire  de  là,  mais  je  crain  que  tout  en  un 
coup  ils  n'entrent  en  la  maison,  et  ne  nous  ruy- 
nent. 

Lisette.  C'est  autre  chose.  Et  si  nous  n'a- 
vons point  de  pouletz  ! 

Anastase.  Comme  si  cette  génération  ne  fai- 
soit  autre  mal  que  desrobber  des  pouletz  !  Vous 
ay-jc  pas  dit  qu'il  n'y  a  mal,  tant  soit-il  grand, 
qui  ne  leur  semble  trcspctit?  J'ay  peur  de  nostrc 
fille,  m'entendez-vous  a  ceste  heure? 

Lisette.  On  n'entre  pas  ainsi  à  Tayse  aux 
maisons  des  gens  de  bien. 

Anastase.  Vous  en  estes  mal  informée.  Ils  u-e 
seroient  pas  les  [)rcmiers  (pii  ont  entré  en  la  mai- 

son  d'autruy  par  les  fenestres,  et  monté  jusques  au 
feste  d'un  logis,  avec  des  crochets  et  eschelles  de 
cordes. 

Lisette.  Je  n'ay  pas  peur  de  cela  :  car,  si 
entre  tant  d'escolliers  on  en  trouve  quelques  uns 
de  la  sorte  que  vous  dictes,  et  qui  facent  choses 
moins  qu'honnestes,  ce  n'est  à  dire  qu'ils  soient 
tous  meschans,  parce  qu'il  y  en  a  des  bons  et  des 
mauvais.  Toutes  fois,  ceux  qui  s'adonnent  à  telles 
meschancetés  sont  enfans  de  quelques  pauvres  gens 
mécaniques,  issus  de  la  lie  du  peuple ,  lesquels 
n'ont  rien  d'escolliei's  que  le  nom,  au  reste  pires 
qu'advanturiers. 

Anastase.  On  trouve  encore  des  meschans 
entre  les  nobles,  et  peut-estre  plus  qu'entre  les  ro- 
turiers et  le  menu  peuple. 

Lisette.  Tout  ce  que  vous  voudrez  ;  sipen- 
sé-je  que  noz  voisins  sont  les  meilleurs  jeunes 
hommes  qui  soient  en  Paris. 

Anastase.  Or  bien,  i'aictes-en  comme  vous 
Tentendi-ez  ;  je  ne  vous  en  parleray  plus,  aius  re- 
garderay  seulement  à  l'oster  de  la  maison ,  affin 
qu'à  vostre  plus  grande  commodité  vous  puissiez 
désormais  aller  à  vos  plaisirs. 

Lisette.  Adieu  !  adieu  1  je  voy  bien  que  vous 
me  voulez  metti'e  en  colère. 

Anastase.  Je  sçay  bien  comme  y  remédier. 
Mon  Dieu  !  que  ces  femmes  sont  arrogantes  et  au- 
dacieuses! Il  leur  est  advis  qu'elles  sont  plus  sa- 
ges que  Salomon,  et  que  personne  ne  les  peut  re- 
prendre. Bref,  si  on  a  de  la  peine  à  trouver  un 
jeune  homme  de  bien,  on  ne  travaille  moins  pour 
trouver  une  femme  qui  s'en  contente.  Si  nous  lais- 
sions courir  les  filles  comme  les  garçons,  sans  les 

tenir  enfermées  en  la  maison ,  il  nous  seroit  au- 
tant mal-aisé  en  trouver  une  bonne  et  honneste 
qu'un  jeune  garçon  vertueux  et  bien  apris.  Le 
diable  ne  dureroit  pas  avec  elles  quand  elles  ont 
leur  chapperon  coiffé  de  travers,  tant  elles  sont 
de  mauvaise  nature.  11  est  advis  à  une  femme 
qui  se  void  un  peu  plus  riche  que  son  mary  qu'elle 
doibt  tout  manier  et  que  le  gouvernement  luy 
appartient,  de  façon  que  le  pauvret  n'ose  dire  un 
mot  qu'elle  ne  luy  en  respondc  mille,  avec  toutes 
les  injures  dont  elle  se  pourra  adviser,  comme: 
Que  ferois-tu  sans  moy,  coquin?  les  poux  te  man- 
geroient;  il  m'eust  esté  meilleur  que  mon  père 
m'eust  coupé  la  gorge  dès  que  je  fus  née  que  me 
marier  avecques  toi,  pour  éternellement  endurer 
les  peines  que  tu  me  donnes.  Le  mesme  advient 
si  un  simple  gentilhomme  espouse  une  dame  de 
grande  maison,  encores  qu'il  soit  riche  et  homme 
de  bien.  Elle  l'appellera  belistre ,  pouilleux,  re- 
levé du  fumier,  hobereau ,  vilageois  desguisé  et 
semblables  vilenyes.  Mais  à  tels  hommes  qui  en- 
durent ces  choses  de  leurs  femmes,  il  seroit  bon 
qu'elles  leur  fissen-t  encores  pis,  puis  qu'ils  n'ont 
que  le  seul  masque  d'homme.  Ha  !  ha!  ha  !  il  me 
souvient  d'un  certain  quidam,  homme  de  qualité, 

aue  sa  femme  menoit  par  le  nez  comme  un  buffe  ; 
e  mode  qu'elle  estoit  monsieur  le  juge  ,  ouvroit 
les  lellres,  rendoit  rcsponse,  oyoit  les  tesmoings, 
appointoit  les  partyes  ,  bref  eust  volontiers  jugé 
les  procès,  tant  elle  estoit  rogue,  voulant  en  tout 
et  partout  cstre  vcuëuiaistresse.  Voilà  !  cestebre- 
neuse  de  ma  fcnune  voudroit,  ce  croy-jc,  faire 
ainsi.  Mais  laissez-inoy  aller,  que  ceux  icy  ne  sa- 
chent rien  de  mes  affaires. 

SCÈNE   II. 
Nicolas ,  Luquain. 

Nicolas. 

ela  dépend  de  toy,  Luquain  :  tu  me  peux , 
si  tu  veux ,  mettre  en  grâce  de  ton  mais- 
tre  et  le  mien. 

Luquain.  Cela  deppend  de  vous, 
maistre  Nicolas  :  vous  le  pouvez,  si  vous  voulez, 
mettre  en  la  bonne  grâce  de  ma  dame  Lacresse. 

Nicolas.  Vous  vous  trompez  tous  deux,  pen- 
sans  que  je  puisse  disposer  d'elle  à  ma  volonté  et 
que  j'aye  puissance  l'insinuer  en  ses  grâces.  Tou- 
tesfois ,  si  tu  me  veux  promettre  me  r  appointer 
avecques  luy ,  je  feray  en  sorte  qu'il  congnoistra 
que  je  luy  suis  serviteur. 

LuQuÀiN.  Laissez-moy  faire  quant  à  cela  ;  aussi 
je  m'asseure  que  ,  quand  voudrez  représenter  de- 
vant vos  yeux  le  dommage  qui  vous  peut  adve- 
nir ne  tentant  l'affaire  ,  et  le  proffict  et  commo- 
dité que  recevrez  vous  employant  pour  luy  en  ce 
qui  vous  sera  possible ,  que  vous  cognoistrez  à  la 
fin  que  ne  perdrez  point  vostre  temps  luy  fay- 
sant  plaisir. 

Nicolas.  Je  crain,  si  je  me  descouvre  à  elle, 
qu'elle  ne  me  veulle  escouter ,  et  que  du  beau 
commencement  elle  ne  se  mette  à  crier,  tempes- 
ter,  et  faire  en  sorte  que  je  sois  envoyé  aux  gal- 
1ères  ;  que  sçay-je? 

LuQUAiiN.  N'ayez  peur  de  cela,  ains  pensez  que 
tout  se  portera  bien,  et,  quand  ilenadviendroit  au- 

trement ,  vous  n'avez  qu'à  vous  retii'er  chez  le 
père  du  sieur  Hippolite,  où  n'aurez  faute  de  lien, 
d'autaut ,  comme  vous  sçavez ,  qu'il  est  très  riche 
et  que  mon  maistre  luy  est  fils  unique ,  lequel  il 
aime  tant  qu'il  ne  désire  sinon  luy  complaire  en 
toutes  choses,  et,  comme  je  vous  ay  dit  mille 
fois  ,  c'est  son  œil  droit.  Mais  j'espèi'e  en  Dieu 
que  nous  n'en  viendrons  pas  là,  ains  que  tout  nous 
succédera  à  souhaict,  pourveu  que  vous  vous  gou- 
verniez sagement. 

jNicolas.  Tiens  l'en  pour  tout  asseuré ,  car 
j'y  penseray  devant  qu'il  soit  nuict.  Ce  pendant, 
fay  que  tu  sois  homme  de  promesse ,  et  tu  verras 
que  je  feray  mon  devoir, 

LuQUAlN.  Il  n'y  a  qu'à  faire  cela  ou  le  payer. 
Choisissez,  et  ne  prenez  le  pire.  C'est  à  ce  coup 
que  serez  riche  à  jamais,  si  vous  jouez  bien  vostre 
personnage. 

Nicolas.  Mot  !  voyci  le  laquais  du  médecin. 
11  me  semble  tout  despit,  escoutons  ce  qu'il  veut 
dire. 


Fremi 


SCÈNE  III. 
laquais  du  médecin  ,  Liicjuain,  Nicolas. 

F  R  E  M  I  N  . 

ue  la  clavelée,  les  avives,  le  chancre, 
les  escrouelles  et  la  male-peste  puis- 
sent cstrangler  celuy  qui  veut  vivre 
affin  d'user  sa  vie  au  service  d'autruy  ! 
LuQUAiN.  Oy,  quand  les  maistrcs  ne  sont  tels 
que  le  mien. 

Fremiïn.  Et  principalement  qui  demeure  avec- 
ques  ceux  qui  ne  font  rien  qu'à  leur  teste,  comme 
mou  médecin,  qui,  pour  me  mettre  de  fièvre  en 
chaultmal,  est  le  plus  jaloux  homme  de  la  terre. 

LuQUAlN.  Qui  est  jaloux  est  coqu. 

Fremi>'.  Il  veutsçavoir  que  l'on  faict,  que  Ton 
dict,  que  Ton  pense,  et  est  tousjours  au  guet 
comme  un  lièvre.  Je  ne  croy  point  qu'il  y  ait  rien 
plus  misérable  que  ceste  espèce  d'hommes.  Je 
TOUS  dy  qu'il  pense  quelquefois  à  ce  que  pense  sa 
mule;  que  dis-je,  sa  mule?  il  prend  garde  jusques 
aux  mouches  :  car,  si  de  fortune  elles  sont  si  mal 
advisées  de  baiser  sa  femme  en  sa  présence,  il  les 
pourchasse  jusques  à  la  mort. 

LuQUAiN.  Escoutons-le  un  peu,  maistre  Ni- 
colas. 

Fremin.  Je  pense  que  le  jour  estoit  malencon- 
treux auquel  j'entray  à  son  service. 

Nicolas.  Ne  te  soucie,  je  ne  suis  endormy. 

Fremix.  Je  deliberois  le  garder  jusques  au 
jour  de  l'an,  pour  le  donner  au  diable  en  bonne 
estraine  ;  mais  je  voy  bien  que  je  seray  con- 
trainct  le  quitter  plustost.  Aussi  pensé-je  que  le 
diable  ne  voudra  attendre  jusques  à  là,  d'autant 
qu'il  y  a  desjà  long  temps  qu'il  se  l'est  acquis. 
Slon  Dieu  !  comme  je  luy  donnerois  volontiers 
occasion  se  plaindre  de  mov,  parce  qu'outre  ses 
autres  bonnes  qualitez  (et  Dieu  me  le  pardoint  !) 
il  est  très  audacieux  et  hautain  ,  à  la  façon  des 
autres  qui  sont  neufs  en  grandeur,  et  eslevez  par 
la  fortune ,  lorsqu'elle  veut  faire  cogiioistre  le 
pouvoir  des  miracles  de  son  inconstance,  sem- 
blant à  ce  maraut  ne  devoir  sortir  de  sa  maison 
sans  une  suite  d'escolliers  dont  il  se  paonnade.  Si 

est-ce  toutesfois  qu'à  ce  coup  il  ira  seul,  si  autre 
que  moy  ne  Taccorapagne. 

Nicolas.  Je  me  veux  approcher  et  entrer  en 
discours  avec  luy. 

LuQUAiN.  Ce  qu'il  vous  plaira.  Mais  ne  laissez 
mourir  vostre  langue  en  son  berceau. 

Nicolas.  Tu  es  en  colère,  Fremin?  quoy? 
qu\y  a-il  ? 

FrEiMIN.  Tousjours  quelque  nouveau  mal-heur 
avec  les  vieux,  qui  est  par  trop... 

Nicolas.  Là,  là,  resjouis-toy  :  que  diantre 
penses-tu  faire  ?  Mille  livres  de  soucy  ne  paye- 
ront pas  une  once  de  debtes. 

Fremin.  Vous  parlez  bien  à  vostre  aise,  n'es- 
tant comme  moy  serviteur  d'un  homme  endiablé, 
tel  qu'est  mon  maître. 

Nicolas.  Laissons  cela.  D'où  viens-tu? 

Fremin.  Du  collège  de  Navarre  ;  mais  par-ce 
que  du  commencement  je  n'ay  peu  parler  à  celuy 
que  je  cherchois,  j'ay  attendu  jusques  à  ceste 
heure,  affin  de  ne  faire  deux  voyages  pour  un, 
tellement  que  je  crains  que  mon  maistre  ne  m'en 
crie. 

Nicolas.  Tu  as  aussi  trop  demeuré. 

Fremin.  Que  voulez-vous  que  j'v  face?  Les 
escolliors  estoient  à  table,  de  mode  qu'il  m'a  fallu 
attendre  qu'ils  ayent  eu  disné. 

Nicolas.  Cependant  qu'as-tu  faicl? 

Fremin.  J'ay  entré  en  la  cuisine,  et  me  suis 
misa  deviser  avec  les  serviteurs. 

NiCOL  AS.  (iOmmcuttraictent-ils  leurs  cscolliers. 

Fremin.  Fort  bien,  à  mon  advis,  et  autant  ho- 
norablement et  blancheuicnt  qu'autres  qui  soient 
en  ce  cpiartier. 

Nicolas.  Quel  bon  temps  se  donnent  ces  gar- 
çons, n'ayans  rien  à  départir  avec  des  femmes  ! 

Fremin.  Je  sçay  bien  quel  heur  ce  leur  peut 
estre,  car  j'esprouve  tous  les  jours  le  contraire. 
Et  véritablement  je  pense  que  quiconque  est  des- 
tiné à  servir  ne  peut  en  tout  le  monde  estre 
mieux  qu'avecque  ces  gens-là  :  car,  encores  qu'ils 
soient  beaucoup,  et  ayent  la  cervelle  faicte  à  leur 
mode,  si  est-ce,  quand  on  les  sçait  bien  gouver- 
ner, qu'on  est  fort  bien,  principalement  le  des- 
pensier.  0  Dieu!  quel  bon  temps  se  donne  le  pol- 
tron !  quel  proflict  il  faict,  outre  ses  gages,  au  ma- 
niement des  deniers  destinez  à  estre  employez  pour 
la  despence  !  Tousjours,  petit  àpetit,  quelque  chose 
leur  demeure  entre  les  doigts ,  tantost  un  grand 
blanc,  et  maintenant  deux  autres;  démode  qu'au 
bout  de  l'an  il  faict  une  chère  angelicque. 

Nicolas.  Je  le  pense  ainsi,  car  on  dict  qu'il 
n'est  vie  que  d'escoliers. 

Fremin.  A  Dieu,  Messieurs  ;  j'ay  trop  demeuré. 

Nicolas.  Fremin  ,  escoute  :  laisse-toy  veoir 
quelquefois,  et  nous  jouerons  à  pincer  sans  rire. 

LuQUAlN.  C'est-à-dire  desrobber,  je  vous  en- 
ten  ;  c'est  vostre  mestier. 

Nicolas.  Quoy,  de  desrobber? 

Llquain.  Je  dis  de  jouer  à  ce  jeu. 

Fremin.  Je  ne  puis  pour  le  jourd'huy,  d'autant 
qu'il  faut  que  j'aille  aux  champs  avecques  mon 
maistre.  A  Dieu,  je  suis  à  vostre  commandement. 

Nicolas.  Ne  te  soucie,  Luquain,  je  m'accorde- 
ray  bien  avecques  luy.  Mais  je  suis  bien  beste, 
car  si  je  puis  librement,  et  à  ma  poste,  entrer  en 
la  maison  de  madame  Lucresse  et  deviser  avec- 
ques elle,  qu'ay-je  affaire  de  cet  animal  ? 

LuQUAiN.  Vous  dictes  vray. 

Nicolas.  Et,  jaçoit  que  je  cognoisse  combien 
malaisée  est  mon  entreprise,  et  sçache  qu'elle  est 
la  plus  cruelle  femme  de  la  terre,  je  veux  toutes- 
fois  faire  en  sorte  que  toymesmes  tu  diras  qu'on 
ne  pouvoit  faire  d'avantage. 

LuQUAiN.  Les  femmes  sont  quasi  toutes  telles 
en  apparence  ;  mais  quand  ce  vient  au  faict  et  au 
prendre,  elles  ne  sçauroient  dire  :  Je  ne  le  veux 
pas. 

Nicolas.  Je  ferai  ce  que  je  pourray,  m'asseu- 
rant  que  tu  ne  me  manqueras  de  ta  promesse. 

LuQUAiN.  Ne  pensez  à  cela.  A  Dieu,  je  vay  au 
logis;  et  vous? 

Nicolas.  Je  vay  jusques  icy  près,  je  seray 
aussi  tost  que  toy.  Il  faut  maintenant  que  je  pense 
à  ce  que  je  doy  dire  à  madame  Lucresse,  si  je  me 
trouve  aujourd'hui  avecque  elle.  Devenir  premiè- 
rement aux  fers,  comme  font  quelques  uns,  il  n'est 
pas  bon,  parce  qu'elle  n'est  si  effrontée  qu'elle 
dise  oy  du  premier  coup.  Il  m'y  f;uit  aller  à  la 
longue,  et  gentiment  entrer  en  propos  de  mes 
pensionnaires,  et  comme  il  viendra  à  point,  louer 
Hippolite  le  plus  qu'il  me  sera  possible.  Si  elle 
m'cscoute,  j'cntreray  petit  à  petit  en  discours,  sans 
quasi  qu'elle  s'en  aperçoive  ;  non  tontesfois  si 
avant,  (|uc  je  ne  me  puisse  retirer  quand  il  en  sera 
besoin.  Mais  voicy  le  médecin  qui  sort  de  son  lo- 
gis; je  le  veux  saluer,  puis  qu'il  m'a  veu. 

SCÈNE  IIII. 
M.    Théodore^   médecin;   Nicolas,   Freinin , 
et  deux  Escolliers^  sans  pai'lcr. 

M.   Théodore. 

uand  ils  viendront,  dicles-leur  comme 
je  vous  ay  dict  ;  Quia  non  potest  fieri 
\flobotumatio  in  qninta  luna^  quia  offi- 
cit  slomaco. 

INlcOLAS.  Bon  jour,  Monsieur. 

M.  Théodore.  Dieu  vousgard,  Nicolas;  vous 
soyez  le  bien  venu,  car  je  veux   parlera  vous. 

Nicolas.  Vous  puis-je  faire  quelque  service? 

M.  Théodore.  Oy. 

Nicolas.  Je  suis  à  votre  commandement.  Era- 
ployez-moy,  et  vous  verrez  comme  serez  obcy. 

M.  Théodore.  On  me  doit  tantost  amener 
cinq  ou  six  muids  de  vin,  et  pour-ce  qu'il  y  a  tout 
plain  de  hardes  en  la  cave,  je  voudi'ois  bien  que 
serrassiez  tout  en  un  coing,  afin  de  faire  place  aux 
tonneaux.  Vous  me  ferez  plaisir  de  regarder  s'ils 
sont  plains  et  bien  reliez  ;  et  si  de  fortune  vous 
voyez  qu'il  y  faille  quelque  cerceau,  vous  irez 
quérir  le  tonnelier  pour  les  racoustrer,  et  je  vous 
rendray  ce  que  vous  desbourserez  pour  moy.  En- 
tendez-vous ? 

Nicolas.  Oui,  Monsieur  ;  j'y  feray  toute  dili- 
gence. 

M.  Théodore.  Je  vous  en  prie,  parce  que  je 
sçay  qu'estes  habille,  et  que  vous  m'aymez 

Nicolas.  Je  fay  volontiers  service  à  vos  sem- 
blables. Quand  iray-je? 

M.  Théodore.  Quand  vous  voudrez.  Escou- 
tez  :  parlez  à  ma  femme,  et  faictes  ce  qu'elle  vous 
dira.  A  mon  retour,  nous  soupperons  ensemble. 

Nicolas.  Je  vous  mercie ,  Monsieur,  je  n'ay 
pas  mérité  tant  d'honneur.  Peut  estre  que  la  for- 
tune me  veut  ayder  ;  et,  combien  que  cecy  ne  soit 
pas  grand  cas,  si  est-ce  que  toute  chose  veut  un 
commancement,  et  jamais  aucun  commancemeut 
ne  fut  petit.  J'ay  pour  le  moins  ceste  liberté,  al- 
ler en  son  logis.  Paraventure  que  madame  Lu- 
cresse  voudra  veoir  agencer  le  vin  ;  s'il  en  est  ainsi, 
je  m'enhardiray  getter  quelques  pierres  en  son 
jardin,  et  luy  dire  quelque  chose,  en  passant,  de 
ses  amours.  Mais  voicy  le  seigneur  Lactance.  Je 
ne  me  veux  monstrer  à  luy,  que  je  ne  porte  meil- 
leures nouvelles  du  pauvre  Hippolite  que  je  n'ay 
faict  par  le  passé. 


SCÈNE  V. 
Lactance^  Gillette ,  servante  d'Anastase. 

Lactance. 

ais  que  va  cherchant  Gillette  ainsi  seule  ? 
Elle  est  fort  troublée,  je  me  doute  qu'il 
y  a  de  la  diablerie  :  c'est  pourquoy  je 
me  veux  approcher,  pour  entendre  ce 
qu'elle  dict  de  nouveau. 

Gillette.  Je  veux  (et  deussé-je  faire  je  ne 
sçay  qiioy)  chercher  tant,  que  je  trouveray  le  sei- 
gneur Lactance,  pour  luy  dire  que,  s'il  ne  se  dili- 
gente de  faire  ce  qu'il  a  promis,  que  Susanne  sera 
pour  un  autre. 

Lactance.  0  Dieu!  secourez-moy!  que  sera- 
ce  icy  ? 

Gillette.  Il  est  advis  à  ces  jeunes  hommes 
que  c'est  assez  de  promettre.  11  y  a  quelque  temps 
que  je  comraeuçay  à  luy  dire  qu'il  se  resolust 
de  demander  au  sire  Anastase,  mon  maistre,  Su- 
sanne,  sa  fille,  à  femme  ;  mais  il  tire  tousjours  le 
cul  arrière  et  faicttant  le  long  que  c'est  merveil- 
les. Elle  est  maintenant  seule  au  logis,  et,  si  elle 
sçaToit  qu'on  parlast  de  la  marier,  elle  se  deses- 
pereroit,  parce  que  la  pauvrette  pense  que  cestuy- 
cy  l'ayme  de  tout  son  cœur.  Et  Dieu  sçait  ce  qui 
en  est,  et  comme  le  tout  en  va  !  Eh  !  qu'est-ce  de 
ces  jeunes  folastres  .'  Je  vous  sçay  dire  que  les 
filles  qui  s'amourachent  d'eux,  au  moins  la  plus 
part,  demeurent  tousjours  trompées. 

Lactance.  Tu  te  plains  à  tort  de  moy,  Gillette, 
et  à  tort  m'as  eu  ceste  oppinion. 

Gillette.  Hoo,  Monsieur!  qui  vous  sçavoit 
là!  Hé!  d'où  venez-vous? 

Lactance.  J'estimois  que  tu  fusses  toute  as- 
seurée  de  mes  bonnes  volontez,  et  que  je  ne  de- 
sire  et  ne  pense  autre  chose  sinon  comme  je  pour- 
ray  faire  pour  contenter  ma  Susane  et  moy.  ïou- 
tesfois,  à  ce  que  je  voy,  tu  en  doutes.  Gillette! 
Gillette  !  il  n'y  a  personne  plus  empeschée  que 
qui  tient  la  queue  de  la  pœsle.  Ce  sont  besongnes 
trop  malaisées  et  qui  ne  se  jettent  pas  en  un  moulle  : 
car  il  faut  que  je  pense  à  beaucoup  de  choses,  si 
tu  le  veux  sçavoir.  Mais,  dy-moy,  comme  sçais-tu 
que  son  père  la  veut  marier  ? 

Gillette.  Je  le  sçay  bien,  parce  qu'il  n'y  a 
pas  une  heure  qu'il  est  sorty  du  logis  pour  aller 
chercher  un  certain  Contran,  qui  l'a  demandée 

pour  son  fils.    Et  Dieu  veiille  qu'il  puisse  l'etour- 
ner  sans  rien  faire  ', 

Lactaîvce.  Que  te  semble-il  que  je  doive 
faire  ? 

Gillette.  Je  serois  d'advis ,  si  vous  estes 
homme  de  courage ,  que  le  monstrassiez  mainte- 
nant ,  et  qu'à  ceste  heure  qu'il  n'y  a  personne 
qu'elle  au  logis ,  vous  l'allassiez  veoir  et  missiez 
bravement  l'affaire  à  exécution,  afin  que,  si  son 
père  à  son  retour  l'avoit  promise  à  un  autre,  cest 
autre  ne  l'ayt  toute  entière  et  n'y  vienne  à  tard. 
A  quoy  pensez-A'^ous  ? 

Lactance.  Je  pense  de  manyer  l'affaire  en 
sorte  qu'il  succedde  sans  inconvénient. 

Gillette.  Et  quelle  difficulté  y  trouvez- 
vous  ? 

Lactance.  Aucune.  Je  suis  résolu  me  tenir  à 
ton  conseil. 

Gillette.  Oy,  mais  ce  sera  aux  conditions, 
comme  je  vous  ay  autresfois  dict ,  que  l'espou- 
serez. 

Lactance.  Helas!  penses-tu  autrement?  as-tu 
si  peu  de  foy  en  moy  que  je  ne  sois  pour  faire 
tout  ce  qui  peut  réussir  au  bien  et  contentement 
d'elle  et  de  moy?  Mais  je  vondroie  bien  que  tu 
m'attendisses  un  petit  icy,  par  ce  que,  devant  que 
d'aller  là,  il  faut  que  j'alle  dire  un  mot  à  un  mien 
amy  pour  chose  d'importance.  Toutesfois,  re- 
garde si  tu  veux  aller  devant,  je  scray  aussi  test 
que  toy. 

Gillette.  Je  m'en  vas  donc.  Bricquc  !  je  me 
suis  oblicc.  Escontez,  Monsieur:  entrez  par  ceste 
ruelle  et  venez  drolct  à  l'huis  de  derrière  ;  je  seray 
à  la  fenestre  ,  et  si  tost  (pie  je  vous  aperccvray, 

je  dcsceadray  incontinent  pour  ouatIf  et  vous 
mettre  entre  les  bras  de  rostre  grande  amye,  afin 
de  faire,  etc. 

Lactakce.  Hé  !  n'ayez  honte  de  le  dire,  c'est 
tout  un. 

Gillette.  Je  vous  prie,  au  moins ,  que  quel- 
que fois  vous  vous  souveniez  du  plaisir  que  je 
vous  fais. 

Lactance.  Pren  courage,  car  si  mes  desseins 
réussissent  à  bien ,  tu  auras  telle  part  en  ma  mai- 
son qu'auras  occasion  t'en  contenter. 

Gillette.  Je  le  croy  ainsi.  Ne  demeurez  donc 
guères,  je  vous  prie. 

Lactance.  As-tu  considéré  comme  après  je 
pourray  sortir  sans  estre  veu  par  ceu\  du  logis? 

Gillette.  Il  faudra  que,  quand  je  vous  feray 
signe,  vous  vous  cachiez  en  la  garde-robbe  ;  après, 
quand  les  viellards  se  seront  mis  au  lict,  vous 
vous  couchiez  avec  Susanne  et  y  demeuriez  jus- 
ques  au  lendemain  matin,  une  heure  devant  jour, 
puis  retourniez  vous  mettre  où  vous  estiez  aupa- 
raA'ant,  et  attendiez  là  jusques  à  ce  que  je  trouve 
la  commodité  de  vous  faii-e  sortir. 

Lactance.  Penses-tu  qu'en  la  garde-robbe  il 
y  ayt  lieu  où  je  me  puisse  cacher? 

Gillette.  J'ay  mis  ordre  à  tout.  Venez  seule- 
ment et  me  laissez  faire.  Je  sçay  bien  où  vous 
mettre  fort  commodément. 

Lactance.  C'est  assez,  je  vas  après  toy. 
Gillette.  Un  jour  me  dure  mille  aus,  tant  il 
me  tarde  veoir  ces  jeunes  amoureux  cueillir  en- 
semble le  fruict  de  leurs  amours.  Mais  que  le  sei- 
gneur Lactance  ne  pense  pas  joyr  de  la  pucelle 
que  premièi'emeut,  et  en  ma  présence,  il  ne  luy 

T.  VI.  >j 

promette  l'espouser  ,  et  ne  lui  en  baille  quelque 
gaige.  Que  sçay-je  si ,  ayant  soullé  d'elle  sa  vo- 
lonté, il  est  point  homme  pour  luy  bailler  du  pied 
par  le  cul?  Il  n'a  pas  affaire  à  des  nyaises,  non. 
Or,  attendant  qu'il  vienne ,  je  veux  aller  porter 
ces  bonnes  nouvelles  à  la  fille ,  l'advertir  de  ce 
qu'elle  doit  faire  et  luy  dire  aussi  qu'elle  délibère 
faire  ceste  nuict  un  mignard  et  plaisant  ouvrage 
en  cuir  doré  ,  où  il  faudra  à  bon  escient  embe- 
songiier  l'esguille  et  le  dez;  autrement,  qu'elle 
n'aura  faict  chose  qui  vaille  jusques  icy. 


ACTE   III. 

SCÈNE  I. 
NicolaSj  Liiquain,  Hlppolite. 

Nicolas. 

'ay  cherché  par  tout  le  Palais,  j'ay  tra- 
p^  versé  toute  la  rue  Sainct-Jacques,  j'ay 
^S  tracassé  tout  le  mont  Saincl-Hilaire  ; 
5^  bref ,  j'ay  esté  chez  tous  les  libraires  de 
l'université,  et  toutesfois  je  n'ay  jamais  peu  trou- 
ver le  seigneur  Hippolite.  Vray  Dieu!  où  pour- 
roit-il  bien  estre  maintenant  ?  Si  ceste  occasion  se 
pert ,  il  ne  sera  jamais  en  nostre  puissance  en 
pouvoir  recouvrer  une  semblable. 

Ll'QUAIN.  Monsieur,  il  me  semble  que  j'cnlen 
parler  nostre  hoste,  approchons-nous. 

Nicolas.  Je  n'auray  patience  que  je  ne  l'aye 
trouvé,  et  deussé-je... 

lllPi'OLlTE.  Appellcs-lc,  car  il  s'en  va. 

LuQUAiN.  Maistre  Nicolas!  Ho!  maistre  Nico- 
las! 

Hippolite.  Cour  aprez  luy. 

LuQUAlN.  Le  diable  le  puisse  emporter  ! 

Hippolite.  Je  craiu  qu'il  ne  uous  ayt  aper- 
ceus  et  ne  s'enfuye,  pource,  par  avanture,  qu'il 
n'est  messager  de  bonnes  nouvelles.  Mais  le  voicy 
qui  revient. 

Nicolas.  Mon  Dieu!  que  j'estois  en  peine  de 
vous  trouver  ! 

LuQUAiN.  C'est  bien  rencontré,  par  ce  que 
vous  en  preniez  bien  le  chemin. 

Nicolas.  Je  vous  ay  tant  cherché,  que  j'en  suis 
si  las  que  je  ne  me  puis  soustenir. 

Hippolite.  Qu'y  a-il  de  nouveau? 

Nicolas.  Je  ne  vous  eusse  sceu  trouver  mieux 
à  propos. 

Hippolite.  Dictes-moy  vistemeut  quelque 
chose  de  bon,  et  qui  me  resjouissc.  Luquain,  va 
au  logis  ;  je  veux  demeurer  seul  icy  avecques  luy. 

Luquain.  Dieu  vous  en  sache  gré!  ô  que  vous 
me  faictes  grand  plaisir  ! 

Nicolas.  Je  pense  avoir  trouvé  le  moyen  de 
vous  introduire  en  la  maison  de  madame  Lucresse; 
et  si  vous  estes  encor  en  la  volonté  qu'autresfois 
vous  m'avez  dicte  ,  et  dont  par  mille  signes  vous 
faictes  à  toute  heure  demonstrance,  soyez  content, 
pour  un  petit  de  temps,  despouiller  ces  beaux  ha- 
bits, et  vous  vestir  moins  honorablement  et  plus 
à  la  lourde. 

Hippolite.  Je  me  despouilleray  de  la  vie  s'il 
en  est  besoin. 

Nicolas.  Non,  il  n'est  pas  question  de  si  grands 
despens.  Je  veux  que  la  gardiez  à  autre  intention, 

si,  comme  j'espère,  je  peux  faire  ce  que  je  pense. 

HiPPOLiTE.  Je  n'euten  point  encor  chose  qui 
m'agrée. 

NïCOLAS.  Allons  au  logis,  et  quand  je  vous 
auray  vestudes  accoustremens  que  j'y  ay  naguères 
portez... 

HiPPOLiTE.  Quels  accoustremens? 

Nicolas.  Je  vous  meneray  avecques  moy  je 
sçay  bien  où. 

HiPPOLiTE.  Mais  (mon  Dieu  !)  qu'a-vous  en- 
vye  de  faire  ? 

Nicolas.  Laissez-vous  gouverner,  si  vous 
voulez. 

HiPPOLiTE.  Cecy  ne  me  contente;  je  le  veux 
sçavoir. 

Nicolas.  Je  levons  diray  en  deux  motz. 

HiPPOLiTE.  Commencez  donc. 

Nicolas.  Le  médecin,  mary  de  vostre  Lu- 
cresse... 

HiPPOLiTE.  Pleust  à  Dieu  qu'elle  fust  mienne  ! 

Nicolas.  M'a  donné  charge  aller  aujourd'huy 
accoustrer  ses  vins.  Or,  j'ay  pensé  vous  desguy- 
ser  en  tonnelier,  et  vous  mener  avecques  moy  en 
la  cave,  où  je  vous  cacheray.  Après,  quand  ver- 
rez qu'il  sera  temps  assaillir  ceste  forteresse,  vous 
ferez  ce  qu'amour  vous  conseillera.  Pour  le  moins, 
je  vous  advise  n'oublier  à  luy  conter  voz  eunuys, 
vos  misères,  voz  soupirs  et  voz  larmes  ;  et  si  voyez 
que  ces  armes  ne  soient  suffisantes,  vous  ferez  que 
les  niellasses  vous  servent  d'artillerie  ,  si  que  par 
la  vcriu  d'icclles  vous  puissiez  acquérir  une  hono- 
ra])le  victoire. 

UippOLrrr,.  Qu'est-il  besoin  de  menasses? 

Nicolas.  Si  de  fortune  elle  cstoil  obstinée  et 

vouloit  crier,  vous  la  ferez  taire  si  une  fois  vous 
luy  dictes  que  publierez  par  toute  la  ville  que 
c'est  elle  qui  vous  a  envoyé  quérir.  Quelquefois 
la  crainte  a  plus  de  force  que  l'amour. 

HipPOLiTE.  La  pouvant  avoir  aultrement,  je 
ne  veux  user  de  ces  armes. 

Nicolas.  Aussi  n'en  sera-il  besoin. 

Hippolite.  Dieu  le  vueille! 

Nicolas.  Et  si  elle  obeyt  à  voz  volontez,  pre- 
nez assignation  pour  y  retourner  une  autre  fois. 

Hippolite.  Vous  faictes  la  chose  trop  asseurée. 

Nicolas.  De  quoy  doutez-vous?  Si  elle  est 
sage,  comme  je  l'estime,  elle  se  resouldra  prendre 
du  bon  temps  tandis  que  la  fortune  luy  en  pré- 
sente la  commodité.  Elle  est  femme  et  jeune,  qui 
a  un  mary  qui  n'est  pas  de  grande  exécution. 
V^ous  estes  aussi  jeune  et  l'aymez  beaucoup...  Je 
tays  assez  de  choses  qu'il  n'est  j  à  besoin  de  dire 
icy.  De  mode  que  ce  sera  un  grand  hazard  si  elle 
sort  du  naturel  des  femmes  ;  la  fortune  vous  seroit 
trop  enuemye. 

Hippolite.  La  fortune  aide  aux  courageux. 

Nicolas.  Je  sçay  que  vous  estes  hardy. 

Hippolite.  Or  sus,  il  se  faut  bazarder. 

Nicolas.  Et  pource  que  les  sages  pensent  à 
toutes  choses,  je  vous  conseille  porter  sur  vous 
quelque  corde  pour  vous  en  ayder  quand  il  en 
sera  temps. 

Hippolite.  Encores  que  la  chose  soit  péril- 
leuse et  difficille,  je  suis  résolu.  Mais  si  le  méde- 
cin retournoit  en  ces  entrefaictes  ? 

Nicolas.  11  n'a  accoustumé  venir  de  si  bonne 
heure,  et  principalement  aujourd'huy  qu'ilabeau- 
coup  de  malades  ;  et ,  quant  il  reviendroit,  vous 

attendriez  à  sortir  jusques  à  demain  ,  après  qu'il 
s'en  seroit  allé  à  sa  pratique. 

HiPPOLiTE.  Or  sus,  entrons  ,  que  je  m'habille 
à  ta  mode  ;  puis  nous  sortirons  par  Thuys  de  der- 
rière ,  d'autant  qu'il  passe  trop  de  personnes  par 
icy,  et  je  ne  voudrois  estre  veu  en  ce  vestement. 

Nicolas.  Entrez  en  diligence,  qu'Auastase, 
qui  vient  deçà,  ne  vous  voye. 


SCÈNE  II. 
Anastase,  Gillette,  Hubert,  serviteur. 

Anastase. 

e  loue  Dieu  de  ce  que  Contran  est  de 
ima  volonté,  et  que  ce  dont  on  a  tant 
'parlé  sortira  effect.  Je  veux  aller  faire 
tout  accoustrer  en  mon  logis,  et  envoyer 
un  de  mes  gens  en  ma  mestairie  pour  quelques 
affaires  que  j'y  ay .  Tic,  toc.  Gillette,  es-tu  sourde? 
hé!  Geste  truande  sera  endormie. 
Gillette.  Que  vousplaist-il,  sire? 
ANASTASE.  Que  vous  plaist-il?  Merde  à  tra- 
vers tes  dentz ! 

Gillette.  Je  ne  vous  oyois  pas,  parce  que 
j'estois  en  la  gardcroLbe  avec  Susanne. 
Anastase.  Hubert  est-il  leans? 
Gillette.  Non;  mais  le  voicy  qui  vient  de 
la  ville. 

Anastase.  Vien  ça,  Hubert.  Va-t'en  tout  à 
ceste  heure  auGoudrav,  et  te  fay  bailler  par  mou 
fermier  deux  paires  de  chappons,  des  meilleurs 

qui  y  soient;  et,  s'il  y  a  des  pigeonneaux,  appoi- 
tes-en  aussi  trois  ou  quatre  paires,  puis  revien  in- 
continent. Mais  escoute  :  dy  de  ma  part  au  mes- 
tayer  qu'il  soit  icy  demain  de  grand  matin. 

Gillette.  Qu'est-ce  que  cethomme  veult  faire 
de  tout  cela? 

Anastase.  Entens-tu? 

Hubert.  Oy,  Monsieur,  j'y  vas. 

Gillette.  Mais,  sire,  que  voulez-vous  faire 
de  ceste  viande?  vous  voulez-vous  destruire? 

Anastase.  Suis-je  tenu  de  te  le  dire  ? 

Gillette.  Nenny;  je  ledemandois  pour  sça- 
voir  que  vous  voulez  que  je  face. 

Anastase.  Nettoye-moy  bien  tout  par  la  mai- 
son ;  après,  je  te  diray  le  demeurant. 

Gillette.  Auriez-vousbien  accordé  Susanne? 

Anastase.  Oy,  puis  que  tu  le  veux  sçavoir. 

Gillette.  Je  luy  veux  aller  porter  ces  bonnes 
nouvelles. 

Anastase.  Si  ta  langue  en  babille  chose  quel- 
conque à  personne,  je  te  monstreray  qu'il  m'en 
desplaist. 

Gillette.  Vous  ne  voulez  donc  pas  que  je 
luy  d' 


ise 


Anastase.  Non,  te  dis-je,  causeuse  ! 

Gillette.  C'est  de  peur  que  j'aye  ma  livrée. 
Si  fault-il  qu'elle  le  sache. 

Anastase.  Te  veux-tu  taire  et  t'ostcr  d'icy  ! 
sinon  je  te... 

Gillette.  Bien,  bien,  je  m'en  vas.  Retirez- 
vous  vous-mesmes,  viel  resveur;  on  verra  bien 
tantost  qui  en  sçait  plus,  de  vous  ou  de  moy. 

Anastase.  Ha!  voicy  nostre  voisin  Nicolas. 
Dieu  vueille  qu'il  ne  m'ayt  oy  ,  affin  qu'il  ne  des- 

couvre  tout  avant  le  temps  !  Je  m'en  vas,  de  peur 
qu'il  ne  se  mette  à  deviser  avecques  moy. 


SCÈNE  111. 

Nicolas j  HippoUte,  Marion,  nourrice  ; 
Lubin ,  laquais. 

Nicolas. 

e  diable  puisse  ronger  les  cornes  à  ce 
viel  enragé,  tant  il  a  esté  long-temps 
icy  à  babiller  !  Or  sus,  Nicolas,  te  voilà 
un  vaillant  homme.  Voicy,  tu  as  sceu 
venir  à  bout  de  ton  entreprinse.  Tu  as  monstre 
que  tu  cstois  sage;  aussi  le  iaut-il  estre ,  qui  veut 
faire  son  profit.  Le  seigneur  Hippolite  ne  parle 
plus  de  s'en  vouloir  aller;  il  ne  me  demande  plus 
ce  que  je  luy  doy,  ains  se  fie  tant  en  moy  que, 
se  mettant  en  mamercy,  il  faict  ce  que  beaucoup 
u'oseroient  entreprendre.  Traistre  amour!  que 
fais-tu  faire  à  tes  courtisans  !  (^e  m'est  assez  d'a- 
voir acheminé  l'affaire  jusques  icy  ;  quant  au  reste, 
qu'il  aille  comme  il  voudra.  Si  on  pensoit  à  tout 
ce  qui  doibt  advenir,  on  ne  feroit  jamais  rien  qui 
vaille.  Mais  voicy  nostre  nouveau  tonnelier.  Al- 
lons, il  n'y  a  icy  personne. 

lIlPPOLiTE.  Me  voicy  prest,  frappez  à  la 
porte. 

Nicolas.  Tic,  tac.  Le  diable  ne  vous  cognois- 
troit  pas. 

Mahio^.  Qui  va  là? 

Hii'i>oi.iTE,  Rcspondcz. 

Nicolas.  Amys.  Nourrice,  ouvrez. 

HlPPOLlTE.  Dieu  vueille  que... 
Marion.  C'est  Nicolas  qui  amène  un   tonne- 
lier. 

HlPPOLlTE.  J'enten  qu  elle  ouvre  la  porte. 
.Nicolas.  St!  st  ! 

Marion.  Entrez,  je  vas  allumer  de  la  chan- 
delle, et  puis  je  reviendray  à  vous. 

Nicolas.  Passez  vistement,  et  fermez  l'huys. 
LUBIN.  Estes-vous  sourds?  Holà!  Ils  ne  m'ont 
pas  entendu  !  Tic ,  toc.  Mais  si  je  m'y  metz  !  Tic, 
toc. 

Nicolas.  Qui  est  là?  Mais,  je  vous  prie,  com- 
me il  hurte  !  Quelle  diable  de  discrétion  ! 

LuBl^.  Je  vous  appellois  quand  vous  entriez; 
pourquoy  m'avez-vous  fermé  la  porte  ? 
Nicolas.  Et  bien  !  quy  a-il? 
LuBiN.  Je  vous  veux  dire  deux  motz. 
Nicolas.  Despescbe  donc,  car  j'ay  affaire  ail- 
leurs. 

IjUBIN.  ^lonsieur  est-il  leans? 
Nicolas.  Non,  il  n'y  est  pas.  Que  luy  veux-tu? 
LuBiN.  Mon  maistre  ,  qui  est  malade,  est  tel- 
lement empiré  depuis  une  heure  en  çà,  que  nous 
craignons  qu'il  n'en  eschappe  jamais.  Me  sçau- 
riez-vous  dire  où  je  pourray  trouver  le  maistre  de 
céans? 

Nicolas.  Je  pense  qu'il  soit  aux  escolles  de 
Médecine,  où  l'on  faict  une  anatomye. 

LUBIN.  Je  l'y  vas  donc  chercher.  Mais  je  vous 
prie  me  faire  ce  plaisir  de  luy  dire,  s'il  revenoit, 
de  fortune ,  qu'il  vienne  incontinent  jusques  au 
logis  de  monsieur  des  Roseaux. 

Nicolas.  Je  n'y  failliray  pas.  Tonnelier,  des- 
cendez tousjours  en  la  cave  ;  je  vas  après  vous.  Je 

puis  dire  maintenant  que  noz  affaires  comman- 
ceut  à  aller  bien,  car  la  fortune,  entretenant  le 
médecin  hors  de  sa  maison  ,  pourra  donner  loisir 
au  seigneur  Hippolite  de  faire  ce  que  nous  avons 
délibéré.  Et  si,  sans  scandale,  il  avale  ceste  nuict 
son  vin  en  la  cave  secrctte  du  médecin  ,  je  fay 
vœu  de  remplir  demain  si  bien  mon  tonneau, 
que  je  m'enyvreray  pour  huit  jours.  Mais  voicy 
(jillette.  Faictes  vostre  compte  qu'elle  est  en  pour- 
chas  et  cherche  à  mettre  quelque  moyneau  en  sa 
cage.  Bon  prou  luy  face  !  Or  sus,  il  vaut  mieux 
que  je  rentre  leans,  de  peur  que  le  sieur  Hippo- 
lite ne  face  Taniour  à  la  nourrice.  Ces  jouven- 
ceaux ,  estants  eu  rut,  se  prendroient  à  la  plus 
orde,  sale  et  laide  garce  du  monde. 


SCÈNE  IIII. 
Gillette  ,   Lactance. 

Gillette. 

n  dictbien  vray,  qu'il  n'est  tous  les  jours 
fcste,  et  que  les  pensées  ne  sortent  tous- 
[  jours  effect.  Si  test  que  j'ay  entendu  de 
mon  maistre  qu'il  avoit  accorde  Susan- 
ne,  et  que  j'ay  veu  qu'il  s'est  enfermé  en  son  ca- 
binet, je  suis  vistement  sortie  pour  aller  trouver 
le  siciu'  Lactance,  aftin  de  l'advertir  de  tout,  et  re- 
garder comme  nous  ferons  pour  empcscher  ce 
beau  mariage.  Il  m'ennuye  que  je  ne  voy  ces 
deux  passionnez  ensemble.  Je  m'asseurc  (pi'ils 
vivront  en  grande  amitié ,  car,  comme  c'est  un 
grand  contentement  en  une  maison  quand  le  ma- 

ry  et  la  ftmme  s'ayment  d'une  sincère  et  bonne 
affection ,  ainsi,  au  contraire,  c'est  un  grand  mal- 
heur quand  les  parties  sont  en  discord  et  contro- 
verse ;  et,  si  on  pensoit  bien  à  cela ,  on  ne  feroit, 
comme  on  faict  le  plus  souvent,  des  mariages  à 
la  volée.  Mais  se  pourroit-il  bien  faire  qu'il  ne 
revînt  meshuy  ?  Au  moins,  si  je  tenois  entre  mes 
bras  ce  jeune  galant  qui  me  sçait  si  bien  secouer 
mon  pelisson  sur  la  montée ,  je  l'attendrois  d'un 
meilleur  courage.  Par  mon  anda,  les  maistresses 
de  ces  escolliers  ont  meilleur  temps  que  les  roy- 
nes  et  grandes  princesses,  par-ce  que  tous  les 
bons  morceaux  sont  pour  elles  ,  outre  qu'ils  leur 
donnent  bagues,  anneaux,  robbes,  joyaux  ,  bref 
tout  ce  qu'ils  ont  et  qu'ils  n'ont  pas.  Ils  ont  plus  de 
peines  qu'une  ame  damnée  à  se  faire  braves,  mi- 
gnons et  poupins  ,  et  ce  pour  r'emporter  seule- 
ment, au  bout  de  trois  ans,  une  couple  d'œillades 
tirées  à  gauche  pour  recompense  de  leur  si  long 
service  !  Or  sus,  Dieu  soit  loué  !  voicy  mon  hom- 
me. Hastez-vous,  depar. ..  àpeine  que  je  nedy... 
affîn  que  nous  ne  perdions  plus  temps. 

Lactance.  Je  n'ay  sceu  venir  plustost.  En- 
cores  falloit-il  que  je  pensasse  à  ce  qui  me  pour- 
roit  adA^enir. 

Gillette.  0!  qu'il  faict  mauvais  avoir  af- 
faire à  ces  gens  qui  sont  tant  sages  !  Devant  qu'ils 
soient  résolus  à  une  besongne,  ils  feroieut  rafîb- 
lir  un  monde.  Entrez  leans,  alfin  que  ceux  qui 
viennent  deçà  ne  vous  voyent. 

SCÈNE  V. 
Nico/as ,  Luquain. 

N  ICOLAS. 

^  ref ,  en  toutes  choses  il  faut  avoir  cou- 
rage, et  jamais  ne  s'estouner  qu'on  ne 


voye  sa  teste  à  ses  pieds.  J'en  cognois 
K  aucuns  qui  brouillent  le  monde  en  mille 
façons ,  et  quand  ils  sont  arrivez  au  comble  de  leur 
misère ,  ne  s'en  retirent  seulement ,  mais  retour- 
nent en  meilleur  estât  que  jamais.  Et,  s'il  advient 
qu'à  quelque  temps  de  là  ils  retombent ,  soudain 
ils  se  relèvent  et  deviennent  plus  gaillards  qu'au 
paravant.  Si,  quand  Hippolite  me  donna  congé 
de  ma  chambre,  j'eusse  perdu  le  cœur,  je  fusse 
aujourd'huy  le  plus  misérable  homme  de  la  terre  , 
où  j'espère  estre  le  plus  heureux.  Or,  maintenant 
que  mon  Hippolite  est  logé  ,  et  que  peut-estre  il 
baille unemedecine  à  la  médecine...  que  sçay-je  ! 
je  veux  ,  comme  il  m'a  dict ,  que  Luquain  vienne 
icy,  s'il  en  estoit  besoin ,  le  secourir.  Quant  à 
moy,  je  feray  la  sentinelle  en  ceste  place.  ïoutes- 
fois,  si  je  rencontrois  ce  que  je  ne  cherche,  j'escri- 
meray  bravement  de  l'cspée  à  deux  pieds  pour 
mieux  me  sauver  :  car  je  ne  sçaurois  m'avder  d'au- 
tres armes.  Ho!  Luquain!  Luquain  ?  Je  croy  qu'il 
n'est  pas  au  logis.  Luquain!  lie  Luquain!  Ha!  le 
voicy. 

LuQL  AIN.  0  !  maistre  Nicolas,  d'où  venez-vous? 

Nicolas.  De  faire  une  bonne  œuvre  pour  ton 
maistre,  ains  nostre  maistre. 

LuQlJAiN.  Tant  mieux  pour  vous,  s'il  est  ainsi. 
Où  est-il? 

Nicolas.  Tu  ne  le  devineiois  pas  en  mille  ans. 
Chez  le  médecin. 

LuQUAlN.  Vous  parlez  si  bas  que  je  ne  vous 
puis  entendre. 

Nicolas.  Avec  ma  dame  Lucressc,  en  la  cham- 
bre du  médecin. 

LuQUAlN.  Comment  diable  !  chez  ma  dame  Lu- 
cresse  ? 

Nicolas.  Oy,  chez  ma  dame  Lucrcsse,  oy! 
suys-je  bègue  ? 

LuQUAiN.  Chez  madame  Lucresse  ? 

Nicolas.  Oy,  de  par...  tu  me  feras  jurer. 

LuQUAlN.  Du  consentement  d'elle? 

Nicolas.  Du  consentement  de  Caillette  !  Allons 
au  logis ,  et  là  je  te  conteray  l'histoire  :  car,  de 
parler  icy  en  la  rue,  il  n'y  a  point  de  scureté.  Ce- 
pendant je  t'adverty  et  commande,  de  la  part  de 
ton  maistre ,  que  d'autant  que  tu  désires  sa  bonne 
grâce,  tu  ne  t'esloigne  aujourd'hui  de  la  maison, 
affin  que ,  si  de  fortune  tu  entendois  quelque 
bruict  chez  le  médecin ,  tu  ailles  au  secours  du 
sieur  Hippolite. 

LuQUAiN.  La  chose  n'est  doncpas  trop  asseurée  ? 

Nicolas.  Très  asseurée,  si  ;  n'y  aaucun danger. 
Toutesfois  il  est  bon  faire  ainsi,  et  pour  cause. 

LuQUAiN.  Il  sera  obey.  Mais  je  crains  que  ceste 
menée  n'engendre  quelque  je  ne  sçay  quoy. 

Nicolas.  Vertu...  sans  jurer,  se  pcult-il  faire 
que  tu  sois  tant  opiniastre  ? 

LuQUAiN.  Allons ,  allons  donc  ;  je  veux  ce  que 
vous  voulez. 

Nicolas.  Tu  as  esté  plus  d'un  mois  à  me  près- 

cter,  me  priant  qu'en  cecy  j'aidasse  à  ton  maistre; 
et,  maintenant  qu'il  est  où  tu  le  demandois  ,  il  le 
semble  qu'on  t'ayt  faict  tort. 

LuQUAiN.  Saufvostre  grâce.  Mais  si  c'eustesté 
moy,  j'eusse  voulu  jouer  plus  seuremeut. 

Nicolas.  Tu  ne  sçais  encores  comme  le  tout 
eu  va,  et  toutesfois  tu  veux  parler.  Fay  ce  que  je 
te  dis.  Et  sr  Eugène  retourne  de  bonne  heure  au 
logis,  mets  peine  de  l'entretenir,  qu'il  ne  sorte,  affin 
qu'en  cas  de  nécessité  il  nous  puisse  aussi  ayder. 

LuQUAiN.  Or  je  n'enten  rien  en  cecy,  et  crain 
bien  fort  que  mon  maistre  ne  se  soit  mis  en  un  la- 
birinlbe  d'où  il  ne  puisse  à  son  aise  retrouver 
l'entrée. 

Nicolas.  Je  m'esmerveille  de  toy.  Allons  en 
la  maison  ,  et  je  te  diray  tout. 

LuQUAiN.  Se  peut-il  faire  que  devant  que  den- 
ti'er  en  ce  danger  il  ne  m'en  ayt  parlé? 

Nicolas.  Il  n'a  pas  eu  loisir. 

LuQUAlN.  Allez  tousjours  devant,  jeseray  aussi 
tosl  que  vous.  L«  monde  pcult-il  faire  que  les 
hommes  perdent  ainsi  l'entendement  en  ceste  follie 
d'amour,  et  que ,  pour  un  bref  plaisir  plein  de 
mille  ennuys,  ils  bazardent  leurs  vies,  leurs  biens 
et  leur  honneur?  0  panvrcs  pères!  liclasl  que  vous 
estes  deceuz  en  vos  opinions!  cai-  vous  pensez, 
quand  vous  envoyez  vos  enfans  aux  universitez 
pour  estudier,  qu'un  jour  ils  doivent  eslrc  Thon- 
iieur,  la  i-eputation  et  la  gloire  de  vostre  maison  ; 
et,  le  plus  souvent,  ils  sont  la  honte  de  vostre 
race  et  la  perte  d'cux-mesmcs  ,  quand,  oublians 
leur  devoir,  ils  s'adoinient  trop  à  leurs  voluptez. 
Je  ne  dis  pas  que  qnclc[u'un  ne  prollitc  ,  mais  je 
dys  que  d'une  centaine  il  n'en  vient  un  à  bien. 

Le  père  de  mon  maistre  n'a  que  ce  seul  fils  ,  qu'il 
pense  estre  tout  addonné  aux  lettres,  et  vous  voyez 
en  quel  péril  il  se  mect  !  Si  j'ay  quelquesfois  dict 
à  Nicolas  qu'il  l'aydast  en  ses  amours,  mon  inten- 
tion estoit  qu'il  le  mist  en  la  bonne  grâce  de  la 
femme  du  médecin ,  et  non  qu'il  le  menast  quasi 
par  force  en  la  maison  d'iceluy  ,  comme  il  me 
semble  qu'il  a  faict.  Or  je  le  vay  trouver  pour 
apprendre  de  lui  comme  le  tout  en  va. 


ACTE  IIII. 

SCÈNE  I. 
Anastase^  Lisette^  Hubert. 

Anastase. 

i  je  ne  me  trompe,  j'ay  conté  cinq  heures 
à  l'orloge  qui  a  tantost  sonné  ;  de  mode 
I  qu'il  est  entre  cinq  et  six  bien  avant ,  et 
toutesfois  ma  femme  n'est  eucores  de  re- 
tour. Le  temps  me  dure  mille  ans,  tant  il  me  tarde 
que  je  la  yoye  pour  lui  dire  ces  bonnes  nouvelles, 
et  affin  aussi  qu'elle  mette  ordre  que  tout  soit 
bien  nel  et  propre  eu  la  maison.  iMais  la  voicy, 
la  bonne  mère  de  famille  ,  qui ,  pour  prendre  ses 
plaisirs,  tant  que  la  journée  dure,  ne  se  soucie 
laisser  une  fille  preste  à  marier  seule  et  sans  com- 
pagnie. Qu'est-ce  à  dire,  cela?  Et  bien  !  Lisette  , 
vous  ferez  tousjours  des  vostres  !  Est-il  temps  de 
revenn-  quand  on  ne  void  quasi  plus  goutte? 

Lisette.  Oy,  je  fais  des  miennes.  Ce  seroit 
un  grand  miracle    si  on  vous  voyoit  un  quart 

(l'heure  sans  crier.  Et  quoy!  est-il  si  tard?  il  n'y 

a  pas  un  quart  dheure  que  vespres  sont  dictes. 

Encores  falloit-il  oyr  complies  et  dire  mon  chap- 

pelet. 

Anastase.  Je  vous  prie,  ne  querellons  point 
en  la  rue,  et  faictes  seulement  que  tout  soit  net  en 
la  maison. 

Lisette.  Qu'y  a-il  à  nettoyer? 
Anastase.  Tout  ce  qui  y  est,  et  mettre  pots, 
plats,  escuelles  et  toute  chose  en  place. 

Lisette.  Pourquoy  cela? 

Anastase.  Pource  que  j'ay  accordé  Su- 
sanne. 

Lisette.  Vous  avez  accordé  Susanne  ! 

Anastase.  Oy,  je  l'ay  accordée.  M'entendez- 
vous  à  ceste  heure? 

Lisette.  Avecq'qui? 

Anastase.  Avec  le  fils  de  Contran,  qui  de- 
main la  viendra  fiancer. 

Lisette.  Et  vous  avez...  à  peine  que  jencdy. 

Anastase.  Pourquoy? 

Lisette.  Pourquoy?  pour  rien. 

Anastase.  Pour  rien,  voyrement.  Eu  estes- 
vous  marrie  ? 

Lisette.  Je  pense  qu'il  est  beau  et  bon  jeune 
homme. 

Anastase.  Vous  le  devez  ainsi  croire. 

Lisette.  Mais  deviez -vous  faire  si  peu  de 
comte  de  moy  que  faire  cela  sans  m'en  advcrtir? 

Anastase.  Voyez  l'humeur  de  ceste  femme  !  Et 
que  vous  importe-il,  pourveu  que  la  fille  soit  bien? 

Lisette.  De  rien  ,  sinon   que  ne  me  tenez 

{)0ur  voslre  fennne,  ains  comme  une  simple  et  ma- 
otrue  chambrière.  Que  mauldit  soit  le  jour  et  le 

point  que  jamais  je  mis  le  pied  céans  pour  venir 
demeurer  avec  vous  ! 

Anastase.  Toutes  vos  larmes  ne  me  feront 
pleurer.  Je  sçay  bien  que  femme  se  plaint,  femme 
se  deult,  et  femme  rit,  quand  elle  veut.  Vous  n'es- 
tes ignorante  qu'il  y  a  plus  d'un  mois  qu'on  a 
premièrement  parlé  de  ce  mariage  ;  toutesfois , 
que  depuis,  et  je  ne  sçay  pourquoy,  tout  demeura 
la  :  dont  je  ne  me  suis  beaucoup  soucyé,  me  pro- 
posant attendre  la  fortune,  pour  ne  faire  trop  pa- 
roistre  quelle  estoit  mon  affection.  Mais  ayant 
depuis  veu,  et  mesme  aujourd'huy,  que  vous  n'ay- 
mez  que  vos  plaisirs,  et  ne  vous  souciez  laisser 
une  fille  seule  en  la  maison,  sans  songer  à  ce  qui 
en  pouiToit  advenir,  je  suis  allé  trouver  Contran, 
avec  lequel  j'ay,  en  deux  mots,  arresté  ce  ma- 
riage. 

Lisette.  C'est  bien  faict,  j'en  suis  bien  avse. 
Mais  ce  n'est  pas  tout  :  vous  semble-il  qu'elle  soit 
eu  ordre  convenable,  et  parée  comme  il  appar- 
tient à  une  fiancée  et  nostre  fille? 

Anastase.  Que  luy  faut-il?  N'a-elle  pas  sa 
robbe  ncufve  que  je  luy  fis  faire  il  y  aura  tantost 
sept  ans  ! 

Lisette.  0  !  Dieu  soit  loué  !  je  ne  la  voulois 
pas  mieux. 

Anastase.  Je  croy  que  vous  voudriez  que  je 
fisse  comme  beaucoup  de  ceste  ville,  lesquels,  tant 
pauvres  soient-ils,  soit  qu'ils  se  marient  ou  ma- 
rient leurs  fdics,  sœurs  ou  parentes,  leur  baillent 
plus  de  nouveaux  babits,  menus  fatras  et  agios, 
que  si  elles  estoient  comtesses.  Et  puis  au  bout  de 
l'an,  pour  le  plus  tard,  il  les  faut  revendre  pour 
payer  les  dettes  ou  acheter  dequoy  vivre  ;  ou  bien, 

T.   VI.  10 

sont  exécutez,  et  leurs  biens  enlevez  par  les  ser- 
gens.  Lisette,  il  vaudroit  bien  mieux  eslre  moins 
bi'aves  et  faire  vie  qui  dure. 

Lisette.  Jenesçayet  ne  me  soucie  pas  que 
facent  les  autres  ;  mais  je  sçay  bien  que  Suzanne 
n'est  de  cette  qualité,  car  (Dieu  mercy  !)  nous  ne 
sommes  si  pauvres  que  Ton  doive  craindre  (s'il 
n'advient  autre  malencontre)  de  faire  comme  ceux 
que  vous  dictes. 

Anastase.  Sachez-en  gré  àmon  bon  mesnage. 

Lisette.  Mais  au  mien,  et  vous  suffise. 

Anastase.  Allez  au  logis,  et  vous  taisez. 

Lisette.  Pourquoy  ne  parleray-je  ? 

Anastase.  Là!  là!  commençons  à  crier  bien 
haut  au  milieu  de  la  lue  ! 

Lisette.  Jésus!  donnez-moi  patience.  Et 
bien,  quand  viendra  ce  bel  amoureux? 

Anastase.  Il  n'est  en  ceste  ville,  à  ce  que  m'a 
dict  son  père  ;  il  y  sera  domain  au  matin,  ou  en- 
viron midy,  pour  le  plus  tard.  Mais  passez,  en- 
trez en  la  maison. 

Hubert.  Attendez,  j'y  veux  entrer  aussi. 

Anastase.  Ho  !  ho!  te  voilà,  Hubert!  As-tu 
apporte  ce  que  je  t'ay  dict? 

Hubert.  Oy,  Monsieur,  tout  est  en  ce  pan- 
nier. 

Anastase.  Vrayement,  tu  es  diligent. 

Hubert.  Je  me  suis  hasté  le  phiscpic  j'ay  peu. 

Anastase.  C'est  bien  faict  à  toy.  Or  sus,  porte 
tout  leans,  et  fay  ce  que  ma  femme  te  comman- 
dera. 

Hubert.  Aussi  fcray-jc. 

Anastase.  Il  vaut  mieux  que  j'entre  quant  et 
luy.    Ceste   femme  est  en  colère.    Faictes  votre 

comte  qu'elle  est  pour  mettre  tout  c'cu-dessus- 
dessous.  Elle  ne  pense  pas  que  je  me  sois  aper- 
ceu  des  fredaines  des  escolliers  nos  voisins. 


SCÈNE  IL 
Luqvain^  Sylvestre,  vieillard;  Gillette,  Anastasc. 

LuQUAIN, 

on  maisti'e,  m'ayant  faictdire  que  je  ne 
bouge  d'icy,  sera  obey,  encores  que  je 
n'en  dusse  aucunement  tenir  conte,  ny 
m'en  soucier,  non  plus  que  beaucoup 
d'autres  serviteurs  font  aujourd'liuy  de  leurs 
maistres,  puisqu'il  s'est  plus  fié  en  iNicolas  qu'en 
moy,  qui  ay  esté  nourry  avecques  luy  et  layme 
plus  qu'autre  qui  vive.  D'autre  part,  je  ne  puis 
croire  (quand  j'y  pense)  qu'il  ayt  faict  cela  sinon 
pource  qu'il  ne  pouvoit  faire  autrement.  Il  n'y  a 
pas  long  temps  qu'Eugène  est  de  retour.  Je  suis 
bien  ayse  qu'il  s'est  enfermé  en  son  estude.  Quant 
à  Lactance,  je  ne  sçay  où  il  est,  mais  il  n'a  pas  ac- 
coustumé  de  revenir  que  la  nuict  ne  le  cbasse.  Je 
me  doute  qu'il  y  a  quelque  ordure  en  sa  flûte. 
Mais  voilà  un  vieillard  merveilleusement  joyenx. 
Il  va  droict  à  la  porte  du  sire  Anastase.  Je  veux 
veoir  qu'il  veut  dire  par  ce  haussement  de  mains 
et  autres  singeries  qu'il  faict. 

SiLVESTRE.  0!  combien  grande  est  la  bonté 
et  miséricorde  de  Dieu,  qui  n'abandonne  jamais 
ceux  qui  espèrent  en  luy  !  et  si  quelque  fois  il  en- 
voyé des  adversitez,  il  le  faict  pour  nous  admon- 

nester,  nous  resveiller,  et  nous  ramentevoir  que 
nostre  demeure  n'est  icy  éternelle.  A  raison  de 
quoy,  nous  ne  devons  non  plus  mettre  nosti'e  af- 
fection es  choses  terriennes  qu'un  pèlerin  aux 
lieux  par  où  il  passe  ,  jaçoit  qu'il  les  voye  beaux, 
plaisans  et  délectables.  A  ceste  cause,  nous  de- 
vons avoir  nostre  fiance  en  luy  seul,  et  non  en 
autre.  Qui  eust  jamais  pensé  qu'au  temps  que  j'y 
avois  moins  d'espérance,  je  deusse  retrouver... 

LuQUAiN.  Je  gaige  que  ce  viellard  aura  trou- 
vé un  trésor,  ou  quelque  bourse.  S'il  estoit  plus 
tard! 

SiLVESTRE.  Et  je  le  puis  ainsi  dire,  parce  que 
je  le  tenois  plustost  pour  perdu  qu'adiré.  0  !  mon 
cher  et  très  doux  !  hu,  huu  1 

LuQUAiN.  Encor  ne  le  puis-je  entendre,  car  il 
m'est  advis  que  qui  trouve  quelque  chose  qui 
luy  plaist  en  rit  ordinairement,  et  cestuy-cy  en 
pleure. 

SiLVESTRE.  Il  me  tarde  que  je  conte  à  Anas- 
tase  ces  bonnes  nouvelles,  qui  ne  luy  touchent 
moins  qu'à  moy.  Et  ce  qui  me  console  d'avantage, 
c'est  que  la  fortune  m'a  esté  tant  amye  que  Su- 
sanne  n'est  encore  mariée  à  autre,  et  que  ce  qui 
dès  long  temps  est  commancé  s'achèvera,  avec 
l'ayde  de  Dieu. 

LuQUAlN.  Que  veut  dire  cestuy-cy  de  Su- 
saniie  ? 

SiLVESTRE.  Or,  voicy  la  maison  d'Anastase  ; 
j'y  vas  hurter.  Tic,  tac. 
Gillette.  Qui  est  là! 
SiLVESTRE.   C'est  moy.  Dictes  au  seigneur 

Anastase 

LuQUAiN.  Il  dict  vray,  c'est  luy. 

SiLVESTRE.  Qu'un  sien  amy  désire  luy  dire 
quelque  chose  où  il  prendra  plaisir. 

Gillette.  Il  est  empesché,  vous  ne  sçauriez 
pour  ceste  heure  parler  à  luy. 

SiLVESTRE.    Dictes-luy,   je  vous  prie,  quil 
vienne  jusqaes  icy  ;  il  n'en  sera  marry. 

Gillette.  .\yez  donc  patience,  je  le  vas  ap- 
peller.  Que  diable  demande  ce  griffon  ! 

SiLVESTRE.  J'atteudray  icy. 

LuQUAlN.  Je  veux  sçavoir  qu'il  y  a  de  nou- 
veau :  il  me  semble  que  c'est  Silvestre. 

Anastase.  Qui  me  demande? 

SiLVESTRE.  Vostre  amy  Silvestre. 

A>'ASTASE.  Vous  soyez  le  bien  venu.  Voy,  que 
vous  estes  resjouy  1  Et  bien,  que  dictes-vous? 

LuQUAIN.  J'en  entendray  quelque  chose,  si  je 
puis. 

SiLVESTRE.  Je  vous  veux  faire  part  de  mon 
allégresse  et  bonheur. 

Anastase.  Quelle  allégresse  ?  quel  bonheur  ? 
Vous  ne  dites  mot. 

LuQUAliX.  Je  pense  qu'il  crèvera  en  ses  pan- 
neaux. 

SiLVESTEE.  Je  ne  puis  quasi  ravoir  mon  ha- 
laine.  Mon  — 

Anastase.  Vostre  quoy? 

SiLVESTRE.  Mon  fils,  vosti'e  gendre,  que  nous 
avon^  si  long  temps  pleuré  pour  mort,  vient  d'ar- 
river. 

Anastase.  Comment,  arriver? 

SiLVESTRE.  Oy,  vient  d'arriver ,  et  a  la  meil- 
leure volonté  du  monde  que  ce  que  nous  avons 
traicté  ensemble  en  son  absence  sortisse  l'effect 
que  desirions  lors. 

LuQUAlJV.  0  Lactance,  où  es-tu,  qui  pensois 
ceste-là  devoir  estre  tienne  ! 

Gillette.  Il  a  plus  grande  part  en  elle 
qu'homme  qui  vive. 

SiLVESTRE.  Que  songez-vous  ? 

Anastase.  Je  suis  fort  ayse  que  vostre  fils 
soit  de  retour ,  tant  pour  l'amour  de  vous  que 
pource  que  je  l'ayme  comme  mon  propre  enfant; 
mais  quant  au  mariage,  je  ny  voy  point  de 
moyen. 

SiLVESTRE.  Jésus  !  Et  pourquoy? 

Anastase.  Pource  qu'il  y  a  si  longtemps  qu'on 
disoit  qu'il  estoit  mort  que  c'est  merveilles ,  et 
vous-mcsmes  m'en  avez  acertené  plus  de  cent 
fois  ;  à  raison  de  quoy,  me  semblant  estre  temps 
de  marier  ma  fille,  je  l'ay  aujourd'liuy  promise  à 
Contran  pour  son  fils. 

SiLVESTRE.  Aujourd'huy  seulement?  En  avez- 
vous  passé  le  contract? 

ÂiNASTASE.  Non;  mais  je  luy  ay  promise  de 
jiarolles. 

SiLVESTRE.  C'est  tout  un  :  s'il  n'y  a  que  cela, 
ce  n'est  pas  grand  cas. 

Anastase.  Ma  parollc  m'oblige  autant  que  tous 
les  contracts  du  monde. 

SiLVESTRE.  Il  est  vray;  mais,  en  ce  cas,  où 
vous  estes  premieiement  oblige  par  escrit,  vos  pa- 
rolles  ne  vous  en  peuvent  dispenser,  si  vous  ay- 
mez  vostre  honneur  et  avez  soin  de  vostre  répu- 
tation. Contez  à  Contran  comme  le  tout  en  va, 
et  je  m'asscure  que  le  trouverez  tant  raisonnable, 
qu'il  ne  voudra  que  ce  que  je  veux. 

Anastase.  Je  croy  qu'estes  tout  asseuré  ipic 
j'y  feray  ce  qu'il  me  sera  possible  ;  toulcsfois  ,  je 

pense  que  vous  y  estes  venu  à  tard.  Mais,  dictes- 
moy,  comme  vostre  fils  est-il  reschappé? 

SiLVESTRE.  Je  le  vous  diray  tout  à  loisir; 
faictes  seulement  que  nous  puissions  parler  à 
Contran  :  c'est  un  homme  de  bien ,  qui  est  fort 
raisonnable.  Je  vous  prie  prendre  ceste  peine  pour 
l'amour  de  moy,  qui  ne  seray  moins  joyeux  de 
ceste  aliance  que  d'avoir  retrouvé  mon  fils. 

LuQUAiN.  Je  me  contente  d'en  avoir  sceu 
jusques  icy.  Je  vas  veoir  si  Lactance  est  de  re- 
tour, pour  l'advertir  de  toute  ceste  menée. 

A^ASTASE.  Que  je  suis  marry  que  je  n'ay  at- 
tendu encor  aujourd'huy  !  Mais  voyez  nu  peu 
quel  mal'heur  ! 

SiLVESTRE.  Il  est  encor  assez  à  temps.  Bon 
soir  et  bonne  nuict.  Je  me  vas  retirer,  car  il  est 
tard. 

Anastase.  Attendez ,  je  vous  feray  accom- 
pagner . 

SiLVESTRE.  Il  n'en  est  besoin,  grand  mercy. 
Adieu. 

Anastase.  Adieu,  jusques  au  revoir.  Cillette! 
hé!  Cillette!  vien  çà. 


SCÈNE  III. 
Anastase^  Gillette. 

Anastase. 

E  ne  sçay  si  je  songe  ou  si  je  veille, 

mais  je  sçay  bien  que  je  n'oy  jamais 

parler  de  cas  plus  estrange  que  cestuy- 

*cy,  qu'une  fille  eust  deux  mariz  tout  a 

la  fois!  Gillette,  viendras-tu? 


i52  Larivey. 

Gillette.  Vous  estes  bien  abusé  :  elle  eu  a 
bien  trois.  Bon  prou  luy  face. 

Anastase.  Qui  eust  jamais  pensé  qu'aujour- 
d'huy  pioprement  cestuy-cy  deust  retourner,  ou, 
pour  mieux  dire,  deust  resusciter?  11  ne  pouvoit, 
depuis  le  jour  de  sa  prinse,  arriver  en  saison  plus 
fascheuse  pour  moy  que  maintenant,  par  ce  que, 
s'il  fust  venu  plustosl,  ma  fille  estoit  sienne,  car  il 
n'y  avoit  encor  rien  d'arrcsté  avec  Contran.  Si 
aussi  il  ne  fust  arrivé  que  d'icy  à  cinq  ou  six 
jours,  il  n'y  eust  plus  eu  d'espérance,  d'aultant 
qu'il  l'eust  trouvée  mariée.  Gillette!  te  dcspcs- 
cheras-tu ,  dy,  maraulde? 

Gillette.  Me  voicy  !  me  voyez-vous  pas? 

Anastase.  Hoo!  tu  nedisoismot. 

Gillette.  Je  vous  voulois  laisser  dire ,  puis 
qu'avez  commencé  le  premier. 

Anastase.  Tant  y  a  qu'il  failloit  que  cela  ad- 
vint. 

Gillette.  Vous  ne  sçavez  pas  tout. 

Anastase.  Que  dis-tu,  bavarde?  Tu  ferois 
mieux  de  te  taire. 

Gillette.  Je  dy  qu'il  eust  esté  meilleur... 

Anastase.  Quoy,  meilleur? 

Gillette.  Que  cestuy-cy  fust  retourné  plus- 
tost  ou  plus  tard. 

Anastase.  Qui,  cestuy-cy? 

Gillette.  Faictes  vostre  conte  que  je  ne  suis 
pas  sourde;  je  vous  ay  bien  oy. 

Anastase.  Regardez!  comme  elle  estoit  coye 
sur  le  pas  de  l'huis,  pour  escouter. 

Gillette.  Or  sus,  que  voulez-vous? 

Anastase.  Que  tu  ailes  quérir  mon  manteau  ; 
despesche. 

Gillette.  J  y  vas. 

Anastase.  11  ue  seroil  mauvais  que,  touchant 
cet  affaire,  j'allasse  prendre  advis  de  quelque  ad- 
vocat  homme  de  bien.  A  qui  m'adicsseray-je  ? 
C'est  tout  un  Que  j'aille  où  je  voudray,  il  n'en  y 
a  pas  un  de  qui  l'oracle  veuUe  respondre  à  mon 
intention  que  je  ne  face  luyre  le  soleil  en  la 
main  Je  m'en  vas  à  M.  Serrant,  encor  qu'il  soit 
de  mesme  farine  que  les  autres,  affin  de  ne  m'es- 
loigner  trop  de  ma  maison. 

Gillette.  Tenez,  voilà  vostre  manteau. 

Anastase.  Je  suis  many  que  tu  n'as  apporté 
ma  robbe  fourrée. 

Gillette.  Vous  ne  me  l'avez  pas  dict. 

Anastase.  Il  est  vray.  Or  sus,  retourne  en  la 
maison ,  et  regaide  que  le  soupper  soit  prest  à 
mon  retour.  Il  me  tarde  que  je  m'alle  reposer. 

Gillette.  Il  tarde  encor  plus  mille  fois  à 
Susaune  et  à  Lactance  de  se  reposer  entre  deux 
di'aps ,  parce  qu'icelle  ayant  toute  la  journée ,  et 
avec  bien  grande  peine,  gousté  de  la  doulceur  de 
ce  monde,  elle  ue  pense  jamais  voir  l'heure  que... 

Anastase.  Voyez  !  il  me  sembloit  bien  que 
j'avois  oubl'éje  ue  sçay  quoy Gillette! 

Gillette.  Que  vous  plaist-il? 

Anastase.  Gardes-toy  bien  de  babiller  au  lo- 
gis ce  que  tu  m'as  oy  dire  à  Silvestre ,  enten-tu  ? 

Gillette.  Bien,  Sire,  bien. 

Anastase.  Si  les  femmes  sont  naturellement 
causeuses,  ceste-cy  l'est  par  dessus  les  autres. 

Gillette.  Par  mon  euda,  je  voudrois  qu'il 
fust  desjà  de  retour,  et  bien  couché  et  endormy, 
affin  que  Susaune  peust  retirer  le  seigneur  Lac- 
tance du  coffre  où  elle  l'a  caché ,  pour  faire  avec 

luy  la  culbute  sur  les  poix  verdz.  Je  n'oy  jamais 
dire  qu'une  fille  se  levant  au  matin  sans  raary  en 
eust  trois  devant  que  la  nuict  fust  venue.  Il  est 
vray  qu'il  y  en  a  assez  qui  en  ont  plus  de  demye 
douzaine  ;  mais  c'est  d'une  aultre  façon  que  ma 
maistressc,  laquelle,  pour  chose  que  luy  ayt  dict 
sa  mère  quand  elle  l'a  advertie  de  la  venue  de  cet 
amoureux  à  qui  son  père  la  veult  aujourd'huy 
marier,  ne  s'en  est  emeue  en  façon  quelconque  ; 
ains  muette ,  sachant  à  quoy  elle  se  doibt  tenir, 
se  monstre  plus  joyeuse  et  délibérée.  Quant  à 
moy,  n'y  voyant  autre  remède,  je  délibère  de- 
main au  matin  l'advertir  de  toutes  ces  brouille- 
ries  ;  et,  si  je  ne  me  trompe,  je  n'ay  pas  peur  que 
tout  ne  se  porte  bien,  parce  quejesçay  que  Lac- 
tance  ne  manquera  jamais  de  sa  promesse.  Mon 
Dieu  !  j'enten  ma  dame  qui  m'appelle.  Que  je  suis 
mal'heureuse  !  Si  elle  sçavoit  que  je  fusse  mainte- 
nant icy,  ce  seroit  pitié  ;  elle  enfageroit.  Dieu  soit 
loué  que  j'ay  desjà  mes  excuses  toutes  prestes  ! 
Qu'elle  me  dise  ce  qu'elle  voudra,  je  ne  la  crain 
plus. 


SCÈNE  IIII. 
Lubin  ,   Marion. 


LUBIN. 

c  ne  sçay  si  je  recognoistray  bien  la 
1^3  porte.  Non,  je  ne  la  scaurois  remarquer. 
VW  Si  est-ce  que  ,  si  j'ay  bonne  mcmoii'f  , 
5^'  c'est  ccste  cy.  Non  est,  c'est  l'autre.  Ains 

c'est  elle-mesme.  Par  ma  foy,  c'est  mon.  Tic,  toc. 
Que  diable!  on  n'y  dict  mot.  Tic,  toc.  Je  gage 
qu'il  n'y  aura  personne. 

Marion.  Qui  est  là? 

LuBiN.  Dieu  soit  loué!  ils  ne  sont  pas  tous 
mortz.  C'est  moy. 

Marion.  Qui ,  vous? 

LuBiN.  Ouvrez,  que  je  vous  voye.  Ceux-là 
ne  sont  trop  asseurez,  à  ce  que  je  voy  :  car.  sij'ay 
longuement  hurté,  ils  me  font  encor  plus  longue- 
ment attendre. 

Marion.  Que  dictes-vous? 

LuBiN.  Monsieur  des  Roseaux ,  en  la  maison 
duquel  est  monsieur  de  céans,  est  fort  malade  ;  à 
raison  dequoy  je  vous  viens  dire  que  n'attendiez 
vostre  maistre  àsoupper,  nypeut-estre  à  coucher, 
parce  qu'il  ne  veult  abandonner  le  malade  qu'il 
n'y  voye  quelque  changement. 

Marion.  Je  le  diray  à  madame. 

LuBiN.  N'y  faillez  pas. 

Marion.  Ildevoit,  au  moins,  r'envoyer  son 
laquais  ! 

LuBiN.  Je  luy  diray,  si  vous  le  trouvez  bon. 

Marion.  Je  vous  en  prie.  Il  me  semble  qu'il 
n'y  a  personne  céans,  puis  qu'il  n'y  a  point  d'hom- 
mes. 

LuBiN.  Vous  dictes  vray.  Bon  soir. 

Marion.  Bon  soir  et  bonne  nui  et. 

LuBiN.  Ceste-cy  est  amoureuse  du  laquais, 
vertu sans  j  urer  ! 

MariO-N.  Je  m'esbahy  comme  monsieur  veut 
coucher  hors  de  sa  maison.  11  faut  bien  qu'il  y  ait 
de  la  nécessité  !  Voilà,  si  ne  me  puis-je  persuader 
qu'il  ne  revienne  avant  le  jour ,  car  il  n'est  pas 

encor  taid.  Que  diantre  y  a-il  là  ?  Escoutez  comme 
elle  crie.  J'y  vas. 


SCÈNE  V. 
Luquairif  Marion. 

LUQUAIN. 

olà  !  quelqu'un  ! 

Marion.  Que  vas- tu  cherchant  à 
ceste  heure,  bonne  pièce? 

LuQUAiN.  Vous-mesmes,  mon  petit 
tendron. 

IMarion.  Il  te  sied  fort  bien  te  mocquer  de 
moy.  Adieu. 

LuQUAiN.  Vous  estes  farouche.  Escoutez. 

Marion.  Non  feray,  il  est  trop  tard. 

LuQUAiN.  Escoutez  si  vous  voulez,  je  vous  prie. 

Marion.  Que  veux-tu,  folastrc?  Or  sus,  tien 
donc  tes  mains  en  repos,  mauvaistié  ! 

LuQUAiN.  Entrons  entre  ces  deux  portes.  Je 
vous  veux  dire  je  sçay  bien  quoy,  aussi  bien  es- 
tes-vous  seule. 

Marion.  J'ayme  mieux  estre  seule  que  mal 
accompagnée. 

LuQUAiN.  Il  vous  pourroit  advenir  pis. 

Marion.  Tu  ferois  mieux  t'en  aller,  que  tu  ne 
sois  tance  par  ton  maistre. 

LuQUAiN.  C'est  tout  un  ;  faictes  seulement  ce 
que  je  vous  dy. 

Marion.  Adieu,  adieu,  je  n'ay  pas  loisir. 

LuQUAIN.  Le  diable  vous  puisse  emporter! 
Voyez  la  carogne  !  elle  fait  la  renchcrie ,  et  elle 


Les  Escolliers,  Comédie.     167 

meurt  qu'elle  n'est  fourbie.  Je  te  secouerois  bien 
un  petit  entre  l'huis  et  la  muraille.  Ho ,  voicy 
nostre  voisin  ;  que  veut-il  dire?  Il  vaut  mieux  que 
je  m'en  aille  faire  un  tour  jusques  au  logis,  puis- 
que je  n'enten  poinct  de  bruict. 

SCÈNE  V. 
Anastase  ^  Hubert. 

Anastase. 

es  advocats  ne  sont  jamais  résolus  dès  le 
I commencement;  ils  veuUent  tousjours 
avoir  delay  pour  penser  à  ce  qu'on  leur 
demande.  Cecy  n'est  pas  une  matière 
tant  douteuse ,  qu'il  soit  besoin  d'une  si  longue 
considération  :  car,  comme  il  me  semble,  l'alliance 
que  j'ay  faicte  aujourd'hui  ne  peut  autrement  es- 
tre  effectuée,  puisque  cet  autre  est  retourné  ;  joint 
aussi  qu'entre  Contran  et  moy  il  n'y  a  que  des 
simples  paroles.  Or,  je  ny  veux  plus  penser  jus- 
ques à  demain  matin.  Qui  aura  le  tort  prenne  en 
patience.  Je  sçay  bien  qu'en  un  mesme  temps  ma 
fille  ne  peut  estre  femme  de  deux  maiùs.  Je  m'en 
vay  soupper  et  puis  dormir,  car  je  suis  si  las,  que 
je  ne  me  puis  plus  soustenir  sur  les  pieds.  Aussi 
n'ay-je  pas  eu  repos  en  toute  la  journée  d'un  bon 
quart  d'heui'e ,  et  puis  je  n'ay  plus  mes  jambes 
du  temps  passé.  Enten-je  pas  ouvrir  la  porte?  Oy, 
c'est  Hubert.  Hubert,  où  vas-tu? 

Hubert.  Je  venois  vous  ouvrir  l'huis,  pour  ce 
que,  dès  l'estable,  je  vous  ay  entendu  parler  à 
vous-mesmes. 

Anastase.  Tu  ne  t'en  dois  csmerveiller  :  car. 


i58  Larivey. 

comme  on  discourt  à  part  soy  avec  la  fautasie , 
ainsi  on  peut  de  soy-mesme  discourir  avec  l'esprit 
et  les  paroles  quant  et  quant.  Penses-tu  que  je 
sois  le  premier  qui  parle  quelquefois  à  soy-mesme  ! 

Hubert.  Nenny,  Jésus!  je  ne  le  pense  pas  ; 
ains  j'en  cognois  beaucoup  qui  vont  parlant  seuls 
par  les  rues  et  font  autant  de  bruict  que  s'ils  es- 
toient  une  douzaine,  proposant,  faisant  responces, 
haulsant  tantost  la  parolle  ,  tantost  les  doigts,  et 
tantostlesabaissans.  Que  voulez-vous  d'avantage? 
quand  j'estrille  le  mulet,  je  parle  à  lui,  me  sem- 
blant proprement  parler  avecques  vous. 

Anastase.  Comme  si  tu  voulois  dire  qu'il  y  a 
non  plus  de  proffit  parler  avec  moy  qu'avec  une 
bcste. 

Hubert.  Pardonnez-moi,  ce  que  j'en  dis  n'est 
pas  pour  en  parler.  Que  diriez-vous  si  je  a'ous 
faisois  veoir  à  l'œil  qu'il  me  respond  par  signes , 
tantost  me  monstrant  les  dents  ,  maintenant  haul- 
sant la  queue,  et  quelques  foisme  jettant  deux  ou 
trois  ruades  quand  je  parle  à  lui  avec  la  main  ou 
avec  un  baston  ? 

Anastase.  ïl faict Ci' qu'il  doibt,  etjenem'es- 
baliy  pas,  parceqnc  c'est  de  besle  à  beste ,  et 
voilà  pourquoy  vous  vous  entendez  par  signes. 
Mais  parlons  de  ce  qui  importe  d'avantage  :  le  soup- 
per  est-il  prest? 

Hubert.  Je  n'en  sçaurois  que  dire,  parce  que 
madame  est  en  colère,  et  se  fasche  si  fort  contre 
tous  ceux  qui  se  présentent  devant  elle,  que  je 
n'ay  ose,  toute  l'après-dinée ,  me  trouver  en  la 
cuisine. 

Anastase.  Voilà  grand  cas  de  ccste  femme  ! 
Que  dict  elle? 

Hubert.  Qu'elle  se  veut  rendre  religieuse,  et 
que,  si  tost  que  vostre  fille  soitiia  hors  de  la  mai- 
son, qu'elle  ne  demeurera  pas  une  heure  avecques 
vous,  par  ce  que  ne  tenez  comte  d'elle. 

Anastase.  Voudroit-elle  que  je  la  tinse  tou- 
jours pendue  à  mon  col? 

Hubert.  Non;  mais  elle  voudroit  que  con- 
férassiez avecques  elle,  comme  ont  accoustumé 
faire  les  maris ,  et  discourussiez  des  affaires  de  la 
maison,  principalement  de  celles  qu'on  ne  peut 
honncstement  celer  à  sa  femme  ;  comme ,  pour 
exemple,  elle  dict  que  c'estoit  la  moindre  chose 
que  peussiez  faire  que  de  l'advertir  de  ce  mariage 
qu'avez  faictaujourd'huy,  devant  que  le  conclurre. 
Et  elle  a  raison  ;  vous  sçavcz  mieux  que  moi  que 
le  plus  grand  desplaisir  qu'on  sçache  faire  à  une 
femme  est  l'avoir  à  mespris,  et  ne  la  respecter 
comme  elle  mérite  et  le  désire,  sur  toutes  choses. 
Et  je  pense  cela  ne  leur  advenir  à  autre  occasion 
sinon  que  ce  sont  signes  de  peu  d'amitié  ;  ou  ,  d'au- 
tre costé  ,  c'est  signe  de  très  grande  amour  leur 
faire  part ,  comme  à  un  autre  soy-mesme,  de  tou- 
tes choses ,  tant  bonnes  que  mauvaises ,  qui  leur 
adviennent  ou  tombent  en  la  fantasie.  Je  ne  puis 
penser  comme  il  y  a  des  femmes  belles  ,  riches  et 
renommées  pour  beaucoup  de  perfections ,  tant 
sages  et  continentes  que  de  garder  si  inviolable- 
ment  la  foy  à  un  mari  fascheux  ,  qui ,  sans  occa- 
sion ,  sera  quelque  fois  deux  mois  sans  parler  à 
elles,  et  ne  se  donnent  en  proye  es  amoureux  em- 
brassemeus  de  ceux  qui  les  avinent  et  révèrent 
cent  mille  fois  plus  que  leurs  sots  maris  ,  dignes 
de  porter  cornes. 

Anastase.  Feste  de  moy  !  tu  es  un  galant 
homme. 

Hubert.  Il  est  ainsi  que  je  le  vous  dy. 

Anastase.  Que  dict  Susanue? 

Hubert.  Elle  saulte,elle  rit,  avecques  Gillet- 
te ;  c'est  un  passetemps  ;  jamais  je  ne  la  vy  plus 
joyeuse. 

Anastase.  Que  diable  !  ces  filles  ne  sont  pas 
si  tost  nées  qu'elles  demandent  un  mary.  Geste 
bavarde  de  Gillette  l'aura  advertie  que  je  la  veux 
marier.  Or  sus,  sus,  allons  veoir  que  c'en  est. 


ACTE  V. 

SCÈNE  I. 

Anastase^  Hubert^  Gillette^  Luquain. 

Anastase. 

Il  vilaine,  meschante,  malheureuse!  Je 
ne  sçay  qui  me  tient  que  je  ne  t'arra- 


che les  yeux  de  la  teste.  Laisscz-moy 
faire  que  je  la  pende,  que  je  l'estrangle, 
que  je  luy  couppe  la  gorge  ! 

Hubert.  Sire  ,  c'est  votre  femme  ,  appaisez- 
vous. 

Anastase.  Encores  me  viendras-tu  fascher  ! 

Hubert.  Hé,  ne  sortez  point,  que  les  voisins 
ne  vous  entendent. 

Anastase.  Devant,  ostcz-vousd'icy,  tous  tant 
que  vous  estes. 

Hubert.  Si  vous  voulez  crier,  poiu-  le  moins 

que  ce  ne  soit  point  en  la  rue;   entrez  au  logis. 

Anastase.  Asseurez-vous  ,  meschantes  que 
vous  estes ,  que  porterez  toute  la  pénitence  con- 
venable à  votre  péché.  Je  veux  mettre  le  galant 
entre  les  mains  de  la  justice  ;  je  sçauray  lors  si  elle 
voudra  souffrir  qu'un  bourgeois  de  Paris  soit 
ainsi  malheureusement  deshonoré  en  sa  propre 
maison  par  ceste  mauldite  et  endiablée  généra- 
tion d'escolliers ,  qui  ne  sont  nez  qu'à  tout  mal. 
Aussi  m'esbahy-je  que  la  terre  ne  s'ouvre  des- 
soubs  leurs  pas.  Et  quant  à  ma  fille  ,  que  je  des- 
avoue pour  ma  fille ,  je  la  veux  faire  mourir  de 
faim  entre  deux  murailles.  Hubert ,  eseoute  :  je 
vay  jusques  icy  près,  quérir  le  commissaire  ;  fer- 
me l'huis  après  moy,  que  pas  une  de  ces  femmes 
ne  sorte. 

Hubert.  Le  voilà  fermé. 

Anastase.  J'enten  ouvrir  la  porte  de  Nicolas, 
qui  me  faict  douter  qu'il  ayt  oy  ce  tumulte.  Tou- 
tesfois,  ce  m'est  tout  un;  qu'en  ay-je  affaire? 

LuQUAlN.  Je  pensois  sortir,  quand  j'ay  enten- 
du ce  vieil  resveur,  et  pource  que  je  craignois 
qu'il  ne  se  teust  s'il  me  voyoit,  je  me  suis  caché 
icy  pour  oyr  qu'il  y  a  de  nouveau. 

Aisastase.  \  oicy  donc  le  soûlas!  voicy  donc 
le  repos  ! 

LuQUAlN.  Croiriez-vous  que  tout  ce  tintamare 
ne  me  plaist  point  ? 

Anastase.  Ah,  pauvre  Anastase!  Yoicy  donc 
le  plaisir  qu'esperois  recevoir  en  ta  vieillesse  ! 

LuQUAiN.  Que  diable  a  mangé  ce  vieillard? 

Anastase.  Voicy  le  comble  de  mon  malheur, 
hélas  !  c'est  qu'au  temps  que  je  pensois  pourveoir 
ceste  meschante  fille ,  et  d'autant  alléger  mon  es- 

prit,  ceste  misère  est  advenue  qu'il  faudra  qu'elle 
me  demeure  sur  les  bras  tout  le  temps  de  ma  vie, 
ou  que  je  l'envoyé  en  un  monastère ,  au  grand 
scandale  de  toute  ma  maison  ;  mais  je  veux  pre- 
mièrement implorer  l'ayde  de  la  justice  louchant 
cet  affronteur,  affin  que. . . 

Llquain.  Je  ne  puis  bien  interpréter  ses  pa- 
roi! es. 

Anastase.  Je  pensois  s'il  seroit  point  meil- 
leur qu'avant  tout  œuvre  ,  j'en  allasse  conférer 
avec  le  sire  Gobert,  mon  grand  amy,  et  me  con- 
seiller comme  je  me  doy  gouverner  en  cet  affaire, 
affin  de  tenir  tout  cecy  couvert  et  cacbé  ;  il  vaut 
mieux  que  je  face  ainsi,  et  que  je  m'en  retourne 
pour  l'envoyer  quérir.  Tic,  tac,  toc. 

Hubert.  Qui  est  là? 

Anastase.  Ouvrez,  c'est  moy. 

Hubert.  Qu'est-ce  à  dire,  c'est  moy?  Comment 
avez-vous  nom? 

Anastase.  Ouvre,  beste!  me  cognois-tu  pas? 

Hubert.  Beste  vous-mesmes  !  Non,  je  ne  vous 
cognois  pas ,  si  vous  n'estes  quelque  mattois  qui 
voulez  de  force  entrer  en  la  maison  d'autruy. 

Anastase.  J'enrage. 

Hubert.  Mon  maistre  m'a  deffendu  ouvrir  à 
personne  quelconque. 

Anastase.  Ouvre!  Que  maudite  soit  ta  vie  ! 
Je  suis  ton  maistre. 

Hubert.  Que  ne  le  dictes-vous  donc?  Je  ne 
vous  cognoissois  pas. 

Anastase.  Ouvre  viste,  et  te  despesche. 

Hubert.  Vous  revenez  bien  tost.  Est-ce  desjà 
faict? 

Anastase.  Vien  çà  :  va  chez  Gobert,  et  luy  dy 

que  je  le  prie  qu'il  vienne  jusques  icy,  pour  chose 
qui  m'importe. 

Hubert.  Et  s'il  est  couché? 

Anastase.  Dy  luy,  de  ma  part,  que,  sur  tous 
les  plaisirs  qu'il  me  sçauroit  faire,  je  puisse  tout  à 
ceste  heure  parler  à  luy  ;  d'autant  qu'il  m'est  im- 
possible l'aller  trouver. 

Hubert.  J'y  vas. 

Anastase.  Cestui-cy  est  jeune  et  dispost,  et 
Gobert  ne  demeure  guères  loin  d'icy  ,  qui  me  faict 
penser  qu'ils  ne  demeureront  pas  longuement.  En 
effect,  je  ne  me  suis  pas  mal  advisé  me  résoudre 
ne  procedder  plus  avant  et  ne  rien  faire  sans 
conseil  :  car  ce  n'est  matière  de  si  petite  consé- 
quence qu'il  n'y  faille  bien  et  meurement  penser. 
Et  le  pis  que  j'y  voye  est  que  la  colère  surmonte 
si  fort  ceux  qui  se  passionnent  en  quelque  chose 
que  se  soit,  que  le  plus  souvent  ils  font  le  rebours 
de  ce  qu'ils  deb\'roient  faire. 

LuQUAiN.  Je  suis  résolu  ,  et  deussé-je  veiller 
toute  nuict,  d'entendre  quelque  chose  de  ce  mistère. 
Il  n'est  pas  queLactance  ne  soit  de  la  partie  :  car, 
ayant  oy  bruire  je  ne  sçay  quoy  d'honneur ,  je 
juge  qu'il  n'y  a  autre  chose  que  quelque  matière 
de  femmes  ,  puis  que  ces  sots  mettent  leur  hon- 
neur, et  de  toute  leur  maison,  entre  leurs  mains 
Mais  qui  ne  creveroit  de  rire,  voyant  pleurer  ce 
viel  barbet?  Ha!  en  voicy  un  autre,  avec  son 
bonnet  de  nuict  et  sa  vielle  robbe  fourrée.  Faic- 
tes  vostre  compte  qu'il  sort  du  lict ,  ou  bien  que 
c'est  quelque  je  ne  sçay  qui ,  lequel ,  desguisé  en 
ces  somptueux  accoustremens  ,  veut  faire  l'argu- 
ment de  quelque  nouvelle  comédie. 

SCÈNE   II. 
Gobert,  Anastase,  Luquain^  Hubert. 

GoBEUT. 

on  soir,  voisin.  Et  bien  !  qu'y  a-il , 
que  m'avez  envoyé  quérir  à  ceste 
heure  ? 

Anastase    Mon  frère ,  mon  amy  ! 
je  suis  perdu  ! 

Gobert.  Ne  pleurez  ainsi.  Q'avez-vous?  II 
semble  que  soyez  un  enfant. 

Anastase.  Gobert,  mon  amy,  je  suis  des- 
truict  ! 

Gobert.  Ce  n'est  le  faict  d'un  homme  sage  se 
désespérer  du  premier  coup  ;  il  faut  monstrer  vi- 
sage à  la  fortune.  Haussez  la  teste  ,  et  me  dictes 
que  vous  avez... 

LuQUAlN.  Jamais  ne  puisse-il  parler  ! 

Gobert.  Vous  promettant  qu'en  ce  qui  me 
sera  possible,  je  ne  vous  manqueray  d'aydc  ni  de 
conseil. 

Hubert.  Entrez  en  la  maison.  \\  semble  aux 
passans  qui  vous  escoutent  ainsi  crier  que  soyez 
fol. 

Gobert.  Il  dict  vray.  Entrons  dedans. 

Anastase.  Ce  qu'il  vous  plaira.  Tant  y  a  que 
je  suis  deshonoré  pour  jamais. 

LuQUAlN.  Si  veux-je  sçavoir  tout  le  tu  autem 
de  cecy,  et  dcussé-je  par  force  entrer  quant  et 
eux.  Mais  escoutcz  :  me  voilà  bien,  ils  sont  de- 
meurez en  la  salle  basse,  je  les  cnten  assez  bien 

d'icy.  Et  un,  vertu  saincl  picot!  et  deux,  et  trois 
mariz  !  Grand  bien  luy  face  !  Toutesfois,  c'est  trop 
de  trois  pour  une  seule  femme  ;  il  n'y  auroit  des 
maris  assez  pour  la  moitié.  Un  mien  amy,  qui  faict 
registre  de  ces  matières ,  dict  ordinairement  qu'il 
y  a  si  grande  abondance  de  femmes,  que  qui  les 
Toudroit  egallement  distribuer  entre  les  hommes, 
chacun  en  auroit  deux  pour  le  moins,  et  une  vefve 
sur  la  porte. 

Anastase.  Je  ne  l'endureray  jamais. 

LuQUAlN.  Il  crie  comme  un  bouc  qu'on  chastre. 

GOBERT.  Voisin,  parlez  bas. 

Anastase.  Je  veux  parler  hault,  afin  que  tout 
le  monde  sache  ceste  meschanceté,  ceste  vollerie! 
et  veux  que  ce  galland ,  né  seulement  pour  ma 
ruyne ,  serve  d'exemple  à  ses  semblables ,  pour 
monstrer  qu'on  doit  respecter  les  gens  de  bien.  Je 
le  veux  moy-mesmes  lier  de  mes  propres  mains, 
et  moy-mesmes  le  mener  en  Chastellet. 

LuQUAlN.  Tant  y  a  que  jem'ymagiue  ce  que 
c'en  peut  estre. 

GOBERT.  Je  m'estonne  que  tout  le  voisinage 
ne  court  au  bruict. 

LuQUAlN.  Ce  gallant  qu'il  dict  avoir  en  sa 
maison  ne  peut  estre  autre  que  Lactance  ;  de  mode 
qu'il  est  bon,  ains  très  nécessaire  ,  que  j'alle  au 
logis  appeller  Eugène  et  maislre  Nicolas ,  et  fa- 
nions en  sorte  qu'ils  ne  luy  facent  aucun  desplai- 
sir. 

GoBERT.  Comme  vous  aperceustes-vous  que 
l'escollier  estoit  couché  avec  vostre  fille  ? 

Anastase.  Sitost  que  j'eus  souppé  (pour  ce 
que  j'estois  las  ),  je  m'allay  coucher.  Mais  à  peine 
estois-je  endormy,  que  je  fus  éveillé  par  un  grand 

bruict   que  j'entendy   faire  en    la   garderobbe. 

GoBERT.  Quoy  !  Susanne  estoit-elle  couchée? 

ÂNASTASE.  Adonc,  escoutant  que  ce  pouvoit 
estre,  j'oy  marcher  par  la  garderobbe. 

GoBERT.  Que  faisoit  vostre  femme? 

Aaastase.  Elle  dormoit  comme  un  tesson. 
Ainsi,  me  doublant  de  ce  qui  en  estoit,  je  sors 
tout  bellement  du  lict.  Neantmoins,  je  ne  peu  si 
bien  faire  que  je  ne  fusse  oy.  Enfin,  estant  entré 
en  la  garderobbe,  la  chandelle  au  poing,  je  luy 
demande  pourquoy  elle  faisoit  un  tel  bruit  (car  il 
redoubla  quand  elle  sceut  que  j'estois  eveUlé,  par 
ce  qu'elle  "vouloit  cacher  son  mignon). 

GoBERT.  Que  respondit-elle? 

Anastase.  Quasi  nue  et  toute  deschevelée, 
elle  se  cachoit  entre  les  linceux  ,  quand  je  la  prins 
par  les  cheveux,  et,  la  tirant  hors  du  lict,  luy  de- 
mande de  rechef  pourquoy  elle  estoit  descoifée  et  se 
cachoit.  Adonc,  elle,  toute  tremblante,  commança, 
les  larmes  aux  yeux ,  me  crier  morcy  ,  et  dire 
que,  vaincue  de  trop  grand  amour,  elle  avoittout 
le  long  du  jour  couché  avec  Lactancc,  et  dévoient 
continuer  toute  la  nuict.  Je  m'enquier  où  il  est  ; 
elle  respond  n'en  sçavoir  rien.  Je  me  rue  sur  elle, 
et  à  coups  de  poings  la  presse  tellement,  qu'en 
fin  elle  me  dict  l'avoir  caché  en  un  coflVe  qu'elle 
me  monstre. 

GOBERT.  Qui  eust  jamais  pensé  cela  de  ceste 
fille? 

Anastase.  Je  cours  droit  au  coffre,  car  j'en- 
tendy qu'il  se  demenoit  pour  sortir,  et  en  un  in- 
stant le  ferme  à  la  clef. 

Gobert.  Vous  seul? 

Anastase.  Hubert,  que  voicy,  m'a  aydé. 

GoBERT.  Ne  disoit-il  mot? 

Anastase.  Il  prioit,  il  menassoit,  il  faisoit 
rage. 

Hubert.  Mais  voicy  le  bon,  que,  quand  nous 
lyons  le  coffre  avec  les  cordes,  ce  pauvre  diable 
se  démena  si  fort,  que  le  coffre  tomba  :  tellement 
que  je  pense  qu'il  s'est  rompu  la  teste. 

Gobert.  il  aura  loisir  de  crier,  car  il  n'est  pas 
prest  de  sortir  qu'il  n'ayt  compté  avec  son  boste. 
Où  est  Susanne? 

Anastase.  Je  l'ay  enfermée  en  une  cham- 
bre, où  elle  pleui'e  et  se  tourmente,  plus  pour  la 
pœur  qu'elle  a  que  je  ne  face  quelque  outrage  à 
son  amy  qu'à  elle-mcsme.  Or,  je  vous  ay  envoyé 
quérir  pour  me  conseiller  avec  vous  de  ce  que  je 
doy  faire  de  l'un  et  de  l'autre.  J 'a vois  pensé  y 
procedder  par  la  voye  de  justice  ;  mais  j'ay  changé 
d'advis,  afin,  s'il  est  possible,  de  ne  mouvoir  trop 
ceste  ordure. 

Gobert.  C'est  bien  advisé  à  vous,  et  ne  faire 
comme  aucuns  qui,  ayans  les  cornes  cachées  en 
leur  sein,  les  attachent  sur  leur  teste.  Quant  à 
l'escollier,  je  ne  m'en  émerveille,  sachant  com- 
bien les  escolliers  sont  malicieux  ;  mais  je  m'es- 
bahy  que  ma  commère  n'a  mieux  gardé  sa  fille. 

Anastase.  C'en  est  faict,  il  ne  faut  plus  parler 
de  cecy ,  mais  bien  regarder  à  ce  qu'avons  à 
faire. 

Gobert.  11  n'y  a  si  grand  mal  que  je  ne  fisse 
à  ce  garnement,  et  si  j'estois  en  vostre  place,  je 
luy  coupperois  la  gorge. 

Anastase.  Si  on  le  sçavoit,  que  deviendrions- 
nous? 

Gobert.  Quand  on  le  sçauroit?Ne  sçavez-vous 

qu'il  est  permis  tuer  ceux  qu'on  trouve  en  sa  mai- 
son en  tel  forfaict?  Qui  pensera  que  ce  ne  soit 
pour  vous  tuer  aussi  ? 

AnastaSE.  Il  est  vray  ;  mais  c'est  quand  on  ne 
les  peut  prendre  ou  se  deffendre  d'eux. 

GOBERT.  Voicy,  j'ai  trouvé  un  bon  moyen 
pour  nous  venger  de  luy  le  mieux  du  monde.  Il 
faut  que  disiez  en  vostre  logis  que  le  voulez  lais- 
ser aller,  pourveu  qu'il  promette  qu'on  ne  le  re- 
verra jamais. 

Anastase.  Pourquoy  cela  ? 

GoBERT.  Parce  que,  vostre  famille  croyant  que 
l'avez  envoyé,  nous  pourrons  seurement  effectuer 
mou  dessein,  qui  est  de  getter  le  coffre,  ainsi  qu'il 
est,  dedans  la  rivière. 

Anastase.  Comment!  dans  la  rivière? 

GoBERT.  Oy,  en  la  rivière. 

Anastase.  Et  s'il  se  uoyoit? 

GoBERT.  Je  l'y  veux  jetter  afin  qu'il  se  noyé. 
Vous  estes  hors  d'entendement.  Vous  consentiez 
tantost  qu'on  le  tuast,  et  maintenant  vous  doub- 
tez  si  on  le  doit  jetter  en  la  rivière! 

Anastase.  Vous  dictes  ATay.  Allez,  j'en  suis 
content.  Mais  si,  par  lescliemins,  nous  rencontrons 
le  guet  ou  quel([u'un?  carjesçay  bien  qu'il  criera. 

Gobert.  Il  ne  criera  pas,  car  nous  dirons  si 
haut  qu'il  l'entende  que  nous  le  faisons  porter  au 
Ghastelet,  ainsi  enfermé  en  ce  coffre,  afin  qu'il  ne 
s'enfuye  ;  ce  qu'il  croira,  pensant  n'avoir  beau- 
coup lailly. 

Anastase.  Je  suis  tout  transporté  :  voylà  pour- 
quoy je  veux  tout  ce  que  vous  voulez. 

Gobert.  Nous  descendrons  le  long  de  la  rue 
des  Bernardins,  Hubert  ayant  le  coffre  sur  ses  es- 

paules ,  et  de  là  gaignerons  le  port  de  la  Tour- 
nelle  ;  puis,  quant  y  serons  arrivez,  nous  jetterons 
coffre  et  escollier  dedans  Teau.  La  rivière  est 
grande  et  le  coffre  pesant,  de  façon  qu'il  se  per- 
dra bien  tost  au  fond.  Après ,  nous  envoyrons 
demain,  pour  plus  grande  seureté,  les  femmes  aux 
champs.  Mais  entrons,  afin  que  ceux  icy  ne  nous 
voyent. 


SCÈNE  III. 
Liiquain,  Nicolas,  Eugène,  escollier. 

LUQUAIN. 
andis  que  ceux  icy  s'amus oient  à  en 
;^j  coûter  en  la  rue,  Gillette,  quidèslafenes- 
^  '  tre  a  entendu  tout  leur  discours,  m'est 
•^  venu  dire  en  diligence  que,  si  je  n'ayde 
au  seigneur  Lactance  et  en  bref,  qu'il  est  mal  à 
cheval  ;  car  les  vieillards  le  tiennent  en  leur  pou- 
voir et  sont  en  volonté  le  mettre  es  mains  de  la 
justice  ou  luy  jouer  un  mauvais  tour.  Or  je  veux 
employer  toute  ma  puissance  pour  le  retirer  de 
leurs  pattes,  et  deussé-je  tout  gaster.  Voilà  pour- 
quoy  je  me  suis  ainsi  desgaisé  et  en  ay  faict  faire 
autant  à  Nicolas  et  à  Eugène  ,  qui  me  viendront 
trouver  tout  à  ceste heure  en  ce  lieu,  où  nous  atten- 
drons jusques  à  ce  que  Gillette  nous  face  le  signe. 
Ha  !  voicy  les  gallans  !  Mon  Dieu  !  comme  Nico- 
las est  faict  !  Et  où  diantre  avez -vous  prins  ceste 
vieille  espée  rouillée  ? 

Rigolas.  En  un  lieu  où  elle  a  esté  plus  de 
vingt   ans  sans  voir  lune  ny  soleil.    Je  pense 

qu'elle  estoit  au  grand-père  du  grand-père  de 
mon  grand-père. 

LuQUAiN.  Monstrez  un  petit.  Vertu  de  inoy  ! 
c'est  une  vieille  lame  ! 

Nicolas.  Oy,  par  sainct  Jean  !  et  les  vieilles 
sont  les  meilleures.  Mais  fay  tout  bellement,  que 
tu  ne  la  rompes. 

LuQUAiN.  N'ayez  peur.  C'est  mon,  vrayement, 
elle  est  bonne. 

Nicolas.  Fort  bonne,  principalement  quand 
elle  est  entre  mes  mains  ,  car  je  ne  veux  souflrir 
qu'elle  face  mal. 

LuQUÀlN.  R'engaynez-la  ,  qu'elle  ne  se  mor- 
onde.  Quant  à  vous,  seigneur  Eugène,  vous  estes 
si  pioprement  desguisé  que  je  ne  sache  homme 
qui  vous  peust  recognoistre. 

Eugène.  Geste  faulse  barbe  me  sied-elle  pas 
bien  ? 

LuQUAIK.  Très  bien.  Par  ma  loy  !  ou  vous 
prendroit  pour  un  archer  du  guet. 

Eugène.  Je  l'ay  choisie  exprès  affin  de  pa- 
roistre  plus  cruel. 

LuQUAiN.  Et  vous,  maistre  Nicolas,  eu  quelle 
volonté  estes-vous  de  combattre? 

Nicolas.  Pour  t'en  dire  la  vérité,  je  ne  fis  ja- 
mais profession  d'armes ,  de  mode  que  je  ne  suis 
tiop  aise  d'cstre  icy,  et  me  semble  que  je  serois 
mieux  au  logis  :  car  que  penses-tu  que  je  face  en 
si  pauvre  couche  ? 

LuQUAlN.  Mon  Dieu  !  que  je  suis  marry  que 
je  ne  m'en  suis  advisé  plustost  !  je  vous  eusse 
baillé  une  rondache  et  un  casquet  à  la  Siciliane 
qui  vous  eust  couvert  jusqucs  aux  dentz,  av^^e 
corps  de  cuirasse  de  mon  maistre. 

Nicolas.  0  !  que  cela  seroitbien  mon  cas  !  Je 
m'en  tiendrois  beaucoup  plus  asseuré,  car  je  n'ay 
pour  ma  defFeuce  que  Tespée  et  la  cappe. 

LuQUAlN.  Si!  escoutez!  j'oy  ouvrir  l'huis 
d'Anastase. 

Nicolas.  Seigneur  Eugène,  que  ferons-nous  ? 
Cestuy-cy  nous  veull  perdre.  Il  me  semble  que  je 
suis  desjà  entre  les  mains  du  bourreau. 

LuQUAiN.  N'ayez  peur,  vous  serez  pendu  si 
l'on  ne  vous  noyé.  Retirez- vous  deçà  et  n'en 
bougez;  et  quand  il  sera  temps,  faictes  ce  que  je 
vous  diray,  et  monstrez  qu'avez  veu  du  païs. 


SCÈNE  IIII. 
Hubert ,  Anastase ,  Gobert. 

Hubert. 

ersonne  ne  passe  par  icy  :  aussi  est-il 
trop  tard. 

Anastase.  Tu  t'en  iras  tout  le  long 
de  la  rue,  comme  nous  t'avons  dict. 
Gobert.  De  grâce,  allons  avecques  luy  ! 
Hubert.  S'il  crye? 
Gobert.  H  le  faut  laisser  crier. 
Hubert.  Je  crain  bien  que  je  ne  le  puisse  por- 
ter. Nous  estions  trois,  et  si  à  peine  Favons-nous 
sceu  descendre  jusqu'en  bas. 

Gobert.  Grand  mercy  à  la  montée.  Mais,  es- 
coute ,  ne  parle  point  de  la  rivière ,  par  ce  que 
nous  luy  faisons  croire  qu'on  le  porte  au  petit 
Cha^tellet. 

Anastase.  Or  sus,  Gobert!  entrons  au  logis 

et  regardons  à  le  charger  sur  le  dos  de  cestuy-cy, 
affin  de  ne  perdre  plus  temps. 


SCÈNE  V. 

Luquain  ,  Nicolas  ,  Eugène ,  Gobert ,  Hubert , 
Anastase,  Lactance. 

Luquain. 

lOus  avez  oy  ce  qu'ils  ont  délibéré  de 
.faire,  et  la  cruelle  sentence  que  ces 
I  vieillards  ont  donnée  contre  le  pauvre 
I  Lactance.  Il  faut  que  si  tost  qu'ik  seront 
sortis  et  auront  fermé  l'huis,  nous  leur  allions  au 
devant  et  leur  estions  le  coffre  le  plus  diligem- 
ment qu'il  nous  sera  possible,  crainte  que,  s'en 
voulans  fuyr,  ils  ne  le  jettent  par  terre.  Et 
combien  que  je  n'aye  aucune  envye  les  offenser, 
si  est-ce  qu'où  ils  feroient  mine  vouloir  résister, 
je  vous  prie  ne  tenir  voz  mains  à  vostre  cein- 
ture. 

Eugène.  Il  ne  faut  blesser  personne,  s'il  est 
possible. 

Luquain.  Vous  dictes  vray,  et  nous  sera  assez 
faire  les  mauvais ,  pourveu  que  puissions  sauver 
Lactance.  Maistre  Nicolas,  c'est  à  ce  coup  que 
vous  vous  acquerrez  un  amy  pour  jamais. 

Nicolas.  Mais  je  crain  bien  m'acquerir  quel- 
que malencontre  pour  jamais.  Vert  et  bleu!  cecy 
est  un  acte  digne  du  gibet. 

Luquain.  IJn  brave  homme  ne  pense  jamais  à 
tant  de  choses  ;  il  faut  estre  résolu  et  avoii;  un 
courage  délibère.  Les  voicy,  ne  bougez. 

GoBERT.  Sors  tout  bellement.  Baisse-toy ,  fort, 
encores  un  peu;  or  te  voilà  bien. 

Hubert.  Que  diable!  il  est  pesant;  je  ne  le 
porteray  jamais  jusques  là. 

AiSASTASE.  Qu'y  a-il  d'icy  au  petit  Chastellet? 
Deux  pas. 

Hubert.  Oy  ,  à  qui  les  pourroit  faire  si 
grands. 

GoBERT.  Pren  courage,  n'ous  l'ayderons  à  un 
besoin. 

Hubert.  H  le  faudra  bien.  0  Dieu!  qu'il 
pèse  ! 

LuQUAiN.  Peut-estre  qu'il  n'a  pas  esté  à  ses 
affaires  aujourd'huy. 

Lactance.  Est-ce  ainsi  qu'on  traicte  les  escol- 
liers? Ah  Dieu  ! 

Gobert.  Laisse-le  crier,  ne  dis  mot. 

Anastase.  Compère,  avez -vous  fermé  l'huys? 

Gobert.  Oy,  asseurez-vous-en  sur  moy. 

LuQUAiN.  Marchons,  il  est  temps. 

Nicolas.  Je  veux  tout  tuer,  car  je  suis  main- 
tenant en  colère. 

LuQUAlN.  Sortez,  compagnons;  sortez,  soldats  ; 
tuez,  tuez,  fi-appez,  meurtrissez,  assommez! 

Hubert.  Miséricorde!  hélas!  gens  de  bien, 
ne  me  faictes  point  de  tort  ! 

LuQUAiN.  Demeure,  poltron. 

Gobert.  Hé!  monsieur  le  capitaine... 

Hubert.  Fuyez,  mou  maistre  :  ce  sont  Es- 
pagnols. 

LuQUAiiN.  Mects  bas  ce  coffre. 

Anastase.  Au  meurtre  !  au  meurtre  !  aux  vol- 
leurs!  aux  voUeurs! 

LuQUAlN.  Ârreste,  vieil  sorcier.  Compagnon, 
prenez  cet  autre. 

GoBERT.  Escoutez,  monsieur  le  capitaine... 

Hubert.  Je  me  recommande  à  vous,  pour  l'a- 
mour Je  Dieu. 

Nicolas.  Ne  bouge.  Quoy  !  tu  veux  fuyr? 

LuQUAiN.  Ce  viellard...  Qu'on  me  donne  les 
clefs  de  ce  coffre. 

GoBERT.  Il  n'est  fermé  qu'avec  ces  cordes. 

Nicolas.  Ostez-vous,  que  je  les  couppe. 

Anastase.  Nicolas,  je  vous  cognois  bien. 

LuQUAiN.  Vous  me  cognoistrez  aussi  qwelque 
jour.  Or  sus,  sortez,  seigneur  Lactance. 

Lactance.  Je  ne  diray  mot  icy,  mais  il  nous 
les  faut  mener  au  logis. 

LuQUAiN.  C'est  bien  di et. 

Lactance.  Cheminez,  cheminez,  on  ne  vous 
fera  rien. 

Anastase.  Allons  où  ils  voudront.  Que  me 
sçauroient-ils  faire?  car,  ayant  perdu  l'honneur,  il 
ne  me  chaut  de  perdre  la  vie. 

GoBERT.  Allons,  puis  qu'il  plaist  à  Dieu. 

Lactance.  Sus,  entrez,  passez  devant. 

Nicolas.  Quelle  clairté  est-ce  cy?  Ha  a!  c'est 
le  médecin  qui  retourne  de  la  ville.  Entrez  avec 
eux,  seigneur  Lactance  ;  je  reviendray  inconti- 
nent. 

SCÈNE  VI. 

M.    Théodore,  Fremin,   Lubin  ,  Luquain  , 
Marion. 

M.    Théodore. 

e  pense  qu'il  est  bien  près  de  dix  tcu- 
'  res. 

Fremin.  Je  croy  qu'elles  sont  son- 
uées.  Lubin,  tu  me  devois  laisser  porter 
ceste  torche;  je  te  l'eusses  reportée  demain  matin. 
Au  moins,  tu  n'eusses  pas  eu  ceste  peine  de  venir 
jusques  icv. 

Lubin.  Je  n'en  suis  que  plus  ayse,  car  je  suis 
tant  en  la  maison  qu'il  m'en  ennuyé.  Bon  soir , 
Monsieur. 

M.  Théodore.  Bon  soir,  mon  enfant.  Escou- 
te,  si  on  a  affaire  de  moy,  vien  me  quérir,  et 
fusce  en  plain  minuict. . . 

Lubin.  Aussi  feray-je. 

M.  Théodore.  Là  donc,  Fremin,  hurte  à  la 
porte  si  lu  n'as  la  clef. 

Fremin.  Voyez- vous  pas  que  j'ouvre? 

À.'.  Théodore.  Appelle  la  nourrice,  qu'elle 
apporte  de  la  chandelle. 

Fremin.  J'enten  qu'elle  se  remue. 

LuQUAiN.  Helas!  mon  maistre,  je  prie  Dieu 
qu'il  vous  vueille  ayder  '  Mais  que  luy  sçauroient- 
ils  faire  ?  Jésus  !  qu'est-ce  que  j'oy?  Par  mon  ame  ' 
le  voylà  !  Vray  Dieu  !  quel  coup  il  luy  a  donné  ! 

Fremin.  Au  meurtre!  au  larron  !  Helas!  j'ay 
le  bras  rompu. 

M.  Théodore.  Au  volleur!  aulairon!  pre- 
nez-le ,  arrestez-le ,  Fremin  ! 

Fremin.  J'ay  bien  autre  chose  à  faire  !  Helas! 
le  bras  ! 

M.  Théodore.  0  Dieu!  cestuy-cy  aura  vuidé 
ma  maison  !  Le  cognois-tu  point  ! 

Fremin.  Comment  le  cognoistrois-je?  Avez- 
vous  pas  \eu  que,  tandis  qu'attendions  à  la  porte 
que  la  nourrice  apportast  de  la  chandelle,  il  m'a 
si  plaisamment  poussé,  qu'il  m'a  quasi  faict  rom- 
pre le  col? 

M.  Théodore.  Emportoit-il  rien  que  tu  ayes 
veu?... 

LuQUAiN.  Quel bruict  est-ce  là  ?  Qu'avez-vous, 
Monsieur  ? 

M.  Théodore.  Je  reyien  delà  ville,  et  comme 
nous  attendions  que  ma  nourrice  apportast  de  la 
chandelle  pour  m'esclairer,  j'ay  esté  estonué  qu'un 
homme  tout  armé  est  sorty  de  ma  maison  ,  lequel 
m'a  hurté,  et  mon  laquais  aussi,  d'une  telle  impé- 
tuosité, qu'il  nous  a  quasi  tuez. 

LuQUAIN.  C'est  quelque  larron!  que  vous  a-il 
emporté  ? 

M.  Théodore.  Es-tu  icy,  nourrice?  Vicn  çà. 
D'où  viens-tu? 

Marion.  De  la  cuisine,  où  j'attcndois  que  fus- 
siez de  retour  ;  et  quand  j'aj-  ouy  ouviir  la  porte, 
je  me  suis  tant  hastée  pour  vous  esclairer,  que  ma 
chandelle  s'est  cstainte,  de  façon  que  j'ay  esté  con- 
trainte retourner  la  rallumer. 

M.  Théodore.  Que  faict  ma  femme? 

Mario.n.  Je  pense  qu'elle  dort,  car  elle  s'est 
couchée  de  bonue  heure,  pour  ce  que  la  teste  luy 
faisoit  mal. 

M.  Théodore.  Oi*  sus,  va,  et  regarde  si  tout 
est  en  la  salle. 

Fremin.  Il  ne  sçauroit  avoir  beaucoup  des- 
robbé,  car,  comme  je  croy,  il  n'y  faisoit  que  d'en- 
trer, et  n'a  pas  eu  le  temps  de  faire  sa  main. 

M.  Théodore.  Voilà,  je  sçay  que  pour  la  pre- 
mière fois  que  je  suis  retourné  tard  de  la  ville, 
que... 

LuQUAiM.  Vous  devriez  bien  fermer  vos  por- 
tes, principalement  le  soir. 

Fremin.  11  me  semble  qu'il  avoit  voslre  bri- 
gantine  sur  sa  teste 

M.  Théodore.  Nourrice,  vien  çà. 

Marion.  Mon  Dieu!  vos  manches  de  mailles 
ne  sont  plus  au  râtelier. 

Fremijj.  Je  m'en  suis  bien  douté.  Entrons  au 
logis.  A  Dieu  ,  Luquain. 

LuQUAlN.  Bon  soir  et  bonne  nuict. 


SCÈNE  VII. 
Luquain,  Hippolite, 

Luquain. 

n  dict  bien  vray ,  que  d'un  grand  des- 
ordi'e  naist  souvent  un  grand  bien. 

Hippolite.  Luquain! 

Luquain.  Qui  m'appelle?  Hoo  !  Mon- 


HiPPOLiTE.  J'ay  voulu  entrer  au  logis  par 
l'huis  de  derrière,  mais  il  est  fermé  et  j'y  entends 
faire  un  grand  bruict.  Qu'y  a-il  de  nouveau? 

Luquain.  Vous  le  sçaurez. 

T.   VI  12 

HiPPOLiTE.  Sçavois-tu  où  j'eslcis? 

LuQUAiN.  Ouy,  j'estois  icy  quand  estes  sorty 
et  avez  jette  ce  pauvre  diable  les  pieds  contre- 
mont. 

HiPPOLiTE.  Y  estois-tu  quand  le  médecin  est 
entré  en  sa  maison  ? 

LuQUAiN.  Je  vous  dy  que  oy,  et  ne  me  suis 
en  toute  la  journée  esloigné  du  logis.  Aussi  ne  le 
falloit-il  pas,  pour  beaucoup  de  raisons. 

HiPPOLiTE.  Que  dict  le  médecin? 

LuQUAiN.  Que  voulez-vous  qu'il  dise  ,  encores 
que  je  pense  et  me  sois  apperceu  qu'il  se  doubte 
d'autre  chose  que  des  larrons  ?  Voulez-vous  qu'il 
en  face  bruict  et  s'attache  sur  le  front  les  cornes 
qu'il  garde  en  l'escarcelle  de  son  honneur?  Ce  ne 
sei'oit  sagement  faict. 

HiPPOLiTE.  Ains  je  croirois  tout  le  contraire, 
parce  que  je  sçay  qu'il  l'a  en  opinion  de  bonne 
et  femme  de  bien. 

LuQUAiN.  Ce  n'est  pas  cela.  Quelqucsfois  ces 
jaloux  s'imaginent  des  choses  du  tout  impossibles, 
et  vous  voulez  qu'il  ne  croye  la  vérité  ! 

HiPPOLiTE.  Ils  croyent  souvent  ce  qui  ne  peut 
estre,  et  souvent  aussi  ne  tiennent  compte  de  ce 
qui  est  tout  évident.  Ils  sont  jaloux  quand  il  n'en 
est  besoin,  et  ne  le  sont  pas  quand  il  est  temps  de 
l'estre.  Va  au  logis  et  me  fay  ouvrir  l'huis  de  der- 
rière, et  m'apporte  marobbe  de  chambre,  un  chap- 
peau  et  une  espée. 

LuQUAiN.  J'y  vay;  cependant  retirez- vous  un 
peu  d'icy. 

SCÈNE  VIII. 
Gillette ,  Lisette. 

Gillette. 

ù  voulez-vous  que  j'aille? 

Lisette.  0  chetive  et  malheureuse 
que  je  suis! 

Gillette.  Si  vous  voulez,  j'iray  à 
la  porte  de  Nicolas  escouter  ce  qu'ils  font. 

Lisette.  Helas  !  je  ne  voudi'ois  qu'ils  fissent 
mal  à  ces  pauvres  vieillards. 

Gillette.  Ne  pensez  à  cela  :  le  sieur  Lactance 
est  la  gentillesse  du  monde.  J'y  vay  veoir. 

Lisette.  Enfin,  ces  jeunes  hommes  et  ces 
filles  n'apportent  jamais  qu'ennuy.  Se  fier  en  une 
fille  !  allez  vous  y  frotter.  On  m'cust  faict  plustost 
croire  tout  autre  chose  que  ceste  cy ,  et  que  Susanne 
se  fust  tant  oubliée. 

Gillette.  Entrons  dedans.  Vierge  Marie  ! 
nous  serions  perdues  si  le  sire  nous  voyoit. 


i8o  Larivey. 


SCÈNE  IX. 


Anastase  ^  Gobert^  Luquain^ 
Lactance,  M,  Théodore^  Hippolite^  Hubert, 

Anastase. 

'en  seray  content,  s'il  vous  plaist ,  que 
\  ce  soit  en  la  présence  de  quelque  hom- 
'me  de  bien. 

GOBERT.  Qui  pensez- vous  trouver  à 
ceste  heure? 

Anastase.  Peult  estre  que  le  médecin  n'est 
eucores  couclié. 

LuQUAlN.  C'est  bien  advisé.  Il  ne  faict  que 
d'arriver. 

Lactance.  Luquain!  frappe  à  sa  porte  et  l'ap- 
pelle. 

LuQUAiN.  Tic!  toc! 

M.  Théodore.  Qui  est  là? 

Luquain.  Il  est  en  colère.  Nous  vous  voulons 
dire  un  mot,  s'il  vous  plaist. 

M.  Théodore.  Que  me  voulez-vous  ? 

Anastase.  Qu'il  vous  plaise  estre  présent 
pour  tesmoigncr  à  l'advenir  comme  le  seigneur 
Lactance ,  que  voicy,  promect  prendre  en  ma- 
riage Susanne,  ma  fille. 

GOBERT.  A  quoy  pensez-vous? 

M.  Théodore.  Il  faut  sçavoir  d'elle  si  elle  en 
est  contente. 

Anastase.  Trescontente.  Ils  se  sont  desjà 
accordez  entre  eux ,  coiruae  une  auti'e  fois  vous 
entendrez  tout  à  loisir. 

M.  Théodore.  Est-il  ainsi,  sieur  Lactance? 

Lactance.  Oy,  Monsieur. 

M.  Théodore.  C'est  assez.  Ne  me  voulez-vous 
autre  chose  ? 

Anastase.  Non,  pour  ceste  heure.  Grand  mer- 
cy,  Monsieur  ! 

M.  Théodore.  Il  n'y  a  de  quoy.  Bon  soir. 
Helas  !  que  feras-tu  ,  pauvre  maistre  Théodore  ! 

GoBERT.  Cet  homme  semble  fort  travaillé  ;  il 
n'a  pas  peut  estre  trouvé  bon  qu'on  l'ait  ap- 
pelle. 

Hubert.  A  son  commandement.  Comme  pen- 
sez-vous faire  avec  Silvesti'e ,  si  son  fils  est  de 
retour  ? 

Gobert.  Le  sire  Anastase  luy  baillera  son  au- 
tre fille,  qui  est  en  religion.  Le  jeune  homme  n'en 
a  veu  ny  l'une  ny  l'autre.  Je  m'asseure  qu'il  s'en 
contentera,  et  son  père  aussi. 

Hubert.  C'est  bien  dict,  et  me  semble  que  cet 
advis  n'est  que  bon. 

Anastase.  Je  le  croy  ainsi  et  en  suis  très-con- 
tent. 

Lactance.  Et  quant  au  fils  de  Contran  ,  il 
n'y  a  point  de  difficulté ,  pour  ce  qu'il  n'y  a  eu 
qu'un  pourpai'ler  entre  vous  et  luy. 

Anastase.  Or,  Dieu  mercy!  tout  va  bien, 
vous  promettant,  seigneur  Lactance,  que  tout  ce 
tumulte  ne  fust  advenu  si  j'eusse  sceu  vostre  vo- 
lonté ;  mais  je  craignois  qu'après  qu'auriez  prins 
vostre  plaisir  d'elle  vous  la  laissassiez  là,  à  mon 
grand  deshonneur  et  scandale.  Mais  ce  n'est  icy 
qu'il  enfant  parler.  Entrons  au  logis. 

LuQUAlN.  C'est  bien  dict.  Marchez  devant,  je 
vous  vay  suivre. 

SCÈNE  X. 
Lactance,  Hippolite,   Gillette. 

Lactance. 

aintenant.  que  nous  sommes  seuls ,  con- 
i  tcz-moy,  je  vous  prie ,  comme  voz  af- 
^  faires  se  sont  passées  ;  car,  pour  entière- 
rement  me  contenter,  il  ne  l'este  sinon 
que  je  sache  si  vous  estes  content. 

HipPOLiTE.  Comme  j'ay  commancé  à  vous 
dire  ,  j'entray  desguisé  en  tonnelier  en  la  maison 
de  ma  dame  Lucresse  ,  par  le  moyen  de  Nicolas, 
nostre  lioste  ,  lequel  avoit  charge  du  médecin  de 
luy  agencer  quelques  tonneaux  de  vin.  Ce  faict, 
et  quelque  temps  après,  iceluy,  ayant  donné  à 
entendre  à  ceux  du  logis  qu'il  m'avoit  renvoyé 
(parcequ'on  n'avoit  que  faire  de  tonnelier)  ,  s'en 
alla,  me  laissant  caché  en  une  petite  chambre  bor- 
gne, où  j'ai  demeuré  jusques  à  ce  qu'ayant  sceu 
que  le  mari  ne  venoit  souper  au  logis,  ny  peut- 
estre  coucher,  je  sorty,  et  cntray  en  la  chambre 
de  la  dame  ,  laquelle  ,  jettant  sa  veuè"  sur  moy, 
qu'elle  recogneut,  ne  m'eut  pas  plutost  aperceu 
qu'elle  se  print  à  crier.  Adonc,  m'aprochant 
d'elle,  l'ambrassay  ;  et,  mettant  ma  main  contre 
sa  bouche  (affni  qu'elle  nefust  entendue),  la  flat- 
tay  le  mieux  qu'il  me  fut  possible.  Touttesfois , 
voyant  que  les  prières  ne  servoicut  de  rien,  je  fus 
contrainct  lui  dire  que,  si  d'amitié  elle  ne  me  vou- 
loit  cscouter,  que  je  publierois  partout  qu'elle 
m'avoit  baillé  l'assignation  de  l'aller  trouver  en  cet 

accoustrement ,  et  que  pour  ce  que  je  ne  lui  dou- 
nois  ce  qu'elle  me  demandoit  elle  faisoit  ce  bruit. 
Mais  tout  cela  ne  servit  encores  de  rien.  Enfin, 
m'estant  assis ,  je  la  prins  entre  mes  bi'as  ,  et,  es- 
suyant par  mille  amoureux  baisers  les  larmes  qui 
tomboieut  le  long  de  ses  belles  joues  ,  je  comman- 
çay  à  lui  remonstrer  combien  grande  estoit  Fami- 
tié  que  je  luy  portois ,  et  comme  à  son  grant  hon- 
neur elle  pouvoit  soulager  mes  passions ,  et  tant 
de  longs  travaux  que  je  soufFrois  à  son  occasion. 
Elle,  ayant  ententivement  preste  l'oreille  à  mes 
propos,  demeura  assez  long-temps  sans  respon- 
di'e.  Finablemant,  tirant  un  profond  soupir  du 
plus  creux  de  son  blanc  estomac,  me  dit  :  Hip- 
polite ,  voz  prières  ont  eu  plus  de  puissance  sur 
moy que monobstinée opiniâtreté.  Voilà pourquoy 
je  suis  contante  et  veux  estrc  entièrement  vostre  , 
m'asseurant,  si  vous  estes  tel  que  je  vous  estime , 
qu'en  recompense  de  la  faveur  que  je  vous  fais , 
vousueblasmerez  ma  trop  grande  privante.  Après, 
faignantestre  touttc  marrie,  se  coucha,  et  moy  au- 
près d'elle,  où  j'ay  demeuré  jusques  à  ce  qu'avons 
entendu  mettre  la  clef  en  la  serrure.  Adonc,  par 
l'advis  d'elle ,  m'cstant  armé  d'une  brigantine,  et 
faignant  estre  un  larron ,  j'ay  sorty  comme  le 
médecin  vouloit  entrer  avec  son  serviteur,  après, 
toutefois ,  avoir  prins  assignation  quand  je  la 
doy  aller  retrouver. 

Lactance.  Puis  que  cela  seul  empeschoit 
l'entier  de  mon  contentement  est  advenu,  je  te 
pardonne,  ô  fortune!  toutes  les  injures  que  j'ai 
receues  de  toy.  Or  vous  avez  entendu  comme  mes 
affaires  se  sont  passées  ;  et ,  s'il  reste  quelque  chose 
à  vous  dire ,  vous  le  sçaurez  tout  à  loisir.  Mais 

pensez-vous  que  le  médecin  croye  que  celuy  qui 
est  soity  de  son  logis  soit  un  larron? 

HiPPOLiTE.  Je  pense  qu'il  croit  plutost  tout  le 
contraire,  et  que  neantmoins,  comme  pratique  et 
sçavant ,  il  est  pour  n'en  dire  mot  et  monstrer 
tout  le  rebours  de  ce  qu'il  pense  ,  attendant  l'oc- 
casion de  s'en  esclaircir  ;  mais  il  se  trompe  ,  car 
aucun  de  son  logis  ne  s'en  est  aperceu ,  et  je  sçay 
que  vous  ny  Nicolas  n'en  parlerez  jamais. 

Lactance.  Si  la  dame,  comme  sage  et  accorte, 
élisant  le  moindre  mal ,  pensa  conserver  mieus 
son  honneur  et  bonne  renommée  en  faisant  vostre 
volonté  qu'à  s'obstiner ,  ainsi  qu'eussent  faict 
beaucoup  de  nyaises  ,  croyez  qu'elle  vous  appren- 
dra désormais  à  manier  plus  dextrement  l'amour 
que  n'avez  faict  jusques  icy. 

HippOLiTE,  Je  n'en  doubte ,  et  suis  plus  que 
résolu ,  ne  deussé-je  avoir  autre  contentement 
que  de  la  veoir,  de  l'aymer  toute  ma  vie  ,  pour  le 
respect  de  sa  beauté ,  prudence  et  grande  doul- 
ceur  ;  mais  nous  en  parlerons  une  autre  fois  plus  à 
loisir.  A  Dieu  ,  il  faut  que  je  m'en  aile. 

Lactance.  Et  moy  aussi.  A  Dieu,  jusques  à 
demain . 

Gillette.  Bonsoir,  seigneur  Lactance.  Vous 
sçavez  bien  ce  que  j'ai  faict  pour  vous? 

Lactance.  Hé  !  te  voilà,  Gillette  !  Asseure-toy 
que  je  t'en  sçauray  bien  recompenser,  aydant  Dieu. 

Gillette.  Je  l'espère  ainsi.  Allez  !  allez  !  vous 
vous  faites  trop  attendre.  Messieurs ,  il  me  semble 
vous  oyr  dire  entre  voz  dentz  que  Gillette  est 
plus  vaillante  que  Roland  le  furieux,  puis  qu'elle 
a  sceu  faire  ce  marché  et  se  gaigner  un  maistre  et 
son  pain  pour  tousjours.  Elle  l'est  encores  plus 

qu'on  ne  sçauroit  dire  ;  et,  en  ceste  opinion,  mes 
dames  ,  elle  vous  ose  asseurer  que,  si  laissez  per- 
dre le  beau  de  vos  ans ,  que  vous  vous  en  repen- 
tirez ,  quand  ne  trouverez  plus  aucun  chien  qui 
vous  abbaye.  Voilà  pourquoy  elle  vous  prie  pren- 
dre l'occasion  tandis  qu'elle  se  présente.  Et  vous, 
Messieurs ,  si  la  comédie  vous  a  pieu ,  monstrez- 
le-nous  par  quelque  signe  d'allégresse.  Mais  pour- 
quoy dis-jecela?  car  je  sçay  qu'elle  vous  adonne 
plaisir,  ne  fust-ce  qu'en  ce  qu'elle  a  esté  cause 
qu'avez  eu  assez  de  loisir  de  contempler  les  divi- 
nes beautez  des  dames  de  Paris. 

A  MESSIRE  FRANÇOIS  D'AMBOISE, 

Chei^alier,    Seigneur   d'Hemerf,    Malnoûe    et 

Courserain ,   Conseiller  du   Roy  en  son 

Conseil  d'Estat  et  prii^c ,  Maistre 

des  Reçues  tes  ordinaires 

de  son  hostel. 


0  N  S I E  U  R , 


Me  trompant  ces  jours  passez  avoir  plus  de 
loisir  que  de  coustume ,  pour  ne  demeurer  trop 
paresseux ,  et  affin  de  mesnager  le  temps ,  me 
print  em>ie  d^ agencer  un  peu  de  livres  que  j'ay 
en  mon  estude,  pour  plus  aysement  m'en  ayder 
au  besoin,  et ,  les  tenant  les  uns  après  les  autres 
pour  les  ranger  d'ordre  selon  mon  intention  ,  je 
troiway  de  fortune  entre  quelques  brouillards  et 
manuscripts  six  petits  enfans  ,  je  veux  dire  six 
comédies  toutes  chargées  dépoussière,  mal  en 
ordre ,  et  ayans  quasi  leurs  habits  entièrement 

î'ompus  et  deschirez ,  dont  il  me  print  grande 
compassion.  Qui  fut  cause  que ,  les  ayant  re- 
cueillies entre  mes  mains ,  je  les  revisitay  pour 
sçavoir  si  elles  n'aboient  point  quelque  mal  qui 
les  empeschat  de  se  monstrer  au  monde ,  et  n'y 
troui'ant  rien  (ce  me  semblait^  qui  peust  offen- 
ser personne ,  j'ay  tasché  de  les  rabiller  le 
mieux  qu\l  m'a  esté  possible  à  la  façon  de  ce 
paysj  pour  vous  les  em'oyer  (jnoy  n'ayant  icy  la 
puissance  de  les  deffendre  des  brocards  des  mes- 
disans"),  et  vous  supplier  bien  humblement,  puis 
qu'avez  esté  le  parrain  et  protecteur  de  mes  six 
premières,  d'estre  aussi  parrain  et  protecteur 
de  ces  six  dernières,  qui  vous  tendent  les  bras, 
dont  en  voici  les  trois  premières  qui  marchent 
devant.  Vous  les  recevrez  donc,  s'il  vous  plais  t, 
en  vostre  tutelle  ,  comme  pauvres  désolées  qu'el- 
les sont,  et  les  embrasserez  et  leur  servirez  de 
bouclier  contre  tous  ceux  qui  les  voudraient  dif- 
famer,  et  faire  quelque  bresche  à  leur  bonne 
volonté  et  sincère  affection .  L'espérance  que  fay 
quen  cet  endroit  prendrez  la  deffense  de  ces 
pauvres  enfans  abandonnez  et  presque  orfelins 
me  fait  vous  supplier  de  les  recevoir  d'aussi  bon 
cœur  que  je  vous  les  présente  ,  et  me  tenir  tous- 
jours  pour 

Vostre  affectionné  et  très  humble  serviteur  a 
jamais. 

Pierre  de  Larivey. 


LA  CONSTANCE 


COMEDIE 
PAR  PIERRE  DE  LARIVEY 

CHAMPENOIS 


LES  PERSONNAGES 

DELA    COMEDIE. 


B  L  A 1 S  E  ,  serviteur. 
FIDENCE.  pédant. 
MADAME   ELISABETH. 
CONSTANCE, jeune  dame. 
SPINETTE,  ve^e. 
BARBE,  servante. 
ESPAGNOL,  soldart. 
FARFANIQUE,son 


laquais. 
AURELIAN,  jeune 

homme. 
GERARD,  amy  d'Aurelian , 
M:aRGUERITE,  fille  de 

Spinette. 
SIR  ET  ,  serviteur. 
LEONARD  ,  son  maistre. 


Personnes  qui  interviennent  en  la  comédie  sans 
parler. 

Servantes  qui  accompagaent  les  maistresses  où  il 
est  besoin. 

Un  gentilhomme  bourguignon. 


igS 


PROLOGUE. 


uand  il  print  envie  à  l'autheur  de  ceste  comédie, 
m'il  désire  présentement  voies  faire  veoir,  il  seni' 
bioit  quasi  que  es  fust  à  reijret,  pour  ce  qu'il  luy 
tlûit  advis  qu'elle  n  estait  bien  parée  ny  agencée 
dcsiroit,  affin  de  vous  donner.  Messieurs  et  Dames, 
quelque  agréable  contentement,  encores  qu'elle  soit  toute  sim- 
ple, ne  dressant  ses  actions  qu'à  la  constance,  du  nom  de  la- 
quelle il  l'a  voulu  nommer.  Je  sçaij  bien  que  plusieurs  ne  pren- 
nent goust  qu'a  l'antiquité,  dont  ils  font  si  grande  estime  qu'ils 
la  logeroient  volontiers  au  ciel,  blasmant  tous  ceux  qui  ne  les 
ressemblent  et  ne  sont  de  leur  opinion.  Autres  reullent  que, 
comme  les  aages  sont  variables  et  différent  l'un  de  l'autre,  et 
d'autant  qiCaujourd'huy  l'on  n'use  des  mesmes  choses  dont  l'on 
usoit  il  y  a  vingt  ans,  qu'ainsy  les  modernes  comédies  ne  doi- 
vent être  pareilles  à  celles  qui  estaient  il  y  a  mil  six  cens  ans 
passez  et  plus,  noslre  vivre  n'estant  pareil  au  leur.  Ceux— là 
disent  qu'en  Grèce  ou  à  Rome  on  usoit  d'un  autre  langage,  d'au- 
tre façon  de  vivre,  d''eulres  costumes,  d'autres  laix,  et,  ce  qui 
importe  le  plus,  d'une  religion  toute  contraire  à  la  ncstre  chres- 
iienne  et  catholique,  et  autres  finalement  ne  s'en  esloignent  du 
tout,  encores  qu'ils  se  soient  oublie:  aux  reigles,  préceptes  et 
usages  qu'ont  tenu  les  anciens  recommandables  comiques,  qui 
seront  toiisjours  prisez  et  estimez  d'un  chacun  ;  mais,  quoy  qu'il 
en  sait,  il  faut  surtout  que  les  comédies  soient  faicles  pour  in- 
struire, et  encore  pour  donner  plaisir.  Parquoy,  pour  revenir  à 

T.  VI.  13 


194  Prologue. 

nostre  propos,  il  est  malaisé  que  les  hommes  puissent  faire  chose 
qui  agrée  à  un  chacun,  l'un  ayant  les  aureilles  sourdes,  l'autre 
les  yeux  esblouys,  et  ceslid-cy  l'esprit  esgaré  en  ses  fantasti- 
ques contemplations.  Cestpourquoy  nostre  autheur,  qui  en  cecy 
a  voulu  imiter  les  Latins,  les  Italiens,  et  autres  comiques  tant 
anciens  que  modernes,  portera  patiemment  le  blasme  qui  luy 
pourroit  être  imputé  par  aucuns,  qui,  par  avanture,  en  ce  récit 
penseront  estre  hlasmez,  à  quoy  il  n'a  jamais  pensé.  Se  diray 
bien  que,  si  quelcun  a  opinion  n'eslre  vray  semblable  ce  qui  est 
raconté  de  la  bonté  et  fidélité  des  femmes  et  des  hommes  inlro- 
duicts  es  actes  de  la  scène,  peut  estre  parce  que  peu  souvent  se 
trouvent  des  femmes  si  chastes  et  fidelles,  et  des  hommes  si 
rares  en  bonté,  ce  néanmoins  (recours  aux  histoires]  s'en  trou- 
vent plusieurs  de  l'un  et  l'autre  sexe  qui  ont  esté,  et  en  y  a 
encores  à  présent  qui  sont  semblables  aux  nostres  en  amour,  foy 
et  exemple  de  chasteté.  Quoy  qu'il  en  soit,  l'autheur  vous  prie 
accepter  sa  bonne  volonté,  requérant  un  chacun  prendre  place 
et  se  disposer  à  entendre  patiemment  et  sans  bruit  ce  que  veut 
commencer  à  dire  Biaise,  qui  sort  avec  le  Pédant.  Les  voicy  : 
ouvrez  les  oreilles,  et  vous  orrez  conter  merveilles. 

COMEDIE 


ACTE    PREMIER. 

SCÈNE  I. 

Biaise^  serviteur  ;  Fidence,  pédant, 
et  Madame  Elisabeth. 

Blaise. 

oicy  un  grand  cas  ;  ceci  me  semble  la 
plus  estrange  chose  du  monde.  Depuis 
cinq  ans  que  je  demeure  en  ceste  mai- 
son, j'ay  tousjours  pensé  que  c'estoit 
un  sainct  monastère,  joint  que  1  on  ne  se  resjouis- 
soit  en  icelle  non  plus  en  charnage  qu'en  caresme, 
et  maintenant  en  moins  de  rien  tout  va  c'en  des- 
sus dessoubs.  Si  mon  maistre  et  ma  maistresse 
avoient  des  enfans,  je  pourrois  croire  qu'on  feroit 
quelque  mariage,  et  par  conséquent  des  nopces  ; 
mais,  n'en  ayant  jamais  eu,  je  ne  sçay  que  dire. 
Je  m'estois  soudain,  comme  est  ma  coustume,  en- 

dormy  sur  le  point  du  jour,  et  commeuçois  à  son- 
ger les  plus  doulces  choses  du  monde,  quand  ma 
seconde  maistresse  m'a  fait  lever  en  liaste  pour 
m'envoyer  je  ne  sçay  oii.  Ha  a!  ha  a!  je  u'ay 
encores  les  yeux  bien  ouverts  ny  estendii  ma 
lasche  peau,  c'est  pourquoy  je  ne  suis  encore  bien 
esveillé.  Mais  je  n'avois  pas  prins  garde  que 
monsieur  le  Pédant  est  sur  le  pas  de  Thuys,  et, 
frottant  ses  yeux  ,  escoute  ce  que  je  dis.  0  lict 
sainct  !  combien  es-tu  doux  à  ceux  qui ,  ayant 
la  pause  plaine ,  comme  je  Fay  bien  souvent, 
jouyssenl  de  toi  sans  se  soucier  de  chose  quelcon- 
que! Si  j'estois  maistre  comme  je  suis  serviteur, 
je  crois  que  je  serois  la  plus  part  du  temps  au 
lict;  et  quand  j'y  pense...  Ho!  bon  jour  et  bon 
an,  monsieur  nostre  maistre  ! 

FiDENCE. 

Non  per  dormire  poteris  ad  alla  venirc  , 
Sed per  studere  poteris  ad  alla  sedere. 

Blaise.  Hé  !  que  le  chancre  vous  vienne,  avec 
ceste  vostre  sottise  !  N'estes-vous  pas  bien  aise  de 
dormir  aussi  bien  comme  moy  !  Le  soir  vous  al- 
lez coucher  quand  les  poulies  vont  au  joue,  et  le 
matin  vous  levez  au  son  des  escuelles  ! 

FiDENCE.  Ains  de  l'estrille,  puisque  tu  immo- 
ri^ere,  sans  avoir  tant  soit  peu  de  respect  à  ma 
personne,  me  donnes  tous  les  matins  l'aubade  au 
son  d'icclle,  chantant  à  gorge  desployée  :  Magde- 
lon^  mon  tout ,  mon  bien,  que j'ayme  bien,  etc. 
Mais  que  dis-jc?  tu  ne  me  romps  pas  mon  somme 
seulement ,  ainçois  tu  apportes  un  grand  empes- 
chemcnt  à  mes  îucubrations. 

Blaise.  Mais  plustost  culubrations,  sçavoir  est 
à  vos  pets  et  vesces ,  qui  vont  coulevrinant  com 

me  petits  coulevreaax.  Et,  si  c'estoit  à  moy  af- 
faire, vous  ne  mangeriez  si  meschamment  le  pain 
d'autruy  comme  vous  faictes,  ains  in  sudore  vul- 
tus  tui.  Pensez-vous  que  je  sois  un  asne? 

FiDENCE.  Je  ne  me  soucie  pas  que  tu  croyes 
que  je  dors  lorsque  tous  viribus  litterarum  stu- 
diis,  etc.  Ne  sçay-tu  pas  que  les  hommes  oyseux 
ne  prennent  plaisir  qu'à  dormir  ?  Ils  sont  comme 
toy,  veliit  pecora  campi. 

Blaise.  Ony,  pecora  ,  car  vous  estes  de  ceste 
confrairie,  portez  la  bannière  au  jour  de  la  feste, 
et,  quant  à  l'oysiveté,  qui  est-ce  qui  galle  et  flatte 
plus  son  ventre  que  vous  ?  Et  de  quoy  servez- 
vous  au  monde,  sinon  de  nombre,  d'omLre  et  de 
litière? 

Fidence.  Nos  numerus  sumus  et  fruges  cori- 
sumere  nati ,  voulois-tu  dire.  Ces  mots  se  trou- 
vent en  Laurent  Vale,  enregistrez  au  Calepin; 
mais  je  ne  veux  ,  quia  non  decet ,  m'arrester  à 
disputer  avec  toy,  qui  n'es  qu'une  beste.  Contra 
verbosos  verbis  contendere  noli.  J'aurois  le  cou- 
rage, si  je  voulois  te  le  prouver,  que  ,  quand  je 
dors,  je  suis  plus  animal  raisonnable  que  quand 
tu  veilles  et  es  gaillard  et  dispos.  Or  prend  l'ar- 
gument. 

Blaise.  Et  s'il  me  venoit  en  fantaisie  vous 
prouver,  ou  à  tout  le  moins  vous  faire  confesser, 
que  vous  estes  asinus  vigilando  et  dormicndo, 
que  diriéz-vous  ? 

Fidence.  Abiin  malam  crucem,  furcifer.,  id 
est  va  au  gibet,  meschant  que  tu  es.  Faut-il  ainsy 
parler  à  un  semblable  à  moy  ? 

Blaise  Seigneur  Fidence,  vostre  asnerie  me 
pai'donnera  :  je  me  joue  avec  vous,  et  ne  voudi'ois 

pourtant  que  me  fissiez  tancer  par  ma  maistressc. 
Mais  laissez-moy  aller  où  madame  Elisabeth  m'en- 
voye,  car  il  me  semble  que  je  la  voy  devant  la 
maison.  A  Dieu. 

FiDENCE.  S'il  m'estoit  permis  disputer  avec 
toy,  je  te  rendi'ois  en  toutes  façons  plus  doux 
qu'un  mouton;  mais  quomodocumque ,  j'y  en- 
gagerois  mon  honneur,  pour  ce  qu'on  diroit  :  pares 
cum  pari/jus.  Mais  que  dit  en  soy-mesme  la  sage 
Sibille? 

Elisabeth.  Enfin,  nous  sommes  toutes  fem- 
mes et  toutes  folles,  et  en  nous  n'est  aucune  sta- 
bilité n'y  asseurance  quelconque. 

FiDEîNCE.  Yarium  et  mutabilefoemina  semper^ 
et  en  françois  :  la  femme  est  tousjours  variable  et 
mobile  de  nature. 

Elisabeth.  Et  celles  qui  pensent  estre  les  plus 
sages  sont  plus  folles  que  les  autres.  Madame 
Constance,  qui  ne  fait  jamais  autre  chose  que  dire 
sespatenostres,  estant  au  reste  en  toutes  ses  actions 
ti'ès  modeste,  depuis  deux  jours  ençà  me  semble 
estre  devenue  toute  autre. 

FlDENCE.  Sopicntis  est  mutare  consilium. 

Elisabeth.  Ces  tant  dévots  fout  les  chaitemit- 
tes,  affin  qu'on  pense  qu'ils  sont  saincts  ;  mais  quel- 
ques fois  ils  monstrcnt  qu'ils  sont  hommes. 

Fidence.  Ceste-cy  blasmc  en  sa  maistresse  ce 
qui  mérite  estre  souverainement  loué,  assavoir  la 
religion  et  la  bonté.  Et  quand  elle  manqueroit  en 
quelque  chose,  aucuncfois  le  bon  Homère  ne  s'en- 
dort-il pas? 

Elisabeth.  Elle  faict  nettoyer  la  maison  et 
icelle  agencer  en  sorte  qu'il  semble  qu'on  y  doibt 
faire  quelque  grand  banquet.  Et  ce  qui  me  faict 

le  plus  esmerveiller  est  qu'icelle ,  qui  tient  moins 
conte  d'elle  qu'aucune  autre  de  ce  pays,  s'en  va 
tousjours  toute  gaye  et  cointe  ? 

FiDENCE.  Quomodo  latine  dicimus  cointe? 

Elisabeth.  Mais  que  dis-je?  ee  qui  ne  se  faict 
à  temps  se  faict  après,  quand  on  n'y  pense  plus,  et 
ce  qui  est  permis  à  un  aage  est  blasmé  en  un  au- 
tre. Depuis  quelques  jours  ençà,  elle  s'est  plus  que 
jamais  n'avoit  faict  adonnée  à  se  mettre  en  bon 
ordre,  et  se  tenir  plus  proprement.  Etpourquoy? 
C'est  qu'elle  est  jeune.  Mais  cela  n'importe. 

FiDENCE.  Quia  mulier  appétit  placere  eultii, 
et  impatiens  est  injiiriarum.  En  toute  façon , 
pourtant,  l'homme  est  un  estrange  animal,  semper 
et  ubique  II  se  plaint  d'avoir  trop  de  soin  et 
trop  d'occupations,  et  au  contraire,  comme  s'il  ne 
se  contentoit  de  ses  affaires,  il  se  mesle  de  celles 
d'autruy.  Mais  ceste-cy  est  fort  pensive;  or  sus, 
puisqu'elle  m'a  veu,  c'est  de  mon  devoir  de  la  sa- 
luer à  la  françoise,  ci'ainte  de  luy  faire  mal  au 
cœur  par  mon  élégant  parler  ciceronien.  Dieu  vous 
gard,  mon  très  doux  baiser. 

Elisabeth.  Bon  jour  et  bon  an,  maistre.  Vous 
vous  estes  aujourd'huy  levé  bien  matin  !  Quel 
miracle  est-ce  cy? 

FiDENCE.  Vostre  mal  apprins  Biaise,  qui  res- 
semble (^itt  vulgo  dicitui-)  au  chien  du  jardinier, 
par  antiquaire  coustume  estant  tousjouis  ,  pour 
quelques  affaires,  contraint  de  se  \e\er  summo  ma- 
ne ,  de  grand  matin  ,  ne  cesse  à  mettre  tout  c'en 
dessus  dessoubs  jusques  à  ce  qu'il  entende  que  je 
suis  levé.  Mais  le  voicy  qui  vient  deçà  :  il  vaut 
mieux  me  taire,  car  estant  un  animal  .. 

Elisabeth.  Te  voilà.  Biaise,  desjàde  retour? 

Blaise.  Oiiy,  Madame.  Je  ne  pouvois  mieux 
arriver  :  le  magister  est  avec  sa  maistresse  Eli- 
sabeth. 

Elisabeth.  Tu  as  esté  diligent. 

Blaise.  Je  le  veux  un  peu  faire  escliapper  la 
patience.  Jesçay  que  mes  besongnes  sont  prestes, 
n'en  sçavez-vous  rien  ? 

Elisabeth.  Non ,  je  n'en  sçay  rien,  beste 
chaussée. 

Blaise.  Quoy  qu'il  en  soit,  voicy  le  jour  de 
caresme  prenant  :  faictes  vostre  conte  que  ceste 
matinée  ne  se  passera  comme  vous  pensez.  Mais 
dictes-moy,  de  grâce,  ma  chère  dame  ,  et  me  par- 
donnez... 

FiDENCE.  Il  captive  labencvolcnce  et  s'excuse 
uno  eodemque  tempore. 

Blaise.  Doibt-on  demeurer  toute  ceste  année 
en  ce  bourg  ? 

Elisabeth.  On  a  accoustumé  d'y  estre  quel- 
que partie  de  Fan,  et,  les  jours  gras  passez,  l'etour- 
ner  à  Troyes  et  y  estre  au  moins  tout  le  long  du 
caresme;  et,  quand  j'aj)perçoys  qu'on  faict  son 
pacquet  pour  s'en  aller,  et  que  je  voy  qu'on  ac- 
comode  toutes  choses  au  village  pour  un  temps, 
il  me  semble  que  c'est  pour  y  demeurer  éternelle- 
ment. 

Blaise.  Je  m'esmerveille  de  telles  choses,  le 
maistre  n'estant  pas  au  pays. 

Fidence.  Téméraire  et  imprudent! 

Blaise.  Quoy  !  pensez- vous  que  je  sois  sourd? 
Je  vous  prie,  ne  me  rompez  point  la  teste.  Vous 
cherchez  à  ce  matin. . . 

Fidence.  Si  le  maistre  retourne,  je  t'en  feray 
bien  d'autres  ! 

Blaise.  Et  d'avantage  que,  n'estant  coutu- 
mlère  de  perdre  un  seul  sermon  ,  se  peut-il  faire 
qu'elle  vueille  estre  tout  cet  an  sans  en  ouyr  au- 
cun? 

Elisabeth.  La  plus  grande  partie  de  nous , 
femmes,  y  va  plus  par  usage  et  pour  faire  l'une 
comme  l'autre  qu'en  intention  d'aprendre,  et  bien 
souventpour  autre  chose.  Et  qu'il  soit  vray,  qu'on 
voye  le  beau  fruit  que  nous  en  raportons  !  Si  j'es- 
tois  homme  et  eusse  une  femme  soubs  moy... 
Blaise.  Que  diantre  fe riez-vous? 
Elisabeth.  Ou  ,  pour  mieux  dire ,  si  j'estois 
mère  de  famille... 

Blaise.  Que  feriez- vous,  par  vostrefoy,  dame 
Elisabeth  ?  Comme  vous  gouverneriez- vous  ? 

Elisabeth.  De  la  façon  qu'autrefois  j'ay  ouy 
conter  à  un  galant  homme,  lequel  disnoit  av^ec 
nous,  il  y  a  quelques  moys. 

Blaise,  Le  sire  Agreste  dit  en  ceste  façon  : 
De  quoy  serA^ent  vos  cujus ,  ne  sçachant  rien  dire 
qui  puisse  être  entendu  d'autre  que  de  vous?  Et 
encores  Dieu  vueille  que  sçachiez  bien  ce  que 
vous  dictes  ! 

Elisabeth.  Maistre,  c'est  vostre  faute;  vous 
l'avez  ainsi  bien  enseigné. 

FlDE>'CE.  Verum  est,  et,  paitant,  patior  telis 
ruinera  facta  meis. 

Elisabeth.  Je  me  leveroy  de  grand  matin, 
et  la  première  chose  que  je  feroy  estant  sortie  du 
lict,  je  rendroy  grâces  à  Dieu  d'avoir  passé  ceste 
nuict  en  repos,  sans  danger. 
Blaise.  Note  bien,  babouyn. 
FiDENCE.  Patienter  ferre  mémento. 
Elisabeth.  Le  suppliant,  après,  qu'aussy  il  me 

concède  passer  la  journée  sans  péril  et  franche 
de  tout  mal. 

FiDENCE.  Erasmus  noster  in  colloquio  cui  ti- 
tulus  Pietas  puerilis. 

Elisabeth.  Puis,  ayant  ouy  messe  en  Teglise 
plus  proche ,  non  par  une  accoutumance ,  mais 
par  dévotion,  je  m'en  retourneroy  en  la  maison 
pour  songner  au  gouvernement  d'icelle  et  des  en- 
fans,  les  enseignant  vivre  en  celle  sorte  de  mes- 
me.  Le  soir,  je  rendi-oy  grâce  à  Dieu,  le  priant 
pour  la  future  nuict  et  pour  le  salut  de  toute  ma 
famille. 

Blaise.  Mon  bon  maistre ,  dictes  la  vérité  : 
ceux-là  n'ont-ils  pas  bonne  raison  de  tenir  ma- 
dame Elisabeth  pour  telle  qu'elle  est?  Si  je  disois 
ce  que  tesmoigne  le  voisinage  de  sa  sagesse ,  elle 
s'en  fascheroit. 

FiDENCE.  Ouy,  à  la  vérité;  mais  telles  choses 
ne  se  disent  en  présence. 

Elisabeth.  Je  ne  vous  entend  pas. 

Blaise.  Je  dis  que  ceste  façon  de  vivre  me 
plairoit  beaucoup. 

FiDENCE.  Madame,  cestuy-cy  faict  trop  le 
compagnon  avec  un  chacun. 

Elisabeth.  Bon  prou  vous  face,  puisque  le 
voulez  ainsi;  avec  telles  sortes  de  gens,  il  ne  faut 
pas  trop  se  hastcr. 

FiDENCE.  ha  niant ^  ah  œqitnli  enini  conversa- 
tione  nascitur  di^nitatis  cnntcinptio. 

Elisabeth.  Ha!  Biaise,  tu  t'en  ris! 

Blaise.  Et  qui  diable  ne  riroit  des  sottises  de 
cethoumie?  Poursuivez. 

Elisabeth.  Je  n'en  ay  pas  dict  la  moitié. 

Blaise.  Que  faut-il  après? 

Elisabeth.  Je  te  le  vas  dire  en  deux  mots: 
c'est  qu'il  faut  estre  homme  de  bien. 

Blaise.  Comme  peut-on  estre  homme  de  bien? 

Elisabeth.  C'est,  comme  je  croy,  de  n'offen- 
ser à  escient  personne ,  d'ayder  à  un  chacun  se- 
lon sa  puissance. 

Blaise.  0  !  cela  n'est  pas  possible. 

Elisabeth.  Tant  y  a  que  celuy  qui  s'aproche 
plus  de  ce  but  est  le  meilleur  et  le  gaigne ,  et 
sont  toutes  ces  choses  ayscment  exécutées  par  ceux 
qui  ont  la  crainte  de  Dieu  devant  les  yeux ,  joint 
aussy  qu'on  doibt  avoir  considération  au  temps, 
aux  lieux,  aux  aages  et  autres  circonstances. 

FiDENCE.  Talemuxorem  Euripidcs  si habuis- 
sct,  tam  laudasset fœminas  quamvitupercu'it. 

Elisabeth.  De  grâce,  maistre,  si  vous  aymez 
me  faire  plaisir,  laissez  une  autre  fois  ceste  vostre 
pédanterie,  et  parlez  françois.  Et  puis  quand  tous 
serez  avec  vos  semblables  et  escoliers... 

Blaise.  C'est  assavoir,  en  quelque  Ludo  litera- 
rio,  comme  vous  avez  accoustumé  de  dire. 

Elisabeth.  Parlez  tel  langage  que  vous  vou- 
drez, mais  non  avec  moy. 

Blaise.  Bic  mihi cujum  pecus,  estant  un  lour- 
daud tel  que  vous  estes,  à  quoy  vous  sert  ne  sça- 
voir  sinon  sauolotter  et  cracher  certaines  senten- 
ces  latines  qu  avez  apprises  par  cœur,  non  a  autre 
occasion  sinon  pour  faire  le  quamquam  ? 

FlDENCE.  Omnes  benignos  reddit  eriiditio. 
Voicyà  quoy  ceci  me  sert,  que  je  suis  homme,  et 
lu  esbeste.  Homitiis  opes  pulchrce  suntliterœ. 

Elisabeth.  Cela  va  bien,  mais  toute  chose  a 
son  temps. 

Fidence.  Omnia  tempus  habent.  Bref,  je  ne 

puis  me  commander;  mais  sin'estoit  que  les  bons 
sont  mesprisez  du  monde  et  hayz  et  contemnez 
de  tels  comme  tu  es,  Biaise ,  je  veux  dire  ignorans, 
vous  cognoistriez  que  je  ne  suis  moins  docte  en  la 
ciceronienne  qu'en  lafrançoise  éloquence,  comme 
mes  œuvres  le  demonstrent.  Lisez  les  Odes  de  Fi- 
dence,  escritcs  en  rime  françoise,  et  vous  verrez 
si  je  sçay  autrement  parler  que  latin.  Considérez, 
ma  chère  dame,  quels  vers  sont  ceux-ci  : 

Escoutez  tous,  d'une  ententwe  oreille , 
En  vers  français,  le  bruit  et  la  merveille, 
et  que  sequitur.  Ne  voylà  pas  un  beau  commen- 
cement, et  vrayment  héroïque  ! 

Blaise.  Donc,  Madame  Elisabeth,  pour  re- 
tourner à  nostre  premier  propos,  ne  laisserez  pas 
la  maison  en  desordre  et  toute  chose  en  confusion, 
et,  comme  fontplusieurs  enfans,  mettre  tout  à  l'a- 
bandon pour  allerjene  sçay  où,  et,  ainsi  que  vous 
dictes,  se  donner  assez  souvent  du  plaisir  depuis 
le  lever  du  soleil  jusques  au  soir,  au  grand  détri- 
ment et  scandale  du  mary  et  de  toute  la  famille. 
Elisabeth.  Quand  à  ce  qui  dépend  de  la  mai- 
son, du  mary,  et  des  enfans,  je  m'^rccommoderay 
autant  dcstrement  que  je  t'ay  tantost  dict.  Je  trouve 
bon  que  quiconque  n'est  obligé  par  justes  et  rai- 
sonnables empeschemcns ,  ny  encores  en  façon 
quelconque,  au  devoir  de  la  charité,  peut  toute  la 
journée  employer  son  temps  à  ses  honnestes  plai- 
sirs. Mais,  Biaise,  ceux  qui  ont  charge  delà  fa- 
mille ! 

Blaise.  Madame,  c'est  assez,  n'en  parlons 
plus.  A  la  vérité,  vous  me  scmbicz  par  vos  dis- 
cours une  profctcsse,  tant  vous  dictes  bien;  mais 
pource  que  ne  menez  pas  la  vie  que  vous  dictes, 

qui  est  cause  que  vous  et  la  maistresse  aussy  ne 
vivez  plus  joyeusement,  la  maistresse  vous  tenant 
coinme  sa  sœur  et  ne  vous  voyant  qu'à  demy... 

Elisabeth.  C'est  de  sa  grâce.  Tu  m'as  faict 
dire  ces  choses  je  nesçay  à  quel  propos  ny  à  quelle 
occasion,  madame  Constance  estant  un  vray  mi- 
roir et  exemple  d'une  vie  chrestienne  et  civile,  et 
sçaclies  qu'il  y  en  a  peu  au  monde  qui  la  ressem- 
blent. 

Blaise.  Vous  avez  bonne  occasion  de  parler 
ainsi,  puisqu'elle  vous  tient  comme  sœur,  vous  re- 
çoit à  sa  table,  voire  mesme  en  son  propre  lict. 

Elisabeth.  Aussy  Dieu  sçail  si  on  peut  plus 
aymer  une  sœur  ou  une  fille  comme  je  l'avme, 
aymeray  et  serviray  toute  ma  vie. 

FiDENCE.  0  mots  dorez,  dignes  d'estre  reci- 
tez au  théâtre  du  monde! Je  veux  les  enregistrer 
en  ma  mémoire,  pour  en  compiler  un  docte  et 
très  élégant  opuscule. 

Elisabeth.  Mais  voyez  d'où  et  avec  qui  j'ay, 
ce  matin ,  entré  en  discours  !  A  la  vérité,  entre 
nous  femmes,  nous  babillons  volontiers  et  contons 
nos  affaires  à  un  chacun,  et  bien  souvent  faisons 
comme  Rolin,  ce  savetier  qui  racontoit  ses  beaux 
faicts  à  qui  ne  les  vouloit  sçavoir. 

FiDEKCE.  Hoc  latine  dicimus  narrare  fabu- 
lam  sur  do. 

Elisabeth.  A  Dieu,  maistre.  Je  veux  aller 
trouver  Madame,  qui  sort  dehors. 

FlDElNCE.  Me  vobis  commendo. 

SCÈNE    II. 


Constance^   Fidence,  Elisabeth^  Biaise 
et  Spinette. 

Constance. 

'est  un  grand  cas  que  cest  homme  ne 
iveut  oublier  ces  siennes  folies,  ny  dame 
Elisabeth  de  s'amuser  à  babiller  avec 
un  chacun.  Bref,  qui  est  d'une  telle 
nature  ne  peut  faire  autrement,  tesmoing  le 
bruit  qu'on  a  faict  ce  matin. 

Fidence.  Salve,  Domina  mea;  soitbien  venue 
Yostre  seigneurie. 

Constance.  Je  ne  sçay  quel  diantre  d'homme 
vous  estes  !  Estant  si  docte  et  sage  comme  le  pen- 
sez estre,  pourquoy  entrez-vous  en  dispute  avec 
cest  animal  ?  Mais,  pour  le  vous  dire  comme  je 
l'entend,  le  monde  se  trompe  d'appeler  ou  doc- 
te, ou  sçavant,  ou  prudent,  tout  homme  qui  sçait 
seulement  dire  quatre  mots  de  latin,  et  que  tous 
les  autres  sont  ignorans,  comme  si  aucun  ne  pou- 
voit  estre  habile  homme  ne  se  rendi'e  vertueux 
sinon  par  le  moyen  d'une  ou  de  deux  langues  es- 
tran  gères. 

Fidence.  Tôt  us  korreo  t  remoque. 

Constance.  Peut  estre  qu'en  latin  vous  estes 
un  grand  docteur,  mais  en  françois  vous  n'y  en- 
tendez rien. 

Blaise.  Vous  estes  un  grand  bœuf,  vcrbi  gra- 
tia,  et  ignorant  en  quatrogue. 

Fidence.  Audaces  fortuna  juvat.  Je   veux 

respond^'e  pour  ne  sembler  estre  uu  ignorant.  Je 
rends  grâces  à  Dieu,  ma  très  honorable  dame, 
que,  si  je  n'ay  apprins  autre  cbose  de  ceste  tant 
négligée  science,  pour  estre,  comme  dit  le  Doctri- 
nal, paratum  adutramque  fortunam. 

Constance.  Bon  jour  et  bon  an. 

Blaise.  Et  quoy  !  n'eussiez-vous  peu  appren- 
dre le  mesme  au  traicté  de  consolation  ? 

Fidënce.  Je  ne  te  veux  pas  respondre. 

Constance.  Biaise,  va  t'en  à  tes  affaires,  et 
vous,  maistre,  ferez  bien  d'aller  escrire  :  Léonard 
retournera  tantost,  et  n'aurez  pas  escrit  la  moitié 
de  ce  livre  qu'il  vous  a  laissé  pour  le  coppier. 
C'est  assez  dit,  contentez-vous.  Dame  Elisabeth, 
puisque  nous  sommes  despestrés  de  ceux  icy,  al- 
lons vistement  ouyr  la  messe.  Il  me  desplaist, 
voyant  le  temps  si  beau,  que  je  n'ay  faict  de 
grand  matin  ce  que  j'avois  envie  de  faire,  et  ay 
tant  attendu  que  le  soleil  est  déjà  si  haut. 

Elisabeth.  Nous  cheminons  trop  laschement, 
estant  si  tard,  comme  vous  dictes.  Mais  c'est  tout 
un,  je  vas  prendre  ma  cappe  et  reviendi-ay  in- 
continent. 

Constance.  Outre  plusieurs  autres  bien-faits 
que  je  recognoy  avoir  reçu  de  la  bonté  de  Dieu, 
je  luy  suis  grandement  tenue  de  ce  qu'il  m'a  faict 
venir  entre  les  mains^  ceste  bonne  dame,  l'hou- 
nesteté  et  la  douce  compagnie  de  laquelle  m'a 
depuis  plusieurs  années  tousjours  esté  consolation. 
Mais  la  voicy  qui  revient.  Cheminons  un  peu, 
dame  Elisabeth,  afin  que  quand  madame  Spinette 
arrivera  nous  soyons  de  retour. 

Elisabeth.  Nous  n'avons  que  faire  de  nous 
haster,  car  la  voilà. 


2o8  Larivey. 

CONSTAiNCE.  Je  voy  Lien,  madame  Spiuelte, 
qu'estes  soigneuse  et  fort  diligente.  Vous  soyez  la 
tresbien  A'enue. 

Spinette.  Et  vous  la  Lien  trouvée.  Comme 
vous  portez-vous,  madame  Constance  '^ 

Constance.  Bien,  Dieu  mercy ,  et  me  semble, 
à  vous  voir,  qu'il  est  ainsy  de  vous. 

Spikette.  Il  eu  est  ainsi,  grâces  à  Dieu. 

Constance.  Je  suis  marrie  qu'estes  venue  à 
pied. 

Spineïte.  11  n'y  a  pas  si  loiug,  ce  ne  m'a  esté 
qu'une  promenade  ;  et  puis  je  m'en  porteray 
mieux. 

Constance.  Dame  Elisabetli,  vous  pouvez 
vous  en  retourner  en  la  maison ,  sans  vous  en- 
nuyer icy.  Et  vous  autres,  retournez  au  logis. 
J'ose  m'assurer,  madame  Spiuelte,  que  ne  vous 
esmerveillerez  pas  peu  de  ce  que  je  vous  ay  en- 
voyé prier  de  venir  demeurer  icy  avec  moy  qua- 
tre ou  cinq  jours,  et  le  serez  encores  davantage 
quand  vous  entendrez  roccasion  pourquoy  je  l'ay 
faict.  Mais,  d'autre  costé,  j'espère  qu'ayant  enfin 
considéré  la  foy  et  amitié  que  j'ay  envers  vous, 
oublierez  tout  cela.  Or,  avant  qu'entrions  plus 
outre  en  discours ,  puis  que  je  ne  m'en  suis  pas 
souvenue  plus  test,  je  veux  que  mes  servantes  et 
les  vostres  aillent  quérir  vostre  fille,  affin  que  du- 
rant ce  peu  de  jours  elle  soit  aussi  avec  nous. 

Spinette.  Je  luy  avois  commandé  aller  au 
monastèie  se  tenir  avec  ma  sœur  jusques  à  mon 
retour.  Toutesfois ,  puis  ([u'il  vous  plaid  qu'elle 
vienne  icy,  nous  la  pourrons  envoyer  (jucrir  après 
disné. 

Constance.  C'est  bieudict,  il  sera  faict  ainsi. 

Spinette.  Madame  Constance,  je  vous  re- 
mercie de  la  fiance  qu'avez  en  moy,  et  suis  en 
opinion  que  ce  ne  sera  en  vain ,  si  en  quelques 
endroits  je  vous  puis  servir;  aussi  nostre  longue 
amitié,  ayant  quasi  esté  nourries  ensemble,  le  re- 
quiert. Occasion  pourquoy,  sans  user  d'autre  cé- 
rémonie, je  vous  prie  croire  qu'en  amitié  je  vous 
suis  et  veux  estre  comme  vostre  bien  affectionnée 
sœur. 

Constance.  Je  croy  qu'avez  souvenance  que 
nos  pères  estans  jadis  si  proches  voisins  l'un  de 
l'autre  qu'il  n'y  avoit  que  la  muraille  entre  deux, 
et  que  lors  entre  nous,  petits  enfans,  estoit  une  si 
grande  privante  ,  que,  quand  nous  aurions  esté 
engendrés  d'unmesme  père,  elle  ne  pourrait  estre 
plus  grande,  et  que  j'estois  tousjours  en  vostre 
maison,  ou  vous  et  vostre  frère  estiez  en  la  mien- 
ne ,  jaçoit  que  les  moyens  de  mon  père  fussent 
très  grands  et  les  vostres  médiocres. 

Spinette.  Je  m'en  souvien  bien ,  et  ores  ré- 
duisant cela  en  ma  mémoire,  est  cause  que  les  lar- 
mes m'en  viennent  aux  yeux ,  pensant  combien 
durant  ce  temps-là  j'ay  vescu  avec  peu  de  liesse 
et  moindre  consolation,  et  ce,  pour  plusieurs  oc- 
casions. 

Constance.  Doncques,  hantans  ensemble, 
comme  est  la  coustume  des  voisins ,  estans  deve- 
nues un  peu  plus  grandettes  et  fermes  d'âge,  fut 
si  grande  l'amitié  que  portions  l'une  à  l'autre,  et 
encore  vostre  frère  Anthoine  et  moy,  que  par 
avanture  ou  n'entendit  jamais  parler  de  telles  et 
semblables  amours  que  les  nostres.  Seulement 
alors  estions  contans  de  nous  veoir,  de  parler  et 
de  nous  recréer  ensemble.  Quand  après,  selon  le 

temps,  quelque  occasion  nous  separoit,  nous  nour- 
rissions nos  cœurs  et  nos  esprits  de  très  douces 
pensées. 

Spixette.  0  combien  grandes  sont  les  forces 
d'amour  ! 

Co>STA>CE.  Finablement,  croissant  ensemble 
les  ans  avec  Tamour,  vint  jusques  à  là  que,  ne 
nous  contentaus  d'estre  bonnestement  ensemble, 
quelques  fois  le  jour,  mais  par  occultes  voyes,  en- 
viron l'espace  de  trois  ans  continuels,  une  mesme 
chambre  nous  a  recuz  tous  deux  quasi  toutes  les 
nuicts,  au  moins  deux  ou  trois  beures.  Et  qui  le 
croirait  jamais,  si  par  hazard  quelqu'un  n'a  receu 
de  Dieu  une  pareille  grâce,  qu'une  fille  de  quinze 
ans  et  un  jeune  homme  de  dix-huit  ou  vingt  , 
ayant  esté  si  longtemjis,  quasi  vescu  ensemble  et 
demeuré  en  une  mesme  chambre,  ains  sur  un 
mesmelict,toutvestuz,etque  cependant  toute  des- 
honneste  pensée  a  tousjours  esté  esloignée  d'eux  ? 
Personne,  comme  je  crov. 

SpiNETTE.  Sinon  celuy  qui,  par  un  singulier  don 
de  Dieu,  comme  vous  avez  dit,  s'est  trouvé  en  un 
pareil  faict.  Vous  me  contez,  madame  Constance, 
un  amour  vrayment  sainct  et  une  chose  malaisée 
à  croire  à  plusieurs. 

Constance.  Dieu,  qui  sçnit  tout,  dame  Spi- 
nette,  sçait  encore  si  en  cecv  je  dis  autre  chose 
que  la  vérité.  Mais  il  ne  peut  quasi  estre  que  ne 
vous  souveniez  de  quelque  chose. 

Spinette.  .Je  me  souviens  seulement  de  je  ne 
sçay  quov,  pour  ce  que,  comme  vous  sçavez, 
nous  estans  encore  fort  jeunes ,  mou  père  estant 
mort,  je  fus  par  mou  frère,  qui  catoit  un  peu  plus 
âgé  queuioy,  et  par  mon  oncle,  mariée  à  Fabian, 

qui  deceda,  il  n'y  a  pas  encore  deux  ans  passez, 
me  laissant  chargée  d'enfans  et  de  peines. 

Constance.  Ainsi  vont  les  affaires  de  ce 
monde. 

Spinette.  a  la  vérité,  j'enten  aujourd'liuy 
(retournant  à  nostre  propos)  un  des  plus  grands 
cas  dont  jamais  j'ay  ouy  parler;  mais  quand  je 
considère  quelle  a'Ous  avez  tousjours  esté ,  et 
combien  modeste  et  bien  apprins  a  esté  mon  pau- 
vre frère ,  je  m'accorde  aysement  à  croire  que 
(comme  vous  dictes)  voslre  amour  a  esté  très 
chaste  et  bon.  Mais  poursuivez  vostre  discours. 

Constance.  Les  affaires  estant  en  ces  termes, 
mon  père  délibéra  me  marier  ;  ce  qu'estant  venu 
à  mes  oreilles ,  je  pai'lav  un  soir  à  Authoine  en 
ceste  manière  :  Anthoine,  puis  que  depuis  quelque 
temps  ton  père  est  mort,  tu  es  maistre  de  toi-mcs- 
me  ;  je  cognoistray  maintenant  si  cesî  amour  que 
tu  as  tousjours  monstre  me  porter  est  tel  que  je 
l'ay  creu  ou  autre.  Toy-mesme  tu  m'as  dit,  et  j'en 
suis  très  certaine,  que  le  bruit  court  presque  par- 
tout que  mon  père  m'a  donnée  pour  femme  à 
Léonard,  son  compagnon  d'eslat:  de  quoy  on  peut 
conjecturer  qu'au  moins  ils  en  ont  tenu  quelques 
propos.  C'est  pourquoy,  avant  que  l'affaire  passe 
plus  outre,  je  seroy  bien  aise  que  toy-mcsmes  allast 
à  mon  père  me  demander  en  mariage.  S'il  advient 
qu'il  en  soit  content,  nostre  long  et  houueste  désir 
prendra  fin  ;  si  autrement,  je  penseray  à  ce  qu'au- 
rons affaire.  A  cela  me  respondit  Anthoine  :  Com- 
bien que  ce  soit  une  folie  entreprendre  cela,  qui 
ne  peut  réussir  en  façon  quelconque,  puisque  la 
fortune  (le  propre  de  laquelle  est  tousjours  s'op- 
poser aux  honnestes  désirs  des  hommes)  le  veut 

ainsi ,  ce  neantmoins  je  feray  de  très  bonne  vo- 
lonté ce  qu'il  vous  plaist  me  commander  ;  mais 
pour  ce  que  vostre  père,  comme  vieillard  et  très 
riche,  fera  ce  que  la  plus  part  des  autres  hommes 
ont  accoustumé  faire  ,  je  ne  doute  point  qu'à  moy, 
jeune  homme  peu  riche,  et  pauvre,  en  son  esgard, 
au  respect  de  luy,  il  n'en  face  refus  ,  et  d'avan- 
tage m'estimera  sot  et  de  peu  de  jugement.  Mais 
à  quoy  m'amusc-je  ainsi  à  raconter  ])ar  le  menu 
toutes  ces  choses?  11  parle  à  mon  père,  duquel  il 
eut  la  responce  qu'il  s'estoil  imaginée  ;  parquoy, 
estant  soudain  retourné  à  moy,  prenant  à  tesmoin 
celuy  qui  gouverne  toutes  choses,  il  me  fiança  de 
mon  bon  gré ,  et  me  promist  ne  vouloir  jamais 
autre  femme  que  Constance,  et  moy,  au  semblable, 
que  je  ne  voulois  autre  mary  qu'Anthoine. 

Si'iNETTE.  Helas  !  que  me  dites-vous,  madame 
Constance?  Avez-vous  deux  marys  ? 

Constance.  Escoutez,  de  grâce.  Le  jour  sui- 
vant,l'affaire  se  conclud  entre  mon  père  et  Léonard, 
et  en  fut  dressé  le  contract.  Et  mon  père,  estant 
retourné  au  logis,  me  dict  :  Constance,  je  t'ay  ma- 
riée. Faictes  en  sorte,  toy  et  ta  mère,  que  tout  soit 
bien  net  en  la  maison,  et  puis  mets-toy  en  ordre 
et  te  pare,  pour  ce  qu'à  ce  soir  nostre  Léonard  le 
viendra  veoir  et  toucher  en  main.  Quoy  entendu 
par  moy,  sans  penser  à  ce  que  je  devois  dire  ny 
jeter  une  seule  larme,  luy  rcspondy  :  Vous  avez 
mal  faict  de  me  marier  sans  premièrement  en- 
tendre quelle  estoit  ma  volonté  ;  mais  vous  en 
aurez  le  plaisir  et  l'honneur  que  vous  méritez. 

Spinette.   Quelles  choses  font  quelques  fois 
ces  hommes  !  Votre  mère,  que  disoit-elle? 
Constance.  Ma  mère  estant  malade  au  lict, 

comme  vous  sçavez,  d'une  maladie  qu'elle  a  porté 
plusieurs  années,  voire  jusques  à  la  mort,  eu  estoit 
bien  faschée,  luy  semblant  que  mon  père  avoit 
tenu  peu  de  comte  d'elle  à  la  conclusion  de  ceste 
affaire  sans  l'en  advertir  avant  la  dernière  reso- 
lution, combien  que  quelques  jours  auparavant  il 
luy  en  eust  tenu  quelque  propos.  A.  la  responce 
donc  que  je  fis  à  mon  père,  il  commença  à  crier, 
et  moy  à  luy  respondre ,  neantmoins  avec  toute 
révérence  et  doucement,  que  je  m'estois  donnée 
à  Dieu,  et  voulois  estre  religieuse.  ^lais  tout  cela 
ne  servit  de  rien,  pour  ce  que ,  s'estant  mis  eu  la  tesle 
que  l'affaire  iroit  selon  sa  volonté  ,  sortant  de- 
hors me  dit  :  Constance ,  tay-toy  et  ne  m'en  par- 
les plus  ;  il  convient  à  une  lionneste  fille  de  se 
contanîer  de  la  volonté  de  son  père ,  mesmeraent 
en  ces  choses  qui  sont  de  si  grande  importance. 
Moy,  ayant  ouy  ces  propos,  me  mis  à  penser  ce 
que  je  devoy  l'aire,  et  me  résolus  finablement  à 
chose  fort  périlleuse. 

Spinette.  Et  quelle  resolution  prinstes-vous, 
par  vostre  foy  ? 

Constance.  Je  me  résolus...  Mais  qui  est 
cestui-cy  qui  vient  droict  à  nous  avec  un  laquais 
derrière  luy  ? 

Spinette.  Il  me  semble,  et  il  est  vray,  que 
c'est  le  grand  amy  de  mon  frère  Anthoine. 

Constance.  Dieu  nous  soit  en  ayde  !  Que 
pourroit-ce  bien  estre? 


2i4  Larivey. 


SCÈNE  Ilî. 
Aurelian^  Constance^  Spinette. 

AURELIAN. 

0)  ieu  vous  donne  le  bon  jour. 

Spinette.  Et  à  vous  ce  que  désirez, 
Aurelian.  Quel  miracle  est-ce  cy  ? 
AuRELlAN.  11  me  faict  mal  que  peut- 
estrc  j'ay  interrompu  vostre  discours. 

Constance  C'est  bien  ,  je  m'esmerveille  de 
vous. 

Aurelian.  Madame  Spinette,  je  fus  hier  en 
vostre  maison  pensant  parler  à  vous;  mais  je  ne 
vous  y  trouvay  pas. 

Spinette.  Je  m'esbahy  qu'on  ne  me  le  dist 
quand  je  fus  de  retour... 

Aurelian.  Je  y  ay  encores  esté  ce  matin  de 
bonne  heure. 

Spinette.  Car  je  ne  vous  eusse  pas  laissé  pren- 
dre ceste  peine. 

Aurelian.  Et  m'ayant  esté  dict  qu'estes  ve- 
nue icy  veoir  madame  Constance  ,  et  pour  ce  que 
j'ay  à  parler  avec  vous  de  chose  d'importance, 
joint  (|ue  demain  je  doy  partir  pour  aller  à  Lyon, 
j'ay  j)rins  asscurance  de  vous  venir  trouver  icy, 
et  suis  marry  que  ce  ne  sera  sans  donner  de  l'en- 
nuy  à  madame  Constance  et  à  vous. 

Constance.  Ains  de  la  consolation.  Nous  es- 
tions icy  hors  de  la  maison  à  deviser,  attendant 
l'heure  de  disner ,  et  puis  qu'estes  venu  tout  à  temps 
nous  disuerons  de  compagnie,  et,  le  repas  prins. 

vous  parlerez  à  madame  Spinette  à  vostre  com- 
modité. 

AuRELlAN.  Je  feray  ce  qu'il  vous  plaira. 

Constance.  Entrons  en  la  maison  !  Venez, 
madame  Spinette. 

Â.UREL1AN.  Passez,  de  grâce. 

Spinette.  Pour  vous  obeyr,  Aurclian. 


ACTE  II. 

SCÈNE  I. 

Barbe j  servante;  Elisabeth,  Spinette, 
Aurclian ,  sans  parler. 

Barbe. 

insi  tout  se  portera  bien  ;  le  maistre  se 
va  pi'omener  et  icy  on  nettoyé  par  tout 
et  se  donne-on  du  bon  temps.  Je  sçay 
que  ce  matin  l'amy  a  disné  à  son  ayse 
avec  une  compagnie  du  jour  de  la  feste ,  estans 
entretenus  d'une  jeune  fille  qui  n'a  pas  vingt-cinq 
ans,  belle  et  fresclie  comme  une  rose,  et  ciicores 
d'une  autre  qui  n'est  à  la  vérité  sinon  belle  et 
gratieuse.  0  qu'il  faisoit  beau  veoir  madame  Spi- 
nette avec  un  accoustrement  brun  !  Je  suis  bien 
ayse  qu'elle  se  resjouyt;  mais,  helas!  ceste  autre, 
qui  est  madame  Elisabeth,  laquelle  ne  crache  que 
des  sentences,  comme  si  elleestoit  quelque  docto- 
resse ,  est  devant  la  porte  :  elle  aura  entendu  ce 
que  j'ay  dict. 

Elisabeth.  Tuferois  mieux  d'aller  où  ta  maïs- 
tresse  l'envoyé,  causeuse  et  babillarde  que  tu  es  ! 

Enfin,  tu  seras  tousjours  Barbe  ou  bavarde  ;  mais 
si  c'estoit  à  moy  à  faire... 

Barbe.  Que  vous  ay-je  dict?  Je  feray  beau- 
coup mieux  ,  sans  respondre,  d'aller  où  ma  mais- 
tresse  m'envoye... 

Elisabeth.  Il  y  a  desjà  long-temps  que  tu 
m'as  faict  sortir  de  la  maison. 

Barbe.  Car,  si  jerecommençoy,  ce  seroit  pour 
une  heure. 

Elisabeth.  Entre  plusieurs  choses  qui  s'es- 
prouvent  contraires  à  la  vie  paisible  de  ce  monde, 
ne  sont  ny  les  dernières  ny  les  moindres  celles 
que  on  a  à  l'occasion  de  ceux  qui  nous  servent. 
Outi'e  ce  qu'estant  continuellement  desrobez  et 
pillez,  ceux-là  nous  veulent  encor  tenir  le  pied 
sur  la  gorge  et  estre  juges  de  toutes  nos  actions. 
Combien  se  trouve-il  de  serviteurs ,  combien  de 
servantes  qui,  pour  un  petit  desdain  ou  autre  lé- 
gère cause,  ont  occasionné  la  mort  ou  éternelle  in- 
famie de  leurs  maislres  !  Ny  les  bienfaicts,  ny  les 
courtoisies  ,  ny  quelqu'autre  amitié  et  humanité, 
ne  peuvent  le  plus  souvent  rendre  ccste  perverse 
condition  d'hommes  ny  humaine  ,  ny  raisonna- 
ble, ny  fidelle.  0  combien  est  véritable  que  les 
maistres  sont  plus  serviteurs  que  ne  sont  pas  leurs 
varlets  !  C'est  pourquoy,  ainsi  que  j'ay  autrefois 
ouy  dire,  un  pauvre  cardinal,  venant  à  mourir, 
dist  ces  mots  :  «  Je  meurs  volontiers  ,  dont  je  re- 
mercie Dieu  ,  pour  ce  que  par  ma  mort  je  suis 
délivré  des  mains  des  serviteurs.  Je  ne  nye  pas 

{)Ourtant  qu'il  ne  s'en  trouve  de  bons  et  de  fidèl- 
es, mais  ils  sont  si  rares  et  clair  semez,  que  pour 
un  tel  on  en  trouve  mille  desloyaux ,  larrons, 
mesdisans ,  menteurs, et,  en  somme,  très  meschans, 

Toutes  fois ,  puis  qu'on  ne  s'en  peut  passer,  l'u- 
sance  de  ce  monde  le  voulant  ainsi,  il  faut  s'ac- 
corder porter  patiemment  ceste  incommodité  et 
calam.ité  avec  les  autres  malheurs  qui  accompa- 
gnent la  vie.  «  Or  sus  ,  regardez  qu'on  mesdit  de 
madame  Constance,  qui  est  un  exemple  de  pudi- 
cité  et  de  tout  autre  bonté  !  Ho  !  je  ne  m'en  ad- 
visois  pas.  Voicy  dame  Spinette  et  Aurelian. 
Gardez-vous,  madame  Spinette ,  que  cest  air  ne 
vous  face  mal. 

Spinette.  Que  dites-vous?  Dieu  vous  le  par- 
donne !  il  y  a  six  mois  que  l'on  n'a  veu  un  plus 
beau  jour  que  cestui-cy  ,  occasion  pourquoy  Au- 
relian et  moy  sommes  sortiz  dehors  pour  deviser 
et  jouyr  de  ce  beau  et  bon  air. 

Elisabeth.  Que  ce  soit  pour  vostre  commo- 
dité. Cependant,  je  m'en  vas  trouver  madame 
Constance. 

Spinette,  Vous  ferez  bien,  car  elle  est  de- 
meurée seule  en  la  maison. 


SCÈNE  II. 
Aurelian^  Spinette. 

Aurelian. 

•  e  suis  librement  sorty  en  la  riie  pour 
)  discourir  avec  vous  ,  affin  de  librement 
•vous  desclarer  ce  qui  m'a  meu  vous  dire 
_  _  'je  ne  sçay  quoy  de  madame  Constance 
et  de  son  mary ,  pour  autant  que  je  seray  bien 
ayse  qu'autre  que  vous  n'en  sçache  rien. 

Spinette.  Vous  avez  bien  faict. 

AURELIAN.  11  y  a  environ  dix  ans,  peu  plus 
ou  peu  moins,  je  ne  m'en  puis  souvenir,  qu'An- 
thoine  vostre  frère  partit  de  ïroyes,  non  à  autre 
occasion ,  sinon  parce  que  madame  Constance  , 
laquelle  il  aymoit  sur  toutes  clioses,  fut  donnée 
par  son  père  en  mariage  à  Léonard.  II  me  fit  par 
contract,  que  je  porte,  une  libre  et  franche  donna- 
tion  entre  vifs  de  tous  les  biens  et  facultez  qui 
luy  estoient  escheuz  par  la  succession  de  son  père. 

Spinette.  Je  sçay  bien  tout  cela. 

AuRELiAN.  Moy,  d'autre  part,  je  luy  promis, 
seulement  de  parolle  et  selon  sa  volonté,  d'estre 
gardien  d'iceux,  et  non  propriétaire,  pour  les  luy 
rendre  à  sou  retour.  Après,  quand  il  voulut  par- 
tir, je  luy  mis  es  mains  mille  escus,me  disant  lors  : 
Sy  entre  cy  et  dix  ans  je  ne  suis  de  retour,  croyez 
asseurement  que  je  ne  suis  plus  en  vie,  vous  priant 
disposer  du  tout  à  vostre  volonté.  Au  surplus, 
ayez  souvenance  de  ma  sœur,  au  cas  que  durant  ce 
temps  elle  aye  quelque  nécessité. 

Spinette.  De  quelle  valeur  pensez-v^ous  es- 
Ire  ses  biens? 

AuRELlAN.  Ils  ne  valloicnt  lors  guères  moins 
que  cinq  mille  escus  ,  mais  ils  vallent  maintenant 
d'avantage,  à  cause  du  rehaut  des  monnoyes,  et 
que  les  héritages  sont  de  meilleur  revenu. 

Spixette.  Se  peut-il  faire  qu'à  l'occasion  de 
cestc-là  seulement,  il  luy  ayt  prins  volonté  de 
quitter  et  abandonner  entièrement  le  pays,  les  pa- 
rcns  et  les  amis? 

AURELIAN.  On  dictcncorcs  beaucoup  d'autres 
choses,  lesquelles  il  n'est  maintenant  besoin  de 
raconter.  Mais  combien  (jnc  la  seule  amitié  en  ayt 

esté  cause,  je  ne  m'en  esmerveille  pas  beaucoup, 
et  s'en  esbahisscnt  seulement  ceux  qui  n'ont  es- 
prouvé  quelles  sont  les  forces  d'amour,  ou  ceux 
qui  ont  faute  de  jugement  et  sont  peu  expérimen- 
tez es  affaires  du  monde, 

Spinette.  Soit  comme  on  voudra.  Je  sçay 
bien  que  jamais  il  n'a  esté  tenu  pour  homme  de 
peu  d'entendement.  Mais  poursuivez. 

AuRELiAN.  Il  s'en  alla  doucques  à  ceste  occa- 
sion ,  et  ay  ouy  dire  qu'il  tint  le  chemin  de 
Bourgongne  ;  et  n'ay  jamais  ouy  nouvelle  de  luy, 
sinon  une  seule  fois. 

Spinette.  Vous  en  avez  donc  receu  des  nou- 
velles? 

AuRELiAN.  Ouy,  Madame  :  lorsque  le  roy  fai- 
soit  la  guerre  pour  le  recouvrement  de  la  princi- 
pauté de  Luxembourg,  il  y  a  quelque  temps, 
Leonai'd,  mary  de  madame  Constance,  fut  prins 
en  une  escarmouche  et  blessé  à  mort  par  quelques 
Espagnols  ;  mais,  comme  voulut  sa  bonne  fortune, 
ceste prinse  estant  venue  aux  oicilies  d'Anthoine, 
qui  estoit  bien  aymé  du  chef  qui  commandoit  en 
l'armée,  payant  de  ses  propres  deniers  la  rançon, 
lei'emit  en  liberté  ;  puis,  l'ayant  faict  conduire  en 
un  bon  logis,  le  fit  à  ses  propres  fraiz  et  despens 
penser  et  medicamenter,  en  sorte  qu'incontinent 
après,  jaçoit  que  les  playes  fussent  périlleuses  et  de 
danger,  il  fut  guery  et  sauvé. 

Spinette.  Je  n'ay  jamais  ouy  parler  de 
cela. 

Aurelian.  C'est  un  grand  cas,  puisqu'àTroyes 
on  sçait  toutes  nouvelles,  tant  par  la  voyc  des 
chassemarée  qu'autrement,  que  vous  n'en  avez  rien 
sceu.  Tant  y  a  qu'Authoine,  luy  ayant  faict  ren- 

dre  tout  ce  qui  luy  avoit  été  prins,  jusques  à  une 
esguillette,  le  r'envoya  à  Troyes. 

Spinette.  Qu'alloit  cliercher  Léonard  parmi 
les  soldats  ? 

AuRELiAN.  Encoresqu'on  n'en  sçache  rien,  àla 
vérité,  aucuns  pensent  qu'il  cherchoit  Ânthoine. 

Spinette.  Etpourquoy  chercboit-il  Anthoine? 

AuRELiAN.  Plusieurs  ont  opinion  qu'il  le  cher- 
choit pour  le  tuer,  s'asseurant  qu'il  croyoit  iceluy 
ne  pouvoir  estre  ny  seurement,  ny  avec  honneur, 
légitime  mary  de  madame  Constance  du  vivant 
d'Anthoine  ;  mais  autres  sont  d'opinion  contraire, 
et  tiennent  pour  tout  certain  qu'il  le  cherchoit  à 
autre  intention.  Toutesfois,  comme  j'ay  dict,  on 
n'en  sçait  rien  à  la  vérité,  pour  estre  Léonard, 
comme  devez  sçavoir,  homme  qui  parle  peu,  et 
qui  en  toutes  ses  affaires  est  bien  entendu.  Mais 
soit  comme  on  voudra.  Anthoine  ne  parla  pas 
beaucoup  à  luy,  croyant  peut  estre  que  trop  par- 
ler nuit. 

Spinette.  Comme  avez-vous  donc  eu  nouvel- 
les de  luy? 

AuRELiAN.  Quelque  temps  après,  ilm'escrivit 
une  lettre,  laquelle  j'ay  apportée  sur  raoy  ;  et,  affiu 
que  sçachiez  le  tout,  je  vous  la  veux  lire. 

Spinette.  Je  ne  vous  en  veux  donner  la  pei- 
ne ;  dites-moy  seulement  la  substance  du  contenu 
en  icelle,  puis  ce  m'est  assez. 

AuRELiAN.  Il  m'advcrtit  qu'il  se  porte  bien, 
et  est  en  resolution  de  jamais  ne  revenir  veoir 
ce  pays,  et  que  partant  je  dispose  de  ses  affaires 
selon  son  intention. 

Spinette.  Fait-il  mention  des  affaires  de  Léo- 
nard ? 

ÂURELIAN.  Nou,  Madame;  il  se  plaint  seule- 
ment d'esire  poursuivy  de  celuy  qui  le  devroit 
aymer. 

Spinette.  D'où  escrit-il? 

AuRELLAN.  De  Besançon. 

Spinette.  N'avez-vous  apprins  autres  choses 
de  luy  en  tant  d'années? 

Alp.elian.  INenny  par  ses  lettres.  Ce  nonob- 
stant, avant  que  prendre  aucune  resolution,  j'ay 
voulu  laisser  escouler  quelques  ans.  Or,  mainte- 
nant que  certaines  miennes  affaires  me  contrai- 
gnent aller  en  Bourgogne,  soit  que  les  dix  ans 
soient  accomplis  ou  non,  je  suis  venu  pour  vous 
dire  que  n'ayant,  par  la  grâce  de  Dieu,  besoin  de 
m'ayder  de  ce  que,  selon  la  charité  et  justice,  on 
doit  à  autruy,  je  suis  résolu  de  distribuer  et  faire 
part  à  vos  enfans,  comme  les  plus  proches  parens 
d'Anthoine,  de  ce  qu'il  m'a  mis  entre  les  mains. 
C'est  pourquoy,  avant  mon  partement,  jelaisscray 
en  la  bancque  de  Lyon,  pour  vostre  fils  aine, 
cinq  cens  escus,  affin  que,  quand  il  sera  parvenu 
en  âge,  il  s'en  ayde  selon  vostre  bonne  volonté  ; 
et  encores  autres  cinq  cens  en  la  mesme  banc- 
que pour  vostre  grande  fille,  affin  de  luy  estre 
délivrez  lors  que  la  voudrez  marier.  Ce  que  j'en 
fais  est  pour  ce  que  si,  en  mon  voyage,  il  plaisoit 
à  Dieu  faire  sa  volonté  de  moy,  je  veux  estre  ac- 
quitté de  mon  devoir,  et  si  je  retourne,  comme 
j'espère  que  ce  sera  bientost,  moyennant  la  grâce 
de  Dieu,  j'adviserai  à  quelques  autres  choses  au 
profit  des  neveux  d'Anthoine,  le  départ  duquel 
a  esté  cause  qu'oncques  depuis  jen'ay  esté  joyeux; 
et  si  j'eusse  pensé  qu'il  eust  voulu  faire  ce  qu'il  a 
faict,il  ne  s'en  fust  jamais  allé  sans  moy;  mais  je 

pensoy  qu'il  devoit  faire  comme  plusieurs  autres 
jeunes  hommes  ont  accoustumé  faire  en  cas  pareil, 
et  que,  ayant  passé  un  an  ou  deux  en  ceste  fréné- 
sie, il  s'en  devoit  revenir  et  penser  à  autre  chose. 
Mais  j'ay  cogneu  en  effet  qu'il  a  un  grand  cou- 
rage, et  qu'il  est  débonnaire  et  paisible  en  toutes 
ses  actions. 

Spinette.  Aurelian,  je n'ay jamais faict  comme 
font  la  pluspart  des  femmes.  Je  sçay  bien  les  don- 
nations  faictes  par  mon  frère,  qui  a  plus  tenu  de 
conte  d'autruy  que  de  moy  ;  neantmoins,  pour 
tout  cela,  je  n'en  ay  jamais  ouvert  la  bouche. 
Quelque  temps  après  son  départ,  Fabian,  mon 
mary,  est  mort,  qui  m'a  laissé  deux  enfants  mas- 
les  et  deux  femelles  avec  peu  de  moyens,  et  pour 
tout  cela  je  n'ay  pourtant  désespéré  de  la  grâce  de 
Dieu,  et  telle  croyance  ou  espérance  n'a  esté  vaine 
ou  trompeuse,  puis  que,  parsa  grâce,  vostre bonté 
et  amiable  affection  me  faict  aujourd'huy  jouyr 
d'un  si  grand  bienfaict,  duquel  je  ne  me  soulleray 
jamais  de  remercier  et  l'un  et  l'autre.  Mais,  sans 
vous  tenir  plus  en  suspens,  avez-vous  à  la  vérité 
receu  quelques  nouvelles  de  la  mort  d'Anthoine? 

Aurelia:v.  Pour  vous  parler  franchement,  un 
Bourguignon  qui  est  en  ceste  ville,  lequel  au  Conté 
luy  fust  bien  grand  amy  et  plus  que  frère,  m'a 
affirmé  par  lettres  et  depuis  dit  de  bouclie  à  plu- 
sieurs qu'il  a  receu  certains  advis  qu'Antoine  est 
mort  en  Allemagne. 

Si>l>'ETTK.  Je  dis  ainsi  pour  ce  que  ce  matin 
j'en  ay  longuement  devisé  avec  madame  (iOns- 
tancc,  laquelle  m'a  envoyé  quérir  tout  exprès,  et 
entre  autres  choses  m'a  dict  qu'il  y  a  environ  un 
mois    que  Léonard,  son  mary,  cstoit  parti   de 

Troyes  pour  aller  en  Allemagne  trouver  An- 
thoine,  affin  de  le  ramener  à  Troyes.  Je  vous  di- 
ray  d'avantage ,  qu'à  ce  soir  elle  attend  et  Tun  et 
l'autre .  Vous  en  laictes  l'esbaby  ? 

AuRELiAN.  Je  ne  sçay  et  ne  puis  ,  sinon  ser- 
rant les  espaulles,  croire  que  Léonard  soit,  com- 
me l'on  dict,  arrivé,  et  qu'Anthoine  soit  vivant, 
veu  que  Léonard  le  cherche  (ainsi  que  j'ay  ouy 
dire)  plus  pour  le  faire  mourir  que  pour  le  ra- 
mener par  deçà.  Dites-raoypar  vostre  Iby,  madame 
Spinette,  comment  dame  Constance  peut  en  un 
mesme  temps  avoir  deux  marys,  posé  qu'il  fust 
vray  que  Léonard  fust  allé  trouver  Anthoinc  ? 
C'est  ce  qui  a  donné  à  plusieurs  occasion    d'en 

Earler.  Je  sçay  bien  que  madame  Constance  est 
elle  et  bonne  autant  que  l'or  affiué  ;  mais... 
Spinette.  Je  croy  qu'elle  est  telle  que  vous 
dictes,  mais  (Aurelian)  le  monde  a  esté,  est  et 
sera  tousjours  pareil.  Si  quelqu'un  est  bon,  il 
trouvera  qui  mesdira  de  luy  ;  et  qui  est  bon,  c'est 
assez  qu'il  est  bon.  Le  monde  en  croit  ce  que  bon 
luy  semble. 

Aurelian.  Cela  ne  peut  estre,  madame  Spi- 
nette, et  répugne  trop  à  la  vérité,  car  il  faut  en- 
cores  tant  faire  que  le  monde  le  croye. 

Spinette.  Que  voulez-vous  faire?  Elle  est  de 
celles,  comme  plusieurs  autres,  qui  se  contantent 
de  bien  faire ,  et  congnoistrez  que  le  bon  est  tous- 
jours  congneu  des  hommes  de  bien,  mais  non  des 
malins  et  meschans.  A  grand  peine  les  person- 
nes honnestes  et  bien  apprinses  ont  mauvaise  opi- 
nion d'autruy  à  la  seule  veue;  mais  si  par  mal'- 
heur  quelque  vicieux,  ayant  commis  une  faute 
notable,  se  présente  à  eux,  ils  les  excusent  dou- 

cernent;  mais  le  menu  peuple  et  gens  de  petite 
estoffe  sont  ceux  qui  ne  croyent  seulement  la 
faute  qu'ils  voyent  ou  qu'ils  entendent,  ains  bien 
souvent,  je  ne  dy  pas  par  quelque  vraysemblance, 
ils  sont  induits  à  cioire,  voire  de  propos  délibéré 
feignent,  ou,  comme  l'on  dit,  composent  au  détri- 
ment et  deshonneur  de  leur  prochain;  et  de  telles 
gens  se  faut  bien  garder,  et  non  des  hommes  de 
bien.  Mais,  retournant  à  madame  Constance,  vos- 
tre  venue  a  esté  cause  que  d'elle  je  n'ay  encores 
entendu  le  tout.  Toutesfois  je  sçay  bien  que  se 
confiant,  comme  elle  dit,  en  sa  conscience  et  bon- 
ne intention,  elle  ne  se  soucie  pas  beaucoup  de  ce 
que  dit  le  peuple. 

AuRELlAN.  Il  s'en  faut  soucier,  et  qui  a  l'hon- 
neur en  recommandation  tient  plus  de  conte  d'es- 
tre  tenu  pour  bon,  sans  l'estre  pourtant  du  tout, 
que  d'estre  bon  et  réputé  pour  meschant.  Je  vas 
chercher  plus  avant.  Je  sçay  quasi  à  un  jour 
près  ce  qui  s'est  passé  entre  Anthoinc  et  elle  ,  et 
je  vous  le  dirai  ;  je  sçay  qu'il  y  a  aujourd'huy  dix 
ans,  ou  peu  s'en  faut,  qu'elle  est  la  femme  de  Léo- 
nard. 

Spinette.  Entre  vous  hommes,  croyez  bien 
souvent  ce  qui  n'est  pas,  mesmement  les  affaires 
des  femmes,  et  le  plus  souvent  le  monde  se  trom- 
pe en  ses  jugemens. 

AuRELlAN.  Yoyons-le  un  petit. 

Si'iNETTE.  Ouy,  le  temps  est  dict  estre  père 
de  la  vérité  ;  mais  quand  pensez-vous  retourner  à 
Troyes  ? 

AURELIAN.  Ce  soir,  ou  demain  de  grand  ma- 
tin. J'envoyeray  mon  laquais  devant  quérir  mon 
cheval  et  dire  qu'on  m'attende  à  la  Trinité,  pour 

ce  que,  passant  par  là,  je  désire  veoir  un  mien 
amy  qui  est  demeuré  malade  aux  fauxbourgs  ; 
puis  je  m'en  retourneray  à  la  ville. 

Spinette.  De  grâce,  sans  vous  incommoder, 
je  vous  prie,  à  vostre  retour,  passer  par  icy,  pour  ce 
que  je  vous  poiirray  dire  quelque  chose,  madame 
Constance  ayant  ce  jourd'huy  achevé  à  me 
dire  ce  qu'elle  avoit  ce  matin  commencé  à  me 
conter. 

AuRELlAN.  Je  le  veux  bien,  et  feray  semblant 
que  j'ay  oublié  quelque  chose  à  vous  dire  quand 
j'ay  prins  congé  de  vous. 

Spinette.  Comme  il  vous  plaira. 

AuRELlAN.  Or  sus,  à  Dieu,  jusqucs  au  reveoir, 
madame  Spinette;  je  vous  prie  présenter  mes  re- 
commandations à  madame  Constance,  à  laquelle 
je  ne  diray  autre  chose,,  ayant  desjà  prins  congé 
d'elle  il  n'y  a  pas  longtemps. 

Spinette.  Aussi  feray-je.  Ho  !  ceste  jeune 
dame  est  la  plus  honorable  et  sage  femme  qui 
soit  aujourd'huy  au  monde  :  elle  sçayt  mieux 
dissimuler  qu'autre  qui  ayt  jamais  esté;  mais  entre 
cy  et  peu  de  temps,  on  descouvrira  la  vérité  de 
ces  deux  affaires.  Maintenant,  pour  ce  que  les  jam- 
bes me  font  mal  pour  avoir  trop  longtemps  esté 
debout,  je  ne  feray  que  bien  de  m'aîler  un  peu 
reposer.  Mais  voicy  dame  Constance  et  dame  Eli- 
sabeth; il  ne  me  seroit  pas  bienséant  de  m'en 
aller.  Elles  discourent  entre  elles  de  je  ne  sçay 
quoy. 


226 


Larivey. 


SCÈNE  III. 
Constance^  Elisabeth^  Spinelte. 

Constance. 

r,  maintenant  qu'avez  le  tout  entendu, 
loutre  ce  qui  vous  en  a  esté  dict  du  com- 
'mencement,  vous  n'avez  plus  d'occasion 
vous  en  esmerveiller,  joinct  ce  que  vous- 
mesme  avez  veu  et  cogneu  vous  pouvoir  retirer 
de  toutes  ces  merveilles.  Tant  y  a  que  la  chose  est 
telle  comme  vous  l'avez  ouy,  et  de  ce  peu  que  je 
dy  lorsque  vous  me  conseillastes  envoyer  quérir 
madame  Spinette,  vous  pouve?  bien  imaginer  le 
reste.  Mais  où  peut-elle  estre  allée? 

Elisabeth.  La  voilà  sur  la  porte  du  verger, 
qui  s'amuse  à  regarder  je  ne  sçay  quoy. 

Constance.  Elle  faict  quelque  discours  en 
soy-mesme  sur  ce  qu'Aurelian  luy  a  raconté. 

Elisabeth.  Elle  nous  a  ouy  et  vient  par  deçà. 

Constance,  J'ay  esté  quelques  jours  en  mes 
gayes  pensées,  etaujourd'huy  que  je  devrois  estre 
plus  joyeuse  que  jamais,  je  me  suis  mis  quelque 
brouillerie  en  la  teste  qui  me  rend  toute  mé- 
lancolique. Madame  Spinette,  vous  devez  estre 
lasse  ? 

Spinette.  Non,  Madame,  non,  ce  n'est  rien. 

Elisabeth.  Madame  Constance,  on  n'est  pas 
tousjours  d'une  mesnic  volonté. 

Constance.  Je  suis  peu  souvent  ainsi  qu'il 
ne  m'arrivc  quelque  je  ne  sçay  quoy  de  mauvais. 

Et  vous,  quelles  bonnes  nouvelles  vous  a  appor- 
tées Auielian? 

Spinette.  Bonnes,  en  vérité,  par  la  grâce  de 
Dieu. 

Constance.  0  Seigneur!  dounez-moy  pa- 
tience :  voicy  venir  ce  fascheux  Espagnol  qui  ne 
me  laissera  en  repos. 

Spinette.  Madame,  c'est  vostre  grand  mi- 
gnon. 

Constance.  Ouy,  Madame,  ainsy  qu'il  vous 
semble.  Quand  je  suis  à  Troyes,  il  est  tousjours 
après  moy  ;  si  je  suis  au  village,  je  ne  puis  seule- 
ment faire  un  pas  hors  de  la  maison  que  cest  im- 
portun ne  se  présente  à  mes  yeux. 

Spinette.  Laissez-l'allcr  où  il  voudra,  et  moc- 
quez-vous  de  sa  folie,  pourvu  qu'il  ne  procède 
plus  outre  ou  de  faict  ou  de  paroUes. 

Constance.  A  la  vérité,  il  ne  m'a  jamais  faict 
ou  dit  chose  qui  m'ayt  despieu  ;  mais  il  me  fasche 
de  le  veoir  tousjours  après  moy,  pour  le  respect 
des  regardans. 

Spinette.  Nous  serions  trop  simples  si  tenions 
conte  des  badineries  de  certains  nyais,  qui ,  com- 
me sots  qu'ils  sont,  employent  toute  la  journée 
après  ceste-cy  et  après  ceste-là;  et  puis  ils  eu  ont 
fait  autant  que... 

Constance.  La  tierce  partie  de  ces  faineans 
va,  ou  avec  une  arbaleste  ou  harquebuse  sur  l'es- 
paule,  un  laquais  derrière,  tantost  à  pied,  tantost 
à  cheval,  se  ]nomener  en  ces  quartiers.  D'un  cos- 
té,  je  m'en  ry,  et,  de  l'autre,  j'en  suis  marrie  pour 
les  respects  de  la  compagnie. 

Spinette.  Et  que  peut-on  faire  autrement? 
Nous  ne  sommes  propres  à  reformer  le  monde,  et 

moins  encores  bien  séant  à  nous  de  mettre  l'espée 
en  la  main  de  nos  hommes  à  cause  de  ces  outre- 
cuidez. 

Elisabeth.  D'avantage,  ce  seroit  beaucoup 
trop  de  vouloir  empescher  les  jeunes  hommes  de 
regarder  celles  qu'ils  ayment,  pourveu  que  cela 
ne  tende  à  autre  chose. 

Spinette.  Ceux  qui  font  de  ceste  façon  n'ay- 
ment  point,  car,  s'ils  aymoieut  et  se  monsti oient 
tels  que  doivent  estre  tous  honnestes  hommes  et 
fidelles  amans,  ils  sei'oieiit  plus  sages  et  mieux 
apprins  qu'ils  ne  sont;  et  partant,  le  plus  beau  est 
de  pratiquer  accortement  avec  telles  gens,  ne  leur 
monstrer  bon  visage,  et  eucorcsde  n'user  d'aucuns 
propos  insolens  ,  ny  faire  paroistre  d'aucuns 
gestes  et  actions  peu  honnestes  :  car  cela  sentiroit 
trop  sa  rusticité. 

Constance.  Tant  y  a  que  mon  homme  s'en 
est  retourné ,  dont  je  m'esmerveille  ,  et  a  l'heure 
mesme  (dame  Elisabeth)  que  j'avois  envie  que  luy 
dissiez  deux  ou  trois  mots. 

Elisabeth,  il  retournera  plustost  qu'on  ne 
pense,  n'en  doutez  point  :  il  n'a  pas  oublié  sa  cous- 
tume. 

Constance.  Je  veux  quelque  jour  me  despes- 
trer  de  luy.  Que  vous  en  semble? 

Elisabeth.  Laissez  faire  àmoy  ,  car  je  ne  suis 
femme  sujette  à  la  pœur. 

Constance.  Je  veux  bailler  ceste  commission 
au  raaistre,  qui  soit  de  la  maison  ;  mais,  pour  ce 
qu'il  entrera  incontinent  en  ses  pédanteries  et  sur 
ses  argumens ,  il  est  à  craindre  que  l'Espagnol  ne 
croyc  que  nous  l'ayons  envoyé  pour  se  mocquer 
de  luy,  et  que  paravanture,  à  ceste  occasion,  il  ne 

rehausse  sa  moustache  par  quelque  coup  depohig. 
C'est  pourquoy  il  sera  meilleur  faire  venir  Biaise, 
pour  luy  dire  qu'il  vous  appelle  lorsque  le  maistre 
passera. 

Elisabeth.  Vous  dictes  wav  ^  c'est  là  le  vray 
moyen . 

Constance.  Entrons  en  la  maison...  Où  vas- 
tu,  Biaise?  Quitte  le  maistre,  et  t'en  vien  avec 
nous. 


SCÈNE  IIII. 
Fidence  ,  Biaise  ,  l'Espagnol. 

Fidence. 

nia  intus  sum  omnium  reriim  satiir, 
[prodi  ambulare  hue  libitum  est.  Cela 
ayde  beaucoup  à  ma  complexion,  me 
promener  environ  une  heure  après  le 
repas,  et  mesmement,  lorsque  j'ay  trop  mangé,  me 
promener  un  peu  par  ces  plaisantes  collines,  à  l'om- 
bre de  ces  vertes  ramées.  Mais  pourquoy  sitost 
s'est  retiré  de  mes  yeux  le  soleil  qui  donne  jour  à 
ma  vie  ,  ma  gentille  dame  Elisabeth?  Quel  remède 
y  a-il?  Om.nia  vincit  amor  et  nos  cedamus  amori. 
Il  me  semble  y  avoir  plus  de  mil  ans  que  je  n'ay 
repeu  mon  cœur  ny  mes  yeux  affamez  de  l'am- 
broisie et  très  doux  nectar  que  distillent  en  moy 
les  plus  divins  flambeaux  de  ma  très  belle  déesse, 
lesquels  ont  force  et  puissance  d'ariester  le  soleil, 
de  faire  mouvoir  les  montaignes ,  débrider  le  cours 
des  rivières,  et  de  changer  (comme  faisoit  Méduse) 
les  hommes  en  pierres  dures.  Mais  quel  plus  grand 

miracle  peuvent  faire  deux  yeux  que  celuy  qu'ont 
exercé  en  moy  ceux  de  ma  bien-aymée ,  iceux 
ayant,  par  leur  grande  vertu,  pénétré  mes  entrailles 
et  plus  intimes  parties  de  mon  cœur  diamantin , 
et  si  fort  allume  en  mon  froid  estomac,  plus  dur 
que  marbre,  un  feu  si  violent,  qu'il  me  brusle  en- 
tièrement sans  que  j'y  puisse  trouver  secours  ?  Au 
moins,  qu'elle  ouyst  ces  miens  tant  doux  propos, 
parce  que  par  là  elle  cognoistroit  que  l'esprit  de 
Ronsard  et  de  du  Bellay,  par  la  grâce  de  ses  es- 
tincellans  yeux ,  font  en  mon  estomac  une  fontaine 
de  très  éloquente  éloquence.  C'est  pourquoy  elle 
sera  par  moy  quasi  une  nouvelle  Cassandre,  et  une 
autre  Olive^  par  mon  stil  très  célèbre.  Mais  heu  ! 
Blasi  !  sti  st!  Il  me  souvient  que  la  maistresse  le 
rappelle  pour  aller  en  la  maison.  Scdeccuin  ipsum. 

Blaisk.  Mon  doux  maistre ,  vous  estes  plus 
heureux  et  plus  fortuné  amant  qui  soit  in  totum 
orhem  terrarum ,  depuis  Cronceaux  jusques  à 
Troyes.  Oseriez-vous  penser  combien  dame  Elisa- 
beth, estant  à  la  fenestre  et  ayant  ouy  la  douceur 
de  vos  sucrées  parolles  ,  a  soupiré  de  joye?  Eu 
effet,  je  cognois  que  c'est  pour  les  grandes  vertus 
dont  estes  doué. 

FiDE.NCE.  La  maistresse  a-elle  encores  entendu 
mes  discours? 

Blaise.  Ouy,  Monsieur,  avec  un  plaisir  indi- 
cible. 

FiDENCE.  Qu'a-elle  dict? 

Blaise.  Rien  autre  chose,  sinon  qu'en  se 
soubsriant  elle  a  dict  que  l'oysivcté  et  le  trop  bon 
traictement  estoient  cause  que  le  maistre  faisoit 
toutes  ces  folies. 

Fidence.  Yerum  est.  Otia  si  iollas ,  penere 

cupidinis  arcus.  Et  quœ  sequuntur.  Lequel  grand 
vers  a  esté  par  le  Morgant  traduit  koc  modo,  en 
ceste  façon  : 

//  est  nay  de  l'oysweté 
Et  d'humaine  lasriveté. . 

Blaise.  Je  veux  sçavoir  à  quoy  tend  son  des- 
sein, et  veoir,  puisque  la  maislresse  le  veut  bien  , 
si  par  une  petite  tromperie  je  luy  puis  tirer  les 
grillons  de  la  teste. 

FiDENCE.  Quel  discours  fais-tu  en  toy-mesme  ? 

Blaise.  Je  disois  qu'ayant  à  demeurer  icy 
quelque  peu  avecque  vous  pour  le  service  de  la 
maistresse  ,  j  ayme  bien  vostre  compaignic.  Mais, 
dites-mo}'^,  que  vouliez-vous  dire  quand  à  table 
me  faisiez  signe  de  l'œil,  me  guignant  de  travers, 
comme  avez  accoustumé  faire  ? 

Fidence.  Je  te  vouloy  faire  signe  que  hac 
mane^  ante  ortum.  solis,  luna  crescente  ,  j'av  faict 
cela. 

Blaise.  Et  que  diable  est-ce  à  dire  :  J'ay  fait 
cela?  Je  ne  vous  enten  pas. 

Fidence.  Juxta  formam  clavicidœ. 

Blaise.  Ha!  ha!  ouy,  ouy  !  incantum. 

Fidence.  On  ne  dict  pas  ainsi, 

Blaise.  Tant  y  a,  vous  m'entendez  bien  :  l'en- 
chantement. 

Fidence.  Et  pro  constanti  habeo  qu'avant 
qu'il  soit  une  heure  on  en  verra  les  effets ,  et 
mesme  je  me  suis  desjà  apperceu  qu'elle  devient 
folle  de  moy. 

Blaise.  Cy  devant  je  me  suis  apperceu  qu'i- 
celle,  voulant  entrer  en  la  maison,  se  retournoit 
en  arrière  pour  vous  regarder,  jettant  un  si  chaud 
soupir  qu'il  m'a  quasi  bruslé  le  visage. 

FlDRNCE.  Quia  ex  imo  peclore. 

Blaise.  Voulez-vous  faire  ce  que  je  vous  diray  ? 

FlDENCE.  Libentissime,  très  volontiers. 

Blaise.  Pour  ce  que  vous  sentez  un  peu...  m'en- 
tendez-vous  ? 

FiDENCE.  Non  intelligo. 

Blaise.  Le  suif  de  bouc,  changez  de  chemise 
et  mettez  un  autre  juppon,  et,  si  n'en  avez,  je 
A'ous  en  picsteray  un  des  miens ,  par  ce  que  cestuy 
est  si  vilainement  sale  qu'il  semble  estre  brodé  de 
graisse  et  de  sueur,  ctnesçait-on  eucores.... 

FidenCE.  Lis  est  suh  judice. 

Blaise.  De  quoy  il  est.  Aucuns  pensent  qu'il 
est  de  satin  ,  autres  disent  que  c'est  du  velours , 
et  les  ouvriers  croyenl  que  c'est  de  la  fustainc  ; 
mais  Barbe  ne  l'entend  pas  ainsi ,  ains  s'appointe 
au  contraire  de  madame  Elisabeth,  qui  est  d'opi- 
nion que  c'est  de  la  trippe  ,  et  elle  dict  que  c'est 
delà  tiretaine;  lamaistresse,  que  c'a  esté  autrefois 
du  drap  de  Berry;  et,  quand  à  moy,  qui  pense 
l'entendre  mieux  que  tous,  je  jurerois  bien  qu'il  a 
esté  faict  de  laine  de  porc.  Mais  laissons  là  toutes 
ces  disputes. 

FiDENCE.  Guy,  ouy,  missa  hcvc  faciamus. 
Tant  y  a  qu'il  est  fort  bon,  pour  ce  que  je  ne  l'ay 
encores  porté  quinze  ans  entiers. 

Blaise.  Quand  à  vos  brayes,  elles  sont  encor 
assez  bonnes. 

Fidence.  Tu  le  peux  dire,  car  elles  sont  pres- 
que toutes  neufves. 

Blaise.  Mais  pourqnoy  portez- vous  ceste  mé- 
chante robbe? 

Fidence.  Je  la  veux  du  tont  ostcr  in fallanter, 
et  en  mettre  une  raagnificqne  qui  me  fust  donnée 

par  un  mien  disciple ,  lorsque  je  fus  passé  doc- 
teur à  Tholose. 

Blai  SE.  En  bonne  foy,estes-vouspassé  docteur? 

FiDENCE.  Docteur,  doctissime;  ne  t'ay-je  pas 
monstre  mes  lettres  ? 

Blaise.  Nenny,  Monsieur.  Et  en  quelle  facul- 
té estes-vous  passé  docteur  en  toute  folie  ? 

FiDENCE.  Minime,  nequaquam^  in  primis  et 
anle  omnia  grammatica. 

Blaise.  Ho  !  je  ne  le  sçavois  pas. 

FiDENCE.  Per  verbum  nescio  solvitur  omnis 
questio. 

Blaise.  Se  faict-on  docteur  en  grammaire? 

FiDENCE.  Pourquoy  non?  Or,  ne  sçays-tu  pas 
qu'elle  est  des  sept  ars  libéraux ,  qu'elle  est  la 
plus  digne  de  tous ,  et  que  sans  elle  on  ne  peut 
droictement  apprendre  les  autres  ?  Jaçoit  que  cer- 
tains modernes  n'entendaus  la  matière ,  en  confes- 
sant que-  digniura  sunt  prcferenda^  nyent  la  mi- 
neure. Quia  propter  unum  quodque  tale^  et  illud 
m  agi  s. 

Blaise.  Dieu  sçayt  si  vous  sçavez  ce  que  vous 
dites  !  car,  quant  à  moy,  j'ay  opinion  que  de  six 
mots  vous  n'en  dites  pas  deux  qui  soient  véritables. 
En  quelle  autre  science  estes-vous  docteur? 

FiDENCE.  In  rhetorica,  musica  et poesia. 

Blaise.  Mort  que  j'atten  !  mais  pourquoy  ne 
vous  fîstes-vous  pas  docteur  es  mathématiques? 

FiDENCE.  Je  le  suis  aussi  vrayment  en  ceste 
faculté. 

Blaise.  Vous  voulez  dire  que  c'est  assez  d'estre 
excellent  en  icelle. 

FiDENCE.  Ouy,  je  voulois  dire  ainsi.  Nesçais- 
tu  pas  qu'un  graud  philosophe  avoit  escrit  sur  la 

porte  de  son  collège  :  Qu'aucun  n'entre  céans  qu'il 
ne  soit  mathématicien  ! 

Blaise.  Ho!  bon,  bon  !  Mais,  pour  retourner  à 
vostre  doctorerie ,  je  ne  pense  poinl  avoir  failly 
quand  ce  matin  je  vous  ay  dit  qu'estiez  docteur 
in  quartoque. 

FiDENCE.  Ains  as  droitcment  frappé  au  but. 
Aut  saltem  non  longe  aherrasti  a  scopo. 

Blaise.  Donques,  monsieur  le  docteur  en  tant 
de  facultez,  pour  retourner  à  nostre  pi-emier  pro- 
pos ,  ii  est  temps  vous  mettre  en  ordre  comme  je 
vous  ay  dict,  aller  en  icelle  chambre  qui  sera  ap- 
prestée  pour  vous,  et  là  y  attendre  vostre  f'orUme  ; 
et,  affiti  que  la  chose  ayt  plus  grand  et  juompt 
effect,  lisez  si  tost  que  vous  serez  entre  seul  en  la 
chambre,  partrois  ibis  consécutives,  ce  troisiesme 
chapitre  qui  est  marqué  en  marge  du  signe  d'une 
main. 

FiDEA'CE.  Laisse  faire  à  moy ,  je  te  serviray 
par  excellence. 

Blaise.  Or  sus,  allez  en  la  maison.  Que  dian- 
tre faites-vous?  Ne  saultezpas  de  ceste  façon,  car 
ou  penseroit  que  vous  fussiez  devenu  fol. 

Fidence.  Banc  tua  Pénélope  lento  tihi  mittit 
misses.  Escoute,  Biaise,  pour  mieux  te  raconter 
ces  miennes  amours  en  françoys ,  je  ne  veux  pas 
beaucoup  estudicr  aux  livres  d'Amadis,  en  du 
Bellay,  de  l'Excellance  de  la  langue  françoise  ,  ny 
encores  en  Bonsard ,  Baïf,  Belleau  ,  Desportes  et 
autres. 

Blaise.  Or  sus,  cheminez  donc,  puisque  vous 
estes  en  chemin. 

Fidence.  a  Dieu,  Biaise.  Titire  tu  patulœ 
recubans. 

Blaise.  Allez,  de  par  Dieu,  etvoushastez.  En 
effet,  en  celle  cage  des  fols,  laquelle  se  void  aujour- 
d'huy  despeinte  es  boutiques  des  barbiers,  et  en 
ma  chambre,  où  j'en  tiens  une  au  chevet  de  mon 
lict  pour  mon  particulier  estude,  entrent  de  toutes 
sortes  d'hommes,  et  plus  que  tous  autres  ceux  qui 
sont  tenus  du  monde  et  qui  se  reputent  eux-mes- 
mes  pour  sages;  et,  si  celuy  qui  en  a  esté  inven- 
teur, ou  qui  Ta  faict  imprimer  et  mettre  en  lu- 
mière, n'y  eust  gardé  du  respect,  et  peut-estre 
n'eust  craint  offenser  aucuns,  on  y  verroit,  ce  me 
semble,  de  belles  choses,  de  façon  quejeuem'es- 
merveilleroy  point  de  Fidence.  Maintenant  que  la 
nuit  approche,  je  luy  feray  une  niche,  puis  que 
ma  maistresse  et  dame  Elisabeth  m'en  ont  donné 
la  charge  ;  de  sorte  que  l'amour  luy  sortira  de  la 
fantasie.  Ces  badins  apprennent  à  faire  le  sot,  et 
puis  après  sont  fols  de  tout  point  ;  et  je  n'en  suis 
marry ,  pource  qu'enfin  tels  outrecuydez  sont  hom- 
mes comme  nous.  Mais  puis  que  cestui-cy  ne  passe 
point ,  et  qu'il  y  a  presque  demie  heure  que  je 
suis  icv  attendant,  je  veux  aller  en  la  maison,  où, 
regardant  par  les  ïenestres,  je  le  pourray  veoir 
en  la  rue. 

ACTE  III. 

SCÈNE  I. 
Biaise,   l'Espagnol ,    Elisabeth. 

Blaise. 

•1  y  a  icy  je  ne  sçay  quoy  de  nouveau. 
Ces  si  longs  discours  engendi'erontquel- 
1  que  chose  ;  ces  tant  d'allées  et  venues 
1  me  font  penser  qu'il  y  a  hazard  sur  les 
balets.  Or,  puis  que  cest  homme  vient  par  deçà  , 
je  veux  appeler  madame  Elisabeth;  mais,  m'ayant 
veu,  joint  que  je  le  cognoy  aucunement,  il  pour- 
roit  penser  que  je  le  desdaigneroy  si  je  m'en 
alloy.  Madame  Elisabeth  !  madame  Elisabeth  ! 
venez. 

L'Espagnol.  Bon  jour,  mon  bon  aray  Biaise  ; 
que  fais-tu  icy? 

Blaise.  Bon  jour  et  bon  an.  J'attendoy  que 
vostre  Seigneurie  passast,  pource  qu'une  certaine 
dame  vous  veut  dire  trois  ou  quatre  mots. 

L'Espagnol.  Elle  veut  parier  à  raoy? 

Blaise.  Ouy,  Monsieur;  la  voilà.  Je  me  re- 
commande à  vostre  Seigneurie. 

L'Espagnol.  A  Dieu,  Biaise,  je  suis  vostre. 

Elisabeth.  Demeurez  tous  deux  derrière  la 
porte.  Dieu  vous  doint  le  bon  jour,  seigneur  ca- 
pitaine. 

L'Espagnol.  Bon  jour.  Madame.  Que  veut 
dire  cecy? 

Elisabeth.  Je  voudroy,  sans  vous  incommo- 
der, dire  trois  ou  quatre  mots. 

L'EsPiGNOL.  Ce  me  sera  un  grand  contente- 
ment vous  pouvoir  faire  quelque  service. 

Elisabeth.  Je  prie  vostre  Seigneurie  ne  s'es- 
merveiller  et  m'excuser  si  je  luy  dy  chose  qui  ne 
luy  plaise,  puis  que  je  ne  puis  faire  autrement , 
cela  estant  de  la  volonté  de  Madame. 

L'Espagnol.  Que  vostre  Seigneurie  parle  li- 
brement. 

Elisabeth.  Si  en  toutes  les  choses  qui  se  font 
on  pouvoit  satisfaire  à  soy,  à  la  conscience  et  à 
rhonneste,  ce  seroit  assez  bien  et  vertueusement 
besongné,  sans  chercher  plus  avant;  maispourcc 
qu'il  est  encores  besoin  satisfaire  au  monde  et  à 
l'universel,  ainsau  vulgaire,  de  là  procède  que  ce 
n'est  seulement  assez  de  bien  faire  ,  mais  faire  en 
sorte  que  le  monde  le  croye ,  et  ne  voye  autre 
chose  ,  tant  petite  soit-elle,  qui  luy  puisse  faire 
croire  autrement.  Je  sçay  que  vostre  Seigneurie, 
suivant  la  jeune  dame  qui  demeure  icy,  ne  le  fait 
à  mauvaise  intention  ,  et  que  madame  Constance 
ne  peut  dire  avecque  vérité  avoir  jamais  vu  en 
vous  aucun  acte  deshonneste ,  ny  sortir  de  vostre 
bouche  une  meschante  parolle.  Toutesfois,  pour- 
ce  que  la  suivez  ainsi,  je  ne  dis  pas  par  les  églises 
de  Troyes,  pour  ce  que  ce  vous  est  une  chose  ordi- 
naire, mais  au  village  et  quasi  partout  où  elle  va, 
luy  pourroit  causer  quelque  infamie  et  donner  oc- 
casion de  parler  aux  mauvaises  langues,  qui  ne 
cherchent  qu'à  raesdirc,  elle  et  moy  vous  prions, 
par  la  gentillesse  et  courtoisie  qui  règne  en  vous, 
qu'il  vous  plaise  en  ceste  affaire  procéder  plus  mo- 
destement, affin  que,  comme  vous  estes  honneste 
et  d'un  bon  cœur,  chacun  voye  que  tel  vous  estes 
en  apparence.  De  quoy,  si  nous  faictesce  plaisir, 

nous  vous  serons,  elle  et  moy,  perpétuellement 
obligées,  sans  ce  que  vous  esterez  l'occasion  de 
parler  mal  à  ceux  qui  cherchent  à  calomnier  ma- 
dame Constance  envers  son  mary  d'estre  peu  hon- 
neste,  et  vous,  envers  le  monde  ,  d'estre  un  gen- 
tilhomme mal  aprins  :  là  oi!i  elle  est  très  honneste 
dame,  et  vous  très  honneste  gentilhomme  et  bien 
sage. 

L'Espagnol.  Puis  que  si  beuignement  et  avec 
tant  de  modestie  et  bonne  grâce,  vostre  Seigneu- 
rie m'a  déclaré  vostre  bonne  intention  et  l'ambas- 
sade de  Madame,  je  vous  en  rend  grâces  immor- 
telles. Je  ne  sçay  que  je  dois  respondre,  sinon  que 
si,  cherchant  la  veoir,  j'ay  failly,  ce  n'a  esté  par 
malice,  et  ce  que  j'en  ay  faict,  ce  a  esté  pour  ce 
que  je  pensoy  que  ,  pour  conserver  son  honneur, 
c'estoit  assez  ne  passer  les  termes  de  Thonnesteté, 
ny  aller  plus  outre  que  ce  qu'il  est  requis  ;  mais  , 
pour  ce  que  comme  vous  pensez  cela  n'estrc  assez, 
je  seray  a  l'advenir  plus  advisé  que  je  n'ay  esté 
par  cy-devant.  Bien  vous  puis-je  dire  qu'il  n'y  a 
personne  qui  ayt  jamais  plus  honnestcment  aymc 
femme  que  j'ayme  Madame,  de  quoy  elle  peut 
rendre  bon  tesmoignage,  pour  ce  que,  n'avant  eu 
aucune  volonté  sinon  bonne,  je  n'ay  aussy  jamais, 
ny  avec  elle  ny  avec  aucune  autre,  faict  ou  dict 
chose  qui  me  peust  faire  paroistre  mal  aprins  ou 
deshonneste.  Jusques  icy  je  me  suis  contenté  de 
la  veoir.  En  cela  je  satisfaisoy  honnestcment  à 
toutes  mes  volontez  et  désirs;  mais,  puisque  eiico- 
rescccy  m'est  dcsnié,  affin  qu'elle  et  vous  cognois- 
siez  que  j'ayme  mieux  faire  sa  volonté  que  la 
mienne,  je  m'en  abstiendray. 

Elisabeth.  Nous  ne  vous  requérons  de  cela  , 

et  ne  sommes  tant  sottes  que  voulions  empescher 
aucun  d'aller  par  les  rues  publiques  ou  par  les  égli- 
ses. 11  nous  suffit  seulement  qu'en  certains  lieux, 
comme  au  village,  vous  alliez  avec  un  peu  plus 
de  respect. 

L'Espagnol.  Je  feray  de  bonne  volonté  tout 
ce  que  vostre  Seigneurie  me  commande,  et,  si  en 
autres  endroits  je  puis  vous  servir,  dictes-le-moy  : 
car  vous  me  trouverez  tousjours  à  vostre  comman- 
dement. 

Elisabeth.  Nous  vous  remercions;  et,  en  ré- 
compense, disposez  de  nous  comme  si  nous  estions 
vos  sœurs,  pource  que  vostre  grande  courtoisie 
mérite  que  nous  vous  tenions  au  lieu  de  frère. 
Dieu  soit  avec  vous! 

L'Espagnol,  Je  vous  baise  les  mains.  Qui  est 
bien  nay  et  vrayment  homme  de  bien  le  demons- 
tre  en  toutes  actions.  Quelque  sotte,  ou  femme- 
lette de  petit  entendement,  et  non  d'un  beau  et 
gentil  esprit  comme  est  ceste  jeune  dame  ,  ayant 
à  desdain  ma  façon  de  faire,  auroit  monstre  sa  fo- 
lie, parce  qu'il  y  en  a  aucunes  qui  croient  ne  pou- 
voir estre  tenues  pour  bonnes  femmes  si  elles  ue 
font  quelques  bravades  ou  ne  monstrenl  un  visage 
de  gens  d"arme  à  qui  les  regarde  ,  ou  si  en  toutes 
actions  elles  ne  se  fout  paroistre  vilaines  ou  su- 
perbes, faisant  la  nicque  et  cracbans  deraescliau- 
tes  parolles,  ains  du  venin,  ou  faisant  telles  ou 
semblables  choses  peu  convenables  à  personnes 
d'honneur.  Madame  n'en  afaict  ainsi,  laquelle  en 
tous  ses  faicls  et  ses  dicts  s'est  monstrée  estre  une 
sage  et  bien  aprinse  damoiselle,  comme  elle  mous  - 
tre  bien  à  son  visage,  lequel  (sans  qu'aucune- 
ment l'amour  me  déçoive)  soupire  un  je  ne  sçay 

quoy  d'angelique  et  de  divin.  Mais  est-il  possible 
que  mon  laquais,  que  j'avoy  envoyé,  il  y  a  plus  de 
deux  heures,  quérir  en  mon  logis  ma  harquebuse 
et  m'amener  mon  cheval,  ne  soit  de  retour  ?  Il  me 
semble  que  je  le  voy.  Ouy,  c'est  luy-mesme  ;  il 
lie  le  cheval  là-bas;  le  voicy.  Tu  es  bien  es- 
chauffë ! 


SCÈNE  II. 
L'Espagnol,  le  Laquais. 

L'Espagnol. 

ne  veut  dire  telle  haste? 

Le  Laquais.  Laissez-moy  reprendre 
mon  haleine,  pour  l'amour  de  Dieu. 
L'Espagnol.  Qu'y  a-il  de  nouveau? 
Le  Laquais.  Quand  j'ay  esté  arrivé  à  la  mai- 
son, j'ay  trouvé  deux  gentilshommes  qui  vous  y 
attendoient,  et  que  deux  heures  auparavant  un 
message  en  poste  vous  avoit  apporté  ces  lettres , 
et  ne  vous  y  ayant  trouvé  les  a  laissées  à  la  ser- 
vante, et  s'en  est  allé  faire  ses  affaires  par  la 
ville. 

L'Espagnol.  Où  sont  ces  lettres? 
Le  Laquais.  Patience,  attendez,  s'il  vous 
plaist,  que  je  les  aye  tirées  de  ma  pochette.  Les 
voylà. 

L'Espagnol.<(  Parla  présente,  laquelle  je  vous 
envoyé  en  poste...  » 

Le  Laquais.  Que  diable  veulent   dire   tant 
d'admirations  ?  Ce  doivent  estre  quelques  lettres 

pleines  d'psprit,  puisqu'on  faict  tant  de  signes  de 
la  croix. 

L'Espagnol.  Cela  ne  peust  estre.  Laisse-moy 
voir  le  reste. 

Le  Laquais.  Il  rit:  les  affaires  se  doivent  bien 
porter. 

L'Espagnol.  Les  Lomraes  veulent  estre  de 
ceste  façon  ;  je  veux,  estre  esclairci  du  tout  devant 
crue  le  soleil  ne  se  couche.  Sus,  va  destacher  le 
cheval ,  car  je  veux  tout  à  ceste  heure  monter 
dessus  pour  en  diligence  aller  en  la  maison. 

Le  Laquais.  Ho  !  voicy  mon  cas.  Si  je  me 
fusse  icy  trop  arresté,  j'estois  en  danger,  ayant 
chaut  Cl  me  trouvant  plein  de  sueur,  de  me  re- 
froidir. 

L'Espagnol.  Me  voilà  résolu.  Allons,  mais 
vieu  ÇA. 

Le  Laquais.  Me  voilà,  que  vous  plaist-il? 

L'Espagnol.  Approche,  preste  l'oreille. 

Le  Laquais.  Vous  pouvez  parler  haut,  car  il 
n'y  a  icy  personne. 

L'Espagnol.  Approche-toy ,  dis-je  !  Je  voy 
bien  s'il  n'y  a  personne  ou  s'il  y  a  quelqu'un.... 
As-tu  entendu? 

Le  Laquais.  Ouy,  Monsieur,  laissez-moy 
faire  :  il  n'y  aura  faute  ;  mais  attendez ,  je  vas 
quérir  le  cheval. 

L'Espagnol.  Fay  ce  que  je  t'ay  dict,  et  ne  te 
soucie  d'autre  chose. 

Le  Laquais.  Contre  toute  mon  espérance,  j'ay 
cest  advantage  de  m'aller  promener  à  mon  ayse 
oïl  bon  me  semblera.  Mais  je  voy  je  ne  sçay  qui 
sur  la  porte. 


16 


242  Larivey. 


SCÈNE  iir. 
Constance ,  Elisabeth,  Spinette. 

Constance. 

rand  a  esté  vostre  discours ,   madame 
Elisabeth, 

Elisabeth.  Vous  avez  bien  tout  en- 
'  tendu,  sans  que  je  vous  le  répète  ? 

Constance.  Il  est  vray  que  j'ay  tout  ouy,  et 
me  semble  qu'avez  très  bien  dit,  sans  pourtant 
oublier  la  Seigneurie. 

Elisabeth.  Qu'y  voudriez-vous  faire?  il  faut 
vivre  selon  l'usance,  et  en  toutes  choses  s'accous- 
tumeravec  toutes  personnes. 

Constance.  C'est  bien  dict.  Or,  madame  Spi- 
nette, retournant  à  ce  que  je  n'ay  peu  ce  jourd'huy 
achever  de  vous  dire ,  je  vous  adverty  que  Léo- 
nard, ayant  entendu  qu'Antboine  estoit  en  ces 
quartiers,  partit  d'icy  il  v  a  environ  un  mois,  et 
jura  que,  l'ayant  trouvé,  il  ne  retourneroit  jamais 
par  deçà  qu'il  ne  le  ramenast,  son  intention  estant, 
quoy  qu'il  en  fust,  de  le  reconduire  au  pays. 

Spinette.  Dieu  vucille,  madame  Constance, 
que  soyez  de  mesme  volonté  ! 

Constance.  N'en  doutez  point,  car  moy,  at- 
tendant l'un  et  l'autre  de  jour  en  jour,  ains  d'heure 
en  heure,  j'av  voulu  que  soyez  icy  présente  à  leur 
arrivée,  et  affin  que,  hors  toute  espérance,  revoyez 
vostre  cher  frère,  et  que,  comme  présente,  vous 
soyez  asseurée  de  ce  que  je  vous  ay  dict  il  n'y  a 
pas  long-temps. 

SpIiNETTE.  Je  prie  Dieu  vouloir  qu'il  soit  ainsi 
que  vous  l'espérez.  Mais  voicy  le  taict  ;  si  An- 
thoine  est  vivant ,  et  s'il  est  vray  qu'il  se  trouve 
au  lieu  qu'on  a  dict  à  Léonard. . . 

Constance.  Je  vy  en  l'espérance  que  je  vous 
ay  dicte.  Or  soit  la  volonté  de  Dieu  accomplie. 
Cependant,  allons,  s'il  vous  plaist,  en  la  maison, 
de  pœur  que  ccst  air  ne  vous  lasse  mal. 

Spinette.  Allons,  pourveu  que  ce  soit  pour 
vostre  commodité. 

Elisabeth.  Allez,  je  m'en  vas  tout  à  ceste 
heure  après  vous.  A  la  vérité,  on  ne  peut  ny  doibt- 
on  faire  jugement  des  hommes,  si  premièrement 
on  n'a  entière  cognoissance  d'eux.  Je  rcputoy  ce 
soldat  un  homme  de  rien ,  un  malotru  ;  mais  puis 
naguères,  l'ayant  ouy  parler  si  honnestement  et 
avec  tant  de  modestie,  je  l'ay  trouvé  tant  hon- 
neste  qu'il  n'y  a  chose  que  je  ne  voulusse  faire 
pour  luy.  11  n'est  pas  besoin,  si  plusieurs  d'une 
profession  ne  sont  dignes  d'autres  choses  que  de 
blasme ,  les  enfagoter  tous  ensemble ,  ny  croire 
qu'entre  eux  il  n'y  en  ayt  des  bons  et  vertueux. 
Pour  ce,  à  la  Abrité,  comme  le  monde  a  esté  et 
sera  tousjours  de  mesme,  ainsi  ont  esté  et  seront 
tousjours  en  toutes  professions  des  bons  et  des 
mauvais.  Mais,  pour  revenir  à  ce  que  je  m'cstoy 
en  moy-mesme  proposé  de  dire  touchant  llion- 
nesteté  et  bonne  façon  de  faire  de  ce  soldat,  je 
jure  que,  si  j'estoy  jeune  (et  je  pense  que  plusieurs 
de  la  compagnie  feroient  ainsi),  je  ne  pourroy  si- 
non aymer  honnestement  ceux  desquels  je  pen- 
seroy  estre  vrayment  aymée,  pourveu  que  ce  fus- 
sent deshonnestes  et  bien  apprins  amoureux.  Bien 
est  vi'ay  que,  comme  cela  advient,  on  n'en  peut  ny 

doibt-on  tousjours  faire  démonstration,  tant  pour 
ne  donner  la  hardiesse  à  qui,  se  cognoissant  en 
quelque  endroit  estreaymé,  de  vouloir  passer  les 
bornes,  que  pour  ne  bailler  occasion  par  là  d'estre 
parle  vulgaire,  qui  tousjours  incline  à  la  pire  par- 
tie, réputée  moins  honneste.  Je  vous  pensois  con- 
ter quelque  chose  de  plus;  mais  il  m'en  faut  aller, 
car  je  voy  madame  Constance  qui  m'appelle. 


SCÈNE  IIII. 
Constance ^  Elisabeth^  Biaise. 

Constance. 

uoy  !  madame  Elisabeth ,  ne  m'oyez- 


vous  pas 


Elisabeth.  Ouy,  de  par  Dieu!  me 
voicy. 

Constance.  Allez  un  peu  en  la  maison  tenir 
compagnie  à  madame  Spinette,  qui  est  seule,  pour 
ce  que  je  veux  un  peu  parler  à  Biaise,  et  sçavoir 
de  luy  quelle  accointance  il  a  à  l'Espagnol ,  avec 
lequel  je  Tay  aujourd'huy  veu  deviser. 

Elisabeth.  Or  sus,  je  vas  donc  trouver  ma- 
dame Spinette. 

Constance.  Allez,  je  vous  iray  tantost  trou- 
ver. Mais  voicy  le  galland.  D'où  viens-tu? 

Blaise.  D'icy  près,  de  la  maison  des  labou- 
reurs. 

Constance.  Tu  es  tousjours  à  te  promener  ou 
à  jouer.  Dieu  sçait  comme  le  cheval  est  gouverné  ! 

Blaise.  Très  l)ien. 

Constance.  Il  luy  faut  demander.  Qu'as  tu 

à  faire  avec  ce  soldat  auquel  naguères  tu  parlois 
si  familièrement? 

Blaise.  Dieu  me  soit  en  ay de  !  Rien  que  bien. 
Je  le  cognois  je  ne  sçay  comment.  Il  est  vray  que 
l'autre  jour  je  m'en  allay  en  la  maison  du  sieur 
de  Lavau,  oii  il  estoit ,  et  là  son  serviteur  me  nion- 
stra  tous  les  bastimens  et  les  jardins  du  lieu,  en  la 
présence  de  son  maistre ,  me  faisant  mille  caresses. 

Constance.  Luy  as-tu  jamais  parlé  de  moy? 

Blaise.  Non,  Madame. 

Constance.  As-tu  esté  en  sa  propre  maison? 

Blaise.  Ouy,  Madame;  ne  vous  l'ay-je  pas 
dit? 

Constance.  Il  est  donc  capitaine,  quoy? 

Blaise.  Non,  Madame,  comme  je  pense.  Ce 
neantmoins  ,  il  est  bien  venu  et  honoré  d'un  cha- 
cun ,  et  est  au  logis  comme  un  seigneur,  et,  si  son 
laquais  m'a  dit  la  vérité,  il  a,  je  ne  sçay  si  c'est  du 
seigneur,  qui  luy  est  grand  amy,  ou  d'autre,  une  ho- 
norable provision,  et  je  le  croy,  pour  ce  qu'il  tient 
deux  serviteurs  ,  une  servante  et  un  bon  cheval. 

Constance.  Je  t'ay  maintes  fois  dict  que  tu 
ne  hantes  telles  gens,  et  tu  veux  en  cela  comme 
eu  toute  autre  chose  faire  à  ta  teste. 

Blaise.  Voulez-vous  que  l'on  me  tienne  pour 
un  asne?  Si  au  commencement  je  l'eusse  co- 
gneu  pour  autre  qu'  homme  de  bien ,  je  n'y  eust 
jamais  retourné  depuis;  mais,  en  bonne  vérité  , 
il  me  semble  fort  honneste  homme  et  bien  apprins. 
Voylà  son  laquais  qui  chemine  la  teste  baissée;  il 
peut  avoir  perdu  quelque  chose. 

Constance.  A  son  dam.  Biaise,  sçay-tu  ce 
que  je  veux  dire  avant  que  je  m'en  aille  en  la 
maison  ? 

Blaise.  Quoy,  Madame? 

Constance.  Si  j'ay  esté  contante  que  tu  faces 
quelque  petite  niche  au  maistre,  je  ne  \e\i\.  pas 
pourtant  que  luy  faces  chose  que  ce  soit  qui  hiy 
soit  de  dommage.  Ce  n'est  pas  bien  faict  de  se 
moquer  des  simples  et  ignorans,  non  plus  que  des 
affligez  et  misérables. 

Blaise.  N'en  ayezpœur,  Madame;  c'est  assez 
que  vous  en  rirez,  il  n'en  pleurera  pas.  Mais  que 
va  cherchant  cestuy-cy  ?  Je  luy  vas  demander,  et 
demeurer  un  peu  avec  luy,  jusques  à  ce  que 
monsieur  le  Pédant  se  mette  en  ordre. 


SCÈNE  V. 
Le  Laquais  de  VEspagnol  et  Biaise. 

Le  Laquais. 

e  voudi'ois  bien  encores  fiiire  davantage 
pour  mon  maistre  ,  qui  me  porte  une  si 
grande  amitié.  En  effet,  ces  seigneurs 
et  maistres  qui  sont  aymésse  gouvernent 
plus  sagementque  ceux  qui  sont  seulement  craints, 
parce  que  ceux  qui  ayment  craignent  quant  et 
quant  de  ne  desplaire  à  la  chose  aymce  ;  ce  que 
ne  faict  la  crainte,  quand  elle  marche  devant  et  est 
suivie  de  l'amour.  Que  beny  soitil  ! 

Blaise.  Et  depuis  quani  es-tu  devenu  sage, 
Farfanique? 

Le  Laquais.  C'est  proprement  depuis  le  jour 
que  tu  as  prins  possession  de  la  folie  pour  en  jouir 
à  perpétuité. 

Blaise.  Qu'as-tu  perdu,  que  tu  regardes  ainsi 
contre  terre  ? 

Le  Laquais.  J'ay  perdu...  je  ne  veux  pas  dire 
quoy. 

Blaise.  Lève  le  front  et  regarde  au  visaige 
ceux  qui  parlent  àtoy. 

Le  Laquais.  Je  te  prie,  ne  me  romps  point  la 
teste,  car  je  suis  ruyné  ;  non  pas  que  je  me  soucye 
de  dix  escus  qu'il  peut  valoir,  mais  pour  ce  que... 

Blaise.  Resves-tu,  ou  si  tu  dis  à  bon  escient? 
Qu'as-tu  perdu? 

Le  Laquais.  J'ay  perdu  les  patenostres  de 
mou  maistre.   Le  sçay-tu,  maintenant? 

Blaise.  Quelles  sont  les  patenostres  de  ton 
maistre?  un  cappelet?  Comme  ainsi  les  as-tu  lais- 
sé clieoir? 

Le  Laquais.  Mon  maistre,  les  tenant  naguères 
entre  ses  mains,  et  voulant  faire  je  ne  sçay  quoy, 
me  les  bailla  garder,  et  je  ne  sçay  comme  je  les  ay 
perdues. 

Blaise.  Ton  maistre  doit  estre  de  ceux  qui,  en 
apparence,  font  devant  le  peuple  une  grande  mons- 
tre de  dévotion  et  font  un  grand  bruict  avec  les 
grains  de  leurs  patenostres ,  se  mettent  à  genoux 
en  leur  chambre,  et,  se  promenant  seuls,  médi- 
tent plusieurs  choses,  et  non  comme  les  hydro- 
piques, pour  estre  ouys  et  veuz  de  tout  le  monde  : 
je  veux  dire  hypocrites. 

Le  Laquais.  Je  n'ay  que  faire  de  tout  cela.  Je 
suis  fasché  de  les  avoir  perdues. 

Blaise.  Veux-tu  que  je  t'ayde  à  les  cher- 
cher ? 

Le  Laquais.  Je  t'en  prie.  0  patenostres  be- 
nistes  ! 

Blaise.  Comme  sont-elles  faictes?  Sont-elles 
comme  les  m'a  Maria  ? 

Le  Laquais.  C'est  un  chappelet  noir  ;  ne  te 
Tay-je  pas  dit?  et  les  gros  grains  sont  des  bou- 
tons d'or,  avec  une  houppe  de  soye  verte. 

Blaise.  Commançons  d'un  costé,  étalions  tout 
le  long  du  chemin  par  où  tu  as  esté ,  jusques  à 
l'endroit  où  tu  t'es  advisé  les  avoir  perdues.  Par 
ainsi  il  sera  fort  aysé  les  trouver. 

Le  Laquais.  Tu  dis  vray.  Si  tu  les  trouve,  je 
te  donne  un  ducaton. 

Blaise.  Je  seray  bien  aise  de  faire  chose  qui 
puisse  estre  agréable  à  ton  maistre  et  à  toy.  Je 
voudrois  bien  ,  si  ne  les  trouvons  sitost  que  nous 
voudrions  bien ,  que  me  fisses  un  plaisir,  et  en 
cela  je  ne  me  puis  servir  d'autre  que  toy. 

Le  Laquais.  Si  c'est  chose  qui  importe  ,  allons 
sans  y  songer  davantage,  d'autant  que ,  si  ce  que 
je  cherche  est  perdu ,  il  faudra  enfin  prendre 
patience. 

Blaise.  AUons  tousjours  cherchant,  car,  quoy 
qu'il  en  soit,  je  veux  qu'entrions  en  la  maison 
par  l'huys  de  derrière',  alfin  de  n'estre  veuz. 

Le  Laquais.  Allons  où  tuvoudras...  Qui  sont 
ceux-là? 

Blaise.  Que  diable  sçay-je  !  Pensons  à  nos  af- 
faires. 

SCÈNE  VI. 
Aurelian,  et  Gérard^  son  amy. 

AURELIAN. 

\iy  esté  en  la  maison  de  Louys ,  plus 
pour  trouver  Gérard ,  mon  grand  amy, 
que  pour  autre  chose;  ce  que  je  n'ay 
faict,  pour  iceluy  s'estre  allé  esbattre  je 
ne  sçay  où.  Neautmoins,  je  désire  surtout  le  veoir 
avant  mon  partement,  d'autant  que,  faisant  autre- 
ment, je  ferois  tort  à  nostre  amitié  :  car  je  me 
doute  qu'ayant  sceu  pourquoy  je  veux  partir  si 
tost,  comme  très  courtois  et  amiable ,  il  me  crira 
et  s'efforcera  en  tout  ce  qui  luy  sera  possible 
d'empescher  mon  voyage.  Mais  qu'il  face  tout  ce 
qu'il  voudra,  je  suis  en  resolution  de  partir.  Je 
confesse  que  je  fais  mal,  mais  je  ne  puis  faire  au- 
trement. Le  voicy  tout  à  propos  qui,  doublant  le 
pas,  vient  devers  moy,  retournant  de  la  maison. 
Peut-estre  que  Louys  lui  aura  dict  que  je  n'y  es- 
toy  pas ,  ce  qui  l'aura  occasionné  de  venir  après 
moy,  et  à  ce  faire  a  esté  induict  par  Louys.  Et 
pourquoy,  mon  bon  amy  Gérard  ,  vous  hastez- 
vous  ainsi? 

Gérard.  Pour  vous  r'ataindre,  et  bon  pour 
moy  d'avoir  faict  ainsi,  pour  ce  que  peut-estre,  si 
je  ne  me  fusses  hasté,  vous  eussiez  party  sans  me 
dire  à  Dieu. 

Aurelian.  Ha!  pensez-vous  que  je  voulusse 
faire  cela  ? 

Gérard.  Ceux  qui  sont  serviteurs  d'Amour, 

comme  vous  pouvez  eslre ,  peuvent  croire  toute 
chose,  et  qui  s'oblie  soy-mesme  ne  peut-il  ayse- 
ment  oublier  ses  amis  ?  Mais  si ,  comme  on  m'a 
dict,  devez  encores  estre  cy  pour  quelques  affai- 
res, expediez-les  au  plus  tost,  puis  irons  nous 
promener  un  peu  de  compagnie, 

AuRELiAN,  Non,  non; je  veux  premièrement 
sortir  d'affaires  avec  vous,  affin  qu'au  plus  tost 
retournez  à  Louys,  qui  me  prie  que  ce  soir  je  ne 
le  prive  de  vostre  compagnie.  Quant  à  moy,  je 
veux ,  quoy  qu'il  en  soit,  partir  pour  aller  en 
Bourgongnepour  les  affaires  que  sçavez,et  pour- 
rai là  demeui'er  deux  mois  pour  le  plus.  Je  ne 
vous  veux  réduire  en  mémoire  que  ,  comme  j'ay 
esté  cy  devant ,  je  seray  tousjours  vostre ,  pour 
ce  que  ces  cérémonies  sont  mal  séantes  entre  nous. 
Demesmes,je  vous  recommande  mes  affaii-es,  dont 
je  vous  parlay  il  y  a  environ  deux  jours ,  de  quoy 
toutes  l'ois  il  n'est  pas  beaucoup  de  besoin,  veu 
nostre  amitié  ;  vous  priant  neantmoins  bien  fort 
que,  si  avez  affaire  de  quelque  chose,  m'en  adver- 
tissiez  avant  mon  partement.  Vous  sçavez  que  moy 
et  ce  qui  en  despend  sont  à  vostre  commandement. 

Gérard.  Je  me  suis  hasté  de  vous  venir  trou- 
ver pour  vous  prier  me  faire  un  plaisir  que  ne 
me  devez  aucunement  desnier. 

AuRELiAN.  Je  veux  quesçachez  que  ce  que  me 
sçauriez  demander  ne  vous  sera  jamais  par  moy 
refusé,  etfust-ce  ma  vie,  nostre  amitié  n'estant  vul- 
gaire, mais  telle  que  vous  sçavez. 

Gérard.  Il  ne  vous  est  pas  caché,  Aurelian, 
qu'au  rang  des  bons  et  vi'ays  amis  on  ne  met  si- 
non ceux  qui,  au  grand  besoin  et  où  il  va  de  la 
vie  et  de  l'honneur  de  l'amy,  s'cmployent  ny  plus 

ny  moins  que  pour  eux-mesmes  et  ce  qu'ils  tien- 
nent de  plus  cher.  Or,  pour  ne  vous  tenir  plus  en 
longueur,  et  selon  mon  pouvoir  satisfaire  à  ce  que 
je  doy,  comme  vostre  très  affectionné  amy,  j'ay 
esté  assez  long-temps  à  attendre  si  la  médecine  op- 
peroit  d'elle-mesme  ;  mais  enfin,  ayant  cogneu 
que  la  chose  alloit  de  mal  en  pis  et  qu'avez  plus 
besoin  de  conseil  que  jamais,  et  encores  qu'estes 
plus  proche  du  danger  eminentque  néfastes  onc- 
ques,  je  veux  satisfaire  à  mon  devoir  envei's  vous, 
pour  n'avoir  à  en  rendre  conte  à  Dieu. 

AuRELiAN.  Je  ne  suis  pas  devin,  mais  il  pleu- 
vera  après  tant  de  tonnerres. 

Gérard.  Je  sçay  bien  qu'en  Bourgongne  avez 
des  affaires  d'importance,  mais  je  sçay  bien  aussi 
que  ne  partez  pas  pour  cela ,  ains  pour  aller  après 
Gismonde,  qui  partit  hier  pour  aller  en  ces  quar- 
tiers-là. Je  ne  dors  pas,  ainsi  que  pensez,  non. 
AijRELiAN.  Si  cela  est  vray,  je  prie... 
Gérard.  Ne  jurez  point,  pour  l'amour  de 
Dieu. 

AuRELlAN.  Vous  estes  en  grande  eiTeur,  croyez- 
moy. 

Gérard.  Pleust  à  Dieu  que  je  fusse  en  erreur  ! 
Mais  sçavez-vous  queje  vous  veux  dire?  Et  si  par 
adventureje  passe  plus  outre  queje  ne  le  devroy, 
vous  excuserez  l'affection  que  je  vous  porte.  Je 
crain  que  ceste  ne  soit  vostre  dernière  ruyne. 
Vous  avez  esté  et  estes  pour  devenir  amoureux, 
mais  ce  qui  est  le  plus  à  craindre,  c'est  que  vous 
estes  donné  en  proie  à  la  plus  meschante  et  des- 
loyale  femme  qui  vive.  Quoy  plus?  elle  est  femme 
du  monde,  pour  ne  dire  putain,  et  des  plus  fi- 
nes et  meschantes  qui  furent  jamais.  N'avez-vous 

pas  desjà  esté  au  moins  par  deux  fois  en  danger 
d'estre  tué  à  son  occasion  ? 

AuRELiAN.  Nenny ,  que  je  sçache. 

Gérard.  Vous  le  sçavez  bien,  et  encores  ne 
voulez  retourner  en  vous.  J'ay  vacillé  quelque 
temps,  si  je  devoy  vous  faire  ce  discours  ou  non  ; 
enfin,  jeme  suis  lesolu,  en  advienne  ce  qui  pourra, 
de  vous  dire  comme  je  l'entend.  Et  quand  pour 
autre  chose  ne  me  devriez  croire,  vous  le  devez 
pour  la  pratique  que  j'ay  (ainsi  ne  l'eussé-je  à  mon 
dommage  !)  de  semblables  personnes.  Aurelian  , 
tandis  qu'avez  esté  jeune,  vous  avez  vescu  comme 
un  vieillard  ;  et  maintenant  qu'avez  trente  ans  et 
plus  sur  les  espaules,  estes  devenu  fol. 

Aurelian.  Que  voulez-vous  quej'y  face  ?  Vous 
me  conseillastes  ne  la  tenir  plus  avecque  moy,  ce 
que  j'ay  faict  pour  vous  complaire.  Si  l'ay  esté 
veoir  une  fois  en  un  mois,  est-ce  si  grand  cas  ? 

Gérard.  Je  ne  sçay  trop  comme  le  tout  en  va. 

Aurelian.  Que  voulez-vous,  par  vostre  foy, 
que  je  face? 

Gérard.  Que  vous  effaciez  de  vostre  mémoire 
ceste-là,  et  que  redeveniez  le  mesme  Aurelian 
qu'estiez  il  y  a  dix  mois  :  car  on  ne  parle  d'autre 
chose  par  Troyes. 

Aurelian.  11  faut  avoir  le  pouvoir. 

Gérard.  Il  faut  avoir  le  vouloir.  Vous  avez 
commancé  par  mocquci  ie  et  fini  à  bon  escient.  Y 
a-il  une  ])lus  misérable  et  malheureuse  vie  que 
celle  de  ccluy  qui  se  donne  en  proye,  comme  avez 
faict,  à  une  très  deshonneste  feumie,  qui,  outre 
qu'elle  vous  desrobbc  l'ame,  les  biens,  et  vous 
faict  A'ivre  très  mal  contant,  vous  oste  encores 
ou  sera  cause  de  vous  oster  la  vie  par  quelqu'un? 

Si  je  vous  puis  dire  la  vérité,  vous  estes  tant 
changé  de  cet  Aurelian  que  vous  estiez  ,  que,  quand 
à  moy,  je  ne  sçay  si  je  doy  penser  si  vous  estes  le 
mesme  ou  non;  enfin,  trop  se  trompe  le  jugement 
humain.  Vous  ne  respondez  rien? 

Aurelian.  Que  puis-jc  autre  chose  respondre, 
sinon  que  je  voy  ce  que  je  fay,  et  que  le  vray, 
mal  cogneu,  ne  me  déçoit  point,  mais  que  l'a- 
mour me  contrainct. 

Gérard.  Ce  que  vous  dictes  sont  toutes  chan- 
sons :  aucun  ne  l'aict  mal  sinon  par  soy-mesme. 
Mais  passez  plus  avant,  et  vous  souviendrez  de 
vostre  Gérard;  et  adonc  vous  voudriez  avoir  faict 
à  sa  mode,  mais  ce  sera  trop  tard.  Pensez-vous 
que,  comme  je  vous  ay  dict,  je  ne  sçache  pas  que 
vous  allez  après  Gismonde,  qui  est  desjà  partie  pour 
aller  en  Bourgongne?  Et  pourquoy  faire?  Pour 
despendre  à  sa  poursuite  autres  trois  cens  escus,  et 
peu  après  la  vie.  Ne  voyez-vous  pas,  pauvre 
homme  que  vous  estes,  qu'elle  vous  a  mis  le  lyen 
au  col,  et  vous  tire  où  elle  veut?  Vous  courez  à  la 
mort  et  ne  vous  en  appercevez  pas. 

Aurelian.  Tout  cecv  ne  sont  que  bayes.  Gé- 
rard, vous  vous  trompez.  Pardonnez-moy  si  je 
dis  cela. 

Gérard.  Je  sçay  que  ces  propos  vous  sont 
coups  de  poignard,  mais  je  ne  puis  faire  autre- 
ment ;  et  soyez  neantmoins  asseuré  que  j'auroy 
pensé  toute  autre  chose  que  venir  en  cest  altercas 
avec  vous,  et  que  vous,  qui  depuis  un  an  avez 
baillé  conseil  à  tout  le  monde,  estes  venu  à  ce  point 
que  chacun  en  sçaitplus  que  vous-mesraes.  Vous 
estes  aveuglé.  Je  vous  dy  qu'avez  perdu  toute  co- 
gnoissance,  et  je  cognoy  d'où  procède  tout  vostre 

ma],  comme  aussi  de  tous  ceux  qui  se  trouvent  au 
tenne  que  vous  estes. 

AuRELiAN.  D'où  procède  ce  tant  grand  mal? 
Gérard.  De  vous  faire  entendre  que  ceste-cy 
est  amoureuse  de  vous,  et  le  naturel  de  toutes  ces 
femelles  est  de  faire  la  pasmée  pour  l'amour  de 
ceux  qu'elles  sçavent  avoir  bonne  boinse,  puis  se 
mocquent  d'eux  en  deriière,  et  ne  vous  recom- 
pensent de  tant  d'argent  que  déboursez  pour  el- 
les sinon  de  quelques  reverances,  tendant  les  bras 
à  tel  que  j'ay  honte  de  dire,  et  saoulant  leiu's  des- 
honnestes  volontés  avec  des  hommes  de  mesme 
farine  qu'elles  sont. 

AuRELiAN.  Elles  ne  sont  pas  toutes  pareilles, 
Gérard,  car  il  s'en  trouve  aucunes  assez  gentilles 
et  bien  apprinses,  selon  leur  qualité. 

Gérard.  Je  le  vous  accoi-de;  mais  si  rares  sont 
celles  qui  ont  tant  soit  peu  de  bon,  que  c'est  beau- 
coup d'en  trouver  une  entie  mille.  Et  jaçoit  qu'il 
s'en  trouvast  grand  nomlne ,  je  vous  sçay  dire 
que  vostre  Gismonde  n'y  peut  estrecomprinse,  ains 
si  aucune  est  au  rang  des  mauvaises,  elle  tient 
entre  elles  la  principauté,  ou  à  tout  le  moins  une 
des  plus  signalées  charges. 

Alrelia>\  Je  vous  puis  asseurer  qu'elle  me 
porte  plus  d'alfeclion  que  ne  pensez. 

Gérard.  Quand  vous  monstra-elle  vous  por- 
ter si  grande  amitié,  et  quand  commancastes-vous 
à  la  tenir  à  vostre  poste? 

AURELIAN.  Ce  fut  lors  qu'elle  m'aymoit  à  bon 
escient. 

Gérard.  Et  je  vous  veux  faire  toucher  avec 
la  main  que  lors  voi-s  n'estiez  pas  si  lost  sorty 
de  la  porte,  qu'elle  mettoit  secrettcment  et  avec 

diverses  excuses  un  amant  son  pai'cil  en  la  mai- 
son, avec  lequel,  en  se  mocquaut  de  vous,  elle 
jouissoit  de  ce  que  liiy  aviez  donné  à  pleine  poi- 
gnée. Cognoissez-vous  sa  main,  je  veux  dire  sou 
escriture? 

AuRELiAN.  Ouy,  je  la  cognoy  fort  bien. 

Gérard.  Or,  lisez  (puis  qu'il  faut  mettre  la 
main  à  ces  fers  pour  vous  guérir,  et  aux  armes 
pour  vous  vaincre)  ces  lettres,  et  vous  esclairci- 
rez  tellement,  que  porterez  hayne  à  vous-mesme 
tant  qu'aurez  souvenance  de  ceste-là.  Et  d'avan- 
tage, lors  qu'il  vous  plaira  (mais  cela  seroit  trop), 
je  vous  en  esclairciray  d'autre  façon.  Lisez-les  à 
voslre  aise,  et  vous  verrez  avec  quels  mots  hon- 
norabîes  elle  parle  de  vous.  Mais,  pour  réduire  le 
mille  en  un,  vos  affaires  de  Bourgongne  ne  sont 
tels  qu'un  autre  ne  puisse  faire  ce  que  vous  feriez. 
Partant,  je  seroisbien  aise  que  ne  fissiez  autrement 
ce  voyage,  et  qu'en  change  allassiez  pensant  de 
vous  accompagner  avec  une  belle  et  bonne  femme, 
pour  vivre  avec  icelle  et  les  enfans  qu'il  plaira  à 
Dieu  par  sa  grâce  vous  donner ,  et  comme  il  est 
honneste  et  requis  à  un  gentilhomme.  Quelle  au- 
tre chose  voulez-vous  ou  pouvez-vous  faire  qui 
soit  plus  louable  que  ceste-cy?  Vous  consoleriez 
vostre  mère,  qui  ne  désire  autre  chose  ;  vous  mettrez 
vostre  esprit  en  repos,  et  remplirez  vostre  maison, 
qui  a  deffaut  d'homme.  Et  prenez  résolution  que, 
quant  au  monde,  ne  se  peut  trouver  aucune  vie  qui 
soit  plus  chrestienne  et  civile,  ne  finalement  plus 
honneste  et  tranquille,  que  celle  d'un  gentilhomme 
aisé  comme  vous  estes,  vivant  avec  sa  femme  et 
ses  enfans  pour  servir  à  Dieu,  au  pays,  au  prince 
et  à  tous  hommes.  Et  si  vous  vous  disposez  à  cela. 

comme  ferez  si  aymez  vostre  bien,  soyez  asseuré 
qu'avant  qu'il  soit  quatre  mois  vous  me  bénirez 
de  bon  cœur. 

AuRELlAN.  C'est  grand  chose,  Gérard,  qu'en 
ces  affaires  des  femmes,  la  pluspart  de  ceux  qui 
conseillent  les  autres  à  se  marier  n'en  veullent 
eux-mesmes  rien  faire  ;  et  vous  estes  un  de  ceux-là. 
Gérard.  Si  mon  estât  estoit  tel  qu'est  le  vos- 
tre, je  vous  monstrerois  plus  par  effet  que  par  pa- 
roUes  combien  je  loue  et  approuve  ceste  vie-là, 
Faictes  à  ma  mode,  et  avec  un  incredible  conten- 
tement vous  cognoistrez  quelle  différence  il  y 
aura  de  la  vie  que  lors  vous  mènerez  à  celle  qu'a- 
vez jusques  à  maintenant  suivie.  Jusques  à  un 
certain  aage  on  souffre  beaucoup  de  choses  à  la  jeu- 
nesse, lesquelles  après  sont  blasmablcs  et  à  mespri- 
ser.  Dites-moy,  par  vostre  foy,  en  avez  cogneu, 
sinon  bien  peu  (je  ne  parle  des  gens  d'église)  qui 
sans  femmes  n'ayent  esté  infâmes,  etn'ayent  pour 
la  plus  part  faict  une  mauvaise  fin? 

AuRELiAN.Helas!quemedictes-vous?  Femme, 
hé  ! 

Gérard.  Ouy,  femme  :  je  n'ai  pas  blasphémé. 
AuRELlAN.  Or,  bien;  nous  en  parlerons  une 
autre  fois.  C'est  assez  que  pour  ceste  heure  je  vous 
ay  ouy  en  patience,  comme  celuy  que  je  cognoy 
n'avoir  esté  meu  d'autre  chose  sinon  d'une  pure 
et  saine  affection,  et  pent-estre  encor  par  les  priè- 
res de  ma  mère  et  de  qui  me  veut  du  bien.  Mais 
laissons  cela  pour  ceste  heure,  et  aux  occasions 
qui  se  présenteront  vous  vei'rez  combien  je  fay 
mon  profit  de  a'os  bons  propos  et  amoureux  con- 
seils. Mais  puisque  jusques  à  maintenant  vous 
avez,  sans  jamais  estre  interrompu,  dict  tout  ce 

que  vous  aviez  envie  de  dire,  il  est  raisonnable 
qu'avec  patience  vous  oyez  mes  raisons  ,  lesquel- 
les entendues,  je  suis  contant  que  vous  mesme 
rendiez  la  sentence  et  la  prononciez.  Mais  pour 
ce  que  je  suis  las  d'estre  si  longtemps  debout  en 
une  place,  vous  irez  retrouver  Louys,  et  inconti- 
nent après  je  vous  iray  veoir  tous  deux ,  puis  je 
reviendray  icy,  pour  expédier  ce  que  j'ay  affaire 
avec  Madame  Spinette. 

Gérard.  Je  vous  en  prie  de  grâce,  et  trouvez 
cependant  leslettres  que  je  vous  ay  données  il  n'y 
a  pas  fort  longtemps. 

AuRELiAN.  Je  pensois  à  cela.  Allez  donc,  car 
je  voy  quelqu'un  qui  soit  de  la  maison. 


SCÈNE  VII. 
Biaise,  Fidence,  le  Laquais. 

Blaise. 

que  j'ay  bien  faict  de  sortir  dehors  au- 
J  paravaut  que  le  maistre  iust  oscliappé 
[des  mains  de  ceux  qui  le  teiioient.  Jaçoit 
que  à  la  brune  il  m'ait  cogneu ,  comme 
je  pense,  si  est  ce  que,  pour  estre  sorti  devant  luy, 
j'ay  opinion  de  luy  faire  croire  ce  que  je  voudi-ay. 
Et  si  le  laquais  qui  m'a  aydé  sort  bientôt  de  la 
maison,  tout  se  portera  bien.  Le  voicy  tout  à 
point;  il  ne  falloit  pas  arrester  d'avantage.  0 
comme  de  grand  courage  vient  ma  maistresse,  et 
ces  autres  dames  ! 

FiDENCE     Ubi  ego  illum  scelerosum  ,  miser, 
atque  impium  inveniain? 

T.  \i.  17 

Blaise.  Helas!  qu'avez-vous ,  maistre?  qu'y 
a-il? 

FiDENCE.  Ut  ego  unguibiis  illi  in  ociilos  in^o- 
lem  venefico. 

Le  Laquais.  Qu'a  ce  pauvre  homme? 

Blaise.  Qu'avez-vous?  dictes-moy. 

FiDENCE.  Fiogilas^  audacissiine  ?  Que  j'ay  ? 

Le  Laquais.  Quel  langage  de  perroquet  parle 
cestui-cy  ? 

Blaise.  En  vérité  jenesçay  que  c'est  que  vous 
avez.  Que  veut  dire  vostre  robbe  ainsi  envelop- 
pée sous  vostre  bras?  Où  est  vostre  bonnet?  Où 
sont  vos  pantoufles?  Pourquoyne  reliaulsez-vous 
pas  vostre  baut  de  chausse?  Parlez,  si  vous  vou- 
lez. 

Le  Laquais.  Tu  ne  voys  pas,  Biaise,  quels 
yeux  faict  cestui-cy  ?  Je  pense  qu'il  est  iol  ou  de- 
moniacle. 

Fidence.  hingiia  hœrct  mctu.  0  infclicem 
Fidentium  ! 

Blaise.  De  quoy  cstes-vous  tant  perplex  et 
esmerveillé  ? 

Le  Laquais.  Dites  donc,  parlez  en  sorte  qu'on 
vous  entende. 

Fidence.  Biaise,  je  tcnoy  pour  tout  asscuré 
que  tu  estois  de  la  menée  et  complice  du  faict  ; 
mais  puisque,  hors  de  toute  croyance,  je  t'ay  trouve 
icy,  je  ne  sçay  que  dire. 

Blaise.  Ha!  maistre,  vous  savczbien;  dictes- 
moy,  qu'y  a-il? 

Fidence.  Quid  tihi ego  dicam,  miser? 

Le  Laquais,  l'ourcjuoy  perdons-nous  ainsi  le 
temps,  si  avons  veu  et  nous  sommes  trouvé  à  tout 
ce  qui  s'est  passé  ? 

Blaise.  Tu  n'as  point  d'entendement;  voicy 
le  plaisir  :  mon  maistre ,  si  tost  que  l'amy  tant 
beau  et  bon  fust  entré  en  la  chambre  où  vous  l'at- 
tendiez sans  clarté,  je  m'en  revins  deçà,  et  n'en 
sçay  autre  chose  ;  mais  je  doute  que,  maintenant 
qu'avez  obtenu  ce  qu'avez  tant  désiré,  ne  vous 
vouliez  mocquer  de  moy. 

Fidence.  Biaise,  mon  amy,  pour  autant  que  je 
me  fie  en  toy,  je  te  veux  tout  raconter.  Sed  quis 
puer  hic  ? 

Blaise.  C'est  un  jeune  garçon  mon  parent  : 
parlez  hardiment. 

Fidence.  Voy  combien  l'ennemydu  genre  hu- 
main cherche  toujoiu's  de  faire  i-ompre  le  col  à 
autruy.  Vbi  ingressa  est  ad  me^  statim  mcdiam 
mulierem  complector.  Me  préparant,  enten-tu? 

Blaise.  Poursuivez. 

Fidence.  Mais,  que  dirois-tu ?  je  trembloy 
comme  la  feuille  sur  l'arbre. 

Blaise.  Puisque  tu  ne  te  veux  garder  de  rire, 
Farfanique,  retire-toy  arrière.  Je  ne  m'en  esmer- 
veille  pas,  car  il  y  a  aucunes  choses  qui  se  font 
presque  tousjours  avec  crainte  par  ceux  qui  n'y 
sont  accoustumez  ;  vous  deviez,  au  surplus,  estre  à 
demy  despouillé,  pour  mieux  travailler  à  la  luyte. 

Fidence.  il  est  ainsi;  mais  je  sçay  dire  que  je 
chassay  la  pœur. 

Blaise.  Comment? 

Fidence.  Parce  qu'ayantprins  courage,  jel'af- 
frontay;  mais  estans  venuz  aux  prinses,  mon 
malheur  voulut  que  je  torabay  dessoubs,  parquoy 
mon  ennemy  montant  sur  moy  à  chevauchon,  au 
lieu  de  me  caresser  me  mordoit,  m'arrachoit  la 
barbe,  et  me  faisoit  les  plus  estrangcs  choses  du 

monde.  Cependant,  un  esprit  ou  autre  que  ce  fust 
me  ]ya  estroitement  ensemble  les  pieds,  avec  les- 
quels je  m'aydois  encores  un  peu. 

Blaise.  Et  que  diable  faisiez-vous  des  mains? 

FiDENGE.  Je  m'en  deffendis  quelque  temps  le 
mieux  qu'il  me  fut  possible  ;  mais  enfin  advint,  je 
ne  sçay  comment,  que  je  me  trouvé  tout  estendu 
ayant  les  mains  lyées  sur  le  cul ,  ceste  beste  m'im- 
portunant  tousjours,  laquelle  m'a  tant  offensé  qu'il 
est  impossible  que  jamais  je  me  puisse  bien  porter. 

Blaise.  Se  peut  faire  que  pai'avenlure  vous 
avez  laissé  échapper  de  la  bouche  quelques  mots 
que  je  vous  avois  defi'endu,  et  dict  que  vous  en 
gardassiez  comme  du  feu.  Qu'avez-vous  à  sous- 
pirer  ? 

FiDENCE.  J'fen  ay  bien  l'occasion.  En  ces  en- 
trcfaictes,  madame  Constance,  accompagnée  d'une 
troupe  d'autres  dames,  entra  soudain  en  la  cham- 
bre, et,  les  fenestres  estant  ouvertes,  me  vid  estendu 
sur  le  lict,  demy  nud ,  et  mes  pai'ties  honteuses 
descouvertes. 

Blaise.  Je  puis  dire  qu'elle  a  vu  quelque  chose 
de  beau.  Mais  vous  laissez  le  reste  et  le  meilleur  : 
que  devint  cest  amy? 

FiDENCE.  Soudain  qu'il  entendit  ouvrir  l'huys, 
il  priut  incontinent  au  pied,  et  se  fit  quasi  invi- 
sible entre  ces  dames.  Quant  à  moy,  je  crois  cer- 
tainement que  c'estoitun  diable  :  et  qu'il  soitvray, 
madame  Elisabeth  en  pourra  parler,  parceque 
quand  il  passa  elle  fit  le  signe  de  la  croix. 

Blaise.  C'est  assez,  je  vous  ay  entendu. 

FiDENCE.  Elle  estoitavecla  Dame. 

Blaise.  Et  bien,  que  vous  dit  Madame? 

FiDENCE.  Dij  boni^  quibusvcrbis.  La  plus  re- 

levée  vilenioe  et  injure  qui  jamais  ayt  esté  faicte 
au  plus  meschant  qu'on  puisse  trouver.  Mais,  jeté 
prie,  ne  m'en  fay  point  dire  d'avantage  :  pense 
seulement  quel  je  devins ,  me  trouvant ,  en  la 
sorte  que  je  t'ay  dit ,  environné  de  tant  de  da- 
mes. Si  je  vivoy  mille  ans,  je  ne  me  souviendroy 
jamais  de  ceste  journée  que  je  ne  sue  et  tremble 
de  douleur.  Va  donc,  Biaise,  va,  et  pren  accoin- 
tance  des  diables  ,  mais  plus  in  ieternum... 

Blaise.  Je  vous  dy  des  le  commencement  que, 
si  n'estiez  duit  et  expert  en  ces  affaires ,  que  ne 
vous  y  embrouillassiez  point,  et  vous  me  distes 
que  vous  en  sçaviez  plus  que  jamais  en  ceste  re- 
nommée science  n'en  sceurent  Agrippa,  P.  de 
Abano,  Arnaut  de  Villeneufve,  Arbatel ,  Cardan 
et  autres.  Or  tout  se  porte  bien  :  ne  sçavez-vous 
pas  que  ces  choses  ne  sont  convenables  au  cbres- 
tien?  Et  si  on  sçavoit  que  vous  vous  en  meslez  , 
vous  seriez  bruslé  tout  vif. 

FiDENCE.  Je  te  prie,  Biaise,  mon  amy,  mon 
doux  amy,  que  tu  veuilles... 

Blaise.  Allons  par  l'huys  du  jardin  en  vostre 
chambre,  et  là,  tandis  que  vous  rageancerez  vos 
affaires,  nous  parlerons  du  reste. 

FiDENCE.  Allons  où  tu  voudras. 

Blaise.  Que  fais-tu  là,  Farfanique?  Vien  en 
la  maison. 

Le  Laquais.  Allons,  je  vous  en  prie,  car  je 
meurs  de  soif. 

ACTE    IIII. 

SCÈNE  1. 

Aurelian ,    Spinette. 

A  L  R  E  L  I  A  N . 

combien  je  suis  ayse  que  Gérard  a  prins 
résolution  de  venir  ce  soir  avec  inoy  à 
ïroycs ,  et  beaucoup  plus  de  ce  qu'il 
m'a  descouvert  les  tromperies  et  trahi- 
sons de  celle  qui  faisoit  semblant  de  m'aymer  sur 
toutes  choses,  voire  plus  que  sa  propre  vie!  Se 
pourra-il  jamais  faire  que  je  croye  plus  aux  pa- 
rolles  et  larmes  des  femmes?  C'est  une  pure  vérité, 
et  le  louche  avec  la  main ,  dont  je  doy  remercier 
Dieu,  qui  m'a  faict  ceste  grâce.  Mais  pour  ce  que 
Gérard  ne  demeurera  guères  à  revenir  icy,  où  je 
luy  ay  dict  que  je  l'attendroy  jusques  à  ce  qu'il 
fust  allé  prendre  congé  de  Louys,  ce  ne  sera  que 
bien  faict  que  je  m'expédie  au  plustost.  Tout  à 
point,  je  voy  madame  Spinette  sur  le  pas  de  la 
porte. 

Spinette.  11  est  desjà  bien  tard,  et  Aurelian 
ne  vient  point.  Il  aura  oublié  de  passer  par  icy, 
et  peut-estre  demeurera  ce  soir  avec  son  amy . 
Mais  le  voicy. 
Aurelian.  Dieu  vous  donne  le  bon  soir. 
Spinette.  Tout  à  ceste  heure  je  pensoy  si 
passeriez  par  cy  à  ce  soir  ou  demain  matin.  Bon 
soir  et  l)on  an. 

Aurelian.  Et  bonne  heure  encores  davan- 
tage à  vous,  Madame. 

Spinette.  Je  suis  infiniment  ayse  qu'estes 
venu  icy,  affin  de  vous  retirer  d'une  vostre  opi- 
nion, et  pour  vous  faire  ouyr  chose  qui  vous  fera 
csl)ahir.  Avez-vous  point  puis  naguères  sçcu  le 
tout  ? 

AuRELlAN.  Commancez,  de  grâce. 

Spinette.  Pour  ce  que  je  pense  que  le  sçavez, 
il  n'est  pas  besoin  de  vous  répliquer  ce  qui  s'est 
passé  entre  dame  Constance  et  Anthoine  avant 
qu'elle  se  raariast. 

AuRELiAN.  Je  sçay  bien  tout  cela. 

Spinette.  Et  combien  grande  a  esté  Thon- 
nesteté  et  continence  des  deux. 

ÂURELiAN.  J'auray  tousjours  cela  en  ma  mé- 
moire, estant  chose  qu'on  ne  peut  dire  estre  sou- 
vent advenue. 

Spinette.  Peut-estre  moins  que  ne  pensez. 
Que  diriez-vous  si  on  vous  disoit  que  madame 
(Constance  est  autant  pucelle  que  quand  elle  sor- 
tit du  ventre  de  sa  mère  ? 

AuRELiAN.  Je  diroy  que  je  n'en  croy  rien, 
icelle  ayant  esté  avec  son  mary  environ  dix  ans. 

Spinette.  Je  suis  contante  qu'il  y  ayt  dix 
ans  qu'elle  a  un  mary ,  mais  elle  ne  l'a  jamais 
hanté  ni  cogneu. 

AuRELiAN.  Madame  Spinette,  trouvez  qui 
croira  cela  ;  car,  quant  à  moy,  je  ne  voy  point 
qu'il  y  ait  de  vray  semblable. 

Spinette.  Escoutez-nioy,  s'il  vous  plaist;  c'est 
un  autant  grand  mal  d'estre  obstiné  que  de  ne 
croire  ce  qui  peut  estre,  jaçoit  que  difficilement , 
comme  de  croire  tout  ce  qu'on  ovt  dire. 

AuRELiAN.  Il  est  vray. 

Spinette.  Outre  cela,  croyez  et  tenez  près- 

que  pour  miracle  que  le  mesme  luy  est  advenu 
avec  Anthoine,  lequel  elle  ayme  tant,  et  ne  vou- 
lez vous  induire  à  croire  ce  que  sans  doute  je  vous 
rendray  très  facile.  Mais  escoutez-moi...  Vous 
sçavez  qu'Ânthoine ,  mon  frère ,  l'a  fiancée,  et 
comme  elle  luy  a  promis  ne  vouloir  un  autre 
mary  que  luy,  qu'aussi  il  lui  a  faict  le  semblable 
de  ne  vouloir  jamais  autre  femme  qu'elle. 

Al'RELIAN.  Vous  me  dites  icy  uue  belle  chose; 
mais  combien  a  elle  esté  en  celle  volonté? 

Spinette.  Elle  y  a  tousjours  esté,  et  y  est 
continuellement. 

AuRELiAN.  Toutesfois  depuis,  peu  de  jours 
après ,  elle  a  prins  Léonard ,  encores  qu'on  dise 
qu'on  eut  bien  de  la  peine  à  la  faire  consentir. 

Spinette.  Si  consentir  à  ceux  qui  peuvent 
quasi  forcer  les  pauvres  filles  à  faire  ce  qu'ils 
veullent,  et  qu'avant  le  consentement  et  libre  vo- 
lonté on  face  le  mariage,  vous  auriez  raison,  Au- 
relian. 

Aurelian.  Elle  a  esté  si  long-temps  avec  son 
mary,  et  jamais ,  ainsi  que  l'on  dit,  n'a  esté  une 
mauvaise  parolle  entre  eux  ;  n'est  pourtant  à 
croire  que  Léonard  l'ayt  tenue  en  sa  chambre 
comme  sa  sœur. 

Spinette.  Ains  ne  l'a  pas  tenue  autrement. 

Aurelian.  Madame  Spinette,  on  peut  croire 
toute  chose  ;  mais  ceste-cy  est  trop  malaisée.  Je 
sçay  que  Léonard  est  jeune  homme,  qu'aussi  ma- 
dame Constance  est  jeune  et  belle  femme  :  pour- 
quoy,  posé  le  cas  qu'elle  eust  délibéré  en  soy- 
raesmc  de  demeurer  ainsi  comme  vous  dites ,  il 
n'auroit  pourtant  une  mesme  volonté,  si  Dieu  n'a 
ainsi  opéré  en  eux  miraculeusement.  Je  sçay  bien 

que  là  où  joue  obstination  des  femmes,  elles  veu- 
lent tousjours  vaincre  et  emporter  au  dessus;  mais, 
d'autre  part,  je  sçay  aussi  que  les  hommes  sont 
hommes,  mesmes  en  certaines  choses. 

Spinette.  a  vous  autres  ne  semble  possible 
qu'une  femme,  et  particulièrement  en  ces  affaires, 
puisse  faire  chose  digne  de  merveille  et  de  louange; 
mais  en  cela  vous  estes  tiompez  comme  en  plu- 
sieurs autres  affaires  des  femmes. 

AuRELTAN.  Je  ne  dy  pas  que  cela  soit  impos- 
sible, car  y  en  a  eu  d'autres,  si  les  histoires  sont 
vrayes;  mais  nous  ne  sommes  plus  en  ces  temps- 
là.  Or,  poursuivez  :  je  vous  prie  de  me  dire 
comme  la  chose  est  passée. 

Spinette.  Madame  Constance  ,  après  tant  de 
batailles  que  vous  sçavez  ,  ayant  consenti  à  son 
père,  fut  mariée  avec  Léonard,  et  le  banquet  des 
nopces  faict.  Le  soir  d'après  qu'elle  fut  avec  son 
mary,  et  estant  avec  lui  en  la  chambre,  elle  (ainsi 
qu'elle  m'a  dict)  lui  parla  eu  ceste  manière  :  Les 
lois,  tant  divines  qu'humaines... 

AuRELiAN,  0  bon  Dieu!  qu'est-ce  que  j'oy? 
Spinette.  Veulent,  ô  Léonard!  que  toute 
personne  se  garde  autant  que  luy  est  possible  de 
faire  injure  à  son  prochain,  et  de  celles  princi- 
pallcment  qui,  trop  griefves,  offensent  en  l'hon- 
neur ou  l'homme  ou  la  femme.  Après  d'offenser 
Dieu  directement,  les  hommes  se  doivent  tant 
garder,  que  plustost  ils  s'offrent  endurer  mille 
morts  que  d'y  avoir  jamais  pensé. 

AuRELiAN.  A  quoy  vouloit  conclure  ceste-là? 
Spinette.  Parquoy,  si  dignes  du  dernier  sup- 
plice sont  jugez  ceux  qui  offensent  le  prochain  en 
choses  ordinaires  (pour  parler  ainsi),  quelle  peine 

meriteroit  une  personne  qui,  en  un  mesme  temps, 
offense  grietVement  Dieu  et  les  hommes  ?  Moy,  ô 
jeune  homnie!  que  vous  pensez  eslre  fille  etvostre 
femme,  ay  promis  et  juré  à  Dieu  de  ne  vouloir 
jamais  avoir  autre  mary  qu'Antlioine  tant  qu'il 
vivroit;  et  luy,  me  acceptant  pour  telle,  appelant 
Dieu  à  tesmoin,  m'a  fiancée.  Après  est  advenu  , 
pour  l'obstination  de  mon  père  qui  m'a  donné  à 
vous  pour  femme,  qu'à  ceste  occasion  Anthoine 
s'est  esloigné  de  moy  de  corps ,  mais  non  de  vo- 
lonté et  de  cœur,  qui  sera  esternellemenl  joint 
avec  le  mien . 

ÂURELIAN.  Que  respoudit  Léonard  à  cela? 

Spinette.  Ayant  demeuré  longtemps  tout 
jiensif,  dict  :  A  Dieu  ne  plaise.  Constance,  que  je 
veuille  que  tu  l'offenses,  ny  Anthoine  ou  moy- 
mesme  !  Que  ferons-nous  donc?  Je  ne  puis,  dict- 
elle,  continuant  son  propos  ,  estre  légitimement 
vostre  femme  tant  qu'Anthoine  vivra;  mais  où  il 
se  trouveroit  en  vous  tant  de  bonté  et  plus  de 
courtoisie  qu'en  tous  les  autres  hommes,  je  vous 
prie,  à  mon  si  grand  besoin,  qu'il  vous  plaise  me 
faire  ceste  grâce  de  me  laisser  en  vostre  cham- 
bre sans  me  toucher  par  l'espace  de  cinq  ans, 
jouyssant  neantmoins  de  mon  douaire  et  grands 
biens  ;  au  bout  de  ce  temps ,  si  de  fortune  Xn- 
ihoine  ne  revient,  et  de  bonne  volonté  ,  pré- 
supposant qu'il  fust  mort,  je  consentiray  que  me 
preniez  à  femme,  estimant  estre  vraysemblable 
que  qui  en  un  si  longtemps  peut  revenir  cl  ne 
tient  conte  revenir  en  son  pays ,  le  renonce  taci- 
tement. Mon  père  cependant  pourroit  cncores... 

AuRELiAN.  J'entendbien  ce  que  voulez  dire. 
Poursuivez. 

SpîNETTE.  Et  si  cela  advient,  tout  se  portera 
bien.  Léonard,  ayant  entendu  tout  cela  et  longue- 
ment ravassé  en  son  esprit ,  promit  par  un  ser- 
ment solemnel  et  le  plus  estroit  qu'il  peut  à  la 
dame  Constance  (ainsi  qu'elle  me  la  raconté  n'a 
pas  longtemps)  tout  ce  qu'elle  sceut  demander  , 
et  commançant  dès  le  soir,  tousjours  depuis.  Tant 
que  Léonard  a  esté  en  la  maison,  l'un  couche  en 
une  chambre  et  l'autre  en  une  autre  ;  ce  qui  n'a 
pas  esté  malaisé  faire  croire  autrement  aux  sei'vi- 
teurs  de  la  maison,  Léonard  estant  cependant  as- 
sez longtemps  aux  champs,  tantost  environ  un 
an  à  Lyon  ,  tantost  six  mois  en  un  autre  lieu  , 
avec  diverses  excuses,  et  souvent,  ains  la  plus- 
part  du  temps  au  village  et  en  ses  raestairies ,  et 
l'autre  à  la  ville.  Vous  riez? 

AcRELlATS.  Je  ne  sçaypourquoy.  Je  suis  oyant 
ces  choses  comme  hors  de  moy,  ne  pouvant  quasi 
parler;  et  à  la  vérité  ,  on  ne  peut  publier  pour 
courtoisie  extraordinaire  d'un  gentilhomme ,  si- 
non celle  de  Léonard,  et  la  foy  de  madame  Con- 
stance pour  la  plus  grande  qu'on  ayt  jamais  trouvé 
en  femme.  Et  si  tous  deux  cognoissent  la  faveur 
qu'en  cela  ils  ont  receu  de  Dieu  en  ce  monde  ,  ou 
il  n'y  a  amour,  ny  foy,  ny  courtoisie,  sinon  feinte 
et  en  apparence  ,  ils  sont  vrayment  très  heu- 
reux. 

Spiinette.  Je  pourroy  adjouster  plusieurs  au- 
tres choses  qui  se  sont  passées  durant  l'espace  de 
dix  ans,  et  vous  dire  avec  quelle  grande  amitié 
ils  se  sont  réciproquement  aymés  ,  si  le  lieu  et  le 
temps  le  permettoit;  mais  je  diray  seulement  que 
jamais  couple  d'amans,  soit  de  ces  plus  signalez, 
lesquels  vous,   hommes  ,  publiez  et  vantez  tant, 

n'a  esté  et  ne  sera  pareille  à  Constance  et  Léonard , 
si  le  monde  duroit  mille  fois  autant  qu'il  doibt 
dui'er.  Vous  faictes  merveille  de  cela?  Et  pourquoy 
entre  l'homme  et  la  femme  ne  peut  estre  une 
sincère  et  parfaicte  amitié  sans  amour  lascif,  comme 
on  voit  souvent  entre  deux  hommes? 

AuRELiAN.  0  très  heureux  Constance  et  Léo- 
nard !  puisqu'avec  le  repos  de  ceste  vie  et  l'éter- 
nelle gloire  de  vostre  nom,  vous  vous  rendez 
immortels  et  pouvez  espérer  de  posséder  le  ciel, 
tant  est  grand  le  mérite  d'une  telle  amitié  et  si 
grande  foy  !  Et  les  cinq  ans  passez,  qui  finirent  il 
y  a  cinq  autres  ans  ,  qu'en  a-il  esté? 

Spin'ETTE.  On  ne  conneut  jamais  que  Léonard, 
aymant  sa  Constance  à  l'esgal  de  ses  yeux  et  de 
sa  propre  vie,  se  faschast  d'attendre  si  longtemps, 
ne  qu'il  luy  semblast  que  ce  fust  pour  tout  le 
cours  de  ses  ans ,  ains  ne  requeroit  à  Dieu  autre 
grâce  que  ceste-cy  :  assavoir,  qu'Anthoine ,  vray 
mary  de  Constance ,  retournast ,  pour  avec  luy 
avoir  ceste  mesme  amitié  qu'il  a  avec  elle.  Et  cela 
a  esté  cause  que  voicy  pour  la  troisième  fois  qu'il 
le  va  cherchant. 

AuRELlAN.  Et  vous,  madame  Spinette ,  par 
vostre  foy  ,  croyez-vous  cela? 

Spinette.  Comment  !  si  je  le  croy?  J'en  suis 
plus  asscurée  que  de  chose  très  certaine  et  qu'on 
touche  avec  la  main. 

AuREHAN.  Je  vous  jure,  dame  Spinette ,  que 
ces  discours  m'ont  tellement  esmeu  l'esprit,  que  je 
m'en  sens  tout  remply  d'une  douce  et  louable  en- 
vie. 0  !  combien,  Aurelian,  ton  estât  est  contraire 
à  ccstuycy ! 

Spinette.    Helas!    si  l'œil  ne  me  trompe, 

voicy  Siret ,  serviteur  de  Léonard ,  lequel ,  à  sa 
contenance  ,  semble  estre  tout  dolent  et  mal  con- 
tent. 


SCÈNE   If. 

Siret ,   serviteur  de    Léonard  ;   Spinette , 
Aurelian. 

Siret. 

ar  où  commenceras-tu  ,  ô  Siret  !  pour 
raconter  tant  tristes  nouvelles  à  ta  mais- 
tresse  ! 

Spinette.  Helas  !  que  peut-ce estre  ? 

Siret.  Comme  aui'as-tu  jamais  le  courage  de 
luy  dire  ! 

Aurelian.  Que  peut-il  estre  arrivé? 

Siret.  En  quels  mots  pourras-tu  exprimer 
telle  chose  ! 

Aurelian.  Demandons-luy  qu'il  y  a  de  nou- 
veau. 

Siret.  Comme  ne  te  crève  le  cœur  en  y  pen- 
sant !  0  Léonard!  ô  Léonard!  ô  mon  cher  maistre! 
où  vous  ay-je  laissé  ! 

Spinette.  A  la  vérité,  il  est  arrivé  quelque 
malheur  à  Léonard. 

Siret.  Se  pourra-il  faire  que  je  sois  le  porteur 
de  si  tristes  nouvelles!  Je  veux  plustost  jamais  ne 
reveoir  ceste  maison  ny  ce  pays.  Combien  te  seroit- 
il  meilleur,  ô  Siret  sans  amour  !  Siret  ingrat  !  de 
t'estre  laissé  tuer  avec  luy  ,  que  tu  demeures 
sans  Léonard  !  Avec  qui  pourroy-tu  jamais  vivre 
qui  te  soit  si  doux  et  amiable  comme  il  estoit  ! 

AuRELlAN.  Sans  doute,  Léonard  est  mort. 

SiRET.  Et  si  ce  n'estoit  que  j'ay  eu  opinion 
que  quant  à  moy  je  ne  seroy  creu  de  ce  que  je  di- 
roy  non  plus  que  si  je  Tavoy  songé,  j'eusse  plus- 
tost  aymé  mourir  estendu  de  mon  long  sous  un 
arbre,  que  m'en  retourner  en  la  maison  sans  mon 
maistre. 

AuRELiAN.  Laissons-le  dire,  puisque,  vomis- 
sant sa  douleur,  il  raconte  tout. 

SiRET.  Que  feray-je  ?  m'en  iray-je  sans  parler? 
Ouy.  Mais  qu'en  adviendra-il?  On  le  sçaura  d'un 
autre,  et  toy,  Siret,  seras  réputé  pour  vilain,  peu 
courtois  et  sans  amour.  Soit  ce  qui  en  pourra  ad- 
venir, je  ne  le  diray  jamais  ,  ains  m'en  veux  aller 
si  loing ,  qu'en  ce  pays-cy  on  n'aura  peut-estre 
jamais  nouvelles  de  moy.  Helas!  comme  est-il 
possible  qu'en  ce  voyage  je  ne  sois  trespassé  de 
douleur!  Ha  fortune  !  pourquoy,  comme  je  party 
joyeux  en  la  compagnie  de  Léonard,  ne  suis-je 
pareillement  aussi  retourné  avec  luy  ! 

Spinette.  Cestuy-làs'enva.  Retenez-le,  Aure- 
lian. 

ÂURELiAN.  Siret!  Es-tu  sourd?  Siret! 

Siret.  Qui  m'appelle  ? 

Au  R  ELI  AN.  Un  tien  amy.  Escoute. 

Siret.  0  seigneur  Aureliau  ! 

AuRELiAN.  Qu'as-tu?  poinquoy  fais-tu  si  gran- 
des lamentations  ? 

Siret.  Helas  i  pour  ce  que  je  suis  misérable  à 
jamais. 

AuRELlAN.  As-tu  perdu  quelque  chose  ? 

Siret.  J'ai  perdu  la  plus  chère  que  j'eusse  ou 
puisse  jamais  avoir  en  ce  monde. 

AuRELlAlN.  OÙ  as-tu  laisse  ton  maistre? 

Sir  ET.  0  monde!  ô  ciel  !  ô  maudite  fortune!  un 
peu  plus  loin  que  Dijon. 

AuRELiAN.  En  vérité,  tu  apportes  de  tiistes 
nouvelles,  non  seulement  à  la  dame,  mais  encore 
à  tous  ses  parens  ou  amys. 

Spinette.  0  malheureuse  et  misérable  Con- 
stance ! 

AuRELiAN.  Par  quel  accident  a-il  esté  si  sou- 
dainement occis? 

SiRET.  Une  mesme  main  l'a  tué  et  à  moy  osté 
la  vie  :  c'est  pourquoy  je  ue  veux  plus  vivre. 

Spiînette.  Et  encores  avec  luy  rinfortunée 
Constance,  indigne,  certes,  d'une  si  mauvaise  for- 
tune. 

Aurelian.  Siret,  qu'il  ne  te  soit  grief  nous 
raconter  la  chose  de  point  en  point. 

Siret  Nous  allions,  nous  allions...  ô  Dieu! 
je  ne  le  puis  dire...  à  Dijon,  comme  devez  sça- 
voir,  il  n'y  a  pas  plus  d'un  mois.  Là  arrivez 
(il  faut  dire  tout),  en  peu  de  jours  Léonard  sceul 
pour  certain  qu'Authoinc  ,  qu'il  alloit  cherchaut 
(ayez  patience,  madame  Spinette),  estoit  mort. 

Spiivette.  0  Spinette  !  vrayement  née  pour 
estre  le  Lut  de  la  fortune  !  Quelle  nouvelle  nous 
as-tu  apportée  en  ce  village  ! 

Aurelian.  Madame  Spinette,  s'il  est  vray 
que  la  blessure  preveuë  faict  moins  de  mal,  vous 
n'avez  quasi  pas  d'occasion  de  vous  plaindre  : 
il  y  a  desjà  bonne  pièce  que  le  deviez  pleurer. 

Spinette.  C'est  autre  chose,  Aurelian,  d'estre 
entre  si  et  non  d'une  chose,  et  autre  la  sçavoir 
certainement.  Mais,  Siret,  poursuy  ton  propos. 

Siret.  Quoy  entendu,  nous  partismes  quel- 
ques jours  après  de  Dijon  pour  nous  en  revenir, 

quasi  désespérez,  ayant  entendu  la  mort  d'Au- 
thoine  et  faict  ce  voyage  en  vain;  mais,  sortis  hors 
de  Dijon,  environ  trois  ou  quatre  lieues,  et  arx-i- 
vez  en  un  chemin  croisé ,  se  jetta  sur  nous  un 
homme  tout  armé  accompagné  de  deux  serviteurs, 
lequel,  ayant  mis  une  main  à  la  bride  du  cheval 
de  Léonard,  disant  :  Traistre,  vous  estes  mort!  luy 
donna  de  l'autre  un  grand  coup  d'espée  sur  la 
teste.  A  ce  bruit,  moy  qui  chevauchoy  devant 
avec  la  valise,  m'arrestay  pour  voir  que  c'estoit, 
et,  me  retournant,  je  vy  tirer  après  moy  un  coup 
de  harquebuse  par  un  des  serviteurs  de  ccsluy-là. 
A  ceste  occasion,  et  ayant  desjà  veu  mon  maistre 
par  terre,  et  ne  luy  pouvant  donner  aucun  se- 
cours, picquant  asprement  le  cheval,  j'eschappay 
des  mains  de  ces  deux  voleurs  qui  me  poursui- 
voient.  Après,  m'estant  arresté  en  une  hostcUerie 
loing  de  là  environ  une  lieuë,  j'envoyay  veoir  en 
quel  estât  estoit  mon  maistre;  et  celuy  que  j'y 
avois  envoyé  me  rapporta  qu'il  luy  avoit  veu  ren- 
dre le  dernier  soupir  en  une  maison,  oià  ce  mesrae 
qui  l'a  voit  blessé  se  mordoit  les  mains  d'avoir  in- 
justement, plus  par  la  coulpe  de  fortune  que  la 
sienne,  osté  la  vie  à  un  si  honorable  gentilhomme. 

AURELlAN.  En  ces  quartiers-là  se  commettent 
souvent  de  tels  brigandages. 

SiRET.  Quov  par  moy  entendu ,  je  ne  sçay 
qui  me  tint  que  je  ne  m'occis  mov-mesme  sur  le 
champ.  Toutesfois ,  ayant  uu  petit  rej)rins  cou- 
rage ,  me  mis  en  chemin ,  m'en  l'evenant  icy  tout 
bellement. 

AuRELiAN.  Ks-tu  venu  icy  tout  droict,  ou  si 
tu  as  passé  par  Troyes  ? 

Si  RE  T.   J'arrivay  à  Troyes  y  a  environ  deux 

heures ,  el  là  ayant  laissé  le  cheval  et  la  va- 
lise ,  je  suis  venu  icy  ,  où  Ton  m'a  dict  qu  est  ma 
maistiesse,  pour  lui  raconter  le  tout;  mais  voyant 
les  maisons,  et  considérant  les  mauvaises  nou- 
velles que  je  porte  au  lieu  de  bonnes,  j'ay  changé 
d'advis  ,  ne  désirant  estre  celuy  qui  veuille  cau- 
ser la  mort  à  ma  maistresse  par  un  si  triste  rap- 
port. 

ÂuiiELiAN.  Siret,  on  ne  croiroit  pas  cela  d'un 
autre  que  de  tOY  ;  mais  on  a  adjousté  foy  eu  tes 
paroles  en  plus  grande  chose  que  n'est  ceste-cy. 

Spinette.  Comme  vous  dictes,  il  a  esté  nouriy 
en  la  maison  de  Léonard,  qui  le  tenoit  presque 
comme  frère.  Mais  moi,  misérable,  que  fcray-je? 

ÂURELIAN.  Dame  Spinette ,  il  y  a  quelques 
années  que  ne  faisiez  conte  d'estre  demeurée  sans 
frère  :  supportez  donc  ceste  impatience  le  mieux 
que  vous  sera  possible,  et  laissez  lamenter  ma- 
dame Constance ,  puisqu'aucune  désolée  n'en  eut 
jamais  tant  d'occasion  qu'elle  en  a. 

SiRET.  Je  vous  laisse  en  la  garde  de  Dieu. 

Spinette.  Siret,  ne  t'en  va  pas.  Je  vous 
prie  ,  Aurelian  ,  d'autant  que  vous  aymez  et  avez 
aymé  Antoine  mon  frère  ,  qu'il  vous  plaise,  puis- 
que la  fortune  vous  a  icy  conduit,  comme  je  croy, 
pour  le  salut  de  ceste  misérable  jeune  dame,  de 
luy  raconter  ces  choses  ,  et  par  mesme  moyen  la 
consoler. 

Alrelia:\.  11  sera  bien  meilleur  le  faire  sça- 
voir  à  ses  parens ,  affin  qu'ils  viennent  faire  ce 
qui  est  de  leur  devoir. 

Spinette.  Et  du  vostre  encore  pour  plusieurs 
occasions ,  et  d'autant  plus  vous  estant  icy,  outre 
que  sçavez  que,  son  père  estant  mort,  elle  n'a  pa- 
T.  vi.  la 

rens  plus  proches,  à  qui  touchent  de  phis  près  ses 

affaires,  que  vous.  A  quoy  pensez-vous  ? 


SCÈNE  III. 

Spinette ,  Constance ^  paiiant  en  la  maison, 
Elisabeth  et  Siret. 

Spinette. 

uel  bruit  entend-je  faire  en  la  maison  ? 
Constance.  Ostez -vous  d'icy;  lais- 
[sez-moi  par  une  mort  mettre  fiu  à  mille 
'morts. 

Elisabeth.  Courez,  madame  Spinette,  cou- 
rez. Aydcz-nous,  Âurelian,  car  madame  Constance 
se  veut  tuer;  hastez-vous,  pour  l'amour  de  Dieu. 

Spinette.  Madame  Elisabeth  est  rentrée  de- 
dans :  courez,  je  vous  prie,  Aurelian,  car,  quant 
à  moy,  je  ne  puis  en  façon  quelconque  me  sous- 
tenir,  tant  les  jambes  me  tremblent.  C'est  ainsi, 
Siret,  qu'il  faut  faiie  :  que  benoistsois  tu!  0  com- 
bien s'est  promptement  bien  employé  Aurelian  ! 

Constance.  Il  vaut  mieuv  mourir  d'un  coup 
que  d'endurer  mille  morts ,  de  façon  que  je  suis 
contante  de  laisser  mon  corps  sans  vie  ,  puisque 
la  fortune  et  les  cieux  le  veulent  ainsi. 

Spinette.  Elle  doit  estre  en  la  première  cham- 
bre, près  la  porte  ,  puisqu'elle  entend  bien  tout. 
En  cfiet,  je  suis  de  foible  courage;  toutesfois  je 
veux  aller  vcoir. 

SiHET.  Vous  venez  tout  à  ])oiut,  madame  Spi- 
nette. Elles  onttantl'aict  qu'elles  l'ont  estendusur 
le  lict.  J'ay  grandement  failli  de  m'estre  monstre  ; 

la  furie  de  madame  Elisabeth  et  le  bi'uit  et  ru- 
meur de  ces  austres  ne  m'ont  donné  le  loisir  d'y 
penser;  mais  si  encor,  d'autre  costé,  je  n'eusse  esté 
prompt  de  luy  oster  le  cousteau  des  mains,  sans 
doute  elle  se  fust  lors  tuée. 

Constance.  Helas,  Siret,  où  est  Léonard?  où 
estÂnthoine?  Laissez-moy  parler  avec  luy  et  ren- 
dre l'esprit  en  parlant  de 

Au  R  ELI  AN.  Soustenez-la,  madame  Spinette; 
elle  s'évanouit. 

Siret.  Dieu  vueille  que  ce  soit  pour  tousjours 
et  à  jamais  !  0  malheureuse  maison  ,  qui  nagueres 
estoit  un  paradis!  Mais  voici  dame  Spinette  qui 
sort  dehors  en  pleurant;  il  sera  meilleur  que  je 
retourne  en  la  maison. 


SCÈNE  IIII. 
Spinette,  Fidence. 

Spinette. 

combien  est  véritable  que  tous  amans  en 
gênerai  sont  soupçonneux  !  Ceste-cy,  en 
prestant  l'oreille  à  ce  qu'on  a  dict ,  a 
maintenant  entendu  ce  qu'elle  a  voulu 
sçavoir.  Mais  qu'importe?  elle  le  devoit  tousjours 
sçavoir.  Je  suis  sortie  de  la  maison  crainte  que  le 
cœur  ne  me  crève  de  la  veoir  en  si  grande  misère. 
Joint  que  je  ne  sçay  comme,  ayant  esté  certiorée 
de  la  mort  d'Anthoine ,  mon  frère  ,  je  n'ay  faicî 
comme  a  voulu  faire  madame  Constance,  parce 
qu'encores  que  je  l'aye  tenu  pour  mort  il  y  a  quel- 
ques années,  il  ne  peut  estre  que  ceste  certitude  n'ac- 

croisse  en  infinité  mon  deuil  et  ne  face  davantage 
que  ne  font  les  choses  douteuses.  Mais  que  dira 
Aurelian  de  ce  que  je  Fay  laissé  ainsi  seul? 

FiDENCE.  Madame  Spinette ,  si  vous  estes 
vous-mêmes,  retournez,  de  grâce,  en  la  maison  , 
où  ces  autres  dames  vous  attendent. 

Spinette. Je  y  vay. 

FIDE^XE.  Dicique  heatum  ante  obitum  su- 
premaqiie  funera  potest,  et  comme  dict  le  poète 
françois  , 

Aucun  heureux  dire  ne  se  peut  pas 
Dci'ant  le  jour  de  son  futur  trespas. 

Il  n'y  a  pas  trois  mois  que  la  (Champagne  n'eut 
une  famille  plus  heureuse  que  ceste-cy,  et  au- 
jourd'huy  !  0  ccelum,  0  terra,  o  mare! 


SCÈNE  V. 
Biaise^  le  Laquais^  Fidence,  Elisabeth. 

Blaise. 

ue  la  peste  a'ous  estrangle  !  que  diable 
iavez-vous? 

Fidence.  0  Blasi  !  0  Blasi .'  actum 
est  de  nobis. 
Blaise.  Qu'y  a-il  de  nouveau? 
T.E  Laquais.  Et  quoy  !  tu  entens  le  latin? 
Blaise.  Par  grande  praticque,  et  pour  hanter 
ordinairement  ceste  bcste,  je  l'enten. 

Fidence.  Biaise,  nous  sommes  perdus,  nous 
sommes  ruynez. 

Blaise.  Quepeut-ce  estre?  Avez-vous  la  fiè- 
vre, que  vous  tremblez  ainsi  ? 

Elisabeth.  Tu  ne  Tentens  pas,  pauvre  mal- 
heureux !  Est-il  possible  que ,  toute  la  maison  es- 
tant c'en  dessus  dessoubs,  tu  t'amuses  à  te  gosser 
avec  cest  animal  ? 

FiDENCE.  Siun  etenim^  sed rationale  et  mor- 
tale. 

Blaise.  Je  vien  d'arriver,  je  n'ay  ouy  parler 
de  rien. 

FiDENCE.  Le  maistre  est  mort ,  et  Madame  est 
malade  ;  il  n'y  a  point  de  remède  ;  c'est  faict  d'elle. 
Si  tu  voyois  comme  elle  est  sur  le  lict ,  tu  en  se- 
rois  fasclié. 

Blaise.  Qui  a  apporté  ceste  nouvelle? 

FiDENCE.  Siret,  qui  est  de  retour. 

Blaise.  En  vérité  !  que  faict  la  dame?  Je  ne 
croy  pas  à  ceste  beste. 

Elisabeth.  Il  n'y  a  pas  long-temps  qu'elle 
s'esvanouyt  entre  mes  bras ,  et,  ainsi  demy  des- 
pouillée,  elle  est  comme  morte  sur  le  lict. 

FiDENCE.  Quid  facieni ,  miser? 

Elisabeth.  Ceste-cy  luy  trempe  le  visage 
d'eau  rose ,  ceste  autre  luy  touche  le  pouls  ;  l'une 
l'essuyé,  l'autre  avec  du  vinaigre  luy  mouille  le 
nez  et  les  temples  ;  une  autre  crie  à  ses  oreilles , 
une  autre  faict  une  chose,  et  autre  une  autre. 

FiDENCE.  Enfin,  elle  estdespeschée,  tedis-je  ; 
il  n'y  a  point  de  remède. 

Blaise.  Et  que  dict-elle ? 

FiDENCE.  Si  elle  est  morte  ou  peu  s'en  faut, 
que  veux-tu  qu'elle  dise? 

Elisabeth.  Elle  est  vos  fièvres  quartaines  ! 
Allez ,  je  vous  prie ,  achever  vos  promenades  et 
baveries  ailleurs,  car  vous  n'avez  aujourd'huy 
que  faire  icy. 

FiDENCE.  II  ne  failloit  que  cela  pour  le  reste 
de  mes  misères  ! 

Elisabeth.  Pour  retourcer  à  madame  Con- 
stance et  à  ce  que  tu  m'as  demandé,  elle  a  le  visage 
plus  pasle  que  celuy  d'uu  trespassé  ,  tout  mouillé 
de  larmes,  et  tient  les  bi-as  ouverts  sans  parler, 
comme  si  c'estoit  un  corps  sans  esprit.  C'est  pour- 
quoy ,  quant  à  moy,  je  suis  sortie  hors  de  la 
chambre,  pource  que  je  n'avoy  pas  le  cœur  de  la 
veoir. 

Blaise.  Omon  Dieu!  qu'est-ce cy? 

Elisabeth.  Vien  en  la  maison,  là  tu  sçauras 
le  tout. 

Blaise.  Marchez,  je  seray  incontinent  après 
vous. 

FlDE>'CE.  Ego  interea  deamhulando  ay  com- 
pilé un  brave  epigramme  à  la  louange  du  maistre, 
et  pensois  encor  à  faire  son  oraison  funèbre. 

Blaise.  Ouy,  ce  sont  des  vostres;  venez  en 
la  maison. 

Fidence.  Âyesunpeu  de  patience,  si  tu  veux. 

Blaise.  Je  vous  dy  que  marchiez. 

Fidence.  Eamus^  Biaise;  atten  un  peu,  et  es- 
coute  ceste  epitaphe  :  Egregio  viro  Domino... 

Blaise.  Vous  feriez  mieux,  domine magistcr , 
de  penser  où  trouverez  du  pain. 

Fidence.  E.vametri  carminis  sex  constantis 
pedilnis... 

Blaise.  Farfaniquc,  tu  voys  !  A  Dieu,  nous 
nous  reverrons  à  loisir. 

Fidence.  Quinta  sedcs  daciilo. 

Blaise.  FVissez  delà,  lourdaut  que  vous  estes. 

Le  Laquais.  A  Dieu.  Je  me  contante  de  cela. 
Je  ne  veux  estre  plus  long-temps  icy,  où  chacun 

se  meurt,  et  mesmement,  ayant  entendu  tout  ce 
que  mou  maistre  desiroit ,  maintenant  ce  ne  sera 
que  bien  faict  que  je  me  despesche  de  l'aller  trou- 
ver. Mais  je  ne  luy  porteray  pas  trop  bonnes  nou- 
velles si  je  luy  dis  le  nouveau  accident  advenu  à 
la  dame  ,  car  ce  scroit  assez  pour  le  faire  devenir 
fol  ou  de  mourir,  ce  que  Dieu  ne  vueille.  Aucun 
n'a  jamais  aymé  femme  plus  que  luy,  qui  l'ayme 
d'une  extresme  affection.  Monde  poltron!  est-il 
possible  que  les  hommes  soient  si  fols  que... 


ACTE  V. 

SCÈNE  I. 
Aurelian,  Spinelte,  Gérard. 

AURELIAN. 

poicy  grand  cas  qu'elle  est  si  long-temps 
icn  pasmoison. 

Spinette.  Je  doute  biend'elle  ;  qu'y 
•  pourroit-on  faire? 
Aurelian.  Et  quoy!  il  n'est  plus  temps  d'en- 
voyer à  ce  soir  au  médecin  :  car  il  est  trop  tard. 
Spinette.  Ny  aussi  d'aller  quérir  quelqu'un 
de  ses  parens  ;  mais  bien  pourrez-vous  nous  faire 
une  faveur  non  petite. 

Aurelian.  Commaudez-moy. 
Spinette.  Puisqu'estes  tant  respectueux  que 
ne  voulez  ce  soir  demeurer  avec  nous... 

Aurelian.  Cela  ne  me  semble  honneste  ,  ny 
que  ce  soit  bien  faict. 

Spinette.  Allez-vous-en  donc  pour  quelque 

peu  de  temps  avec  vostre  amy  qui  demeure  icy 
près,  affin  que ,  si  avons  affaire  de  vostre  secours 
en  si  grande  nécessité,  nous  sçachions  où  vous 
trouver.  En  effect,  c'est  affaire  aux  gens  des 
champs  et  aux  bestes  de  demeurer  presque  tous- 
jours  au  village;  vous  voyez  en  quelle  extrémité 
aucuns  se  trouvent  quelquefois. 

AuRELlAN.  Quand  les  choses  doivent  advenir, 
madame  Spinette! 

Spinette.  Il  est  vray,  car  qui  pense  enco- 
res  aux  choses  qui  peuvent  arriver  se  gouverne 
beaucoup  mieux  que  ne  font  ceux  qui  vivent  au 
jour  la  journée. 

AuRELiA>'.  Or  sus,  pour  vous  dire  vray,  il  me 
fasche,  plus  que  je  ne  sçauroy  dire,  de  ceste  pau- 
vre jeune  Dame  et  de  sa  mauvaise  fortune.  Et 
pour  ce  que  mon  désir  est  de  vous  faire  service  en 
ce  qui  me  sera  possible,  je  A^eux  demeurer  icy  au- 
tant qu'il  sera  besoin  ;  et  puis  je  m'en  iray,  comme 
vous  avez  pensé,  demeurer  avec  Louys.  Mais  dic- 
tes-moy,  croyez-vous  que^  madame  Constance  ait 
entendu  de  Léonard  seul,  ou  bien  de  Léonard  et 
d'Anthoine  ensemble  ? 

Spinette.  Elle  a,  comme  je  pense,  entendu 
de  tous  les  deux.  Toutefois  ce  ne  sera  pas  mal 
faict  d'advertir  Siret  qu'il  ne  parle  point  d'An- 
thoine, au  cas  qu'elle  eusl  ouy  nommer  Léonard 
seulement,  et  je  le  feray  ainsi  tout  à  ceste  heure 
que  je  retourne  veoir  dame  Constance. 

AuRELiAN.  Allez,  car  je  ne  demcureray  guè- 
res  à  vous  aller  trouver.  0  Amour!  combien  de 
puissances  ont  tes  forces  sur  les  esprits  des  mortels, 
et  combien  divers  sont  les  effets  qui  opèrent  en 
nos  cœurs  !  Qui  croiroit  jamais  que  ces  choses  que 

je  voy  et  touche a^ec  la  main  fussent  vrayes ?  Où 
fust  jamais  tant  d'amour  et  si  grande  et  sincère 
fov  que  celle  qui  s'est  veuë  en  Constance  et  en 
Léonard?  Qui  jamais  fist  apparoir  un  plus  grand 
signe  de  benevolence  entre  deux  amis,  que  celuy 
que  Léonard  a  monstre  à  Constance  et  a  Authoi- 
ne  ?  Combien  la  Fortune  a  mal  faict  de  ne  laisser 
plus  longuement  le  monde  joyr  d'une  si  rare  cou- 
ple d'amis,  affin  que  iceux,  et  avec  eux  ceste  ho- 
norable Dame,  sei'vissent  d'exemple  à  tous  hom- 
mes de  bonté  et  d'amitié ,  et  particulièrement  à 
ceux  qui  se  trouvent  enveloppez  es  liens  d'Amour. 
Rien  ne  mepourroit  estreplus  doux  ny  plus  cher 
que  de  passer  ainsi  les  ans  que  j'ay  encores  à  vi- 
vre, s'il  plaisoit  à  la  Fortune  de  ne  m'oster  si  tost 
de  ce  monde. 

Mais  voicy  Gérard  qui  vient  deçà  pour  de  com- 
pagnie aller  à  Troyes  ;  mais  si  tost  cela  ne  se  peut 
faire,  d'autant  que  pour  quelques  jours  nous  de- 
meurerons ensemble  avec  Louys.  Gérard,  vous 
soyez  le  bien  venu. 

Gérard.  Ay-je  point  trop  demeuré? 

AuRELlA>'.  Nenny,  pource  que  je  doute  que 
vous  etmoy  logerons  ce  soir  avec  Louys,  à  cause 
de  ce  qui  est  arrivé.  Mais  voicy  je  ne  sçay  qui. 
Gérard,  tirons-nous  à  quartier,  car  je  vous  veux 
conter  une  des  plus  grandes  choses  qu'ouystes 
jamais. 

Gérard.  Allons  où  il  vous  plaira. 

SCÈNE  II. 
Biaise^  Barbe^  Fideiice. 

Blaise. 

arbe,  combien  y  a-il  que  tu  es  de  re- 
tour ? 

Barbe.  Je  ne  faisoy  rien  que  d'en- 
trer en  la  maison  par  Thuys  de  derrière 
quand  la  maistresse  s'est  esvanouye. 

Blaise.  Et  ou  as-tu  esté,  qu'on  ne  t'a  point  vcu 
ce  jourd'huy? 

Barbe.  A  Troyes,  quérir  la  fille  de  madame 
Spinette. 

Blaise.  Ou  est-elle? 

Barbe.  Icy  près;  elle  arrivera  tout  à  ceste 
heure.  Mais  dy  moy,  Biaise,  que  ferons-nous? 
Quel  dessein  sera  le  nostre?  Où  serons-nous  ja- 
mais si  bien? 

Blaise.  De  grâce,  ma  sœur,  nem'afflige  point 
d'avantage  que  je  le  suis.  J'ay  demeuré  ccaus  de- 
puis ma  tendre  jeunesse  jusqucs  à  maintenant, 
(jue  mon  espérance  esloit  ipie  mon  second  mais- 
tre,  qui  m'avoit  promis  (ce  que  je  croy  certaine- 
ment qu'il  eust  l'aict)  de  me  nourrir  et  entretenir 
toute  ma  vie,  m'a  par  la  cruelle  fortune  cstéosté. 
Et  la  maistresse,  de  laquelle  nous  pouvons  espérer 
tout  bien,  est,  comme  je  croy,  malade  jusques  au 
mourir.  Mais  patience,  tel  est  rctfcctdcs  espéran- 
ces de  ce  monde.  Quand  l'homme  croit  estre  venu 
jusques  au  bout  de  quelque  sien  dcsir,  et  se  de- 

voir  reposer,  la  fortune  vient ,  qui ,  en  moins  de 
rien,  brouille  et  trouble  toutes  choses. 

Barbe.  Biaise,  le  desespoir  ne  sert  à  chose 
quelconque  ;  chacun  doit  penser  à  ses  affaires. 
Voicy  l'autre,  encores  est-il  assez  jeune.  On  dict 
ordinairement  que  bien  souvent  la  mort  d'un  en 
accommode  beaucoup;  mais  maintenant  voicy 
tout  le  contraire. 

Blaise.  Il  ne  nous  pouvoit  advenir  pis,  car 
tout  bien  nous  est  faiilv. 

FlDE>"CE.  Mujs  optiina  rapit,  deterrinia  relin- 
quit.  Heu  me  miserum  ! 

Blaise.  Peut  estre  que  ces  baveries  vous  sorti- 
ront de  la  cervelle  ;  mais  que  ferez  vous,  par  vostrc 
foy ,  monsieur  Fideuce?  Vous  ne  me  repondez 
point;  je  Tay  pensé  :  vous  ferez  ce  que  font  cer- 
tains personnagee  qui,  en  guise  de  pèlerins,  vont 
de  pays  en  pavs,  lesquels,  portans  en  leur  main 
quelque  bréviaire  gras  et  tout  usé,  se  contentent  de 
sçavoir  seulement  dire  :  Ego  sum  quidem  pauper 
peregrinus ,  sans  pouvoir  dire  autre  chose. 

FiDENCE.  Ao«  sum  apud  me.  A  Dieu,  Biaise. 

Barbe.  Où  est-il  allé? 

Blaise.  Laisse-le  entretenir  ses  pensées,  car  il 
en  a  occasion  ;  mais  nous  ferions  mieux  d'aller  en 
la  maison  :  nous  sommes  tousicy,  etn'y  a  personne 
pour  servir  en  ce  qui  sera  nécessaire. 

Barbe.  Allons,  voicy  tout  a  point  Aurelian 
avec  un  autre  homme. 

SCÈNE  III. 

Gérard^   Aurelian  ^  Marguerite^  fille  de  dame 
Spiuette,  et  Biaise. 

Gérard. 

e  ne  sçay  que  dire,  Âurelian  mon  amy  ; 

I  j  ai  leii  et  ouy  raconter  infinies  choses 

I  semblables,  mais  je  n'ay  souvenance  en 

avoir  jamais  ouy  une  si  grande  comme 

est  ceste  cy. 

Aurelian.  Qui  est  ceste  jeune  dame  qui,  sui- 
vie de  deux  servantes,  vient  devers  nous? 

Gérard.  Je  ne  la  cognoy  pas. 

Marguerite.  Je  voy  là  je  ne  sçay  qui.  Est-ce 
point  Léonard  qui  est  de  retour?  Non,  ce  n'est  pas 
luy.  Dieu  vous  doint  le  bonsoir. 

ÂURELIAN.  Bonsoir  et  bonne  nnict. 

iMarguerite.  Se  peut  faire  que  mes  servan- 
tes ont  oublié  la  maison.  Dictes-moy,  de  grâce, 
est-ce  icy  le  lieu  de  madame  Constance? 

AURELIA?J.  Ouy  ,  Madame.  Ceste  jeune  pu- 
celle  ressemble  tellement  à  madame  Spinctte 
qu'elle  ne  peut  estre  autre  que  sa  iille. 

Marguerite.  Aussi  suis-je,  Monsieur. 

Aurelian.  Je  suis  marry  de  ce  qu'ayant  esté 
envoyée  quérir  pour  vous  reci'éer  un  petit  et  pren- 
dre quelque  plaisir,  vous  n'aurez  au  contraire  que 
tout  ennuy  et  tristesse. 

Marguerite.  Pourquoy,  s'il  m'est  permis 
vous  le  demander? 

Aurelian,  Il  n'y  a  pas  long-temps  qu'un  sei- 

■v'iteur  a  apporté  nouvelle  que  Léonard  n'est  plus 
en  vie  ;  occasion  pourquoy  je  vous  laisse  à  penser 
en  quel  estât  peut  estre  madame  Constance  :  elle 
est  esvanouye,  estendue  sur  le  lict,  et  vostre  mère, 
avec  les  autres  dames  qui  sont  à  l'entour ,  n'ont 
encores  peu  tant  faire  qu'elle  puisse  reprendre  ses 
esprits. 

Gérard.  Voyez  quelle  bonne  grâce  a  ceste 
jeune  fille  ! 

AuRELiAN.  Ouy,  vrayment.  Voicy  vostre  mère 
qui  sort  dehors. 


SCÈNE  IIII. 
Spinette ,  Marguerite  ,  A  urelian ,  Gérard. 

Spinette. 

u  as  beaucoup  demeuré  à  venir,  Mar- 
euerite. 

Marguerite.  Il  me  semble  que  je  suis 
venue  trop  tost,  et  peut-estre  qu'il  se- 
roit  meilleur  que  je  ne  fusses  point  encores  ar- 
rivée, s'il  est  vray  ce  que  me  disoit  maintenant  ce 
jeune  homme. 

Gérard.  Est-ce  là  ceste  fille  à  laquelle  vous 
avez  baillé  cinq  cens  escus? 
Aurelian.  Ouy,  c'est  elle. 
Spinette.  Encores  que  jenevueille  pas  que  tu 
demeures  icy  que  jusques  à  demain  matin ,  tu 
n'auras  pas  perdu  tes  pas  de  venir  icy  haut. 

Marguerite.  Je  feray  tout  ce  qu'il  vous  plai- 
ra ;  et,  s'il  n'estoit  si  tard,  je  pourroy  aller  ce  soir 

avec  ma  tante  jusques  au  pont  Saincte-Marie. 
Mais  pourquoy  dictes-vous  que  je  n'auray  perdu 
mes  pas  ? 

Gérard.  Si  vous  faictes  à  ma  mode,  Aureliau, 
vous  serez  bien  heureux. 

Spinette.  Pour  ce  qu'icy  tu  parleras  à  Aure- 
lian,  auquel  tu  es  plus  obligée  qu'à  personne  du 
monde;  une  autre  fois  tu  en  sçauras  l'occasion. 
Touchc-luy  en  la  main. 

Marguerite.  Très  volontiers. 

AuRELlAN.  Vous  estes  trop  gentille  ,  madame 
Spinette. 

Spinette.  Orsus,attendez-moy  icy,  puis  irons 
eu  la  maison  de  compagnie. 

AuRELlAN.  Comme  se  porte  madame  Con- 
stance? 

Spinette.  Vous  sçavez  bien  que,  toute  des- 
cbargée,  elle  est  revenue  à  soy,  et,  demeurant  ain- 
si vestue  sur  le  lict,  est  fort  pensive,  mais  en  con- 
tenance assez  joyeuse,  et  ne  parle  point  sinon  que 
quand  on  luy  demande  comment  elle  se  porte, 
elle  respond  qu'elle  se  porte  bien.  Et  que  dïriez- 
vous  qu'elle  revint  de  pasmoison  en  riant? 

AuRELiAN.  Ne  vous  y  fiez  pas. 

Spinette.  Mais  je  ne  m'en  souvcnoy  pas,  elle 
vous  prie  prendre  la  peine  de  l'aller  veoir ,  je  ne 
sçay  pourquoy. 

AlRELiAN.  Je  doute  que  ,  pour  vous  asseurer 
un  peu  elle  se  monstre  joyeuse,  et  puis  après  elle 
ne  face  quelque  folie.  Le  diable  a  quelquefois 
plus  grande  force  envers  ceux-là  qui  se  fient 
trop  en  leur  sçavoir  et  propre  vertu  qu'à  l'endroit 
des  autres.  Allez  devant,  madame  Spinette  ;  je  se- 
ray  incontinent  après  vous. 

Spinette.  Passe  deçà,  Marguerite.  Es-tu  point 
molle  de  sueur  ? 

Marguerite.  Non,  Madame,  que  bien  peu. 

AuRELiAN.  Gérard,  venez  ou  demeurez;  faic- 
tes  comme  il  vous  plaira  pourvostre  commodité. 

Gérard  Allez,  car  je  veux  attendre  icy.  Si 
je  pouvoy  destourner  cestuy-cy  de  la  praticque  et 
peu  louable  vie  qu'il  meine  depuis  peu  de  temps 
en  çà ,  je  penseroy  avoir  faict  les  meilleurs  œu- 
vres du  monde.  Toutes  fois,  puisqu'il  m'a  promis 
de  ne  vouloir  autrement  aller  à  Lyon  et  de  quitter 
de  tout  point  l'amitié  de  Gismonde,  et  de  se  vou- 
loir marier ,  je  me  veux  servir  des  occasions  que 
la  fortune  me  présente.  Que  peut-il  faire  qui  luy 
soit  plus  de  contentement  que  de  s'allier  avec 
personnes  desquelles  il  a  toujours  esté  grand  amy 
et  qui  ne  luy  sont  pas  inférieures ,  si  ce  n'est  en 
richesses  ?  Et,  pour  en  parler  à  la  vérité ,  ceste- 
là  est  une  belle  et  gratieuse  fille.  Mais  qui  est 
cesle-cy  qui  vient  dioict  à  moy  ? 


SCÈNE  V. 
Elisabeth  y  Gérard. 

Elisabeth. 

on   gentilhomme ,   estes- vous  Gérard, 
amy  d'Aurelian? 

Gérard.  Ouy,  Madame. 

Elisabeth.  De  grâce,  entrez  en  la 

maison,  où  il  vous  attend  pour  quelques  affaires 
d'importance. 

Gérard.  Très  volontiers. 

Elisabeth.  Combien  qu'il  ne  se  trouve  folie 
plus  grande  qu'adjouster  foy  aux  songes,  pour  plu- 
sieurs occasions  ,  ce  neantraoins  j'ay  ouy  dire  et 
raconter  grandes  choses  estre  advenues  et  trou- 
vées vrayes,  lesquelles  premicrcmeut  avoient  esté 
vues  en  songe.  A  ceste  occasion  je  sçay  que  ma- 
dame Constance  dict  vray,  que  Léonard  n'alloit 
pas  chercher  Anthoine  pour  le  tuer,  ainsi  que 
chacun  croit,  ains  qu'il  ne  s'estoit  mis  aux  champs 
à  autre  occasion  que  pour  le  ramener  au  pays,  et 
qu'iceluy,  pourl'amourde  Constance,  l'avoitaymé 
autant  que  soy-mesme  ;  ce  qui  se  pourra  cognois- 
tre  par  le  testament  que  Léonard  fit  n'a  pas  long- 
temps, avant  qu'il  partist  pour  aller  cnBourgon- 
gne.  Et  me  souvient  qu'il  laissa  pour  ses  univer- 
sels héritiers  madame  Constance  et  Anthoine.  Ce 
neantmoins,  Aurelian  et  plusieurs  autres  ne  peu- 
vent croire ,  ainsi  que  puis  naguères  madame 
Spinette  m'a  dict ,  que  Léonard  fust  party  sinon 
pour  chercher  à  le  tuer,  et  qu'à  ceste  occasion,  il 
en  a  esté  chastié,  Dieu  le  permettant  ainsi.  Que 
veut  dire  cecy?  Miracle  !  Voicy  madame  Con- 
stance qui  sort  avec  Aurelian.  Je  m'en  va  d'autre 
costé,  affin  de  les  laisser  parler  ensemble  à  leur 
commodité,  puis  que  je  voy  qu'ils  veulent  estre 
seuls. 

SCÈNE   VI. 
Constance^   Aurelian. 

Constance. 

royriez-vous  que  je  fusse  si  hardie  de 
1  l'affirmer  s'il  n'estoit  vray  ? 

Aurelian.  Hé  !  Madame,  ne  sortez, 
crainte  du  serain. 
Constance.  Et  que  me  peut-il  nuire,  ayant 
ma  cappe?  Cela  est  ainsi  que  l'avez  entendu. 

Aurelian.  A  un  bien  faible  filet  est  pendue 
l'espérance  de  ceste-cy. 

Constance.  En  ce  qu'avez  premièrement 
failly,  croyez-moi  qu'estiez  tombé  en  grande 
erreur,  et  qu'à  tort  vous  portiez  hayne  à  Léonard. 
Aurelian.  Or  je  confesse,  estant  par  vous 
certifié  de  la  vérité,  que  la  chose  est  comme  vous 
dites. 

Constance.  J'espère  qu'avant  que  peu  de 
jours  soient  passez,  vous  verrez  les  enseignes  que 
mes  espérances  ne  sont  basties  en  l'air,  car  jamais, 
à  quiconque  vit  chrestiennement ,  ainsi  que  per- 
sonnes bien  apprinses  et  toutes  confites  en  dévo- 
tion doivent  faire,  ne  mancque  celuy  qui  tout 
est  la  bonté  infinie,  et  suis  toute  asseurée  que, 
comme  toutes  les  promesses  que  j'ay  faictes  ont 
esté  observées,  qu'ainsi  les  siennes  me  seront  gar- 
dées par  celuy  qui  ne  manque  jamais. 

Aurelian.  Ceste-cy  de  morte  est  redevenue 
doublement  vive. 

Constance.  Je  ne  veux  pas  nier  que  les  nou- 

T.  VI.  19 

velles  que  j'ay  entendues  puis  naguères  ne 
m'ayent  pénétré  jusques  à  Tâine;  mais  enfin,  ou- 
tre l'espérance  qu'en  dormant  m'a,  je  ne  sçay 
comment,  consolée ,  la  raison  ayant  surmonté  le 
sens  ,  je  me  suis  remise  à  la  volonté  de  Dieu,  et 
m'advienne  ce  qui  pourra,  je  prendray  tout  pour 
le  meilleur. 

AuRELlAN.  0  grandeur  de  courage! 

Constance.  0  Dieu  bénin!  voicy  cest  impor- 
tun. Madame  Elisabeth,  venez  icy  :  m'avez-vous 
entendue  ? 


SCÈNE  VII. 

L'Espagnol,  Aurelian,   Constance,   Léonard  et 
Gérard.  Elisabeth  et  le  laquais,  sans  parler. 

L'Espagnol. 

on  soir,  la  compagnie. 

AuRELlAN.  Bon  soir  et  bon  an. 
L'Espagnol.   Pourray-je  bien  dire 
quatre  mots  au  seigneur  Léonard? 
Constance.    Dame   Elisabeth,    ne  vous    en 
allez  pas.  Non,  Monsieur.  Que  lui  voudriez-vous 
dire,  s'il  est  licite  le  demander? 

L'Espagnol.  J'ay  grandement  besoin  de  par- 
ler à  luy. 

Constance.  Je  suis  marrye  que  cela  ne  se 
peut  Cane,  pour  ce  qu'il  n'est  pas  au  pays. 

L'Espagnol  Madame,  qu'il  ne  vous  soit 
grief  me  dire  où  il  est,  pour  ce  que  nécessaire- 
ment il  faut  que  je  parle  à  luy,  fust-il  au  bout  du 
monde. 

ÂURELIAN.  11  faudioit  aller  un  peu  plus  outre 
en  volant. 

Constance.  De  grâce,  Aurelian,  ostez-lemoy 
d'icy. 

Aurelian.  Voicy  grand  cas  que  je  me  frappe 
tousjours  en  ceste  pierre  que  je  ne  voudroy 
trouver.  Je  vous  prie,  mon  gentilhomme,  passer 
vostre  chemin,  puis  qu'avez  entendu  que  ne  pou- 
vez parler  à  Léonard. 

L'Espagnol.  J'estoy  venu  icy  expressément 
pour  vous  ayder  et  vous  dire  des  nouvelles,  les- 
quelles peut-estre  vous  seront  agréables;  mais, 
puisqu'il  ne  vous  plaist  pas  les  entendre,  je  suis 
contant  de  m'en  aller. 

Constance.  Ne  trouvez  estrange,  seigneur,  si 
ne  vous  respondons  selon  vostre  coui'toisie,  pour 
autant  que  je  suis  la  plus  désolée  et  affligée  femme 
qu'aucune  autre  qui  fust  jamais,  qui  est  cause  que 
penserez  par  adventure  que  me  suis  monstrée 
envers  vous,  ce  que  je  ne  désire,  peu  courtoise  et 
mal  apprinse. 

L'Espagnol.  Consolez-vous,  Madame,  si  vous 

estes  attristée  de  la  mort  de  vostre  mary,  pour  ce 

que  je  vous  apporte  de  bonnes  nouvelles  de  luy. 

Aurelian.  Dieu  le  vueille  ! 

Constance.  Vous  m'apportez  quant  et  quant 

la  vie. 

L'Espagnol.  Madame ,  que  me  voulez-vous 
donner  ? 

Constance.  Je  n'ay  rien  digne  de  vous. 
Aurelian.  C'estui-cy  a  eu  le  vent  de  je  ne 
sçay  quoy. 

L'Espagnol.  Vous  avez  trop. 

ÂURELIAN.  H  youdroit  altrapper  quelque 
chose  des  mains  de  ceste-cy. 

Constance.  Geste  vie  et  ccste  ame,  qui  ne 
sont  miennes,  exceptez,  disposez  de  tout  le  reste. 

L'Espagnol.  Si  Léonard  estoit  mort,  comme 
il  vous  semble,  à  qui  penscriez-vous  estre  main- 
tenant? 

Constance.  Luy  vivant,  je  ne  suis  sienne 
sinon  autant  que  sont  les  filles  à  leurs  pères ,  et 
moy  au  cas  pareil ,  iceluy  estant  mort. 

L'Espagnol.  Laquais,  appelle  ces  deux  gen- 
tilshommes qui  ont  apporté  ces  lettres  de  Bour- 
gougne. 

AcRELiAN.  Je  suis  tout  transporté  et  hors  de 
moy. 

L'Espagnol.  Madame  Constance,  combien 
que  l'amour  que  je  vous  ay  porté  et  porte  infini- 
ment n'ayt  jamais  par  vous  esté  recognen  ni  ré- 
compensé  

AuRELiAN.  Quelle  est  ceste  recompense? 

L'Espagnol.  Non  seulement  d'un  seul  regard, 
lorsque  me  voyant  quasi  monrir  vous  eussiez  peu 
d'un  seul  clin-d'œil  me  donner  la  vie. 

Constance.  Helas!  souslenez-moy,  car  je... 

L'Espagnol.  Voicy  neantmoins  que  je  vous 
doime  vostre  Léonard  sain  et  sauve ,  lequel  an- 
jourd'huy  vous  avez  pleuré  pour  mort  ! 

Constance.  0  mon  doux  père  et  frère! 

L'Espagnol.  De  grâce,  ALidame,  avant  que 
plus  outre  vous  accostiez  de  luy,  il  ne  vous  dé- 
plaira pas  ouvr  comme  il  est  tombé  entre  mes 
mains.  En  gentilhonmie  bourguignon  estant  dès 
long-temps  amy  d'Anlhoiue,  ayant  entendu  que 

Léonard  Tavoit  cherché  en  ces  pays-là  pour  le 
tuer,  l'eut  au  devant  un  peu  plus  loin  que  Dijon, 
en  s'en  retournant,  et  le  blessa  un  peu  sur  la 
teste.  Voyant  que  tout  estourdy  et  estonné  du 
coup,  sans  se  deffendre,  il  se  laissa  comme  mort 
chcoir  de  son  cheval,  ce  neantmoins  l'ayant  fait 
relever  par  ses  gens,  le  conduisit  jus([ues  au  pro- 
chain village,  pour  mieux  s'informer  s'il  estoit 
vray  qu'il  cherchoit  Anthoine  pour  lui  faire  pcr- 
di'e  la  vie.  Mais  hiy  ayant  esté  certifié  que  Léonard 
est  le  plus  honnesle  et  honorable  gentilhomme 
qui  vive ,  et  que,  poussé  d'un  grand  amour  et 
incroyable  bienvueillance,  il  cherchoit  Anthoine, 
le  fît  penser,  et  sitost  qu'il  a  esté  entièrement 
guery,  il  est  venu  à  Troyes  ;  et  pour  ce  qu'il  sçayt 
que  j'ayme  Anthoine  sur  toutes  choses,  m'en  a 
faict  présent,  afin  qu'ayant  entendu  la  vérité, 
j'en  disposast  à  ma  volonté.  Moy,  estant  en  ce  lieu, 
ayant  receu  cest  advertissement,  et  par  beaucoup 
d'indices  cogneu  estre  véritable  tout  ce  que  Léo- 
nard dict  au  Bourguignon,  je  l'ay  accepté  comme 
frère  et  vous  le  rend ,  vous  priant  vouloir  par- 
donner au  gentilhomme,  puisque  la  grande  affec- 
tion qu'il  avoit  à  Anthoine,  et  la  fausse  créance, 
lui  a  fait  commettre  une  si  lourde  faute. 

Constance.  0  Léonard,  mon  très  aymé  et 
très  désiré  frère  et  père,  vous  soyez  — 

Léonard.  Madame,  Dieu  vous  face  jouyr  de 
tous  vos  bous  désirs ,  comme  il  vous  faict  joyeuse 
de  mon  retour. 

Constance.  Maintenant,  pour  respondre  à 
vous,  seigneur,  qui  me  faictes  un  si  grand  don, 
le  gentilhomme  qui  vous  a  amené  Léonard  n'est 
eeulemeut  digne  du  pardon  ,  mais  que  pour  le  re- 

compenser,  Leonai'd  et  rnoy  despendions  les  biens 
et  la  Tie.  Aussi  que  pourrions-nous  jamais  vous 
donner,  encore  qu'eussions  en  nostre  puissance 
l'empire  de  tout  le  monde,  qui  fust  suffisant  pour 
vous  recompenser  d'un  si  grand  bien  comme  est 
celuy  que  cejourd'huy  nous  faictes? 

L'Espagnol.  Geste  vostrc  bonne  volonté  me 
rend  très  satisfaict. 

Léonard.  Rien  ne  mancque  pour  nous  ren- 
dre entièrement  heureux ,  sinon  celuy  que  vous 
avez  tant  d'années  attendu  et  désiré ,  mais  en 
vain,  et  moy  plus  d'une  fois  cherché  en  plusieurs 
lieux  au  hazard  de  ma  vie. 

AuRELlAN.  Qui  croiroit  que  cestui-cy  fust 
d'une  si  grande  amitié,  le  voyant  d'un  si  constant 
courage,  tant  en  l'ennemye  que  prospère  fortune? 

Constance.  Léonard,  vous  ne  m'estcs  pas 
moins  cher  que  ma  propre  vie  et  mon  ame  ;  oc- 
casion pourquoy,  puis  qu'il  plaist  à  Dieu  qu'An 
thoine  vive  éloigné  de  nous,  et  peut  estre  auprès 
de  luy  au  ciel,  je  vous  seray  toujours  à  l'adAenir 
telle  que  parle  passé  je  vous  ay  esté  par  l'espace 
de  dix  ans  entiers ,  et  j'espère  que  me  serez  de 
mesme  ,  et  où  je  avois  délibéré,  s'il  eust  esté  vray 
ce  que  on  croyoit  de  vous ,  de  m'encloistrer  en 
un  monastère  ;  mais  vous  ayant  recouvré  ,  vous  , 
dis-je,  qui  estes  le  soutien  de  ma  vie,  je  remercie 
la  bonté  de  Dieu  de  toute  chose,  et  qu'il  permette 
user  avec  vous  le  reste  de  mes  jours  comme  j'ay 
faict  jusques  à  prcrent. 

L'Espagnol.  Quel  plus  grand  tesmoignage 
sçauroy-je  demander? 

AuRELiAN.  Il  est  vray  d'un  costé ,  et  de  l'au- 
tre impossible. 

Constance.  Et  pour  ce  que ,  où  auriez  la  vo- 
lonté que  je  vous  tinsse  la  promesse  que  je  vous 
ay  faicle  estant  le  terme  de  dix  ans  passez ,  je  ne 
sçauroy  justement  vous  le  refuser,  je  vous  prie, 
par  la  foy  et  loyauté  qui  est  en  vous  ,  laquelle 
surpasse  celle  de  tous  les  hommes  qui  ont  esté  et 
seront  jamais ,  qu'il  vous  plaise  ne  vouloir  main- 
tenant de  moy  ce  qui  est  vostre ,  et  que  justement 
je  ne  vous  puis  refuser. 

L'Espagnol.  Madame,  nous  ne  sommes  icy 
pour  vouloir  sçavoir  quelque  chose  de  vos  af- 
faires. 

Léonard.  Parlons  d'autres  choses.  C'est  l'or- 
dinaire, madame  Constance  ,  de  ceux  qui  ayment 
leurs  femmes  comme  je  vous  ayme  sur  toutes  cho- 
ses du  monde,  retournant  d'un  loingtain  pays, 
de  apporter  quelque  je  ne  sçay  quoy  de  nouveau, 
qui  leur  puisse  donner  quelque  contentement , 
soit  des  bagues ,  des  draps ,  tant  de  soye  que  de 
layne,  ou  quelque  chose  de  pris.  A  ceste  cause. 
Madame,  qu'ayraeriez-vous  bien  que  je  vous  eusse 
apporté  de  Lyon  ,  d'où  vient  une  partie  de  toutes 
les  gentillesses  du  monde? 

AuRELiAN.  Je  voudroy,  d'un  costé,  m'en  aller 
pour  n'estre  veu  de  Léonard,  et  de  l'autre,  pour 
ne  faire  des  cérémonies 

Léonard.  Vous  estes  longue  en  vos  pen- 
sées. 

ÂURELiAN.  Je  seray  bien  ayse  de  veoir  la  fin 
de  ceste  histoire. 

Constance.  Vous  ayant  recouvré,  il  n'y  a 
chose  au  monde ,  excepté  une  seule ,  que  pour 
l'obtenir  je  voulusse  employer  une  seule  parolle. 

Léonard.  Et  ceste  une,  quelle  est-elle? 

Constance.  Je  vous  prie,  allons  en  la  mai- 
son, pour  ce  que  je  n'ayme  pas  babiller  en  la  rue, 
et  parler  de  ces  choses,  joint  aussi  que  vous  et 
ces  autres  gentilshommes  devez  estre  lassez. 

Léonard.  Allons;  passez  devant,  je  vous  sui- 
vray. 

L'Espagnol.  Allons  donc;  puisque  vous  le 
trouvez  bon  ,  je  marcheray  le  premier,  sans  simo- 
nie ,  je  veux  dire  cérémonie. 


SCÈNE  VIII. 

Gérard,     Aurelian ,    Spinette   et  Marguerite  ^ 
sur  la  porte  de  la  maison  ,  sans  parler. 

Gérard. 

urelian,  pour  retourner  à  ce  que  naguè- 
^^  res  je  vous  disoy ,  quelle  plus  louable 

taa^^  chose  peuvent  l'aire  les  hommes  que  cela 
TO  4"^  ^^^  enseigné  par  nature,  approuvé 
de  Dieu  et  accepté  universellement  de  tous  ceux 
qui  désirent  vivre  comme  vrays  hommes ,  mais 
non  en  guise  de  bestes?  Quoy  faisant,  est  une 
chose  très  bonne  et  une  grande  |5rudence  eslire, 
non  des  persounes  estranges  et  incognues,  mais 
de  mesme  pays,  esgalles  en  noblesse,  en  aage  , 
et  en  bonnes  mœurs. 

AURELIAN.  C'est  assez  dict,  je  vousenten  bien; 
vous  voirez  bientost  combien  peuvent  les  con- 
seils de  mes  fidelles  amys  tel  que  vous  m'estes. 
Mais  taisez-vous,  car  voicy  madame  Spinette. 

Spinette.  Que  faictes-vous  icy  à  cestc  heure, 
Aurelian?  Venez  en  la  maison. 

AuRELlAN.  Je  Aoiis  chercliov  pour  VOUS  dire 
im  mot  et  puis  m'eu  aller. 

Spinette.  Venez  eu  la  maison,  vous  dis-je, 
où  Léonard 

AuRELiAN.  Que  veut  dire  tant  d'allégresse  ? 

Spinette.  Anthoine,  Constance  et  tout  le 
monde  vous  attendent. 

Aurelian.  Comment!  Antlioine? 

Spinette.  Ouy,  Anthoine,  mon  frère  et  vostre 
grand  amy  ! 

Aurelian.  Quand  est-il  venu?  Comme  il  est 
entré  en  la  maison,  que  nous  ne  Payons  veu? 

Spinette.  A  vos  yeux  voyans ,  il  estoit  icy, 
puis  est  entré  en  la  maison. 

Aurelian.  Vous  moccjuez-vous  point? 

Spinette.  L'Espagnol  cpii  a  ce  soir  amené 
Léonard,  c'est  Anthoine. 

Aurelian.  L'amoureux demadame Constance? 

Spinette.  Ouy  ,  Mousieur. 

Aurelian.  Comment  peut-il  estre  Anthoine  et 
Espagnol  ? 

Spinette.  Ce  n'est  pas  un  Espagnol,  mais  c'est 
Anthoine,  qui,  comme  Espagnol,  à  la  face,  à  l'ha- 
bit, à  la  parolle  et  à  la  profession  de  soldat,  a  esté 
icy  six  ans  icogneu  en  la  maison  de  Monsieur  de 
La  Vau. 

Aurelian.  0  Dieu  bénin  !  il  me  sembloitbien 
qu'il  en  avoit  les  traicts  du  visage;  mais  ceste  de- 
mie barbe  qui  lui  est  vemie  depuis  le  temps, 
cest  habit  de  soldat,  et  ces  cheveux  tonduz  de  si 
près  et  si  courts,  au  lieu  qu'Anlhoiue  les  portoit 
si  grands  ,  m'ont  trompé  et  fait  penser  tout  autre 
chose. 

Spinette.  Que  diriez-vous  qu'un  peu  aupa- 

raA'ant  que  madame  Constance  entrast  en  la  mai- 
son, elle  le  recognut?  Occasion  pourquoy  elle 
cherchoit  tout  moyeu  que  le  discours  s'achevast  au 
logis. 

AuRELiAN.  S'est-il  descouvert  de  soy-mesme, 
ou  si  ce  a  esté  madame  Constance? 

Spinette.  Je  vous  diray  :  entrez  que  nous  fus- 
mes  en  la  maison,  cependant  que  Léonard  aclie- 
voit  le  propos  qu'il  avoit  commencé ,  Constance, 
jetant  sa  vue  sur  luy,  s'apperceut  qu'en  la  regar- 
dant il  ryoit ,  et,  l'ayant  fermement  recogneu,  se 
jetta  incontinent  à  son  col,  pleurant  d'aise,  et  l'em- 
brassa de  telle  affection  que  pouvez  vous  imagi- 
ner. Au  reste,  je  ne  puis  vous  dire  d'où  vient  que 
ceste  maison  est  toute  pleine  d'incredible  allé- 
gresse et  contentement. 

AuRELiAN.  Dieu  soit  loué  et  remercié  de  tout, 
lequel  tousjours  est  secourahie  à  ceux  qui  chemi- 
nent droictcraent  et  suivent  la  vertu.  Madame 
Spinette ,  puisque  les  affaires  cheminent  d'un  si 
bon  pied,  et  que  ceste  journée  a  prins  une  fin 
toute  contraire  à  ce  que  nous  pensions  ce  matin, 
vous  avez  peut-estre  quelqu'opinion  qu'à  l'occa- 
sion du  retour  d'Anthoine  ne  se  peut  efTectuer, 
sinon  à  vostre  dommage  ,  ce  que  je  vous  ay  pro- 
mis ce  jourd'hui.  Je  vous  veux  faire,  pour  vostre 
honneur  et  profit,  cognoistre  que  je  suis  et  scray 
toujours  tel  que  j'ay  esté  avec  Anthoine,  et  que  je 
ne  suis  du  tout  indigne  d'estre  compris  au  nombre 
d'une  si  honorable  compagnie  d'amis,  et  d'estre 
de  luy  et  de  vous  parent,  comme  je  suis  très  af- 
fectionné amy.  Partant,  ou  il  vous  plaira  m'ac- 
corder  vostre  fille  pour  estre  ma  femme  ,  je  l'ac- 
cepterai volontiers  plus  qu'aucune  autre  qui  se 


La  Constance,  Comédie.       299 

peust  présenter ,  affin  que,  puisque  la  fortume  m'a 
esté  tant  favorable  que ,  outre  toute  espérance  , 
j'ai  reveu  Antlioiue,  lequel  j'ay  aymé  et  ayme  au- 
tant que  moy-mesme,  luy  et  vous  puissiez  cog- 
noistve  qu'en  toute  fortune  luy  et  ses  affaires 
m'ont  tousjours  esté  fichées  en  l'entendement.  Et 
depuis  que  j'ay  icy  veu  vostre  fille  Marguei'ite, 
sans  qu'elle  sceust  autre  chose  d'Anthoine,  j'ay 
voulu  (et  ce  gentilhomme  m'en  est  témoin)  vous 
dire  plus  de  six  fois  ceste  mesme  chose;  puis  je 
m'en  suis  retenu,  je  ne  sçay  pourquoy. 

Spixette.  Sans  vous  respondre  autre  chose, 
vous  pouvez,  Aurelian,  vous  imaginer  que  je  ne 
sçaurois  jamais  désirer  chose  plus  grande  queceste- 
cy  ;  occasion  pourquoy  je  ne  suis  seulement 
contente  de  cela,  mais  aussi  que  par  là  je  me  trou- 
veray  telle  que  je  ne  voudroy  changer  mon  estât 
à  celuy  d'aucune  autre  dame  de  Troyes  ,  et  ne 
croiroy,  quand  j'auroy  marié  ma  fille  au  plus 
grand  homme  du  monde,  me  trouver  jamais  plus 
satisfaicte  que  vous  me  rendez  contante.  Et  pour 
ce  que  je  ne  sçauroy  trouver  des  mots  propres  pour 
vous  monstrer  la  milliesme  partie  de  l'obligation 
que  je  vous  doy,  je  diray  seulement  que  je  vous 
reçoy  de  la  meilleure  affection  de  mon  ame  pour 
mon  gendre  et  pour  mon  frère. 

Aurelian.  Et  moy,  pour  ma  très  chère  sœur. 
Mais  que  pourroit  Elisabeth  aller  cherchant  ainsi 
seule  ? 

Spinette.  Escoutons,  je  vous  prie,  puisque 
toute  gaye  et  joyeuse  elle  va  parlant  à  elle- 
mesme. 

SCÈNE  IX. 

Elisabeth  ,    Aurelian ,    Sipinette  ,    Marguerite 
et  Biaise. 

Elisabeth. 

ieu  soit  loué  et  remercié  de  toutes  cho- 
ses! Si  on  reclierchoit  tout  l'univers,  on 
ne  pourroit  Jamais  trouver  une  telle  cou- 
ple d'amis.  Je  ne  sçay  qui  est  le  plus  con- 
tent du  retour  d'Anthoine,  ou  Léonard  ou  la  mes- 
me  Constance.  Et  ce  qui  est  d'avantage,  c'est 
qu'ils  sont  résolus  que  Léonard  espouse  dame 
Spinette,  si  elle  en  est  contante,  lequel  Ta  deman- 
dée à  Anthoine. 

Spinette.   Que  dict  ceste-là  ? 

Aurelian.  Bon  prou  vous  face,  madame  Spi- 
nette. 

Elisabeth.  Et  si  elle  a  de  l'entendement, 
comme  je  croy  qu'elle  a  ,  elle  devroit  desjà  vou- 
loir que  c'en  lust  foict.  Elle  est  encore  jeune,  et 
Léonard  de  bon  aage  et  fort  riche.  Et  que  som- 
mes-nous en  ce  monde  sans  hommes?  Mais  où 
s'est-elle  mise? 

Spinette.  Quoy  !  dame  Elisabeth,  on  faict 
donc  en  ceste  façon  les  mariages  sans  y  appeler 
les  parties  ? 

Elisabeth.  Ho,  ho,  vous  voilà.  Je  suis  si 
joyeuse  que  je  ne  voy  goutte. 

Aurelian.  Et  nous  ne  voyons  si  avez  faict 
des  mariages. 

Spinette.  Que  fais-tu  là,  Marguerite? 

Marguerite.  J'attendoy  que  rentrassiez  en 
la  maison ,  car  il  est  nuit  tout  noire. 

Spinette.  Vien  ça.  Ceux  delà  maison  ayant 
faict  sans  nous,  ne  se  pourront  avec  raison  plain- 
dre si  nous  avons  faict  sans  eux.  Et  partant,  Au- 
relian  ,  prenez  Marguerite  par  la  main  ,  et  allons 
le  faire  sçavoir  à  tous  ceux  du  logis. 

Elisabeth.  Qu'est-ce  que  j'enten?  Hé  Dieu! 
combien  madame  Constance  en  sera  ayse  ! 

Spinette.  N  aves  point  de  honte,  Marguerite; 
c'est  ton  mary  :  va  donc  avec  luy. 

Elisabeth.  Allez.  Je  suis  quasi  hors  de  moy- 
mesme  ,  et  ne  sçay  que  dire.  Aujourd'huy,  ceste 
maison  estoit  un  enfer,  et  à  ce  soir  c'est  un  pa- 
radis 

Blaise.  C'est  bien  dict!  demeurez  icy  à  ba- 
biller avec  la  lune  ;  cependant  madame  vous  faict 
chercher  partiHit.  Cheminez,  vous  dis-je.. 

Elisabeth.  Je  m'en  vas.  Qu'ypourroit-il  bien 
avoir  ? 

Blaise.  Si  j'avoy  mille  millions  de  langues  et 
ne  fisse  autre  chose  que  parler  mille  ans  durant , 
je  ne  dirov  la  moindre  partie  du  contentement  et 
rejouvssance  de  ceste  maison,  nopces,  accoUades, 
embi'assements,  baisers,  chuchillements  et  tant  de 
façons  qu'il  seroit  impossible  les  raconter  ;  et  en- 
cores  ,  en  mon  regard ,  cecy  sera  cause  que  ,  me 
pensant  aujourd'huy  estre  le  plus  pauvre  homme 
du  monde  ,  je  ne  voudroy  maintenant  changer 
mon  estai  à  aucun  mou  semblable  ,  tant  heureux 
et  fortuné  soit-il.  Spectateurs,  pour  ce  qu'en  la 
maison  on  n'a  appresté  que  pour  vingt- cinq  ou 
trente  personnes,  j'ay  pensé  qu'il  faudroit  davan- 
tage pour  tant  de  gens  que  je  voy  icy  ;  c'est  pour- 

quoy  je  n'invlteray  aucun  à  soupper  ;  et  puis  ou 
ne  peut  contenter  un  chacun  :  les  anciens  diroient 
des  injures  aux  autres,  joint  aussi  que  certains 
outrecuidez,  n'ayant  que  les  cheveux  rehaussez  et 
un  collet  bien  empesé  esteudusur  une  pecadille, 
voudroient  se  mettre  à  table  devant  les  modestes 
et  honnestes  gentils  hommes.  Qui  doncques  d'en- 
tre les  hommes  ne  pourra  entrer  en  la  ville,  qu'il 
demeure  aux  faux-bourgs  Sainct-Jacques,  en  la 
grande  maison ,  ou  à  l'image  Saincte-Anne  ,  et 
nous  logerons  volontiers  les  dames  avec  nous  ou 
chez  nos  voisins. 
Adieu. 


FIN. 

ne  pense  pas,  nobles  spectateurs,  qu'il  soit  besoin 
'  me  beaucoup  travailler  pour  vous  monstrer  quel 
^ijrund  contentement  apporte  la  souvenance  des  tra— 
'  vaux  et  des  misères  passées  à  cetuy  qui,  arrivé  à 
bon  et  asseuré  port,  par  la  bénignité  des  deux,  ne  craint  plus 
la  malignité  de  fortune,  pour  ce  qu'estans  les  choses  d'icy-bas 
ainsi  disposées  par  le  souverain  facteur  qu'elles  sont  et  de- 
meurent tousjours  en  un  continuel  mouvement,  nese  trouve  au- 
cun qui  ne  soit  peu  ou  beaucoup  agité  de  ce  continuel  flux  et 
reflux,  et  qu'à  ceste  occasion  il  n'en  ait  ample  cognoissance. 
De  là  advient  que  chacun,  du  mieux  que  lui  est  possible,  s'ef- 
force le  manifester  à  autruy,  et  s'en  trouve  d'autres  qui  tas- 
chent  d'en  faire  couler  la  mémoire  jusques  à  l'aage  futur.  Mais 
jaçoit  qu'en  tous  se  trouve  ce  désir  de  toutes  les  choses,  comme 
je  croy  sans  plus  grande  comparaison  ,  f  estime  qu'il  se  de- 
monstre  es  fortunes  d^amour,  puis  qu'elles,  tant  pour  les 
bonnes  affaires  que  pour  les  mauvaises,  s'approuvant  en  icel- 
les,  nous  laissent  un  bien  large  champ,  et  qui  le  dirait  infiny 
peut-eslre  ne  se  tromperait  pas.  De  quoy,  mes  belles  et  gracieu- 
ses dames,  je  vous  veux  rendre  un  meilleur  tesmoignage,  es- 
tant certain  que  par  espreuve  vous  cognoistrcz  quelles  et  com- 
bien grandes  sont  les  flammes  d'amour,  et  les  travaux  qu'on  en 
r'emporte.  Ceste  mesme  cause  a  esmeu  un  certain  personnage  à 
composer  ceste  comédie,  intitulée  le  Fidelle,  par  ce  qu'un  sien 

amy  ayant  par  sa  mauvaise  fortune  esté  induit  à  aymer  une 
qui,  soubs  t'apjjarance  d^un  beau  corps,  tenait  caché  un  esprit 
peut-estre  sorty  d^enfer,  oii  Von  croit  qu'ores  il  y  soit  retourné, 
ne  se  contentant  de  luy  avoir  desrobe  son  cœur,  et  oubliant  sa 
longue  servitude  et  l'amour  qu''il  luy  portait,  prenant  occasion 
d'un  bref  eslaiijnement,  ceste  bonne  créature  se  donna  en  proye 
à  Fortuné,  et  ainsi  perfidement,  abandonnant  celuy  qui  tant  Vay- 
moit,  se  mit  à  aymer  un  qui  non  seulement  C avait  en  horreur, 
mais  semblait  estre  né  ennemy  de  toutes  les  femmes,  de  façon 
que  sa  mauvaise  longue  deschiroit  continuellement  leur  sexe. 
De  ceste  tant  cruelle  Victoire  (car  tel  estait  son  nom)  advint 
que  le  pauvre  et  misérable  Fidelle,  esmeu  de  rage,  communiqua 
le  tout  à  Camille,  mary  d'elle  ;  puis,  ne  pouvant  souffrir  qiCi- 
celle,  à  son  occasion,  endurast  la  moindre  peine  du  monde,  fit 
tant  que  son  mary  luy  pardonna,  et,  cela  luy  semblant  peu, 
pardonna  encores  à  Fortuné  qui  ravoit  tant  offensé,  et  refusa 
l'amitié  de  Virginie,  noble  damaiselle,  laquelle,  par  le  moyen  de 
Méduse, enchanteresse, futdeceuc  par  icelity Fortuné, puis, après 
avoir  appaisé  le  père  d'elle,  l'accorda  à  luy  et  se  fosta  à  soy- 
mesme.  Or,  puis  qu'il  a  pieu  à  la  souveraine  bonté  de  l'addres- 
ser  à  meilleur  chemin  pour  son  enseignement  et  celuy  d'auiruy, 
je  vous  vas  ores  représenter  le  succès  de  ces  divers  accidens. 
Doneques,  si  quelqu'un  est  icy  venu  en  intention  de  rire,  espé- 
rant veoir  représenter  la  simplicité  d'un  vieillard  et  ancien 
marchant,  les  sottises  d'un  nyais  valet,  les  gourmandises  et 
deshonnestetés  d'un  escorniffteur  et  l'immondicité  d' un  ivrongne, 
choses  à  man  jugement  vergongneuses  à  représenter  à  tous  no- 
bles et  sublinies  esprits,  je  le  prie  s'en  aller  ailleurs,  pour  ce 
que  ceste  comédie,  différente  quasi  de  taules  les  autres  et  as- 
sez longue,  ne  représente  rien  de  tout  cela  ;  et  ce  qui  importe 
le  plus,  c'est  qu'elle,  estant  enfantée  d'un  juste  desdain,  a  peut- 
estre  plus  d'ennuy  et  de  fascherie  que  d'allégresse  et  récréa- 
tion. Partant,  sortez  d'icy,je  vous  en  prie  de  rechef.  Mais  je 
regarde  de  tous  costei,  et  ne  voy  aucun  qui  se  bouge  pour  s'en 
aller.  Si  estes  résolus  de  demeurer,  au  mains,  par  courtoisie, 
soyez  paisibles.  El  vous,  mes  dames,  préparez-vous  aussi  avec 

bonne  patience  de  recevoir  les  coups  que  vous  donneront  les 
poignantes  langues  des  personnages  de  la  scène;  et  s'il  vous 
semble  que  Vautheum'a  trop  bien  fait  de  publier  ces  menteries, 
qu^à  vostre  préjudice  et  deshonneur  de  rostre  sexe  Fortuné  a 
print  plaisir  de  dire,  ayez-le  pour  excusé,  pource  qu''iceluy  vou- 
lant raconter  la  vérité  du  succez,  luy  a  esté  aussi  nécessaire  de 
faire  ainsi.  Mais  soyez  asseurées  que  tout  ce  qu^à  vostre  blas- 
me  il  pourra  dire  sera  seulement  dit  au  deshonneur  de  celles 
qui  opèrent  aussi  meschamment  comme  a  fait  Victoire:  car,  en 
fesgard  de  vous  autres,  anges  terrestres,  es  faces  desquelles  se 
voyent  la  pitié,  Vamour  et  la  chasteté  aller  de  rang,  combien 
que  occasionniez  infinis  dommages  aux  jeunes  amans,  on  ne  peut 
dire  autre  chose  que  bien.  Prenez  donc  le  tout  en  bonne  part,  et 
pardonnez  à  fautheur  ceste  honneste  faulte,  si  faulte  y  a,  et, 
d^autre  part,  demeurez  contentes  des  louanges  quil  vous  donne, 
lesquelles  d'autant  plus  vous  devront  rendre  satisfaites  de  luy, 
qu'elles  luy  ont  esté  dictées  par  la  vérité,  et  puis  le  blasme  qui 
naist  simplement  d'une  autre  passion,  qui,  lui  offusquant  la  lu- 
mière de  Cintellect,  le  transporte  {et  peut-estre  contre  sa  volon- 
té] à  dire  choses  desquelles  il  sent  et  sentira  tousjours  un  ex- 
trême repentir.  Soyez  donc  attentives,  si  ne  voulez  que  quel- 
que mauvaise  langue,  ou  quelque  compagnon  de  Fortuné,  dise 
que  vous  n'avez  peu  vous  taire  pour  ce  qu'avez  esté  jiicquées 
jusques  au  vif,  et  qu'il  vous  fait  trop  mal  d'avoir  entendu  dire 
la  vérité.  Mais  voicy  René,  serviteur  de  Fortuné,  qui  sort 
dehors.  Escoutez-le. 

COMEDIE 


ACTE    PREMIER. 

SCÈNE  I. 
René,  serviteur^  seul. 

e  ne  sçay  que  je  doy  dire  de  la  fortune, 
cognoissant  en  effet  cestuy  mon  maistre 
n'estre  d'aucun  mérite,  et  ne  puis  attri- 
buer ceste  sienne  avanture  à  autre  chose 
qu'au  défaut  du  sexe  féminin,  lequel  a  tousjours 
accoustumé  se  prendre  au  pire,  et  ceste-là  est  la 
consolation  que  j'ay  de  me  veoir  mesprisé  de  tou- 
tes les  femmes.  Mais  que  mon  maistre  jouisse  à 
son  plaisir  du  fruict  de  ces  siennes  amours  :  j'en 
jouyray  au  moins  del'escorce,  comme  je  fais  main- 
tenant de  ceste-cy  que  j'ay  en  main  ;  et  si,  pour 
toutes  les  femmes  qu'il  s'acquiert ,  je  suis  habillé 
tout  à  neuf,  comme  il  m'a  promis,  je  seray  brave 
et  auray  des  habits  à  rechange.  0  !  que  je  seray  heu- 

reux  !  ô  !  combien  ce  nom  de  Fortuné  qu'il  porte 
luy  coaviendra  bien  !  ^lais  le  voicy  qui  vient  ;  je 
lui  veux  un  peu  gratter  les  oreilles  ,  afin  que  par 
ce  moyen  j'en  puisse  tirer  quelque  profit,  comme 
souvent  ont  accoustumé  faire  les  fins  et  rusez  ser- 
viteurs ;  et  puis  ce  ne  nous  est  que  touiToent,  nous 
attendre  à  Tesperance  de  uostre  maudit  salaire. 


SCÈNE  IL 
Fortuné,  maistre;  René,  serviteur. 

Fortuné. 

icué,  que   fais -tu  là  seul?   Avec    qui 
^)J^  parlois-tu? 

René.  Je  discouroy  en  moi-mesme 
J^^de  vos  adventures ,  et,  considérant  ores 
le  mérite  de  vos  grandes  beautez  et  de  taut  d'au- 
tres grâces  et  vertus  qui  sont  en  vous ,  je  me  suis 
résolu  de  croire  qu'à  la  parfin  les  femmes  se  jet- 
teront par  les  fenestres  pour  l'amour  de  vous. 

Fortuné.  Ce  ne  seroit  pas  grand  merveille, 
joinct  que  j'en  ay  veu  plus  d'une  faire  pour  moy 
des  choses  estranges.  Mais  laissons  cela  à  part,  et 
escoule  ,  car  je  te  veux  dire  chose  de  très  grande 
importance. 

René.  Monsieur,  dictes  ce  qu'il  vous  plaira, 
et  vous  fiez  en  moy  comme  je  mérite,  car  a'Ous 
sçavcz  bien  que  je  vous  suis  fidelle. 

Fortuné.  Et  pour  ce  que  je  te  cognoy  tel,  je 
te  veux  descouvrir  ces  secrets  qu'à  moy-mesme, 
si  je  pouvoy,  je  tieudroy  cachez,  et  que  je  ne 

descouvriray  jamais  à  aucun  autre  :  car,  encores 
qu'on  ait  accoustumé  de  dire  que  diflîcilement 
on  peut  tenir  caché  Je  secret  de  celuy  qui  ue  Ta 
peu  celer  à  soy-mesme,  ce  n'est  pourtant  à  dire 
que  je  me  dissuade  de  te  le  descouvrir ,  estimant 
cela  estre  dit  par  des  hommes  de  peu  de  foy,  veu 
que  par  longue  expérience  je  te  cognoy  fort  secret 
et  fidelle. 

He>'É.  Croyez  aussi  que  jamais  ne  vous  trou- 
verez trompé  de  la  bonne  opinion  qu'avez  de  moy, 
et  sera  ce  que  me  direz  comme  s'il  estoit  mis  soubs 
ie  pied. 

FoRTUiNÉ.  Tu  sçais  que  cest  esté,  nous  estant 
au  village,  sortit  hors  sa  maison  madame  Victoire, 
jeune  femme  accomplie  en  toute  beauté,  comme 
on  peut  veoir,  laquelle  devint  tellement  amou- 
reuse de  moy,  que  sans  ma  veuëtout  autre  plaisir 
lui  apportoit  matière  de  plaintes,  tellement  qu'elle 
fut  contrainte  m'escrire,  et,  en  descouvrant  son 
amour,  me  pria  d'avoir  pitié  d'elle  et  de  l'aymer. 
J'en  fus  content,  et,  ayant  mis  bon  ordre  a  nos  af- 
faires ,  ne  se  passèrent  beaucoup  de  jours  qu'en- 
semble nous  prinsmes  nostre  plaisir  avec  un  très 
grand  contentement.  Or,  estant  de  retour  en  ceste 
ville,  j'ay  apprins  que  Fidelle,  que  tu  cognoy, 
lequel  je  sçay  que  dès  longtemps  l'a  fort  aymée, 
la  sert  maintenant  plus  que  jamais,  desii'ant  en- 
trer en  ses  bonnes  grâces.  C'est  pourquoy  je  crain, 
cognoissaut  que  toutes  les  femmes  sont  voilages, 
que  ceste-cy  ne  se  retire  de  moy  et  se  donne  à 
luy,  vaincue  ou  par  son  service,  ou  du  désir  que 
peut  naistre  en  elle  d'esprouver  choses  nou- 
velles, ou  par  quelqu'autre  occasion,  ce  qui  me 
donne  tant  de  douleur  que  je  n'ay  jamais  bien. 

A  ceste  cause,  j'ay  recours  à  toy,  affin  que  tu  me 
conseilles  et  aydes. 

René.  Encores  que  je  sois  d'un  bas  entende- 
ment, mal  apte  à  conseiller  un  hoamie  de  telle 
prudence  que  vous  ,  toutesfois ,  puis  que  me  de- 
mandez mon  advis,  je  diray  ce  que  j'en  seutiray  : 
vous  cueillez  les  roses  entre  les  espincs,  si  pour- 
tant les  roses  peuvent  naistre  des  orties. 

FORTUINÉ.  Dy  ce  qu'il  te  plaira,  je  t'escoute- 
ray  volontiers  ,  m'asseurant  que  si  tu  ne  m'aydes 
beaucoup ,  qu'au  moins  tu  me  donneras  mi  fidel 
conseil. 

René.  Je  dy  qu'en  façon  quelconque  ne  de- 
vriezsentir  une  si  grande  passion,  pour  ce  qu'icelle 
s'estant  d'elle-mesme  donnée  à  vous,  et  mise  en 
vostre  puissance ,  et  si  ores  elle  s'en  retire ,  vous 
en  devriez  prendre  une  pareille  douleur  que  de 
la  chose  rendue  de  laquelle  par  emprunt  on  a 
lonpftemps  jouy. 

Fortuné.  0  René!  le  long  usage  se  convertit 
en  nature,  et  les  choses  de  nature  ne  se  peuvent 
ainsi  changer  à  nostre  volonté.  Par  longue  pos- 
session je  l'ay  rendue  mienne ,  et,  si  je  la  perdois, 
il  m'en  seroit  grand  mal. 

René.  Comme  est-il  possible  ,  ^ïonsieur,  que 
soyez  jaloux  du  seigneur  Fidelle,  et  qu'à  ceste 
occasion  vous  eu  tourmentiez  tant,  si  n'avez  au- 
cun soucy  de  l'amour  de  madame  Victoire?  Je  croy 
que  vous  mocquez. 

Fortuné.  Je  dy  à  bon  escient  :  je  ne  me  tour- 
mente pas  pour  l'amour  (jue  je  luy  porte  ,  mais 
pour  la  ciainlo  que  j'ay  que  ,  se  donnant  au  pou- 
voir de  Fidelle,  elle  me  prive  du  plaisir  que  je 
sens  de  la  veoii'  dolente  cl  jalouse  de  moy  :  car  ■ 

tu  sçais  bien  que  je  n'ay  jamais  fait  grand  fonde- 
ment de  l'amour  des  femmes,  lesquelles  tousjours 
feignent  d'aymer,  et,  si  elles  ayment,  leur  amour 
provient  de  l'espérance  du  profit  et  utilité  ,  ou  de 
labeauté  et  gaillardise  qui  se  recognoist  eu  Thomme, 
tous  mauvais  fondemens,  lesquelles  enfin  sont 
cause  de  toute  ruyne,  pour  ce  que,  les  femmes 
estant  insatiables,  cellesqui  ayment  pour  leur  pro- 
fit conduisent  bientôt  leur  amant  à  une  iufinie  pau- 
vreté ,  puis  lui  tournent  le  dos  et  l'abandonnent. 
Celles  qui  ayment  pour  le  service  qu'on  tire  d'un 
homme  nerveux  et  robuste  le  tiennent  tant  exer- 
cité,  qu'en  peu  de  temps  elles  le  réduisent  en  fu- 
mée; à  raison  dequoy,  comme  débile  et  impotent, 
elles  le  cbassent.  Après  ,  celles  qui  ayment  pour 
la  beauté  ,  ne  pouvant  retrouver  chose  tant  belle 
qu'il  n'y  en  ait  une  plus  belle,  est  force  pour  la 
mesme  occasion  que,  si  elles  se  sont  données  au 
pouvoir  du  premier  amant,  qu'elles  se  donnent 
encores  en  la  puissance  du  second  et  du  tiers  ;  de 
façon  que  plus  aysément  se  conserve  l'amour  des 
animaux  irraisonnables  que  celuy  de  ceste  perfide 
espèce  qui  est  née  de  nous  et  nous  engendre ,  et 
aussi  (escoute  un  grand  cas),  eslevée  par  nous  et 
nous  eslevant,  nous  hayt  à  mort  ;  et,  si  elles  nous 
ayment,  tel  est  leur  amour  que  la  vie  d'un  ani- 
mal effimère  qui  meurt  le  mesme  jour  qu'il  prend 
naissance ,  et  n'est  en  rien  dissemblable  à  celle 
fleur  nocturne  qui  es  ténèbres  se  monstre  gentille, 
belle  et  odoriférante,  et  au  lever  du  jour  qu'on  en 
devoit  jouyr  elle  se  seiche  et  meurt.  Parquoy  on 
peut  bien  croire  estre  vray  ce  qu'escrivent  les  phi- 
losophes ,  que  d'une  mesme  façon  la  nature  engen- 

dre  les  femmes  et  les  monstres,  et  qu'il  n'y  a  autre 
ditîerence  entre  les  monstres  et  les  l'emmes  que,  de 
rimperfection  venant  du  plus  au  moins,  elles  ont 
continuellement  deux  sortes  de  larmes  aux  yeux, 
dont  l'une  procède  de  rage  et  l'autre  de  déception, 
ne  s'en  trouvant  aucune  (^selon  mon  opinion)  qui 
plus  tost  ne  veulle  faire  change  de  dix  amans  le 
moys  que  demeurer  dix  jours  à  un  seul,  ce  qui  ad- 
vient parce  que  la  nature  des  femmes  dcsu'e  tout 
ce  qu'elle  void. 

Re.nÉ.  Pourquoy  doucques  vous  plaignez-vous 
si  ceste-cy  se  gouverne  à  la  façon  féminine?  Si  l'a- 
viez acquise  par  vos  services  ou  par  argent,  comme 
la  plus  grand  part  se  gagne  aujourdhuy ,  vous 
auriez  grande  raison,  la  perdant,  de  vous  en  dou- 
loir ,  parce  qu'auriez  consommé  et  l'un  et  l'autre 
en  vain  ;  mais ,  ayant  par  liazard  retrouvé  cestc 
adventure,  vous  ne  devez  vous  plaindre  si  ores 
elle  vous  eschappe  des  mains  et  un  autre  la  prend, 
et  d'autant  plus  que  vostre  fortune  vous  rend  tel 
qu'on  peut  dire  que  plus  tost  les  estoilles  defau- 
dront  au  ciel  que  les  femmes  vous  mancquent. 
Monsieur,  n'en  cherchez  point  d'autre.  Vive  qui 
est  vainqueur,  jouysse  qui  peut ,  et  qui  ne  peut 
demeure  en  paix,  et  soient  les  desplaisirs  et  jalou- 
sies jeltez  aux  privez  et  retraits. 

Fortuné.  Tu  dis  bien,  mais  ores  je  ne  raeveux 
ayder  de  ton  conseil  ;  partant,  trouvc-moy  le 
moyen  de  couper  chemin  au  mal,  en  sorte  qu'il 
ne  me  gaigne  :  car,  ni'ayant  gaigné,  ou  ne  pour- 
roi  t  trouver  médecine  pour  le  guérir. 

René.  Qu'on  en  trouve  si  on  peut,  car  je  croy, 
puisque  les  femmes  sont  insatiables,  qu'elles  ne  se 
contentent  jamais  et  ont  le  diable  à  dos. 

Fortuné.  Neraanquonspointà  aous-mesmes, 
puis  fasse  le  ciel... 

René.  Voicy  M.  Josse,le  pédant  du  sieur  Fi- 
delle. 

Fortuné.  Va  exécuter  TatTaire  que  tu  sçais , 
puis  retourne  en  la  maison,  et  lors  nous  discoure- 
rons  sur  ce  fait. 


SCÈNE  m. 

M.   JOSSE,  seul. 

outes  et  quantes  fois  qu'avec  tout  l'in- 
tellect spéculatif  je  pèse  prudemment  ces 
'parolles  du  Cecropien  philosophe  :  Ma- 
gnus  est  deus  Amor,  et  apud  deos  et 
apud  homines  miraiidus  loties^  je  suis  contraint 
croire  qu'iceluy  les  prononçant  ne  pouvoit  estre 
sinon  inspiré  de  l'esprit  divin,  pour  ce  que ,  met- 
tant les  autres  choses  à  part,  tant  animées  que 
sans  ame,  il  acogneu  qu'il  peut  gouverner  les  im- 
mortels celicoles  et  les  mortels  terricoles  à  sa  vo- 
lonté, comme  avec  un  frain  fort  et  puissant.  Il  a 
fait  transformer  Jupiter,  Mercure,  Neptune  et  au- 
tres deitez  (tant  masculini  que  fœminùii  gene- 
m)  en  animaux  et  bestiales  metamorfosées  ;  ilfist 
qu'Hercule  se  vestit  de  l'habit  d'une  femme  ,  et 
qu'avec  ses  mains,  qui  avoient  dompté  et  atterré 
tant  d'infâmes  monstres,  il  print  femininement 
la  quenouille,  mania  le  fuzeau  et  fila  du  lin  ;  il  con- 
traignit Aristote  Stagirite,  prince  de  l'escole  pe- 
ripatetique,  d'aymer  une  concubine  et  luy  sacri- 
fier ;  il  induisit  Marc-Ciceron ,  pèi-e  de  la  patrie 


3i6  Larivey. 

et  de  la  romaine  éloquence,  à  coucher  (o  scelus 
maximum  !^  avec  sa  propre  fille,  et,  laissant  plu-  , 
sieurs  autres  en  arrière,  poussa  Palemon  ,  Véni- 
tien, splendeur  de  cestuy  nostre  ordre  grammati- 
cal, d'aymer  encores  une  vile  femmelette,  et  pour 
elle  faire  des  choses  qu'il  n'eust  jamais  voulu  en- 
treprendi'e  pour  auti'uy .  Ce  qu'estant  ainsy,  quelle 
merveille  pourra  apporter  aux  erudits  et  sçavans 
hommes  (je  tiens  les  indoetes  et  meschans  pour 
oi>es  et  boi'es)  que  ma  scientifique  personne,  qui 
désormais  entrant  en  aagemeur,  coustumière  d'en- 
seigner les  lettres  et  bonnes  mœurs  à  la  jeunesse 
de  bonne  indole,  soit  esprise  eu  l'amour  de  ceste 
speciosissime  et  electissime  muliercule  Victoire? 
Certes  ,  je  ne  m'en  soucie  point,  pour  ce  que  je 
tien  fermement  que  les  prudens  et  provides ,  me 
voyant  travaillé  de  ceste  maladie  qui  les  afflige 
ou  peut  affliger,  en  m'excusant  auront  compassion 
de  moy  :  car,.meblasmant,  ils  provoqueront  plus 
tost  en  eux  -mesraes  ce  qui  est  comme  un  propre, 
et  encores  beaucoup  plus  propre  à  tous  les  hom- 
mes; et  par  ainsi  j'explique  bien  mon  intention, 
par  ce  qu'estant  vray  ce  que  le  mcsme  philosophe 
a  dit  :  Nemo  adeo  igna^nis  est  quem  amor  non 
inflammet ,  la  conséquence  est  vallable,  a  con- 
trario sensu  deducta  :  Ergo  onines  navos  amor 
inflammat^  sans  ce  que  mes  vénérables  escolliers 
entendent  bien  que ,  des  le  commencement , 
l'homme  a  esté  créé  hermaphrodite  ,  à  sçavoir 
masle  et  femelle.  Si  j'ayme  ma  Calatée,  je  ne  mé- 
rite estreblasmé  ny  reprins,  pour  autant  qu'icclle 
estant  la  moitié  de  moy-mesme,  par  raison  natu- 
relle, qui  veut  que  chacun  ayme  soy-mesme,  ay- 
mant  icoUc,  cpii  est  ma  moitié,  je  vien  à  aymer  moy- 

mesme.  Doncques ,  si  je  sçay  bien  (pour  dire 
vrav)  que  ,  par  ma  condition  non  vulgaire  ,  par 
Telegance  de  mes  parolles  plus  que  nettes  et  par 
cette  formose  espèce  qui  est  digne  d'un  empire, 
je  mérite  estre  r'aymé  de  celle  qui  avec  les  trois 
déesses  auroit  peu  contendre  de  beauté ,  neant- 
moins ,  considérant  après  que  varium  muta- 
bile  semper  fœmina  ,  je  doute  que  Fidelle ,  jadis 
mon  disciple,  lequel  est  fort  amoureux  d'elle,  ne 
me  diminue  ou  siiicope  (^sincopa  enim  de  medio 
toUit)  partie  de  mes  contentemens,  ou  bien  que, 
«'interposant  entre  mon  désir  et  la  grâce  d"icelle , 
il  ne  me  fasse  une  eclypse  qui,  m'interdisant  la 
lumineuse  clarté  de  ses  estincelans  veux,  seroit 
cause  que  ceste  mienne  ame  désolée  demeureroit 
couverte  de  ténébreuse  obscurité.  AUamen,  il  me 
semble  qu'elle  ne  se  monstre  si  privée  et  joveuse 
qu'elle  avoit  accoustumé  d'estre  auparavant  qu'il 
allast  Hispaniam  versus ,  qui  me  fait  avoir  très 
bonne  espérance ,  et  croy  fermement  et  pense  en- 
cor  qu'en  plaine  campagne,  manifestant  la  gran- 
deur de  mes  mérites  et  combattant  avec  luy  (si- 
gnis  coUatis^j^  je  le  rompray,  et,  l'ayant  mis  en 
fuitte,  j'obtiendi'ay  laVictoire.  Mais,  lupus  est  in 
fabula  ;  en  ecce,  le  voicy  ;  je  le  veux  saluer  à  la 
ciceroniane  et  user  de  toute  l'antiquité  romaine. 
Seigneur  Fidelle,  je  vous  dy  :  Salutem  plurimam . 
Que  faites- vous  ainsi  affligé  de  douleur  et  tristesse  ? 

SCÈNE   IIII. 

Fidelle^  M.  Josse. 

FiDELLE. 

,ous  estes  sorty  de  la  maison  sans  parler 
à  nioy,  occasion  pourqiioy,  désirant  sur- 
loiit  communiquer  avec  vous,  je  tous 
lallay  chercher  par  toute  ceste  ville,  et 
ay  pensé  devenir  fol,  ne  trouvant  aucun  qui  me 
sceust  dire  nouvelles  de  vous.  Dieu  soit  loué  que 
je  vous  ay  trouvé  ! 

M.  JossE.  Je  ignoroy  vostre  désir,  car,  alias, 
je  n'eusse  porté  le  pied  hors  le  sueil  de  Fhuys 
que  premièrement  je  ne  vous  eusse  adverty,  et 
sy  une  affaire  de  petite  importance  ne  m'y  eust 
conlrainct.  Ores  que  m'avez  coram  ^  dites-moy 
tout  ce  que  desirez  que  je  sçache,  et  ne  me  celez 
la  cause  ex  qua  accidit ,  cavexquo  que  estes  de  re- 
tour des  Hesperies,  presque  tousjours  vous  estes 
monstre  triste  et  dolent  aux  yeux  des  regardans. 

FiDELLE.  Amour  et  jalousie,  maladies  mortel- 
les des  amans,  m'ont  conduit  au  terme  que  voyez; 
partant,  ne  vous  esmerveillez  si  à  présent  je  suis 
pour  vous  descouvrir  ce  que  j'ay  tousjours  tenu 
caché  en  ma  poitrine,  par  quoy,  outre  ce  que  l'a- 
moureuse passion  m'y  contraint,  vous,  estant  sage 
et  prudent  et  ayant  grande  expérience  es  choses 
du  monde,  et  possédant  encores  infinies  sciences, 
j'espère  recevoir  de  vous  fidelle  conseil  et  secours 
opportun. 

M.  JossE.  Je  désire  faire  chose  qui  vous  soit 

joyeuse  et  aggreable,  mais  devez  premièrement 
sçavoir  que  qui  ne  s'avance  es  vertus  s'en  recule  ; 
et  partant,  vous  trouvant  en  la  présence  de  moy, 
qui  jadis  ay  esté  vostre  précepteur,  ne  devriez  ainsi 
avoir  le  bonnet  sur  la  teste  sans  me  faire  l'hon- 
neur que  me  devez.  Ainsi  vous  estes  plus  tost  re- 
culé qu'advancé  in  via  morum. 

Fidelle.  La  passion  m'cmpesche  de  veoir  et 
cognoistre  ce  que  je  devroy  faire. 

M.  JOSSE.  Neantmoins,  je  me  resjouy  grande- 
ment avec  vous  qu'en  me  demandant  advis  m'a- 
vez monstre  que  ores  n'est  esteinte  en  vous  ceste 
reluisante  lumière  de  vostre  bel  esprit,  lequel  me 
fait  souvenir  que  parmy  vos  condisciples  de  mon 
escoUe  faisoit  resplendir  sa  clarté,  comme  un  so- 
leil entre  les  menues  estoilles,  et  avez,  en  implo- 
rant mon  secours,  usé  d'une  rhetoricienne  façon, 
et  captivé  la  benevolence  de  la  personne  de  l'au- 
diteur, qui  est  moy,  la  louant  de  prudence  et  de 
sagesse,  ne  vous  estes  aucunement  trompé ,  pour 
autantque,  comme  il  est  escrit  d'Ulisse,  on  en  peut 
autant  dire  de  moy  :  Qui  mores  hominum  multo  • 
rum  vidit  et  urbes.  Dites  donc  ce  qu'il  vous  plai- 
ra, car  je  vous  escouteray  ercctis  auribus. 

Fidelle.  Il  y  a  longtemps  queje  devins  amou- 
reux d'une  jeune  dame  plus  plaisante  à  mes  yeux 
que  toutes  les  beautez  du  monde,  et  tel  a  esté  mon 
amour  que  ny  les  travaux,  ny  les  dangers,  ny 
toutes  sortes  de  malheurs,  ne  peurent  jamais  me 
desbaucher  en  façon  quelconque  du  service  que 
jeluy  avois  voué,  laquelle  enfin  me  fit  digne  d'ob- 
tenir ce  qu'un  jeune  désir  peut  souhaitter,  avec 
un  mien  contentement  si  grand,  que  je  me  tenois 
le  plus  heureux  jeune  homme  de  l'univers,  croyant 

que  si,  comme  adonc  nos  désirs  estoient  pareils, 
nos  volontez  gouvernées  d'un  mesme  frein,  nos 
pensers  communs  et  l'amitié  egalle,  qu'ainsi  sa 
foy  fust  tousjours  de  durée.  A  ceste  cause,  esloi- 
gné  de  tout  soupçon,  je  menoy  une  vie  heureuse. 
Quelque  temps  après,  mon  destin  voulut  que  je 
party  d'icy,  estant  contraint,  comme  sçavez,  d'al- 
ler en  Espagne;  parquoy,  ayant  prins  congé  de 
ma  bien-aimée  Victoire  (car  tel  est  son  nom),  do- 
lent à  merveilles,  je  la  laissay  ;  les  larmes  qui  fu- 
rent respanduës,  les  soupirs  qui  furent  jettez,  les 
parolles  qui  furent  dites  et  les  lamentations  qui 
furent  faites,  je  laisse  à  vous  les  raconter,  car 
vous,  estant  sage  et  prudent,  pouvez  imaginer 
combien  ils  estoient  infinis.  Or,  tandis  que  j'estoy 
esloignc  d'elle,  je  ne  faisoy  un  pas  que  mes  pen- 
sers ne  fussent  dressez  à  elle,  dont  je  me  souvenoy 
plus  que  de  moy-mesme.  Cependant,  et  me  trou- 
vant tout  enflammé  d'un  ardent  désir  de  la  reveoir, 
je  liastay  si  fort  mon  voyage  qu'au  bout  de  qua- 
tre mois  je  retournay.  Ainsi,  espérant  la  retrouver 
de  mesme  volonté  que  je  l'avoy  laissée,  et  me  con- 
soler avec  elle,  je  î'ay  cogneuë  envers  moy  plus 
froide  qu'un  glaçon  ;  et,  pour  ce  que  je  sçay  que  je 
n'ay  fait  ou  dit  chose  par  laquelle  je  mérite  d'estre 
ainsi  dcsaymé  d'elle,  il  faut  que  je  croye  que,  à 
l'occasion  de  ce  mien  mais  bref  esloigneraent, 
elle  se  soit  pourveuë  d'un  nouveau  amant.  Et 
voilà,  maistre  Jossc,  le  ver  qui  me  ronge,  me  dé- 
vore le  cœur  et  me  rend  très  malheui'eux.  Qu'en 
dites -vous? 

M.  JossE.  Je  me  souscris  à  vostre  sentence  et 
loue  vostre  advis  ,  iccluy  estant  inefragablement 
vray  ,  car  exclusio  unius  est  inclusio  alterius  ; 

icelle  ne  vous  aymant  à  raccoustumé,  faut  par  illa- 
tion  conclure  qu'elle  en  ayme  quelqu'autre,  du- 
quel la  possession  pacifique  des  grâces  d'elle  vous 
trouble  de  ceste  façon.  Or,  si  voulez  que  je  vous 
conseille,  je  vous  exhorteray  que  laissiez  ces  niai- 
series et  estudiezaux  bonnes  lettres,  desquelles, 
avec  ma  longue  et  obstinée  diligence,  je  vous  ren- 
dray  convenablement  capable  ,  et  lesquelles  in 
omnire,  in  omniloco,  et  in  omni  tcinpore,  vous 
pourront  rendre  content  sans  jamais  vous  appor- 
ter aucun  desgoutement.  Quittez  ces  petulentes 
amours,  lesquelles  sont  bastics  sur  un  i'oible  fon- 
dement. Il  est  force  que  la  beauté  de  la  femme, 
qui  passe  tout  ainsi  que  Tonde  d'une  fontaine,  qui 
ne  retourne  à  sa  source,  tresbuche  un  jour  au  pé- 
ril de  l'arcbitecte  et  du  masson  ;  joint,  mon  en- 
fant, plus  grand  est  le  nombre  de  ces  choses  qui 
nous  apportent  des  incommoditez  que  le  plaisir 
de  celles  qui  nous  donnent  du  conteulement  ;  unde 
versus  :  Quod  juvat  exiguum  est,  plus  est  quod 
ledit  amantes. 

Fidelle.  Malaisément  m'induirez- vous  à 
croire  qu'un  ardent  amour  tel  qu'a  esté  le  sien 
fust  pour  une  si  petite  absence  entièrement  esteint  ; 
si  elle  brusloit  en  mon  amour,  car  elle  y  brusioit, 
il  est  impossible  que  quelque  scintille  de  ce  feu 
ne  soit  demeurée  encores  vive,  et,  si  cela  est  vray, 
sera  fort  aisé,  en  continuant  mon  service,  de  l'en- 
flammer de  nouveau,  car  le  bois,  une  fois  bruslé 
par  le  feu,  pour  peu  de  chose  se  r'allume  inconti- 
nent.. 

M.  Josse.  S'ilestoit  vray  qu'elle  vous  aymast 
tant  soit  peu,  elle  le  vous  feroit  paroistre  en  quel- 
que façon  ;  mais  elle  n'en  monstre  rien .  Ergo,  elle 
T.  VI.  21 

ne  vous  ayraepas,  qui  est  un  fort  argument,  par  ce 
que  intima  per  mores  cognoscimus  exteriores ; 
^'/7^/720,je  vous  dy  plus,  que,  ne  A^ousaymant  point, 
est  force  qu'elle  vous  ayt  en  haine,  juxta  le  pro- 
verbe des  anciens  etimologiques,  appelle  le  vray 
proverbe  :  Aut  amat^  aut  odit  midicr  ;  nihil  est 
médium. 

FiDELLE.  Vous  pourrez  dire  beaucoup  de  cho- 
ses ,  mais  vous  ne  me  ferez  pas  croire  que  l'amour 
d'elle  soit  si  facillcment  et  pour  si  légère  cause 
converly  en  haine. 

M.  JossE.  Jevousl'ay  desjà  piouvé.  La  reigic 
dict  :  Piei  satis  demonstratœ  quidtjuid  adjicitur 
superfluum  est.  Et  pour  ce  qu'aucun  bienfait  ne 
se  devroit  eslargir  à  qui  refuse  le  recevoir,  je 
m'en  repen ,  j'ay  honte ,  je  me  fasche ,  et  suis 
marry  d'avoir  despendu  et  Thuile  et  la  peine.  En 
effet,  est  bien  vray  ce  que  chante  Horace  :  Imherbis 
juvenis  tandem  custode  remoto ,  cereus  in  vitium 
flecti ,  moniloribus  asper.  Je  me  recommande  , 
soyez  heureux. 

FiDELLE.  Or,  maintenant,  je  recognoy  qu'en- 
tre les  infinies  passions  des  amans  n'y  en  a 
point  de  plus  grande  que  celle  qui  naist  de  la  re- 
membrance  des  douceurs  passées;  et  certes,  si  ces 
ardans  effets  pouvoient  par  nous  estre  mis  en  ou- 
bly,  nostre  vie  ne  seroit,  sinon  paisible,  au  moins 
non  si  fort  travaillée.  C'est  un  grand  malheur  de 
se  veoir,  sans  sa  faulte,  tombé  d'une  grande  fé- 
licité à  une  infinie  misère  de  vivre,  esloigné  de 
toute  espérance  de  bien;  et  se  souvenir  du  con- 
tentement et  plaisir  qu'on  a  acrousturac  sentir 
lorsque,  vivant  en  la  grâce  de  la  dame  avmée,  on 
repaît  ses  yeu\  et  son  esprit  de  celle  divine  sem- 

bîance,  nous  afflige  Tame  de  telle  façon  que  som- 
mes contraints  prier  la  mort  nous  retirer  de  telles 
angoisses  ,  ce  que  sans  cesse  je  désire ,  puis  que  ja- 
mais de  mon  foible  entendement  ne  peut  partir 
la  béatitude  de  ces  heures  qu'astraint  et  lié  de 
ses  bras,  je  ne  portois  envie  à  la  félicité  des  bien- 
heureuses âmes  ,  lesquelles  en  cela  seulement  sur- 
passent ma  jouyssance,  car  leur  béatitude  est  fer- 
me ,  asseurée  et  éternelle ,  et  ma  gloire  a  esté , 
comme  encore  on  void  à  présent ,  brefve ,  fresle 
et  caduque. 


SCENE  V. 
Victoire^  amoureuse;  Fidelle. 

Victoire. 

misérable  Victoire!  puis  qu'ores,  par 
une  vieille  accoustumauce,  tu  es  con- 
trainte de  te  présenter  à  ces  fenestres , 
desquelles  tu  avois  si  souvent  accous- 
tumé  veoir  ton  doux  Fortuné ,  jadis  l'esprit  de 
ton  ame ,  et  maintenant  la  mort  de  ceste  tienne 
misérable  vie  ! 

Fidelle.  0  amour!  effet  vrayement  insatiable, 
passion  qui  te  haulse  d'autant  plus  que  plus  on 
cherche  de  t'abaisser  et  mettre  à  fond  !  Tu  devrois 
ores  estre  saoule  de  tourmenter  un  misérable 
amant  tel  que  je  suis. 

Victoire.  Sera-il  possible  que  cet  ingrat  For- 
tuné ne  prenne  pitié  de  ma  langueur  et  ne  cher- 
che à  m'aymer,   cognoissant  que  sans  sa  grâce 

mon  ame  peu  à  peu  s'en  va  exhallant  en  souspirs 
et  distillant  en  pleurs  ! 

FiDELLE.  Ces  tristes  et  dolcns  accens,  ces 
moites  et  amères  larmes  et  ces  miens  ardans 
souspirs,  auront-ils  si  peu  de  puissance,  qu'estans 
ouys  et  veuz  par  elle ,  ne  destrampent  au  moins 
la  glace  qui  environne  son  cœur  ! 

Victoire.  La  souvenance  de  nos  embrasse- 
mens  passez,  le  redoublement  des  baisers  à  la 
départie,  les  parolles  souvent  interrompues,  et 
non  les  longs  souspirs ,  et  les  cbaudes  et  les  hu- 
mides larmes  qui,  coulans  de  nos  veux ,  ont  esté 
recueillies  de  nos  amoureuses  lèvres,  devraient 
renouveller  ceste  douceur  en  luy  ,  et  l'enflammer 
entiei'ement  d'un  nouveau  désir. 

FiDELLE.  Helas  !  j'ay  tousjours  possédé  sa  grâ- 
ce avec  une  fort  grande  crainte  de  la  perdre  : 
car,  ne  pouvant  un  bien  infiny  estre  de  longue 
durée,  l'amitié  que  desmesurement  elle  me  por- 
toit  n'estoit  qu'un  vray  présage  de  ma  soudaine 
et  infinie  ruine.  Mais  voicy  la  cruelle  que  j'ayme 
plus  que  mon  cœur  et  mon  ame ,  celle  par  la- 
quelle toute  autre  chose  me  deplaist,  fors  que  le 
mourir. 

Victoire.  Voicy  le  perturbateur  de  ma  paix , 
voicy  celuy  que  j'ay  en  horreur  plus  que  l'infir- 
mité ,  et  en  hayne  plus  que  la  mort. 

FiDELLE.  Moy  misérable  !  qui  enfin,  à  la  façon 
du  moucheron  amy  de  la  chandelle,  suis  «on- 
traint  courir  à  ma  mort. 

Victoire.  Je  veux  veoirsi  jepourray  trouver 
quelques  occasions  de  l'abandonner,  et  excuser 
mon  peu  d'amitié  par  son  défaut  sinmlé  ,  de  fa- 
çon qu'il  n'ait  plus  de  hardiesse  de  se  trouver  ja- 


Le  Fidelle,  Comédie.         SaS 

mais  devant  moy.    A    Dieu,  seigneur   Fidelle, 

Fidelle.  Dieu  vous  fasse  la  plus  contente 
femme  de  tout  le  monde ,  comme  il  luy  a  pieu 
vous  faire  la  plus  belle,  et  Amour  vous  rende  plus 
douce  envers  moy ,  ou  la  mort  m'oste  de  tant  de 
peines ,  car  je  vy  trop  misérablement  en  cet 
estât  ! 

Victoire.  Voicy  un  grand  cas,  que  tousjours 
vous  plaignez  de  moy,  qui  ne  vous  ay  offensé,  si 
ce  n'est  en  vous  ayant  trop  cordiallement  aymé. 
Je  croy  que  le  faites  pour  trouver  subjet  de 
m'abandonner,  et  que  la  passion  que  demonstrez 
en  vos  yeux  (chose  propre  à  vous  autres ,  trop 
avides  de  vostre  honneur)  naist  à  Toccasion  de 
quelque  autre  dame ,  qui  me  fait  davantage  as- 
seurer  que  ne  m'aymez  pas. 

Fidelle.  Si  amour  ne  m'affligeoit  plus  pour 
vous  que  pour  une  autre,  je  serois  heureux;  mais 
il  est  bien  raisonnable  que,  si  m'aymez  par  fein- 
tise,'^vous  me  déceviez  à  bon  escient ,  car,  vous 
n'estant  mienne  ,  et  moy  estant  vostre ,  le  pouvez 
faire. 

Victoire.  Vous  me  picquez. 

Fidelle.  Je  ne  vous  picque  point,  je  deffen 
ma  cause,  et  me  plains  de  ce  qui  est  raisonnable, 
car  vous  m'cstes  plus  cruelle  que  n'est  pas  un 
tygre. 

Victoire.  Les  grandes  courtoisies  dont  j'ay 
usé  envers  vous  meritent-elles  à  cesle  heure  que 
m'ayez  en  si  mauvaise  opinion  ?  Je  n'attendoy  cela 
de  vous,  ingrat  que  vous  estes. 

Fidelle.  Lifinics  m'ont  esté  les  courtoisies 
que  m'avez  faites,  mais  elles  ont  esté  semences 
de  douleur,  et,  les  ayant  achetées  au  prix  de  mes 

larmes,  je  ne  vous  en  doy  aucunement  estre 
obligé ,  et  toutesfois  je  suis  content  de  vous  en 
estre  tousjours  redevable. 

Victoire.  Pourquoy  donc  vous  plaindez- 
vous? 

FiDELLE.  Je  ne  me  plains  pas ,  mais  je  la- 
mente ma  triste  fortune ,  qui  me  prive  de  vostre 
amour. 

Victoire.  Je  vous  ay  trop  aymé  et  vous 
ayme  encores ,  et  suis  pour  vous  aymer  éternelle- 
ment :  qu'ainsi  m'aymassiez-vous  ! 

FiDELLE.  Doncques  tant  de  tourmens  que  j'ay 
soufferts  pour  vous  ne  vous  ont  encores  asseurée 
de  mon  amour?  Je  suis  en  mauvais  predicament 
avec  vous ,  et  atten  vainement  vostre  pitié ,  s'il 
faut  que  je  meure  pour  vous  asseurer  de  ma  foy. 

Victoire.  Si  vous  m'eussiez  aymé  ,  vous  ne 
fussiez  party  contre  ma  volonté.  Ne  vous  dy-jc 
pas  que  le  commencement  de  vostre  esloignement 
seroit  la  fin  de  ma  vie  ? 

FiDELLE.  Vous  me  le  distes. 

Victoire.  Pourquoy  donc  partistes-vous? 
Vous  me  monstrastes  bien  que  ne  m'aymiez  guères, 
ou  au  moins  que  ne  vous  souciez  pas  beaucoup 
que  je  mourust  pour  vous. 

FiDELLE.  Je  party  pour  donner  tel  ordre  à 
mes  affaires ,  qu'aucun  accident  ne  peust  à  l'ave- 
nir me  destourner  de  ma  servitude  encommencée. 
Vous  en  fustcs  contente,  et  partant  ne  deviez  en 
estre  faschée. 

Victoire.  Puisque  je  n'avoy  peu  empcscher 
vostre  partement,  je  monstray  enfin  m'en  con- 
tenter cl  n'en  estre  marrie;  mais  je  priay  Dieu 
qu'il  me   délivras!   d'un  si    douloureux  pense- 

ment,  afin  que  je  n'eusse  à  mourir  désespérée. 

Fidelle.  Injuste  fut  la  prière,  puis  que  ce 
fut  la  prière  de  ma  mort. 

Victoire.  Elle  fut  juste,  puis  que  vous  n'aviez 
soucy  de  ma  vie. 

Fidelle.  Sçacliez,  dame  Victoire ,  que  la  dou- 
leur et  l'ire  ostent  souvent  à  autruy  l'usage  de  la 
droite  raison. 

Victoire.  Souvenez-vous,  seigneur  Fidelle, 
que  peu  de  raison  a  de  se  plaindre  celuy  qui  est 
cause  de  son  tourment. 

Fidelle.  Doncques  il  faut  que  je  meure  des- 
aymé  de  vous  et  sans  vostre  grâce  ? 

Victoire.  Âins  de  vivre  tousjours  en  ma  pensée. 

Fidelle.  D'où  vient  donc  que  ne  voulez 
plus  que  je  sois  avecques  vous? 

Victoire.  De  la  promesse  que  j'ay  faite  à 
Dieu  de  ne  plus  pécher. 

Fidelle.  Si  luy  avez  promis  cela,  pourquoy 
luy  manquez-vous  et  voulez  estre  homicide , 
non  seulement  de  moy,  qui  me  suis  transformé  en 
vous,  mais  de  vous-mesme,  que  je  porte  vive  en 
mon  cœur.  Vous  semble-il  qi'e  cela  ne  soit  point 
péché  ? 

Victoire.  Ce  seroit  péché  si  ce  que  vous  dites 
estoit  vray;  mais  ce  sont  parolles  trouvées  par  vous 
autres  hommes  pour  rendre  beau  et  pitoyable 
vostre  parler,  et  non  que  ce  soit  aucune  chose  en 
effet;  vous  feignez  aymer  pour  donner  une  fin  à 
un  seul  vostre  désir,  et  quand  n'arrivez  à  ce  but 
où  vous  tendez ,  que  tant  vous  souhaitez  et  qui 
est  la  cause  du  service  que  nous  faites  ,  ne  vous 
souciez  d'autre  chose,  ce  qui  me  semble  une  très 
grande  discourtoisie. 

FiDELLE.  Celuy  ne  peut  estre  appelé  discour- 
tois qui ,  pour  estre  tousjours  serf,  se  doune  soy- 
mesme  ;  et  par  là  se  cognoist  que  nous,  misérables, 
aymons  beaucoup  plus  sincèrement.  Mais  puis 
qu'il  est  difficile  gaigner  son  seigneur  à  pltdder, 
il  me  faut  aYoir  patience. 

Victoire.  Vous  me  faites  en  mesme  temps 
desplaisir  et  compassion,  desplaisir  pour  ce  que 
ne  voulez  croire  que  je  vous  ayme,  et  compassion 
pour  le  tourment  que  dites  que  vous  endurez. 
Dieu  sçait  que  si  je  sçavois  comme  vous  en  déli- 
vrer, je  le  ierois  volontiers! 

FiDELLE.  Faites  queje  sois  avecques  vous,  car 
par  ce  moyen  vous  vous  despouillerez  de  peine 
et  de  doute  tout  ensemble. 

Victoire.  Puisque,  pour  vous  asseurer  de  mon 
amour,  il  ne  reste  que  cela ,  je  veux  vous  satis- 
faire. Partant,  revenez  à  ce  soir. 

FiDELLE.  Je  vous  raercie  de  toute  raffectionde 
mon  cœur;  je  reviendray. 

Victoire.  Je  me  recommande. 

FiDELLE.  Ores  queje  devrois  d'une  telle  es- 
pérance, ains  d'une  si  certaine  promesse,  piendre 
vigueur,  je  sens  mon  ame  se  charger  d'une  dou- 
leur mortelle.  C'est  grand  chose,  queje  tremble 
en  l'allégresse  et  crain  que  soubs  le  miel  ne  soit 
caché  le  poison.  Dieu  vueille  que  ces  craintes 
soient  vaines,  et  que  bientost  je  puisse  jouyr  de 
ma  douce  Victoire  ! 

SCÈNE  VI. 

Béatrice,  servante  de  Victoire  ;  Babille ^ 
servante  de  Virginie. 

Béatrice. 

'y  vas,  je  prendray  toute  peine  de  le 
trouver  au  plustost.  En  somme,  tous  les 
proverbes  sont  vrays  :  la  femme  est  une 
chose  mobile  de  nature.  Ce  docteur 
Fcuteudoit  fort  bien. 

Babille.  Béatrice,  où  vas-tu? 

Béatrice.  Chercher  une  sorcière  pour  ma 
maistresse,  qui  meurt  en  l'amour  du  seigneur 
Fortuné. 

Babille.  Et  que  veut-elle  de  ceste  femme? 

Béatrice.  Qu'elle  fasse  des  sorcelleries  qui  le 
contraignent  à  Faymer.  Et  toy,  où  telaisses-tu  aller 
à  ceste  heure  ainsi  seule  ?  Sers-tu  encorcs  Vir- 
ginie ? 

Babille.  Ouy,  je  suis  tousjoursà  son  service, 
et  vas  tout  maintenant  chei'cher  le  seigneur  Fi- 
delle pour  le  supplier  de  sa  part  qu'il  la  vienne 
trouver,  pour  ce  qu'elle  désire  luy  dire  deux  ou 
trois  mots. 

Béatrice.  Et  quoy!  les  damoiselles  devien- 
nent-elles amoureuses? 

Babille.  Elle  est  amoureuse  de  telle  façon, 
qu'elle  ne  fait  autre  chose  que  se  plaindre  et  sous- 
pirer  ;  et  ce  cruel  la  repaist  de  belles  parolles  et 
se  mocque  d'elle. 

Béatrice.  Tu  ne  t'en  dois  esmerveiller ,  car 

c'est  une  usance  commune  de  courir  après  ce  qui 
s'eufuit,  et  de  fuir  ce  qui  poursuit.  Madame  Vic- 
toire, ma  maistresse,  en  fait  de  mesme  :  elle  ayme 
le  seigneur  Fortuné,  qui  ne  se  soucie  point  d'elle, 
et  fuit  le  seigneur  Fidelle,  qui  l'adore. 

Babille.  Elle  iint  un  grand  mal;  toutes  les 
deux  devroient  aymer,  tenir  conte  de  soy-mesme, 
chercher  son  plaisir ,  et  enfin  estre  dame  des 
amoureux,  sans  se  rendre  serves  et  sentir  une  telle 
passion  qu'elle  soit  contrainte  d'avoir  recours  aux 
sorcelleries  pour  acquérir  leurs  grâces  ;  par  ainsi, 
elle  viendroit  à  conserver  son  honneur.  Penses- 
tu  pas  qu'elle  n'ait  encores  du  regret  de  son  temps 
perdu?  Ouy,ouy.  Ses  cheveux,  qui  ores  semblent 
estre  de  fui  or,  deviendront  d'argent;  ses  tem- 
ples s'avalleront,  ses  joues  deviendi'ont  plattes  et 
ridées,  son  nez  s'allongera  ,  sa  bouche  grandira  , 
ses  lèvres  deviendront  pasles,  son  eslomach  se 
fera  creux,  et  ses  testons  verdelets  qu'elle  porte 
sur  sou  sein  deviendront  mois  et  flestris.  Alors, 
les  grâces  du  ciel  lui  manqueront,  comme  aussi 
la  faveur  des  personnes.  Adouc,  s'appercevant  de 
son  erreur,  elle  plaindra  son  temps  consommé  en 
vain,  et  se  lamentera  jusques  à  la  mort  d'avoir 
perdu  les  plaisirs  de  plusieurs  pour  jouyr  d'un 
seul. 

Béatrice.  Cela  est  tout  certain,  car  lerepenlir 
des  femmes  ne  naist  sinon  au  temps  que  le  re- 
pentir ne  sert  plus  de  rien.  Je  te  dy,  ma  chère 
sœur,  que  c'est  chose  fort  périlleuse  n'en  aymer 
qu'un  seul;  aussi  dit-on  qu'un  ne  fait  nombre. 

Babille.  Et  quelle  autre  chose  nous  donne 
plus  de  plaisir  au  goust  sinon  la  variété  des 
viandes  ?  Benistcs  soient  ces  femmes  qui  sont  de 

si  tendre  complexion  et  de  si  douce  nature  que, 
ne  pouvant  souffrir  veoir  mourir  les  hommes  pour 
leur  amour,  se  laissent  gaigner  par  leurs  argu- 
mens  et  raisons,  ce  que  j'ay  tousjours  fait,  et  te 
puis  dire  que  je  n'ay  pas  perdu  mon  temps. 

Béatrice.  Babille,  m'amye,  situ  n'as  perdu 
ton  temps,  je  n'ay  pas  despendu  le  mien  en  vain. 
J'ay  esté  jeune  et  belle,  combien  que  tu  me  voyes 
un  peu  cbangce  maintenant ,  et  croy  qu'en  mes 
jeunes  jours  j'ay  eu  quelque  peu  de  bon  temps. 
J'ay  couru  beaucoup  de  pays,  practiqué  et  hanté 
avec  diverses  personnes,  et  ayencores  aymé  quel- 
qu'un; neantmoins,  je  n'ay  jamais  senty  aucune 
passion  pour  estre  abandonnée:  car,  pour  te  dire 
la  vérité,  aussitost  que  j'estois  laissée  d'un  amou- 
reux ,  aussitost  j'en  trouvois  deux  ou  trois ,  et 
ainsi  me  donnois  du  plaisir.  Mais  sçay-tu  ce  que 
je  croy  ? 

Babille.  Nenny. 

Béatrice.  Que  les  travaux  de  nos  maistresses 
naissent  de  leur  peu  de  jugement,  et  de  ne  sçavoir 
se  résoudre  incontinent  et  tout  en  un  coup. 

Babille.  Je  n'en  doute  pas,  pour  ce  que  ces 
damoiselles  tiennent  leur  gravité,  et  ont  quasi 
honte  que  nous  autres,  qui  manions  toutes  leurs 
ordures ,  sçachions  qu'elles  sont  autant  subjettes 
au  plain  et  au  renouvellement  de  la  lune  que 
nous  autres,  et  neantmoins  veullent  faire  l'hon- 
neste;  et  si  nous  leur  disons  quelque  petit  mot 
d'amour,  elles  nous  crient  et  nous  menassent  de 
nous  faire  mourir,  et  ne  s'apperçoivent  pas  que, 
ne  se  voulans  fier  à  une  seule  servante,  est  cause 
que  toutes  les  autres  de  la  maison  les  descouvrent, 
ce  qui  advient  pour  ce  que,  pleines  de  despit, 

s'accordans  ensemble,  elles  les  espientlant  qu'elles 
les  prennent  sur  le  fait,  et  puis  en  tiennent  leurs 
contes  de  tous  costez. 

Béatrice.  Je  te  jure  par  ceste  benoiste  ame 
de  ma  mère  qu'oncques  de  ma  vie  je  n'eus  plus 
grande  rage  que  celle  qui  me  consommoit  loi'S- 
que  madame  Victoire  ne  se  vouloit  fier  en  moy. 
Je  l'espiay  tant  et  si  souvent,  qu'une  nuit  je  la 
surprins  au  lict  couchée  avec  le  seigneur  Fidellc, 
tellement  qu'incontinent  après  qu'il  fut  party,  je 
me  retournay  devers  elle  en  colère,  lui  disant  : 
Est-ce  là  la  foy  que  vous  gardez  à  vostre  mary  ? 
est-ce  là  l'honneur  que  vous  luy  faictes?  Je  luy 
veux  descouvrir  le  tout.  Je  ne  veux  plus  demeu- 
rer avec  ceste  charge  de  conscience ,  ny  endurer 
qu'on  puisse  jamais  dire  que  j'en  sois  consen- 
tante. Non,  non,  ne  le  pensez  pas;  je  le  veux 
faire  sçavoir  à  tous  vos  parens.  De  façon  que  la 
pauvre  dame,  toute  cstonnée ,  en  souspirant  et  les 
larmes  luy  tombant  des  yeux  ,  commença  me 
prier,  supplier  et  conjurer  que  je  n'en  dist  mot , 
et  enfin,  tantost  par  un  petit  présent,  et  mainte- 
nant par  un  autre,  m'induisit  à  estre  le  premier 
instrument  de  l'alFaire  ,  tellement  que  je  suis 
maintenant  sa  maistresse,  et  m'appartient  le  com- 
mander. 

Babille.  Il  n'est  besoin  en  dire  davantage. 
Les  proverbes  sont  vraiz  :  A  qui  tu  dis  ton  secret, 
tu  donnes  ta  liberté  ;  et  qui  se  trouve  sans  liberté 
vit  en  une  serve  aspreté. 

Beathice.  Il  estvray.  0!  comme  elles  jouy- 
roient  des  plaisirs  du  monde  si  elles  se  sçavoieut 
résoudre  iiicoiitinenl  !  Mais  connue  elles  se  voycnt 
aymécs,  se  re})aisscnt  de  certaines  lleureltes  qui 

s'empuantissent  en  peu  de  jours  ;  elles  prennent 
plaisir  d'entretenir  leurs  amoureux  d'espérance, 
et  ce  afin  d'estre  tousjours  servies.  Elles  tiennent 
à  grand  honneur  qu'on  dise  :  Un  tel  seigneur  se 
pasme  pour  l'amour  d'une  telle,  et  cest  autre  gen- 
tilhomme meuit  et  brusle  pour  une  telle  dame  ;  et 
infinies  autres  font  tant  les  succréeset  s'esloignent 
tant  de  leurs  conclusions,  que  les  pauvres  amans, 
désireux  de  venir  au  point ,  servent  assiduëment 
et  deviennent  importuns,  car  les  espérances  qu'on 
leur  a  données  les  rendent  tels ,  qu'aujourd'huy 
par  un  et  demain  par  un  autre,  avec  longueur  de 
temps,  elles  viennent  à  estre  descouvertes  à  tous. 
Apres,  quand  elles  se  voient  entrées  en  soupçon 
des  voisins,  des  parents  et  du  mary,  et  s'apper- 
çoivent  avoir  à  ceste  occasion  perdu  grande  par- 
tie de  leur  liherté ,  alors  elles  entrent  en  rage  et 
en  desespoir;  alors  prennent  résolution  de  faire 
tout  mal  ;  alors ,  et  deussent-elles  mourir  ,  elles 
veullent  complaire  à  leurs  amans  sans  avoir  esgard 
ny  au  lieu  ,  ny  au  temps  ,  ny  à  la  raison ,  ny  à 
l'honnesteté,  pour  ce  qu'il  leur  semble  se  venger, 
ne  se  souciant  d'autre  chose,  pourveu  qu'elles 
prennent  leur  plaisir.  Et  de  là  proviennent  toutes 
les  ruines  qu'on  void  tous  les  jours.  Et  bien  !  que 
dis-tu  de  toutes  ces  choses  ? 

Babille.  Tu  parles  en  habille  femme;  mais 
adjoustes-y  encores  ceste  autre,  que  ,  quand  elles 
craignent  que  leur  mary  leur  fasse  perdre  la  vie, 
elles  rejettent  toutes  leurs  fautes  sur  leurs  amans, 
et  leur  reprochent,  disaus  :  Vous  avez  descouvert 
nos  affaires  ;  pour  vous  complaire  j'en  recevray  la 
moi't  en  recompense.  Mon  mary  a  sçcu  le  tout  :  il 
veut  me  tuer.  Je  sçay  bien  qu'on  luy  a  apporté 

du  poison.  C'est  à  vous  à  y  pourvoir;  ma  vie 
est  vostrc  ;  si  vous  m'aymez,  retirez-moy  de  ce 
danger.  Et  par  ainsi  esguillonent  tant  leurs 
amans,  que  souvent  Jes  pauvres  marys  sont  mas- 
sacrez sans  avoir  failly.  Car,  si  elles  prenoient 
incontinent  resolution,  les  affaiies  se  passeroient 
secrettement,  et  leur  jouyssance  seroit  éternelle. 
N'est-ce  pas  assez  qu'un  homme  serve  un  mois? 

Béatrice.  Huit  jours,  et  c'est  encores  trop, 
car  cest  amour  qui  ne  se  cognoist  qu'en  une  se- 
maine ne  se  cognoistra  pas  encores  en  cent  ans. 
En  mon  esgard,  quand  un  jeune  homme  me 
plaist,  je  me  resouz  en  deux  jours. 

Babille.  La  foy  est  la  plus  belle  chose  du 
monde  ;  il  n'y  faut  tant  de  façons  uy  de  conjura- 
tions ;  c'est  assez  qu'on  dise:  J'ayme.  Ma  chère 
sœur,  il  faut  croire  que  qui  ne  croit  mérite  qu'on 
ne  croye  poiut  en  luy. 

Béatrice.  Laissons  tout  cela.  Combien  as-tu 
d'amoureux? 

Babille.  Laisse-moy  aller. 

Béatrice.  Bespond-moy. 

Babille.  Je  m'en  l'etrouve  sans,  en  la  mal- 
heure, car  je  ne  te  le  veux  pas  dire,  tant  j'ay 
honte. 

Béatrice.  J'ay  un  estallon  d'ordinaire  et  en- 
cores deux  autres  amoureux. 

Babille.  Bon  prou  te  fasse!  je  me  recom- 
mande. 

Béatrice.  Va  en  paix,  et  te  souvien  qu'une 
femme  sans  amant  est  comme  une  vigne  saus  pes- 
seau.  Mais  voicy  mou  doux  René. 

SCÈNE  VII. 
Béatrice^  René,  M,  Josse. 

Béatrice. 

on  bien,  que  fait -on  ? 

Reké.  Hé!  Béatrice!  si  j'estois  ton 
bien,  tu  consoUcrois  souvent  mon  arac 
et  toy  aussi  en  satisfaisant  à  mon  désir. 

M.  JosSE.  Ipsissima  est,  c'est  elle-mesme.  0 
meretricule  !  je  veux  ouyr  ces  colloques,  pour  ce 
que,  par  aventure,  par  là  j'entencbay  aysement 
quelque  clxose. 

Béatrice.  Ha,  petit  ingrat  !  quand  t'ay-je  ja- 
mais refusé  chose  que  tu  m'ayes  demandée?  Ne 
sçays-tu  pas  que  moy,  pour  estre  servante,  ne  te 
puis  complaire  à  toute  heure?  Mais  puis  qu'à  pré- 
sent j'ay  un  peu  de  loisir  de  parler  avec  toy ,  fay 
que  d'icy  à  une  heure  tu  te  trouves  à  l'accoustu- 
mée  cv  autour  de  la  maison ,  et  je  te  monstreray 
comme  à  tort  tu  te  plains  de  moy.  Mais  dcguisc- 
loy  et  change  d'accoustrement,  pour  ce  qu'il  fait 
clair  de  lune,  car  tu  pourrois  estre  cogneu. 

M.  Josse.  Si  je  ne  me  deçoy,  ceci  fei^a  l'occa- 
sion que  je  pourroy  jouyr  de  mes  désirs. 

René.  Va,  car  je  te  viendray  retrouver  sans 
faute  ;  fay  que  la  porte  soit  ouverte. 

Béatrice.  Cela  sera  fait.  Je  me  recom- 
mande. 

René.  Va  à  la  bonne  heure!  Par  ma  foy, 
Béatrice  !  si  tu  veux  jouyr  d'un  tel  homme  que 
moi ,  il  te  coustera  chèrement ,  et  si  ne  me  don- 

neras  rien  du  tien,  car  tu  desroberas  celuy  de  tes 
maistres.  Atteu-moy  tant  que  tu  voudras,  tu  n'es 
pas  pour  me  veoir  si  tost. 

M.  JossE.  0  quel  Trason  !  ô  quel  miles  glorio- 
sus  !  Je  le  prens  en  mauvaise  part,  pour  ce  qu'il 
se  peut  dire  utroque  modo. 

René.  Je  me  suis  monstre  jaloux  de  ccste-cy 
pour  la  mettre  en  appétit;  mais  si  elle  veut  con- 
tenter sa  volonté ,  il  faudra  qu'elle  despende.  En 
deux  ans  que  je  l'ay  en  ma  puissance  ,  je  ne  me 
suis  jamais  saoullé  :  j'espère  me  paistre  de  plus 
délicate  viande.  Tout  aussitost  que  mon  maistre 
laissa  sou  amoureuse,  ou,  pour  mieux  dire,  à 
l'heure  mcsme,  m'en  vint  l'occasion.  Je  veux  en- 
trer en  possession,  car  je  commettroy  une  trop 
grande  faute  de  perdre  un  si  bon  morceau. 

M.JossE.  0  mescliant!  o  furcifer!  o  cornufex! 
vro  carnifex .,  à  l'antique. 

René.  Je  veux  aller  en  la  maison  pour  le  trou- 
ver. 

M.  JosSE.  Comme  avec  un  vent  prospère,  les 
cieux  soufflant  les  larges  et  amples  voiles  de  ce 
mien  négoce  amoureux,  pour  enfin  me  faire  sur- 
gir au  tranquil  et  désiré  port  de  la  grâce  de  ma 
très  aymée  Victoire,  ainsy,  selon  mon  désir,  m'est 
arrivé  ce  que  je  ne  pouvois  mieux  désirer.  J'ay 
entendu  le  stratagème  du  serviteur  et  de  la  ser- 
vante ;  et  pour  ce  que  René  a  dit  qu'il  ne  vouloit 
aucunement  l'aller  retrouver,  je  veux  me  dcsgui- 
ser  et  aller  veoir  cette  Reatrice,  laquelle,  pensant 
que  je  sois  René,  m'ouvrira  la  porte,  et  moy,  pour 
ce  que  amor  non  fît  nisi  coitits  gratia,  avec  ma 
loquencc  et  éloquence,  la  fleschiray  à  mes  désirs, 
lesquels ,  ô  cieux  !  je  vous  prie  prosperement  se- 

conder,  pour  ce  que  je  me  dispose  à  un  tel  jour 
donner  à  mes  escoUiers  campos  et  licence  de  se 
joiier,  fermer  mon  escolle  et  célébrer,  singulis 
anm's,  la  mémoire  d'un  si  grand  bénéfice. 


SCÈNE  VIII. 

Méduse^  sorcière  ;  Béatrice^  Victoire. 

M  E  D  U  S  É . 

ai  le  toutbien  entendu,  mais  si  ne  m'eusse 
(rencontrée,  qu'eust  fait  la  pauvrette  ? 

Béatrice.  Elle  eust  eu  patience  jus- 
Iquesàdemain.  Ensomme,  il  faut  que  vous 
résolviez  l'ayder.  Vous  sçavez  bien  ce  que  je  vous 
ay  dit?  Tic,  toc. 

Méduse.  Laisse-m'en  le  soin,  et  ne  te  soucie 
que  de  bien  dancer. 

Béatrice.  Madame,  voicy  qui  vous  peut  ay- 
der  en  vostre  nécessité.  Je  luy  ai  tout  raconté. 

Victoire.  Dame  Méduse,  je  me  jette  entre 
vos  bras  ;  aydez-moy. 

Méduse.  Je  ne  suis  venue  pour  autre  chose 
que  pour  vous  donner  secours,  car  c'est  ma  prin- 
cipalle  profession  que  de  subvenir  aux  pauvres 
affligez  d'amour. 

Victoire.  Et  je  vous  recompenseray  si  bien 
qu'en  demeurerez  contante. 

Méduse.  Or,  escoutez  bien,  car  je  vous  veux 
monstrer  quelques  secrets  et  vous  dire  leur  vertu, 
afin  que  puissiez  choisir  celuy  qui  vous  sera  plus 
agréable. 

T»  VI  22 

Victoire.  Dites  ce  qu'il  vous  plaira,  je  vous 
escouteray  volontiers. 

Méduse.  Voicy  un  œuf  de  poulie  noire,  et  cecy 
est  une  plume  de  corbeau.  Qui  avec  ceste  plume 
escrit  quelques  lettres  sur  l'œuf,  et  dit  dessus 
aucunes  parolles,  fait  que  l'homme  s'encline  à  ay- 
mer  la  dame.  Que  dites-vous  ?  cela  vous  plaist-il  ? 

Béatrice.  Ma  maistresse  veut  autre  chose 
qu'estre  ayméc;  on  ne  tire  point  de  feu  d'un 
amour  simple. 

Victoire.  Tay-toy,  sotte  !  et  vous,  poursuyA'ez, 
et  me  monstrez  quelqu'autre  secret,  car  après  je 
prendray  celuy  qui  plus  me  plaira. 

Méduse.  En  ceste  fiolle  est  du  lait  de  la  mère 
et  de  la  ûlle,  lequel  incorporé  avec  farine  en  faut 
faire  un  tourteau,  et  iceluy  faire  cuire  soubz  les 
braises,  ayant  premièrement  escrit  d'un  costé  Cu- 
pidon  et  Venus,  et  de  l'autre  le  nom  de  celuy 
qu'on  ayme;  puis  le  bailler  manger  à  l'amoureux. 
Il  a  force  de  le  tellement  lier  qu'il  ne  se  peut  plus 
deslier. 

Béatrice.  Cestuy-là  n'est  pas  bon.  Que  vou- 
lez-vous qu'elle  face  d'un  homme  lié? 

Victoire.  Tu  ne  l'entend  pas  :  elle  dit  lié  en 
servitude  d'amour,  et  non  par  les  pieds,  les 
mains  ou  autres  membres ,  pour  ce  qu'autrement 
ce  seroit  un  amant  de  mocquerie. 

Méduse.  Voicy  deux  cœurs,  l'un  d'un  chat 
noir  et  l'autre  d'un  pigeon  blanc  ;  en  ceste  phiolle 
est  le  liel  de  ces  deux  animaux.  Cecy  est  de  la 
cire  neuve,  et  voicy  une  fcbve  renversée.  Toutes 
ces  choses,  incorporées  ensemble,  ont  la  force  de 
rendic  invisible  celiiv  qui  les  porte  sur  luy. 

A'iCTOiRE.  En  voilà  un  beau,  mais  il  ne  me 

duit  pas,  pour  ce  que  si,  me  présentant  à  luy,  je  le 
voyois  et  que  je  ne  fusse  veuë  uy  aymée  de  luy, 
de  quoy  me  serviroit-il  ? 

Béatrice.  Ma  dame,  celaue  vous  est  pas  bon, 
jjour  ce  que,  s'il  vous  senloit  et  ne  vous  voyoit  pas, 
il  se  pourroit  pasmcr  de  peur  et  demeurer  per- 
clus de  quelque  membre,  chose  qui  ne  vous  seroit 
agréable,  puisque  Taymez  tant. 

Victoire.  Tu  dis  vray.  Dame  Méduse,  trouvez- 
en  un  meilleur. 

Méduse.  Ma  chère  dame,  voicy  plusieurs  cho- 
ses qui  ont  la  puissance  de  forcer  les  hommes  à 
aymer  et  leur  donner  martel  en  teste.  C'est  à  sça- 
voir  :  m  cervelle  d'un  chat,  la  corde  d'un  pendu, 
escrire  de  la  plume  d'un  pigeon,  d'un  corbeau  ou 
d'un  aigle,  sur  du  parchemin  vierge  de  veau  ou 
de  chevreau,  certains  noms  et  caractères,  former 
quelques  lettres  sur  la  main  senextre  avec  du 
sang  d'un  oyson,  ou  d'une  chauve-soury,  ou  d'un 
lézard;  façonner  un  cœur  de  paste  et  le  transper- 
cer à  travers  d'un  cousteau  à  manche  noir;  faire 
bouillir,  en  de  l'huylle,  des  cheveux  et  du  cam- 
bouy  des  cloches;  tourmenter  les  grenouilles, 
principallement  les  vertes  ;  conjurer  les  rats  et 
souris,  et  les  nourrir  de  miel,  et  infinité  d'autres 
choses.  Mais,  pour  ce  que  ces  opérations  ne  se 
peuvent  faire  sinon  au  jour  de  Mercure  ou  de 
Venus,  la  lune  croissant  à  une  bonne  heure  avant 
le  coucher  du  soleil,  ou  sitost  qu'il  sera  levé,  il 
faut  avoir  patience.  Si  quelqu'un  de  ces  autres 
vousplaist,  commandez,  car  je  vous  feray  veoir 
des  miracles. 

V  ICTOIRE.  Dame  Méduse,  trouvez  moyeu  que 
cestuy-là  m'ayme,  et  vous  payez. 

Méduse.  Je  le  trouveray,  mais  il  ira  de  la  des- 
pense. 

.     Victoire.    Ne  sçavez -vous  que  les  dames 
amoureuses  ne  regardent  à  l'argent  "/ 

Méduse.  C'est  une  figure  de  cire  vierge  fa- 
briquée au  nom  du  commun,  laquelle  estant  pic- 
quée  et  eschauffée  au  feu  au  nom  de  vostre 
amant,  vous  le  fera  venir  plus  doux  qu'un  aigneau. 

Victoire.  0  ma  mère  !  que  beniste  soyez-vous  ! 
Je  veux  cela.  Souffrez  que  je  vous  baise. 

Méduse.  Allons  en  la  maison  ;  j'accommode- 
ray  les  choses  comme  il  faut,  et  puis ,  au  sombre 
de  la  nuict ,  nous  mettrons  le  tout  en  effect.  Al- 
lons, car  il  est  tard. 


ACTE  II. 

SCÈNE  I. 
M.  Josse  seul ,  dcsguisê  en  serviteur. 

;1  me  semble  (cela  soit  dit  sans  philastie 
1  et  vaine  gloire)  que  je  suis  très  bien  en 
H  ccst  habit,  par  ce  que  non  seulement  je 
Ipourray  tromper  Béatrice,  mais  cncores 
entrer  en  la  maison,  etmejetterau  champ  Henri 
des  grâces  de  ma  très  précieuse  amante  et  ami;d)le 
Victoire,  cueillir  le  fruit  très  désiré  et  très  mérité 
de  mon  amour.  Cependant  qu'adonc  je  sentiray 
entre  ses  précieuses  perles  bégayer  ses  paroi let- 
tes  didciuscules,  je  ne  desireray  ouyr  les  concerts 
et  accords  harmonieux  des  sphères  célestes  ,  les- 
quels,  comme  on  dit,  attendrissent  les  substances 
abstraictes  des  esprits  bienheureux  ;  tandis  qu'elle 

m'embrassera  doucement  et  me  donnera  large 
tribut,  et  encores  plus  grand  nombre  de  mellifluz 
baisers  que  Catulle  n'en  dcsiroit  de  sa  Lesbie, 
j'estimeray,  ô  Jupiter!  ma  douceur  beaucoup  plus 
grande  que  n'est  pas  la  tienne  lors  que  tu  bois  et 
savoures  le  nectar  qui  t'est  versé  par  Ganimède. 
Mais,  hei  mihi .'  je  \ ois  Fidelle.  S'il  m'apperçoit, 
perù\  je  suis  ruiné.  Que  doy-je  faire  ? 


SCÈNE    II. 
Fidelle,  Narcisse,  serviteur;  et  M.  Josse. 

Fidelle. 

arcisse,  sors.  Que  fais-tu? 

Narcisse.   Je    preu  l'espée  et    la 
icappe. 

Fidelle.  Je  t'atten  icy  dehors. 
M.  Josse.  Je  veux  entrer  eu  ce  sepulchral 
charnier,  auquel  estant,  je  pourray,  sans  estreveu, 
veoir  si  Fidelle  entrera  en  la  maison  de  Victoire, 
et  peut-estre  eutendray-je  encor  quelque  propos. 
Fidelle.  Voicy  grand  cas  que  je  ne  me  puis 
resjouyr;  je  vas  pour  embrasser  Victoire,  et  je  me 
sens  un  certain  defaillement  de  cœur,  comme  si 
j'estois  empoisonné  ou  si  j'allois  à  la  mort,  et  me 
semble  que  ces  heures  s'en  sont  fuies  en  un  mo- 
ment, et  beaucoup  plus  tost  que  je  n'eusse  voulu  : 
chose  certes  bien  estrange  et  contraire  à  un  amant. 
Je  ne  sçay  d'où  cela  procède. 

Narcisse.  Hé!  Monsieur,  ces  vostres  amou- 
reuses passions  vous  pressent  trop  ;  vous  devriez 
aymer  par  jeu  et  procurer  la  jouyssance ,  comme 

on  dit  ;  mais  vous  faictes  le  contraire,  vous  avmez 
à  bon  escient  et  jouissez  en  mocquerie.  Allez 
joyeusement;  de  quoy  craignez  -  vous  ?  Yoicy 
l'heure  par  vous  tant  désirée,  en  laquelle  co- 
gnoistrez  combien  vous  estes  aymé  de  vostre 
dame. 

FiDELLE.  Helas  !  ces  siennes  glacées  démons- 
trations me  tiennent  eu  un  tel  espouvantement , 
que  je  crains  tousjours.  Je  prie  Dieu  m'osler  de 
ceste  si  grande  passion,  et  faire  que  je  la  trouve 
autant  amoureuse  que  ma  servitude  le  mérite. 

Narcisse.  Allez,  Monsieur,  allez  allègrement 
et  ayez  bonne  espérance ,  car  souvent  Topinion 
conduit  les  choses  à  leur  fin,  non  qu'elle  puisse 
altérer  la  vérité  ,  mais  par  ce  qu'elle  régit  et  gou- 
verne nostre  entendement. 

FiDELLE.  Tout  le  corps  me  ti-emble.  Vien-t'en 
avec  moy  jusque  là,  car  ta  compagnie  ettes  propos 
me  donnent  grande  consolation. 

Narcisse.  Vous  estes  désormais  proche  de  la 
maison  ;  il  n'est  pas  mauvais  que  je  me  retire. 

FiDELLE.  Caches-toy  icy  derrière  jusques  à  ce 
que  je  sois  entré,  et  puis  tu  t'en  iras. 

Narcisse.  Aussi  feray-je. 

FidcUc  siffle  ;  Victoire  .se  présente  à  la  fcnes- 
trc ,  jette  une  lettre ,  puis  se  retire. 

FiDELLE.  Helas!  quelle  nouveauté  est  ceste-cy? 

Fidelle  Ut  la  lettre  à  la  clarté  de  la  lampe  qui 
brusloit  au  cymetière,  dont  la  teneur  s'ensuyt  : 

«  Ma  mam'aise  fortune  m'a  fait  arrii'cr  chose 
qui  me  sei'oit  beaucoup  meiUeur  n'ai'oir  jamais 
esté  née.  Je  suis  marrie  de  ne  poin'oir  tenir  pro- 
messe, mais  beaucoup  plus  faschée  que  la  com- 
modité de  vous  veoir  m'est  ostée.   Partant,  st 


Le  Fidelle,  Comédie.    343 

maymez,  ne  venez  jamais  plus  par  deçà,  pour- 
ce  que  seriez  cause  de  ma  ruine.  » 

Fidelle.  Ha  !  chetif  que  je  suis!  Helas  i 
comme  souclaineraeut  ma  crainte  s'est  convertie 
en  desespoir!  Enfin,  je  suis  tombé  au  plus  pro- 
fond des  misères ,  de  façon  qu'autre  remède  ne 
me  reste  désormais  que  la  mort. 

Narcîsse.  Monsieur,  que  vous  est-il  arrivé? 
pourquoy  vous  plaignez-vous? 

Fidelle.  Ly,  et  tu  verras  le  bon  recueil  et  les 
faveurs  que  je  reçoy  de  Victoire.  Ha!  très  ingrat 
Amour!  est-ce  la  récompense  que  tant  de  fois  ta 
m'as  offerte?  Fortune!  ô  Fortune!  tu  me  fais  ores 
cognoistre  à  mes  despens  qu'entre  les  miséra- 
bles, celuy  se  peut  vrayement  dire  heureux  qui 
moins  t'a  esté  amy,  par  ce  que  s'il  advient  que  tu 
le  prennes  à  desdain,  ne  l'ayant  pas  enricby,  tu 
ne  le  peux  apauvrir.  A  ceste  cause,  iceluy,  ne 
pouvant  penser  à  ce  qu'il  n'a  jamais  cogneu  en  sa 
vie  ny  en  sa  mort,  se  peut  dire  heureux. 

Narcisse.  Je  suis  toutestonné. 

Fidelle.  0  n'est  pas  possible  que  ceste-cy  ne 
soit  amoureuse  de  quelque  autre,  pour  ce  que,  si 
elle  m'avmoit,  elle  ne  me  fuyroit  pas  et  ne  me 
tromperoit,  comme  elle  fait  ordinairement,  par  ses 
faulses  démonstrations. 

Narcisse.  Monsieur,  ne  vous  laissez  vaincre 
au  desespoir,  pour  ce  que  je  mettroy  les  mains  au 
feu  qu'elle  vous  est  très  fidelle  et  vous  ayme  de 
tout  son  cœur.  Voulez-vous  que  tant  de  sermens 
qu'elle  vous  a  faits  de  vous  aymer  ayent  esté 
faux  ,  et  que  tant  de  larmes  qu'elle  a  respanduè's 
pour  vostre  amour  ayent  esté  feintes? 

Fidelle.  Je  croy  encores  pis,  pour  ce  que  je 


344  Larivey. 

sçay  fort  bien  que  jusques  aux  larmes  elles  s'estu- 
dient  à  dissimuler. 

Narcisse.  Les  larmes  es  yeux  d'une  femme 
cachent  mille  meschancetez,  et  les  font  par  arti- 
fice tomber  quand  et  comme  il  leur  plaist. 

FiDELLE.  Voy  donc  maintenant  si  j'y  doy 
adjouster  foy. 

Narcisse.  C'est  le  propre  à  ceux  qui  ayment 
de  tousjours  douter ,  qui  me  fait  penser  que  ce 
n'est  grand  miracle  si  vous  arrestez  et  croyez  en- 
cores  au  pire.  11  me  semble  qu'avez  tort  de  croire 
qu'une  damoiselle  de  si  bel  esprit  puisse  com- 
mettre un  acte  deslionneste. 

FlDELLE.  Je  ne  sçay  cequej'en  doy  croire.  Je 
sçay  bien  qu'il  est  force  que  ceste-cy  soit  amou- 
reuse de  quelqu'un,  mais  m'en  vengeray  ou  je 
mourray  en  la  peine. 

Narcisse.  Vous  pourrez  vous  tromper.  Par- 
tant ,  ne  courrez  à  la  vengeance  qu'auparavant 
ne  cognoissiez  l'ennemy. 

FiDELLE.  Je  m'en  esclairciray  bien  tost.  De- 
meure icy,  caclie-toy,  espie  bien  si  tu  veiTas  en- 
trer ou  sortir  quelqu'un  de  la  maison  de  Victoire. 
Va  après,  tasche  à  le  cognoistre,  et,  s'il  parle, 
pren  garde  à  entendre  ce  qu'il  dit ,  et  n'y  faux 
pas. 

Narcisse.  Laissez-m'eji  le  soin  ;  je  me  veux 
cacher  cy  derrière. 

31.  Jossc  hausse  la  teste  pour  sortir  du  char- 
mer ou  nwiiuincnt,  et.,  voyant  Narcisse  aller  en 
celle  part,  se  retire  et  dit  : 

M.  JossE.  Dieu  perde  tous  ceux  qui  passent 
par  icy! 

SCÈNE  III. 
Méduse^  Victoire^  Béatrice ,  Narcisse. 
Elles  sortent  toutes  les  trois  de  la  maison,  ves- 
tiié's  en  accoustrement  de  ser^-antes,  portans  des 
chandelles  allumées;  et  Narcisse,  estant  à  quar- 
tier, voidetoyt  tout  et  parle  à  soy-mesme. 

Béatrice.  S'en  puissent-ils  aller  à  la  maie 
heure  !  Or  il  n'y  a  plus  personne  ;  on  ne  void  ame 
vivante. 

Méduse.  Geste  première  heure  de  la  nuict  est 
fort  propre  à  contraindre  les  esprits. 

Victoire.  Allons  donc! 

Narcisse.  Quel  diable  sont  ces  femmes?  Que 
vont- elles  faire  avec  ces  chandelles  allumées  ? 
0  quel  rang  de  vaches! 

Béatrice.  IMadame,  prenez  bien  garde  à 
vous,  car,  si  quelqu'un  nous  voyoit,  il  nouspour- 
roit  ruiner. 

Victoire.  Il  croiroit  que  nous  fussions  de  ces 
dévotes,  et  qu'allons  faire  quelques  prières. 

Méduse.  Allons  au  cymetière ,  et  n'ayez  point 
de  doute,  car  nous  feindrons  dire  nos  pateuostres. 

Narcisse.  Au  cymetière  !  Par  le  corps  de  ma 
barbe  !  ce  sont  des  sorcières. 

Victoire.  Dame  Méduse,  vous  estes  ma  vie. 

Narcisse.  Le  chancre  vous  vienne,  ribaudes, 
asnesses  de  bastonnades! 

Béatrice.  Dame  Méduse  ,  despechez-vous  , 
il  ne  faut  pas  perdre  de  temps. 

Méduse,  Ayes  patience,  si  tu  veux. 

Narcisse.  Et  qui  est  ce  misérable  qu'elles 
veullent  tourmeuter?  Si  amour  fait  faire  de  ces 
traits,  je  incague  tous  les  amoureux  qui  se  puis- 
sent trouver. 

Méduse.  Geste  eau  et  ceste  huille  sont  conju- 
rez au  nom  des  esprits  qui  sont  escrits  sur  la 
figure  ;  reste  d'y  mettre  le  nom  de  vostre  amou- 
reux, et  puis  le  contraindre  et  le  conjurer. 
Comme  a-il  nom? 

Victoire.  Fortuné. 

Narcisse.  0  vert  et  bleu!  cestuy  est  le  rival 
de  mon  maistre,  et  ceste-là  est  sa  chère  Victoire. 
Je  la  cognois.  Que  maudites  soyez-vous  ! 

Méduse.  Vostre  nom  est  escrit  en  la  poictrinc 
et  le  sien  au  front.  Regardez. 

Victoire.  Je  voy  bien.  Poursuivez. 

Méduse.  Or  je  veux  commencer  la  conjura- 
tion. 

Béatrice.  Despeschez-vous  à  la  bonne 
heure. 

Méduse.  Je  te  conjure  et  adjure,  image  de 
cire,  par  le  second  ventre  de  Venus,  qui  a  en- 
fanté Cupidon,  dieu  d'amour,  que  tu  sois  efficace 
au  nom  de  Fortuné;  je  te  conjure,  Fortuné,  par 
tous  tes  meml)rcs ,  teste,  yeux,  nez,  bouche, 
oreilles,  mains,  pieds,  poictrinc,  cœur,foye,  poul- 
raons,  râtelle,  roignons,  veines,  boyaux,  nerfs, 
entrailles,  os,  moue  11  es  et  tout  ce  qui  est  en  toy, 
qu'à  ceste  heure  et  soudainement  tu  t'enflammes 
en  l'amour  de  Victoire  de  telle  sorte  que,  sans 
elle,  tu  ne  puisses  jamais  prendre  repos,  ny  veil- 
lant, ny  doi'mant,  ny  mangeant,  ny  beuvant,  ny 
autre  chose  faisant,  et  que  jamais  sa  mémoire  ne 
sorte  hors  de  ton  entendement  ny  de  ton  cœur  , 

mais  soit  tousjoiirs  de  toy  désirée  sur  toute  autre 
dame  ;  et  tout  ainsi  comme  ceste  image  s'es- 
cbauffe  à  la  clarté  de  ces  chandelles ,  ainsi  ton 
cœur  s'eschauffe  à  la  clarté  de  ses  beaux  yeux, 
tellement  que  tu  n'ayes  jamais  de  repos  jusques 
à  ce  que  tu  te  joignes  à  elle  et  faces  sa  volonté. 
Amen.  Fiai,  fiat,fiat. 

Narcisse.  J'ay  clairement  le  tout  entendu.  0 
mon  pauvre  maistre  !  ô  meschante femme,  digne  du 
feu!  Travaillc-toy,  Fidelle,  ayme,  sert, despend, 
met  ta  vie  en  danger  pour  luy  complaire,  et  tu 
gaigneras  sa  grâce...  ouy,ouy,  autant  que  toutou! 
Que  le  feu  descende  du  ciel  et  brusle  toutes  telles 
femmes  qui  sont  au  monde  ! 

Victoire.  Vous  avez  ascbevé,  et  ne  vient  pas 
pourtant  . .  Que  voulez- vous  dire  ? 

Méduse.  Je  n'ay  encores  fait.  Prenez  garde  si 
le  verrez  venir. 

Narcisse.  0  perfide!  ingrate!  ribaude!  as- 
sassine !  vilaine  !  meschante  !  traîtresse  et  enra- 
gée! si  ce  n'estoit  que  je  reserve  ceste  vengeance 
à  mon  maistre ,  je  voudroy,  dès  maintenant,  t'es- 
ventrer  de  mes  mains. 

Méduse.  Je  te  ouîg  de  Thuille  d'une  lumière 
vierge,  qui  est  efficace,  au  nom  de  Fortuné,  et 
par  ainsi  je  te  signe  et  marque  en  son  nom ,  au 
nom  de  Venus,  d'Amour  et  de  ses  flesches.  Amen. 

Victoire.  Est-ce  fait? 

Méduse.  Non,  Madame.  Attendez  un  peu:  il 
la  faut  eschauffer,  la  picquer  et  contraindre  les 
esprits  escrits  au  dessus ,  et  puis  ce  sera  fait. 

Narcisse.  Hé!  qu'il  ne  t'eunuye  pas  d'atten- 
dre, mulle  espagnolle!  Que  le  diable  te  puisse 
oster  la  rai^c  avec  une  fourche  à  fumier! 

Victoire.  Despeschez-vou?,  je  vous  prie. 
Méduse.  Je  vous  conjure,  ô  démons  qui  estes 
cscrits  sur  ceste  image,  à  sçavoir  Nettabor,  Ten- 
tator,  Vigilator,  Soraniator,  Astarot,  Beiligue , 
Buffon,  Amaclion,  Suchon,  Sustain ,  Asmodeus! 
INarcisse.  0!  qui  vous  puisse  porter  eu  un 
précipice  ! 

Méduse.  Je  vous  conjure,  ministres  de  Satlian, 
par  Tespouvantable  vertu  d'Amour,  par  la  très 
grande  puissance  de  Venus,  par  l'arc,  par  les 
traits,  parle  bandeau  et  par  les  aisles  de  son  en- 
fant, par  les  allégresses  et  par  les  douleurs,  par 
les  haines  et  par  les  amitiez,  par  les  larmes  et  par 
les  souspirs,  par  les  ris  et  par  les  désirs  des  fem- 
mes amoureuses,  qu'alliez  tout  à  ceste  heure  trou- 
ver Fortuné,  et  que  ne  cessiez  de  le  contraindre 
et  tourmenter  jusqucs  à  ce  qu'il  vienne  icy.  Faic- 
tes-luy  un  lict  de  douleurs  et  un  chevet  d'espi- 
nes,  de  sorte  qu'il  ne  prenne  jamais  repos  jusques 
à  ce  qu'il  ait  fait  la  volonté  de  Victoire.  Amen. 

Victoire.  Avez-vous  fait  ? 

Méduse.  Il  ne  faut  plus  que  picquer  l'aiguille 
à  l'endroit  du  cœur,  car  tant  plus  elle  entrera 
avant,  tant  plus  luy  fera  sentir  de  passion.  Vou- 
lez-vous que  je  la  picquc  bien  avant? 

Victoire.  Tant  (ju'il  vous  semblera  estre  as- 
sez. 

Béatrice.  Tant  qu'il  en  crève. 

Méduse.  Si  je  traverse  le  creur,  je  le  tueray. 

Victoire.  Betirez-la. 

Béatrice.  Mettez-la  toute  dedans. 

Méduse.  S'il  n'a  quelque  grand  empesche- 
ment,  comme  il  pourra  avoir,  il  viendra  véritable- 
ment. McttODS-luy  le  feu  aux  pieds,  et  l'cschauf- 

fons  les  os  de  ces  morts  qui  sont  icy  enterrez.  Jet- 
iez les  chandelles  en  ce  monument. 

Victoire.  Pensez-vous  qu'il  me  viendra  trou- 
ver? 

Méduse.  Ouy,  je  le  croy.  Il  est  vray  qu'il  faut 
que... 

Cependant  M.  Josse  sort  du  charnier  ai'ec  les 
chandelles  au  poing',  et  en  criant  espnm'ente  les 
femmes  et  ISarcisse,  parquoy  tous  s'enfuyent^ 
appelant  Dieu  à  leur  ayde. 


SCÈNE  IIII. 

M.  Josse ^  seul. 

Ip^^i?!^  omme  on  dit  en  un  commun  proverbe, 

a  ^v  ''i^i'^'y  passé  sur  la  pointe  d'une  esguille, 


'^  pour  autant  que  les  figures  horribles 
que  j'ay  veu  se  promener  à  Fentour  de 
ces  os  m'ont  touché  d'une  telle  frayeur,  que  je 
me  pensois  estre  accablé  d'une  centaine  de  mau- 
vais esprits.  A  la  vérité,  ce  reste  des  chandelles 
des  morts,  que  j'ay  recueillies  pour  servir  à  mes 
nocturnes  estudes ,  se  pcuvoit  aysement  allumer, 
pour,  à  la  semblance  d'un  Hercule,  me  brusler 
en  holocauste.  Or,  maintenant,  je  cognoy  estre 
vray  ce  que  dit  nostre  Nason  :  Littore  tôt  conchœ^ 
tôt  sunt  in  amore  dolores.  Et  puis  fiez-A'Ous  en 
ces  femmes!  Elles  ont  la  rage  à  dos,  la  tromperie 
d'un  costé,  et  la  haine  de  l'autre  ;  la  faulseté  en  la 
partie  intérieure,  et  le  diable  en  l'extérieure.  L'a- 
mour leur  est  comme  une  flamme  entre  deux  vents 
contraires;  elle  vacille,  ores  inclinant  deçà,  et  ores 

de  là.  Elles  ont  leur  foy  plus  fragile  que  le  verre, 
en  leurs  promesses  sont  instables^en  leurs  pensers 
plus  légères  que  la  plume  voltigeante  eu  l'air,  et 
enfin  plus  mobiles  que  Fonde  flottante  en  plaine 
mer,  et  ne  sont  en  aucunes  clioses  constantes,  si- 
non en  leur  inconstance.  Toutesl'ois  je  loue  Dieu, 
qui  ne  m'a  jamais  laissé  encourir  aucun  mal  qu'il 
n'ait  au  moins  esté  meslé  avec  quelque  petite 
miette  et  tantinet  de  bien.  C'est  pourquoy,  en  ce 
mien  tant  grand  danger,  je  cognoy  mon  salut  y 
estre  beaucoup  engagé,  et  si  ceste  affaire  ne  me 
succède,  je  crain  y  estre  plongé  en  la  plus  creuse. 
Je  n'eusse  pas  apprins  que  Victoire  est  devenue 
folle  pour  l'amour  de  Fortuné,  et  ne  l'ayant  sçeu, 
quelqu'autre  eust  prins  ma  place  et  entré  in  gau- 
diuin  meuin,  et  eusse  tousjours  esté  bruslé  d'une 
espérance  vaine  ;  mais  effugi  malum  et  bweni  bo- 
7mm.  J'ay  trouvé  un  moyen  par  lequel  finement 
je  viendray  à  bout  de  mon  intention.  Je  descou- 
vriray  à  Fidelle  qu'elle  est  amoureuse  de  Fortuné, 
afin  qu'iccluy  cognoissant  qu'elle  l'a  quitté  pour 
en  aymer  un  autre,  il  la  laisse.  Après,  j'advertiray 
Fortuné  qu'elle  fait  faire  des  sorcelleries  et  enchan- 
tcmens  pour  l'attirer  à  son  amour,  afin  que  iceluy, 
craignant  de  devenir  froid  et  maleficié,  ne  soit 
y)ar  elle  attrapé  comme  une  soury  priiise  à  l'a- 
morce. Par  ainsi,  mei prori  e.rr/»,y?',  j'obtiendrai 
la  chose  aimée.  0  quel  commentaire!  ô  quelle 
imposture!  6  quelle  belle  rencontre!  Je  veux, 
puis  que  la  servante  s'en  est  luye,  et  que  mon  des- 
sein n'est  reiissit  en  vain,  leur  aller  signifier  ceste 
fraude  et  ceste  sorcellerie. 

SCÈNE  V. 
Béatrice,  Victoire. 

Victoire. 

ous  sommes  esgarées,  et  avons  perdu 
nostre    droit   chemin.  Regarde   quelle 
M)  force  ont  les  enchantemens  !  Enfin  les 
morts  sont  ressuscitez. 

Béatrice,  Vous  ne  m'y  tiendrez  plus  :  j'ay 
pensé  devenir  folle. 

Victoire.  La  chose  estoit  aisée;  aurespectde 
la  pœur,  ilfailloit  continuer  et  ne  s'enfuir,  car,  à 
ce  qu'autrefois  j^ay  ouy  dire,  les  esprits  ne  nous 
peuvent  offenser. 

Béatrice.  C'est  un  ouy-dire.  Que  devions- 
nous  faire,  si  la  sorcière  s'en  est  fuye  la  première? 

Victoire.  Tu  dis  vray;  je  croy  que  d'une 
course  elle  a  gaigné  la  maison  sans  regarder  der- 
rière elle. 

Béatrice.  Cela  ne  se pouvoit  faire  autiement. 

Victoire.  Va,  et  pren  garde  de  retrouver  le 
seigneur  Fortuné  ;  et,  puisque  le  charme  n'a  eu 
lieu,  mets  toute  peine,  s'il  est  possible,  de  l'amener 
icy  ;  va  droit  à  la  place,  car  tu  l'y  pourras  trouver, 
pour  ce  qu'il  a  accoustumé  de  s'y  promener  avec 
ses  compagnons  jusque  sur  les  quatre  ou  cinq  heu- 
res du  soir. 

Béatrice.  Je  le  feray.  A  la  vérité,  l'amour 
des  femmes  est  du  tout  différent  de  celuy  des  hom- 
mes, pour  ce  que  icelles,  après  avoir  mordu  en  l'a- 
raeçon,  s'allument  d'un  double  feu,  et  les  hom- 

mes,  ayant  prins  du  juleb,  demeurent  sans  soif,  et 
sont  raffraichis.  Bien  est  vray  ce  qu'on  dit  que 
amour  asseure  les  esprits  timides,  parce  que  en 
un  auti'e  temps  ma  maistresse  n'eust  eu  la  hardiesse 
de  faire  ce  qu'elle  a  fait  maintenant,  entreprenant 
jusques  à  faire  des  cliarmes  sur  les  sepulchres  des 
morts. 

Victoire.  Béatrice,  que frenetiques-tu  là?  Ta 
pœur  ne  s'est-elle  encores passée?  De  grâce,  fay  ce 
que  je  t'ay  dit. 

Béatrice.  J'y  vas. 

Victoire.  0  bonne  fortune!  voicy  mon  sei- 
gneur qui  vient.  Je  ne  veux  pas  rappeller  Béa- 
trice, afin  qu'elle  ne  m'empescîie  de  parler  à  luy. 


SCÈNE  VI. 
Victoire^  Fortuné ,  Blaisine. 

Victoire. 

st-il  possible,  cruel,  que  preniez  si  grand 
|)laisir  en  ma  peine,  que  ne  pcusez  ja- 
mais qu'à  trouver  nouveaux  moyens  de 
HIC  tourmenter?  Que  vous  ay-je  fait 
pour  me  bourrelier  en  ceste  façon? 

Fortuné.  Vous  scavez  bien  que  jamais  je  n'ay 
couru  après  aucune  femme;  aussi  ne  vcux-je  en- 
cores commencer  par  vous.  Je  vien  icy  à  vostre 
mandement,  et  non  pour  autre  chose  que  pour 
vous  ouyr  ;  partant,  contentez-vous,  car  je  n'y 
veux  plus  venir. 

Victoire.  Uoticqucs,par  une  si  grande  ingra- 

titude  vous  récompensez  celle  qui  vous  aime  et 
sert  fidellement?  Je  m'imaginois,  considérant  le 
mérite  de  ma  foy,  veoir  plus  tost  toute  chose  im- 
possible, que  vostre  amour  rangé  autre  part.  Or, 
je  le  voy  maintenant  à  descouvert,  car  je  sçay 
bien  que  le  mespris  que  faites  de  moy  ne  peut 
provenir  sinon  qu'avez  prins  party  ailleurs. 

Fortuné.  J  ay  imité  vos  façons  de  faire  pour 
vous  ressembler. 

Victoire.  Si  vous  me  ressembliez  en  amour, 
vous  seriez  heureux. 

Fortuné.  Je  vous  aime  trop. 
Victoire.  Sim'aymicz,  vousneme  fuiriez  pas  ; 
mais  vous  avez  chassé  de  vous  ce  cœur  que  je 
vous  avois  donné,  car,  s'il  estoit  joint  au  vostre  , 
vous  ne  le  transperceriez  point  de  si  aspres  poin- 
tures. 

Fortuné.  Allez,  car  je  vous  sçay  dire  que 
sçaA^ez  bien  feindre.  Vous  voulez  que  je  croie  que 
m'aymez,  et  neantmoins  estes  tousjours  en  estroits 
discours  avec  Fidelle,  la  volonté  duquel  vous  sui- 
vez sur  toute  chose. 

Victoire.  Vous  trompez  vostre  opinion  et 
m'offensez  hors  propos  ,  pour  ce  que  je  vous  aime 
seul ,  et  veux  à  vous  seul  estre  éternellement ,  et 
ne  me  verrez  plus  regarder  Fidelle,  lequel,  comme 
amy  domestic,  devise  quelques  fois  avec  moy. 

Fortuné.  Cognoissant  toutes  les  femmes  estre 
trompeuses,  je  crain  etentreen  doute.  Maislaissons 
cela  à  part  ;  quand  voulez-vous  que  je  vienne  me 
resjouyr  demie  heure  avec  vous? 

Victoire.  Je  voudrois  que  n'en  partissiez  ja- 
mais; venez  quand  il  vous  plaira. 

Fortuné.  Jeviendray  d'icy  à  un  peu.  Aussi- 

tost  qu'aurez  entendu  le  signe,  ouvrez,  pour  ce 
que  je  ne  veux  demeurer  en  la  rue". 

Victoire.  Allez  en  paix  ,  et  n'oubliez  pas  de 
retourner.  Blaisine  ! 

Blaisine.  Que  vous  plaist-il? 

Victoire.  Qu'est-ce  que  je  pourray  comman- 
der à  ceste-cy,  affiu  de  l'entretenir  une  heure  hors 
de  la  maison.  Va  à  l'appoticaire  qui  demeure  au- 
près de  S.  N.,  à  l'enseigne  de  la  Foy,  et  luy  dis 
que  tout  à  ceste  heure  il  te  fasse  un  epitome  cor- 
dial, et  me  l'apporte  incontinent.  Tiens,  prens 
cest  escu,  et  en  despend  le  moins  que  tu -pourras  ; 
mais  ne  retourne  sans  cela,  et,  s'il  ne  le  veut  faire, 
va  chez  un  autre,  et  ne  viens  jusqu'à  ce  que  tu 
sois  servie. 

Blaisine.  Il  y  a  plus  de  demie-lieuë  de  che- 
min. 

Victoire.  Quand  il  y  en  auroit  dix, il  y  faut 
aller. 

Blaisine.  J'y  vas  donc. 


SCÈNE  VII. 
Blaisine ,  Narcisse. 

Blaisine. 

'envoyer  hors  la  maison  à  ceste  heure 
extravagante ,  et  pour  certains  servi- 
ces de    peu  dont    on    n'a   maiutenant 

beaucoup  affaire,  me  donne  un  certain 

indice  qui  ne  me  plaist  point.    Par  ma  foy,  ma- 
dame, vous  ne  vous  cacherez  tant  de  moy  que 

je  ne  vous  descouvre  ;  vous  penserez  que  je  sois 
en  bas  empeschée  à  quelques  affaires ,  et  je  seray 
en  quelqu'autre  lieu  à  espier  ;  vous  croirez  que 
je  sois  couchée  et  endormie,  et  je  seray  à  escouter 
à  la  porte  de  la  chambre  :  car  est-il  que  je  puisse 
endurer  d'estre  inférieure  et  avoir  moins  de  liberté 
que  Béatrice? 

Narcisse.  Mon  maistre  est  demeuré  plus  mort 
que  vif  quand  je  luy  ay  conté  la  nouvelle  de  Vic- 
toire, et  ce  que  je  fis  lorsque  je  vy  cest  esprit 
sortir  hors  du  charnier.  Je  Teu  à  la  rencontre,  et 
ne  pou#ois  quasi  trouver  la  maison,  tant  j'avois 
pœur  qu'il  ne  m'attrapast. 

Blaisine.  Si  désormais  vous  m'envoyez  si  sou- 
vent hors  la  maison,  par  ma  foy,  je  me  trouveray 
party  ,  car  de  demeurer  sans  espérances  d'avoir 
jamais  bien  ,  ce  me  seroit  une  grande  folie. 

Narcisse.  Cecy  me  vient  tout  à  point:  voicy 
une  des  servantes  de  Victoire,  de  laquelle  je  pour- 
ray  aisément  sçavoirquelqu'autre  particularité  de 
ses  amours.  Mais  comment  cntrciay-je  en  dis- 
cours ? 

Blaisine.  Si  la  fortune  m'cnvoyoit  quelqu'un 
à  la  r'encontre,  je  sçay  bien  que  je  ferois. 

Narcisse.  0  belle  occasion!  Descouvre-toi, 
Narcisse  ;  feins  de  l'aimer,  et  si  elle  en  est  con- 
tente, contente-toy  aussi,  et  joué"  aux  dames  ra- 
battues, car  es  faits  d'amour  les  femmes  disent 
encores  ce  qu'elles  ne  sçavent  pas.  Mais  de  quoy 
servent  tant  de  propos?  Bon  soir,  la  belle. 

Blaisiine.  Bonne  nuit  et  bon  jour. 

Narcisse.  Dieu  conserve  longuement  et  vous 
et  celuy  qui  vous  aime! 

Blaisiine.  Dieu  le  vueille! 

Narcisse.  Avez-vous  affaire  de  compagnie? 
Blaisixe.  Seigneur,  non. 
Narcisse.  Si  avez  besoin  de  moy,  employez 
ma  puissance. 

Blaisine.  Il  n'en  est  besoin.  Je  vous  remer- 
cie. 

Narcisse.  Voulez-vous  que  je  vous  dise? 
Blaisine.  Dites  ce  qu"il  vous  plaira. 
Narcisse.  Vous  estes  la  plus  belle  fille  que 
j'aye  jasmais  veuë. 

Blaisine.  Et  bien  !  qu'est-il  pour  cela? 
Narcisse.  Et  que  vous  me  plaisez  biiiucoup. 
Blaisine,  Mais  c'est  un  malheur  que  vous  ne 
me  plaisez  point. 

Narcisse.  Peut-estre  que  je  vous  plairois  si 
m'aviez  esprouvé. 

Blaisine.  Allez,  allez  à  vos  affaires. 
Narcisse.  Je  vous  prie ,  faites-moy  uue  grâce  ; 
dites-moy  vostre  nom. 

Blaisine.  Il  ne  me  plaist  pas.  0  misérable 
Blaisine  !  voy  quel  piège  est  tendu  à  tes  pieds. 
Allez  à  vos  affaires  ,  vous  n'avez  que  chercher 
qui  je  sois. 

Narcisse.  Pensez-vous  que  je  ne  sçache  vos- 
tre nom?  Ce  n'est  pas  de  ceste  heure  que  je  vous 
cognois. 

Blaisine.  Vous  ne  me  pouvez  cognoistre 
sinon  pour  fille  de  bien. 

Narcisse.  Je  vous  cognoy  pour  fille  de  bien. 
Ma  chère  dame  Blaisine,  ne  vous  faschez  pas  con- 
tre moy,  car  je  parle  à  vous  en  amy,  et  comme 
désireux  de  vous  faire  service. 

Blaisine.  Trêve  de  paroUes  ;  allez  à  vostre  be- 
songne,  cai- j'ay  d'autres  affaiies  :  il  me  faut  aller 

chez  Tappoticaire  qui  demeure  près  S.  N.  faire 
un  service  pour  ma  maistresse. 

Narcisse.  Allez  doue;  mais,  s'il  est  possible , 
souvenez-vous  de  Narcisse  ,  vostre  serviteur. 

Blaisixe.  Aussi  feray-je.  0  quelle  beste!  il 
n'a  eu  la  hardiesse  de  me  donner  seulement  un 
baiser. 

Narcisse.  Je  veux  aller  faire  ce  que  m'a  com- 
mandé mon  maistre,  et  puis  aller  chez  cest  appoti- 
caire  retrouver  ceste-cy,  pour  ce  que  le  cœur  me 
dit  qu'elle  est  de  boune  volonté,  et  puis  j'ay  ouy 
qu'elle  a  dit  qu'elle  se  vouloit  pourveoir.  Ce  sera 
ce  que  voudra  le  hazard. 


SCÈNE  VIII. 
Fortuné  ,  seul. 

i  tous  les  hommes  qui  font  profession  d'a- 
mour sçavoient  s'arrester  sur  la  conti- 
nence comme  je  fais,  o  !  qu'il  feroit  beau 
vivre  au  monde  !  Les  femmes  coureroient 
après  les  hommes,  et  nous  autres  vivrions  sans 
soin.  Ce  seroit  à  elles  d'endurer  les  fatigues  qu'à 
présent,  de  nostre  bon  gré,  il  faut  que  souffrions. 
Mais  se  trouve  aujourd'huy  une  certaine  sorte 
d'hommes  amoureux  ,  lesquels  ,  s'ils  ne  sont  tous- 
jours  ,  comme  on  dit  ordinairement ,  derrière  la 
queue  de  leurs  amoureuses,  leur  semble  ne  pou- 
voir jamais  accomplir  leurs  désirs,  et  partant  les 
suivent  à  la  messe ,  à  vespres ,  aux  festes  de  la 
ville  et  des  fauxbourgs ,  faisant  tousjours  le  pas- 
sionné et  monstraut  siiTue  de  vouloir  mourir.  Ils 

se  promènent  continuellemenl  devant  les  maisons 
de  leurs  dames ,  et  ne  s'apperçoivent ,  les  miséra- 
bles, qu'ils  donnent  matière  à  un  chacun  de  parler 
d'eux,  et  font  que  les  dames,  enorgueillies  du  ser- 
vice qu'elles  se  voyent  t'aii'e ,  se  tiennent  tant 
grandes  et  tant  belles,  se  jugent  de  telle  puissance 
et  tel  mérite,  qu'il  leur  semble  tout  service  leur 
estre  deu ,  sans  que  pour  cela  elles  pensent  estre 
tenues  d'aucune  chose ,  et  de  la  advient  qu'infinis 
amants  despendent  leur  temps  et  leur  peine  en 
vain.  0  fois  ctinsensez  qu'ils  sont!  Ils  dcvroient 
considérer  qu'il  n'y  a  animal  au  monde  plus  vil 
que  la  femme ,  laquelle  se  cognoissant  telle ,  et  en 
cela  seulement  la  femme  monstre  avoir  de  l'enten- 
dement, tient  en  son  secret  pour  beste  tout 
homme  qui  l'ayme,  qui  la  désire  et  qui  la  suit  ;  et 
partant  les  jeunes  hommes  devroient  faire  comme 
je  fais,  aller  à  elles  par  la  seule  nécessité  de  géné- 
ration et  pour  prendre  plaisir  à  les  tromper, 
pour  ce  que,  les  desprisant  et  monstrant  qu'on  ne 
se  soucie  pas  beaucoup  d'elles,  elles  courront  toutes 
après  eux  :  car  tenir  les  femmes  eu  doute  de 
l'amour  qu'on  feint  leur  ])orter  et  se  laisser  A'eoir 
peu  souvent,  elles  se  résolvent  incontinent ,  et  en 
une  mesme  heure  s'en  void  l'exemple;  car,  pour 
me  monstrer  dcsdaigneux  de  l'amour  de  Victoire, 
elle  court  après  moy,  oi'i,  si  je  monstrois  le  con- 
traire, je  serois  fuy,  chassé  et  hay.  Je  veux  donc 
l'aller  trouver  pour  me  donner  un  peu  de  plaisir, 
et  puis  me  retirer  avec  mon  accoustumcc  allé- 
gresse. La  porte  est  ouverte:  il  sera  bon  que  j'en- 
tre sans  perdre  plus  de  temps. 

SCÈNE  IX. 
Fidcllc^  M.  Josse. 

Fidelle. 

les  choses  que  m'avez  dites  sontincroya- 
(bles,  neantmoins  sont  possibles  à  mon 
-V'I^^ort.  Si  elle  fait  des  sorcelleries  et  en- 
[chantemeus  pour  Fortuné,  c'est  signe 
qu'elle  n'est  encor  venue  à  bout  de  ses  intentions, 
et  cela  me  conforte.  Je  veux  que  nous  facions  la 
sentinelle  cy  autoiu'. 

M.  Josse.  Vous  vous mocqnez bien!  Reprenez 
et  rétorquez  vos  parolles  ainsi.  Elle  fait  des  sor- 
celleries pour  Fortuné,  erg-o  elle  désire  Foi'tuué; 
elle  désire  Fortuné ,  donc  elle  ne  me  désire  pas  : 
hoc  est  argumentum  directe  concludcns.  Mon  en- 
fant, si  elle  vous  desiroit,  vous  luy plairiez;  mais 
elle  ne  vous  désire  pas,  ergo  vous  ne  luy  plai- 
sez pas.  Pourquoy  perdez-vous  tant  de  temps? 
C'est  une  folie  vouloir  suivre  celuv  qui  s'enfuit 
et  aimer  celuy  qui  hait.  Recouvrez  vostre  liberté, 
laquelle,  tandis  que  vous  amuserez  à  ces  folles 
amours,  s'esloignei-a  tousjours  de  vous,  disant  : 
Liber  exi-stimandus  non  est  qui  ser\'it  turpitu- 
dini.  Laissez-la,  tant  à  ceste  occasion  comme 
aussi  pour  ce  que,  comme  dit  un  bon  autheur, 
terra  nil  pej'us  créât  ijigrato  homine.  Ce  nom 
horno  ^  pour  ce  qu'il  est  communis  generis^  se  dé- 
cline hic  et  hœc  homo  ,  qui  signifie  tant  masle 
que  femelle.  Parquoy  Servie  Sulpice,  consolant 
Ciceron  de  la  mort  de  TuUie,  sa  fille,  dit  qu'il  de- 

voit  supporter  patiemment  la  mort  d'icelle  pour 
beaucoup  d'occasions,  et  spécialement  pour  ceste- 
cy  :  quia  homo  nata  erat.  Notez  homonata.  Es- 
pions donc  et  explorons. 

FiDELLE.  Ceste-là,  est-ce  la  sorcière  dont  m'a- 
vez parlé? 

M.  JossE.  Ce  doit  estre  elle  ;  je  ne  peux  par 
la  visive  puissance  la  bien  comprendre...  Ouy, 
c'est  elle-mesme.  Voulez-vous  que  je  la  batte,  que 
je  la  verbère,  que  je  la  soufflette  et  colafise? 

FiBELLE.  Laissez-la  aller  à  sa  malle  heure; 
regardez  quel  visage  vi'ayement  digne  de  son 
mestier!  Que  maudites  soient  celles  qui  se  servent 
d'elle  et  qui  luy  prestent  foy  !  Cachez -vous  cy 
derrière  ,  car  je  voy  Aenir  Béatrice.  Il  nous  sera 
bien  aisé  d'entendre  quelqu'aulre  nouveauté. 


SCÈNE  X. 
Béatrice ,  Méduse,  Fidelle ,  M.  Josse. 

Béatrice. 

c  ne  l'ay  jamais  peu  trouver.  Au  moins 
isse  r'enconlré  René!  ^lais  voicv 
ame  Méduse  :  je  la  veux  mener  chez 
ma  maistresse. 
Méduse.   Ef  vilain  dulcedo ,  in  secula  sccu- 
Jorum . 

Béatrice.    Dame  Méduse,  dites -vous  vos 
oraisons  pour  la  pœur  passée? 

Méduse.   Lncrymarum  valle.   Résina  rof^o. 
Béatrice.  Il  n'y  faut  ])lus  penser. 
Méduse.  Et  mine  et  sempcr.  Amen. 


5^  si  j'eus 
s)  madam 

Béatrice.  C'est  bien  à  propos...  Vous  les  ve- 
nez cVachever,  de  pœur  de  mourir,  hé? 

Méduse.  0  simplette!  de  quoy  veux-tu  que 
j'aye  pœur? 

Béatrice.  De  qui  vous  a  faict  fuir. 
Fidelle.  Yoicy  que  se  vérifient  maintenant 
les  propos  de  M.  Josse. 

Médise.  Je  m'en  fuy  parce  que,  voyant  que 
vous  autres  aviez  prins  la  fuyte,  j'en  doute  qu'eus- 
siez veu  des  sergens ,  et  à  ceste  occasion  je  me 
voulois  sauver. 

Béatrice.  Bonne  excuse!  mais  quel  estoit 
cest  esprit  qui  sortit  du  moiuiment  ? 

Méduse.  Ce  devoit  estre  le  mauvais  esprit  de 
Fortuné,  qui  estoit  venu  pour  entendre  ce  quêta 
dame  vouloil  dire,  et,  si  elle  eust  parlé,  elle  eust 
esté  bien  heureuse.  Tu  sçais  qu'un  chacun  a  un 
esprit  bon  et  un  mauvais  ? 

M.  JosSE.  Elle  A  eut  dire  un  génie.  Pecora 
campi  ! 

Béatrice.  Je  sçay  bien  cela.  Ce  devoit  donc 
estre  le  mauvais  esprit  de  Fortuné  ;  et  pourquoy 
ne  me  le  distes-vous  ? 

Méduse.  Pour  ce  que  je  n'eus  le  loisir. 
Béatrice.  De  grâce,  revenez  veoir  Madame. 
Méduse.  Je  ne  puis,  pour  ce  qu'il  me  faut 
aller  trouver  une  jeune  fille  qui  a  commis  une 
petite  faute ,  c'est-à-dire  qui  s'est  donné  un  es- 
chantillon  de  bon  temps  avec  un  sien  parent ,  y 
estant  persuadée  par  mauvaises  langues.  Elle 
est  louîe  désolée  et  a  grand  besoing  de  mon  se- 
cours, voire  autant  qu'en  peut  avoir  ta  maistresse. 
Partant,  ayes  patience. 

M.  JosSE.  0  très  meschante  femme!  ô  Jupiter! 

pourquoy  ne  toanes-tu  de  là-haut?  pourquoy, 
proh  dolor  !  hanc  vides  et  paterisi 

Béatrice.  Quel  besoing  peut  estreplus  grand 
que  celuy  d'une  femme  passionnée  d'amour? 

Méduse.  Celuy  de  celle  à  laquelle  il  convient 
applicquer  de  l'alun  de  roche ,  des  fleurs  de  myr- 
ihe  et  les  escorces  de  miel  grené.. 

Béatrice.  Je  vous  entend,  il  faut  la  marier. 

Méduse.  Tu  l'as  deviné. 

Béatrice.  Sçavez-vous  ce  qui  y  est  bon  ?  C'est 
l'eau  de  trippe. 

Méduse.  Elle  y  est  bonne,  mais  celle  de 
coings,  de  nesples  et  de  poires  de  grain  est  en- 
cor  meilleure. 

Fidelle.  Que  misérables  sont  ces  mai-ys  qui 
espouscnt  des  femmes  sans  sçavoir  comme  elles 
ont  esté  nourries  et  eslevées  ! 

Béatrice.  Dieu  soit  loué  que  je  n'en  ay  que 
faire  !  Quand  voulez-vous  me  tenir  la  promesse 
que  m'avez  faite? 

Méduse.  Quelle  promesse? 

Béatrice.   De   m'apprcndre  à  faire  du  fard. 

Méduse.  Ne  scaurois-tu  t'ayder  de  celuy  de 
ta  dame? 

Béatrice.  Il  n'y  a  point  de  moyen,  elle  le 
tient  soubz  la  clef;  et,  quant  à  cest  autre  musqué, 
il  couste  un  escu  l'once. 

Méduse.  Si  elle  csprouvoit  une  fois  le  mien  , 
elle  quitteroit  les  autres. 

Béatrice.  Ccstuy-la  est  parfait,  et  le  meil- 
leur du  meilleur. 

Méduse.  U  ne  fait  seulement  que  blanc,  et  le 
mien  fait  blanc  et  rou2;e. 

Béatrice.   Enscignez-lc-inoy,  je   vous  prie. 


Le  Fidelle,  Comédie.         363 

Méduse.  Très  volontiers.  Il  faut  prendre  de 
Teau  de  trementine ,  de  riiiiile  de  inyrthe  rec- 
tifié et  repurgé ,  la  fleur  de  blacque  bouUuë 
avec  glaire  d'œuf,  et  mettre  toutes  ces  choses 
en  un  boyau  de  moulon  ou  de  veau.  Après,  faut 
prendre  du  laict  \'ierge ,  du  sublimé  destrempe 
avec  alun  de  roche,  de  l'eau  sallée  sans  vitriol. 
Toutes  ces  choses,  purgées  et  rectifiées  à  la  napo- 
litaine, retirent  les  peaux  de  la  face  et  l'empes- 
chent  de  cresper  ou  ridder,  et  ne  nuisent  aucu- 
nement au  voille  qu'on  met  sur  les  espauUes. 
Après  meslez-y  un  peu  d'alun  de  plume,  et  elle 
fait  la  chair  blanche ,  vermeille  et  claire,  la  con- 
serve délicate  ,  nette  et  jeune,  ne  gaste  point  les 
dents  et  ne  fait  puyr  l'haleine ,  comme  fait  l'eau 
de  talque  calciné,  l'euforbe  et  l'eau  de  colom- 
bin  blanc,  dont  on  usoit  jadis. 

M.  JosSE.  Feinina  niilla  bona. 

Béatrice.  Je  veux  que  me  donniez  ceste  re- 
cepte  par  escrit. 

Méduse.  Regarde,  situ  t'accomodois  une  fois 
à  ma  mode,  je  te  promets,  sur  ma  foy,  qu'il  nese 
trouveroit  femme  qui  ne  portast  envie  à  ta  beauté 
et  ne  voulust  apprendre  de  toy. 

Béatrice.   Je  ne  suis  pas  encore  trop  layde. 

Méduse.  Laisse-moy  aller,  car  je  te  veux  une 
autre  fois  monstrer  à  faire  une  huille  que  ,  t'en 
frottant  les  cheveux  sans  estre  au  soleil ,  te  les 
lera  en  quatre  fois  seulement  devenir  d'argent. 

Béatrice.  Je  le  voudiois  bien.  Allez  main- 
tenant. 

SCÈNE  XI. 
Victoire,  Béatrice,  Fidelle,  Fortuné,  M.  Josse. 

Victoire. 

'y  a-il  personne  en  la  rue? 
Béatrice.  Non,  madame. 
Victoire.  Entre  en  la  maison. 
Fidelle.  Voilà  Victoire  à  sa  porte  ; 
elle  pense  à  quelque  diablerie. 

M.  JossE.  Cicc,  cy,  é  ast. 

Victoire.  Je  ne  voy  personne,  mon  bien. 
Puis  que  voulez  vous  en  aller,  allez  en  paix.  Je 
prie  Dieu  que  soyez  accompagné  d'autant  d'allé- 
gresse que  me  laissez  comblée  de  douleurs  par  vos- 
tre  despart. 

Fortuné.  Je  me  recommande. 

Victoire.  Souffrez  que  je  vous  baise. 

Fortuné.  Laissez-moy  aller. 

Fidelle.  Que  vous  en  semble,  maistre  Josse? 

M.  Josse.  U  me  semble  qu'avez  ample  tesmoi- 
gnage  de  mon  ingénuité  avec  laquelle  je  vous  ay 
faict  sçavoir  que  ceste-cy  ne  vous  aymoit  point. 
Vous  souvient-il  pas  que,  quand  j'expliquoy  Piau- 
le, je  vous  fis  marquer  en  marge  avec  une  main 
faictc  de  vermillon  ces  mots  :  Plus  est  occulatus 
testis  unus  quam  aurei  deccni  ?  \  ous  l'avez  vous- 
mesme  veu  et  ouy,  jaçoit  que  deviez  prestcr  indu- 
bitable foy  à  mes  parolles  ;  et  par  ainsi  en  estes 
asseuré.  !Ne  la  regardez  plus ,  car  elle  est  indigne 
de  vostre  amour. 

Victoire.  0 misérable moy  !  Certes,  ccstui-cy 

a  veii  le  seigneur  Fortuné  sortir  de  ma  maison. 

Fidelle.  Il  me  prend  volonté  de  luy  aller 
donner  du  poignard  à  travers  le  sein. 

M.  JossE.  Je  vous  prie,  au  nom  de  Dieu,  ne 
commettre  cesthomicide  :  car  le  monde  vous  repu- 
teroitpourunfol,  et  seriez  condamnez  parla  légale 
justice.  \engez-\ou!i  autrement^  par  pari  referto  : 
elle  ne  vous  ayme  pas,  ne  l'aymez  pas  aussi. 

Victoire.  0  moy  misérable!  je  suis  ruynée  ; 
je  voudroy  qu'il  vinst  deçà  pour  m'en  acertener. 

Fidelle.  Je  vous  croiray.  Allez  en  la  maison 
et  m'y  attendez  :  je  veux  un  peu  parler  avec  elle. 

M.  Josse.  Videre  est  facile^  providere  est 
difficile,  dict  le  proverbe. 


SCÈNE  XII. 
Victoire,  Fidelle. 

Victoire. 

onsieur,  qu'avez-vous  ?  Je  voy  vostre 
visage  tout  changé;  n'est-ce  point,  par 
aventure  ,  pour  quelque  amoureux  ac  - 
cident? 

Fidelle.  Vous  l'avez  deviné  du  premier  coup. 
Victoire.  Qu'est-ce  qui  vous  est  advenu  ? 
Fidelle.  Que  faictes-vous  à  ceste  heure  icy 
dans  la  rue? 

Victoire.  Je  vous  attendoy,  mon  bien,  pour 
ce  que  mon  cœur,  présageant  la  douceur  qu'ores 
je  devoy  sentir,  predisoit  vostre  venue. 

Fidelle.  Si  le  cœur  vous  avoit  prédit  ma  ve- 

nue,  vous  seriez  enfermée  en  une  chambre  et  n'au- 
riez sorty  hors  vostre  porte. 

Victoire.  Et  pour  quelle  occasion? 

FiDELLE.  Je  n'eusse  jamais  creu  qu'une  dame 
de  si  bel  esprit,  et  ornée  de  si  rare  qualité  comme 
TOUS  estes,  deust  en  moins  de  rien,  pointellée  d'un 
effréné  appétit,  devenir  la  plus  vile,  orde  et  in- 
fâme du  monde  :  car  j'ay  cogneu  vos  tromperies 
et  cavillations.  Je  suis  mari'y  et  me  planis  seule- 
ment que  tous  les  tourmens  que  je  pourroy  pré- 
parer à  vostre  vie  seroient  trop  légers  et  petits  au 
respect  de  la  trahison  dont  avez  usé  envers  moy. 
Les  promesses  qu'avez  faictes  à  Dieu  de  ne  retour- 
ner plus  à  péché  sont  par  vous  observées  selon 
vostre  I03',  jouissant  de  vos  plaisirs  amoureux  , 
ores  avecques  ccstuy,  et  maintenant  avec  cest  au- 
tre amant.  Perfide,  desloyalle,  ingrate,  sois  asseu- 
rée  que  je  ne  m'appcseray  jamais  que  je  ne  te  voye 
mise  soubs  terre  !  Je  descouvriray  à  ton  mary  ton 
adultère,  je  lui  feray  veoir  ta  desloyauté,  et  l'as- 
sisteray  à  te  tirer  le  cœur  de  la  ])oictrine;  et  ne 
cessera  jamais  mon  raisonnable  courroux  que  je 
n'aye  publié  au  monde  ta  putasserie  ,  vilaine  que 
tu  es  !  afliu  qu'après  ta  mort  tu  demeures  vive  en 
ton  infamie,  ce  qui  me  sera  autant  aisé  à  faire  qu'il 
t'a  esté  lacile  décevoir  qui  te  croyoit  et  se  doit  en 

toy. 

ViCTOinE.  Jusqucs  à  présent,  j'ay  creu  que 
vous  mocquiez,  pour  ce  que,  examinant  ma  con- 
science, je  trouve  ne  vous  avoir  jamais  manqué  ; 
mais  ores  que  je  vous  voy  en  si  giande  colère 
contre  moy,  je  pense  qu'avez  esté  mal  informé  de 
mes  alTaires.  Mais,  patience!  l'amour  que  je  vous 
porte  ne  meritoit  pas  cela. 

FiDELLE.  Et  mon  service  ne  meritoit  pas  que 
tu  m'abandonnasses  pour  Fortuné;  mais  tu  ne  mar- 
cheras pas  superbe  et  hautaine  pour  Tamour  qu'il 
te  porte,  pour  Ce  que  je  hiy  descouvriray  les  char- 
mes et  sorcelleries  que  tu  luy  as  faictcs  et  ce  que 
j'ay  ce  jourd'huy  veu  de  mes  propres  yeux,  et  luy 
l'eray  clairement  cognoistre  qu'en  toy  ne  règne 
aucune  vérité,  que  tu  n'as  ny  foy,  ny  loyauté,  ny 
amour,  ny  charité,  ny  sincérité  ,  mais  seulement 
toute  dissimulation,  sottises,  tromperies  apparan- 
tes,  mcnteries  peu  honnestes  ,  perjurcmens  abho- 
minables ,  infidélité  plus  que  barbare  ,  instabilité 
continuelle  en  toutes  choses,  fors  en  perlidie  et 
cruauté,  carde  cela  tu  ne  t'en estancheras  jamais; 
et,  pour  conclusion,  jeferay  que  seras  contrainte 
maudire  le  jour  et  l'heure  en  laquelle  tu  l'as  ja- 
mais cogneu. 

Victoire.  Jenesçay  que  c'est,  je  ne  le  co- 
gnoy  point.  Helas!  misérable  que  je  suis  !  je  me 
voy  perdue  1 

SCÈNE  X.lll. 
Victoire^  Béatrice. 

Victoire. 

eatrice  !  sors  dehors. 
Béatrice.  J'y  vas. 
R^V      Victoire.  C'est  icy  qu'il  faut  se  re- 
Tî=-^  soudre  et  prendre  courage;  autrement, 
je  suis  perdue. 

Béatrice.  Que  vous  plaist-il? 
Victoire.  Fidelle  a  vcu  le  seigneur  Fortuné 
sortir  de  chez  moy  ;  il  m'a  surprins  à  la  porte  que 

je  le  baisois,  il  a  sçeu  les  sorcelleries  ;  il  m'a  dit 
mille  vilenies ,  et  juré  de  m'accuser  à  mon  mary, 
tellement  que  me  voilà  morte. 

Béatrice.  Helas  !  et  comme  avez- vous  fait? 
Victoire.  Il  n'est  besoin  dire  autre  chose;  il 
faut  pourvcoir. 

Béatrice.  Or  sus  donc,  dès  maintenant. 
Victoire.  Je  me  trouve  fort  confuse  ,  diverses 
choses  me  roullent  en  la  fantasie  ;  une  seule  me 
semble  pouvoir  reiissir,  laquelle  neautmoins  je  ne 
voudroy  employer. 

Béatrice.  Et  quelle  est-elle? 
Victoire.  Faire  tuer  Fidelle,  lequel,  m'ayantsi 
long-temps  aymée,  comliien  qu'à  présent  il  me  soit 
devenu  ennemy,  ne  mérite  la  mort,  pour  ce  que,  si 
je  doy  dire  la  vérité,  je  luy  ay  donné  grande  oc- 
casion de  me  hayr  ;  neantmoins,  si  je  tien  ma  vie 
chère  et  si  je  veux  vivre,  il  faut  que  je  me  résol- 
ve en  cest  estrange  party,  car  il  ne  s'appaisera 
jamais  qu'il  ne  m'ait  accusée  à  mon  mary,  et  s'il 
m'accuse  je  suis  morte. 

Béatrice.  Cela  est  tout  certain.  Madame;  ne 
perdez  temps,  faites-le,  car  il  vaut  mieux  que  la 
croix  voise  en  la  maison  d'autruy  qu'elle  vienne 
en  la  nostre. 

Victoire.  Si  je  m'enfuyois? 
Béatrice.  Que  feriez-vous  par  cela?  Vous 
ne  pourriez  pourtant  cschapper ,  ains  vous  pu- 
blieriez au  monde  pour  une  amante  infâme.  Fai- 
tes-le tuer,  car  voilà  le  moindre  mal  que  puissiez 
faire. 

Victoire.  Me  le  conseilles-tu? 
Béatrice.  Ouy,  et  vous  eu  prie  pour  vostrc 
bien. 

Victoire,  â  qui  veux-tu  que  je  commette 
ceste  affaire  de  si  grande  importance?  Ne  sçais-tu 
qu'enfin  toute  chose  se  descouvre  ? 

Béatrice.  Pourveu  qu'il  meure  ,  qu'importe 
qu'on  dise  que  l'avez  fait  tuer? 

Victoire.  Comment!  il  importe  de  ma  vie  et 
de  mon  honneur. 

Béatrice.  Quant  à  l'honneur,  qui  l'a  perdu 
une  fois  le  peut  aventurer  encores  une  autre.  De 
la  vie,  je  m'en  ry,  pour  ce  que  sans  preuve  on  ne 
fait  mourir  aucun. 

Victoire.  Tu  dis  vray.  Si  j'envoyois  appeler 
un  de  mes  frères  et  qu'on  luy  dist  que  cestuy  me 
fait  l'amour  et  que  par  force  il  veut  de  moy  ce 
que  de  gré  je  ne  luy  veux  accorder,  ayant  tous- 
jours  esté  et  voulant  mourir  femme  de  hien^  et 
qu'à  ceste  occasion  il  le  tue. 

Béatrice.  Voilà  qui  est  bon. 

Victoire.  Mais  très  meschant. 

Béatrice.  Vous  estes  donc  desjà  repantie? 

Victoire.  Bepentie,  non;  mais  le  moyeu  me 
semble  très  mauvais  et  vain,  par  ce  que,  si  je  le 
descouvre  à  mon  frère,  je  luy  donneray  un  soup- 
çon de  moy  ,  et  puis  ce  sera  tout  :  car,  n'y  ayant 
en  ceste  ville  femme  qui  ne  vculle  entretenir  un 
amant,  il  se  mocquera  de  moy,  qui  pense  luy  faire 
croire  ,  cela  joint  qu'on  ne  tue  un  homme  pour 
dire  :  Il  aime  ma  sœur.  Aucune  femme  ne  peut 
estre  forcée  de  faire  part  de  soy-mesme  à  un  hom- 
me, elle  n'en  fera  rien  si  elle  ne  veut.  Tellement 
que  je  n'en  feray  rien,  deussé-je  mourir. 

Béatrice.  Si  est-ce  qu'il  faut  tousjoursayder 
aux  extremitez. 

Victoire.  Je  ne  scay  que  je  doy  faire. 

Béatrice.  Qui  est  ce  bravaclie  qui  servoit 
tousjours  vostre  niary  eu  ses  querelles  ? 

Victoire.  Et  bien? 

Béatrice.  Ne  vous  fait-il  pas  l'amour? 

Victoire.  Ouy. 

Béatrice.  Qu'y  a-il  donc  de  plus  propre? 
Parlez-luy-en  ,  corumandcz-luy  et  le  contentez  à 
son  gré.  Quel  dangery  a-il?La  chose  sera  secrctte; 
un  péché  secret  est  à  demy  pardonné,  et  par  ainsi 
sauverez  vostre  honneur. 

Victoire.  Tu  dis  bien.  Va-t'en  couiant  au 
bout  de  ceste  rue  et  frappe  à  la  dernière  porte,  et 
si  le  seigneur  Brisemur  est  en  la  maison  ,  car  tel 
est  son  nom,  dy-luy  que  je  désire  un  service  de 
luy,  et  qu'il  vienne  parler  à  moy;  et  si  de  fortune 
tu  ne  le  trouves,  atten-le,  et  ne  revien  que  tu  ne 
l'ameine. 

Béatrice.  J'v  vas. 


SCENE  XIIII. 
Babille,  M.  Joase. 

B  A  R  I  L  L  E . 

c  croy  que  je  seray  tousjours  par  les 
I chemins;  j'ay  opinion  qu'il  doit  estre 
revenu.  ïic  1  toc  !  0  que  misérables  sont 
_  les  amoureux  ! 
M.  .lossE.  Qui  est  ceste  mal  morigerée,  pcco- 
ra  campi^  qui  d'une  telle  force  bat  ceste  porte? 
Elle  m'a  fait  contrcmisccre  tous  les  intestins.  Qui 
frappe  à  cet  huis  ?  Qui  est-ce  qui  heurte  ? 

Babille.  Le  seigneur  Fidelle  sont-il  en  la 
maison  ? 

M.  JOSSE.  Fœmina  proten'u ^  rude,  indocte, 
iinpente,  ignare,  indiscrelte ,  incivile,  inurbai- 
ne, mal  morigerée,  ignorante,  qui  t'a  enseigné  à 
parler  en  ceste  façon''  Tu  as  fait  une  faute  en 
grammaire,  une  discordance  au  nombre,  au  mode 
appelé  nomi'natii'us  cum  vevbo^  pour  ce  que  Fi- 
delle est  numeri  singularisa  et  SQut  niimeri  piu- 
ralis,  et  doit-on  dire  :  est-il  en  la  maison?  et  non  : 
sont-ils  en  la  maison  ? 

Babille,  je  ne  sçay  pas  tant  de  grammaires. 

M.  Josse.  Voicy  une  autre  faute,  un  très  grand 
vice  en  Toraison,  pour  ce  que,  comme  dit  Guarin, 
la  grammaire,  estant  art  recte  loquendi  recteque 
scribendi ,  jaçoit  qu'en  plusieurs  langues  elle 
soit  escritte,  n'est  pourtant  sinon  un  seul  art,  par- 
quoy  envers  les  bous  autlieurs  ne  se  trouve 
graminatice  grammaticaruin,  non  plus  encores 
que  tritica  triticorum,  et  arène  arenarum  ,  car 
il  se  dit  tant  seulement  au  singulier. 

Babille.  Toutes  ces  vostres  niaiseries  ne 
m'importent  rien. 

M.  JosSE.  En  ce  sens  on  ne  dit  pas  ne  m'importe 
rien ,  pour  ce  que  duœ  negationes  affirmant,  et 
vallent  autant  comme  si  tu  disois,  il  m'importe  un 
peu,  ce  que  tu  n'entends  pas  dire,  par  ce  que  tu 
voulois  que  j'entendisse  qu'il  ne  t'importe  pas. 

Babille  Je  n'ay  point  aprins  toutes  ces  cho- 
ses-là ;  chacun  sçait  ce  qu'il  a  aprins. 

M.  JosSE.  Sentence  de  Senèque,  au  livre  De 
moribus.  l] nusquisquc  scit  qnod  didicit. 

Babille.  Faites-moy  ce  plaisir,  allez  le  appe- 

1er  et  luy  dites  que  je  suis  la  servante  du  seigneur 

Ottavian. 

M.  JosSE.  Prononce-moy  Octavian  avec  c  et 
r,  pour  ce  que  dérive  du  nom  universel  octo,  qui 
en  gi'ec  s'écrit  par  cappa  et  taf. 

Babille.  Despescliez-moy,je  vous  prie,  et  Iny 
dites  que  je  suis  Babille. 

M.  JosSE.  Cenom  est  fort  propre  aux  femmes, 
qui  veullent  tousjours  babiller  comme  toy. 

Babille.  Vous  me  semblez  un  diable. 

M.  JosSE.  Tun'entens  le  vocable,  pour  ce  que 
diabolus  signifie  calomniateur  et  faux  accusateur  ; 
je  ne  t'accuse  pas  ,  mais  je  déclare  ton  nom. 

Babille.  0  diable  ,  0  démon  que  vous  estes  ! 
faictes  que  je  parle  au  seigneur  Fidelle. 

M.  JossE.  Il  faut  distinguer  comme  tu  entens 
ce  mot  démon  ,  pour  ce  qu'il  signifie  intelligent, 
et  jusques  icy  tu  m'as  pieu.  Se  trouve  des  caco- 
demons  et  eudcmons ,  bons  et  mauvais  démons, 
comme  doliis  malus^  dolus  bonus,  venenum  ma- 
lum,  icnenuni  bonum.  Que  te  semble  de  ces 
choses  ? 

Babille.  Je  ne  vous  enten  pas. 

M.  JossE.  Si  tu  ne  l'entend,  tu  es  comme 
morte,  nam  sine  doclrina  vita  est  quasi  mortis 
imago.  Atten,  je  m'en  vas. 

Babille.  Allez  au  diable  ,  qui  vous  puisse 
crever  et  ceux  qui  vous  ressemblent  ! 

SCÈNE  XV. 
Babille,  Fidelle. 

Babille. 

e  prie  Dieu  que  je  le  puisse  trouver  d'au- 
,tre  opinion  que  quand  je  l'ai  laissé  ,  af- 
ifin  que  ceste  pauvrette  prenne  un  peu 
I de  consolation. 
Fidelle.  Que  veux-tu? 
Babille.  Monsieur,  je  vous  prie  de  la  part  de 
ma  maistressc  que  soyez  contant,  suivant  les  pro- 
messes que  m'avez  faictes  tant  et  tant  de  fois,  de 
la  venir  trouver  et  Iny  faire  ceste  grâce  d'ouyr 
dix  parolles  qu'elle  désire  vous  déclarer. 

Fidelle.  Pour  le  présent  je  suis  grandement 
travaillé,  et  d'un  travail  tel  et  si  fort  qu'il  me  faict 
quasi  oublier  moy-mesme,  qui  me  fait  croire  que 
je  ne  luy  puis  donner  grande  consolation.  Toutes 
fois  j'iray,  j'iray  entre  cy  et  demie-heure.  Re- 
commande-moy  à  elle,  et  luy  dy  qu'elle  m'at- 
tende à  la  porte,  parce  que  je  ne  veux  siffler  ny 
faire  autre  bruit  par  lequel  les  voisins  peussent 
entrer  en  soupçon. 

SCÈNE  XVI. 
Brisemur ,  brave;  Béatrice. 

Brise  MUR. 

,  st-il  possible  que  tu  ne  sçaches  ce  qu'elle 
veut  de  moy  ? 

Béatrice.  Par  ma  foy,  je  n'en  sçais 
rien, 

Brisemur.  Elle  a  un  grand  tort  de  ne  me 
donner  sa  grâce  :  mon  long  service  et  ma  brave 
hardiesse  ne  méritent  pas  cela. 

Béatrice.  Ne  dites  pas  ainsi,  pour  l'amour  de 
Dieu  ! 

Brisemur.  Comment,  ainsi  !  Te  semble-il  que 
je  ne  sois  pas  brave  ? 

Béatrice.  Bravissime;  mais  je  veux  dire  que 
Madame  est  une  saincte,  et  mourroit  plus  tôt  que 
rompre  la  foy  à  son  mary. 

Brisemur.  J'entreprcndray  pour  l'amour  d'elle 
chasser  du  ciel  Jupiter,  Mercure  et  Mars,  tant  je 
suis  hardy  homme,  et  son  mary  n'a  pas  la  force 
de  tuer  un  formy.  Begarde  donc  si  elle  me  doit 
aymcr? 

Béatrice.  Elle  est  obligée  à  son  mary,  pour- 
quoy  ne  devez  vous  en  plaindre. 

Brisemur.  Toute  femme  qui  à  présent  se  trouve 
en  vie  devroit  avoir  plus  d'obligations  à  moy, 
qu'à  ceux  qui  les  ont  engendrées. 

Béatrice.  Etpourquoy? 

Brisemur.  Parce  que  ceux-là  leur  ont  donné 
la  vie,  qui  sans  fin  est  pénible,  et  moy  je  suis  cause 
qu'elles  seront  en  joye  perpétuelle. 

Béatrice.  Et  comment? 

Brisemur.  J'ay  tant  tué  d'iiommes,  j'en  ay 
tant  mis  en  pièces ,  qui  tous  sont  morts  désespé- 
rez ,  au  moyen  de  quoy  leurs  âmes  ont  tellement 
lemply  Tenfer  qu'il  n'y  peut  plus  tenir  personne, 
tellement  qu'il  est  force  que  les  âmes  des  femmes, 
privez  des  lieux  qui  leur  estoient  préparez  pour 
cliastier  leurs  peschez,  ayent  maintenant  place  en 
paradis. 

Béatrice.  Le  bénéfice  que  leur  avez  faict  est 
fort  grand. 

Brisemur.  Regarde  donc  combien  ccste-cy 
faicl  mal  de  ne  se  ranger  à  ma  volonté  !  Je  ne  puis 
plus  durer  en  ces  peines  :  il  y  aura  tautost  cinq 
jours  que  je  la  sers,  et  je  u'ay  encores  eu  d'elle  une 
simple  faveur,  où  les  autres  dès  la  première  heure 
se  rendent  miennes. 

Béatrice.  A  la  vérité,  si  un  long  service  peut 
mériter  la  grâce  d'une  dame,  vous  estes  digne  de 
la  sienne. 

Brisemur.  Je  suis  un  homme  bcstialissisme  et 
terrible. 

Béatrice.  Yostre  chère  le  demonstre  bien; 
entrez.  Cestuy  me  va  eschapper  des  mains.  J'ay 
toujours  ouy  dire  que  le  chien  qui  abbave  beau- 
coup ne  mort  guères  souvent.  Dieu  nous  l'envoyé 
bonne  ! 


376  Larivey. 


ACTE  III. 

SCÈNE  I, 
Blaisine  ^    Narcisse. 

Blaisine. 

'ay  esté  longtemps  chez  l'apoticaire  ;  en- 
fui j'ai  eu  l'apostume  scordial.  Je  me 
suis  amusée  une  bonne  pièce  pensant  que 
_  Narcisse  deust  venir  me  retrouver;  mais 
il  n'est  pas  venu.  Ce  doit  estre  quelcpie  lourdaut; 
mais  si  je  le  rencontre,  je  ue  le  veux  plus  menas- 
ser,  mais  bien  luy  donner  occasion  de  me  suivre. 

Narcisse.  J'ay  faict  ce  que  mon  maistre  ma 
commandé,  et  me  suis  tant  arresté  ,  que  je  n'ay 
esté  assez  à  temps  poui'  trouver  Blaisinc.  Que  le 
chancre  vienne  à  l'amour! 

Blaisine.  Ho!  le  voicy. 

Narcisse.  Madame  Blaisine,  Dieu  vous  con- 
tante. 

Blaisine.  Grand  mercy  de  ceste  Madame;  il 
ne  falloit  pas  tant. 

Narcisse.  Je  fay  mon  devoir. 

Blaisine.  (^lela  vient  de  vostre  courtoisie, 
mais  n'usons  point  de  cerimonies  entre  nous.  Dy- 
moy  un  peu,  que  disois-lu  d'amour? 

Narcisse.  Je  disoy  que  ,  s'il  est  vrai  ce  que 
dit  la  chanson  :  Celuy-là  n'est  pas  homme  qui 
n'est  point  amoureux,  que  je  veux  estre  amou- 
reux pour  devenir  homme. 

Blaisine.    Te  voilà  si  grand  et  si  gros,  et  tu 

n'es  encore  amoureux  !  Par  ma  foy,  tu  meriterois 
cstre  bien  chastié  à  la  barbe  d'entre  nous  autres 
femmes  ;  nous  n'avions  pas  encoi'e  douze  ans, 
que  nous  douuions  du  cul  en  terre ,  nous  laissaus 
cheoir  à  la  renverse. 

Narcisse.  Je  vous  diray  la  vérité.  Une  fois  il 
me  print  l'envie  de  devenir  amoureux,  et  ne  sça- 
vois  comment.  J'allay  m'en  informer  à  un  mien 
amy,  lequel  me  dit  qu'il  falloit  que  je  fij^urasse 
en  mon  esprit  unefemme  fort  belle  et  toute  divine, 
affin  que  plus  facilement  elle  me  pleust  ;  puis  me 
dit  qu'il  couveuoit  que  je  fusse  tousjours  après 
elle,  que  je  la  servisse  continuellement,  et  que  je 
ne  fisse  jamais  cbose  contre  sa  volonté.  Cela  me 
sembla  un  peu  difficile  à  digérer,  pour  ce  que,  si 
je  la  Aoulois  servir,  il  me  faudroit  laisser  mou 
maistre,  et  elle  ne  me  donnant  aucun  salaire  me 
feroit  mourir  de  faim  :  car,  encores  que  certaine 
sorte  d'amoureux  dise  prendre  nutriment  de  la 
vue  de  la  dame  aymée,  je  ne  le  croy  pas,  et  suis 
asseurc  que  ,  s'ils  ne  maugeoient  autre  cbose,  ou 
ne  liumoient  que  la  vue,  qu'en  liuit  jours  le 
royaume  d'Amour  iroit  au  bourdcl.  Toutefois  je 
m'imaginay  que  je  m'en  coutenterois,  pourvu  que 
j'en  fisse  l'acquisition  en  deux  jours;  mais  quand 
j'entendis  que  telle  fois  il  faut  servir  dix,  quinze, 
vingt  ans,  et  que  la  recompense  pour  la  plus  part 
se  convertissoit  en  larmes  et  souspirs,  et  à  telle 
heure  en  une  charge  de  gros  bois  ,  j'en  perdy  tel- 
lement la  volonté,  que  depuis  je  n'eus  jamais  h 
hardiesse  de  penser  à  l'amour. 

Blaisine.  0  sot!  ceux  qui  font  l'amour  avec 
leurs  semblables  jouyssent  vravment  et  ne  sont 
pas  bastonnez.   Je  parle  de  nous  autres  servaus, 

parce  que,  si  un  mary  trouve  sa  femme  en  faute, 
et  délibère  la  tuer,  il  craint  la  justice.  La  loy 
d'honneur  est  faicte  pour  les  grands;  mais  le  pau- 
vre homme  veut  plustostle  contraire  de  sa  femme, 
avec  le  profit  de  la  maison,  que  se  mettre  au  ha- 
zard  d'estre  pendu  ou  envoyé  aux  gallères.  Se  don- 
ner donc  du  plaisir  quand  l'occasion  se  présente 
ne  peut  estre  sinon  une  bonne  amitié ,  et  n'y  a 
chose  plus  douce  et  plus  suave  qu'icelle. 

Narcisse.  Vous  ne  m'acertenez  pas  que  cet 
amour  est  tant  doux. 

Blaisine.  Il  est  ainsi,  et  te  l'acertène  par  la 
croix  que  voilà. 

Narcisse.  Si  cela  est  vray,  je  suis  amoureux. 

Blaisine.  Je  sçay  bien  que  tu  le  seras  incon- 
tinent. 

Narcisse.  Qui  a  le  temps  ne  doit  attendre  le 
temps,  dit  le  proverbe. 

Blaisine.  Et  de  qui  es-tu  amoureux  ? 

Narcisse.  De  vous,  mon  bien,  ma  vie,  ma 
douce  espérance!  Je  ne  puis  iinve  que  je  ne  vous 
baise. 

Blaisine.  Présomptueux,  présomptueux!  Re- 
tire-loi d'ici,  car,  par  ma  conscience,  je  te  mettray 
le  doigt  en  l'œil.  Je  ne  suis  pas  lelle  que  tu  pense  ; 
j'ay  mon  honneur  à  garder.  Va  faire  ta  besongne, 
et  me  laisse  en  paix. 

Narcisse.  Si  les  douceurs  amoineuses  com- 
mencent par  crever  les  yeux,  que  Cupidon  voise 
au  gibet,  el  Venus  au  bourdeaii  !  Dame  lîlaisine, 
ue  vous  faschez  pas  contre  niov,  pource  que  je  ne 
veux  de  vous  sinon  chose  d'honneur  et  d'a- 
mour. 

Blaisine.  Non,  non!  ny  amour  ny  honneur, 

car  je  sçay  bien  que,  passant  d'une  chose  en  autre, 
on  vient  à  la  fin. 

Narcisse.  Donc  vous  voulez  desaymer  qui 
vous  ayme  ? 

Blaisine.  Je  me  veux  garder  de  me  rompre 
le  col. 

Narcisse.  Voicy  une  trop  grande  cruauté. 

BLAlSiNE.Jenemeveux  pas  mettre  en  ce  hazard. 

Narcisse.  Le  droit  veut  que  si  je  vous  ayme 
vous  m'aymiez  aussi. 

Blaisine.  Tu  voudrois  que  je  te  disse  :  Je  t'ay- 
me,  pour  après  t'en  aller  vanter,  ainsi  qu'entre 
vous  autres  hommes  avez  accoustumé  de  faire  ;  tu 
te  trompes. 

Narcisse.  Regardez!  si  j'en  dis  jamais  aucun 
mot,  que  je  n'aye  jamais  bien. 

Blaisine.  Si  je  pensois  que  tu  fusses  secret, 
peut  estre  que  je  serois  moins  enduicie  en  mon 
opinion.  Mais  qui  m'en  peut  assurer? 

Narcisse.  Woy,  me  taisant  tousjours  et  devenu 
comme  muet. 

Ce  dit.  il  va  après  elle  pour  l'embrasser  ;  elle 
le  repousse. 

Blaisine.  Tu  embrasses  trop  pour  bien  es- 
traindre.  Tu  fais  donc  des  tiennes!  Tu  me  semblés 
beaucoup  pire  que  nous  autres  femmes,  car,  si  on 
nous  en  donne  un  doigt,  nous  en  voulons  une 
palme.  Arreste-toy,  car  tu  me  feras  fascher. 

Narcisse  fait  des  gestes  sans  parler. 

Fay  tant  de  mines  et  de  gestes  que  tu  voudras, 
tu  ne  me  tiendras  pas  pourtant,  parce  que  je  ne 
veux  faire  comme  autrefois  fit  une  femme  sem- 
blable à  moy ,  qui  s'énamoura  d'un  serviteui- 
comme  toy,  et  luy  donna  advis  qu'il  se  desgui- 

sast  en  mendian,  et  allast  frapper  à  la  porte  et 
demander  laumosne,  et  que  lors  elle  descendioit 
eu  bas  pour  luy  faire  du  bien.  Après,  je  ne  sçay 
comment  la  chose  en  alla,  Faumosne  fut  telle 
qu'elle  lui  fit  enfler  le  ventre  ;  quoy  advenu,  fut 
abandonnée  de  luy.  Je  ne  veux  pas  qu'on  m'en  face 
autant. 

Narcisse.  N'ayez  point  de  pœur,  car,  parla 
teste  d'un  ciron  !  je  ne  vous  abandonneray  jamais. 
Esprouvez-le  un  peu,  tellement  que  l'effet  s'en  en- 
suive, et  puis,  si  je  vous  abandonne,  je  suis  cou- 
lent que  vous  plaignez  de  moy. 

Blaisiine.  En  ma  conscience,  voilà  un  beau 
trait  !  Ne  te  semble-il  rien  de  engrossir  une  femme? 

Narcisse.  Il  me  semble  que  c'est  assez  ;  mais 
je  dis  ainsi  pour  vous  csclaircir  du  doute  que  vous 
avez. 

Blaisine.  Retire-toy,  j'ensuis  esclaircie.  Je 
m'en  vas  en  la  maison  ;  garde-toy  bien,  autant  que 
tu  as  clièrc  ta  vie,  de  t'approcher  de  celle  porte 
pour  demander  l'aumosne ,  car  malheur  pour 
toy' 

Narcisse.  0  quel  trait  desolemnelle  putain  ! 
11  te  semble  que  soubz  le  voile  d'honncstctc  tu 
m'as  sccu  donner  une  belle  assignation  !  A  la  vérité 
c'est  le  propre  du  sc\c  féminin  nier  en  apparence 
ce  qu'en  effet  il  désire  accorder.  Or  je  suis  es- 
clairci  que  le  vray  dire  nciniy  des  fcnuues  hon- 
nestes  est  de  ne  prester  l'oreille  aux  parolles  des 
amoureux,  et  que  les  autres  femmes  ne  disent 
nenny  à  autre  occasion  sinon  ))Our  faire  parois- 
tje  d'estre  prinses  par  force,  et  non  de  leur  bon 
gré.  Mais,  par  mon  asnc  !  je  t'attraperay .  Je  te  veux 
aller  trouver  en  habit  de  gueux,  me  présenter  à 

la  porte,  et  demander  l'auinosne,  car  à  tout  le 
moins  j'auray  quelque  morceau  de  pain. 


SCÈNE  II. 
Virginie,  fille;  Saincte,  nourrice. 

ViRGINI  E. 

e  me  voy  bien  misérable ,  d'estre  en 
ceste  façon  contrainte  me  monstier  en 
la  rue,  eucores  que  je  sçaclie  bien  cela 
n'cstre  bien  décent  à  une  honneste  fille, 
et  que  j'en  pourray  estre  blasmée  ;  mais  persuadée 
de  vostre  conseil ,  ains  forcée  de  l'espérance  que 
j'ayde  -veoir  mon  seigneur,  je  ne  puis  autrement 
faire  que  je  n'y  yienne.  Dieu  vueille  que  cestuy 
vostre  conseil  ne  tourne  encores  à  mon  dommage, 
comme  tant  d'autres  qui  m'ont  trompée  ! 

Saincte.  Virginie,  ma  chère  fille,  je  t'ay  tous- 
jours  conseillée  avec  raison  et  du  pur  de  mon 
cœur  ;  mais  si  la  fortune  t'a  esté  contraire,  c'est 
d'elle  que  te  dois  plaindre,  et  non  de  moy. 

Virginie.  Ains  plustost  de  vous,  qui  avez  esté 
le  commencement  de  ma  misère. 

Saincte.  Je  ne  t'ay  exhortée  aymer  aucun, 
mais  bien  après  que  ton  destin  te  rendit  amou- 
reuse, meuë  à  pitié  de  ta  douleur,  me  suis-je  ef- 
forcée à  te  donner  secours. 

Virginie.  Vous  ne  m'y  avez  exhortée,  mais 
tandis  que,  moy  estant  encores  petite  fdiette,  avez 
cherché  de  tromper  les  ennuyeuses  heures  de  la 
nuict,  en  me  racontant  diverses  fables,  vous  es- 

ventastes  en  ma  jeune  poictrine  les  flammes  d'a- 
mour. De  combien  m'avez-vous  conté  ([ui  se  sont 
chèrement  aimez?  Et  qui  ne  se  seroit  énamouré 
en  la  fov  et  constance- de  Florio,  qui  fit  tant  pour 
Blancliefleur?  Et  qui  seroit  tant  privée  du  sens, 
qui,  oyant  raconter  combien  de  plaisir  et  com- 
bien de  joyes  amour  porte  quant  et  soy,  n'eust 
désire  devenir  amoureux  pour  vivre  en  ces  doux 
travaux  que  me  disiez  que  souventes  fois  sou- 
loient  tuer  et  ruiner  les  amans?  Ces  vostres  dis- 
cours saisirent  tellement  moti  esprit,  que,  portant 
envie  aux  plus  heureux,  je  nedesirois  que  tiouver 
loccasion  de  m'enaraourer,  yjour  cognoistre  et 
encores  esprouver  l'amoureuse  douceur,  et  creut 
ce  désir  avec  les  ans,  lequel  eut  tant  de  force, 
qu'aussitôt  que  mes  yeux  s'offrirent  au  seigneur 
Fidelle,  ou  fust-cc  par  la  ferme  pensée  qui  estoit 
en  moy  ou  bien  par  la  grande  beauté  d'iceluy,  je 
me  rendy  vaincue,  et  dès  lors  ne  fust  en  ma  puis- 
sance penser  à  autre  chose  qu'à  l'avmer  très  ar- 
demment. Or  considérez  si  tout  mon  mal  ne  vient 
pas  de  vous. 

S.vixcTE.  Je  n'eussejamais  creu  qu'en  une  pe- 
tite fillette  telle  que  tu  estois  lors  eussent  eu 
force  ces  petits  discours  et  contes  à  plaisir,  les- 
quels sont  faits  presque  par  toutes  les  nourrisses, 
pour  entretenir  les  enfans. 

ViRGiME.  Sottes  sont  les  mères  qui  soulîrent 
ces  choses,  ne  cognoissans  comljieu  peut  allumer 
un  jeune  cœur  ouyr  raconter  les  aniouis  d'autruv; 
et  est  ce  père  bien  digne  de  reprohension,  qui, 
pour  entretenir  ses  filles,  leur  baille  de  tels  livres 
à  lire.  Mais,  ô  moy  misérable!  la  demie  heure 
est  passée,  et  il  ne  vient  pas.  Je  veux  que  nous 

rentrions  en  la  maison,  afin  que  la  fortune  ne  me 
fasse  eucoiuir  en  quelque  ruine. 

Sai>'CTE.  Atlens  encores  un  petit,  et  n'ayes 
pœur.  Toutesfois,  si  tu  veux  t'en  aller,  j'attendray 
icy  dehors,  et  quand  je  le  \erray  venir  je  t'ap- 
pelle ray. 

YiRGiME.  J'y  vas. 


SCÈNE  III. 

Fidelle^  Sainte,  Virginie. 

F  I  D  E  L  L  E . 

e  veux  aller  sçavoir  ce  que  Virginie  me 
oudra  dire.  Je  voudrois  volontiers 
m'en  deffaire,  mais  je  ne  sçay  comment  : 
la  pitié  me  contraint  d'un  costé,  l'amour 
me  force  de  l'autre ,  et  enfin  la  raison  m'esguil- 
lonne  si  fort,  que  je  me  trouve  tout  confus,  et  en 
une  grande  perplexité.  11  n'est  raisonnable,  et  y 
a  de  l'inhumanité,  de  tourmenter  une  jeune  fille 
qui  aime;  il  n'est  honneste  luv  manquer  de  foy, 
car  cela  tient  de  la  trahison.  C'est  pourquoy  je  ne 
la  veux  jamais  abandonner,  car,  jaçoit  que  je  me 
trouve  deceu  et  hay  de  Victoire  ,  je  veux  retenir 
ceste  consolation  de  ne  luv  avoir  jamais  manqué 
de  loyauté,  tant  en  prospère  comme  en  adverse 
fortune  ;  et  certes  il  vaudroit  mieux  lui  procurer 
la  mort  que  luy  manquer  de  foy,  parce  que  l'un  se- 
roit  appelé  vengeance  juste  et  honorable,  et  l'au- 
tre seroit  réputé  une  détestable  infamie. 

Sainte.     Ma   fille ,    si  l'imagination   ne   me 
trompe,  je  voy  ton  seigneur,  lequel,  comme  je 

pense,  ne  vient  pour  autre  chose  que  pour  te  con- 
soler. C'est  luy-mesme.  Sors. 

Virginie.  Dieu  le  vueille  ! 

FiDELLE.  La  voilà  en  la  rue  avec  la  nour- 
risse. Je  les  veux  accoster. 

Sainte.  Si  sçaurez  aussi  bien  aymcr  ceste  ma 
pauvre  fille,  pauvre  par  vostre  faute,  comme  la 
sçavez  bien  dcstruire  et  consommer  ,  ne  se  trou- 
veroit  aujourd'huy  femme  plus  heureuse  cprelle, 
ny  homme  plus  fortuné  que  vous.  Hélas  !  par 
pitié,  donnez-luy  quelque  consolation. 

FiDELLE.  Je  suis  venu  pour  cela.  Dame  Vir- 
ginie, que  voulez-vous  de  moy  ?  Pourquoy,  avec 
si  grande  instance,  m'avez-vous  envoyé  quérir? 
Respondez. 

Sainte.  Laissez  qu'elle  revienne  à  soy.  Voyez- 
vous  pas  qu'elle  est  toute  transportée,  et  que  la 
crainte  faict  mourir  la  parolle  eu  la  bouche  lors- 
que les  misérables  qui  brusient  sont  contraints  de 
demander  pitié  ! 

Virginie.  Mon  très  cruel  seigneur,  tandis 
qu'avec  une  extrême  peine  j'ay  peu  soustenir  la 
flamme  qui  conlinuellemeut  me  consomme  pour 
vous,  soit  pource  que  j'cstoy  en  soupçon  que  je 
l'auroy  descouvert  à  une  personne  qui ,  comme 
peu  aimable,  ne  l'auroit  recogneu,  comme  aussi 
pource  que  mon  honncsieté  me  le  deiFcndoit,  à 
ceste  occasion ,  j'ay  tante  toutes  occasions  d'es- 
tranger  de  mon  cœur  ceste  pensée  ;  mais  c'a  a  esté 
en  vain.  Or,  sentant  croitre  en  moy  ce  feu  qu'en 
despit  de  moy  avez  allumé  en  ma  poitrine,  je  suis 
forcée,  pour  ne  mourir,  vous  requérir  avoir  pitié 
de  moy;  partant  je  ne  doy  pas  vous  estre  réputée 
tnoins  honnestc,  pource  que  je  ne  demande  auti'e 

chose  qu'estre  aimée  de  vous,  et  que  mon  amour 
vous  soit  agréable.  Je  vous  prie  donc,  si  en  un 
gentil  esprit  une  juste  prière  peut  trouver  mercy, 
que  soyez  contant  de  m'aymer  et  n'estre  cause  de 
ma  mort,  laquelle,  me  manquant  vostre  faveur, 
je  me  la  donneray  de  ma  propre  main ,  pour  ce 
que,  vivant  sans  espérance  d'acquérir  vostre  grâce, 
j'endure  une  si  gricfve  peine  que  je  porte  envie 
aux  âmes  damnées,  pour  autant  que,  pour  les 
chastiemens  de  plusieurs  fautes  par  elles  commises, 
elles  souffrent  aux  profonds  et  aveuglez  abismes 
un  seul  tourment,  et  moy,  en  ce  monde,  suis  eu 
recompense  de  ma  foy  condamnée  par  vostre 
cruauté  à  souffrir  mille  peines,  voire  mille  morts, 
si  autant  on  en  peut  endurer. 

Fidelle.  Croyez-moy,  dame  Virginie,  que  je 
suis  pour  vous  aymer  esternellement,  mais  avec 
celle  pureté  de  cœur  qu'il  convient  à  un  honneste 
amour,  à  un  fidelle  amy  et  à  un  cher  frère;  par- 
tant, estrangez  de  vous  toute  vaine  pensée.  Si 
vous  cognoissez  ne  pouvoir  vivre  sans  compagnie, 
procurez  que  vostre  père  vous  marie,  car  vous  ne 
manquerez  jamais  d'homme  honorable  et  digne 
de  vous ,  avec  lequel  pourrez  gouster  la  douceur 
d'amour,  qui  ne  sera  aucunement  mesiée  avec 
l'amertume  du  deshonneur  et  du  blasme.  Ceste 
entreprinse  ne  vous  sera  difficile ,  mcsmement  si 
vous  laissez  gouverner  par  la  raison,  ne  souffrant 
que  le  fol  appétit  vous  induise  à  ramer  ceste  tem- 
pestueuse,  obscure  mer  d'amour,  en  laquelle  fina- 
blement  toute  espérance  et  tout  plaisir  demeu- 
re lasche,  submergé  et  estaint,  pour  ce  que  les 
plusfidelles  compagnons  d'amour  sont  infidélité, 
flaterie,  tromperie,  trahison,  jalousie,  courroux, 

haine,  inimitié,  discorde,  cruauté,  perte,  tour- 
ment, ruyne,  pauvreté,  suspicion,  inquiétude  de 
corps,  maladie  d'esprit  et  mort;  et  entre  tant 
qu'on  y  court,  enlrc  tant  de  peines  qu'on  y  en- 
dure, entre  tant  de  misères  qu'on  y  sent,  entre 
tant  de  ruynes  qui  ruynèrent  un  monde,  ne  s'es- 
preuve  jamais  autant  de  bien  que  ce  bref  et  court 
qu'on  possède  en  embrassant  la  chose  aymée , 
bien  comblé  de  celle  passion  qu'adonc  le  temps 
fugitif  et  trop  soudain  apporte  aux  amans  ;  bien, 
comblé  de  celle  rage  qui  naist  ordinairement  pour 
en  un  seul  coup  ne  pouvoir  exécuter  plus  de  mille 
choses;  bien  remply  de  celle  rancune  qui  cous- 
tumierement  travaille  ceux  qui  tout  à  la  fois  ne 
peuvent  satisfaire  à  tous  sens  ;  Ijien  plain  d'insa- 
tiable et  inextinguible  soif,  remply  d'ardent  desii' 
de  se  perpétuer  en  la  personne  aimée,  pleine  d'un 
desespoir  d'en  pouvoir  partir,  d'une  volonté  d'y 
retoinner,  d'une  crainte  de  n'estre  abandonnée; 
et  infini  bien  plain  de  tout  mal  et  vuide  de  tout 
contentement ,  qui,  avec  une  petite  et  douce  amorce, 
alèche  nos  cœurs ,  puis  ,  prins  à  Thain  comme  le 
poisson ,  nous  conduit  à  la  mort.  Parlant,  retirez- 
vous  de  ceste  volonté  ;  car  en  vivant  et  bien 
vivant,  vous  passerez  vostre  vie. 

Virginie.  Ilclasl  comme  est  il  possible  que  je 
me  retire  de  ceste  volonté,  si  je  porte  vostre  image 
gravée  en  mon  cœur?  et  comme  me  puis-je  es- 
chapper  de  tant  d'einuiis,  si  mon  penser  vous  re- 
présente tousjours  devant  mes  yeux ,  et  si  tant 
plus  je  cherche  me  deslier,  tant  plus  Amour  me 
garotte  en  ses  ceps,  fers  et  chaisncs?  Misérable 
que  je  suis  !  car  vos  courtoises  et  gracieuses  pa- 
roUes  naissent  plustost  d'une  pitié  commune  que 

d'un  amour  particulier  ;  et  c'est  cela  dont  je  me 
plains. 

Fidelle.  Le  temps,  à  faute  d'autre  médecine, 
adoucira  vostre  marlire. 

Virginie.  C'est  chose  légère  souffrir  le  mal 
pour  un  peu  de  temps ,  mais  est  impossible  le  sup- 
porter longuement  sans  repos. 

Fidelle.  Faites  que  la  nécessité  soit  la  volonté 
de  vostre  courage,  et  vous  reposerez. 

ViRGiME.  Qui  n'a  contentement  ne  peut  re- 
poser. 

Fidelle.  Le  mal,  estant  accompagné  de  pa- 
tience, se  rcsoult  enbien. 

Virginie.  Foible  est  celle  espérance  à  laquelle 
je  me  doy  appuyer. 

Fidelle.  Vous  m'attendrissez  le  cœur  :  je  vou- 
droy  vous  pouvoir  apporter  remède  au  prix  de 
mon  sang. 

Virginie.  Sans  que  respaudiez  vostre  sang, 
vous  pouvez  me  soulager  de  si  grande  misère. 

Fidelle.  Monstrez-m'en  le  moyen,  et  je  le 
feray  volontiers. 

Virginie.  Aimez-moy,  souvenez-vous  de  moy, 
laissez -vous  voir  tous  les  jours,  et  faites  que  quel- 
quefois je  puisse,  en  vous  descouvrant  mes  désirs, 
consoler  mon  tourment  en  la  douce  harmonie  qui 
sort  de  vostre  bouche. 

Fidelle.  Une  falloit  pas  tant  de  prières  pour 
m'induire  à  ce  que  je  suis  obligé  vous  faire  :  je 
vous  aimcray  comme  je  doy,  je  nemanqueray,  en 
tant  que  se  pourront  estendre  mes  forces ,  de  faire 
ce  que  desirez;  partant,  prenez  courage  et  vous 
retirez  en  la  maison,  car  je  m'en  veux  aller. 

Virginie.  Je  vous  mercie  autant   qu'il  m'est 

possible,  et  vous  prie  n'oublier  ces  parolles,  qui 
me  seront  éternellement  imprimées  au  cœur. 

FiDELLE.  Je  suis  homme  qui  tient  ma  parolle. 
Je  vous  baise  les  mains. 

Virginie.  Allez  à  la  bonne  heure. 

Sainte.  Ma  fille,  je  suis  bien  ayse  et  ay  le 
cœur  tout  resjouy. 


SCÈNE  IIII. 

Narcisse ,  vestu  en  mendiant ,  le  visage  couvert  ; 
Pienc,   Babille. 

Narcisse. 

uel  Ciceron,  quel  Mars,  quel  Apollon, 
quel  Roland  ou  quel  autre  docte  ou 
(Fenteudement  aigu,  me  pourroit  co- 
'  gnoistre  pour  Narcisse?  Far  hazaid,  j'ay 
trouve  en  un  des  coffres  de  mon  maistre  cest  ac- 
coustrement,  lequel,  pour  ce  qu'il  me  cache  le 
visage,  me  plaist  tant,  que  je  n'ay  voulu  chercher 
autre  habit.  Je  tien  du  meschant,  du  larron  et  de 
l'assassin.  0  !  comme  il  me  semble  qu'il  me  sied 
bien!  Je  m'y  plaist  infiniement,  et  doute  ])rendre 
telle  amitié  à  cest  habit,  que  je  scray  contraint  de 
quitter  mon  maistre  et  aller  mandier  comme  un 
gueux,  car  il  me  semble  que  c'est  une  belle  chose. 
On  vit  aux  dcspcns  d'autrnv,  ou  ne  lait  chose  quel- 
conque, on  ne  despend  rien  en  habits  de  livrées  ; 
mais ,  qui  plus  est,  on  acquiert  un  crédit  si  grand, 
qu'à  toutes  les  portes  que  tu  frappes,  la  servante  te 
vient  au  devant  avec  l'aumosne  à  la  main.  L'au- 
mosne  est  une  espèce  de  don  ;  le  don  est  un  signe 

de  révérence;  la  révérence  est  une  recognoissauce 
de  son  supérieur.  En  recevant  donc  des  dons  et 
presens  d'un  chacun,  je  deviendray  le  plus  grand 
homme  du  monde.  0  !  que  belle  aventure  est  la 
mienne  !  Ma  foy,  je  ne  veux  plus  perdre  temps, 
mais  donner  commencement  à  ma  grandeur;  je 
veux  frapper  à  ceste  porte...  Tic,  toc...  Faites 
Fausmoue  à  ce  pauvre,  il  priera  Dieu  pour  vous. 

René.  Que  vas-tu  cherchant?  Desloge  d'icy  ;  il 
n'y  a  point  de  pain. 

Narcisse.  Je  dirai  un  de profundis  pour  les 
trespassez. . .  Tic ,  toc. . .  Qui  voit  de  Toeil  croit  du 
cœur  la  misère  d'autruy.  Tic,  toc. 

René.  Retire-toi  d'icy,  sot  que  tu  es  ! 

Narcisse.  Je  ne  m'en  iray  pas  que  tunem'ayes 
baillé  l'aumosne. 

René.  Atten,  atten,  je  te  la  vas  porter. 

Narcisse.  Ho!  est-ce  ainsi  qu'on  y  va?  C'est 
un  eschantillon  de  vraye pénitence.  Saincte Marie  ! 

René.  .Ceste  aumosne  se  baille  à  tes  sembla- 
bles. 

Narcisse.  Ayes  discrétion.  Diable  que  tu  es, 
que  l'ay-je  fait  pour  me  charger  ainsi  les  espaul- 
les? 

René.  Tien,  et  va  au  gibet. 

Narcisse.  0  puissance  du  ciel  !  voici  un  mau- 
vais commencement  de  grandeur.  On  dit  en  un 
commun  proverbe  que  tous  commencemens  sont 
difficiles,  par  quoy  je  veux  encores  tenter  la  for- 
tune etfrapper  à  ceste  autre  porte.  Tic,  toc.  Faites 
l'aumosne  à  ce  pauvre  homme  qui  a  dix  enfans , 
et  n'a  aucun  revenu,  ny  mestier,  et  ne  sçait  rien 
faire  pour  gagner  leur  vie  ;  faites-luy  l'aumosne , 
gens  de  bien  ;  que  Dieu  vous  ayde  en  vos  tribula- 

lions!...  Tic,  toc...  Qui  la  fera  dire  ou  dira,  de 
bonne  mort  point  ne  mourra. 

Babille.  Pauvre  homme  ,  Dieu  vous  fasse 
bien  ! 

Narcisse.  Faites-moy  Taumosne,  pour  l'amour 
de  Dieu 

Babille.  Dieu  te  veuille  ayder. 

Narcisse.  Je  dy  que  mêlassiez  l'aumosne... 
Tic,  toc. 

Babille.  Volontiers...  Tien,  pren. 

Narcisse.  0  !  belle  chose  en  ceste  façon,  hé  ! 

Babille.  Ha  !  ha  !  ha! 

Narcisse.  Tu  t'en  ris  encores  par  sus  le  mar- 
ché !  Oh  !  c'est  du  pissat,  par  la  mort  de  moy  !  Que 
le  chancre  te  vienne  et  le  mange  le  trou  d'où  est 
sortie  ceste  urine!  Or,  j'en  suis  esclaircy,  il  vaut 
mieux  vivre  un  petit  que  mourir  grand.  Je  veux 
aller  à  la  maison  de  Victoire.  On  dit  coustumière- 
mcnt  que  la  troisiesme  paye  tout  ;  mais ,  à  sa  porte  : 
J'ay  ceste  confiance  que  les  mariées  sont  tous- 
jours  de  nature  plus  large  au  donner  que  ne  sont 
pas  les  filles,  et  puis  Blaisine  me  semble  assez 
courtoise  ;  mais  il  faut  que  je  parle  peu,  afin  qu'elle 
ne  me  cognoisse,  et  que,  pour  feindre  l'honneste, 
elle  m'envoye  à  la  bonne  aventure. 

SCÈNE  V. 

Brisemur^  sortant  de  la  maison  de  Victoire;  Nar- 
cisse^ Blaisine. 

Brisemur. 

arault,  que  fais-tu  à  ceste  porte?  Oste-toy 
^  d'icy,  despesclie,  que  si  je  te  pren,  je  te 
^  jettciay  par  delà  les  Alpes  qui  partis- 
sent TAllemagne. 

Narcisse.  Non,  pas  si  loin,  mais  un  peu  par 
deçà,  car  il  y  fait  trop  froid. 

Brisemur.  Que  gromelles-tu  entre  tes  dents? 
Respond,  beste  que  tu  es. 

Narcisse.  Je  dy  que  vous  feriez  bien  de  me 
donner  Taumosne. 

Brisemur.  Encores  as-tu  la  hardiesse  dépar- 
ier !  Mets  la  main  à  tes  armes,  car  je  me  veux  tuer 
avec  toy. 

Narcisse.  Tu  as  menty  par  la  gorge  ! 

Brisemur.  Regardez  qu'il  veut  contester 
avec  raoy,  et  en  un  temps  que  je  ne  crain  la  force 
du  ciel! 

Narcisse.  Aujourd'huy,  la  discrétion  est  per- 
due, la  beste  est  encores  icy.  Que  puisse-il  crever! 
Je  mç  veux  cacher  cy  derrière  jusques  à  ce  qu'il 
s'en  soit  allé. 

Brisemur.  A  la  vérité,  il  ne  faut  jamais 
qu'un  amoureux,  pour  desfavorisé  qu'il  soit,  se 
desespère  de  pouvoir  accomplir  son  désir ,  pour 
ce  que,  l'une  par  desdain,  l'autre  par  nécessité, 
qui  par  appétit,  qui  par  haine,  qui  par  amour, 

qui  pour  se  délivrer  de  quelque  danger,  qui  pour 
avoir  un  raary  impuissant ,  à  Toccasion  du  peu  de 
moyen  qu'il  a  de  saouller  sa  femme ,  et  qui  pour 
une  autre  chose,  contentent  à  la  fin  leurs  amans. 
Ceste-cy,  sçachant  que  j'ay  esté  la  destruction  et 
ruine  de  mille  citez... 

Narcisse.  N'en  dy  pas  tant  et  va  au  rabais, 
monsieur  Baudet. 

Brisemur.  Et  qu'avec  ce  poing  j'ay  renversé 
les  murailles  par  terre  et  réduit  les  pierres  en 
menue  poussière,  dont  j'ay  acquis  cest  honorable 
nom  de  Brisemur,  estant  molestée  par  Fidelle, 
pour  la  délivrer  de  luy,  m'a  promis  que  si  je  le 
tuois  ceste  nuict,  elle  me  rendroit  contant. 

Narcisse.  Bon!  0  traistresse  !  Ores  estvenu  le 
temps  que  je  me  vengcray  et  te  feray  attacher  a 
un  gibet  qui  touchera  jusques  au  ciel. 

Brisemur.  Loué  soit  Mars  qui  m'a  donné  l'oc- 
casion de  repaistre  ma  cruauté,  et  Amour,  cpii  me 
rend  tributaire  du  plaisir  de  ceste  tant  belle  jeune 
femme! 

Narcisse.  Loué  soit  le  diable  qui  te  rend  tri- 
butaire au  bourcau  d'un  beau  collet  relevé  sur 
une  peccadille  de  chanvre  retors  ! 

Brisemur.  Je  me  veux  aller  armer  un  petit 
mieux,  et  puis  venir  attendre  l'occasion  ,  car  je 
sçay  bien  qu'il  se  promène  toute  la  nuit  icy  aux 
environs . 

Narcisse.  Va  à  la  malle  heure  et  te  charge 
bien  de  fer,  afinqueplustost  tute  rompe  le  chais- 
non  du  col  !  J'ay  entendu  beaucoup  plus  de  cho- 
ses que  je  ne  pensoy;  neantmoins  je  ne  veux  pour 
cela  laisser  d'aller  A'eoir  Blaisiue.  Tic,  toc.  Faites 
l'aumosue  à  ce  pauvre,  pour  l'amour  de  Dieu! 

Blaisine.  Entrez,  je  vous  Tapporteray  in- 
continent. 

ÏNarcisse.  Ne  l'avoy-je  pas  bien  dit?  Je  me 
recommande  à  mon  petit  frère ,  la  vache  est 
nostre. 


SCÈNE  VI. 

M.Josse^  Fortuné. 

M.  JOSSE. 

elius  est  non  cœpisse  quam  non  perse- 
verare  ^  pour  ce  que,  m'estant  délivré 
du  soupçon  de  Fidelle,  je  veux  etiam 
me  délivrer  de  celuy  de  Fortuné,  lequel 
est  aussi  courier  en  ce  champ  amoureux ,  et  ja- 
çoit  qu'il  ait  peut-esti'e  esté  adverty  par  Fidelle 
de  tout  ce  que  je  luy  veux  dire,  je  ne  veux  man- 
quer à  moy-mesme,  pour  ce  que  si... 

Fortuné.  Femme  !  et  quelle  chose  peut  estre 
pire  que  la  femme  !  A  la  vérité,  soubs  ce  nom  sont 
comprinses  toutes  les  meschancetez  du  monde. 
Monsieur  Josse,  que  faites-vous  là  seul? 

M.JOSSE.  Teipsum  quœrebam\\exo\isXvo\\\e 
tout  à  point  pour  vous  dire  deux  mots. 

FoRTO'É.  Sçachez,  encoi-es  que  je  me  trouve 
tout  troublé,  que  je  désire  vous  faire  plaisir,  et  ce 
à  l'occasion  que  vos  vertus  m'ont  dès  long-temps 
rendu  vostre  amy. 

M.  Josse.  Gratias  ago  immortales ,  je  vous 
remercie  infiniement,  non  tant  pour  les  louanges 
que  m'avez  données  comme  de  la  façon  de  me 
loiier,  pour  ce  qu'eu  ceste  vostre  recommandation 

vous  avez  touché  deux  belles  clausules ,  une  de 
Cicerou  :  Cupio  aliquid  agere  quod  tibi  gratiun 
ac  jucunduin  sil;  et  l'autre  d'Horace  :  Tibi  me 
virtiis  tua  fccit  amicuni. 

Fortuné.  Vous  direz  ce  qu'il  vous  plaira. 

M.  JOSSE.  Ab  incunabulis  ,  a  teneris  ungui-, 
culis,  je  vous  ay  porté  une  très  grande  et  abon- 
dante amitié  ,  pour  ce  qu'estiez  d'une  bonne  in- 
dole,  et  ores  qu'estes  venu  adultus^  jeune  homme 
plus  capable  de  raison  ,  je  vous  ayme  beaucoup 
davantage,  occasion  pourquoy,  par  ceste  sentence 
pitagorique  :  Amicorurn  oninia  siint  communia, 
je  m'attriste  vous  voyant  succéder  mal ,  comme 
autrefois  je  me  suis  resjouy  et  suis  encores  pour 
me  resjouyr  de  vostre  bien.  Pouvant  donc,  par 
mon  advertissement,  vous  delivier  d'un  eminent 
péril ,  si  je  ne  vous  en  certiorois,  je  penserois  estre  . 
cause  du  mal,  et  ensemble  manquer  à  mon  office, 
c'est-à-dire  mon  devoir. 

Fortuné.  Que  veut  dire  tout  cela?  c'est  quel- 
que nouvelle  tromperie  de  Victoire. 

M.  JossE.  Je  sçay  fort  bien  que,  uf  est  liomi- 
num  ingenium  a  labore  proclii'e  ad  hbiduiem  , 
vous ,  fermant  les  oreilles  aux  bonnes  admonitions 
de  ceux  qui  vous  exhortent  à  bien  vivre,  desvoyé 
par  le  doux  rapeau  des  siraines,  comme  une  sim- 
ple volatille  vous  estes  laissé  prendre  au  filet, 
videlicet  ci\\Q\o\)\icv  en  l'infâme  et  doloreux  lacet 
des... 

Fortuné.  0  quelle  brouillerie  est  ceste-cy  ! 
Vous  me  consommez. 

M.  JossE.  Dieu  vous  pardonne  !  vous  m'avez 
rompu  le  fil  de  la  plus  belle  métaphore  qui  m'ait 
jamais  tombé  entre  les  mains. 

Fortuné.  Quand  on  parle  familièrement  entre 
amis,  on  n'use  de  tant  de  circonlocutions,  de  bel- 
les paroUes  ny  de  tant  de  cérémonies. 

M  JosSE.  Quelles  cérémonies?  Ciceron  dit-il 
pas  que  translata  verba  quasi  stellce  illustrant 
orationem? 

Fortuné.  Ne  sçauriez-vous  dire  clairement  ce 
que  vous  voulez  ,  et  en  peu  de  parolles? 

M.  JosSE.  Minime  nequaquam^  il  n'est  pas 
possible  ;  parquoy,  dit  Horace,  hrevis  esse  laboro; 
mais  je  vous  le  diray,  et  si  ne  l'entendez,  le  mal 
finallement  sera  pour  vous.  Victoire  fait  des  en- 
chantemens  ,  des  conjurations  et  des  sorcelleries. 

Fortuné.  Pourmoy? 

M.  JosSE.  Maxime, ony^  Monsieur. 

Fortuné.  Sitost  qu'avez  ouvert  la  bouche,  je 
vous  ay  entendu. 

M.  JosSE.  Cur,  quare,  quam  obrem^A  quelle 
occasion  ? 

Fortuné.  Pour  ce  que  je  l'ay  desjà  entendu 
de  Fidelle. 

M.  JosSE.  Je  n'en  sçavoy  rien  :  il  eust  fallu  que 
je  l'eusse  deviné,  et  eusse  esté  prophète,  de  prê- 
ter ito  , 

Fortuné.  Voilà  qui  va  bien,  et  avez  raison. 

M.  JossE.  Qu'en  dites-vous?  a-elle  pas  mérité 
d'estre  quittée  ? 

Fortuné.  Je  dy  que  je  suis  très  asseuré  qu'en 
tout  le  monde  il  n'y  a  femme  pire  qu'elle,  et  par 
ainsi  je  suis  grandement  fasché,  et  ne  sçay  qui 
me  tient  que  dès  ores  je  ne  vas  en  sa  maison  pour 
faire  d'elle  la  punition  que  mérite  sameschancete. 

M.  JosSE.  Je  suis  bien  aise  qu'estes  despestré 

deson  amour,  et  devenu  vestri  j'uris^  pour  ce  que, 
si  désormais  voulez  entendre  à  l'amour,  ce  que  je 
ne  voudroy  pas,  d'autant  que  miser  est  qui  amat, 
vous  quitterez  les  lits  matrimoniaux ,  lesquels  se 
cherchent  avec  grand  danger,  et  jouyrez  seurement 
tantost  d'une,  tantost  d'une  autre  pellice. 

Fortuné.  Que  dites-vous  de  pelisses  ?  je  n'en 
suis  despourveu,  et  vous  en  puis  prester  une  pour 
vous  couvrir  quand  aurez  froid. 

M.  JossE.  Vous  n'entendez  la  nomenclature  de 
ce  vocable  latin,  qui  vient  du  \Qvhe pelliceor,  qui 
signifie  blandir,  flatter,  et  veut  encores  dire  con- 
cubine, paillarde,  autrement  courtisane. 

Fortuné.  Comment,  courtisane?  Moy  qui  ne 
me  soucie  aucunement  de  tant  de  gentilles  daraoi- 
selles,  belles  comme  petits  anges,  qui  courent 
après  moy,  et  voudriez  maintenant  vous  faire  à 
croire  que  je  me  puis  adonner  à  aymer  des  pu- 
tains, lesquelles  n'ont  autre  fin  que  faire  tresbu- 
cher  en  un  précipice  ceux  qui  les  ayment,  leur  ti- 
rer le  sang,  leur  oster  l'honneur  et  la  vie,  et  si 
leur  estoit  possible  engager  leur  ame  au  diable, 
elles  le  feroient!  Et  comme  pourrov-je  chérir  et 
aymer  une  femme  qui  vend  à  toutes  sortes  de  per- 
sonnes sa  vie  à  très  vil  prix?  Ne  sçavez-vous  pas 
que  de  ces  scélérates  et  mcschantcs  naissent  tou- 
tes les  ruynes  du  monde  ? 

M.  JossE.  Et  partant,  disoit  tui  poète  fort  cé- 
lèbre, ubi  rnulieres  ^  ihi  oninia  mala  sunt. 

Fortuné.  Dieu  me  garde  de  ces  perfides  mais- 
tresses  de  tout  vice,  et  nées  seulement  pour  polir 
et  farder  leur  faulse  beauté,  et  ce  afin  de  pouvoir 
plus  aisément  tromper  autruy  ! 

M.  JOSSE.  Terence  dit  :  Dum  se  comunt^  dmn 
se  pectunt,  a/mus  prceterit^  elles  sont  un  an  à  se 
lisser  et  s'agencer. 

Fortuné.  Il  n'en  faut  douter,  pour  ce  qu'elles 
sont  de  nature  superbes,  vaines,  inconstantes, 
légères,  malignes,  cruelles,  ravissantes,  meschan- 
tes,  envieuses,  incrodulles,  trompeuses,  ambitieu- 
ses, frauduleuses  ,  desloyalles  ,  ingrattes,  impé- 
tueuses, audacieuses  et  desreiglées,  faciles  à  faire 
place  à  la  haine  et  à  l'ire ,  dures  à  s'appaiser  ;  où 
elles  vont,  elles  portent  la  rébellion  et  les  débats; 
elles  sont  coustumières  à  mal  dire,  à  allumer  des 
noises  et  querelles  eutre  les  amis,  et  à  semer  infa- 
mie sur  les  bons  ;  sont  promptes  à  reprendre  les 
fautes  d'autruy  et  négligentes  à  cognoistre  leurs 
propres  vices  ;  tousjours  simulent,  tousjours  fei- 
gnent, tousjours  trament  des  tromperies,  et  cher- 
chent de  conduire  les  hommes  à  la  mort  ;  elles 
sont  fort  promptes  aux  embusches  qu'elles  ten- 
dent, les  gestes  et  le  visage  auquel  à  leur  plaisir 
elles  peuvent  monstrer  la  joye  et  la  douleur,  la 
crainte  et  l'espérance,  et  plusieurs  autres  effets 
qu'aucun  ne  peut  éviter.  Et  de  là,  et  non  d'ailleurs, 
procèdent  tous  nos  maux. 

M.  Josse.  Le  tragique  Seuèque  dit  :  Bitx  ma- 
loruni  fœniina  ,  et  sceleruin  arlifex,  c'est-à-dire 
que  la  femme  est  guide  à  tous  maux  et  inventri- 
ce de  toutes  meschancetez ,  laquelle  seutence 
dorée  ne  fut  par  luy  dite ,  mais  par  la  fureur  poé- 
tique ,  qui  cornes  est  veritatis,  et  moyennant  la- 
quelle nous  autres  habitans  du  Mont- Parnasse 
disons  les  belles  choses  ;  et  rêvera^  quand  quelques 
bestes  sont  picquées  de  cest  esguillon,  elles  sont 
agitées  de  plus  grande  fureur  que  ne  sont  les  jeu- 

nos  bouvillons  au  temps  d'esté.  Ne  se  trouve  chose 
tant  espouvantable  que ,  pour  satisfaire  à  leur  bes- 
tial appétit,  non  audeant.  A  quoy  Canace  a-elle 
réduit  son  frère  Macaré,  et  elle-mesmes  encores?  Je 
suis  csmerveillé  que  les  dieux  ne  bruslèrent  en- 
cores ses  froides  eaux.  Ariadne  n'a-elle  pas  trahy 
son  père,  son  frère  et  sa  patrie,  pour  l'amour  de 
Thésée?  Clitemneste  ne  fit- elle  pas  mourir  ce 
très  renommé  et  grand  capitaine  y  wo  cecidit  Ilion  ? 
Medée,  esprise  de  jalousie,  n'egorgea-elle  pas  les 
enfans  qu'elle  avoit  couceuz  de  Jason?  Phèdre  , 
ue  trouvant  le  chaste  privilège  conforme  à  ses 
adultères  désirs ,  ne  fit-elle  pas  que  le  propre  fils 
procura  la  mort  à  son  père'/  Scilla,  vaincue  d'im- 
pudique ardeur,  ne  rendit-elle  pas  sa  patrie  serve, 
de  libre  qu'elle  estoit?  et  tandem  fuit  in  causa^ 
qu'elle  fut  vestuë  de  plumes ,  et  encores  son  misé- 
rable géniteur.  Sed  quid  frustra  hœc  rcpetimus  ? 
Voicy  une  chose  qu'en  y  pensant ,  vox  mihi  fau- 
cibus  hœret  :  Semiramis,  très  puissante  reyne  de 
Babylone,  et  Pasiphée ,  femme  du  juste  Minos, 
qui  rend  raison  es  règnes  horribles  ,  ne  s'enflam- 
mèreut-elles  pas  en  l'amour  d'animaux  bruts  ?  Et 
en  somme,  Myrrha,  o  scclusinfandum  !  ne  deceut- 
elle  pas  son  propre  parent ,  et  qiicm  concupii'erat 
fraude  asseciita  est.  0  animal pcssiniani  et  irre- 
sonnablc  !  Quel  licol ,  quel  poison ,  quels  fers, 
quel  précipice  et  quelle  mort  ne  se  trouveroit  lé- 
gère pour  punir  tes  meschancctez  !  Tellement 
que,  du  premier  jusqucs  au  dernier,  je  dy  en  con- 
cluant (pi'il  ne  sortit  jamais  de  la  boëttc  de  Pan- 
dore aucune  infirmité  (pii  travaille  tant  l'homme 
que  cela  fait  une  fenmie  transportée  d'une  effrénée 
luxure,  occasion  pourquoy  ou  peut  dire:  0  niulier 

omnis  fucinoris  causa  ^  et  plus  quant  omms  !  Et 
n'est  de  merveille  si  Euripide  ,  poète  très  célèbre, 
estoit  autant  amoureux  de  toy  que  les  chiens  de 
coups  de  baston. 

Fortuné.  ÎN'en  dictes  pas  davantage,  car  je 
sçay  fort  bien  comme  je  m'y  dois  gouverner.  Par- 
tant, allez  à  vos  affaires. 

M.  JOSSE.  Valete. 


SCÈNE  VII. 
Marcel,  Victoire ,  Blaisine. 

Marcel. 

u  larron  !   au  larron  !   arrestez-le  !  pre- 
nez-le ' 

Victoire.  Qui  est  celuy  qui  a  des- 
robé  ? 

Blaisine.  Je  nel'aypeu  jamais  attrapper.  Le 
belistre  avoit  une  chemise  en  sa  main. 

Victoire.  Comme  t'es-tu  apperçeuëde  luy  ? 
Blaisine.  J'estoy  descendue  en  bas  pour  faire 
ma  besongne,  et  comme  je  vouloy  entrer  au  maga- 
sin ,  me  fut  donné  un  si  grand  coup ,  que  je  tom- 
bay  par  terre,  et  ne  vy  autre  que  cestuy-là. 
Victoire.  Blaisine  ,  où  estois-tu  ? 
Marcel.  Elle  ne  le  sçauroit  dire. 
Blaisine.  J'estoy  en  haut.  Mais  donnez-moj^ 
congé,  pour  ce  que  je  ne  veux  plus  vous  servir  : 
je  suis  femme  de  bien,  et  non  telle  que  vous  pen- 
sez. 

Victoire.  Et  qui  dit  autrement? 

Blaisine.  Vous  ,  qui  croyez  que  j'ay  fait  venir 

en  vostre  maison  un  homme  pour  vous  desrober. 

Victoire.  Tu  me  semble  une  beste.  Va  en  la 
maison ,  va,  te  dis-je. 

Blaisine.  J'y  vas,  mais  faictes  mes  contes, 
car  je  ne  veux  plus  demeui'er  céans. 

Victoire.  Marcel,  va  trouver  le  lieutenant 
du  prevost,  et  luy  baille  les  enseignes  du  larron, 
si  tu  les  sçay,  etfay  tant  qu'il  soitprins. 

Blaisine.  Laissez-moy  faire  ,  je  l'ay  si  bien 
remarqué  que  c'est  assez. 


SCÈNE  Vin. 
Victoire,  Béatrice^  René. 

Victoire. 

eatrice,  sors  dehors. 

Béatrice.  Que  vous  plaist-il? 
Victoire.  Va-t'en  au  seigneur  For- 
tuné, et  luy  dy  qu'il  soit  contant  de 
venir  jusques  icy,  car  j'ay  à  parler  à  luy  de  chose 
qui  importe  la  vie  de  nous  deux  ,  et  n'oublie  de 
revenir  incontinent. 

Béatrice.  Laissez-moy  faire.  11  me  dcplaist 
que  ces  affaires  icy  s'acheminent  tant  avant,  pour 
ce  qu'enfin  elles  causeront  la  ruyne  de  ma  mais- 
tresse.  Je  sçay  bien  qu'es  disgrâces  ne  se  trouve 
aucune  amitié.  Tic,  toc. 

René.  Béatrice,  mon  cœur  ,  que  veux-tu  ? 

Béatrice.  Que  je  veux?  Ha,  traistre!   est-ce 

ainsi  qu'il  faut  faire  à  qui  t'ayme?  Je  t'ay  bien  peu 

attendre,  mais  non  te  veoir.  Tais-toy,  j'en  auray 

quelque  jour  ma  revanche  :  la  fortune  ne  te  favo- 

risera  loiisjours!  Mes  eschelles  ne  vont  pas  jusques 
à  tes  fenestres.  Crois-tu  que  je  ne  sçache  bien  qui 
est  celle  que  tu  poursuis  et  que  tu  aymes?  Je  le 
sçay  bien,  ouy  *,  mais,  par  la  croix  que  voilà  !  je 
te  rendray  pierre  pour  pain. 

René.  Tu  as  tort,  car  je  t'ayme  seule;  si  je 
n'ay  peu  venir,  je  te  prie  me  pardonner. 

Béatrice.  Tu  n'as  peu,  soit,  à  la  bonne 
heure!  Il  faut  que  je  te  vienne  trouver  jusques  à 
la  maison.  Que  maudit  soit  qui  croit  aux  hommes! 
Mais  sçaches,  qui  baise  deux  bouches,  faut  que 
Tune  luy  pue. 

René.  Ne  te  fasches  point;  entre  en  la  maison, 
entre  :  je  veux  que  nous  fassions  la  paix. 

Béatrice.  Non,  non,  tu  te  trompes;  dy 
seulement  à  ton  maistre  que  je  veux  parler  à  luy. 

René.  Entre,  de  grâce!  ne  me  fay  plus  de- 
meurer icy. 

Béatrice.  Va-t'en  d'icy,  chemine  et  me  laisse; 
va  après  celle  où  tu  es  accoustumé  d'aller. 

René.  Je  veux  que  tu  viennes. 

Béatrice.  Ne  me  tires  pas  si  fort!  tu  me 
romps  les  bras!  laisse-moy  !  Je  m'en  vais,  mais 
ne  pensez  pas  de  me  toucher  ny  de  m'arracher  un 
poil  outre  mon  gré,  car  je  ne  l'cndureroy  pas. 

René.  Entre,  et  puis  nous  ferons  nostre  accort; 
cependant  baise-moy  un  peu. 

Béatrice.  Arreste-toy,  outrecuidé!  n'as-tu 
point  de  honte,  devant  tant  de  personnes  qui  nous 
regardent!  Atten  au  moins  que  soyons  en  la  mai- 
son. 

SCÈNE  IX. 


Narcisse^  en  jiippon  avec  Thabit  de  mendiant 
et  sans  bonnet  ;  Fidelle. 

Narcisse. 

armon  ame  !  j'ay  pensé  avoir  le  plaisir 

,_^       des  chiens  lors  que  quelque  jaloux  plain 

^^  F^h  f^'cnvie  les  poursuit  avec  un  baston.  0 


quelle  douce  Blaisine  !  elle  m'a  faict  de 
la  peine,  mais  enfin  elle  m'a  donné  l'aumosne  au- 
tant que  j'en  ay  voulu,  et,  d'avantage,  m'a  promis 
de  me  la  bailler  toutes  les  t'ois  que  j'y  retourneray. 
J'y  veux  aller  plus  souvent  que  tous  les  jours. 

Fortuné.  Où  veux-tu  aller?  es-tu  devenu 
fol,  de  te  promener  eu  juppon  et  sans  bonnet,  et 
lantastiquer  ainsi  par  les  rues? 

Narcisse.  Monsieur,  je  m'estoy  vestu  en  men- 
diant avec  cest  habit  de  toille  que  je  porte  soubs 
le  bras ,  et  faisoy  cela  pour  certaines  grandes  af- 
faires que  j'ay  avec  Blaisine,  servante  de  vostre 
maistresse;  mais  estant  descouvert  d'un  de  la  mai- 
son, jem'cn  suis  l'uy,  et,  pour  n'estre  recogneu,  je 
me  suis  despouillé  comme  vous  voyez,  et  venoy 
tout  de  ce  pas  vous  trouver  pour  vous  dire  chose 
de  grande  importance. 

Fortuné.  Qu'y  a-il  de  nouveau? 

Narcisse.  Blaisine  m'a  dict  que  la  dame  Vic- 
toire a  commandé  au  brave  Briscmur  de  vous 
tuer,  et  on  récompense  luy  a  promis  sa  propre  vie, 
et  a  ouy  dire  cela  estant  cachée  soubs  le  lict  ;  j'ay 
cucores  entendu  le  mcsme  de  la  bouche  de  Brise- 

mur ,  lequel ,  estant  sorly  de  la  maison  de  Vic- 
toire sans  qu'il  me  vist,  se  glorifîoit  de  sa  bonne 
fortune. 

Fortuné.  Ne  t'esmerveilles  pas  si  elle  procure 
ma  mort,  pour  ce  que,  sçachanl  que  je  dois  estre 
cause  de  la  sienne,  elle  cherche  me  rendre  la  pa- 
reille ;  mais  elle  dechcrra  de  sa  pensée.  Tu  dois 
sçavoir  que  je  veux  que  cestc  perfide  purge  aux 
despens  de  sa  vie  toutes  les  trahisons  et  meschan- 
cetez  qu'elle  m'a  faictes;  et  affin  qu'elle  demeure 
infâme  à  tout  le  monde ,  je  veux  encores  que 
ceste  autre  sa  trahison  et  meurtrière  volonté  soit 
congneue,  et  que  le  traistre  assassin  ne  porte  autre 
peine  que  d'estre  congncu  pour  un  scélérat.  Par- 
tant, va  et  pren  mes  rets  à  sanglier,  et  avec  iceux 
ceins  toute  la  rue  proche  de  sa  maison ,  qui  n'a 
point  de  bout  et  par  où  ne  se  passe  jamais  per- 
sonne. Ce  faict,  trouvez  deux  bons  compagnons, 
et  tous  ensemble  donnez-luy  la  chasse,  luy  em- 
peschant  le  retour,  faisant  en  sorte  que  luy-mesme 
se  prenne  ;  puis,  si  tost  que  cela  sera  faict,  allez 
l'attacher  à  l'huys  de  Victoire  et  faictes  rumeur  et 
grand  bruit ,  affin  que  les  personnes  qui  accour- 
ront pour  veoir  que  c'est ,  voyant  ce  maraut  ainsi 
honteusement  attrapé  ,  puissent  par  vostre  r'ap- 
port  entendre  l'occasion  de  ce  faict. 

Narcisse.  Et  s'il  se  met  en  delTence? 

Fortuné.  Chargez-le  fort  et  ferme;  il  est  très 
poltron ,  et  en  exécution  autant  couard  qu'il  est 
brave  et  hardy  en  parolles.  Ne  doutez  de  rien, 

Narcisse.  Monsieur,  je  my  porteray  en  gal- 
lant  homme. 

Fortuné.  Or  va,  et  fay  provision  de  ce  qui  est 
nécessaire.  Je  me  veux  aller  informer  des  amys  de 

Cornille  s'ils  sçavent  point  quand  il  reviendra  des 
champs.  Mais  le  voicy.  Narcisse,  escoute. 

Sans  partir  de  la  scène ,  ils  feignent  parler 
ensemble j  et  donnent  loisir  à  Cornille  de  dire 
les  siuifantes  parolles ,  et  puis  Narcisse  s'en  va. 


SCÈNE  X. 
Cornille.,  Fidelle. 

Cornille. 

,  utre  tous  les  travaux  que  j'ay  soufferts 
en  ceste  mienne  tant  longue  demeure 
au  village ,  je  n'en  ay  point  supporté 

un  plus  grand  que  celuy  de  la  douleur 

et  regret  qu'en  a  porté  ma  très  chère  compagne 
Victoire ,  laquelle  je  sçay  m'aimer  autant  que 
femme  peut  aimer  son  mary.  Je  cognoy  vraye- 
ment  que  la  fortune  m'a  esté  amie,  puisque  j'ay  eu 
cest  heur  d'espouser  une  femme  si  honueste  ,  si 
mesnagère  et  d'un  tel  gouvernement  que  c'est 
merveille. 

Fidelle.  0  !  comme  vous  estes  trompé  ,  sei- 
gneur Cornille  !  Vous  soyez  le  bien  venu. 

Cornille.  Et  vous  le  bien  trouvé.  Comment 
vous  portez-vous  ? 

Fidelle.  A  vous  faire  service.  Vous  avez  esté 
si  longuement  aux  champs ,  que  je  pensois  que 
fussiez  perdu. 

Cornille.  Mes  affaires  estoient  tant  brouillées 
qu'elles  ne  rcqiieroient  moins  de  temps,  ny  enco- 
res  moindre  solicitude. 

Fidelle.  Seigneur  Cornille,  je  sçay  que  vous 

esmervcillerez  beaucoup  d'entendre  ce  que  je 
vous  yeux  dire ,  je  sçay  que  la  chose  vous  sem- 
blera impossible;  mais  si  avez  esgard  au  lien  d'a- 
mitié qui  nous  estraint  ensemble,  vous  ne  preste- 
rez  seulement  foy  à  mes  parolles ,  mais  louerez 
mon  présent  office  et  devoir,  lequel  pourra  estre 
occasion  que  laverez  la  tache  que  le  peu  de  cer- 
veau d'autruy  a'ous  a  marquée  sur  le  visage,  et 
ne  veux  en  façon  quelconque  oublier  me  com- 
porter avec  vous  comme  un  bon  et  parfaict  amy 
tel  que  vous  m'estes. 

CouNiLLE.  Je  ne  vous  entend  point.  Si  me 
faictes  sçavoir  qui  m'a  offensé,  je  feray  veoir  que 
je  suis  homme  pour  m'en  ressentir.  Parquoy, 
parlez-moy  clerement ,  et  faictes  que  je  vous  en- 
tende. 

Fidelle.  Ces  discours  ne  se  doivent  faire  en 
la  rue;  partant,  allons  en  ma  maison,  et  vous  en- 
tendrez le  tout. 

CoRiviLLE.  Allons. 


SCÈNE  Xî. 
Méduse ,  Béatrice. 

Méduse. 

eniste  soit  l'ame  de  ce  docte  et  sçavant 
personnage  qui  a  esté  cause  que  j'ay 
apprins  cest  art!  0  homme  admirable  ! 
si  tu  pouvois  veoir  combien  de  larmes 
honorent  ta  mort,  peut-eslre  que  ne  me  repute- 
rois  indigne  du  bénéfice  que  tu  m'as  fait. 

Béatrice.  Les  affaires  vont  de  mal  en  pis. 

René  m'a  dit  que  le  seigneur  Fortuné  jette  feu  et 
flammes  de  toute  part,  et  dit  qu'il  ne  veut  jamais 
se  trouver  en  lieu  où  soit  ma  maistresse  ;  mais  il 
en  fera  ce  qu'il  voudra.  Si  elle  eust  faict  comme  je 
l'entend ,  les  affaires  eussent  cheminé  d'une  autre 
façon. 

Méduse.  J'ay  gagné  deux  escus,  et  un  pistolet 
m'a  esté  donné  par  Victoire,  et  si  ceste  jeune  dame 
m'a  baillé  les  deux  escus ,  je  te  sçay  dire  qu'elle 
avoit  bien  besoin  de  mon  secours. 

Béatrice.   Elle  ne  vouloit  autre  que  vous. 
Tenez,  prenez  ceste  fiolle  que  vous  aviez  oubliée. 
Méduse.  0  !  que  tu  as  bien  faict  de  me  l'ap- 
porter !  tu  m'as  relevée  d'une  grande  peine,  je  ne 
pouvois  quasi  rien  faire  sans  icelle. 

Béatrice.  En  quoy  vous  sert  ceste  eau? 
Méduse.    A  faire  tomber  le  poil,  tellement 
qu'il  ne  revient  jamais. 

Béatrice.  Je  veux  que  m'en  donniez  un 
peu  ,  pour  ce  que  celuy  que  j'ay  plus  bas  que  le 
ventre,  vous  m'entendez  bien,  me  nuit  infini- 
ment. 

Méduse.  Ceste-cy  est  miraculeuse  pour  cela 
dont  tu  as  affaire,  et  faict  aussi  incontinent  mou- 
rir les  petites  bestes  qui  s'y  engendieut.  Tien, 
pren  :  je  t'en  fais  un  présent. 

Béatrice.  Vous  estes  la  plus  courtoise  femme 
du  monde,  puis  que  donnez  à  autruy  ce  dont  vous 
avez  affaire.  Je  vous  remercie. 

Méduse.  Il  me  faut  cstre  telle;  autrement,  je 
u'aurois  liberté  d'entrer  en  toute  maison. 

Béatrice.  Voilà  grand  cas  que  vous  estes  cog- 
neue  d'un  chacun  pour  une  personne  qui  cor- 
rompt non   selucment  l'air,  mais  les  esprits  des 

personnes,  et  neantmoins  chacim  vous  laisse  pra- 
ticqiier  en  sa  maison. 

Méduse.  Tune  te  dois  esmerveiller  de  cela, 
pour  ce  que,  quand  j'ay  à  parler  à  quelque  dame 
ou  damoiselle  ,  j'emply  ce  mien  petit  sachet  de 
collet  de  fine  toille,  enrichy  de  dentelle  et  point 
coupé,  de  coi'dons  de  soye,  de  passement  d'or  et 
d'argent,  de  fil  d'Espinay  bien  délié,  et  telles 
autres  choses,  et  vas  seurement  frapper  à  sa  porte", 
et  comme  celle  qui  vend  à  bon  marché  et  a  tous- 
jours  quelque  chose  de  beau,  je  suis  receuë. 

Beathice.  Chacun  n'a  pas  de  l'argent  à  s'em- 
ployer à  cesbeatilles.  C'est  pourquoy  vous  devez 
souvent  demeurer  les  mains  vuydes. 

Méduse.  Si  je  n'ay  de  l'argent  à  despendre, 
j'ay  des  yeux  pour[regarder  ;  et  si  elles  ne  se  sou- 
cyent  pas  beaucoup  de  cela  ,  alors  je  leur  fay  en- 
tendre que  j'ay  de  l'huile  qui  fait  les  dents  d'i- 
voire, qui  oste  la  mauvaise  odeur  de  la  bouche, 
que  j'ay  un  fard  divin,  une  blonde  miraculeuse, 
une  eau  de  lentilles  fort  excellente  ;  et  ainsi  leur 
nomme  tant  et  tant  de  choses,  qu'elles  sont  con- 
traintes, tant  elles  sont  ambitieuses  de  leur  beau- 
té, s'ayder  de  moy,  non  sans  mon  très  grand  pro- 
fit. Je  dy  cecy  pour  ce  que  quelque  peu  après 
elles  m'envoyent  quérir  et  me  payent  comme  je 
veux. 

Béatrice.  Yoila  un  beau  moyen  de  s'intro- 
duire !  Mais  comme  avez-vous  la  hardiesse  de  per- 
suader une  femme  de  bien  à  mal  faire? 

Méduse.  Je  te  le  diray.  Quand  l'amitié  est 
basîie ,  je  trouve  occasion  de  nommer  le  jeune 
homme  amoureux,  et,  me  montrant  esloignée  de 
toute  mauvaise  pensée,  je  le  loue  autant  qu'il  m'est 

possible,  de  bonne  grâce,  de  beauté,  de  vertu,  de 
valeur,  et  telle  fois,  pour  demonstrer  qu'il  est  tout 
aymable  et  plein  de  mérites ,  je  feins  croire  que 
quelque  honorable  damoiselle  brusle  de  luy.  Et, 
tandis  que  je  parle  ainsi ,  je  regarde  tousjours 
droict  aux  yeux  de  la  dame  aymée;  et  si  je  m'a- 
perçoy  que  mon  discours  luy  plaise  ,  je  me  des- 
couvre sans  aucune  crainte,  et  ne  m'en  vas  point 
d'avec  elle  sans  conclusion. 

Béatrice.  Et  si  elle  se  fasclie  et  vous  faict 
rompre  la  teste  ? 

Méduse.  Cela  ne  peut  estre  ,  pour  ce  que,  si- 
tost  que  je  m'apperçoy  de  son  altération,  je  change 
mon  propos  en  chose  que  juge  estre  conforme  à 
son  humeur,  et  pour  autant  que  je  sçay  qu'on  ne 
peut  faire  plus  grand  plaisir  à  une  femme  que  la 
louer  de  beauté,  je  luy  dy  :  Mes  yeux  ne  voyent 
rien  de  plus  beau  que  vous,  et  croy  certainement 
que  la  splendeur  de  vostre  visage  est  forte  assez 
d'enflammer  tous  ceux  qui  vous  regardent.  0 
mon  bien  !  o  mon  ange  terrestre  !  o  ma  chère 
fille  !  0  quel  péché  ! . . .  Or  sus,  je  ne  veux  pas  en- 
cores  dire,  et  ainsi  je  me  tay  ;  et  à  ceste  cause 
icelle,  amie  doses  louanges,  et  désireuse  d'enten- 
dre choses  nouvelles,  me  prie  que  je  dise.  Alors 
je  poursuy:  0  quel  péché  qu'une  si  grande  beauté 
n'est  employée  par  quelque  beau  jeune  homme  ! 
Pardonncz-moy,  ma  chère  dame,  si  je  vous  offen- 
ce...  Et  ainsi,  petit  à  petit,  j'entre  tant  avant  que 
je  luv  fay  faire  tout  ce  que  veux,  et  ne  m'estonne 
jamais  pour  chose  qu'elle  me  puisse  dire,  pour  ce 
(jue  je  sçay  fort  bien  que  nous  autres  femmes 
sommes  toutes  entachées  d'une  mesme  poix.  Je  ne 
te  veux  dire  autre  chose,  pour  ce  que  je  suis 

pressée  de  m'en  aller  ;  mais  si  lu  veux  venir  avec 
moy  jiisques  icy  près,  chez  une  mienne  amie,  je 
te  conteray  beaucoup  de  choses  nécessaires  à  une 
telle  que  toy,  et  je  sçay  que  tu  en  seras  bien  ayse. 

Béatrice.  Encores  que  ma  maistresse  m'at- 
tende ,  c'est  tout  un  ,  ma  chemise  m'est  plus  près 
que  ma  cotte  :  je  veux  aller  avec  vous. 

Méduse.  Allons  donc. 


ACTE  IlII. 

SCÈNE  I. 
Méduse  ,  Béatrice. 

Méduse. 

'en  trouvent  aucunes  qui  vivroient  hon- 
nestement,  mais  lenrs  propres  maris  ne 
I  Mie  veulent  pas. 

Béatrice.  Comment,  ne  le  veulent 
pas  ?  Je  ne  vous  entend  point. 

Méduse.  Je  te  le  diray.  Se  r'encontre  une 
sorte  de  jeunes  hommes  de  laict,  de  peu  d'esprit, 
lesquels  sont  mariez ,  et  pourtant  ne  sont  bons  à 
se  gouverner  eux-mesmes,  et  encores  moins  une 
famille.  Ceux-là  s'amourachent  tellement  de 
leurs  femmes ,  qui  sont  leurs  premières  amours , 
qu'en  peu  de  temps  ils  consomment  autour  d'elles 
toute  leur  substance  ,  de  façon  que  ,  débilitez  de 
l'estomach ,  sont  contraints  quitter  la  place  et  se 
retirer  en  arrière,  et  faire  que  les  pauvrettes  jeus- 
nent  le  caresme  tout  entier  :  de  quoy  advient 
(fu'elles ,  qui  du  commencement  ont  eu  un  bon 

et  grand  ordinaire ,  pressées  de  la  faim ,  devien- 
nent larroiinesses ,  et  autant  grandes  que  le  peu 
de  cerveau  de  leurs  mariz  leur  donne  plus  grande 
commodité  de  desrober. 

Béatrice.  Elles  font  bien.  Je  n'en  ferois  pas 
moins. 

Méduse.  11  y  a  en  après  d'autres  de  nature  plus 
forte  ,  qui ,  non  contans  de  leui'S  femmes ,  tien- 
nent encores  des  garces  et  des  putains,  lesquelles, 
succeant  leur  sang,  sont  causes  que  les  mal  ma- 
riées vivent  une  vie  misérable,  et  ne  se  soucient, 
soit  par  nécessité  ou  par  vengeance ,  de  les  ftiire 
nouveaux  Acteons. 

Béatrice.  Ils  le  méritent  bien. 

Méduse.  S'en  trouvent  d'autres  que ,  sitost 
qu'ils  ont  un  enfant  masle  et  sont  asseurez  d'hé- 
riter du  douaire  ,  tournent  les  espaulles  à  leurs 
femmes ,  et  les  tiennent  comme  viles  esclaves,  et 
souvent  les  menassent  avec  paroUes  injurieuses , 
se  mettant  le  cymié  sur  la  teste. 

Béatrice.  Cela  leur  est  bien  deu. 

Méduse.  Autres,  après  avoir  joué  jusqnes  aux 
chemises  doschelives  ,  retournent  eu  la  maison,  et 
comme  désespérez  les  battent  :  à  raison  de  quoy 
icelles,  ne  pouvant  autrement  se  venger,  donnent 
échec  et  mat  <à  leur  honneur. 

Béatrice.  Benisles  soient-elles  ! 

Méduse.  Après  se  trouve  aussi  une  antre  sorte 
de  mariz  jaloux  ,  qui  font  des  prudens ,  lesquels , 
tandis  qu'ils  deffcndeut  <|uelque  chose  à  leurs 
femmes  et  les  tiennent  recluses,  leur  font  venir 
mille  humeurs  en  la  teste ,  et  disant  :  Qui  est  ce- 
luy  (pii  se  promeiiie  tous  les  soirs  par  cv-devant? 
N'est-ce  pas  pour  te  faire  l'amour?  Gardcs-toy  dn 

diable!  Ferme  caste  fenestre ,  par  aventure  que 
quelqu'un  ponrroit  venir  par  sur  le  toit  de  la 
maison  voisine  et  entrer  céans  ;  ne  laisse  pas  ceste 
estude  ouverte,  car  quelqu'un  s'y  pourroit  cacher; 
et,  par  leurs  reprehensions,  les  advertissent  de  ce 
àquoy  elles  ne  penseront  jamais,  et  par  ainsi  leur 
enseignent  le  chemin  pour  les  envoyer  à  Cor- 
nouaille. 

Béatrice.  A  leur  mal  heure  que  Dieu  leur 
envoyé  ! 

Méduse.  Penses-tu  point  en  combien  de  dan- 
gers sont  les  vieux  mariz  qui  ont  des  jeunes  et 
belles  femmes,  jaçoit  qu'ils  leur  facent  bonne 
compagnie?  Je  ne  parle  des  inconsiderez,  des 
pauvres  et  des  sots,  que  j'ay  pour  convaincus; 
mais  je  conclud  que,  par  tant  d'occasions  que  les 
mariz  donneijt  à  leurs  pauvres  femmes  de  faire 
mal ,  ils  y  adjoustent  encor  les  esprons  ,  qui  sont 
la  servitude ,  les  faveurs ,  les  presens  ,  les  décep- 
tions des  amans,  lesimportunitez  des  maquerelles; 
mais  il  n'y  a  aucune ,  comme  je  pense  ,  qui  me 
peut  tromper  ny  eschapper  de  mes  mains. 

Béatrice.  Ma  mère,  si  je  ne  craignoy  perdre 
mon  honneur,  je  voudroy  venir  demeurer  avec 
vous  pour  m'enseigner  en  cest  art;  mais  j'ay  honte. 

Méduse.  Que  baves-tu  d'honneur  et  de  honte? 
Cest  art  est  digne  d'estre  honoré  autant  queceluy 
de  médecine,  et  n'est  moins  nécessaire  au  monde; 
ains  est  beaucoup  plus  utile  qu'elle ,  faisant  des 
preuves  de  plus  grande  importance. 

Béatrice.  Vous  ne  me  ferez  jamais  croire  cela. 

Méduse.  Or,  escoutes-moy,  et  tu  me  cioiras. 
Ainsi  le  fisicien ,  ou  médecin,  par  le  moyen  de  ses 
sirops,  pillules  et  médecines  ,  guérit  les  corps  des 

fièvres  el  autres  infirmitez  ,  et  le  cLirurgien,  par 
le  moyen  de  ses  caulhères ,  fonlenelles  et  emplas- 
tres ,  guérit  les  playes  et  blessures  qu'on  a  sur 
soy  :  ainsi  la  maquerelle,  par  le  moyen  de  ses  ar- 
tifices ,  astuces  et  tromperies,  reguerit  Tliomme  et 
la  femme  de  toutes  les  passions  qu'on  peut  endu- 
rer à  cause  d'amour,  faisant  que  la  personne  ay- 
mée  se  dispose  à  complaire  à  celle  qui  ayme  ;  et 
pour  ce  que  s'énamourer  ne  naist  d'autre  chose  , 
comme  l'on  dict,  que  d'une  blessure  que  le  dieu 
d'amour  descocliant  son  arc  faict  au  cœur  des  per- 
sonnes, et  que  celui  quy  est  énamouré  devient 
comme  hors  de  soy,  tellement  que  tu  dirois  que 
celle  sagette  qui  le  frappe  au  cœur  le  touche  et 
le  blesse  en  le  mesme  instant  encores  au  cerveau, 
l'art  de  la  maquerelle  faict  ce  que  le  fisicien  et  le 
chirurgien  ne  peuvent  faire  en  nos  corps ,  puis 
qu'on  n'a  jamais  vu  qu'aucun  auquel,  ou  par  bles- 
sure ,  ou  par  quelqu'autre  accident ,  le  cœur  ou  le 
cerveau  a  esté  offensé,  en  soit  guery,  ains  que 
misérablement ,  la  chose  estant  désespérée ,  il  en 
meurt.  Au  contraire,  la  maquerelle,  par  la  vertu 
de  son  admirable  industrie,  convertissant  la  vo- 
lonté de  la  personne  aymée  ,  en  sorte  que  ce  que 
veut  l'amant  elle  le  veut  aussi,  elle  vient  à  luy  es- 
ter toute  celle  passion  qui  luy  avoit  offensé  le 
cerveau  et  luy  aigrissoit  et  rendoit  tellement  fas- 
cheuse  laplaye  qu'amour  lui  avoit  faictc  au  cœur, 
que ,  sans  le  remède  de  la  maquerelle,  cela  l'eust 
en  peu  de  temps  conduit  à  la  mort.  Et  s'il  est 
ainsi,  conmic  vrayemeut  il  est  ainsi,  qui  peut  avec 
raison  blasmer  cet  art?  Ains  qui  ne  le  peut  louer 
et  tenir  ensemble  pour  très  utile,  très  honoré  et 
digue  d'estre  aprins  et  sceu  d'un  chacun? 

Béatrice.  Jenepuisrespondie  à  vos  raisons, 
tellement  que  je  veux  du  tout  devenir  maquerelle, 
et  vous  viendray  retrouver  au  plustost  qu'il  me 
sera  possible.  Cependant  je  me  recommande. 

Méduse.  Va,  que  l'ange  noir  t'accompagne  ! 

Béatrice.  Une  peut  venir  avec  moy,  pour  ce 
qu'il  demeure  continuellement  avec  vous. 


SCÈNE  II. 
M.  Josse ,   Fidelle. 

M.   J  OSSE. 

ù  avez-vous  laissé  le  seigneur  Coruille? 
Fidelle.  Estendu  sur  unlicl,pius 
[  mort  que  vif. 

M.  Josse.  Bien!  pourvu  qu'il  ne 
prenne  en  mauvaise  part  vostre  sincérité  et  n'ait 
aucun  soupçon  de  vosti'e  foy. 

Fidelle.  Je  luy  ay  dit  que  je  voulois  faire 
quelques  comptes.  Maistre,  je  me  voy  embarrassé. 
Je  luy  ay  accusé  sa  femme  ,  comme  sçavez  ,  et , 
pour  ce  qu'il  ne  vouloit  croire  ,  je  luy  ay  promis 
que  quand  le  voudroitje  l'en  esclairciroy.  Or, 
je  ne  sçay  commentluy  tenir  promesse.  Si  je  veux 
attendre  que  Fortuné  retourne  en  la  maison  ,  j'at- 
tendray  en  vain  ,  pour  ce  qu'il  m'a  promis  de  n'y 
plus  aller;  et  après,  n'y  entrant  aucun  ,  Cornille 
se  tiendra  pour  trompé  et  se  rendra  mon  ennemi. 
Mais  le  pis  que  j'y  voye,  c'est  qu'elle  ne  sera 
chasliée  ,  dont  je  ne  sçay  quel  parly  prendre. 
M.  JosSE.  Je  laisseroy  là  le  seigneur  Cornille, 

et  qu'il  pensasl  ce  qu'il  voudroit  ;  je  m'excuseroy, 
disant  que  cest  amoureux  a  peut-estre  eu  quel- 
que odeur  ou  quelque  indice  de  sa  venue  ,  et  qu'à 
ceste  occasion  il  ne  se  promène  plus  devant  sa  mai- 
son ,  et  me  le  garder  pour  bon  aray. 

FiDELLE.  Vous  dites  bien  ;  mais  cependant 
Victoire  ne  mourra,  comme  je  désire  et  en  cherche 
tous  les  moyens ,  non  tant  pour  me  venger  comme 
pour  la  pitié  que  j'ay  de  ceux  qui ,  à  l'advenir, 
pourroieut  estre  trahis  par  femmes ,  ausquelles  je 
ne  doute  que  l'exemple  de  ceste-cy  ne  serve  de 
frein. 

M.  JOSSE.  Quid  faciam  aiit  dicam  nescio. 

FiDELLE.  Il  faut  ([uc  quelqu'un  voise  en  sa 
maison  ,  et  que  Coruille  le  vove  entrer. 

M.  JosSE.  Qiiem  irwenis  si  hardy  de  se  mettre 
en  telle  risque? 

FiDELLE    Risque  de  quoy? 

M.  JosSE.  Risque  d'estre  poignardé ,  meurtry  , 
occis,  s'il  prenoit  envie  au  mary  de  le  suyvre. 
Qui  seroit  le  malheureux  ? 

FiDELLE.  Nous  ferons  qu'il  ne  sera  veu ,  si- 
non en  sortant. 

M.  JosSE.  Et  s'il  ne  l'apperroit? 

FiDELLE.  Nous  trouverons  moyen  qu'il  sera 
apperceu. 

M.  JoSSE.  Je  ne  pense  pas  ([u'on  puisse  trou- 
ver homme  si  fol  et  inhumain  qui  se  vueille  ba- 
zarder de  commettre  une  telle  faute. 

FiDELLE.  Donc  il  n'y  a  point  de  remède? 

M.  JosSE.  Quant  à  moy,  n'en  sçav  imaginer 
aucun ,  et  croy  que  le  meilleur  seroit  que  fissiez 
ce  que  dit  Cicéron ,  tcmpnri  ccdere  et  neccssi- 
tad  parère  ^  et  pour  ce  coup  laisser  tout  cela. 

FiDELLE.  Je  ne  le  veux  pas.  Je  diray  que  c'a 
esté  Fortuné. 

M.  JOSSE.  Ne  faites  pas  cela  ,  pour  ce  que 
luy  manqueriez  de  foy,  laquelle  quod  fiât  dicta 
est  fides ^  et  laquelle  jusques  aux  ennemis  se 
doit  garder. 

FlDELLE.  Je  veux  par  tout  moyen  faire  en 
sorte  qu'elle  ne  vive  ,  et  quand  je  ne  pourray 
faire  autre  chose,  je  la  tuerav  de  ma  propre  main, 
et  me  contenteray  de  perdre  tout  en  un  coup. 

M.  JosSE.  Vous  estes  pour  ne  faire  guères  de 
bien,  pardonnez-moy,  pour  ce  que  l'eutreprinse 
d'un  honneste  gentilhomme  et  généreux  chevalier 
est  de  s'attaquer  à  une  personne  pkis  grande  que 
soy,  du  moins  esgalle ,  et  non  inférieure,  comme 
est  la  femme,  laquelle  par  les  Latins  estant  dite 
mulier^  quia  moUior,  a  moUitia  ,  et  l'homme  vir^ 
a  virtute^  vous  présentant  à  elle,  vous  vous  feriez 
esgal  à  icelle,  et  souilleriez  le  splendide  nom 
de  la  vertu,  laquelle,  autant  qu'elle  a  peu,  s'est 
tousjours  retirée  de  la  moUitie. 

FiDELLE.   A  son  dam. 

M.  JosSE.  Ego  noUem. 

FiDELLE.  Trouvez-y  remède. 

M.  JosSE.  Le  remède  est  trouvé,  mais  je  ne  le 
voudroy  exécuter. 

FiDELLE.  Doncques,  la  pitié  qu'avez  d'uneche- 
tive  femme,  et  mon  ennemie,  a  plus  de  force  e.i 
vous  que  l'amitié  que  me  portez,  et  tant  de  biens 
que  je  vous  ay  faits?  Vous  estes  ingrat,  et  vous  eu 
repentirez  à  loisir. 

M.  JosSE.  L'amoureuse  amitiéetia  véhémente 
bienveillance  que  je  vous  porte  dès  long-temps 
me  contraignent  parler  ainsi,  pour  ce  que  je  sçay 

bien  que  d'une  mauvaise  œuvre  ne  peut  venir  une 
bonne  fin  :  car,  si  c'est  une  chose  mauvaise  faire 
injure  à  autrui ,  qui  est  un  mal,  de  mesme  rendi'e 
l'injure,  qui  est  la  pareille  ,  est  aussi  un  mal ,  et 
encores  un  plus  grand  mal  d'autant  que  la  ven- 
geance excederoit  les  limites  de  l'offense  qui  vous 
a  esté  faite. 

FiDELLE.  Vous  n'avez  que  clierclier  en  cecy, 
car  l'œuvre  sera  trop  bonne,  donnant  le  juste 
cliastiment  deu  à  une  meschante  ;  mais  vous,  es- 
tant amiable  et  féal  comme  devez  esti'e,  devez  ap- 
prouver mes  opinions  ;  mais  vous  en  repen- 
tirez. 

M.  JoSSE.  Celle  fidélité  qui,  omoris  causa,  se 
convertit  après  eu  flatterie  et  adulation  ,  mérite, 
comme  bastarde,  adultérine  et  faulse,  un  grand 
chastiement ,  pour  autant ,  comme  disoit  quelque 
sage ,  l'nter  initia  aniinalia  nullum  est  niagis 
noxium  quarn  adulator,  et  non  ma  foy  pure  et 
sincère,  car  je  ne  doute  pas  que  vous,  jeune 
homme  meur  et  d'un  esprit  relevé  ,  ayant  quitté 
la  colère,  quœ  impedit  animum  ne  possit  cernere 
verum,  ne  soyez  pour  m'en  scavoir  gré. 

FiDELLE.  Je  vous  en  sçauray  autant  de  gré 
que  vous  vous  conformerez  à  mes  volontez. 

M.  JosSE.  Patienter  ferre  mémento. 

FiDELLE.  Voulez-vous  dire  comme  nous  de- 
vons faire?  Que  pensez-vous? 

M.  JosSE.  Je  ne  sçay  que  vous  dire,  et,  quand 
je  le  sçaurois ,  me  sembleroit  trop  grande  mes- 
chanceté  consentir  à  l'occision  et  meurtre  d'un 
homme;  et  puis  vous  sçavcz  que  agenles  et  con- 
sentientes  pari pœna  puniiintitr. 

FiDELLE.    0  pédant   vil    et   de  peu,  allez! 

Qu'en  dépit  de  vous  je  trouveray  qui  me  conseil- 
lera et  aydera  à  effectuer  mon  désir. 


SCÈNE  III. 
Fidelle ,  Narcisse. 

Fidelle. 

arcisse  ,  sors  dehors. 
Narcisse.  Me  voicy  prompt  à  tos- 
'  ^  tre  commandement. 
^  Fidelle.  Tu  sçais  que  j'ay  délibéré 
de  fane  mourir  Victoire  ,  et,  pour  y  parvenir ,  je 
l'ay  accusée  à  son  mary;  mais  il  ne  luy  veut  rien 
faire  que  premièrement  il  n'en  soit  esclaircy.  Par- 
tant, je  voudroy  user  de  quelque  beau  trait  pour 
l'asseurer  de  ce  que  je  luy  ay  dit. 

Narcisse.  Ceste-là,  vous  ayant  trahy,  ne  mé- 
rite pas  de  vivre  ;  par  quoy  je  m'employeray  en 
tout  ce  qui  me  sera  possible  pour  la  faire  mourir. 

Fidelle.  C'est  pour  cela  que  je  t'ay  appelle. 

Narcisse.  J'ay  promis  à  Blaisine  de  l'aller  re- 
voir, et  voicy  l'heure  de  nostre  assignation.  S'il 
vous  plaist,  je  m'y  en  iray  enveloppé  de  mon  man- 
teau, de  telle  façon  que  je  ne  pourray  estre  co- 
gneu;  vous,  après  que  je  seray  entré,  pourrez 
vous  cacher  en  quelque  lieu  avec  le  sieur  Cornille, 
si  que  me  pourrez  vcoir  sortir,  et  ainsi  le  rendrez 
certain  de  ce  que  luy  avez  dit. 

Fidelle.  Geste  opinion  me  plaist;  mais  veoir 
seulement  un  sortir  de  sa  maison  me  semble  un 
bien  petit  indice  d'adultère,  pour  ce  qu'on  y  peut 
trouver  beaucoup  d'excuses.  Partant,  je  voudroy 

qu'après  estre  sorty  tu  nommast  Victoire,  afin  que 
Cornille  deraeurast  sans  aucun  doute. 

Narcisse.  Il  sera  bon  :  je  la  nommeray,  la 
louant  de  la  courtoisie  que  j'auray  receu  d'elle  ; 
mais  il  faut  que  preniez  bien  garde  de  retenir  Cor- 
nille, et  ne  l'abandonner  jusques  à  ce  que  pense- 
rez que  je  seray  en  lieu  de  seureté,  car  autrement 
toutiroit  en  ruine. 

FiDELLE.  N'en  ayes  doute.  Je  cognoy  mainte- 
nant que  tu  m'aymes,  et  je  t'ayme  et  aimeray  en- 
cores  davantage.  Comme  est  bastie  ton  assignation 
avec  Blaisine? 

Narcisse.  C'est  que,  comme  je  trouveray  la 
porte  ouverte,  j'entre  librement. 

FiDELLE.  Ne  perds  donc  point  de  temps;  va- 
t'en,  car  elle  est  ouverte. 

Narcisse.  Voulez-vous  que  j'y  demeuic long- 
temps ? 

FiDELLE.  Fay  comme  il  te  plaira  ;  mais,  au  sor- 
tir, souvien  toy  de  nommer  Victoire. 

Narcisse.  Vous-mesme,  souvenez-vous  d'em- 
pescher  si  bien  Cornille,  qu'il  ne  m'attrappe. 

FiDELLE.  Va,  et  te  caches  soubs  ton  manteau. 

Narcisse.  Est-ce  bien  ainsi? 

FiDELLE.  Ouv,  fort  bien. 

Narcisse.  J'ay  deux  cœurs. 

FiDELLE.  Comment,  deux  cœurs? 

Narcisse.  En  pourroit-on  moins  avoir  en  ceste 
mienne  allée? 

FiDELLE.  Tu  cherches  ma  ruyne. 

Narcisse.  Mais  je  vas  plustost  chercher  la 
mienne  ! 

FiDELLE.  Va-t'en,  follastre ,  et  n'ayes  point 
pœur  ;   va-t'en  joyeusement,    car  je  veux  aller 

appeller  Cornille   pour  le  mettre   en  sentinelle. 
Narcisse.  Allez,  je  vous  ose  dire  que  luy  fe- 
rez un  trait  d'aray. 

SCÈNE  lïll. 
Fortuné,  Méduse. 

Fortuné. 

uisque  l'amour  des  femmes  ressemble  à 
Teau  mise  eu  un  crible,  qui  entre  d'un 
costé  et  sort  par  mille  endroits ,  c'est 
une  grande  folie  aux  hommes  de  croire 
qu'une  affection  si  minime  puisse  durer  perpé- 
tuellement !  Je  ne  dy  pas  pour  ce  qu'elles  n'ay- 
ment,  car  je  mentirois;  mais  bien  dis-je  que  leur 
flamme  est  comme  celle  d'une  fine  pouldre  à  ca- 
non, qui,  sitost  qu'elle  est  allumée,  se  haulse  jus- 
ques  au  ciel,  puis  incontinent  s'esvanouyt,  n'y 
demeurant  après  qu'un  épais  broiiillard  de  fumée, 
lequel  peut  estre  comparé  aux  fictions  dont  ces 
ingrattes  usent  ordinairement  pour  monstrer  (ju'el- 
les  ayment,  dequoy  je  suis  plus  que  trop  asseuré. 
Enfin  il  faut  se  résoudre  de  faire  comme  je  fais: 
je  ne  puis  chacune  contenter,  mais  bien  me  moc- 
quer  de  toutes  ;  il  n'en  faut  aimer  aucune,  pour  ce 
qu'en  toutes  façons  que  ce  soit,  elles  se  mocqueut 
aussi  de  nous.  Le  service  n'y  sert  de  rien,  car 
elles  sont  ingrattes  ;  la  foy  n'y  vaut  pas  beaucoup, 
parce  qu'elles  sont  infidelles  ;  l'amour  n'y  profite 
en  rien,  parce  qu'elles  sont  sans  amitié,  et  ne  vi- 
sent à  autre  chose  sinon  à  contenter  leurs  gloutz 
et  desordounez  appétits.  Sitost  qu'elles  ont  saoulé 
leur  volonté  d'un  amant,  résolues  de  le  quitter,  se 

sei'vent  de  toute  légère  occasion  ;  par  quoy  fei- 
gnent soudain  qu'il  s'est  vanté  de  leur  amour, 
qu'il  en  fait  gloire,  et  par  ainsi  a  descouvert  ce 
qui  s'est  passé  enti'e  eux,  et  avec  un  dire  :  Vous 
m'avez  fait  tort,  et  vous  estes  monstre  ingrat  en- 
vers moy  ;  l'amitié  que  je  vous  porte  ne  meritoitpas 
cela.  Mais,  baste  !  Et  par  ainsi  publient  au  miséra- 
ble amant  un  perpétuel  bannissement.  Autres 
feignent  croire  qu'il  jouyt  d'une  nouvelle  amou- 
reuse, qu'il  ne  tient  conte  d'elle,  qu'il  la  mes- 
prise,  et  de  là  prend  des  occasions  de  l'abandon- 
ner et  le  planter  là  pour  reverdir.  Autres  fei- 
gnent que  la  messagère  a  esté  descouverte  par 
ceux  de  la  maison,  occasion  pour  quov  elle  est  me- 
nassée  de  mort  si  jamais  elle  prend  la  hardiesse 
d'avancer  le  pied  pour  passer  le  sueil  de  la  porte  ; 
après,  si  on  leur  envoyé  des  lettres,  sans  les  lire 
et  non  pas  seulement  les  ouvrir,  passionnent  et 
travaillent  les  pauvres  clietifs ,  et  par  mesme 
moyen  leur  ostent  la  liberté  de  se  plus  promener 
par  la  rue  aimée.  Autresfcignent  d'avoir  par  leurs 
maris  esté  réduites  à  une  misérable  vie,  et  ce  par 
nouveaux  soupçons  ;  occasion  par  quoy  elles  font 
entendre  à  leurs  amans  qu'il  n'y  a  plus  moyen  n'y 
d'espérance  que  jamais  ils  puissent  les  veoir,  et 
par  ainsi  les  pauvres  infortuucz,  voyans  les  fcnes- 
tres  fermées  par  lesquelles  elles  avoient  accous- 
tumé  se  monstrer  pour  les  consoler,  et  craignans 
quelques  nouveaux  accidens,  souspirent  et  se  la- 
mentent; et  elles,  en  un  autre  endroit  de  la  mai- 
son, rient,  se  donnent  du  plaisir,  et  soignent  seu- 
lement de  combler  d'espérance  les  nouveaux 
amans,  lesquels,  montez  sur  un  toit,  une  tour  ou 
autre  lieu  fort  eminent  et  haut,  demeurent  là  tout 

esbahiz  à  regarder  de  quel  costé  vient  le  vent. 
Après,  si  l'amoureux  est  amy  du  mary,  ou  pa- 
rent, ou  familier  de  la  maison,  sitost  qu'elles  sont 
saoulles  de  luy,  disent  à  leur  propre  niary  que 
ceste  trop  grande  familiarité  n'est  pas  belle,  que 
chacun  en  parle  et  que  son  honneur  y  est  intei"- 
ressé,  et ,  ce  disant  et  faisant  semblant  de  n'en 
vouloir  parler  davantage,  leur  meitent  en  la  fan- 
tasie  qu'elles  ont  esté  requises  d'amour,  et  font 
chasser  les  pauvres  affligez.  Autres  après,  et  ceste- 
cy  est  la  plus  propre  ruse  des  femmes,  feignent 
d'avoir  prins  une  résolue  délibération  de  quitter 
leur  première  vie  et  de  vivre  chastes,  et  par 
ainsi  donnent  congé  à  leurs  amans,  lesquels  ce- 
pendant, croyant  à  leurs  décevantes  parolles,  por- 
tent cela  patiemment,  et  trouvent  que  non  pour 
autre  chose  elles  se  sont  retirées  et  fréquentent 
les  lieux  de  dévotion,  que  pour  prendre  nouvel- 
les pratiques  fiav  le  moyen  de  nouvelles  ma- 
querellcs,  afin  de  jouyr  de  nouveaux  amans,  des- 
quels, sitost  qu'elles  en  sont  esprises,  elles  en  veul- 
lent  avoir  la  jouyssance  ,  pour  ce  que  celle  voye 
que  le  premier  amoureux  ,  avec  tant  de  sueur, 
tant  de  travail,  tant  de  peines  et  de  dangers,  leur 
a  ouverte  et  applanie,  leur  semble  tant  aisée  et  dé- 
lectable au  jeu  amoureux,  qu'elles  veullent  que 
tousjours  leurs  champions  au  jeu  àbiideabbattue 
se  jettent  dessus  ;  et  ainsi,  du  premier  au  second, 
du  second  au  troisiesme,  et  du  troisiesrae  au  qua- 
triesme,  le  jeu  ne  prend  jamais  fin.  0  sots  amou- 
reux !  ouvrez  vos  yeux  et  commencez  à  reconnois- 
tre  vos  fautes,  et  quant  et  quant  les  inhumanitez 
de  ces  ordes  et  infâmes  harpies,  lesquelles,  si  une 
fois  se  voycnt  contraintes  de  vous  abandonner 

à  roccasion  de  leurs  faulses  démonstrations,  crois- 
sant le  vray  amour  es  désirs  plains  d'ardante  a^o- 
lonté  d'estre  avec  vous,  vous  manifesteroient  Tes- 
tât de  leur  vie.  vous  conforteroient  à  prendre 
bonne  patience  ,  vous  donneroient  quelque  bonne 
espérance,  vous  prieroienl  vous  souvenir  d'elles, 
vous  proracttroicnt  vous  aymcr  esternclleraent, 
vous  feroicnt  sçavoir  que  pour  mourir  elles  ne  vous 
laisseroient  pour  un  autre,  et  à  la  fin  vous  con- 
traindroient  estre  contens  de  les  accompagner  au 
tombeau  et  de  leur  donner  le  dernier  baiser  :  car 
ce  sont  là  les  vrays  effects  que  l'amour  fait  naistre 
en  nos  esprits.  Mais  quand  elles  vous  quittent 
d'ellcs-mesmes  en  vous  disant  :  Vous  m'avez  fait 
apprendre  à  mes  despens  combien  c'est  mal  fait 
adjouster  foy  à  vous  autres  mocqueurs;  mais,  pa- 
tience !  si  par  le  passé  je  me  suis  portée  en  jeune 
fille,  à  l'advenir  je  me  comporteray  en  femme  , 
car  je  ne  voudroy  pas  qu'il  m'advinst  comme  à 
plusieurs  autres,  soyez  asseurez  qu'elles  n'ayment 
pas  ,  ains  qu'elles  ont  leurs  pensées  dressées  ail- 
leurs. 0  !  combien  de  fois  les  maladvisez  em- 
ployent  des  nuicts  entières  à  se  promener  soubs 
lesfenestres  de  leurs  dames  aymées,  mourant  d'un 
désir  de  lesveoiret  de  les  ouyr,  et  elles,  coucbées 
au  lict  entre  les  bras  d'autres  leurs  amans,  se  rient 
des  misérables,  et  disent  quelquefois  à  ceux  qui 
leur  tiennent  compagnie  :  Sçavez-vous  quel  est 
ce  passionné  qui  se  promène  en  la  riie  ?  C'est  ce 
fol  un  tel;  faisons-luy  un  affront,  vuidons-luy  le 
pot  à  pisser  sur  la  teste.  Et  ainsi  se  doinient  du 
plaisir,  et  nous,  pauvres  abusez,  demeurons  con- 
sumez de  passion.  l)onc([ues,  que  cliacun  s'estu- 
die  à  les  tromper,  pour  ce  qu'au  temps  où  nous 

sommes,  garder  la  foy  à  qui  la  rompt  est  une  pure 
folie.  J'ay  souffert  ce  quej'ay  deu  souffrir;  main- 
tenant, je  veux  jouyr  à  toute  reste.  La  ville  est 
grande,  les  femmes  sont  toutes  faicîes  d'une  mesme 
façon  :  je  m'estudie    à  leur  faire  rompre   le  col. 
Partant,  je  me  veux  donner  du  plaisir  autant  qu'il 
me  sera  possible  :  carcestuy-là  est  bien  fol  qui, 
ayant  respect  au  futur,  laisse  à  jouyr  du  présent. 
Méduse  m'a  promis  de  faire  en  sorte  que  je  jouy- 
ray  de  Virginie,  de  laquelle,  après  qu'une  fois  j'en 
auray  contante  ma  volonté,  je  ne  m'en  veux  plus 
soucier,  et  desirerois  qu'elle  fust  bruslée  avec  la 
vieille  barbue,  sorcière  cornue,  pourtrait  de  Luci- 
fer, cabinet  de  vices,  concierge  des  retraits,  bou- 
tique des  onguens,  des  fards  et  des  enchanteries, 
et  l'outrepasse  des  maqucrelles!  Mais  la  voicy  tout 
à  propos.   Dame  Méduse,   les  oreilles  vous  de- 
vroient  bien  corner  à  l'occasion  des  louanges  que 
tout  à  cesle  heure  je  vous  donnoy  en  moi-mesme? 
Méduse.  Ma  rose  damasquine.  Dieu  vous  com- 
ble de  toute  félicité,  puisqu'avez  mémoire  de  vostre 
pauvre  viellotte  plaine  de  toute  disette  et  tribula- 
tion! 

Fortuné.  Qu'avez-vous  fait  avec  Virginie? 
Est-elle  encor  amoureuse  de  moy  ?  Quand  veut- 
elle  que  j'aille  me  recréer  et  donner  du  plaisir 
avec  elle? 

Méduse.  0  mon  enfant!  il  n'y  a  pas  grand 
moyen  :  je  n'ay  jamais  peu  parler  à  elle,  sinon  un 
bien  peu,  et  l'ay  trouvée  fort  esloignée  de  mon 
intention,  qui  me  fait  douter  que  ne  ferons  rien,  si 
ce  n'est  par  l'use  et  déception. 

Fortuné.  Que  ce  soit  par  ruse  ou  par  foi'ce ,  je 

ne  m'en  soucie  pas,  pourveu  que  j'en  vienne  à 

bout. 

Méduse.  Je  suis  tant  pauvre,  que  je  n'ay  pas 
loisir  de  consommer  !e  temps  en  vain  ;  si  la  néces- 
sité ne  me  contraignoit  si  fort,  je  sçay  bien  que  je 
ferois. 

Fortuné.  Je  vous  entend  bien.  Tenez,  pre- 
nez cet  escu,  et  faites  que  j'en  jouysse,  et  je  vous 
promets  de  vous  vestir  tout  à  neuf  et  fournir  vos- 
tre  maison  pour  dix  ans. 

Méduse.  Dieu  vous  en  fasse  la  grâce  !  Je  veux 
en  tout  et  par  tout  vous  servir.  Escoutez  ,  j'ay 
pensé  une  chose...  Virginie  est  amoureuse  de  Fi- 
delle,  et  plusieurs  fois  m'a  prié  que  je  fasse  quel- 
que sort  pour  le  contraindi-e  s'énamourer  d'elle. 
Je  l'iray  trouver  et  luy  diray  avoir  tellement  fait 
par  sort  et  par  parolles,  que  Fidelle  est  résolu  de 
luy  complaire  ;  mais  que  pour  n'estre  cogneu  et  ne 
donner  aucun  soupçon  aux  voisins,  il  la  veut  aller 
trouver  à  ce  soir  desguisé  en  villageois,  pour  plus 
seuremenl  pouvoir  entrer  en  la  maison.  Je  sçay 
qu'elle  le  croira  et  en  sera  très  contente.  C'est 
pourquoy  il  faut  que  dès  maintenant  vous  alliez 
changer  d'habit  et  veniez  frapper  à  la  porte,  pour 
ce  que  je  seray  en  la  maison,  et  vous  conduiray 
en  sa  chambre,  et  quand  serez  avec  elle,  ce  sera 
quelque  chose. 

Fortuné.  Sitost  que  je  la  pourray  tenir  entre 
mes  mains,  me  voilà  bien.  Je  n'ay  pas  pœur  de 
son  père.  Où  est  il?  il  y  a  deux  jours  pour  le 
moins  que  je  ne  l'ay  veu. 

Méduse.  Il  ne  se  porte  pas  trop  bien,  il  est 
au  lict.  N'ayez  point  de  doute. 

FoRTUiNÉ.  Voilà  qui  va  bien.  Mais  si  elle  me 
recognoist  pour  Fortuné  ? 

iMeduse.  11  n'y  a  personne  que  la  nourrisse, 
la  chambrière  et  le  père.  Le  père  est  au  lict ,  la 
nourrisse  envoyera  la  servante  à  quelques  affai- 
res,  tellement  qu'il  n'y  demeurera  plus  que  la 
nourrisse  et  elle.  Je  feray  qu'elles  vous  attendront 
en  sa  chambre  sans  clarté  ,  et  je  vous  introdui- 
ray  sans  danger. 

Fortuné.  Bon!  Allez,  je  m'en  vas,  et  vous 
viendray  retrouver  incontinent. 

Méduse.  Je  les  mettray  ensemble,  et  puis 
m'en  iray.  Pour  de  l'argent,  je  feray  toute  chose. 
Tic , toc. 

Béatrice.  Qui  va  là? 

Méduse.  Vostre  pauvre  vieille. 

Béatrice.  Entrez. 


SCÈNE  V, 
Fidelle^   C  or  mile ,  Narcisse. 

Fidelle. 

lenez  avec  moy,  car  je  veux  que  nous 
.cachions  en  quelque  lieu,  pour  ce  que, 
(Cncores  qu'il  soit  nuvct,  vous  demeure- 
irez  peut-estre  esclaircy  de  ce  dont  vous 
estes  eu  doute. 

Cormlle.  Âllon  donc,   car  je  ne  suis  pour 
manquer  à  mon  honneur. 

Fidelle.  Vostre  porte  est  ouverte.  Voyez- 
vous  pas'f' 

Cormlle.  Je  le  voy  bien. 

FiDELLE.  Allons-nous  caclier  cy  derrière. 

CORMLLE.  Allons.  . 

FiDELLE.  Voilà  quelqu'un  qui  veut  sortir. 

C0R>'1LLE.  Laissez-moy  aller. 

FiDELLE.  Demeurez.  Voyez  un  peu,  première- 
ment... 

Narcisse.  0  très  douce  Victoire!  combien 
m'as-tu  esté  chère  !  tu  m'as  maintenant  rendu  le 
plus  heureux  jeune  homme  qui  vive. 

CORNILLE.  Ha!  traistre  !  Laissez-moy  aller, 
laissez-moy,  je  vous  en  prie  ! 

FiDELLE.  Quoy  !  voulez-vous  mettre  sur  ros- 
tre teste  les  cornes  qu'avez  en  vostre  sein? 

CoRNiLLE.  Ha  !  meschaute  !  je  feray  que  ser- 
viras d'exemple  à  toutes  les  malheureuses  qui  te 
ressemblent  !  De  quoy  m'a  profitté  ne  penser  ja- 
mais à  autre  chose  qu'à  ton  contentement,  à  te 
mettre  en  main  le  frein  de  ma  Aolontc  ,  pour  me 
gouverner  à  ta  poste  et  me  faire  ton  serviteur, 
afin  que  tu  me  fusses  fidelle.  Que  maudit  soit  qui 
m'a  engé  de  ta  charongnc  ! 

FiDELLE.  Ilfalloit  piustost  que  luy  missiez  en 
bouche  un  mors  fort,  et  qu'avec  iceluy  la  gouver- 
nassiez, piustost  que  luy  mettre  en  bride  la  main 
de  vostre  volonté,  par  ce  qu'aujourd'huy  tels  sont 
les  espérons  de  leurs  effrenez  appétits  qu'ils  ont 
la  force  de  vaincre  toute  autre  force.  I*ourvoyez- 
vous  donc  par  tel  moyen  que  ne  vous  ruyniez 
vous-mesme. 

CoRNlLLE.  Quand  je  l'auroy  tuée,  lors  la  pro- 
vision en  seroit  faite. 

FiDELLE.  Je  trouve  bon  que  la  fassiez  mou- 
rir, mais  le  moyen  d'y  procéder  ne  me  plaist  pas, 
pour  ce  que,  si  vous  la  tuez,  cela  l'edondera  à  vos- 

trc  déshonneur;  vous  ferez  une  vergongneuse 
honte  à  ses  parens ,  les  rendrez  vos  ennemis  ,  et 
ne  sortirez  pas  quitte  et  absoubz  des  mains  de  la 
justice. 

CoRNlLLE.  Que  voulez-vous  que  je  fasse? 

Fidelle.  Ce  que  font  les  hommes  sages:  que 
vous  l'empoisonniez  ,  et  donniez  à  entendre  à  ses 
parens  qu'elle  est  morte  par  quelqu'accident. 

CORMLLE.  Vous  dictes  bien,  je  feray  ainsi. 

Fidelle.  Allez,  car  je  veux,  me  retirer. 

CouMLLE.  Par  ma  conscience!  ma  chère  fem- 
me ,  si  ta  mauvaise  et  meschante  vie  m'a  planté 
les  cornes  sur  le  front,  ton  juste  mourir  me  les  en 
ostera,  etbientost.  Tic,  toc. 


SCÈNE  VI. 
Béatrice,  Victoire^  Cornille. 

Béatrice. 

I  e  seigneur  Cornille  est  arrivé. 
Victoire.  Je  m'en  vas. 
Cornille.    Tu  viendras  à  la  malle 
heure  ,  et  te  vaudroit  beaucoup  mieux 
que  jamais  ne  m'eusses  veu. 

Victoire.  Mon  doux  mary,  vous  soyez  le  bien 
ari'ivé  !  Entrez,  s'il  vous  plaist. 

Cornille.  Je  neveux  pas  entrer.  Valà-haut 
et  m'envoye  un  autre  manteau  et  un  chappeau. 

Victoire.  Béatrice,  as-tu  entendu?  Va  quérir 
ce  qu'il  demande.  Qu'avez- vous ,  qu'estes  tant 
troublé?  Il  semble  que  vous  soyez  fasché  ;  vous 
poi'tez-vous  bien? 

Cor  MLLE.  Tais-toy,  jeté  prie,  et  ne  me  romps 
point  la  teste. 

Béatrice.  Voicy  le  tout. 

CORMLLE.  Montez  là-haut.  Je  suis  si  remply 
de  rage  que,  si  je  ne  pensois  me  destrapper  de 
ceste-cy  avant  que  la  sepraaine  se  passe,  je  cre- 
verois. 

Victoire.  0  moy  misérable!  Béatrice,  as-tu 
ouy  ces  dernières  parolles  qu'a  dit  monmary? 

Béatrice.  Je  les  ay  trop  ouyës. 

Victoire.  Je  suis  morte! 

Béatrice.  Cela  estvray. 

Victoire.  Ce  traistre  Fidelle  m'a  accusée. 

Béatrice.  Il  n'en  faut  jamais  douter. 

Victoire.  Helas!  paresseux  Brisemur  !  coiiard 
Brisemur  ! 

Béatrice.  Ces  propos  sont  jettez  au  vent  :  il 
n'est  plus  temps  de  faire  la  Magdalaine. 

Victoire.  Que  veu.v-tu  que  je  fasse? 

Béatrice.  Qu'y  remédiez,  si  faire  se  peut. 

Victoire.  Je  ne  sçay  comment. 

Béatrice.  Auriez-vous  le  courage  d'esmou- 
voir  Fidelle  à  compassion  ".'' 

Victoire.  En  quelle  façon? 

Béatrice.  En  la  façon  qu'avez  sceu  le  déce- 
voir, usant  de  vos  orduiaircs  ruses ,  iuy  promet- 
tant de  l'aymer,  d'accorder  à  tout  ce  qu'il  dira  et 
autres  choses  semblables  que  sçavcz  mieux  que 
moy.  Efforcez-vous  de  jetter  trois  ou  quatre  pe- 
tites larmes ,  car  les  larmes  ,  coulans  des  yeux 
d'une  belle  femme,  ont  une  admirable  et  incroya- 
ble puissance. 

Victoire.  Il  est  vray,  mais  quand  une  grande 
amitié  est  convertie  en  hayne,  le  pleur  augmente 

le  desdain  ;  mais  soit  comme  tu  dis  :  qu'en  advien- 
dra-il pour  cela  ? 

Béatrice.  11  adviendra  que  ,  s'il  s'esmeut  à 
compassion  de  vostre  misère  et  embrasse  vostre 
protection,  vous  serez  deffendue  non  seulement 
de  vostre  mary,  mais  encores  de  tout  le  monde,  car 
il  ne  manquera  d'inventions  pour  vous  sauver. 

Victoire.  Tu  dis  la  vérité  ;  mais  il  ne  voudra 
pas  venir  parler  à  moy. 

Béatrice.  Vous  vous  trompez ,  car  je  m'as- 
seure  qu'il  viendra,  quand  ce  ne  seroitpour  autre 
chose  que  pour  a'ous  offenser  davantage. 

Victoire.  Va  doncques,  si  tu  penses  le  trou- 
ver, et  retournes  soudain  avec  bonnes  nouvelles, 
pour  ce  que  je  suis  en  un  tel  trouble,  que  je  ne 
pense  pas  vivi-e  une  heure. 

Béatrice.  J'y  vas,  et  de  bon  cœur. 


SCÈNE  VII. 
Fortuné,  vestu  en  villageois. 

Fortuné. 

ref,  la  vie  de  ces  amans  qui  aymcnt 
par  jeu  et  mocquerie  est  autant  heu- 
1^  reuse  comme  est  misérable  celle  de  ceux 
qui  ayment  à  bon  escient.  Si  ores  j'es- 
loy  amoureux  de  ceste-cv,  je  scntirov  de  grands 
travaux,  craignant  qu'elle  fust  empeschée,  ou  que 
un  autre,  portant  laparolle,  me  r'envoyast,ou  que 
les  voisins  en  eussent  quelque  soupçon,  ou  que 
le  pèi'e  me  recogncust,  ou  autres  semblables  dis- 
grâces. Mais,  quant  à  moy,  qui,  distraict  eteslon- 

gné  de  ces  pelisées,  en  vy,  je  me  plais  à  tout  et 
ne  me  soucie  de  rien,  pourveu  que  je  jouysse  et 
que  Méduse  ne  me  manque  de  ce  qu'elle  m'a  pro- 
mis. Mais  la  voilà  sur  le  pas  de  la  porte;  elle  me 
faict  signe  que  je  m'avance.  Je  vas  entrer. 


SCÈNE  VIII. 

Fidelle^  M.  Josse. 

FiDELLE. 

gTjv  ue  la  femme  soit  un  esguillon  donné  à 
\!u l'homme,  ains  un  dommage  commun, 


mens  quiconque  s'y  rend  subjet,  ne 
s'en  peut  tiouver  un  plus  grand  exemple  que  Vic- 
toire, laquelle,  cachant  sous  une  beauté  angeli- 
que  un  cœur  de  tigre  si  cruel  et  glacé  que  aucune 
humaine  affectionne  le  peut  eschauffer  ny  esmou- 
voir  à  pitié  ,  m'a  incité  à  une  telle  rage  et  si 
grande  fureur,  que  si,  par  la  vengeance,  je  ne  la 
temperoy  ,  sans  doubte  j'estoy  mort.  Mais  ores 
que  la  raison  m'a  osté  de  devant  les  yeux  ce 
bandeau  par  le  moyen  duquel  Amoiu'  me  rendoit 
aveugle,  je  cognoy  combien  mal  fait  ccluy  qui  se 
rendsubject  à  l'appétit,  et,  complaisant  aux  sens, 
se  range  sous  la  puissance  d'une  femme  ,  laquelle 
(cecy  soit  dict  avec  la  permission  des  bonnes  qui 
sont  encores)  n'y  a  mort  qui  la  puisse  refréner, 
vergongne  qui  la  retienne,  crainte  qui  l'cspouvente, 
loy  qui  l'assubjcctisse ,  et  chastiement  qui  l'a- 
mende, parce  que,  tousjours  transportée  de  ses  très 
pervers  désirs,  s'achemine  à  ce  qui  luy  est  plus 

agréable  et  où  tend  plus  fort  son  plaisir  ;  et  si 
elle  est  advertie  de  quelque  chose  qui  ne  soit  con- 
forme à  sa  volonté,  elle  n'en  croit  rien.  Si  on  la 
conseille,  elle  prend  le  conseil  en  mauvaise  part; 
si  quelqu'un  la  prie ,  elle  se  plaint  ;  si  on  la  me- 
nasse ,  elle  se  desdaigue  ;  si  on  joue  à  elle ,  elle 
s'enorgueillit  ;  si  on  ferme  les  yeux  à  ses  deshon- 
nestetez ,  elle  devient  eshontée  ;  elle  est  ennemie 
à  qui  luy  contredit ,  et  qui  la  chastie  autrement 
que  par  la  mort ,  comme  j'ay  faict  à  ceste  ingrate 
Victoire,  il  la  rend  plus  venimeuse  qu'une  vipère. 
C'est  pourquoy,  tousjoursen  leurs  yeux  et  en  leur 
cœur,  prompts  à  mal  faire,  on  les  apperçoit  rem- 
plies d'un  feu  ardant,  parce  que  la  femme  n'est 
à  autre  chose  attentive  sinon  à  tenir  caché  soubs 
une  artificielle  beauté  les  plus  ordes  et  vilaines 
choses  qu'on  puisse  imaginer.  Ce  que  sçaventbien 
les  pauvres  mariez,  qui  le  matin  les  voyent  avant 
qu'elles  soient  levées  du  lict ,  et  qu'elles  aient  par 
la  faveur  de  leurs  couleurs  despeint  leur  visage, 
et  par  le  moyen  de  certaines  eaux  faict  retirer  et 
emhellir  leur  peau  ridée,  et  avec  du  verre  chault 
anneler  et  cresper  leurs  cheveux  ,  non  pas  che- 
veux, mais  fil  de  chanvre  ,  dont  amour  cordonne 
ses  lacets  pour  pendre  ces  misérables  qui ,  trop 
nyais,  se  laissent  attraper  en  leurs  pièges.  Tout 
leur  soin  et  plus  grande  affection  ne  tendent  qu'à 
trouver  une  telle  façon  d'habits  ,  des  inventions 
extravagantes  ,  des  deschiquetures  et  pertes  d'es- 
toffe  ,  des  passemens  superflus  ,  des  brodures  in- 
utiles, choses  qui  appauvrissent  les  familles  ;  elles 
font  r'affolir  les  plus  sages ,  et  privent  d'entende- 
ment leurs  amoureux.  En  leurs  yeux  se  void 
peinte  la  mesme  lasciveté  ;  en  leur  front  se  lit  la 

continuelle  légèreté  de  toutes  leurs  pensées  ;   en 
leur  poitrine   se  descouvre  la  deshonnesteté  de 
leurs  volontez  ;   en  leur  regard  la  vaiue  gloire 
dont  elles  sont  toutes  remplies ,  et  au  marcher  la 
superbe  des  anges  damnez  :  de  manière  que  de  la 
femme  on  ne  peut  apprendi'c    autre  chose   qu'à 
offenser  Dieu,    la  nature,   le  prochain  et  soy- 
mesme.  Heleiuc,  Grecque,  qui  voulut  estre  ravie 
de  Paris,  fut  cause  de  la  destruction  de  ïrove; 
Betsabéc,  femme  dUrie,  fut  occasion  que  David, 
prophète  f  que  Dieu  a  dict  estre  homme  selon  son 
cœur)  commit  en  mesme  temps  homicide ,  adul- 
tère et  trahison  ;  Eve,  nostre  première  mère,  in- 
duisit nostre  premier  père  à  pécher  ,  par  lequel 
péché  nous  autres  supportons  taut  et  tant  de  tour- 
mens.  Pour  conclusion,  la  femme  de  Pilate  cher- 
cha à  empescher  la  mort  de  nostre  SauA'cur  ,  affin 
que  rhumaine  génération  ne  peut  estre  rachetée, 
et  le  diable  la  choisit  à  ce  faire  comme  instrument 
plus  pestiféré  que  tout  autre.  Doncques,  que  cha- 
cun fuye  ce  sexe  meschaut,   sexe  infâme,  sexe 
cause  de  tous  maux.    Mais  voicy  maistre  Josse. 
Comraeil  vientbien  à  propos  '  Et  bien  !  sans  vostre 
avde,  nous  avons  sceu  chastier  les  mcschans.  Que 
vous  semble,  maistre  Josse,  de  l'honorable  ven- 
geance que  j'ay  eue  contre  Victoire?  Je  ne  pense 
pas  pouvoir  jamais  recevoir  un  plus  grand  con- 
tentement que  cestuy-cy ,  et  ores  en  moy-mesmc 
en  csprouve  rctfect,  car  depuis  que  je  Tay  accu- 
sée à  son  mary,  et  que  je  suis  asseurc  qu'il  la  fera 
mourir,  me  semble  que  je  suis  le  plus  heureux 
homme  du  monde. 

M.  Josse.  Qui  se  délecte,  qui  se  recrée,  qui 
prend  plaisir  au  mal  d'aulruy,  il  faict  ce  que  dict 

le  proverbe  :  Sibi parât  malum  qui  aller i parât. 
Pensez  après  que  ce  doibt  estre  de  celiiy  qui  !e 
procure  et  en  est  la  seule  cause  !  C'estoit  assez  de 
l'avoir  rendue  enneinie  de  celuy  qui  Taimoit 
tant. 

Fidelle.  L'offense  n'est  pas  grande  de  n'es- 
tre  plus  aymé  à  qui  plus  d'une  fois  a  senti  les 
flammes  d'amour. 

M.  JOSSE.  Il  n'appartieut  pas  à  un  honneste  et 
noble  gentilhomme  se  vanger  d'une  femme ,  mais 
est  convenable  considérer  qu'envers  les  dames  l'es- 
loignement  des  yeux  estl'oubly  de  la  souvenance, 
et  que  tout  ce  qui  est  advenu  à  tous  amans  luy 
peut  encores  advenir,  par  ce  que,  si  cela  est  vray 
que  casta  est  (piein  neino  rogavit ,  je  ne  croy  pas 
que  Pénélope,  tenue  pour  miroir  de  pudicité,  se 
soit  en  tout  le  temps  (qu'attendant  son  mary, 
estant  sollicitée  par  les  ailcclicmens  de  tant  d'a- 
moureux) tousjours  amusée  à  tiltre  sa  toille.  Par 
quoy  ,  la  coustume  des  dames  amoureuses  estant 
telle  qu'elles  ne  reçoivent  aucune  raison  qui  ne 
soit  conforme  à  leur  volonté  ,  icelle  ne  regardant 
la  nécessité  du  faict,  mais  la  fin  de  l'amour  ,  de 
laquelle  celuy  qui  s'en  esloigne  tombe  eu  leur  dis- 
grâce, à  cestecause,  je  conclud  qu'eu  ceste  affaire 
vous  vous  estes  porté  en  jeune  homme. 

Fidelle.  Monsieur  Josse,ap])renez  à  ne  passer 
point  vos  bornes,  car  je  n'ay  plus  besoin  de  vos 
enseignemens,  et  n'ay  que  faire  de  vos  reprchen- 
sions.  Doresnavant,  prenez  garde  comme  vous 
parlerez;  autrement,  vous  eu  recevrez  du  dom- 
mage et  vous  eu  repentirez. 

M.  JossE.  Do/7u'//£',  pardonnez-moy,  car  amor 
et pietas  m'ont  meu  à  ce  faire. 

T.  VI.  28 

FiDELLE.  L'amour  et  la  pieté  trompent  sou- 
vent celuy  qui  trop  s'y  fie.  Laissez  qu'elle  meure, 
puis  après  venez  me  conseiller ,  car  lors  je  vous 
presteray  bonne  audience. 

M.  JossE.  Seigneur  Fidelle,  jeseray  cy-après 
un  autre  Harpocrate. 

Fidelle.  Soyez  Hipocrate  ou  Avicenne,je 
ne  m'en  soucie  pas. 

M.  JossE.  Je  n'ay  pas  dit  Hipocrate,  méde- 
cin, mais  Harpocrate,  qui,  comme  dit  Calepin, 
cstoil  le  Dieu  du  silence. 

Fidelle.  Je  veux  présentement  aller  veoir  si 
je  trouveray  sou  mary  pour  le  solliciter  de  la  faire 
mourir,  car  pour  beaucoup  je  ne  voudrois  qu'il 
se  repentist. 

M .  JosSE.  Allez  donc  ;  mais  vous  repentirez  de 
vostrc  folie,  o  inconsidéré  ! 

Fidelle.  Je  ne  te  veu\  traicter  comme  tu 
mérites,  pédant  misérable  et  ignorant!  Va-t'en  à 
la  mal  heure  ;  oste-toy  de  devant  moy,  et  ne  t'ap- 
proches jamais  de  ma  maison  ,  si  tu  ne  veux  que 
je  te  rompe  les  os,  belistre  que  tu  es  ! 


SCÈNE  VI. 
M.  Josse,  I^^arcisse. 

M.  JoSSE. 

0^^^5,  ue  je  suis  misérable  !  Pensant  faire  en 
S /mP^îi  I M  •'''^'''^  1^'^  Fidelle  print  en  ha  vue  ma 
à^^// |très  douce  amelelte  Victoire  ,  atlin  que 
t^^'s'^^^  seul  j'en  peust  jouvr  ,  je  me  fais  le  mi- 
nistre de  sa  mort  et  de  la  mienne  aussi  ,  pour  ce 

qu'icelle,  qui  est  la  fontaine  de  ma  vie,  estant 
morte,  je  mourray  quant  et  quant,  d'autant  que 
accessorium  sequitur  naturam  sui  principaJis  ; 
ou,  si  je  la  survy,  jevivray  une  vie  pire  que  mille 
morts,  souffrant  sans  cesse  un  tourment  plus 
grand  que  celuy  que  Titie  et  Prometée  endurent , 
l'un  se  sentant  perpétuellement  ronger  le  foye,  et 
l'autre  le  cœur,  par  des  vaultours  et  oyseaux  car- 
nassiers. Que  me  sert  tous  les  jours  lire  ù  mes  dis- 
ciples le  Terence  ,  si  je  ne  me  suis  souvenu  du 
senaire  qui  vole  par  la  bouche  des  eufans,  voire 
des  faquins  et  crocheteurs  ;  obscquium  aniicos,  ve- 
ri/as  o(h'u??iparù  ?  \oicy ,  si  ](i\\sse  secondé  l'avis 
de  Fidelle,  aucun  mal  n'en  fust  arrivé  ;  il  nel'eust 
accusée  ,  et  par  conséquent  elle  ne  mourroit  ;  il 
ne  m'eust  chassé  de  sa  maison  ,  et  ne  me  trouve- 
rois  en  la  peine  où  je  suis. 

Narcisse.  La  flatterie  est  aujourd'huy  plus 
profitable  à  l'homme  que  toute  autre  chose.  0  Do- 
mine! d'où  vient  qu'estes  si  troublé? 

M.  JOSSE.  Narcisse,  mou  frère,  j'ay  une  très 
grande  douleur  de  cœur  ;  je  suis  désespéré. 

Narcisse.  J'en  suis  marry.  D'où  vous  vient 
cela?  dites-moyqui  en  est  l'occasion. 

M.  JossE.  Pour  avoir  esté  trop  fidelle  à 
Fidelle. 

Narcisse.  Ne  vous  l'ay-je  pas  bien  dit?  Vous 
devez apprendi'e  de  moy,  qui,  pourmonslrerqueje 
suis  entendu  et  amiable  ,  je  dis  souvent  quelques 
parolles  contre  son  humeur;  mais  quand  je  le  voy 
plier  d'un  autre  costé,  je  me  retourne  de  mesme, 
de  manière  que  ce  que  je  puis  demander  je  l'ob- 
tien  de  luy  aysement. 

M.  Josse.  Narcisse,  Fidelle  est  maintenant 

tant  enflammé  de  colère  bilieuse,  qu'il  m'a  chassé 
de  sa  maison,  occasion  pourquoy  je  suis  tout  con- 
fus, pour  ce  que  la  nuict  approche,  que  je  suis 
encores  à  jeun  ,  que  je  ne  sçay  où  me  retirer  pour 
coucher  ny  pour  vivre,  n'ayant  denier  ny  maille. 
Toutesfois,  je  pense  qu'il  me  pourra  bientost  en- 
voyer mes  gages  et  mes  livres ,  et  qu'avec  cela  je 
pourray  m'entretenir  tellement  quellement  jus- 
ques  à  ce  que  j'aye  trouvé  quelque  party  ;  mais 
cependant  l'appétit  me  gaigne  ,  le  ventre  ne  pou- 
vant endurer  dilation.  C'est  pourquoy,  me  tiou- 
vant  desnué  de  tous  moyens,  et  que  mon  estomac 
est  autant  vuyde  que  ma  bourse  ,  je  te  prie  de  me 
faire  ce  plaisir  que  de  me  prestcr  deux  cscus,  et 
pour  ton  asseurance  je  t'hipotecque  dès  mainte- 
nant tous  mes  biens. 

Narcisse.  Siavezune  boutique,  vous  pouvez, 
aller  à  ceux  qui  la  tiennent ,  et  les  prier  qu'ils 
vous  avancent  un  quartier  du  loyage. 

M.  JosSE.  Je  ne  dispas  boutique  ,  je  dis  hipo- 
tecque,  qui  est  un  terme  légal  des  jurisconsultes 
qui  signifie  une  certaine  obligation  qui  se  faict  au 
crediteurpour  sa  seureté.  Ainsi,  je  te  prie,  encores 
un  coup,  me  les  presler. 

INarcissr.  11  feroit  beau  veoir  un  serviteur 
prester  de  l'argent  à  des  maistres  !  Monsieur  mon 
amy,  je  n'en  ay  point  à  prester  ,  et  encores  moins 
à  donner;  mais,  si  vous  voulez,  je  vous  ensei<ine- 
ray  un  moyen  par  le(picl  vous  en  pourrez  avoir 
sans  cedulle  nv  obligation. 

M.   JussE.  Je  ne  désire  autre  chose. 

Narcisse.  J'ay  un  habit  de  toille  qui  a  autre- 
fois servy  à  un  pauvre  gueux  :  vous  le  pourrez 
vestir,  et,  ainsi  habillé  d'iceluy,  aller  d'huis  en 

huis  chercher  l'aiimosuc  pour  Tamour  de  Dieu , 
pour  ce  que  ,  les  personnes  de  ceste  ville  estans 
pour  la  plupart  miséricordieuses,  on  trouA'e,  à  ce 
que  j'ay  ouy  dire  ,  quelques  fois  un  escu  par  jour, 
sans  le  pain,  le  potage  et  quelque  viande  pour  vi- 
vre. Il  vous  faudra  sans  aucun  respect  frapper 
à  toutes  les  portes,  et  demander  encores  aux  dames 
et  damoisclles,  lesquelles  donnent  volontiers  à 
ceux  qui  leur  demandent  en  toute  humilité. 

M.  JosSE.  Ce  seroit  chose  indécente  à  ma  di- 
gnité, aller  ainsi  de  maison  en  maison  chercher 
mon  pain. 

Narcisse.  Il  ne  faut  avoir  tant  d'esgard  à  la 
dignité  quand  la  nécessité  contraint.  Vous  ne  se- 
rez le  premier  docteur  qui  se  va  mandiant. 

M,  Josse.  il  est  vray ,  et  certes,  si  moy  seul 
cstois  tombé  du  comble  de  tant  d'honneurs  en 
ceste'misère,  je  me  voudroy  esgorger,  je  voudroy 
faire  passer  la  lame  d'un  poignard  à  tras  ers  mon 
estomach  ;  mais  s'en  trouvent  assez  qui ,  ayans 
eu  fortune  plus  grande  que  la  mienne,  sont  chenz 
en  pauvreté.  Le  fils  de  Pcrseus,  roy  des  Macédo- 
niens ,  estant  seul  et  héritier  d'un  si  beau  royau- 
me, crainte  de  mourir  de  faim,  se  lit  serrurier. 
Solatium  est  miseris  socios  habcre  pcetiaruin. 

Narcisse.  A  ceste  cause,  rcsoivcz-vous  enco- 
res en  ceste  nécessité  d'aller  mandier  :  cest  habit 
couvre  depuis  la  teste  jusques  aux  pieds  et  cache 
le  visage ,  ce  qui  rend  les  hommes  plus  hai'dis  et 
présomptueux  ;  de  façon  que  l'on  peut ,  si  on 
veut,  sans  honte,  aller  frapper  à  toutes  les  portes 
des  maisons  de  ceste  ville,  entrer  dedans,  et, 
sans  donner  aucun  soupçon  aux  voisins,  deviser 
avec  les  chambrières  et  encores  avec  les  maistres- 


438  La  RIVE  Y. 

ses ,  et  par  ainsi ,  non  seulement  pourvoir  à  sa 
vie ,  ains  encores  gaigner  la  grâce ,  et  peut-estre 
quelqu'autre  chose  de  quelque  belle  servante ,  car 
la  commodité  est  celle  qui  faict  Thomme  larron. 
Je  A'Ous  jure  en  homme  de  bien  que,  si  j'estoy 
amoureux  et  ne  me  trouvoy  tant  occupé  au  ser- 
vice de  mon  maistre  ,  je  ne  voudroy  jamais  vcstir 
autre  habit  que  cesUiy-là  dont  je  vous  parle,  ha- 
bit vraycment  bon  ,  habit  utile  ,  habit  pour  eslre 
révéré  et  nymé  comme  un  maquereau  parfaict, 
qui  entre  seurement  en  toute  maison  et  conduit 
les  amans  es  bras  de  leurs  amves.  Maistre  Josse, 
acceptez  mes  offres  avec  ma  bonne  volonté,  car 
je  vous  donne  tout  ce  que  je  puis. 

M.  Josse.  Tu  m'as,  avec  tant  de  louanges, 
allumé  le  désir  de  le  veoir,  car... 

Narcisse.  Voulez-vous  que  je  Taille  quérir? 

M.  Josse.  Je  t'en  prie  de  tout  mon  cœur. 

Narcisse.  Attendez-moy ,  j'y  vas.  0 1  comme 
je  te  veux  faire  bastonner,  pédant,  assassin  ! 

M,  Josse.  En  somme,  accidit  in  puncto  quod 
non  contingit  in  anno.  Je  ne  pouvoy  désirer  chose 
plus  propre  à  mes  désirs,  lesquels  sont  de  sauver 
la  vie  à  ma  très  aymée  amelette  Victoire.  Enfin 
se  tranquilleront  les  flots  orageux  de  la  mer  de 
mon  adverse  foituue.  J'irav  donc  avec  ce  bcnoist 
habit  à  sa  porte  demander  l'auraosne;  j'entrerai 
en  la  maison  ,  je  luy  dcclareray  que  Fidcllc  l'a 
accusée  à  son  raarv,  lequel  la  veut  tuer;  et,  en 
recompense  de  ce  bienfaict,  j'en  recevray  sa  grâce  ; 
et  qui  sçait  si  elle,  cffrovéc  et  toute  tremblante 
depœur,  se  resouidra  [)oint  de  s'cnfuyr  avec  moy? 
Audaces  fortuna  jiivat^  et  oninia  vincit  amor. 
Partant,  je  ne  doy  point  avoir  pœur,  et,  à  la  ve- 

rite,  ou  doit  avoir  espérance  du  malade  jusqucs  à 
ce  qu'il  ayt  rendu  l'esprit. 

Narcisse.  Le  voilà.  Que  vous  eu  semble? 

M.  JosSE.  Bien.  Je  t'en  rend  grâces  immor- 
telles. 

Narcisse.  Je  vous  accompagneroy  volontiers, 
mais  je  suis  contraiuct  aller  icy  près  trouver  au- 
cuns de  mes  amis,  lesquels  maintenant  m'atten- 
dent pour  faire  un  affront  à  un  certain  brava- 
che, etc.  Tout  va  bien...  il  vous  reste  seulement 
d'entrer  dedans. 

M.  JossE,  Je  me  gouverncray  fort  bien. 

Narcisse.  Souvenez-vous  de  me  r'envoyer 
l'habillement  après  que  vous  en  serez  servy. 

M.  JosSE.  Je  le  feray,  polUceor. 

Narcisse.  Ne  me  faictes  point  d'autre  police  : 
r'envoyez-le. 

RL  JosSE.  PolUceor  est  verbuin  deponens^  et 
signifie  promettre  ;  c'est  pour  quoy  je  te  promets 
faire  ce  que  tu  dis  :  tu  l'auras. 

Narcisse.  Allez,  etsurtout  soyez  importun. 

M.  JosSE.  J'espère,  virtute  fhice,  comité  fortii- 
na ,  que  je  feray  bien  mes  affaires.  Je  me  recom- 
mande. 

Narcisse.  Si  le  hazard  net'ayde,  pédant,  tu 
retourneras  plus  chargé  de  boys  que  d'argent  ! 

SCENE  X. 
Biiseniur,  Narcisse  ,  les  Compagnons. 

Brisemur. 

aintcnant ,  on  cognoistra  la  valeur  de 
y)  Brisemur,  et  comme  il  sçaittuer  les  liom- 
R  mes  et  servir  les  dames  qui  Tayment  ;  il 
h  me  deplaist  seulement  que  de  celle  en- 
îreprinse  je  nepourray  acquérir  cest  honneur  que 
j'ay  accoustumé  remporter  qiiand  je  brusic  une 
armée,  je  romps  un  exercite,  je  subjugue  une  cite 
et  desiruy  un  royaume  :  car,  posé  que  Fidelle  soit 
accompagné  de  vingt  hommes  et  plus,  armez  jus- 
ques  aux  dents,  et  que  moy,  seul  et  désarmé,  le 
Yoise  affronter  et  les  tue  tous,  comme  j'en  suis 
bien  asseuré,  on  dira  tousjours  que  j'ay  usé  en- 
vers luy  d'une  supercherie,  et  que  cccy  est  cela  qui 
me  luy  fait  porter  une  mauvaise  volonté.  Brisemur 
au  vaillant  courage,  regarde  bien  ce  que  tu  fais, 
que  tu  ne  perdes  ton  honneur  !  Si  je  tue  cestuy-cy 
et  qu'on  le  sçache,  je  suis  ie  plus  eshonté  qui  A'ive  ; 
si  je  ne  le  tue  point ,  je  perd  la  grâce  de  Victoire 
et  le  service  que  je  luy  ay  fait  par  cinq  jours  en- 
tiers, ce  qui  m'importe  assez.  Bien  est  vray  que 
je  luy  pourroy,  par  une  fenestre,  tirer  cinq  ou  six 
cents  haqueljousades;  mais,  si  je  nefrappois  et  que 
la  chose  fust  dcscouvei'te ,  je  ne  voudroy  publier 
Victoire  pour  une  infâme.  Prenons  le  cas  que  je 
le  tue,  quel  ])rofit  m'advieudra-il  de  sa  mort? 
Très  grand,  la  grâce  de  Victoire,  il  est  vray.  Mais, 
si  par  ceste  mort  je  gaigne  sa  grâce,  n'en  reçoy-je 

pas  recompense?  Et,  si  tuer  quelqu'un  affin  d'en 
cstre  récompensé  est  acte  d'un  traistre,  que  diront 
de  mov  les  grands  capitaines  du  monde?  Cestuy- 
cv  est  un  houneste  gentil'homme;  le  tuant,  j'en 
contristerav  plusieurs  et  seray  liay  d'un  chacun. 
]\!ais  de  quov  me  peut  nuire  cela?  Mon  espée  ce 
me  faict-elle  pas  avoir  ce  que  je  demande?  Un 
qui  ayme  ne  doit  avoir  csgard  à  autre  chose  qu'au 
bien  servir;  non  fait!  si  fait!  mort,  ventre!  ne 
doit-on  pas  préférer  à  tout  autre  bien  le  plaisir 
qu'on  tire  de  la  dame  aymée  ?  Je  le  veux  faire  ;  et 
pourquoy  le  doy-je  faire?  Ce  n'est  acte  d'un  che- 
valier honorable,  pour  un  plaisir  qui  ne  dure 
qu'un  moment,  d'avanturer  son  honneur.  Il  n'y  a 
point  faute  de  femmes ,  et  encores  de  plus  belles 
qu'elle.  Je  ne  veux  pas  faire  cela.  Ho!  je  ne  doy 
manquer  à  la  promesse  que  jeluy  ay  faicte.  Il  est 
vray,  mais  Victoire  est  femme ,  et  la  promesse 
femme  :  si  tout  à  la  fois  je  manque  à  deux  femmes, 
qui  peut  dire  que  je  fav  mal?  Tout  beau  !  un  peu 
de  patience  !  ne  pourrav-je  pas  satisfaire  à  elle  et 
à  mov  aussi  en  un  mesme  temps  ?  0  !  Aoilà  qui  va 
bien;  o  le  beau  traict!  o  rare  invention  !  feindre 
le  vouloir  occire,  et  faire  un  si  grand  bruit  d'ar- 
mes autour  de  la  maison,  qu'elle  pense  que  je  l'aye 
tué;  car  il  n'y  a  point  de  doubtequ'icelle,  deceue 
par  l'apparence  du  faict ,  ne  soit  pour  me  com- 
plaire. Je  veux  donc  donner  commencement  à 
ceste  tromperie  ,  de  laquelle  ne  me  peut  advenir 
sinon  tout  bien,  pour  ce  que,  si  ceste-là  me  croit, 
j'ay  ce  que  je  demande,  et  si  de  bon  gré  je  devien 
maistre  de  sa  vie ,  en  despit  qu'elle  en  ayt  je  vien- 
dray  à  estre  seigneur  de  ses  biens.  Si  elle  ne  me 
croit  et  nie  ce  qu'elle  m'a  promis ,  la  menassant 

de  descouvrir  sa  trahison ,  je  la  tiendiay  soubs 
mes  pieds ,  et  tireray  de  ses  mains  quelque  escu  : 
car,  quant  au  reste,  je  ne  m'en  soucie  guères.  Au- 
jourd'huy  la  giace  des  femmes  se  vend  à  si  vil 
pris,  que  pour  un  teston  on  en  a  tant  qu'on 
veut  et  à  choisir.  Après  ,  ne  me  réussissant  aucune 
de  ces  choses,  je  m'en  iray  au  seigneur  Fidelle  , 
et  luy  descouvriray  ceste  entreprinse;  et  ainsy 
en  tireray  quelque  profit.  Doucques,  aux  mains  , 
amoureuse  espée  et  poignard  chery  ,  et  vous  pré- 
parez à  faire  du  bruit  !  Ha ,  traistres  !  tue  !  tuë  ! 
Ha ,  poltrons  !  ha  ,  infâmes  !  tournez  visage ,  car 
je  ne  vous  crain  non  plus  qu'un  festu.  Je  vous 
mettray  tous  en  pièces  et  vous  hacheray  menu 
comme  chair  de pasté,  assassins,  rôdeurs  dépavé, 
tii'curs  de  layne,,  guetteurs  de  chemins  ! 

Narcisse.  Voicy  le  poltron  qui  combat  main- 
tenant contre  l'air. 

Les  Compagnons.  ïue,  tue  le  traistre'  tue! 

Brisemur.  Helas!  je  suis  mort  à  ce  coup. 


SCÈNE  XI. 
M.  Josse,  desguisé;   Blaisine. 

M.   JossE. 

i  un  Apollon,  frère  de  Diane  et  fils  de 
Jupiter,  pour  coucher  avec  Isse,  fille  de 
.Macaréc,  ne  ro[)uta  à  blasme  vestir  la 
figure  de  l'humble  personne  d'un  sim- 
ple pasteur,  pourquoy  prcndroy-jc  à  honte  et  des- 
honneur si  je  me  suis  desguisé  et  prins  l'heibit 
d'un  mendiant  pour  jouyr  de  ma  très  chère  Vie- 

toire?  Tulles  dict  :  Quod  excmplo  fit  jure  fieri 
putant.  Donc,  me  proposant  aller  aux  desirez  ac- 
collemens ,  aux  cliers  embrassemens  de  ma  très 
douce  amie,  plaise  toy,  o  Pliebus  !  retarder  le 
cours  de  tes  chevaux  et  me  concéder  une  nuict 
triduane,  telle  que  cust  Jupiter  quand  il  jouyt 
d'ÂIcmèue  :  car,  si  celle-ci  au  sein  de  laquelle 
je  me  prépare  aller  n'est  en  beauté  supérieure  à 
l'aulre,  elle  ne  luy  est  pourtant  inférieure.  Hé! 
qui  est  ores  à  la  fenestre  de  Victoire?  Neinpe^  c'est 
ma  petite  ame;  accède  donc,  M.  Jossc,  et,  par  ton 
melliflu  parler,  fay-luy  entendre  comme  tu  luy  est 
tjès  fort  affectionné  et  ardamment  vulncré  de  son 
amour,  en  luy  demandant  secours. 

Blaisiîne.  Yoicy  mon  doux  et  beau  Narcisse. 
Par  ma  foy,  il  me  prend  volonté  de  m'en  aller 
avec luy. 

M .  JosSE .  Eg-o  vado,  comme  je  sens  mes  mem- 
bres se  refroidir  !  Je  puis  bien  dire  que  la  sentence 
de  ce  sage  Galien  se  vérifie  en  moy,  lorsqu'il  dit 
que,  quand  on  s'achemine  à  une  entreprinse  diffi- 
cile, le  sang  se  retire  des  extremitez  corporelles 
et  court  se  rendre  au  cœur,  fontaine  des  esprits 
vitaux.  Mais,  puis  que  tu  es  refroidy,  approche 
de  ta  Thays,  dit  le  célèbre  ïerence  :  car  calesces 
plusquain  satis. 

Blaisine.  Je  le  veux  escouter. 

M.  JosSE.  Pulcherrùna  millier  et  colomba 
mea  speciosissima ,  donnez  permission  et  par- 
donnez à  moy,  homme  de  mérite,  si  ores  je  me 
monstre  tanthardy  et  impudent,  qu'ayant  mis  à 
part  toute  honte  et  verecondie  digne  d'un  homme 
libre,  je  vien  vous  assaillir  à  l'impourveu,  veluti 
lupus  tonsibilein  pecoram^  ncimlice  faire  j'ay  esté 

contraint  par  ce  fiircifer  nud,  aisié,  bandé  et  pha- 
retré  enfant  de  celle  déesse  cpfon  nomme  Venus, 
lequel,  avec  un  de  ses  traicts,  m'a  transvertebré 
ceste  poictrine,  amovis  vestri  causa;  par  ijnoy, 
comme  un  malade  febricilant.j'ay  recours  à  vous, 
tanquam  ad  medicum ,  affin  que  me  baillez  celle 
médecine  qui  se  trouve  en  vostre  bibliotèque  ou 
cabinet,  et  qu'avec  la  lumière  de  vos  esclairans 
yeux  A'ous  rasséréniez,  l'obscure  nuë  de  mon  cupi- 
dineux  désir.  Donc,  par  vos  cheveux  plus  que  do- 
rez, par  vostre  front  plus  qu'argenlé  ,  par  vos 
joués  plus  que  rouges,  par  vos  lèvres  plus  que  ver- 
meilles, par  ces  tétons  traictables,  par  ce  beau 
sein  relevé,  per  totam  denique  speciem  de  vostre 
corps,  je  vous  prie  et  supplie,  et  pcr  Castorem  et 
PoUuccm  obtector^  que  vueillez  et  disposiez  d'es- 
tre  contente  de  me  recevoir  en  Aostrc  giron  et 
entre  vos  membres  délicats,  aiïin  que,  comme  un 
marinier,  lequel  estant  hinc  illuc  jactatus  des 
fluctuantes  ondes  de  l'amoureuse  mer,  je  puisse 
tandem  conduire  ceste  fresle  nacelle  au  désiré 
port  de  vos  amoureux  bras  et  luy  donner  fond , 
m'arrestant  en  la  tranquillité  de  vos  grâces,  vous 
A^rwiAnX^  jure  jurando,  qu'en  courage  me  trou- 
verez un  autre  Hector,  en  force  un  autre  Hercule, 
en  valeur  un  autre  César,  eu  doctrine  un  autre 
Diogène,  et  en  bonté  un  autre  Caton.  Ita  et  tali- 
ter  quœ  quotidic  maf^is,  vous  trouverez  con- 
tente et  à  plain  satisfaite  de  nostre  conjonction, 
approuvée,  confirmée  et  scellée  par  mille  ])ai- 
sers. 

Blaisine.  Tu  parles  de  ceste  façon  affia  de 
n'estre  cogneu  et  pour  veoir  si  j'en  ayme  un  au- 
tre que  toy  ;  mais  tu  te  trompes,  car  je  le  cognoy 

bien.  Ouy,   oiiy,  atten  ;  je  vas  en  bas,  et  m'en 
veux  aller  avecqiies  toy. 

M.  JOSSE.  Voicy  que  tandem  mes  souhaits  sont 
parvenus  à  leur  port  désiré,  ayant  esclioué  sur 
Tamoureuse  arène  ,  et  en  un  moment  obtenu  Tef- 
fect  de  ce  que,  dès  si  long-temps,  desiderio  desi- 
deravi.  Et  qui  donc,  lo  pœan  !  se  pourra  dire  plus 
fortuné  que  moy,  qui,  à  ma  volonté  et  sans  au- 
cune crainte,  peux  jouyr  de  ma  courtoise  et  bieu- 
aymée dame? Or.  ûsublimi  feiiain  sidcravcrtice^ 
j'ay  bien  à  remercier  celle  puissante  dcesse  qui, 
non  moins  dame  teUuris  quam  œquoris ,  m'a 
par  sa  dextre  haulsé  jusqucs  au  souverain  bien  ; 
mais,  in  hoc  œviun,  je  seray  astraint  avec  Nar- 
cisse d'un  nœud  indissoluble  et  plus  que  gordian: 
car,  me  prcstant  cest  hahh  phisfjiiam  pcrfcclo  , 
m'a  ouvert  le  sentier  par  lequel  je  suis  droitcment 
arrivé.  Mais  eccani  ipsam,  qui,  ayant  cbangé 
d'habits,  ressemble  aune  vraye  chambrière. 

Blaisîne.  Mon  bien,  je  ne  pouvoy  recevoir 
plus  grande  faveur  que  celle-cy. 

M.  JosSE.  0  fa-niinam  acutissiniam  !  eWe  con- 
trefait encores  sa  voix  pour  n'estre  cogneue.  Com- 
me dit  bien  le  bon  Nason ,  sapientem  faciebat 
amor. 

Blaisine.  Pour  ce  que  le  train  des  affaires 
est  descouvert,  toute  la  maison  est  en  rumeur. 
Si  ne  fusses  venu  pour  m'emmener,  j'estoy  pour 
encourir  en  quelque  grand  danger  et  deshonneur. 

M.  JosSE.  Ceste  seule  crainte  a  esté  cause  que 
je  me  suis  advisé  vestir  cest  habit ,  affin  de  vous 
pouvoir  ayder,  pour  ce  qu'ayant  le  seigneur  Cor- 
nille  juré  de  vous  coupper  la  gorge,  et  que  si  je 
demeuroy  trop  mon  secours  seroit  vain,  n'y  es- 

tant  à  temps  opportun.  Or,  je  remercie  autant 
qu'il  m'est  possible  vostre  bénignité ,  qui  daigne 
venir  avecques  moy  et  me  communiquer  tous 
les  accidens  esquels  vostre  fidelle  amant  pour- 
roit  encourir. 

Blaisine.  Il  y  a  bien  longtemps  que  je  t'aime 
et  que  je  désire  finir  ma  vie  avecques  loy  ;  mais 
estant  subjecte  et  soubs  le  pouvoir  d'autruy,  m'a 
fait  continuellement  fermer  la  bouclie  et  feindre 
ne  te  recognoistre  pas.  Mais  je  t'aime  tousjours. 

M.  JossE  A  la  vérité,  Cornille  est  agité  d'une 
telle  et  si  grande  fureur ,  que ,  non  pas  à  une 
dame  qui  de  jure  et  de  facto  luy  est  subjecte ,  mais 
encores  {[u'il  ne  fist  pœur  à  un  homme  sui  juris. 

Blaisine.  Tu  as  praticqué  avec  tant  de  pédants, 
que  tu  me  semblés  un  pédant.  Je  voudrois  que  tu 
parlasse  en  sorte  qu'on  te  pcust  un  peu  mieux 
entendre. 

M.  JosSE.  Praticquer  continuellement  avec 
personnes  doctes,  outre  les  ordinaires  estudes,  fait 
l'homme  très  docte.  Partant,  dit  le  sage,  cuin  bo- 
nis oinhula  ;  mais  o  didcissima  muJicr ,  da  inihi 
osrulum  pacis  I  et  cela  soit  le  commencement  de 
nostre  douceur. 

Blaiskne.  Ilelas!  pauvrette  que  je  suis!  je 
voy  venir  des  gens.  Vray  Dieu,  que  je  suis  misé- 
rable si  on  me  recognoist  ! 

1\1.  Josse.  N'ayez,  point  de  pœur;  tirez-vous 
à  quartier,  et,  avec  une  voix  foible  et  basse,  de- 
mandez-leur l'aumosne. 

SCÈNE  XII. 
Blaisine  f  M.  Josse,  des  Sergens. 

Blaisine. 

jCS  gentilshommes,  par  pitié  et  pour  ra- 
il mour  de  Dieu ,  faites  une  aumosue  à 
ceste  pauvre  velVe  chargée  de  trois  pe- 

tits  enfans;  survenez  ,  je  vous  prie  ,  à 

uostie  misère  par  quelque  charité. 

M.  JosSE.  Probi honiincs,  boniviri,  date  pau- 
peri  homini  elecmosinam. 

Sergexs.  Voicy  une  heure  extraordinaire  pour 
demander  Taumosne...  Ho!  Madame,  quels  sont 
ces  meubles  que  vous  portez  là-dessoubs?  Çà,  que 
nous  les  voyons. 

Blaisine.  Ils  sont  miens  ,  je  ne  veux  pas  que 
tu  les  voyes. 

Sergens.  Tu  les  as  desrobez. 

Blaisine.  ïu  as  menty  par  la  gorge  ! 

Sergens.  Cestuy-cy  me  semble  le  larron  de  la 
chemise;  prenez-le,  c'est  luy-mesme. 

M.  Josse.  Vous  ne  dites  pas  vray,  pour  ce 
que  je  suis  vir  bonus  dicendi  peritus ,  et  non 
latro. 

Sergens.  Où  meines-tu  ceste  femme? 

M.  Josse.  Elle  n'est  d'avec  moy,  et  forte  for- 
tuna  nous  sommes  rencontrez  en  ce  lieu. 

Sergens.  Vien  parler  à  M.  le  prevost. 

M.  Josse.  Comment,  à  M.  le  prevost?  Lais- 
sez-moy. 

Sergens.  Liez-le  tout  à  ceste  heure. 

M.  JOSSE.  Auinoius,  escoutez-moy  :duo  verba. 

Sergens.  Quoy,  herbal  Fais  ton  office. 

M.  JosSE.  Je  ne  vous  ay  pas  dit  herba,  mais 
verba,  a  verberando  dicta  ,  qui  veut  autaut  dire 
que  parolles. 

Sergexs.  Madame,  vous  avez  desrobé  ces 
meubles;  nous  vous  constituons  prisonnière. 

Blaisine.  Je  suis  femme  de  bien,  et  ces  meu- 
bles sont  miens. 

Seuge.ns.  Portez-vous  des  brayes  soubz  vos- 
tre  cotillon  ? 

Blaisi.ne.  Je  porte  le  gibet  pour  te  pendre. 

Sergens.  D'où  vient  ccste  braye  qu'avez 
parmi  vos  bardes  ? 

Blaisine.  Que  sçay-je? 

Sergens.  Elle  y  est  venue  d'elle-mesme.  Il  est 
bien  aysé  à  veoir  que  les  brayes  courent  après 
elle. 

Blaisine.  Je  suis  femme  d'bonncur  :  je  de- 
meure en  la  maison  du  seigneur  Cornille. 

M.  JosSE.  Et  moy,  je  suis  boramc  de  bien: 
je  suis  précepteur  du  scigneiu"  Fidelle. 

Sergens.  Et  nous  sommes  faucons  qui  pren- 
nent vos  semblables. 

Blaisine.  Ha!  misérable  que  je  suis  !  en  quel 
bourbier  me  suis-je  mise  pour  te  complaire  ! 

M.  JûSSE.  Ha!  miserum  me,  à  quel  terme 
suis-je  réduit  pour  t'aimer  ! 

Blaisine.  Aydcs-moy  ,  au  moins. 

M.  JossE.  Je  ne  puis ,  car  je  suis  lié. 

Blaisine.  Hé  !  Narcisse  !  je  te  prie,  ne  m'aban- 
donnes pas. 

M.  JossE.  Je  suis  M.  Josse,  nec possurn  auxi- 
liuni  tibi  dure,  o  ma  douce  Victoire  ! 

Blaisune.  Il  u'est  besoin  appeller  la  dame 
Victoire,  car  elle  est  en  la  maison,  et  ne  pense 
pas  maintenant  à  nos  affaires. 

Sergens.  Voyons-les  un  peu  en  la  face.  Des- 
couvre ceste-là,  et  je  desboucheray  cestuy-cy. 
Blaisine.  Helas!  qu'est-ce  que  je  Yoy? 
M.  JosSE.  Domine  Deiis ,  adjuva  me  !  0  !  com- 
me me  fefellit  opinio  ! 

Blaisi^je.  0  meschant  pédant!  soubz  le  cou- 
vert de  ceste  tromperie  cliercheois  me  deslionorer. 
Menez-le  à  monsieur  le  prevost,  car  je  requiers 
qu'il  soit  puny. 

Sergens.  Marchez  devant,  et  luy  monstrez 
le  chemin. 

M,  Josse.  Ha!  meretricule  infâme,  tu  te 
mocques  ainsi  des  hommes  doctes  et  vertueux 
comme  mes  semblables  !  Je  pensoy  avoir  avec 
mov  ma  désirée  et  aggreable  amelette,  et,  la  con- 
duisant in  re^^niim  meiim,  devoir  vivre  heureux 
avec  elle,  et  je  trouve  que  j'ay  despendu  après 
une  vile  femmelette  le  fil  de  la  plus  belle  oraison 
in  génère  demonstrativo  que  formast  jamais  Cice- 
ron ,  et,  qui  pis  est,  je  me  trouve  par  elle  en  la 
puissance  des  hommes. 

Sergens.  Voicy  la  plus  belle  histoire  qu'on 
ait  jamais  ouyë. 

M.  Josse.  Considérez  que  je  suis  homme  de 
bien  ,  et  ne  pensez  pas,  combien  que  me  voyez 
mal  vestu ,  que  je  ne  sois  un  docte  personnage , 
pour  ce  que  sub  sordido  pallio  sape  latet  sapien- 
tia. 

Sergens.  Vien  donc,  car  je  te  sçay  dire  que 
tu  auras  le  palio. 
M.  Josse.  Vous  ne  m'entendez  pas,  et  faites  un 

équivoque  :  je  dy  pallio  avec  deux  //,  qui  signi- 
fie un  vestement,  et  je  infère  que  soubs  un  pau- 
vre vestement  se  ti'ouve  quelquefois  la  sapience  ;  et 
non  palio  avec  une  /,  qui  signifie  recompense  de 
coureur. 

Sergens.  Vien  de  volonté,  sinon  nous  te  trais- 
nerons. 

M.  JossE.  J'iray,  mais  ce  que  je  vous  dy  est 
digne  d'estre  sceu. 

Sergens.  Nous  ne  le  voulons  pas  sçavoir. 

M.  JossE.  Vous  n'estes  donc  pas  hommes,  puis- 
que oninis  homo  natiira  scire  desiderat ,  dit  le 
Stagirite? 

Sergens.  a  propos  de  sagette... 

M.  JossE.  Je  ne  dy  pas  sagette,  mais  Sta- 
girite, surnom  du  philosophe  Aristote,  peripate- 
ticien. 

Sergens.  Sus,  marchons  au  prevost. 

M.  JosSE.  Que  j'aille  au  prevost  I  Ayez  com- 
passion de  moy . 

Sergens.  11  aura  compassion  de  toy  si  tu  es 
nocent. 

M.  Josse,  Vous  voulez  dire  innocent,  pour  ce 
que  la  diction  in  est  privative,  comme  indigne, 
non  digne;  indoctc,  non  docte. 

Sergens.  Le  chancre  te  mange  ! 

M.  Josse.  Heu  mihi  ! 

ACTE  V. 

SCÈNE  r. 
Fidelle^  Béatrice. 

F  IDELLE. 

ne  seule  chose  est  cause  qu'en  ma  ven- 
geance je  ne  sens  une  telle  allégresse 
que  je  devroy,  qui  est,  si  celle-cy  meurt 
sans  sçavoir  l'occasion,  elle  ne  sentira  la 
douleur  qu'elle  souffriroit  si  elle  sçayoit  quemoy, 
qui  suis  son  très  cruel  et  plus  que  mortel  cnne- 
my,  luy  ay  procuré  la  mort.  Je  youdroy  luy  faire 
sçavoir,  mais  en  temps  qu'elle  ne  s'en  peust  fuir, 
ny  se  sauver  en  quelque  façon  que  ce  soit. 

Beathice.  Dieu  soit  loué  de  ce  qu'après  l'a- 
voir tant  louguement  cherclié,  je  l'ay  trouvé! 

Fidelle.  Yoicy  Béatrice.  Que  fait  ta  perfide 
et  malheureuse  dame?  Est-elle  seule?  Se  donne- 
elle  point  du  boa  temps  avec  quelque  amoureux  , 
ou  n'ourdit-elle  point  en  sa  pensée  quelque  nou- 
velle tromperie  et  trahison  ? 

Béatrice.  Elle  est  accompagnée  de  larmes, 
de  souspirs  et  de  tourmcns. 

Fidelle.  Peines  légères  à  ses  très  grandes 
fautes. 

Béatrice.  Je  vous  supplie  de  sa  part  qu'il 
vous  plaise  la  venir  trouver,  pour  ce  qu'elle  dési- 
re parler  à  aous. 

Fidelle.  Si  je  pensoy  que  ma  vue  luy  deust 
apporter  quelque  misère  et  douleur,  j'ii'oy  cou- 
rant. 

Béatrice.  Hé!  Monsieur,  ne  soyez  point  tant 
cruel!  Voulez-vous  qu'elle  meure  désespérée? 

FiDELLE.  Je  voudroy  à  son  tourment  adjous- 
ter  encores  un  plus  grand  tourment. 

Béatrice.  Vous!  mon  cher  seigneur.  Escou- 
tez-la,  et  puis  faites  ce  qu'il  vous  plaira. 

FiDELLE.  Tu  demandes  sa  ruyne.  J'iray.  Va, 
dy-lui  qu'elle  descende,  car,  si  les  rudes  parolles 
peuvent  offenser,  je  Foffenseray  mortellement. 

Béatrice.  J'y  vas. 


SCÈNE    II. 
Fidelle,   Victoire. 

FiDELLE. 

e  cognoy  maintenant  que  la  fortune 
m'est  amie,  puis  qu'elle  me  donne  entière 
commodité  de  mettre  fin  à  mon  désir, 
lequel  seul  ne  tend  qu'à  nouvellement 
outrager  ceste  mescliante.  Mais  la  voicy  tout  à 
point  qui  sort  de  sa  maison.  De  quelle  volonté  as- 
tu  esté  induite,  meschante  femme  ((ue  tu  es,  à 
m'envoyer  quérir,  m'ayant  tant  offensé  ?  Ne  te 
souvien-il  pas  que  tu  as  prorais  te  donner  toy- 
mesme  pour  recompense  à  un  traistre  pour  me 
tuer?  Penses-tu  (pie  je  sois  sourd,  aveugle  et  nniet? 
Victoire.  Le  désir  que  j'ay,  tandis  que  je  suis 
en  vie,  de  vous  donner  à  mon  pouvoir  ce  dernier 
contentement ,  m'a  occasionné  vous  envoyer  ap- 
peller, 

FiDELLE.  Quoy  !  est-ce  pour  user  d'une  nou- 
velle pratiipie  afin  de  me  décevoir  de  reclict? 

Victoire.  Je  vous  veux  remercier  de  ceste  pi- 
toyable affection  dont  avez  usé  envers  moy,  de 
m'accuser  à  mon  mary,  duquel,  en  bref,  je  n'at- 
ten  que  la  mort ,  si  plustost  l'aigre  douleur  qui 
me  picque  ne  me  despouille  de  la  vie.  Je  ne  pou- 
voy  recevoir  de  vous  plus  grande  courtoisie  que 
ceste-cy,  parce  que  ne  venez  seulement  pourestre 
la  fin  de  mes  tourmens,  mais  pour  ceste  cause 
que,  mourant  comme  martire,  j'obtiendray  par- 
don de  mes  péchez,  si  toutesfois  le  péché  d'idolas- 
trie  que  j'ay  commis  en  vous  adorant  ne  con- 
damne ceste  ame  misérable  aux  peines  éternelles. 
Je  vous  en  remercie  donc  autant  qu'il  m'est  possi- 
ble, et  vous  prie,  par  l'amitié  que  si  long-temps  a 
esté  entre  nous,  par  ces  plaisirs  qu'avons  receuz 
ensemble,  par  ces  larmes  qui  à  présent  arrousent 
mes  joues,  par  celles  qui  ont  tombé  de  vos  yeux 
quand,  me  tenant  embrassée,  ne  pouviez  dire  au- 
tre chose  sinon  :  Je  meur,  et  par  vostre  pitié  et 
courtoisie,  que  teniez  cachée  ma  vergongneuse 
faute,  pour  ce  que  ce  que  j'ay  fait  fut  par  un  deses- 
poir de  vostre  départ,  lequel  me  donna  un  asseuré 
signe  de  peu  d'amour,  et  fut  cause  que  je  tom- 
bay  en  ceste  très  gi'ande  faulte.  Quoy  faisant  par 
vous,  je  me  puis  dire  que  je  vous  en  demeureray 
davantage  redevable,  pour  ce  que  je  ne  puis  plus 
rien,  n'estant  en  moy  aucune  partie  hbre,  et  me 
voyant  proche  de  la  mort,  et  ne  le  feray  pour  ne 
vous  obliger  un  peu  de  poussière  en  laquelle  bien- 
tost  ce  languissant  corps  doit  estre  réduit;  mais  si 
les  obligations  restent  en  l'ame,  qui  demeure  éter- 
nellement, je  le  feray  très  volontiers. 

Fidelle.  Tu  m'as  par  tes  propos  remply  d'u- 
ne telle  confusion,  que  je  ne  sçay  de  quel  costé  je 

doy  tourner  mon  esprit,  et  me  repen  quasi  de 
t'avoir  ouyë. 

Victoire.  Ne  vous  en  repentez  point,  sei- 
gneur Fidelle,  pour  ce  que  je  ne  vous  en  deman- 
de point  pardon,  et  ne  cherche  par  parolies  diver- 
tir vostre  courage  de  sa  cruelle  volonté  ;  seule- 
ment, je  vous  prie,  encores  un  coup,  de  tenir  celée 
mavergongne,  et  après,  que  ma  vie  prenne  telle  fin 
qu'il  vous  plaira,  je  ne  m'en  soucie  pas.  Ains, 
doibvant  par  ceste  fin  finir  autant  de  tourmens 
que  vostre  haine  et  mon  péché  me  causent,  j'at- 
tend  la  mort  de  bien  bon  cœur. 

FlDELLE.  Quiconque  cherche  mettre  fin  à  un 
sien  juste  désir  ne  devroit  jamais  prester  les  oreilles 
aux  lamentations  féminines ,  et  mesmement  à  celles 
d'une  femme  qu'on  a  de  longtemps  aimée. 

Victoire.  Si  vous  avez  regret  que  je  demeure 
tant  à  mourir,  voicy  que  je  me  jette  à  vos  pieds, 
et  vous  présente  cette  poictrine  où  se  nichent  mes 
aspi'es  et  cruelles  douleurs  ;  transpercez-la  autant 
de  fois  qu'il  vous  plaira,  car  je  suis  contente  que 
de  mon  propre  sang  soient  effacées  toutes  les 
offenses  que  je  vous  ay  faites. 

FlDELLE.  Il  n'y  a  chose  au  monde  plus  propre 
à  appaiser  l'ire  des  hommes  que  l'humilité  des  en- 
nemis. Vous  m'avez  estroilcment  esmeu.  Pleust  à 
Dieu  qu'eussiez  fait  ainsi  dès  le  commencement 
que  je  dcscouvry  vos  erreurs,  car  vous  n'«ussiez 
tombé  en  tant  de  ruines!  Levez-vous,  je  vous  par- 
donne, et  prenez  courage  :  je  feray  en  sorte  que 
vostre  mary  vous  pardonnera  aussi. 

Victoire.   Foiblc  et  tardif  est  vostre  remède. 

FinELLE.  11  n'est  encores  tant  tardif  qu'il  soit 
hors  de  temps. 

Victoire.  Helas  !  je  n'en  puis  plus  ;  le  cœur 
me  faut. 

Fidelle.  Dame  Victoire ,  que  faites- vous?  Ne 
doutez  point...  Quelle  nouveauté  est  ceste-cy?  Dame 
Victoire ,  ne  vous  abandonnez  de  vous-mesme,  ne 
faites  que  la  crainte  de  la  mort  ait  plus  grande 
force  que  la  mesme  mort.  Qu'avez-vous  ?  respon- 
dez-moy.  Heias!  elle  devient  froide.  Dame  Vic- 
toire ,  n'entendez-vous  pas  ?  Voyez  un  peu  ,  elle 
se  meurt!  Hé  Dieu  !  respondez-moy  un  peu  1  par- 
lez à  moy  !  Voyez  par  quelle  voye  la  fortune  s'ef- 
force m'offenser  !  Je  ne  sçay  plus  que  je  doy  faire. 
Je  ne  la  sçauroy  abandonner.  Elle  ne  respiie  plus. 
Certes  Cornille  l'a  empoisonnée,  elle  est  morte. 
Que  je  suis  misérable!  il  n'y  a  plus  de  remède. 
0  !  comme  à  mon  grand  l'egret  je  m'apperçoy  que 
l'impétuosité  du  courroux  transporte  le  plus  sou- 
vent les  hommes  à  commettre  choses  inhumaines 
et  plaines  de  cruauté!  Et,  ores  que  je  ne  te  puis 
redonner  la  vie,  je  cognoy  que  j'ay  mal  fait  de 
procurer  ta  mort,  car,  encores  que  m'eusses  of- 
fensé, tu  estois  digne  d'excuse  et  de  pardon  ,  puis 
que  le  seul  desespoir  d'amour  en  avoit  esté  cause. 
Je  ne  devoy  donc  me  laisser  ainsi  vaincre  et  aveu- 
gler par  l'ire,  et  ne  me  devoy  plustost  souvenir  de 
la  faute  que  de  mon  devoir,  et  pour  une  simple  in- 
jure oublier  tant  d'amoureuses  démonstrations  que 
d'une  amitié  sans  fin  tu  m'as  faites  de  temps  en 
temps.  Ha!  que  c'a  esté  une  entreprinse  trop  in- 
digne d'un  gentilhomme  de  procurer  la  mort  à 
une  femme  par  la  main  de  son  propre  mary  !  De 
quoy  enfin ,  comme  d'un  porteur  de  tout  mal ,  je 
seroy  hay  et  tenu  de  tout  le  monde  pour  un  mes- 
chant  et  traistre  homme  ;  mais  trop  de  puissance 

a  un  promjit  desdain  nay  de  jalousie,  ains  d'une 
asseurance  d'estre  abandonné.  A  mon  parlement 
d'avec  toy,  je  te  donnay  occasion  de  croire  que  je 
ne  t  aimoy  plus  et  de  m'abandonuer.  A  moy  donc, 
et  non  à  toy,  est  deu  le  chastiement.  Ha  !  ma  chère 
Victoire,  comme  se  peut-il  faire  que  sans  ton 
amoureuse  vie  je  puisse  vivre  un  seul  moment  ! 
Tu  es  couchée  sur  la  terre,  misérable  que  je  suis! 
et  ne  me  respond  point.  Au  moins,  ouvre  les  yeux 
et  regarde  les  larmes  de  celuy  qui ,  durant  ta  vie, 
t'a  tant  aimée,  et  qui  ores,  quelque  part  que  tu 
sois,  t'adore.  Mais,  helas!  ne  sera  jamais  vray  que 
Fidelle  vive,  Victoire  estant  morte  !  J'ay  esté  la 
racine  de  ton  mal,  je  ne  seray  paresseux  à  te  sui- 
vre. A  la  mienne  volonté  que,  pour  mon  conten- 
tement, tupeusses  veoir  ma  mort,  et  qu'elle  fust 
tant  avantureuse  qu'en  reprinsscs  vie  !  Mais  puis 
que  mes  plaintes  sont  vaines,  et  moy  seul  cause 
de  ma  douleur,  en  te  faisant  un  sacrifice  de  mon 
corps  ,  j'honoreray  ta  mort ,  car  il  est  bien  raison- 
nable que  si  amour  m'a  conjoint  avec  toy  et  la 
haj^ne  t'en  ait  séparée,  que  maintenant  la  mort  me 
rejoigne  avec  toy,  jaçoit  qu'ayes  bien  occasion  de 
me  hayr  éternellement.  Je  te  supplie  n'avoir  à 
mespris  ces  derniers  honneurs  que  je  suis  pour  te 
faire,  et,  si  un  cœur  repentant  mérite  pardon, 
pardonne-moy  un  si  grief  péché  ;  pardonne-moy, 
ame  bien  heureuse,  et  ne  te  fasche  d'estre  si  sou- 
vent nommée  par  ma  langue ,  laquelle  mettra 
bienlost  fin  à  mes  lamentations ,  recueillant  les 
extrêmes  reliques  de  ce  tien ,  encores  que  mort , 
très  doux  visage ,  de  ces  délicates  lèvres  qui 
quehpie  temps  m'ont  esté  si  amoureuses ,  et  de 
ces  yeux  qui  m'ont  percé  le  cœur!  Dieu  vueille 

que  tout  ainsi  que  comme  jusques  icy  m'as  finalle- 
ment  esté  cruelle  et  mauvaise,  qu'ainsi,  au  lieu  oii 
tu  es  maintenant,  remplie  d'amour  et  de  courtoi- 
sie ,  tu  daignes  accepter  pour  éternelle  compagne 
ceste  misérable  ame  qu'à  présent  je  t'envoye! 
Voicy  les  derniers  baisers  que  tu  es  pour  recevoir 
de  moy  ;  A'oicy  les  dernières  larmes  que  je  doy 
respandre  à  ton  occasion,  et  voicy  les  derniers 
tourmens  que  je  doy  sentir  pour  ton  amour.  Par- 
tant, qu'en  un  mesme  point  finissent  tant  de  mi- 
sères, et  que  mon  sang  soit  celuy  qui  lave  les  ma- 
cules de  ton  corps  et  purge  ma  si  grande  et 
énorme  faute  ! 

Victoire  jette  un  souspir. 

FiDELLE.   Ho  !  elle  respire  encores. 

Victoire.  Helas  ! 

Fidelle.  Mon  ame,  confortez-vous;  r'avivcz 
l'espérance  morte,  car  je  vous  promets  de  vous 
oster  encores  de  ces  peines. 

Victoire.   Helas  !  laissez-moy  mourir. 

Fidelle.  Je  veux  que  viviez. 

Victoire.  La  mort  est  la  fin  des  travaux  et 
coramencemoit  de  la  vie. 

Fidelle.  \\  est  vray,  mais  c'est  à  ceux  qui 
ont  tousjours  à  vivre  en  misère  ;  mais  j'espère  que 
de  vous  n'en  sera  pas  ainsi.  Essuyez  ces  larmes, 
et  laissez  que  je  pleure  pour  vous ,  car  la  raison 
le  veut. 

Victoire.  Aydez-moy. 

Fidelle.  La  douleur  vous  a-elle  laissé? 

Victoire.  Ouy,  Monsieur. 

Fidelle.  Avez-vous  mangé  quelque  chose  de- 
puis le  retour  de  vostre  mary  ? 

Victoire.  Non,  Monsieur.  Mon  angoisse  n'est 

veneuë  d'autre  chose  que  de  ia  douleur  que  je  sen 
de  vous  avoir  offensé  ;  mais  si  la  raison ,  à  nous 
concédée  par  spéciale  grâce  de  Dieu  ,  avoit  puis- 
sauce  aucune  ,  et  si  la  mémoire  des  bienfaits  re- 
ceuz  avoit  telle  autliorité  sur  moy  qu'elle  est 
coustumière  avoir  sur  les  personnes  courtoises  et 
gratieuses,  soyez  asseuré  que  je  vous  scray  tous- 
jours  éternellement  servante  fidelle,  et  de  celle 
mienne  faulte  payeray  telle  amende,  que  serez 
contraint  confesser  que  je  vous  aime. 

Fidelle.  Je  ne  demande  pas  autre  chose  de 
vous  que  vostre  amour. 

Victoire.  Iceluy,tout  ainsi  comme  la  dévo- 
tion de  mon  ame  est  pour  durer  éternellement, 
ainsi  durera  autant  que  ceste  chetive  vie. 

Fidelle.  Je  vous  remercie.  Allez  et  prenez 
courage,  car  tout  à  ceste  heure  je  vas  trouver 
vostre  mary,  et  feray  en  sorte  qu'il  vous  sera  par- 
donné. 

Victoire.  Allez  avec  Dieu. 


SCÈNE  III. 
Victoire^  Béatrice. 

Victoire. 

eatrice,  vien  çà  bas. 

Béatrice.  Avcz-vous  envoyé  Blai- 
sine  en  quelque  lieu? 
Victoire.  Non. 
Béatrice.  Elle  est  hors  de  la  maison  et  son 
coffre  vuyde.  Je  pense  qu'elle  s'en  est  fuye. 
Victoire.  A  sa  volonté.  Tu  sçais  que  j'ay  en- 

voyé  appelle!'  le  seigneur  Fidelle  pour  veoir  si, 
par  parolles,  je  le  pouvoy  esmouvoir  à  si  grande 
compassion  qu'il  me  sauvast  la  vie,  avant  neant- 
moins  en  ma  pensée  une  ferme  délibération  de  le 
hayr  éternellement?  La  fortune  a  voulu  qu'avec 
fausses  démonstrations  je  n'ay  seulçment  obtenu 
ce  que  je  desirois,  mais,  feignant  d'estre  morte, 
j'ay  provoqué  le  misérable  amant  à  vouloir  aussi 
mourir;  et  moy,  vaincue  de  la  pitié  qu'il  me  fît  se 
voulant  tuer,  j'ay  rallumé  en  moi  le  feu  qui  estoit 
esteint,  et  converty  la  hayne  en  amour,  de  façon 
que  je  ne  désire  maintenant  moins  sa  vie  que  la 
mienne  propre. 

Béatrice.  Cela  importe  beaucoup.  Ne  vous 
a-il  pas  promis  de  vous  faire  pardonner  par  vos- 
tre  mary? 

Victoire.  Il  me  l'a  promis  et  le  fera,  quoy 
qu'il  en  soit,  car  c'est  un  gentilhomme  d'honneur 
et  riche  d'amis. 

Béatrice.  J'en  suis  ayse  de  tout  mon  cœur. 
Voyez  combien  importe  avoir  affaire  avec  des  per- 
sonnes de  jugement  1  Je  vous  dy,  Madame,  qu'il 
vaut  mieux  faii'e  plaisir  d'un  pied  à  un  honneste 
homme  que  d'un  doigt  à  un  sot  et  badin. 

Victoire.  Il  est  vray.  Va-t'en  maintenant 
trouver  Brisemur,  et  luy  dy  de  ma  part  que,  s'il 
désire  mon  amitié,  il  ne  face  rien  de  ce  qu'il 
sçait. 

Béatrice.  J'y  vas  en  diligence. 

SCÈNE  II II. 
Les  Sergens,  M.  Josse. 

Se  R  G  EN  S. 

a  n'as  occasion  de  te  plaindre,  sinon  de 
toi-mcsrae.  11  ne  falloit  rien  confesser, 
car,  jaçoil  que  monsieur  le  prevost  t'ayt 
menasse  de  te  faire  bailler  la  question,  il 
ne  Teust  pas  faict  pourtant,  par  ce  que  les  indices 
ne  sont  d'aucune  importance. 

M.  Josse.  Timor  fuit  in  causa,  car,  si  j'ay  con- 
fessé que  ce  a  esté  moi,  je  n'ay  pas  dictvray. 

Sergens.  Sus,  allons,  marclie. 

M.  Josse.  Quo  quorsum,  et  quoiisque  me  me- 
nez-vous? 

Sergens.  En  prison,  pour  ce  que  demain  tu 
dois  estre  fouetté  es  environs  de  la  maison  où  tu 
as  commis  le  larcin. 

M.  Josse.  Je  seray  donc  virgis  cesus,  ceso  lo- 
ris ? 

Sergens.  Ouy,  ouy,  de  bonne  heure,  de 
bonne  heure. 

M.  Josse.  J'ay  dict  ceso  loris,  c'est-à-dire  si 
avec  des  veiges  on  fouette  les  innoceus? 

Sergens.  Vien,  chemine.  Â  quoi  t'arrestes- 
tu? 

M.  Josse.  Au  moins  que  je  sorte  de  hoc 
mundo.  Laissez-moy  dire  deux  mots. 

Sergens.  Je  veux  user  envers  toy  de  cestc 
courtoisie,  mais  dcpeschc-toy. 

M.  Josse.  Aussi  feray-je,  pource  que  brei'is 

oratiopcnctrat.  0  fortuna potens,  quamvariahi- 
lis  !  ei'ertis  tu  bonos,  erigis  improbos!  Moy ,  mais- 
tre  Josse  ,  restauiateur  de  la  romaine-romules 
langue,  correcteur  du  Cornucopie,  ampliateur  du 
Calepin,  qui  ay  tenu  les  escoUes  au  doctrinal, 
qui  ay  enseigné  tant  d'adolescens  de  bonne  in- 
dole,  qui  ay  enrichy  par  mes  nocturnes  lucubra- 
tions  les  deux  meilleures  langues,  assavoir  la 
grecque  et  la  latine  ;  qui,  par  droict  d'honneur, 
ay  sceance  parmy  les  plus  grands  personnages, 
seray  comme  un  faussaire  et  frauduleux,  comme 
un  marheureux  larron,  infamement  foiietté  par 
les  rues,  par  les  places,  par  les  carrefours!  Ne 
t'estoit-ce  pas  assez,  iniqua  Dea,  faire  en  sorte  que 
je  fusse  mis  in  rigicU  latebrosuni  carceris  antrum, 
lieu  et  garde  desdié  aux  hommes,  où  toutesfois 
l'obscurité  m'empeschera  les  fcnestres  de  mon  es- 
prit, mes  yeux,  scUicet,  et  davantage  me  veux 
faire  foiietter  comme  un  homme  nuisible  !  Que 
n'ay-je  un  poignard!  car  volontiers  je  le  plante- 
roy  en  ce  mien  misérable  et  malheureux  estomac, 
receptable  de  trop  funestes  pensées,  par  ce  que  le 
mourir  me  seroit  plus  honorable  qu'une  vie  hon- 
teuse, ainsi  que  le  dit  encores  Virgile  :  Lctumque 
volunt  pro  lande patissi. 

Sergens.  Finy  si  tu  veux,  et  allons. 

M.  JosSE.  Miseremini  mihi^  miseremini  sal- 
tem  vos,  amicimei ;  tout  bellement,  je  vous  prie, 
vropter  Deum  alque  hominum  fldem. 

SCÈNE  V. 

Fidelle  ^  M.  Josse^  les  Sergens ,  Béatrice, 
Victoire ,  Blaisine. 

Fi  BELLE. 

c  me  resouls,  puisque  je  ne  Tay  peu 
'  trouver,  d'attendre  qu'il  retourne  en  la 
maison. 

M.    JossE.    Ha!    seigneur   Fidelle , 
vengez-moy,  à.G\i\r<îi-raoy  ab  hominibus  iniqitis. 

Fidelle.  Que  diable  faictes-vous  en  cest 
habit?  que  veulent  faire  ceux-cy  de  vous? 

M.  JosSE.  Caton  dict  :  ïnterpone  tuis  interdum 
gaudia  curis ,  ut  possis  animo  quemcumque 
sufferre  laborem.  Partant,  en  ce  temps  de  ca- 
resmc-prenant,  jours  de  récréation,  j'alloy  paisi- 
blement, desguisé  ainsi  que  voyez ,  et  ceux  icy 
^m'ont  retenu  et  lié  ,  et  me  veullent  faire  virgis 
verberare  comme  un  larron.  Vous  sçavez  toutes- 
fois  que  je  suis  integcr  vitœ  scclerisque  punis. 

Béatrice.  Madame,  le  larron  est  pris  avec 
Blaisine. 

Fidelle.  Qu'est-ce  que  t'a  desrobé  cestuy-cy? 

Sergens.  Une  chemise. 

Victoire.  Ha!  racschans  !  vous  estes  enfin  at- 
trapez ! 

Fidelle.  Ccstuy  est  homme  de  bien;  je  ne 
veux  pas  souffrir  qu'on  luy  fasse  tort. 

M.  Josse.  Seigneur  Fidelle ,  aydez-raoy,  car 
vous  le  pouvez  faire;  n'cndiuez  que  celuy  qui 
vous   a  esté   précepteur  et  cpii  vous  a  imbu  es 

bonnes  lettres  soit  affligé  de  ceste  contumelie  ,  et 
après  je  vous  feray  un  beau  panegirique. 

Victoire.  Seigneur  Fidelle,  cestuy-cy  m'a 
desrobé  une  chemise  ;  mais ,  puisqu'il  est  vostre 
amv,  je  n'en  veux  sçavoir  autre  chose. 

Fidelle.  Il  ne  vous  a  rien  desrobé,  mais  si 
voulez  sçavoir  comme  l'affaire  de  la  chemise  s'est 
passée,  je  le  vous  diray.  Mais  vous  autres,  dites- 
moy  un  peu,  pour  quelle  raison  avez-vous  re- 
tenu ceste-cy? 

Sergens.  Nous  l'avons  trouvée  ce  pacquet 
soubz  son  bras,  et,  jugeant  qu'elle  l'avoitdesrobbé , 
nous  l'avons  menée  à  monsieur  le  prevost;  et 
pour  ce  qu'elle  s'est  excusée  gentiment,  ledict 
seigneur  nous  a  commandé  l'accompagner  en  la 
maison  où  elle  demeure,  et  si  sa  maistresse  se 
clame  satisfaicte  d'elle,  que  la  laissions  en  liberté, 
sinon  que  la  menions  en  prison. 

Fidelle.  Madame  Victoire,  avant  que  fassiez 
autre  response ,  escoulez-moy.  Narcisse,  mon 
serviteur,  estant  amoureux  de  vostre  Blaisine,  ne 
pouvant,  par  prières ,  la  faire  condescendre  à  ses 
volontez,  ainsi  qu'il  desiroit,  procura  que  la  trom- 
perie list  ce  que  ne  pouvoit  amour,  et  partant 
vestit  cest  habit  et  luy  alla  demander  l'aumosne. 
Elle  luy  ouvre  en  bonne  intention ,  et  luy  entre 
avec  meilleure  volonté.  Comme  ils  s'accordèrent, 
je  n'eu  sçay  rien  :  tant  y  a  que,  estant  surpi'ins 
parle  despensier,  pour  se  sauver,  Blaisine  des- 
robba... 

Victoire.  Ha!  traistresse!  est-ce  ainsi?  as-tu 
bien  la  hardiesse  de  faire  entrer  un  homme  en  ma 
maison  pour  me  deshonorer?  Ribaude  que  tu  es, 
je  te  veux  faire  mettre  au  carquan. 

Blaisine.  Madame,  je  l'ay  faict  pour  bien.  Il 
me  vint  demandei  Taumosne  ;  moy,  qui  suis  toute 
pitoyable  ,  croyant  que  ce  fust  un  pauvre  ,  je  la 
lui  portay;  mais  soudain  il  entra  en  la  maison  et 
ferma  la  porte,  puis  se  mit  à  l'entour  de  moy.  Je 
vouloy  crier,  mais  il  commença  à  dire  :  Si  tu 
cries,  je  te  feray  honte  devant  tout  le  monde.  A 
ceste  cause,  moy,  qui  tient  cher  mou  honneur, 
affin  qu'il  ne  me  fist  honte ,  je  ra'accorday  à  sa 
volonté. 

Victoire.  0!  belle  excuse,  eshontée! 

Blaisi.ne.  11  juroit  qu'il  m'aymoit,  et  me  di- 
soit  :  Veux-tu  faire  mourir  ton  fidelle  serviteur? 
Je  mouiTay  si  tu  ne  m'aydes,  et  tu  seras  damnée, 
pour  ce  que  tu  me  feras  perdre  l'ame,  ô  perfide  que 
tu  es!  A  ceste  cause,  moy,  qui  ne  demande  qu'aller 
en  paradis,  ne  le  voulu  refuser;  mais  je  l'ay  faict 
mai  volontiers,  par  la  croix  que  voilà  ! 

Victoire.  Certes,  tu  t'es  portée  fort  bien,  et 
tu  t'en  apercevras  sitost  que  mon  mary  sera  re- 
venu en  la  maison. 

Blaisine.  Il  m'a  donné  la  foy. 

Victoire.  T'a-il  promis  t'espouser? 

Blaisine.  Ony,  5ladame,  et  considérez  que 
c'est  mon  mary  :  car,  quand  je  vy  maistre  Josse  à 
la  porte  ,  pensant  que  ce  fust  Narcisse ,  je  prins 
mes  bardes  pour  m'en  aller  avec  luy. 

Fidelle.  Ce  n'est  pas  si  grand  mal  qu'il  sem- 
bloit.  Entrez  en  la  maison,  car  on  vous  r'apportera 
la  chemise ,  et  si  on  fera  chose  qui  vous  sera  de 
contentement,  ce  que  je  désire  surtout.  Mais 
faictes  délivrer  ceste-cy. 

Victoire.  Laissez-la. 

Sergens.  Allez  à  la  bonne  heure. 

Victoire.  Et  de  mes  services? 

FiDELLE.  Ne  vous  en  souciez  pas  ;  nous  obtien- 
drons nos  intentions. 

Victoire.  Je  vous  baise  les  mains.  Béatrice  , 
as-tu  esté  parler  à  Famy? 

Béatrice.  J'ay  entendu  pour  chose  certaine 
qu'il  a  esté  assailly  par  ses  ennemis  et  tué. 

FiDELLE.  Messieurs  les  officiers,  je  croy  que 
jusques  à  présent  estes  bien  asseurez  de  Finuo- 
cence  de  cestuy-cy  ;  partant,  advisez  de  le  laisser. 

Sergens.  Nous  ne  pouvons  :  de  sa  bouche  il 
a  confessé  le  larcin ,  et  Monsieur  le  prevost  nous 
a  enjoint  de  le  mener  en  prison . 

M.  JossE.  La  crainte  du  tourment  m'a  fait  dire 
ce  qui  n'est  pas,  car  tormentum  dicitur  quasi 
torquens  mentem. 

FiDELLE.  Maistre  Josse ,  vous  devez  sçavoir 
que  j'ay  pardonné  à  \  ictoire  et  que  j'espère  faire 
en  sorte  que  son  mary  luy  pardonnera  encores  ; 
par  quoy  ne  vous  esmerveillez  si  je  procure  pour 
vous,  pour  ce  qu'estant  à  présent  deslivré  deceste 
fureur  qui  ne  m'a  laissé  cognoistre  vos  conseils 
pour  bons,  comme  ils  estoient  en  effet,  j'auroy 
grand  tort  si  je  vous  manquoy  de  secours.  Vous, 
gens  de  bien,  retournez  ensemble  avec  cestuy-cy 
à  Monsieur  le  prevost,  et  luy  dictes  de  ma  part 
comme  la  chose  s'est  passée;  que  j'iray  parler  à 
luy,  et  que  je  seroy  bien  aise  qu'il  le  mist  en  li- 
berté ,  comme  le  veut  la  justice  et  la  raison. 

Sergens.  Nous  le  ferons  ainsi,  allons. 

M.  JosSE.  Seigneur  Fidelle,  je  vous  remercie. 

SCÈNE  VI. 

Narcisse,  avec  deux  Compagnons  ; 
Brisemur,  aux  filets  ;  Fidelle,  les  Sergens. 

Narcisse. 

0  !  tire  !  tire  ! 

Compagnons.  Ho  !  ho  !  ho  !  ho  ! 
Narcisse.  0  la  belle  chasse! 
Compagnons.  Ho  '  ho  !  ho  !  ho  ! 

Brisemur.  a  Tayde  !  à  ra3'^de!  ils  me  veuUent 
tuer. 

Sergens.  Prenez-les  !  prenez-les  ! 

Narcisse.  Ha!  canaille!  au  diable!  ha!  ma- 
raux  cornuz  !  a^ous  payerez  ores  la  gabelle. 

Fidelle.  Tirez  à  quartier. 

Sergens.  Emmeine  ce  prisonnier;  mets  bas 
ces  armes,  de  par  le  roy. 

Narcisse.  Va  au  gibet. 

Fidelle.  Arrestez-vous. 

Narcisse.  Laissez-nous  tirer  quatre  autres 
coups . 

Fidelle.  Arrestezcoy,  vous  dis-je. 

Sergens.  Laissez-nous  faire  nostrc  office;  est- 
ce  ainsi  qu'on  force  la  justice? 

Fidelle.  Pourquoy  offensez-vous  les  miens? 

Sergens.  Pour  délivrer  cestuy-cy. 

Fidelle.  Si  ne  voulez  autre  chose,  allez-vous- 
en  à  Dieu  ;  je  le  feray  bien  délivrer,  pour  ce  que 
ce  n'est  qu'une  niche  que  nous  luy  avons  faicte. 

Sergens.  Pardonnez-nous,  Monsieur;  nous 
pensions  qu'ils  le  voulussent  tuer. 

Fjdelle.  Vous  estes  trompez;  desveloppez-le, 
et  le  laissez  aller  faire  ses  affaires. 
Sergens.  Tout  à  ceste  heure. 
Fidelle.  Homme  de  bien,  faictes  que  cest 
exemple  vous  corrige  pour  l'advenir  ;  je  vous  par- 
donne ,  et  ne  vous  veux  dire  autre  chose  :  vous 
m'entendez  bien  ? 

Brisemur.  Monsieur,  Dieu  sçait  ma  volonté, 
etquel  j'ay  tousjours  esté  envers  vous  ;  je  me  plains 
seulement  que  j'ay  esté  trahy  ,  car  mille  hommes 
ne  seroient  bastans  pour  me  faire  quitter  un  pied 
de  terre ,  et  ceux-là ,  redoutant  ma  valeur,  m'ont 
tendu  des  filets,  affin  que  je  me  prins  moy-mes- 
me,  comme  j'ay  faict. 

Narcisse.  Monmaistre,  il  est  fort  brave;  il  a 
bon  œil ,  bonnes  jambes ,  et  est  fort  léger  à  la 
coui'se. 

Brisemur.  Je  ne  m'en  suis  fuy  de  crainte;mais, 
pour  ce  que,  voyant  vous  autres  les  armes  nuè's 
au  poing  et  vous  oyant  crier  :  Tue!  tue!  m'imagi- 
nant  qu'alliez  faire  quelque  signalée  entreprinse, 
je  me  mis  à  courir  pour  mettre  fin  à  l'estrif  avant 
que  fussiez  arrivez ,  et  ainsi  vous  deslivrer  de 
peine  et  moy  r'emporter  l'honneur. 

Fidelle.  C'est  assez  dit:  on  cognoist  fort  bien 
vostre  valeur.  Allez  à  Dieu. 

Brisemur.  Je  vous  suis  serviteur  ;  je  baise  les 
mains  de  vostre  Seigneurie.  Le  chancre  vienne  à 
toutes  les  femmes  !  Enfin,  je  l'ay  eschappé  belle  ! 

SCÈNE  VII. 

Virginie^   Saincte ^  Babille ^  Méduse,  Fortuné, 
Octavian,   Fidelle ,   Sergens. 

Virginie,  en  la  maison. 

elas ,  misérable  que  je  suis!  àTayde! 
à  Tayde  !  au  secours  !  Saincte,  m'amie, 
19  aydez-moy. 

è)      Sergens.  Quel  bruit  est-ce  là?  Ar- 
restez  ! 

Saincte,  en  la  maison.  Ha!  traistre!  ouvre 
la  porte  ! 

V'IRGINIE.  Helas!  moy  cbetive  et  misérable! 
que  me  reste-il  plus  de  bon? 

Méduse  et  Fortuné  s'enfuyent  de  la  maison. 
Octavian,  nud,  en  chemise,  court  après  ai>ec  Ves- 
pée  au  poing f  et  après  luy  sortent  Saincte,  por- 
tant une  lumière  en  main,  et  Babille  ai'ec  la 
pelle  du  feu,  crians  : 

OcTAViAN.  Prenez,  prenez  les  traistres  ! 

Saincte.  Prenez!  tenez!  arrestez!  Qui  a-il  de 
nouveau,  Monsieur?  Qu'est-ce  que  ceux-là  vous 
ont  desrobé  ? 

OCTAVIAN.  Je  nesçay,  car  j'estoy  au  lict.  Vir- 
ginie, que  t''est-il  advenu? 

Virginie.  Que  me  pourroit-il  advenir  pis, 
cbetive  que  je  suis  ! 

OcTAViAN.  Qu'y  a-il  ?  parle  clairement. 

Virginie.  Ce  traistre,  par  le  moven  de  ceste 
meschante,  est  entré  en  la  maison,  a  monté  eu  ma 
chambre,  et  à  vive  force  m'a... 

OCTAVIAN.  Ha!  traistre!  je  te  tueray. 
Fidelle.  Arrestez-vous ,  seigneur  Octavian. 
OcTAVlAN.   Ho!  meschante  femme ,  est-ce  cy 
la  foy  que  j'avoy  en  toy? 

Méduse.  Seigneui-  Octavian,  qui  faict  quel- 
que chose  à  bonne  fin  ne  mérite  blasme.  Ce  gen- 
tilhomme m'avoit  dict  que  vostre  fille  luy  avoit 
promis  de  le  prendre  à  raary,  consommer  le  ma- 
riage ,  et  puis  vous  le  faire  sçavoir.  A  ceste  occa- 
sion, meuëde  charité,  croyant  que  tous  deux  fus- 
sent d'accord  ,  je  Tay  conduit  en  la  maison. 

VlRGliNlE.  Je  ne  sçay  aucune  chose  de  tout 
cela  :  je  ne  Tay  jamais  veu. 

Fortuné.  Tu  en  as  menty  par  la  gorge  !  je  ne 
luy  ay  point  promis  autrement. 

Fidelle.  Seigneur  Fortuné,  est-ce  vous? 
Octavian.  Ha  !  seigneur  Fortuné,  traiter  d'une 
telle  façon  ceux  desquels  avez  receu  tant  de  bé- 
néfices !    Menez-le  en  prison  ,  je  veux  qu'il  soit 
puny. 

Fidelle.  Je  te  pourray  maintenant  rendre  la 
pareille  de  la  faveur  que  tu  m'as  faicte. 

Fortuné.  Demeurez,  car  nous  estions  d'ac- 
cord. 

Fidelle.  De  grâce,  un  peu  de  patience  ,  sei- 
gneur Octavian.  Aux  choses  qui  sont  passées,  on 
ne  peut  trouver  aucun  remède  ;  parquoy  faut 
pourvoir  à  ce  qui  peut  advenir.  Si  vous  faictes 
chastier  le  seigneur  Fortuné,  et  peut-estre  luy 
oster  la  vie,  qu'aurez-vous  faict?  Pour  tout  cela, 
vostre  fille  ne  sera  telle  qu'elle  estoit  auparavant. 
Tirez-vous  un  peu  plus  de  ça  :  le  party  du  sei- 
gneur Fortuné  est  sortable  à  vostre  condition  ,  et 
peut-estre  davantage. 

OcTAViAN,  Il  est  vray. 

FiDELLE.  Partant,  regardez  de  faire  qu'il  se 
contente  de  la  prendre  à  femme ,  et  remerciez 
Dieu  qu'il  est  tomlié  en  ceste  faute ,  parce  qu'à 
ceste  occasion  vous  viendrez  à  la  marier  mieux 
que  n'eussiez  faict  en  un  antre  temps. 

OcTAVlAN.  Je  trouve  vostre  opinion  fort  bonne, 
pourveu  qu'il  la  vueille. 

FiDELl.E.  Laissez  faire  à  moy.  Seigneur  For- 
tuné, puis  qu'avez  fait  la  folie,  il  tous  faut  resou- 
diejouyr  encores  des  fruicts  qui  naissent  d'icelle. 
Vous  avez  deshonoré  ceste  pauvre  fille,  et  à  ceste 
occasion  estes  retenu.  Si  allez  en  prison  ,  il  est 
tout  clairet  évident  que  la  justice  vous  donnera 
un  très  sévère  chastiment,  et  pour  l'honneur  d'elle 
vous  contraindra  l'espouser,  et  peut-estre,  pour 
donner  exemple  à  autruy ,  vous  ostera  la  vie  :  de 
façon  que  je  vous  conseille  la  prendre  dès  main- 
tenant pour  vostre  femme  ;  et  ainsi  vostre  vie  et 
l'honneur  d'elle  seront  conservez  en  un  mesme 
temps. 

Fortuné.  Puisqu'il  n'y  a  antre  remède,  j'en 
suis  contant;  mais  je  douLte  qu'elle  ne  le  vueille 
consentir. 

FiDELLE.  N'ayez  point  de  double.  Dame  A'ir- 
ginie,  puisque  vostre  fortune  a  voulu  qu'ayez  esté 
réduite  à  ce  point  auquel  ne  pensastes  jamais,  et 
que  les  espérances  qui  vous  avoient  nourrie  jus- 
ques  icy  demeurent  par  ccst  accident  entièrement 
esteintes,  je  aous  prie,  tant  pour  la  consolation  de 
vostre  père  que  pour  la  vie  d'un  gentilhomme 
qui  vous  ayme ,  et  encores  pour  le  bien  et  hon- 
neur de  vous-mesme ,  que  soyez  contante  d'ac- 
cepter ])0ur  vostre  mary  le  seigneur  Fortune  ,  et 

vous  asseurer  qu'à  ceste  occasion  je  vous  eu  de- 
meureray  tant  obligé ,  que  toute  chose  impossible 
me  sera  tort  aysée  pour  vous  complaire. 

VlRGllNlE.  Je  m'y  efforceray  tousjours,  quand 
je  ne  seroy  astrainte  à  ce  par  aucune  autre  raison 
que  je  sçay  que  je  feray  chose  qui  vous  sera 
agréable,  estant  de  cela  priée  de  vous,  pour  qui 
j'iroy  jusques  au  feu  ;  et,  puisque  ma  mauvaise  for- 
tune le  veut  ainsi ,  me  voicy  disposée  à  faire  ce 
que  me  commandez,  et  de  mourir  encores  pour 
vous. 

Fidelle.  Je  vous  remercie.  Or,  embrassez- 
vous.  Je  prie  Dieu  qu'il  vous  conserve  longue- 
ment en  continuelle  félicité. 

Fortuné.  Madame,  je  vous  accepte  pour  ma 
femme,  et  vous  jure  de  vous  aymer  autant  qu'il 
convient  à  une  très  chère  sœur,  vous  priant  ne 
vouloir  préposer  l'amour  que  jusques  icy  avez 
porté  au  seigneur  Fidelle  à  vostre  devoir  et  à 
mon  honneur. 

Virginie.  Tenez  pour  certain  que  tout  ainsi 
qu'en  un  si  long  temps  j'ay  peu  retirer  ma  mé- 
moire de  luy,  qui  m'a  quasi  du  tout  eiie  à  mespris, 
qu'ainsi  je  vous  aymeray  constamment ,  puis  que 
je  suis  tant  aymée  et  tenue  chère  de  vous. 

OcTAViAN.  Ho!  mes  enfants,  remerciez  Dieu 
que  les  affaires  ont  heureusement  reussy.  Entrons 
en  la  maison,  car  il  vient  sur  le  tard  et  faict  froid. 
Seigneur  Fidelle,  nous  vous  remercions. 

Fortuné.  Dame  Méduse,  puis  qu'avez  esté 
cause  de  nostre  allégresse,  venez  alhn  de  vous 
resjouyr  un  petit,  pour  ce  que,  dès  ceste  uuict  en 
avant  vous  n'aurez  plus  à  venir  en  ma  maison. 
Seigneur  Fidelle,  adieu. 

FiDELLE.   A  Dieu,  seigneur  Fortuné. 

Méduse.  Le  temps  vous  fera  cognoistre  ma 
bonté,  et  m'aurez  plus  chère  que  jamais. 

Saincte.  Au  moins,  pour  nostre  peine,  don- 
nez-nous à  soiipper. 

Fidelle.   Allez  tousjours  chantant. 

Saincte.  Bonne  nuict  à  vostre  seiarneurie. 


SCÈNE  VIII. 
Fidelle,  Narcisse,  Cornille. 

Fidelle. 

ue  te  semble  de  cest  accident  de  For- 
tuné? 

Narcisse.  Me  semble  que  vous  estes 

la  meilleure  personne  du  monde,  puis 
que  non  seulement  pardonnez  les  offenses  qui 
vous  sont  faictes,  mais  procurez  encores  le  bien  à 
qui  vous  a  offencé ,  et,  pour  garder  la  foy  à  qui 
vous  est  infidelle ,  ne  vous  souciez  de  l'amour 
d'une  belle  jeune  fille  telle  qu'est  Virginie.  Je  n'en 
eusse  pas  faict  autant,  ny  avec  elle,  ny  avec  For- 
tuné ,  pour  ce  que  j'eusse  procuré  que  l'un  fust 
chastié,  et  avoir  la  jouyssance  de  l'autre. 

Fidelle.  Tant  grande  estoit  la  passion  que  je 
sentoy  d'estre  abandonné  de  Victoire ,  que  je  ne 
sçavoy  que  je  faisoy;  et  suis  infiniment  marry, 
non  tant  de  n'avoir  jouy  de  Virginie,  pour  ce 
qu'icelle  m'aymant,  je  m'asseure  que  pour  For- 
tuné elle  ne  laissera  pas  de  me  complaire,  mais 
de  ce  qu'iceluy,  esmeu  de  si  forte  rage,  a  tant 

blasmé  le  sexe  féminin,  lequel  en  eflfect  je  cognoy 
estre  bon  et  digne  de  toute  louange  :  car,  com- 
bien que  Victoire  m'ait  monstre  une  affection 
contraire,  si  est-ce  que  pour  tout  cela  sa  faute  n'a 
peu  nj  deu  souiller  l'honneur  des  autres.  Ce  fut 
doncques  fureur,  et  non  vérité,  ce  qui  m'esguil- 
lonna  à  en  dire  mal ,  dont  je  m'en  repend  et  en 
suis  marry.  Quant  à  Fortuné ,  ne  croye  pas  qu'à 
autre  intention  j'aye  procuré  qu'en  se  mariant  il 
se  delivrast  de  prison,  sinon  pour  faire  à  luy- 
mesme  ce  qu'il  m'a  faict  :  car  tu  sçais  bien  qu'en- 
tre deux  rivaux  ,  encores  qu'ils  se  pacifient  en- 
semble, jamais  ne  peut  régner  un  vray  amour; 
mais  ce  qui  importe  le  plus  est  que  je  voudroy 
ayder  ceste  misérable  Victoire ,  et  ne  sçay  com- 
ment. 

Narcisse.  Vous  ferez  bien,  mais  comme  chan- 
gez-vous sitost  de  volonté? 

Fidelle.  Elle  m'envoya  quérir,  et  cependant 
qu'agenouillée  et  pleurant  elle  me  demandoit 
pardon,  elle  s'esvanouyt,  pour  la  grande  douleur, 
comme  je  croy,  qu'elle  sentit  de  m' avoir  offensé  ; 
ce  qui  me  meut  à  une  si  grande  pitié,  que  je  luy 
pardonnay. 

Narcisse.  En  somme,  la  puissance  des  fem- 
mes est  infinie ,  occasion  pourquoy  ce  n'est  pas 
de  merveille  si  la  femme,  avec  le  beau  procéder 
de  sa  nature ,  peut  non  seulement  attendrir  un 
cœur  de  diamant,  mais  encores  endurcir  toute 
chose  molle. 

Fidelle.  Cela  est  très  vray,  et  s'en  void  l'ex- 
périence enmoy,  par  qui,  plusieurs  fois  en  un  seul 
moment  suis  devenu  de  piteux  cruel ,  et  de  cruel 
piteux . 

Narcisse.  Or,  Dieu  vueille  que  jamais  ne 
sentiez  une  telle  passion  ! 

FiDELLE.  Je  l'en  prie  aussi.  Le  larcin  que  tu 
as  faict  est  descouvert,  et  Blaisine  a  dict  que  tu 
luy  as  promis. 

Narcisse.  Je  luy  tiendray  encores,  s'il  vous 
plaict. 

FiDELLE.  J'en  suis  contant.  Ne  te  semble-il 
pas  que  celuy  qui  a  descouvert  à  Cornillc  comme 
l'affaire  s'est  passée,  qu'il  n'ayt  encores  la  force  de 
luy  faire  pardonner? 

Narcisse.  Divinement,  mais  il  faut  que  le 
pi'eniez  de  loin  et  que  trouviez  occasion  que  ce 
faict,  tombé  à  propos,  soit  pur,  et  non  premedit; 
autrement,  il  le  pourroit  prendre  pour  un  accord 
fait  en  tierce  personne. 

FiDELLE.  Ne  t'en  mets  en  peine,  j'y  entreray 
bien  à  temps. 

Narcisse.  Le  voicy  qui  vient  tout  à  point. 

FiDELLE.  Excuse-toy  de  ce  que  je  diray...  Et 
pourquoi  ne  me  l'as-tu  dit  auparavant? 

Narcisse.  Que  sçavoy-jede  cela? 

FiDELLE.  Regarde  de  combien  de  maux  tu  es 
cause  ! 

Narcisse.  J'en  suis  marry. 

CoRNlLLE.  Le  seigneur  Fidelle  est  fort  en  co- 
lère avec  son  serviteur.  Je  me  veux  retirer  à 
quartier. 

FiDELLE.  Enfin,  la  misérable  mourra  à  tort  : 
ceste  mauvaise  impression  demeurera  en  son 
mary,  et  moy,  qui  ay  tant  aimé  et  aimcCoruille, 
auray  esté  cause  qu'il  sera  privé  de  sa  chère 
compagne.  Que  maudit  soit  mou  destin,  et  toy,  qui 
en  as  esté  l'occasion  ! 

CORNILLE.  Ceux-là  parlent  de  ce  qui  s'est  fait, 
et,  à  ce  que  je  puis  entendre,  ma  femme  est  inno- 
cente. 

Fidelle.  Le  monde  seroit  tien  heureux  si 
toutes  ressembloient  à  elle  ! 

CoRNiLLE.  Je  sçay  ce  que  j'ay  à  faire  :  ne  m'en 
parlez  point.  Je  n'ay  plus  de  fiance  en  aucune. 

Fidelle.  Ains  devriez  vous  fier  en  la  plus- 
part  d'elles ,  parce  qu'encores  que  tous  les  jours 
on  entende  dire  de  ceste-cy  et  de  ceste-là  d'es- 
tranges  actions,  ne  s'ensuit  pas  pourtant  qu'il 
soit  vray  ;  mais  sommes  si  simples,  que  laissons 
nous  induire  à  le  croire  par  l'ombrage  de  l'appa- 
rence de  l'effect,  que  la  malice  des  hommes  nous 
fait  souvent  veoir,  afin  qu'indifféremment  l'infa- 
mie et  le  deshonneur  suive  tout  ce  sexe.  Com- 
bien croyez-vous  qu'il  y  ait  de  femmes,  vivant 
chastement ,  lesquelles  tantost  par  un  vil  servi- 
teur, tantostpar  une  maligne  chambrière,  ou  se- 
lon la  vilité  de  l'esprit,  et  par  mauvaise  nature 
ou  diverses  opinions  de  cestuy-cy  ou  de  cestuy- 
là,  sont  injustement  calomniées,  et,  franches  de 
coulpe,  mises  en  mauvaise  opinion  du  vulgaire, 
qui  de  soy-mesme  est  prompt  à  croire  plus  le  mal 
que  le  bien?  Combien  y  en  a-il  qui  par  leur  seule 
affabilité  ont  donné  matière  aux  malins  de  les  pu- 
blier pour  impudiques ,  baptisant  pour  vice  une 
vei'tu  qui  est  tant  recommandée  à  toutes  person- 
nes, et  sur  tous  aux  femmes,  tout  ainsi  comme, 
au  contraire ,  la  dureté  et  trop  grande  sévérité  des 
coustumes  et  façons  de  faire  les  rend  odieuses ,  et 
souvent  fait  qu'estans  ombragées  d'icelles,  la  vertu 
ne  paroist  pas  beaucoup  en  elles,  jaçoit  qu'elles 
soient  très  excellentes.  Se  trouvent  autant  de  ma- 

nières  pour  mettre  en  soupçon  une  femme  d'hon- 
neur qu'il  y  a  d'estoilles  au  ciel.  Je  sçay,  et  n'y 
a  pas  encores  fort  long-temps,  qu'une  damoiselJe, 
exemple  de  toute  honnesteté,  fut  du  monde  te- 
nue pour  impudique  à  cause  d'une  sienne  ser- 
vante, laquelle  quasi  toutes  les  nuicts  faisoit  par 
une  cschelle  de  corde  monter  par  dessus  les  mu- 
railles de  la  maison  un  serviteur,  son  amy,  qui 
publiquement  se  vantoit  d'aller  veoir  non  seu- 
lement la  servante,  mais  la  maistresse  ,  et  menoit 
souvent  ses  compagnons  pour  le  veoir  entrer  par 
une  fenestre  de  la  chambre  en  laquelle  avoit  ac- 
coustumé  demeurer  ladite  damoiselle.  Par  cela, 
vous  devez  juger,  Cornille ,  ce  qu'en  peuvent 
croire  ceux  qui  voyent  un  tel  spectacle.  Mais 
pourquoy  me  va-je  estendant  en  tant  de  parolles 
pour  vous  monstrer  combien  gi'ande  faute  com- 
met celuy  qui ,  trompé  par  une  seule  femme,  se 
laisse  transporter  à  la  passion  et  au  desdain ,  ja- 
çoit  que  justement,  pour  mesdire  de  toutes,  sans 
espargncr  l'honnesteté  et  autres  rares  qualitez  de 
tant  et  tant  de  dames  qui  sont  dignes  estre  tenues 
en  souveraine  recommandation?  Et  pour  n'entrer 
es  histoires  antiques  et  modernes ,  afin  qu'il  ne 
semble  que  j'ay  prins  la  charge  de  prouver  par 
silogismes  que  le  soleil  baille  la  lumière,  ceste 
seule  vï]\e  ne  vous  en  fora-elle  pas  foy,  en  la- 
quelle A  ous  cognoissez  et  voyez  à  toute  heure  des 
illustres  dames  et  honorables  damoisclles  desquel- 
les on  peut  retirer  non  seulement  la  vraye  idée 
de  chasteté  et  de  toute  excellence  de  vertu  ,  et 
toutesfois  l'envie  n'y  a  trouvé  (pie  mordre. 

CoRNlLLK.   Celles  qui  ont  de   l'entendement 
ne  s'csmeuvent  pour  choses  tant  légères ,  et  ne 


Le  Fidelle,  Comédie.         ^']'] 

rroyent  si  facilement  aux  parolles  d\in  serviteur 
qui  peut  estre  transporté  de  mille  passions.  Il 
faut  veoir  de  ses  propres  yeux,  comme  j'ay  fait, 
et  puis  venir  à  l'acte  de  la  vengeance  et  du  chas- 
liement,  comme  je  feray  en  bref. 

Fidelle.  Ce  malheureux  mary  qui  de  dou- 
leur se  pendit  soy-mesme  vid  un  Sarrasin  ,  son 
esclave,  en  chemise  sur  le  lict  de  sa  femme ,  et 
neantmoins  le  tout  estoit  fait  par  tromperie  de  la 
servante,  laquelle,  faschce  d'avoir  esté  battue  par 
sa  maistresse ,  l'accusa  d'adultère  à  son  mary,  et 
quand  elle  vid  que  sa  dame  dormoit,  appella 
l'esclave  et  luy  dict  :  Cours  vistement  au  lict  de 
Madame  qui  se  meurt.  Le  misérable  et  fidelle  es- 
clave courut  au  lict  et  commença  à  la  tirailler  et 
démener.  Elle  s'csveille ,  et  en  ces  entrefaites 
arrive  le  mary,  qui,  se  tenant  asseuré  de  l'adultère, 
les  tue  tous  deux.  Mais  enfin ,  par  la  mesme  cham- 
brière ayant  sceu  la  trahison  ,  la  tua  aussi ,  puis 
se  pendit  soy-mesme.  Doncques  on  pourroit  rai- 
sonnablement dire  que  la  plus  grande  partie  des 
femmes  est  honneste  ,  et  que  plusieurs  d'icelles 
qui  par  accident  de  fortune  ,  ou  par  la  malice  des 
personnes  ,  ont  esté  réputées  impudiques ,  sont 
neantmoins  très  chastes. 

CORNILLE.  Ce  sont  choses  qui  se  disent,  et 
Dieu  sçait  si  elles  sont  vrayes  !  Si  les  femmes 
estoient  autant  honnestes  que  les  désireriez  ,  elles 
ne  seroieut  si  lascives  et  voilages  comme  elles 
sont. 

Fidelle.  Cela  qui  vous  semble  lasciveté  et 
vanité  est  un  certain  agencement  et  ornement 
convenable  aux  femmes ,  lesquelles  doivent  cher- 
cher maintenir  et  augmenter  à  leur  pouvoir  la 

beauté  tant  essentielle  en  ce  sexe,  parce  qu'outre 
qu'elle  est  un  très  puissant  moyen  de  les  entretenir 
en  grâce  et  les  rendre  aymables  à  leurs  maris, 
ne  sçaAez-vous  pas  que  la  beauté  du  corps  donne 
un  indice  manifeste  de  la  beauté  de  l'esprit? 

CoRNiLLE.  Vous  voulez  donc  convertir  le  vice 
en  vertu,  et  appliquer  le  sens  des  choses  à  vostre 
mode  ? 

FiDELLE.  Ainsi  je  l'interprète  sainement,  et 
si  la  passion  ne  v^ous  aveugloit  tant,  vous  cognois- 
triez  clairement  que  je  dy  la  vérité. 

CoRNiLLE.  Je  vous  concède  toute  chose;  mais 
dites-moy  d'où  vient  que  les  femmes,  se  cognois- 
sant  n'estre  aimées ,  sont  si  courtoises  à  favoriser 
ceux  qui  feignent  les  aymer?  N'est-ce  pas  là  un 
signe  d'une  mauvaise  intention?  Et  qui  ne  pèche 
point  avec  l'intention,  ne  mérite  blasme  et  chas- 
tiement. 

FiDELLE.  Elles  ne  favorisent  aucun  en  inten- 
tion mauvaise  ou  amoureuse  ,  mais  tous  ces  petits 
brocards,  ces  ris,  ces  regards,  ces  chatoiiillemens, 
ces  accointances  que  plusieurs  prennent  à  faveur, 
sont  faits  des  simples  femmes  ou  accidentelle- 
ment, ou  avec  seureté,  ce  qui  doit  cstrc  prins  en 
'bonne  part  et  en  degré  d'amitié  ;  mais  pour  ce  tjue 
lés  hopames  taschent  avec  le  temps  pouvoir  vain- 
cre toute  chose ,  r'apportent  toute  opération  à 
l'amoureux  effect ,  et  croycnt  que  si  la  femme  se 
présente  à  la  fenestre ,  que  c'est  pour  les  veoir  ; 
si  elle  leur  ferme  au  ne/. ,  c'est  afin  de  ne  donner 
soupçon  aux  voisins  ;  si  elle  y  regarde,  c'est  en 
intention  de  luy  bailler  (juclqu'assignatiou  ;  si 
elle  ry ,  c'est  pour  la  joie  qu'elle  a  d'estre  veue 
par  ceux    qui  sont  presens;  si  elle   se   monstre 

faschée ,  c'est  pour  crainte  de  n'estre  aimée  ;  si  on 
la  prend  pour  danser,  c'est  pour  la  grande  amitié 
qu'elle  leur  porte  ;  si  elle  n'y  va  pomt ,  c'est 
qu'elle  n'en  tient  conte.  S'il  advient  quelques  fois 
que  la  dame,  en  dansant,  s'estorde  le  pied,  et  pour 
s'arrester  serre  une  main ,  cela  est  réputé  à  très 
grande  faveur.  Mais  que  vous  dois-je  dire  davan- 
tage ?  Si  de  hazard,  en  se  coiffant,  elle  faitbransler 
le  miroir,  de  sorte  que  les  rayons  du  soleil  réver- 
bèrent sur  l'obstiné  amant ,  vous  le  voyez  incon- 
tinent s'enfler  d'une  vaine  gloire  ,  pensant  qu'elle 
fait  cela  pour  tacitement  demonstrer  combien  elle 
désire  esclaircir  les  ténèbres  de  son  cœur;  et  ainsi 
accommodent  à  leur  intetition  tous  les  accidens 
que  ce  jour  leur  viennent ,  bons  ou  mauvais.  Ils 
vivent  tousjours  en  espérance  ,  et  si  quelques  fois 
advient  qu'aucun  s'addresse  en  vain  son  entre- 
prinse  et  n'y  puisse  parvenir,  jugeant  avoir  mal 
employéson  temps,  tout  aussitost  a  recours  à  la  ven- 
geance ,  et  non  seulement  dit  avoir  en  abondance 
de  ce  que  seulement  il  s'est  imaginé  ,  mais  ,  fei- 
gnant d'estre  amy  ou  parent  du  mary,  lui  escrit 
des  lettres  sans  soubscription  ,  et  donne  a  la  misé- 
rable femme  mille  faulses  imputations ,  monstrant 
estre  meu  à  ce  debvoir  par  le  zèle  de  l'honneur 
commun,  et  de  là,  et  non  d'ailleurs,  naissent  les 
calomnies  des  misérables  femmes.  Combien  pen- 
sez-vous qu'il  y  ait  de  jeunes  hommes  qui,  estans 
ai'damment  amoureux  d'une  damoiselle,  feignent 
aimer  la  voisine,  et,  avec  une  face  riante ,  brans- 
lant  la  teste  et  jettant  des  baisers  de  loin,  avec 
un  abbaissement  d'yeux ,  un  signe  des  mains ,  et 
quelques  fois  disant  si  haut  que  les  voisins  le 
puissent  ouyr  :  Mon  cœur,  je  vous  reverray  entre 

cy  et  deux  heures  ,  s'efforcent  faire  croire  aux 
parens  qu'ils  ont  assignation  avec  ceste  pauvre 
innocente,  laquelle,  jaçoit  qu'on  ne  Tait  jamais 
veuë  aux  fenestres,  les  gens,  par  tant  et  si  divers 
signes  ,  sont  contraints  croire  qu'icelle ,  pour  ne 
donner  soupçon ,  s'est  serrée  derrière  les  verriè- 
res ?  Et  toutes  ces  choses  font  les  jeunes  gens  afin 
que  le  mary  et  les  parens  de  celle  qu'ils  ayment 
bien  n'y  ayent  point  de  soupçon  ,  et  croient ,  en- 
cores  qu'il  les  ti'ouvast  en  sa  propre  maison , 
quïls  y  seroient  entrez  plustost  pour  espier  quel- 
ques voisins  que  pour  autre  effet  ;  et  ainsi ,  bien 
souvent,  une  pauvre  innocente  vient  à  estre  con- 
damnée à  un  blasme  éternel.  Partant,  tout  pru- 
dent mai-y  se  devroit  contanter  d'avoir  une  fem- 
me de  noble  maison,  bien  nourrie  ,  luy  garder  la 
foy  ,  ne  prester  l'oreille  à  ses  serviteurs  ,  ou  bien 
aux  servantes ,  ne  croire  aux  lettres  sans  soub- 
scription ,  et  n'aller  cherchant  des  occasions  qui 
n'apportent  que  dueil,  pour  ce  que  l'honneur  n'est 
autre  chose  qu'une  opinion  des  superbes  a})prou- 
vée  pour  bonne  par  les  hommes ,  qui  sont  remplis 
de  vaine  gloire  et  obstinez,  lesquels  ne  sont  cause 
d'autre  chose  que  de  ruynes  et  de  morts.  Vive  donc 
un  chacun  avec  opinion  d'estre  honoré ,  et  à  ceste 
fin  qu'il  fasse  bien  ,  car,  ayant  la  conscience  pure 
et  candide  ,  il  vivra  heureux.  Voyez .  je  vous  prie, 
si  ceste  loy  d'honneurestunabus  des  mortels  !  Vous 
croyez  que  ma  femme  soit  deshonneste ,  et  je  vy 
deshonoré  ;  moy ,  d'autre  costé,  je  la  tiendray  pour 
bonne,  et  me  jugeray  digne  d'honneur.  Vosti'c 
opinion  n'est-clle  pas  aussi  forte  que  la  mienne? 
Pourquoy  doncques  moy  et  les  autres  devons- 
nous  plustost  croire   à  vous   qu'à  moy-mesme? 

CORNILLE.  Les  opérations  sont  celles  qui , 
en  pareil  cas ,  confirment  au  vulgaire  les  opi- 
nions bonnes  ou  mauvaises,  quelles  elles  puissent 
estre. 

Fidelle.  Les  actes  vénériens  ne  se  font  es 
places  publiques,  et  n'oyrez  jamais  blasmer  une 
dame  par  aucun  qui  dise  :  J'ay  veu  une  telle  faire 
des  cboses  vilaines  et  saies  ;  mais  bien  eutendi'ez 
une  infinité  qui  diront  :  Je  Tay  ouy  dire.  Donc, 
comme  j'ay  dict,  naist  la  mauvaise  renommée  du 
sexe  féminin  ,  non  pour  ses  œuvres,  qui  sont  pour 
la  pluspart  digues  d'éternelle  louange  ,  mais  des 
accidens  de  fortune  ,  de  l'insolence  des  amans ,  de 
la  malignité  des  bommcs ,  et  d'une  générale  et 
mauvaise  opinion  entrée  es  personnes  adonnées 
au  mal.  Partant ,  relirons-nous  de  ceste  fausse 
croyance ,  et  les  aymons ,  non  seulement  de  pa- 
rolles ,  mais  d'effect ,  comme  elles  méritent  ;  quoy 
faisant ,  nous  satisferons  à  qui ,  pour  nous  avoir 
donné  l'estre  ,  nous  sommes  tant  tenuz ,  et  nous 
exalterons  uous-mesmes,  monstrans  estre  naiz  de 
chose  parfaicte,  et  non  de  vile  et  infâme. 

Cormlle.  Je  croy  maintenant  que  dites  vray, 
et  me  plains  doublement  que  ma  femme,  seule  en- 
tre toutes  les  autres,  a  esté  vilaine  et  m'a  ainsi 
.deshonoré;  mais  elle  en  portera  la  peine  deuë, 
car  voicy  qui  bientost  me  délivrera  de  telle  infa- 
mie. Voicy  la  fin  de  sa  vie,  voicy  le  poison  que 
j'ay  préparé  pour  me  deffane  d'une  telle  ver- 
gongue. 

Fidelle.  Seigneur  Cornille,  vostre  femme  a 
esté  blasmée  à  tort ,  et  est  digne  d'obtenir  la  vie. 

CoRiViLLE.  Vous  semble-il  que  la  faute  com- 
mise soit  indigne  de  mort  ? 

FiDELLE.  Elle  n'a  commis  aucune  faute,  mais 
la  fortune  l'a  trompée. 

CORNILLE.  Celuy  qu'avons  veu  sortir  de  la 
maison  y  estoit  allé  pour  enfiller  des  perles  ! 

FiDELLE.  C'estoit  Narcisse,  mon  serviteur,  le- 
quel, amoureux  de  vostre  servante,  je  luy  de- 
manday  qu'il  avoit  affaire  avec  elle.  Il  me  dit 
comme  passa  l'affaire ,  parquoy  je  cogneu  incon- 
tinent que  fausse  fut  l'imputation  donnée  à  vostre 
femme. 

CoRNiLLE.   Où  est-il  ?  faites-moy  parler  à  luy. 

FiDELLE.   Narcisse  ,  vien  çà. 

Narcisse.  Monsieur,  je  vous  prie  me  par- 
donner. 

CoRNiLLE.  Dy  viste  !  comme  est  passé  l'affaire? 

Narcisse.  Estant  amoureux  de  vostre  ser- 
vante, je  trouvay  façon  d'estre  avec  elle;  j'y  al- 
lay,  et ,  y  estant  demeuré  bonne  pièce ,  je  m'en 
retour  nay. 

Cornille.  Et ,  au  sortir  de  la  maison  ,  dis-tu 
quelque  chose  ? 

Narcisse.  Je  ne  m'en  souvien  point. 

Cornille.   Tu  nommas  Victoire  pour  femme. 

FiDELLE.   Helas  !  nous  sommes  perdus  ! 

Narcisse.  Je  m'en  souvien  maintenant.  Je 
dy  :  0  très  douce  victoire  !  tu  me  rends  à  cestc 
heure  le  plus  heureux  homme  qui  vive.  Et  il  estoit 
vray,  pour  ce  qu'ayant  si  longuement  combattu 
contre  Blaisine  pour  l'attirer  à  ma  volonté,  en- 
fin ,  l'avant  vaincue,  je  reputay  avoir  obtenu  la 
plus  grande  victoire  qu'on  peust  espérer.  Je  dy 
donc  ce  nom  de  Victoire  pour  avoir  vaincu  la 
cruauté  de  Blaisine ,  et  non  pour  nommer  vostre 
femme. 

CORNILLE.  Blaisine  ,  vien  çà.  Je  m'esclair- 
ciray  maintenant  de  ce  fait. 

Il  va  vers  la  maison. 

Fidelle.  Tu  m'as  donné  la  vie. 

Narcisse.  Si  Victoire  avoit  autre  nom,  je  de- 
meuroy  condamné  aux  despans. 

Blaisine.  Que  vousplaist-il? 

Cormlle.  Cognois-tu  cestuy-cy  ? 

Blaisi>'E.  C'est  mon  mary, 

Cornille.  Et  comme  avcz-voiis  fait  ces  nop- 
ces  sans  m'en  advertir  ? 

Blaisine.  Il  me  vint  trouver,  disant  qu'il  es- 
toit  amoureux  de  moy.  Je  me  fascliay.  Il  me 
print  par  la  main,  affin  que  je  ne  dist  mot. 

Narcisse.  J'ay  esté  avec  toy,  je  ne  le  veux 
nier;  mais  j'y  ay  esté  comme  à  une  putain,  et  ne 
t'ay  promis  autre  chose  que  bon  amour. 

Blaisine.  Tu  as  menty  par  la  gorge!  car  je 
suis  femme  de  bien,  et  tu  m'as  promis. 

Narcisse.  Cela  ne  se  trouvera  jamais. 

Blaisine.  Ne  te  souvien-il  pas,  compagnon  , 
quand  tu  me  poursuivoy  avec  menasses,  et  que 
je  voulois  m'escrier,  que  tu  me  dis  :  Tay-toy,  car 
je  te  pren  pour  ma  femme. 

Narcisse.  Je  me  mocquois. 

Blaisine.  â  la  bonne  heure!  Ne  sçais-tu  qu'un 
péché  follement  fait  va  follement  en  la  maison 
du  diable  ? 

Narcisse.  Blaisine,  tu  cherches  ton  dom- 
mage. Je  l'adverty  que,  si  jamais  tu  es  ma  femme, 
il  faudra  que  tu  m'habilles ,  que  tu  me  chausses 
et  fasses  ma  despense  ;  et,  pour  tant  gaigner  ,  il 
faudra  bien  manier. 

Blaisine.  Manier  quoy? 

Narcisse.  Manier  les  mains  au  travail. 

Blaisiîse.  Tu  dois  sçavoir  que  je  manie  si  bien 
les  mains  au  travail,  que  je  ne  porte  envie  à  une 
autre  pareille  à  moy.  Mets-moy  un  peu  l'esguille 
en  main  et  me  laisse  faire.  Tu  vois  tant  défigures 
et  semble  que  tu  ne  me  cognois  point.  Je  suis  un 
vif  ai'gent.  Que  tu  es  heureux.  ! 

Narcisse.  Ouy,  si  les  cornes  me  naissent 
d'or;  mais  à  sa  poste  !  Va ,  je  veux  que  tu  sois 
mienne. 

CoRMLLE.  Voicy  comme  souvent  erre  le  ju- 
gement humain  ! 

FiDELLE.  Dieu  soit  loué,  que  la  chose  s'est 
descouverte  à  bonne  heure  ! 

CORNILLE.  Je  vous  disois  bien  que  ma  femme 
estoit  femme  de  bien. 

FiDEELE.  Et  qui  n'y  seroit  trompé? 

CoRMLLE.  Un  mary.  se  cognoissant  estre  aime 
de  sa  femme  ,  ne  devroit  jamais  adjouster  foy  ny 
à  ses  yeux  ny  à  ses  oreilles  propres,  encores  qu'il 
entendist  ou  vist  quelque  chose  trop  mal  séante, 
jwur  ce  qu'elle  peust  naistrc  d'un  esprit  purgé;  ce 
que  feray  d'oresnavant,  afin  que  la  fortune  ne 
me  puisse  oiïcnser  de  rechef. 

FiDELLE.  Vous  ferez  en  homme  de  bien. 

CoRNiLLE.  Voulez-vous  que  je  vous  dise  la 
vérité?  Il  me  faschoit  tant  de  la  faire  mourir, 
que  je  m'estois  presque  resould  d'attendre  à  veoir 
quehju'auti'c  chose  pour  mieux  m'en  csclaircir. 

FiDELLE.  Mon  cœur  me  faisoit  deviner  son 
innocence. 

CoRNiLLE.  Ores,  à  présent,  je  ressemble  à  ceux 
qui,  condamnez  à  la  mort,  si  on  leur  fait  grâce  de 
la  vie,  la  perte  des  yeux  ou  des  mains  leur  sem- 

ble  un  très  grand  gain.  Ainsi,  je  repute  à  grande 
aventure  Finjure  à  moy  faite  par  ceste-cy ,  puis- 
que par  icelle  j'ay  cogneu  la  chasteté  de  ma 
femme  ;  ce  qui  sera  cause  que  je  vivray  tousjours 
en  tranquillité  d'esprit. 

Fidelle.  Narcisse,  je  te  pardonne,  à  la  charge 
que  tu  espouseras  Blaisine. 

Narcisse.  J'en  suis  content,  et  vous  en  re- 
mercie. 

Le  Pédant  arrwe. 

M.  JosSE.  Nos  mit em  lœtari  debemus. 

Fidelle.  M.  Josse,  je  suis  aise  de  vous  veoii- 
en  liberté.  Enfin,  vous  estes  sorty  des  mains  de 
ces  bestes. 

M.  Josse.  Seigneur  Fidelle,  à  vostre  sei- 
gneurie ago  gratins,  ingentes  enim  referre  non 
possum.  Je  vous  remercie  infiuicment,  et  n'espère 
jamais  vous  en  pouvoir  recompenser.  Mais  quid 
noi>i ,  que  je  vous  voy  avec  ceste  compagnie,  et 
masculini  et  fœminini  generis  ^  sub  joi/e  frigido  ^ 
à  ceste  heure? 

Fidelle.  Nous  avons  marié  Blaisine,  servante 
du  seigneur  Cornille,  avec  Narcisse,  mon  servi- 
teur. 

M.  Josse.  Vobis  gratulor ^  miki gaudeo ^  frase 
ciceronienne.  Je  m'en  resjouy  avec  vous  :  je  veux 
dire  que  j'en  reçoy  un  grand  contentement. 

Cornille.  Seigneur  Fidelle,  puisqu'à  ceste 
heure  la  bonne  fortune  a  icy  amené  M.  Josse,  ce 
ne  sera  que  bien  fait  que  luy  fassions  dire  les 
bonnes  parolles  entre  ces  espousés. 

Fidelle.  Vous  dites  bien.  Monsieur  Josse, 
faites-nous  ce  plaisir. 

M.  Josse.  Vous  voulez  que  je  fasse  l'office  de 

pronubo^  lihenter;  mais,  afin  que  non  solum  oinni 
officio,  ac  potius  pietate  erga  te  ceteris  satisfa- 
ciam^  je  le  veux  bien  de  moy-mesme.  Il  vous 
plaira  me  donner  un  peu  de  temps ,  afin  que , 
ayant  à  invoquer  Talase^  non  decet  le  faire  en 
langage  commun ,  mais  en  idiome  romain ,  en 
langue  latine,  joint  que  cest  habit  est  plustost  pro- 
pre pour  invoquer  l'Eumenide,  absit  verbo  omen! 
cecy  soit  dit  pour  bon  augure.  Geste  nuit,  à  vostre 
instance,  je  veilleray  jusques  à  minuit  sur  le  Doc- 
trinal et  sur  le  Cornucopie.  Demain,  ô  nobles  et 
paisibles  spectateurs  !  vous  me  pourrez,  s'il  vous 
plaist,  venir  ouyr.  Intérim  valetc  et  plaudite. 


Fin. 

